
1 skyrius 


Pavojingiausia pasaulyje idėja 


Pasenti nesunku. Tereikia ilgiau pagyventi. 
GROUCHO MARX 


Esu traukinyje pakeliui į Oksfordą ir klausiu savęs, kiek dar gyven- 
siu. Klausiu ne dėl to, kad grėstų avarija, ir ne dėl suvožtinio, ką tik 
nusipirkto iš First Great Western“, o dėl mirties. Prieš keletą savai- 
čių ji kaip Pilypas iš kanapių nekviesta man apsireiškė ir paklausė: 
„Ką gi ketini daryti su likusia gyvenimo dalimi?“ (Pasirodo, mirtis 
užduoda labai panašius klausimus kaip mano tėvas.) 

„Kad ir koks būtų tikrasis atsakymas, žinau viena - ateityje ma- 
nęs laukia visai kitoks pasaulis, nes, atvirai kalbant, dabar vyksta 
revoliucija. Gyventojų skaičius didėja septynmyliais žingsniais, 
planeta virsta miestu (daugiau nei pusė mūsų dabar gyvena mies- 
tuose), medicina išgydo tuos, kurie anksčiau buvo nepagydomi, 
devyniasdešimtmečiai leidžiasi parašiutais, verslininkai įsigyja 
erdvėlaivius, klimatas keičiasi, o pasaulio žinios tampa prieina- 
mos kiekvienam, turinčiam interneto prieigą. 


* First Great Western - Didžiosios Britanijos geležinkelių transporto bendrovė (vert. past.). 

Taigi susiruošiau į kelionę, tikiuosi, padėsiančią sužinoti, 
koks pasaulis manęs laukia ateityje. Ar išgydysime vėžį? Kas yra 
„biotechnologijos revoliucija“? Ar pagaliau pasirodys robotai? 
Ką reiškia visi tie nanotechnologijos reikalai? Kaip internetas to- 
liau formuos visuomenę? Ką darysime dėl didėjančio gyventojų 
skaičiaus? Jei klimatas keičiasi, kaip permainos paveiks mus, ir 
ar čia galime ką nors pakeisti? Ar grįžtame į kosmosą? Ar tech- 
nologija su mumis draugaus, o gal mus įveiks ir liksime it musę 
kandę? Ir kaip atsakymai į visus šiuos klausimus bus susiję, kaip 
jie pakeis mūsų gyvenseną, darbą ir laisvalaikį? 

Noriu rasti atsakymą į asmeniškiausią ir kartu svarbiausią, 
kiekvienam rūpimą klausimą: kas bus toliau? Tačiau pirma tu- 
rėčiau sugalvoti, kiek turėtų siekti tas mano „toliau“. Arba, kitaip 
tariant, kiek man dar liko? Kiek laiko turiu ateityje? 

Jungtinės Karalystės Nacionalinės statistikos skyrius nustatė, 
kad 1971 -aisiais Didžiojoje Britanijoje gimusio žmogaus (aš toks 
esu) vidutinė numatoma gyvenimo trukmė yra truputį ilgesnė 
nei šešiasdešimt devyneri metai. Taip pat iš jo sužinojau, kad 
2010-aisiais, kaip trisdešimt devynerių metų amžiaus vyras, ga- 
liu tikėtis gyventi dešimt metų ilgiau. Atrodytų, mano gyvenimo 
trukmę pailgino tiesiog tai, kad tebesu gyvas. 

Vidutinės tikėtinos gyvenimo trukmės poslinkis yra tikrai 
užfiksuotas reiškinys. Nuo tada, kai duomenis imta šiek tiek pa- 
tikimiau registruoti (maždaug nuo XIX amžiaus vidurio), vidu- 
tinis mirusiojo amžius per kiekvienus kalendorinius metus pail- 
gėdavo maždaug ketvirčiu metų. Kai kas mano, kad ši tendencija 
tikriausiai išliks ir net sustiprės dėl medicinos pažangos, ir kad 
šimtamečiai greitai taps įprastu reiškiniu. Kiti įrodinėja, kad vi- 
dutinė statistinė gyvenimo trukmė pailgėjo dėl to, kad išgelbė- 
jamos jaunesnių asmenų gyvybės (pavyzdžiui, vaikai išgydomi 
nuo tuberkuliozės). Kalbėdamas apie natūralias žmonių ilgaam- 
žiškumo ribas, Stuartas Jay Olshansky iš Ilinojaus universiteto 

Visuomenės sveikatos mokyklos pastebi: „Jaunuolio negali išgel- 
bėti dukart.“ 

Be to, tvirtai nustatyta, kad, išskyrus kelias žinomas išimtis — 
Ozzy Osbourne, Keithą Richardsą ir visus Aerosmith narius, - 
yra ryšys tarp gyvensenos ir tikėtinos gyvenimo trukmės. Tai- 
gi atsakiau į įvairius klausimus apie savo gyvenseną ir šeimos 
istoriją, kad galėčiau pasinaudoti keliais internete veikiančiais 
tikėtinos gyvenimo trukmės skaičiuokliais. Mano mėgstamiau- 
sias, „Mirties laikrodis“, nustato asmeninę „mirties datą, rem- 
damasis „paprastais“, „optimistiniais“, „pesimistiniais“ arba 
„sadistiniais“ skaičiavimais (remiantis pastaraisiais pareiškia- 
ma, kad jūs jau miręs), o tada parodo, kiek sekundžių jums liko 
gyventi... ir ima jas skaičiuoti, artėdamas prie nulio. Kai suvoki, 
kaip laikrodžio tiksėjimas tiesiogine prasme trumpina tavo gy- 
venimą, tai netikėtai pakeri. Įdomu, ar kas nors tikrai mirė jį 
stebėdamas? 

Visi skaičiavimai rodo tą patį: jei mano gyvensena nesikeis, 
nugyvensiu ilgiau nei aštuoniasdešimt metų, bet ne daugiau nei 
aštuoniasdešimt penkerius (tai daugmaž sutampa su oficialia sta- 
tistika). Tačiau jei pradėčiau geriau maitintis, daugiau mankštin- 
tis, nenustočiau dirbti (kai kurie tyrimai rodo, kad tai svarbiausia 
priemonė, padedanti užkirsti giltinei kelią) ir mažiau gerčiau, 
turėčiau nemažą šansą pratempti daugiau nei iki devyniasdešim- 
ties. Be to, jei vidutinė tikėtina gyvenimo trukmė ir toliau pa- 
mažu ilgės taip, kaip anksčiau, praėjus penkiasdešimčiai metų 
galbūt gaučiau dar dvylika metų gyvenimo šioje žemėje. Nėra 
neįmanoma, kad perkopčiau ir šimtą. Tai mane padrąsina: esu 
dar nevedęs, neturiu vaikų, tačiau, regis, dar yra apsčiai laiko su- 
kurti šeimai, o gal net ir kriketui perprasti. 

Nickas Bostromas, Oksfordo universiteto Žmonijos ateities 
instituto įkūrėjas, sutinka. Tiesą sakant, jis mano, kad galėčiau 
gyventi ne šimtą metų, o tūkstančius, ir nejuokauja. 

Bostromas yra transhumanizmo šalininkas. Transhumanizmo, va- 
dinamo „pavojingiausia pasaulyje idėja, šiuolaikinį pavadinimą 
pasiūlė Julianas Huxley 1927 metais parašytoje knygoje „Religija 
be apreiškimo“ (Religion without Revelation). Tai Aldouso Huxley 
brolis, tuo metu žymiausias biologas, pirmasis UNESCO genera- 
linis direktorius ir Pasaulio laukinės gyvūnijos ir augalijos fondo 
steigėjas, taigi užimtas vyrukas. „Religijoje be apreiškimo“ jis rašė: 


Žmonių giminė gali, jei norėtų, pranokti save, - ne tik pavieniui, 
vienąkart vienas žmogus vienaip, kitąkart kitas kitaip, - bet kaip 


visuma, kaip žmonija. Šiam naujam tikėjimui reikia pavadinimo. 


Huxley pasiūlė žodį „transhumanizmas“. Tai idėja, kad žmo- 
gus gali, iš esmės likdamas žmogumi, pranokti tai, ką jam davė 
gamta. O dar po septyniasdešimt septynerių metų, 2004-aisiais, 
biologinės gerontologijos specialistas Aubrey de Grey pareiškė: 
„Manau, kad pirmasis žmogus, sulauksiantis tūkstančio metų 
amžiaus, dabar jau galėtų būti šešiasdešimtmetis.“ 

Vykstu pasimatyti su Nicku, nes apie transhumanizmą besi- 
sukančiose diskusijose trenksmingai susiduria mokslas, etika ir 
socialinė politika. Šios diskusijos reikalauja pergalvoti, kas yra 
medicina, kaip galėtų atrodyti visuomenė ir kurgi technologijų 
riba. Dabar metuosi į šiuos dalykus stačia galva. 

Naudodamasis stringančia belaidžio interneto prieiga, dalį 
kelionės laiko skiriu dar kartą pažiūrėti, kaip 2004-aisiais Kali- 
fornijoje įvykusioje konferencijoje „Technologija, pramogos ir 
projektai (Technology, Entertainment and Design, TED) de Grey 
jam būdinga forma išdėstė savo ginčytiną nuomonę. Ten jis žiū- 
rovų paklausė, ar kas nors iš jų „yra už maliariją. Niekas nepa- 
kėlė rankos, ir jis tęsė: „Sakau jums, kad pagrindinė priežastis, 

verčianti manyti, jog maliarija - blogai, yra vienas bendras malia- 
rijos ir senėjimo bruožas. Štai tas bruožas“, - tarė jis, rodydamas į 
skaidrę su žodžiais „Todėl, kad jie žudo žmones!!!!!!“. „Vienintelis 
tikras skirtumas - senėjimas pražudo gerokai daugiau žmonių.“ 
De Grey ėmėsi lyginti senėjimą su lapių medžiokle: abu dalykai, 
pasak jo, „įprasti“, dėl jų skaičiai negali didėti“ ir - tai kalbos kul- 
minacija - abu „iš esmės barbariški“. Toje pačioje konferencijoje 
Nickas Bostromas vėliau pareiškė: „Mirtis - tai didelė problema. 
Pažvelgus į statistiką matyti, kad perspektyvos ne itin palankios. 
Dauguma lig šiol gyvenusių žmonių mirė.“ š 

Tačiau įveikti senėjimą - tai tik dalis išties radikalios transhu- 
manistų darbotvarkės. Jie pritaria dar ir naujai žmogaus vizijos 
idėjai: tai - transžmogus, tai yra žmogus, ne tik išvaduotas nuo 
senėjimo, bet ir patobulintas, įveikęs mūsų dabartinį „biologinį 
ribotumą.. 

Vaikystėje žaisdavau su vienu transžmogumi, vardu Stivas 
Ostinas. Tai buvo lėlė, vaizduojanti serialo „Šešių milijonų do- 
lerių žmogus“ (The Six Million Dollar Man) personažą. Kaip ir 
Stivas iš to serialo, mano lėlė turėjo „bioninių kūno dalių, leis- 
davusių matyti toliau, bėgti greičiau ir smūgiuoti stipriau nei 
personažo priešai (dažnai didžiausiai). Stivas prarado kai kurias 
kūno dalis per lėktuvo katastrofą, ir jas jam pakeitė dirbtinėmis. 
Filmo pradžioje, ekrane rodant kūrėjų pavardes, balsas pasako- 
jo priešistorę: „Mes galime pagaminti pirmąjį pasaulyje bioninį 
žmogų... Geresnį, stipresnį, greitesnį.“ 

Pastarieji žodžiai perteikia daug transhumanistams būdingų 
įsitikinimų apie žmogaus patobulinimus: jiems ne tik rūpi, kad 
gyventume ilgiau ir mūsų sveikata būtų geresnė, bet ir galėtume 
pasiekti daugiau: tapti geresni, stipresni, greitesni. 

Istorija mums pasakoja apie daug Žmonių, ieškojusių amžino 
gyvenimo paslapties. Kinų alchemikas Ge Hongas (g. 283 m. po Kr.) 
tikėjo, kad nemirtingumas pasiekiamas nuolat palaikant vienovę 

su savimi, - tai leidžia atsigerti iš viską persmelkiančio „metafizi- 
nio vienio“, arba siuan, šaltinio. Ši svajonė ne mažiau paplitusi ir 
šiandien. Pavyzdžiui, San Fransiske iš Alexo Chiu maždaug už tris- 
dešimt dolerių galite įsigyti porą ant pirštų mūvimų magnetinių 
žiedų - „amžino gyvenimo įtaisų . Jie parduodami su teise atgauti 
pinigus per devyniasdešimties dienų laikotarpį - tokia garantija 
sukelia ypatingo nepasitikėjimo įspūdį. Kai susisiekiau su Chiu ir 
atkreipiau jo dėmesį į šį klausimą, jis be ironijos atsakė: „Suteikti 
garantiją visam gyvenimui - neteisėta. To reikalauti negalima.“ 

Turbūt žinomiausias „mokslinis“ metodas, taikomas mėginant 
išvengti didžiojo koncerto danguje“, yra kriogeninis užšaldymas: 
neseniai mirusio žmogaus kūno išsaugojimas užšaldant arba, - tu- 
rintiems mažiau pinigų, - tik galvos užšaldymas (man tai žavingai 
šiurpu). Šis metodas remiasi tikėjimu, kad ateities gydytojai suge- 
bės atitirpinti, atgaivinti ir išgydyti užšaldytuosius „krionautus“ 
nuo to, kas juos praeityje pražudė. 

Laikyti žmogų užšaldytą (arba, kaip sako sąmojingesni krio- 
geninio užšaldymo aistruoliai, „metaboliškai neįgalų“) toli gražu 
ne pigu: jei turėtumėte 150 000 dolerių, šiuo metu iš jų ne kažin 
kas teliktų. Dvi kriogeninio užšaldymo įmonės, vienos iš pir- 
mųjų, bankrutavo, ir dėl to jų klientai atitirpo, tačiau spėju, kad 
nė vienas iš jų nepareikalavo grąžinti pinigų. Kitas pirmiesiems 
užšaldytiesiems kylantis keblumas - jų ląstelėms pakenkė audi- 
niuose susidarę ledo kristalai. Dėl to labai menkai tikėtina, kad 
pirmuosius kūnus, pavyzdžiui, psichologijos profesoriaus Jameso 
Bedfordo kūną (jį 1967 m. užšaldė patį pirmą), kada nors pavyks 
atgaivinti. Šiandien kriogeninio užšaldymo verslo pagrindas yra 
tikėjimas „stiklėjimu“ - technologija, leidžiančia paversti audinį 
vientisu stiklišku daiktu, visai neturinčiu kristalinės struktūros. 


* T. y. išvengti mirties. „Didysis koncertas danguje“ (The Great Gig in the Sky) - grupės Pink 
Floyd muzikinis kūrinys mirties tema (vert. past.). 

Reikia pripažinti, kad kriogeninio užšaldymo nepriimta laikyti 
įprastinės medicinos praktika, ir, daugumos nuomone, juo nau- 
dojasi kuoktelėję žmonės, užsidirbę per daug pinigų ir (arba) no- 
rintys paerzinti tiesioginius palikuonis. Šiandieninės medicinos 
požiūriu, mirtis yra kelionė į vieną pusę. 

Šiuos pavyzdžius pateikiu dėl to, kad pažvelgus į žmogaus 
bandymų išsisukti nuo mirties istoriją galima rasti daug nepro- 
tingo optimizmo, tikėjimo tuo, ko norima, moralistinių kampa- 
nijų, pasitikėjimo nepatikrintomis technologijomis ir, būkime 
atviri, tokių atvejų, kai buvo ne juokais susipykta su protu. Todėl 
pradedu pažintį su transhumanizmu nusiteikęs gana skeptiškai. 

Abejonių kyla ne tik man. 2006 metais Masačusetso technolo- 
gijos instituto (Massachusetts Institute of Technology, MIT) žurna- 
lui Technology Review taip įkyrėjo tos žiniasklaidą užtvindžiusios, 
jų nuomone, pseudomokslinės šnekos, - jas įkvėpė transhumanis- 
tų mintys apie kovą su senėjimu, - jog jie pasiūlė 10 000 dolerių 
prizą tam, kas sugebėtų įrodyti, kad Aubrey de Grey'aus idėjos ir 
tyrimai „neverti mokslinės diskusijos“. Žurnalo redaktorius Jaso- 
nas Pontinas apie de Grey'ų jau anksčiau buvo parašęs kandžią 
biografinę apybraižą, joje apibūdinęs jį kaip apšepusį ir nuo alaus 
priklausomą provokatorių ir palyginęs jo kūrybą su „moksline 
fantastika“. De Grey pasirodė nesąs įžeidus ir pasiūlė papildomus 
10 000 dolerių prizui. 

Konkursui pateiktame tekste, sulaukusiame palankiausio įver- 
tinimo (jį parašė Prestonas Estepas ir jo kolegos), teigiama, kad de 
Grey'aus kūryba pagarsėjo „beveik vien dėl jos emocinio žavesio, 
o didžioji šios kūrybos dalis apibūdinama kaip nevertas dėmesio 
„pseudomokslas“. Tačiau vertinimo komisija (į ją pateko dirbtinio 
intelekto, nanotechnologijos, patologijos ir genetikos pasaulinio 
lygio žinovai) nutarė, kad to, ką nuveikė Estepas ir jo kolegos, per 
mažai. Nors de Grey'aus idėjos priklauso „tam tikram užuomaz- 
giniam mokslo etapui, ir laukia (nors gal ir veltui) nepriklausomo 

patikrinimo“ „neįrodyta, kad jos klaidingos. Vertintojas Natha- 
nas Myhrvoldas rašė, kad „vienas iš mokslinio proceso skiriamų- 
jų bruožų yra tai, kad jame nauji teiginiai apsvarstomi nešališkai; 
kartkartėmis drąsios idėjos pasirodo esančios teisingos. Dažnai 
šios išimtys netgi būna reikšmingiausi moksliniai atradimai.“ 

Istorijoje, žinoma, gausu originaliai mąsčiusių žmonių, iš pra- 
džių išjuoktų arba nepaisytų, o vėliau (kartais daug vėliau) pripa- 
žintų genijais: pavyzdžiui, Charlesas Darwinas (evoliucija), Gre- 
goras Mendelis (genetinis paveldimumas), Robertas Goddardas 
(raketa su skystojo kuro varikliu), Louisas Pasteuras (mikroorga- 
nizmų teorija) ir broliai Wrightai (skraidymo mašina su varikliu). 
Kita vertus, praeityje būta ir daugybė pavyzdžių, kai visuotinai 
priimtomis nuomonėmis abejota visiškai nepagrįstai. Pavyzdys — 
Jameso McConnellio ir Georgeso Ungaro įsitikinimas, kad atsi- 
minimai yra užkoduoti molekulėse ir dėl to juos esą įmanoma 
pernešti iš vieno gyvūno į kitą. Tai reikštų, kad įmanoma prarijus 
piliulę atmintyje atkurti visus Shakespeareo raštus. 

Apibendrinant, gali būti, kad Bostromo ir de Grey'aus idėjos 
vertos dėmesio. Ir jei transhumanistai tikrai yra ateities pranašai, 
nuo to, kaip sakė vienas mano draugas, neuromokslų specialis- 
tas, „gali ir galvą pamesti“. 

Kitaip tariant, transhumanizmas kelia esminius filosofinius 
ir socialinius klausimus. Kaip pasikeis visuomenė ir asmeniniai 
santykiai šiame pasaulyje, jei galėsime gyventi amžinai? Ar kas 
nors tuoktųsi, jei žinotų, kad tai truks tūkstantį metų? Kada išei- 
tume į pensiją? Argi nekiltų didžiulių keblumų dėl gyventojų per- 
tekliaus? Ar mums nepritrūktų gamtos išteklių? Jei susijungtume 
su mašinomis, ką dėl to galime prarasti? Ką darytume su pensijų 
mokėjimu? Ką darytų žurnalas „Saga“'? Ir ar mirtis nėra natūrali, 
ar tai nėra vienas iš mūsų rūšies raidos etapų? Ar senėjimas nėra 


* „Saga“ - britų žurnalas, skirtas penkiasdešimtmečiams ir vyresniems skaitytojams (vert. past.). 

vienas iš požymių, apibrėžiančių žmogaus būtį? Ar neišprotėtu- 
me? Ir net jei galėtume įveikti mirtį, ar turėtume tai daryti? 

Perkopus amžiaus vidurį, mintis apie jaunesnį kūną mane la- 
bai masina. Tačiau man neramu, kad tai, kas atrodo gerai man, 
gali nebūti gerai žmonijai kaip visumai. Gražu, kad dauguma 
transhumanistų pripažįsta: sustabdžius senėjimą (jei tai įmano- 
ma), būtų neišvengiami didžiuliai visuomenės pokyčiai. Aubrey 
de Grey kelia tokį klausimą: „[Ar pavojai] atsveria priešingo 
sprendimo neigiamus padarinius, tai yra sprendimo nieko senė- 
jimo srityje nekeisti [...] ir kasdien pasmerkti šimtą tūkstančių 
žmonių nebūtinai ankstyvai mirčiai? Jei neturite stipresnio ar- 
gumento, tada tiesiog nešvaistykite mano laiko.“ Transhumanis- 
tams tai yra moralinis argumentas. 

Apie gyventojų perteklių Aubrey de Grey yra rašęs: „Iš esmės 
mūsų pasirinkimas labai paprastas: apriboti gimstamumą arba 
padidinti mirtingumą.“ Jis turi omenyje, kad jei visi gyvensime 
ilgiau ir liksime vienoje planetoje, tikriausiai turėsime mažiau 
daugintis. Bostromas kalba atsargiau. Jis yra pasakęs, kad tokie 
klausimai turėtų būti „nagrinėjami blaiviai, nešališkai, remiantis 
kritišku mąstymu ir geriausiais moksliniais įrodymais, kokius tu- 
rime“, kad būtų galima nuspręsti, „kokios politikos žmonijai ver- 
ta laikytis . Mane žavi jo nuostata, tačiau nuogąstauju, ar prašyti, 
kad apie visa tai mąstytume racionaliai, nėra tas pats, kas prašyti 
musės atsižvelgti į automobilio priekinio stiklo estetines savybes. 

Vis dėlto į Oksfordą vykau būtent dėl to... 


[P] 
Tą savaitę, kai aplankiau profesorių Bostromą, mano dėmesį pa- 
traukė du žiniasklaidos siužetai. Pirmasis - apie mokslininkus iš 


Madrido Nacionalinio vėžio centro, išvedusius peles, gyvenančias 

vidutiniškai trisdešimt procentų ilgiau nei „normalios“ tos pačios 
rūšies atstovės. Marios Blasco vadovaujama mokslininkų grupė 
remiasi Elizabeth Blackburn, Carol Greider ir Jacko Szostako dar- 
bais. Tyrinėdami gėlo vandens telkiniuose gyvenančius mikrosko- 
pinius padarėlius, infuzorijas Tetrahymena, šie trys mokslininkai 
atrado nuostabią medžiagą (kalbant tiksliau, tai fermentas - me- 
džiaga, ląstelių naudojama cheminėms reakcijoms paskatinti), va- 
dinamą „telomeraze, ir už šį atradimą 2009 metais visi kartu gavo 
Nobelio medicinos premiją. 

Tetrahymena būdingos dvi itin įdomios savybės: jos būna sep- 
tynių lyčių ir yra biologiškai nemirtingos. Jūs perskaitėte teisin- 
gai: jei jos gali maitintis, tai gyvena toliau - ir viena iš priežasčių 
yra telomerazė. Šiems padarėliams nebūdinga tai, kas pagal me- 
dicininės mikrobiologijos srities mokslininko Leonardo Hayflic- 
ko pavardę vadinama „Heiflicko riba“ (Hayflick limit). 

Su kolega daktaru Paulu Moorheadu Hayflickas nustatė, kad 
žmogaus kūno ląstelėse būna įrašyta senėjimo ir mirties prog- 
rama, pradedanti veikti, kai ląstelės pasidalija nuo keturiasdešim- 
ties iki šešiasdešimties kartų. Ląstelei pasiekus šią ribą, prasideda 
jos „saulėlydis, vadinamas ląstelės senėjimu. (De Grey vadina 
savo kovą su senatve „strategijomis dirbtinai padaryti senėjimą 
nežymų .) Tačiau nuolat duodant ląstelei telomerazės (Tetrahy- 
mena jos atsargas pildo visą laiką), galima kaskart „atsukti“ ląste- 
lės „dalijimosi skaitiklį“ į pradžią. Taigi, net jei ląstelė priklausytų 
penkiasdešimtai kartai po Heifliko ribos, ji funkcionuotų taip, 
tarsi būtų pasidalijusi tik sykį (ir jai iki paskutiniosios, tai yra iki 
tos ribos, būtų labai toli). 

Žmogui senstant, telomerazės kiekis mažėja, todėl kovojant su 
senėjimu, suprantama, kyla klausimas, ar šioje kovoje galėtų būti 
naudinga padidinti telomerazės kiekį. Keli tyrimai parodė, kad 
sveiką gyvenseną praktikuojančių (ir todėl paprastai ilgiau gy- 
venančių) žmonių kai kuriose ląstelių linijose telomerazės kiekis 

būna didesnis. Tai patvirtina, kad tarp ilgaamžiškumo ir telomera- 
zės yra tiesioginis ryšys, - ir tikrai, padidinus jos kiekį, Blasco pelių 
gyvenimo trukmė žymiai pailgėjo. Turint omenyje, kad medicina 
nesiliauna progresuoti, tokie siužetai, atrodytų, patvirtina, kad 
transhumanistai - ne tokie išprotėję, kaip iš pradžių gali pasirodyti. 

Bet visada būna ir kokia nors kliauda. Vėžinės ląstelės irgi 
turi joms naudingų telomerazės atsargų — tai vienas iš veiksnių, 
lemiančių, kad joms siaubingai sekasi dalytis ir daugintis. Telome- 
razė joms taip pat padeda išvengti senėjimo. Šiaip ar taip, vėžys 
apibrėžiamas kaip nesuvaldomas ląstelių dalijimasis. (Augliai - tai 
ne kas kita, kaip vėžinės ląstelės, apimtos nenugalimo potraukio 
dalytis.) Taigi, jei žmogui, kaip toms Blasco pelėms, papildytumė- 
me telomerazės atsargas tiek, kiek telpa, reikėtų dar ir padaryti jį 
atsparų vėžiui. 

Kitas tos savaitės siužetas patraukė mano dėmesį dar labiau. 
Jame pasakojama apie moterį, vardu Claudia Castillo. Jai 2008 
metais nustojo funkcionuoti dalis kairiojo plaučio trachėjos, ir 
dėl to ją pradėjo kamuoti dusulys. Ji nebegalėjo prižiūrėti vaikų, 
dirbti, tvarkytis, apsipirkinėti ir gaminti valgio. 

Tokiais atvejais medicina paprastai leidžia rinktis viena iš dvie- 
jų: visiškai pašalinti plautį arba persodinti dalį trachėjos. Dėl per- 
sodinimo kyla ypatingų keblumų, nes mūsų imuninė sistema daž- 
niausiai atmeta iš donorų paimtas kūno dalis, ir ligoniams tenka 
vartoti imuninę sistemą slopinančius vaistus. Jie sumažina kūno 
polinkį atmesti naują dalį, bet kartu gali smarkiai susilpninti jo 
atsparumą infekcijomis. Tačiau Castillo, sulaukusi trisdešimties, 
tapo viena iš pirmųjų „kamieninių ląstelių“ terapijos pacienčių, — 
dabar tai viena sparčiausiai į priekį žengiančių medicinos sričių. 

Kamieninės ląstelės - tai ląstelės, dar nepasirinkusios profesi- 
jos. Kitaip tariant, tai „tuščios“ ląstelės - jos vėliau gali būti „už- 
programuotos“ atlikti konkrečias užduotis. Todėl žmonių embrio- 
nai natūraliai turi paruoštą jų atsargą, ir tyrėjai dažnai jų iš ten ir 

paimdavo (dėl to kilo visi tie ginčai). Bet suaugę Žmonės irgi turi 
savo kamieninių ląstelių atsargas, skirtas konkretiems audiniams. 
Tokios ląstelės taip pat dar „neužprogramuotos“, tačiau jos turi 
mažesnes „profesijos“ pasirinkimo galimybes, nes kyla iš tam tikro 
audinio. Dėl to jos sukelia mažiau ginčų (tai ne kūdikių kūno da- 
lys), bet nėra taip plačiai pritaikomos (jos gali tapti tik tam tikro- 
mis jūsų dalimis). Tačiau dabar įmanoma paimti paprastų ląstelių 
(pavyzdžiui, nuo jūsų rankos odos) ir jas iš naujo „paleisti, kad 
jos virstų tuo, kas buvo anksčiau, - kamieninėmis ląstelėmis. Tada 
apskritai nebekyla daugelio etinių keblumų. Tačiau galbūt tai irgi 
nebūtina. 2010 metų pradžioje Kalifornijos Stanfordo universiteto 
mokslininkai paskelbė, kad jiems pavyko tiesiogiai paversti pelės 
odos ląsteles pelės smegenų ląstelėmis (praleidus tarpinį kamieni- 
nių ląstelių etapą). Po kelių mėnesių tyrinėtojų grupė iš Harvardo 
universiteto paskelbė, kad jie gali paversti žmogaus kraujo ląsteles 
kamieninėmis ląstelėmis, o iš šių galbūt bus įmanoma išauginti bet 
kokį audinį. 

Castillo buvo persodinta donoro trachėja, iš kurios buvo pa- 
šalintos donoro ląstelės (liko tik kolageno vamzdelis) ir tada ant 
jos „pasėta“ kamieninių ląstelių, surinktų iš pačios ligonės kūno 
(jas toliau augino Bristolio universiteto grupė), kad susidarytų 
audinys. Ir kas išėjo? Jos kūnas priėmė naują trachėją kaip savą, 
ir šis atvejis įėjo į medicinos istoriją. Tai skamba kaip mokslinė 
fantastika, bet ligonė pasirodė viešumoje, ji dabar gali šokti.' 


* Įdomi ir Claudios istorijos pabaiga: nedaug trūko, kad operacija nebūtų įvykusi. Laboratorijoje 
užaugintas Claudios ląsteles reikėjo atgabenti į vietą per šešiolika valandų, ir Bristolio universite- 
to grupė užsakė vienintelį tiesioginį bendrovės EasyJet skrydį iš Bristolio į Barseloną. Nors prieš 
keletą mėnesių buvo gautas bendrovės sutikimas, kad studentas Philipas Jungerbluthas galės ga- 
benti Claudios ląsteles kaip rankinį bagažą, oro uosto registratūros darbuotojai kategoriškai at- 
sisakė jį su šiuo kroviniu įleisti į lėktuvą, sakydami, kad tai nesuderinama su „antiteroristiniais“ 
saugumo reikalavimais. Nedaug trūko, kad profesorių Martiną Birchallą areštuotų ginkluota 
policija, nes jis tuščiai bandė priešintis nemandagiems pigių skrydžių bendrovės darbuotojams, 
vilkintiems oranžinėmis uniformomis. Tad kaip jiems pavyko tai padaryti? Philipas turėjo drau- 
gą lakūną, o Birchallas už 11 000 eurų iš savo kišenės užsakė privatų skrydį. 

Castillo - ne vienintelė, gyvenanti su kūno dalimis, užaugin- 
tomis iš kamieninių ląstelių. Kaitlyne McNamaros gydytojai iš 
jos šlapimo pūslės, nesveikos nuo gimimo, išgavo sveikų suau- 
gusio organizmo kamieninių ląstelių ir panaudojo jas ištisam vi- 
siškai veikiančiam (ir sveikam) pakaitalui užauginti, o tada jį jai 
įsodino. Šiaurės Karolinos valstijoje, Vinstone-Seileme įsikūru- 
siame Veik Foresto institute atliekami bandymai su daugiau nei 
dvidešimt skirtingų organų ir audinių, tarp jų - inkstais, kepeni- 
mis, tinklainėmis ir raumenimis. Doris Taylor, Haroldas Ottas ir 
jų kolegos iš Širdies ir kraujagyslių atkūrimo centro, veikiančią 
Minesotos universitete, paėmė iš žiurkės širdies kolageno karka- 
są, apibėrė jį kamieninėmis ląstelėmis, ir jis pradėjo plakti. „Ma- 
tydami pirmuosius susitraukimus, netekome žado“, - sako Ottas. 
2010 metų vasarį teises į šią technologiją įsigijo bendrovė Miro- 
matrix Medical, ir ji tikisi taikydama šį metodą pradėti organų 
transplantavimo revoliuciją. 


P 


Transhumanistai su įgimtais žmogaus trūkumais kovoja trimis 
frontais. Pirmajame puolamas mūsų biologinis ribotumas. Jeigu 
jie norėtų šioje operacijoje turėti feldmaršalą, aiškiai tiktų Au- 
brey de Grey. Jis ragina mokslininkų bendruomenę rasti būdų 
įveikti „septynių pagrindinių rūšių molekulinę ir ląstelinę žalą, 
ilgainiui pabloginančią mūsų būklę“, ir mano, kad, ją įveikus, se- 
nėjimas liausis. Jis yra karštas kamieninių ląstelių ir ilgaamžių 
pelių aistruolis (jo Metušelacho fondas (Methuselah Foundation) 
siūlo apdovanojimus mokslinių tyrimų grupėms, padidinsian- 
čioms pelių gyvenimo trukmę). De Grey'aus fronto liniją gali- 
ma būtų pavadinti „šlapia“, - kova čia vyksta slidžiame ląstelių ir 
joms būdingų biologinių reiškinių pasaulyje. 

Antrąjį frontą galima pavadinti „sausu“. Jis suorganizuotas 
remiantis patirtimi, įgyta kuriant mašinas. Čia transhumanistai 
nesuklystų į vyriausiojo vado vietą pasiūlę Ray ų Kurzweilį (vie- 
ną iš žmonių, su kuriais vėliau turėčiau susitikti kelionėje). Tai 
vienas svarbiausių pasaulyje dirbtinio intelekto, tai yra mašinų 
intelekto, srities mąstytojų, be to, daugelio verslo idėjų autorius 
ir genijus. 

Kurzweilis mano, kad mašinų intelekto, pranoksiančio žmo- 
giškąjį, tikriausiai sulauksime dar gerokai prieš XXI amžiaus 
pabaigą. Be to, jis mano, kad žmones ir mašinas skirianti riba 
taps neryški, nes mes naudosime mašinines technologijas savo 
sugebėjimams padidinti, smegenų pažintinei veiklai paskatinti ir, 
be kitų dalykų, nusiųsime žmogaus sąmonę į standųjį diską. Ray 
kalba apie tai, kad „mūsų biologinis mąstymas ir mūsų techno- 
logija susijungs, sukurdami kitą pasaulį - vis dar žmogišką, bet 
pranoksiantį mūsų biologines šaknis“. Jiems susijungus, „galėsi- 
me įveikti ilgaamžes žmonijos problemas ir nepaprastai sustip- 
rinti žmogaus kūrybiškumą. Išsaugosime ir sustiprinsime pro- 
tinius gabumus, mums suteiktus evoliucijos, ir kartu įveiksime 
reikšmingus biologinės evoliucijos trūkumus.“ 

Trečiasis frontas kovoje su Žmogaus trūkumais yra turbūt 
svarbiausias. Čia keliamas klausimas: ką, po šimts pypkių, visa tai 
reiškia ir ką dėl to turėtume daryti? Ir jei transhumanistai ieškotų 
admirolo laivynui, profesorius Bostromas tikrai būtų rimčiausias 
pretendentas. Štai jo autobiografija: 


Turiu žinių ne tik filosofijos, bet ir fizikos, kompiuterinių neuro- 
mokslų, matematinės logikos ir dirbtinio intelekto srityse. Švedi- 
joje pirmosios universiteto studijų pakopos rezultatais pasiekiau 
nacionalinį rekordą. Jaunystėje turėjau daug pomėgių. Prieš tapda- 
mas grynu mokslininku, mėgėjiškai išbandžiau tapybą ir poeziją, 


paskui kurį laiką Londono scenoje pasirodydavau kaip komikas. 

Jam trisdešimt šešeri. Nenorėčiau perskaityti Bostromo bio- 
grafijos, kai jam bus penkiasdešimt, - tada jis, be abejo, jau bus 
padirbėjęs šokėju Vest Ende, įveikęs keletą dar neišspręstų ma- 
tematikos problemų, sukūręs žmoną robotę ir išleidęs keletą pa- 
klausių receptų knygų. 


P] 


Atvykęs į Oksfordą, pasuku į Plačiąją gatvę, o tada - į Indijos 
institutą, kur profesorius Bostromas mane pakvietė į popietės se- 
minarą apie transhumanistinę etiką. Įėjęs pamatau šiuolaikišką 
seminarų kambarį, apstatytą plastikinėmis kėdėmis (tai ryškiai 
kontrastuoja su namo išorę puošiančiais akmeniniais hinduistų 
pusdieviais ir tigrų galvomis). Atvykstu pirmas, tačiau per kitas 
penkiolika minučių pasirodo praktiškais batais apsiavusių ir rim- 
tai antakius suraukusių mokslinčių komanda. Bostromas ateina 
vienas iš paskutinių ir kaip tik spėja į pirmąjį pranešimą, skaito- 
mą Robo Sparrow. 

Profesoriui Sparrow iškart pajuntu simpatiją. Šio Australi- 
jos bioetiko akys įžūlios, ir jis nesigėdija pasakyti, kad jo darbų 
pasekmės jį patį „tikrai glumina“. Robas nerimauja dėl to, kad 
kai kurie transhumanizmo sąjūdžio mąstytojai pranašauja „lais- 
vosios rinkos eugenikos“ pasaulį. Ypač jam neduoda ramybės 
Juliano Savulescu, Bostromo kolegos iš Oksfordo universiteto, 
ginamas reprodukcinės geradarystės principas. 

Savulescu argumentuoja maždaug taip: jei, susilaukęs mer- 
gaitės, jūs tyčia pakeistumėte jos genetinę sandarą, paveikdami 
jos sveikatos būklę ir pablogindami gyvenimo kokybę (pavyz- 
džiui, ją ištiktų astma ar Aspergerio sindromas), toks elgesys 
būtų laikomas smurtu, panašiai kaip vaiko mušimas. O dabar įsi- 
vaizduokime porą, planuojančią dirbtinį apvaisinimą, ir turinčią 

pasirinkti vieną iš dviejų genetiškai beveik vienodų embrionų, 
skirtingų tik tuo, kad vienas turi pakitusį geną, tikriausiai sukel- 
siantį astmą. Reprodukcinės geradarystės principas sako, kad jei 
tėvai turi technologinių galimybių sužinoti apie šį skirtumą, tada 
pasirinkti ne „sveiką; o kitą embrioną reikštų atlikti veiksmą, 
primenantį smurtą (tiesa, principas vis tik teigia, kad tėvai turi 
teisę priimti „blogą“ sprendimą). 

Robui Sparrow nepatinka toks mąstymas, nes, kaip suprantu, 
jis nerimauja, kad, net ir palikus išlygų, kyla abejonių dėl mora- 
lės. Į galvą ateina žodžiai „mažas kupstas didelį vežimą verčia“. 
Jis siūlo įsivaizduoti, kad tėvai renkasi vieną iš dviejų embrio- 
nų, ir vienas iš tų embrionų turi negalią, dėl kurios, atsižvelgus 
į viską, būsimasis žmogus tikriausiai gyventų penkeriais metais 
trumpiau už kitą. „Kurį embrioną jie turi pasirinkti? Embrioną 
A su negalia, embrioną B be negalios, o gal jie turi rinktis trečią 
galimybę - atsitiktinumą, ir mesti monetą?“ Iš buvusių kamba- 
ryje vienintelis pasirinkčiau mesti monetą, nes man atrodo, kad 
gyvenimo kokybė svarbiau nei jo trukmė. Tiesiog paaiškėja, kad 
embrionas, kuriam numatoma trumpesnė gyvenimo trukmė, yra 
berniuko. 

Netrukus mums pateikiamas mėginimas įrodyti, kad ateitis 
gyvenant vien moterims būtų geresnė. Moterys gyvena ilgiau ir 
yra linkusios auginti palikuonis rūpestingiau; jos ne tokios Žiau- 
rios. Teoriškai įmanoma pagaminti spermatozoidų ir kiaušinė- 
lių iš kaulų čiulpų, ir tada Bradas Pittas nustotų buvęs biologine 
būtinybe. O atlikus šiek tiek biologinių pataisymų, būtų galima 
padaryti visas moteris lesbietėmis, kad jos Brado Pitto ir nebeno- 
rėtų. Bet, žinoma, taip pat galima įrodinėti, kad turint žmogaus 
pakeitimo technologijas gali būti lygiai taip protinga sumažinti 
vyrų polinkį į žiaurumą, pailginti jų gyvenimą ir įtaisyti jiems 
gimdas. Sparrow pamini, jog kai kurie vyrai jaučia „tuštumą“ dėl 
to, kad negali gimdyti vaikų (aš nesu vienas iš jų), ir klausia: jei 

egzistuoja vyrų nėštumo poreikis, ir šią technologiją būtų įmano- 
ma padaryti saugią, ar galimybė tai pasirinkti turėtų būti laisvai 
prieinama? 

Staiga man pasidaro aišku, kad šiems susirinkusiems akade- 
mikams perspektyva iš esmės pakeisti mūsų biologinę sandarą 
(kartu ir labai pailginti gyvenimą bei patobulinti žmones) yra jau 
nustatytas faktas. Jie ne kalba apie tai, kas atsitiktų, jei šie dalykai 
būtų įmanomi, bet diskutuoja, ką galime padaryti, žinodami, kad 
jie yra įmanomi. Ir tai neduoda ramybės daugeliui transhuma- 
nizmo kritikų. Vėliau Sparrow man pasakė: „Jei į transhumaniz- 
mą žiūrėtume rimtai, pasekmės būtų tokios esminės ir neįtikėti- 
nos, kad, manau, turėtume būti kur kas mažiau linkę į jį žiūrėti 
rimtai.“ 

Kai seminarui pasibaigus dalyviai ima skirstytis (pastebiu, 
kad keli išeidami iš pastato prisidega cigaretę), prisistatau šeimi- 
ninkui. Profesorius Bostromas aukštas ir lieknas, kakta didelė, 
virš jos — reti, šviesūs plaukai. Veidas prakaulus, smalsios akys 
žvelgia iš gilių akiduobių, sudarydamos įspūdį, kad jis daug laiko 
praleido susitelkęs, - kai pagalvoji, tikriausiai būtent taip ir turi 
atrodyti filosofas. Jo veidas mielas, bet taip pat truputį išdykėliš- 
kas. Kalbėdamas jis šiek tiek apgalvoja žodžius ir kiekvieną taria 
pabrėžtinai aiškiai. Gimtosios švedų kalbos intonacijos suteikia 
jo anglų kalbai valdingumo. Pakeliui į Nicko biurą klausiu jo, 
kiek transhumanistų mėgsta rūkyti. 

- Jie būna dvejopi, - pastebi jis. - Kai kurie stengiasi palaikyti 
sveikatą kiek tik įmanoma, kad nugyventų pakankamai ilgai ir 
sulauktų terapijos, padėsiančios kovoti su senėjimu. - Patyli. — 
Kiti mano, kad technologija atsiras gana greitai, ir jie gali smagiai 
leisti laiką, nesijaudindami dėl žalos. 

Pasukame į niekuo neišsiskiriančią šalutinę gatvę ir atvyks- 
tame į Žmonijos ateities institutą. Jis visai ne toks didingas, 
kaip atrodytų iš pavadinimo. Tiesą sakant, pastatas, prie kurio 

sustojame, visai galėtų būti draudimo kompanijos filialas. Patį 
institutą sudaro tik keturi modernūs biurai ir susirinkimų vieta 
antrame aukšte. Profesoriaus biuras galėtų priklausyti draudimo 
ekspertui. 

Tad ar tikrai transhumanizmas yra „pavojingiausia pasaulyje 
idėja“? - klausiu. 

- Tai yra pavojinga idėja, - pareiškia jis. - Jei pradėję keisti 
mūsų biologinės sandaros pagrindus elgsimės neprotingai, pada- 
riniai gali būti... - Jis stabteli. - Hm, gana neigiami. Bet, - protin- 
gai pastebi, - kuo didesni pavojai gresia, tuo, žinoma, didesnė gali 
būti ir nauda. Esmė - mėginti elgtis išmintingai ir etiškai atsakin- 
gai. Bet tai lengviau pasakyti, nei padaryti. 

Bostromo nuomone, ateitis bus visai kitokia, ir ją daugiausia 
pakeis mokslo ir medicinos pažanga. Tačiau man taip pat susi- 
daro įspūdis, jog jis nemano, kad vykstant šiai pažangai taip pat 
tobulės ir mūsų gebėjimas susidoroti su galimais moraliniais ir 
etiniais padariniais. 

Akivaizdu, profesorius Bostromas mano, kad jo vaidmuo - 
padėti tobulinti šį mūsų gebėjimą. Aiškindamas tai jis naudoja 
palyginimą apie skruzdėles ir Adolfą Hitlerį. 

- Įsivaizduokite, kad mes - skruzdėlės. Galbūt esate laiminga 
skruzdėlytė, statanti gerą skruzdėlyną. Bet gal jūs padedate kur- 
ti Hitlerio karo mašiną? Siekiu parodyti, kad geriau nesnausti ir 
mėginti suprasti platesnį kontekstą. 

Jis pats pripažįsta, kad žmonėms tai sekasi „labai prastai , jie 
„nesusivokia . Jis net užsimena, kad tai gali būti ne mūsų jėgoms, 
tačiau pats nesiliauja stengtis. 

- Apie šiuos dalykus noriu mąstyti racionaliai, užuot siekęs 
kažko, kas leistų sukurti nuosekliausią pasakojimą ar geriausiai 
nuramintų emocijas. Tai labai sunku. 

Svarbu nepamiršti, kad Nickas yra didelis transhumanizmo 
šalininkas. Šiaip ar taip, jis yra vienas iš Pasaulinės transhuma- 

nistų asociacijos įkūrėjų. Ši asociacija yra „etiško technologi- 
jos naudojimo žmogaus galioms padidinti šalininkė“ ir palaiko 
„naujų technologijų, kiekvienam leidžiančių turėti geresnį protą, 
geresnį kūną ir geresnį gyvenimą, pažangą ir jų prieinamumą“. 

Nekantrauju sužinoti, iš kur kyla jo optimistinis požiūris į 
transhumanizmo rezultatus, nes daugelis žmonių, kai jiems pa- 
miniu šią idėją, reaguoja pastebimai neigiamai. Kas jį skatina 
trimituoti apie transhumanizmą dažniausiai priešiškam pasau- 
liui? Pokalbio metu įvairiais būdais iškeliu šį klausimą, ir Bost- 
romas visada atsako ta pačia dvasia: jo nuomone, pailginus ir pa: 
tobulinus žmogaus gyvenimą, galėsime ne tik gyventi ilgiau, bet 
ir patirti kur kas didesnį pasitenkinimą gyvenimu. Man paklau- 
sus „Kas tave įkvepia ir skatina veikti?“ jis pamini skaitinius ir 
kolegas, bet taip pat priduria: 

— Tikriausiai tai, kad šiame gyvenime kai ką pajuntu ir pati- 
riu, o tada pagalvoju - kodėl visada negalėtų būti taip gerai? 

Ši emocinė paskata glūdi transhumanistų vizijos šerdyje. 

- Daugybei žmonių sunku įžiūrėti ką nors blogo tame, kad 
gyvenimas ne visada toks nuostabus, koks galėtų būti, ir viena iš 
priežasčių yra mūsų biologinė sandara. Visai kaip šimpanzės (ar 
skruzdėlės), esame biologiškai riboti, ir tai lemia, kokias mintis 
galirne turėti ir kokį gyvenimą gyventi. Kad tai pakeistų, trans- 
humanizmo projektas kuria technologijas, leisiančias mums pa- 
siekti viską, ką turime potencialiai, pakeičiant ne tik aplinkinį 
pasaulį, bet ir Žmogaus biologinę sandarą. 

Tai tikrai ambicingiau, nei įsirengti naują virtuvę. Jam ir dau- 
geliui kitų transhumanistų rūpi ne tik „būti geresniam nei žmo- 
gus“, bet ir „praleisti laiką geriau nei žmogui“. O jei ruošiatės 
geriau praleisti laiką, kodėl reikėtų liautis, sulaukus septyniasde- 
šimties ar aštuoniasdešimties? 

— Gyvenimo pailginimas man tikrai svarbiausia, - sako jis. — 
Pirma, dėl to, kad dėl visų įprastinių priežasčių labiau norime būti 

gyvi nei mirę, o antra, jei manai, kad ateityje gali atsirasti naujų 
galimybių esmingai padidinti žmogaus galias, tada vienintelis bū- 
das gauti progą jomis pasinaudoti yra gyventi pakankamai ilgai, 
kol tos technologijos bus sukurtos. 

Nepamirškite, kad kai transhumanistai kalba apie žmogaus 
patobulinimą, jie turi omenyje kur kas daugiau nei tik galimybę 
panorėjus trumpam įjungti sugebėjimą skinti laurus prie biliardo 
stalo išgėrus du bokalus alaus. Transhumanistai kalba apie jūsų 
protinių gabumų padidinimą, regėjimo pagerinimą iki Stivo Os- 
tino lygio, prieigą prie nepriekaištingos atminties ir sugebėjimą 
bėgti greičiau už olimpietį. Ir vėl: visa tai gerai atskiram žmogui, 
bet ar tai gerai mūsų rūšiai kaip visumai? 

Straipsnyje „Nykstančios žmonių rūšies apsauga“ bioetikams 
George'ui Annasui, Lori Andrews ir Rosario Isasi neduoda ra- 
mybės tai, kad: 


Naujoji rūšis - „postžmonės“ - tikriausiai laikys senuosius „nor- 
malius“ žmones žemesniais, net laukiniais, ir tinkamais vergovei 
arba skerdimui. Kita vertus, normalieji gali laikyti postžmones 
grėsme, ir, jei turės galimybę, gali suduoti prevencinį smūgį, kol 


šie jų nenužudė ar nepavergė. 


Toliau jie imasi įrodinėti, kad dėl rūšių tarpusavio genocido 
pavojaus transhumanistų planai gali baigtis masiniu naikinimu. 
Taip atrodo kraštutinė apokaliptinė transhumanizmo kritika. Ta- 
čiau, deja, tikrai nesunku įsivaizduoti įvykius susiklostant taip, 
kad dėl kainų, paskirstymo ypatumų ar politinės darbotvarkės 
kai kurie žmonės turės galimybių pasitobulinti ir pasiilginti gy- 
venimą, o kiti ne. Ar neskamba labai įtikinamai, kad galiausiai 
atsidurtume dvisluoksnėje visuomenėje, sudarytoje iš postžmo- 
nių ir nepatobulintų „normalių“ žmonių, o tai sukeltų didžiulį 
konflikto ir nesantaikos, netgi karo pavojų? 

Bostromas įrodinėja, kad žmogaus patobulinimo technologi- 
jos nebūtinai padidins nelygybę. 

— Viena vertus, turtingesniesiems ir geriau informuotiems 
žmonėms naujausios technologijos tikriausiai bus prieinamesnės. 
Bet, kita vertus, atrodo, kad technologiškai paprasčiau padidin- 
ti žmonių, pradėjusių nuo žemesnio lygio, galias. Tiesiog, regis, 
lengviau pataisyti sistemą, dabar dar neveikiančią optimaliai. Kuo 
toliau nuo šios optimalios būsenos esate, tuo daugiau naudos 
gausite. Daugeliu atvejų dėl to nelygybės sumažės, nes tiesiog yra 
lengviau pakelti grindis nei paaukštinti lubas. i 

Trumpai tariant, lengviau padėti tiems iš mūsų, kurių genų ir 
sveikatos būklė nėra „optimali“, nei pagerinti tų laimingųjų, ku- 
riems jau buvo išdalintos geros kortos, perspektyvas. Tarptauti- 
niu mastu pažvelgus į įvairiems laikams būdingą pajamų ir vidu- 
tinės gyvenimo trukmės ryšį, profesoriaus Bostromo argumentą, 
atrodo, nesunku suprasti. 

1901 metais vidutinė tikėtina gyvenimo trukmė Jungtinė- 
je Karalystėje buvo keturiasdešimt aštuoneri metai, o vidutinės 
asmens pajamos per metus siekė 6 264 dolerius, skaičiuojant 
tarptautiniais doleriais ir pagal 2005 metų kainas. (Tarptautinis 
doleris yra naudingas hipotetinis valiutos vienetas, leidžiantis iš- 
matuoti vertę pagal „perkamąją galią ir adekvačiai palyginti san- 
tykinį turtą skirtinguose geografiniuose regionuose ir skirtingais 
laikotarpiais.) Prabėgus šimtui ir dvejiems metams, 2003-iaisiais, 
Afrikos valstybėje Burundyje buvo pasiekta tokia pat vidutinė ti- 
kėtina gyvenimo trukmė kaip Jungtinėje Karalystėje 1901 -aisiais, 
bet vidutinės metinės pajamos sudarė tik 427 tarptautinius dole- 
rius. Arba, kitaip tariant, burundiečiai vidutiniškai gyvena tiek, 
kiek žmonės, buvę beveik penkiolika kartų turtingesni už juos. 
Pasirodo, visame pasaulyje turtingųjų ir skurdžių ilgaamžiškumo 
skirtumas sumažėjo ir tebemažėja. 

Pasiūlau Nickui aptarti atvirkščią įvykių eigą: tarkime, žmo- 

gaus patobulinimo technologijos visiems vienodai prieinamos. 
Ar įmanoma, kad tai pamažu sunaikintų įvairovę? 

- Pavyzdžiui, - sakau, - gerai žinome apie homofobiją. Ar 
galėtume žmogų „pagerinti“, kad jis taptų heteroseksualus? Taigi, 
užuot kovojus su išankstine nuostata, kodėl tiesiog nepritaikyti 
terapijos, padarysiančios žmogų heteroseksualų? 

Bostromo atsakymas užveda mane ant kelio: 

- Manau, turime skirti geras ir blogas įvairovės formas. Jei 
niekas nesirgtų plaučių vėžiu, pasaulyje apmažėtų skirtumų, taigi 
būtų mažiau ir įvairovės. Bet dauguma žmonių mano, kad būtų 
gerai, jei vėžio sumažėtų. 

Dabar man atsiveria akys: staiga suprantu, kaip transhuma- 
nistai žiūri į ateitį ir kodėl jiems atrodo, kad tai neišvengiama. 
Paklauskite kieno nors: „Ar manote, kad turėtume gyventi amži- 
nai?“ Atsakymas tikriausiai bus neigiamas. Bet to paties žmogaus 
paklausus, ar turėtume ir toliau kovoti su ligomis, jis - kaip ir 
aš - beveik neabejotinai sakytų „taip. Transhumanizmas ateis ne 
revoliucingai, o per pavienes terapijos priemones. Blogėja regė- 
jimas? Pamėginkite dideles raides. Dabar šiuos akinius. Tada - 
kontaktinius lęšius. O dabar - lazerinę akies chirurgiją. Galiau- 
siai - kamieninių ląstelių terapiją, sugrąžinsiančią akiai anks- 
tesnę jaunystę. (Iš tikrųjų italų mokslininkai daugiau nei dešimt 
metų naudoja kamienines ląsteles ragenos pažeidimų sukeltam 
aklumui gydyti.) Blogai girdite? Jums reikia į ausį įsikišti didelį 
piltuvą. Dabar griozdišką klausos aparatą. Toliau - kanalinį apa- 
ratą. O dabar pamėginkite klausos implanta... 

Imu suprasti, kad, patinka jums tai ar ne, bet mes jau pradė- 
jome transhumanizmo projektą, tik vis dar vadiname jį „medici- 
na“. Riba tarp „terapijos“ ir „patobulinimo“ neišvengiamai turėjo 
būti nutrinta. 

Prieš pat 2008-ųjų Pekino olimpines žaidynes Pietų Afrikos Res- 
publikos parolimpinių žaidynių bėgikas Oscaras Pistoriusas (jis 
bėgioja su lenktais anglies pluošto protezais ir buvo pavadintas 
„greičiausiu bekoju žmogumi“) dalyvavo kvalifikaciniame bėgi- 
me - varžėsi su sveikais sportininkais. Bėgikui nepavyko pasiek- 
ti reikiamo lygio, bet jam nedaug trūko. Hughas Herras, bioni- 
kos tyrėjas iš MIT, - jam taip pat amputuotos abi kojos, - sako: 
„Ateityje tikrai bus įmanoma sukurti galūnę, veiksiančią geriaų 
už sveiką, ypač bėgiojant.“ Iš tiesų, sporto teisėjai dabar disku- 
tuoja dėl to, ar Oscaro kojų protezai nesuteikia jam nepagrįsto 
pranašumo. Galima įsivaizduoti, kad per 2012 arba 2016 metų 
olimpines žaidynes „neįgalieji“ bus neįveikiami. Įvairiose pasau- 
lio vietose įsikūrusiose laboratorijose dideliais žingsniais į priekį 
žengia tyrimai, kuriais siekiama sukurti galūnes, sukabinamas su 
kūnu, valdomas mintimis, stipresnes ir lengvesnes už tikras, bet 
su dirbtine spaudimui jautria oda. 

Bioninis žmogus - tai nebe literatūra. Atsižvelgiant į estetinės 
chirurgijos plėtrą, atrodo labai tikėtina, kad netolimoje ateityje 
atsiras žmonių, nuspręsiančių sau tyčia pašalinti visiškai sveikas 
galūnes ir jas pakeisti „geresnėmis“ dirbtinėmis. Gamtos evo- 
liucijai reikia šimtmečių, kad ji atsitiktinai ką nors patobulintų, 
o žmogaus sukurtų technologijų pažanga vyksta be paliovos, 
ji greitai pasiekia dukart aukštesnį lygį, nors jų kaina per pusę 
sumažėja, todėl ima atrodyti, kad „neįgalieji“ ateityje pralenks 
žmones, dabar laikomus sveikais. Ar po kelerių metų pirksiu pa- 
gerintus klausos implantus taip, kaip dešimtajame dešimtmetyje 
nusipirkau mobilųjį telefoną? Ar pirksiu naują kūno dalį, užau- 
gintą iš mano kamieninių ląstelių jaunystei palaikyti? Kaip toli 
galima nueiti? Kiek laiko galėčiau gyventi? Kiek mane įmanoma 
patobulinti? 

Nicko Bostromo nuomone, atsakymai į pastaruosius du klau- 
simus galėtų būti, eilės tvarka, „labai ilgai ir „kiek tik nori“. 

Imkime, pavyzdžiui, mintį apie „antrąjį kosminį greitį, dau- 
gelio transhumanistų laikomą vienu iš įtikinamiausių argumen- 
tų, rodančių, kad nemirtingumo galima tikėtis. Tai mintis, kad 
ateis laikas, kai mūsų vidutinė gyvenimo trukmė per kiekvienus 
prabėgusius metus pailgės nebe ketvirčiu metų, o daugiau nei 
vienais metais - dėl medicinos pažangos. 

Bostromas pateikia įspūdingą ateities įvykių viziją. 

— Galima tikėtis, kad gyvenimo trukmei pakankamai pailgė- 
jus per tą laiką atsiras veiksmingesnių technologijų, pailginsiančių 
jūsų gyvenimą dar labiau. Įsivaizduokite - visa bus įmanoma įkelti 
į kompiuterius, ir tada turėsime kosminę civilizaciją, o joje galėsite 
gyventi milijardus ar trilijonus metų. Taigi, jei galėtumėte išgyven- 
ti dar kelis šimtus metų (o gal užtektų penkiasdešimties - mes ne- 
žinome), tada jūsų tikėtina gyvenimo trukmė galėtų tiesiog astro- 
nomiškai pailgėti, ir, taip, tai būtų esminis žmogaus būvio pokytis. 

Musė. Priekinis stiklas. Kaip tokia ateitis atrodys? 

— Mano nuomone, sutelkti dėmesį į išorinius daiktus būtų 
blaškymasis, - sako jis. - Geriau pagalvoti, kokia dvasios būse- 
na ar dvasinė veikla geriausiai atitinka tai, ką norėtumėte daryti, 
jei galėtumėte daryti, ką tik norėtumėte. Tad galima pamėginti 
surasti didžiausias žmogiškos laimės, kūrybiškumo ir santykių - 
jie postžmogiškoje ateityje bus dar rafinuotesni - aukštumas, 
bet kuo mažiau nutolstant nuo to, ką galime turėti šiandien. 
Kaip manote, koks yra idealas? Gal tai paprasti šeimos gyveni- 
mo malonumai, meninės kūrybos ekstazė, romantiška meilė, gal 
laimingi vaikai, žaidimų aikštelėje valgantys ledus? Nežinau. Bet 
kad ir koks, jūsų nuomone, būtų idealas, atrodo, kad postžmogus 
ir jį, ir kitus idealus galėtų įgyvendinti sėkmingiau. Tai ir yra visa 
mėginimų pasiekti šį būvį prasmė: mums atrodo, jis labiausiai 
vertas, kad jo siektume. 

Ir vėl nustembu dėl to, kokie žmogiški yra Nicko Bostromo 
motyvai: emocijų lygmenyje tai tie dalykai, kurie rūpi daugumai 
žmonių: santykiai, meilė, puiki muzika. Mėginu įsivaizduoti, kad 
tapsiu „postžmogumi“ Ar, prisiminęs šią knygą, galėčiau patirti 
keistą malonumą? - padrikai klajojantis netobulas protas, perse- 
kiojamas mirtingumo, įkalintas laikinumo, atkakliai mėginantis 
pamatyti bendrą vaizdą, bet iš tikrųjų - viena iš Bostromo skruz- 
dėlių, ir, be viso to, mirtinai - iš tiesų, iki mirties - išgąsdinta? 


P] 


Jei išvengsiu nelaimingo atsitikimo, gyvensiu ilgiau, nei maniau, 
ir tikriausiai būsiu sveikesnis didesnę dalį gyvenimo nei mano 
protėviai. Dabar tikiu, kad kamieninių ląstelių terapija bus pra- 
dėta taikyti visuotinai bent jau anksčiau, nei tapsiu pensininku, 
ir dėl to labai gali būti, kad mano senstantį kūną bus įmanoma 
pataisyti. Galbūt ji padės sulaukti man antro šimtmečio. 

Praėjus vos keliems mėnesiams po mano apsilankymo Oks- 
forde, britų mokslininkai iš Londone įsikūrusio Imperijos kole- 
džo paskelbė, kad jiems pavyko stimuliuojant pelės kaulų čiulpus 
į kraujotakos sistemą paleisti konkrečiam audiniui skirtų suau- 
gusio organizmo kamieninių ląstelių srautą. Nereikia nei invazi- 
nės chirurgijos, nei ląstelių auginimo ne kūne, nei kūdikių kūno 
dalių. Tyrimui vadovavusi daktarė Sarah Rankin palygino šį 
procesą su ugniagesių mašinos pasiuntimu į kiekvieną sankryžą: 
„Atsidūrusios kraujyje, jos ima „patruliuoti gatvėse. Ugniage- 
siai, važiuodami pro degantį namą, suprantama, sustotų. Taip ir 
jūsų kamieninės ląstelės nukeliaus į pažeistą vietą.“ Rankin skai- 
čiavimais, bandymai su žmonėmis prasidės „per kitus penkerius 
metus arba per dešimt“. Gali būti, kad invazinė chirurgija bus 
taikoma vis rečiau. 

Ar įmanoma, kad ateityje, jei man reikės pakeisti klubo sąna- 
rį, užsiauginsiu jį? Mokslininkai iš Niujorke esančio Kolumbijos 
universiteto medicinos centro jau pademonstravo, kad būtent 
toks metodas pritaikomas triušiams: jie panaudojo gyvūno ka- 
mienines ląsteles jo sąnariams atauginti. O daktaras Thomas Ein- 
hornas iš Bostono medicinos centro suteikė pagalbą daugiau nei 
penkioms dešimtims pacientų, sirgusių klubo sąnario artroze, 
įšvirkšdamas į sąnarį jų pačių kamieninių ląstelių, padedančių 
susiformuoti naujam kaului. 

Tą vakarą Oksforde lankiausi senos draugės namuose, kur ji 
gyvena su vyru ir dukrele. Labai gali būti, kad vienametė Abigail 
Billen priklauso paskutinei iš kartų, turėjusių smarkiai nerimauti 
dėl ligų ir senėjimo (o jei ne, tai jos kartoje įsiviešpataus nemir- 
tingų genialių pelių padermė). Jos kartos pasaulis bus visai kitoks 
nei šiandieninis mūsiškis. Pasauliui mažų mažiausiai reikės nau- 
jos moralės nuostatų sistemos, leisiančios priimti biotechnologi- 
jos padarinius, naujos žmogaus patobulinimo etikos, naujų žo- 
džio „terapinis“ apibrėžimų. Beveik neabejotina, kad jos požiūris 
į mirtingumą bus visai kitoks nei jos tėvo. 

— Manau, sulaukęs keturiasdešimties, iš tikrųjų tegalvoji apie 
mirtį, - sako mano draugės vyras. - Visiškai pasikeičia tavo per- 
spektyva. Klausi savęs: „Ar turėčiau pasirūpinti nudažyti vonios 
duris? Juk gali būti, kad gana greitai manęs nebebus.“ Iki ketu- 
riasdešimties niekada apie tai nepagalvodavau. Bet tada susirūpi- 
nau. Tarsi kas zvimbtų fone be perstojo. 

Jis nejuokauja, todėl džiaugiuosi, kad bent pasirūpino paga- 
minti ganėtinai gerą troškinį - jį dabar kemšame. Neabejoju - 
kai kas iš čia esančių galėtų tvirtai patikėti transhumanistų vizija. 
Kas būtų, jei jis galėtų išsivaduoti nuo to „zvimbimo ? 

— Ak, nežinau, - sako jis. - Žmonės, norintys gyventi amžinai, 
yra baisūs egoistai. Gyvenimas - lyg sonetas. Tai keturiolika eilučių, 
ir tu Žinai, ką daryti, kol neperžengi jo ribų. Tokios taisyklės, ar ne? 

Bet ar tikrai taisyklės tokios? Net ir dabar? Nes ir aš dar gyvas dėl 
to, kad taisyklės pasikeitė. 

Vieną 1981-ųjų šeštadienį, mokyklos vasaros atostogų pra- 
džioje, mano vyriausiam broliui pavedė mane prižiūrėti, kol tėvai 
apsipirks. Broliui tai nepatiko, nes jis buvo susitaręs važiuoti pa- 
simatyti su naująja mergina. 

Taip ten ir nenuvažiavome. 

Likimo ironija — jeigu Ianas nebūtų taip ilgai užtrukęs, tik- 
rindamas, ar mano saugos diržas gerai prisegtas, būtume išvengę 
automobilio, tiesiog pravažiavusio pro „stop“ ženklą ir įsirėžusio 
į mūsiškį iš keleivio pusės. Variklis atplyšo nuo tvirtinimo, pasi- 
suko ir užkrito man ant kojų. Jis perlaužė abu šlaunikaulius lygiai 
pusiau. Mano akinius rado gulint ant kelio už trisdešimties pėdų, 
o smūgis buvo girdimas už mylios. Pasipylė daug kraujo (mano). 

Broliui pavyko iššliaužti iš po variklio dangčio liekanų, tačiau 
aš buvau įstrigęs nuolaužose. Artėjo lemtingasis momentas — 
ėjo į pabaigą trečia mano nelaisvės valanda. Medikai nutarė, kad 
vienintelis būdas išgelbėti mano gyvybę - tai amputuoti abi ko- 
jas. Greitai jos būtų apmirusios, ir kilo grėsmė kartu pražudyti ir 
mane. 

Tada greitosios pagalbos medikas - jam esu labai skolin- 
gas — pasakė: „Jei išmėginę vieną paskutinę priemonę sužalosi- 
me jo kojas, jis nieko nepraras, ar ne?“ Buvau veikiamas didelės 
morfijaus dozės, todėl neatsimenu, kaip ugniagesių mašina ir 
greitoji pagalba prie mūsų visiškai sumaigyto automobilio abie- 
jų galų pritvirtino lynus ir tiesiog jį perplėšė. 

Atsimenu, kaip mane iš jo traukė. 

Ligoninėje gavau turbūt keturias pintas kraujo. Be jo pastan- 


* Apie 2,3 litro (vert. past.). 

gos mane išgelbėti būtų buvusios bevaisės. Tuo metu nežinojau, 
bet turėjau dėkoti XIX amžiaus gydytojui Jamesui Blundelliui, 
atlikusiam žmogui pirmąjį sėkmingą kraujo perpylimą, ir pakei- 
tusiam taisykles, nurodančias, kas gyvens, o kas mirs. 

Pasakoju apie šiuos įvykius dėl to, kad bandau įsivaizduoti, 
kas atsitiktų, jei koks nors šiuolaikinis politikas pasiūlytų nebe- 
perpylinėti kraujo. Nuo pat pirmojo išgelbėto ligonio medicina 
nuolat keitė taisykles, ir mes tam pritardavome. Ar jums tai pa- 
tinka, ar ne, mes nesukame iš šio kelio, nes nenorime. Ar kas 
nors neigtų, kad Claudia Castillo su naująja trachėja turi teisę 
šokti ar bėgioti parke su vaikais? 

Gana didelė tikimybė, kad nugyvensiu iki šimto metų, ir nors 
šis laikotarpis gal ir per trumpas, kad turėčiau šansų tapti post- 
žmogumi (o gal ir ne?), jis ilgesnis, nei tikėjausi, ir mano kelio- 
nėms tai patogus atskaitos taškas: kas bus per kitus šešiasdešimt 
metų? Be to, jei turėsiu vaikų, tada tikriausiai gyvensiu pakan- 
kamai ilgai, kad pamatyčiau, kaip suaugs jy vaikai. O tai įdomus 
klausimas: kuo galėtų tapti mano vaikaičiai? 

Juanas Enriguezas, Harvardo verslo mokyklos Gyvosios gam- 
tos mokslų projekto direktorius steigėjas, tvirtina, kad mes kaip 
rūšis pasikeisime, nes „maži naudingi patobulinimai kaupsis ir 
galiausiai pavers Homo sapiens nauju hominidu... nauja rūšimi 
Homo evolutis, turinčia ypatingų galių . 

Kiekvienas žingsnis į priekį terapijos srityje kartu yra ir 
žingsnis postžmogaus būvio link. Transhumanistai tai žino. Tai- 
syklės keičiasi. Medicinos mokslas skelbia senojo žaidimo pabai- 
gą. Aubrey de Grey yra pasakęs, kad rašo ne tiek apie tai, kaip 
ilgiau palaikyti žmogaus gyvybę, kiek apie tai, kaip padaryti, kad 
„Žmonės nebesirgtų . Nepalyginamai ilgesnė gyvenimo trukmė, 
mano jis, iš tikrųjų yra tik geros medicinos „šalutinis padarinys“. 
Imu suvokti, kad tokios ateities medicinos pagrindas yra gebė- 
jimas suprasti mūsų genus bei juos pernešančias ląsteles ir jais 

manipuliuoti - dažnai pranašaujama, bet menkai suprantama 
„biotechnologijos revoliucija“. 

Kad suprasčiau ateitį, ir galėčiau pagrįstai pasakyti, ar transhu- 
manizmo idėjos tikrai vertos dėmesio, turiu suprasti biotechnolo- 
giją. Jos pasaulis nuostabus, bet ir baugina. Kitame savo kelionės 
etape ne tik paliksiu savo šalį, bet ir peržengsiu ribas, šiapus kurių 
jaučiuosi saugus. 


2 skyrius 


Nuostabiausias žemėlapis 


Gyvenimas - tarsi skardinė sardinių: 
visi ieškome atidarytuvo“. 
ALAN BENNETT 


2000 metų birželio 26-ąją maždaug 22,5 kilogramo anglies, 
70 kilogramų vandens, 2,5 kilogramo azoto, 1,4 kilogramo kalcio 
ir pusė kilogramo penkiasdešimt keturių kitų elementų mišinio 
(jame buvo truputį daugiau nei dešimtadalis miligramo urano 
ir tiek fosforo, kiek reikėtų pagaminti 2 500 degtukų cigarams 
pridegti) įžengė į Baltųjų rūmų Rytinę salę. 

„Beveik prieš du šimtmečius šiame kambaryje ant šių grin- 
dų Thomas Jeffersonas su patikimu patarėju išskleidė nuostabų 
žemėlapį“ - tarė JAV prezidentas Billas Clintonas. Tas žemė- 
lapis buvo pirmosios sausumos ekspedicijos, surengtos tirti 
Jungtinėms Valstijoms nuo vienos pakrantės iki kitos, rezulta- 
tas, o „patikimas patarėjas“ - tai Meriwetheris Lewisas. Tačiau 
Clintonas atėjo pasakyti kalbos apie kitą žemėlapį: „Be abejo- 


* Life is rather like a tin of sardines - were all of us looking for the key - žodžių žaismas: angliškai 
life gali reikšti ne tik gyvenimą, bet ir gyvybę, o key - ne tik skardinės atidarytuvą, bet ir paslapties 
raktą (vert. past.). 

nės, svarbiausią, nuostabiausią žemėlapį, kokį tik yra sukūrusi 
žmonija.“ 

Septyniolika metų anksčiau žmogus, vardu Georgeas Chur- 
chas, ir būrelis jo kolegų pasiūlė sukurti tą žemėlapį, apie kurį 
kalbėjo Clintonas: visą „Žmogaus genomą“. Jie pasiūlė užrašyti 
genetinę receptų knygą, pagal kurią yra nepakartojamai iškep- 
tas kiekvienas žmogus. Ši knyga tokia maža, kad telpa beveik 
bet kurioje jūsų ląstelėje, bet joje esančios informacijos pakanka 
paaiškinti, kodėl vienas maišas elementų, daugiausia deguonies, 
vandenilio ir anglies, yra Billas Clintonas, o panašus kiekis lygiai 
tų pačių medžiagų - tai jūs. 

Žmogaus genomo pirmojo sekvenavimo garbę nenoromis 
pasidalino bendrovė Celera Genomics (vienas iš steigėjų - Crai- 
gas Venteris) ir iš valstybės lėšų finansuojamas tarptautinis pro- 
jektas, vadovaujamas Nacionalinio žmogaus genomo tyrimų 
instituto. Tiesą sakant, Venterio komanda atliko darbą geriau ir 
greičiau, be to - daugiau nei dešimt kartų pigiau. Negana to, jie 
pamėgino daugelį žinių patentuoti. 

Spaudai, visuomenei ir daugeliui mokslininkų dėl to ėmus 
reikšti nepasitenkinimą ir įsigaliojus keliems paskubomis pa- 
ruoštiems įstatymams, šios kapitalistinės ambicijos buvo paža- 
botos. Celera akcijų kaina kaipmat nusmuko. Venterį atleido iš 
darbo. „Man pavyko pasiekti tik tiek, kad manęs ėmė nekęsti abu 
pasauliai , - vėliau guodėsi jis. Bet jis buvo vienas iš žmonių, pra- 
dėjusių naują erą, ir joje toliau atlieka lemiamą vaidmenį. 

Nors jūs ir negalite perskaityti tos receptų knygos, ją gali per- 
skaityti jūsų ląstelės (o dabar - ir žmonių sukurta technologija). 
Taigi gali būti, kad gelbstint jūsų gyvybę greitai bus svarbu gauti 
tos knygos kopiją (ši procedūra dar vadinama „DNR sekoskaita:, 
arba „sekvenavimu ). Tiesą sakant, ją gauti bus svarbu ir dėl kit- 
ko: gali būti, kad jums beveik nebereikės lankytis pas gydytoją, 
nes paprasčiausiai nebesirgsite. 

Kiekvienas, siekiantis suprasti biotechnologiją, anksčiau ar vėliau 
susiduria su Georgeo Churcho, kažkada paskatinusio Žmogaus 
genomo projektą, darbais. 

Churchas augina vėžlius, serga disleksija ir yra eruditas, o 
šiuo metu - ir genetikos profesorius Harvardo medicinos mo- 
kykloje. Jį daug kas laiko vienu iš prasidėjusios biotechnologijos 
revoliucijos kūrėjų, ar net pagrindiniu jos kūrėju. Žurnalas Wired 
rašo, kad tai toks galvotas žmogus, jog „net specialistai ne visada 
susigaudo, apie ką jis kalba“. Jis tikisi tapti „asmeninės genomi- 
kos“ eros pranašu. Atėjus šiai erai, medicina ir sveikatos priežiū- 
ra nuo pat gimimo dienos būtų pritaikytos konkrečiam žmogui. 
Dėl šio tikslo jis pradėjo drąsųjį Asmeninio genomo projektą - 
tyrimą, pakeisiantį mediciną. 

Nedrąsokai surenku profesoriaus numerį Harvardo uni- 
versitete ir prisiskambinu tiesiai jam. „Žinoma“ - sako jis, kai 
paprašau susitikti pokalbio, tačiau pirma nori mane išmėginti. 
„Pateikite kokį nors juokingą pavyzdį. Esate profesionalas, ar 
ne?“ Atsakau, kad yra keistoka sužinoti, jog ekstazis, kaip rodo 
tyrimai, gali padėti sergantiems parkinsonizmu (paprastai šis 
narkotikas siejamas su žmogaus išjudinimu, o ne su judesių su- 
laikymu). Atrodo, jis manimi patenkintas. 

Tačiau prieš skrendant į Bostoną leiskite man trumpam nu- 
krypti į šalį - į vaizdingą universitetinį miestą Tiubingeną, įsi- 
kūrusį maždaug už dvidešimt kilometrų į pietus nuo Vokietijos 
miesto Štutgarto. Mano kelionė prie gyvybės šaknų dėl dauge- 
lio priežasčių prasideda čia, nes būtent Tiubingene 1879 metais 
buvo atrasta galingiausia žmogui žinoma abėcėlė. 

Ją užrašė vienas pirmųjų pasaulyje biochemikų - Albrech- 
tas Kosselis. Tačiau jis nežinojo tai padaręs. Jis tik žinojo aptikęs 
keturias skirtingas medžiagas, glūdinčias jo kolegos Johanneso 

Friedricho Miescherio atrastame nukleine - lipniose nuosėdo- 
se, gaunamose iš baltųjų kraujo kūnelių branduolių. Miescheris 
išgavo nukleiną iš pūlių, surinktų nuo sužeistų kareivių tvarsčių. 
Kosselis pavadino tas keturias medžiagas adeninu, timinu, gua- 
ninu ir citozinu, ir vėliau gavo Nobelio premiją - iš dalies už šį 
atradimą. 

Kiekvienai iš Kosselio atrastų medžiagų pažymėti pakanka 
vienos raidės (A, T, G arba C). Pavyzdžiui, „A“ yra santrumpa, 
reiškianti darinį iš penkių anglies, penkių vandenilio ir penkių 
azoto atomų - adenino molekulę. Pridėjus T(iminą), G(uaniną) 
ir C(itoziną), išeina keturių raidžių abėcėlė, ir nuostabu, kad jos 
pakanka užrašyti jūsų „genetiniam kodui“, nusakančiam esmines 
žmogaus pagaminimo taisykles. Visus savo receptus gamta užra- 
šo šiomis keturiomis medžiagomis. Mano draugas Mitchas sako: 
„Šias raides man padeda atsiminti žodžiai All That God Created 
(„Viskas, Ką Dievas Sukūrė“).“ 

Daugiau nei trys milijardai tam tikra tvarka išsirikiavusių į 
eilę adenino, timino, guanino ir citozino bazių sudaro mums ži- 
nomą žmogaus receptų knygą - „Žmogaus genomą“. Šią cheminių 
raidžių seką rastumėte beveik bet kurioje iš trilijonų jūsų ląstelių 
(svarbiausia išimtis - raudonieji kraujo kūneliai). Užrašę ją ant 
popieriaus kaip eilę raidžių A, T, C ir G, gautume maždaug du 
šimtus tomų, kiekvienas būtų didumo sulig 1 000 puslapių Man- 
hatano telefonų knyga, o jiems perskaityti balsu reikėtų devyne- 
rių su puse metų (jei skaitytumėte dešimt raidžių per sekundę, 
ir skaitydami visai nemiegotumėte, nevalgytumėte ir neitumėte į 
tualetą). Bet dabar, kompiuterių amžiuje, tai iš tikrųjų nėra baisus 
daiktas. Ši raidžių eilė sudaro apytikriai tris gigabaitus duomenų - 
truputėlį nei dukart daugiau, negu užima iš iTunes atsisiųsta ko- 
medija genetikos tema „Dvyniai“ (Twins) su Danny DeVito ir Ar- 


Ve- oo 


mokslo knygas, tikriausiai nusprendė - „mums jų nereikės!) 

Gamta iš anksto pasirūpina ir visų šių duomenų atsargine ko- 
pija. Adeninas su timinu ir guaninas su citozinu sudaro lyg dvi 
poras, dažnai leidžiančias laiką kartu, bet niekada nesikeičian- 
čias partneriais. Adeninas gula į lovą tik su timinu, o guaninas 
merkia akį tik citozinui. Neperžengdamas ląstelės ribų, A glausis 
prie T, o G greitai ims suktis apie C - viena pusė išties kitai van- 
denilinę „ranką“ kad pasismagintų grybštelėjusi truputį azoto 
ar deguonies (ir susidarytų vadinamasis „vandenilinis ryšys“). 
Iš to išeina dvi duomenų grandinės. Antroji yra pirmosios „ne- 
gatyvinis vaizdas“. (Molekulinėje biologijoje pradinė molekulių 
grandinė vadinama „koduojančia“, o jos veidrodinis atvaizdas - 
„matrica“. 

Prie abiejų įsimylėjėlių molekulių grandinių pridėjus iš de- 
oksiribozės ir fosfatų sudarytą karkasą, prie kurio tos molekulės 
prisitvirtina (ir todėl gali tvirtai laikytis apsikabinusios), o tada 
viską susukus, išeina kažkas panašaus į spirale kylančias kopėčias: 
jų skersiniai padaryti iš adenino molekulių, įsikibusių į timino 
molekules, ir guanino molekulių, įsikibusių į citozino molekules, 
tarsi milijardai apsikabinusių ir sustingusių trapecijos akrobatų. 

Tad štai ji - garsioji „dvigrandė spiralė“. Žymiausia moleku- 
lė pasaulyje, ląstelės asmeninis standusis diskas, gyvybės kodas. 
Nuolat naudojama receptų knyga, aptinkama beveik kiekvienoje 
ląstelėje. Neįtikėtina, tačiau joje glūdi taisyklės, nurodančios, 
kaip pagaminti viską visose ląstelėse. Tai jūsų genomas, užkoduo- 
tas pagarbą keliančioje, bet nesuprantamoje „deoksiribonukleo- 
rūgštyje“, pragaištingoje neišmanantiems nusikaltėliams, paliku- 
siems ją nusikaltimo vietoje, ir davusioje mums „Juros periodo 
parką“ (Jurassic Park). 

Šis negyvas atomų rinkinys, pats neturintis gyvybės, yra gy- 
vybės receptų knyga. Chemikai sako, kad jis „chemiškai intertiš- 
kas“. Tai - ne gyva būtybė, kaip ir receptas nėra maistas, biografija 
nėra asmuo, o dainos „Meilė yra viskas, ko reikia (All You Need 

is Love) natų puslapis nėra daina. Tačiau, kalbant apie gyvybę 
Žemėje, ši receptų knyga visiškai universali. Nors jūsų genomo 
duomenys skiriasi nuo duomenų, užkoduotų, pavyzdžiui, Afri- 
kos savanos dramblio genome, jums ir drambliui bendra tai, kad 
abu naudojate šį cheminį raidyną. Tiesą sakant, jis bendras ne tik 
mums ir dvylika tonų sveriančiam puikios atminties nulėpausiui 
Loxodonta africana, bet ir kiekvienai planetoje gyvenančiai gyvai 
būtybei. Tai reiškia, kad tomis pačiomis keturiomis raidėmis ga- 
lima užrašyti viso gyvių ir ligų knibždyno receptų knygas. 

Iš to galima padaryti nuostabią išvadą: jei visos gyvos būty- 
bės (augalai, gyvūnai, bakterijos, drambliai, žmonės) naudoja šį 
kodavimo mechanizmą, vadinasi, arba visur, kur atsiranda gy- 
vybė, ji kažkaip suformuoja lygiai tą patį kodavimo mechanizmą 
(ATGC abėcėlė kaskart surandama nepriklausomai), arba visi 
esame kilę iš bendros pramotės - pirmosios ląstelės. Trečias pa- 
aiškinimas (parankus, jei nenorėtumėte sutikti, kad esate grybo 
giminė) - Dievas mums kiekvienam atskirai davė ATGC kodą. 

Kad ir iš kur šis kodas būtų kilęs, mūsų ląstelės jį perskai- 
to beveik tokiu pat būdu, kokiu jūsų žaidimų kompiuteris giliai 
viduje perskaito elektromagnetinių signalų kodą, atvaizduojamą 
dviejų simbolių - 1 ir 0 - abėcėle. Kai pradedi apie tai galvoti, ši 
mintis tikrai pakeri. Esame įpratę, kad įvedę kodą į mašiną gau- 
name žaidimą „Ežys Sonikas“ (Sonic the Hedgehog). Bet iš ATGC 
kodo galima gauti tikrą ežį. 


P] 


Kodėl tos taisyklės išdėstytos būtent taip, ir kas joms atsitinka 
ląstelėje? Didžiąją gyvenimo dalį profesorius Churchas ieškojo 
atsakymų į šiuos klausimus. Savo atradimais jis tikisi pradėti me- 
dicinoje revoliuciją. 

Atvykstu į Ameriką Darbo dienos šventės išvakarėse (kaip ir 
Williamas Shatneris, ši šventė kilo iš Kanados), ir kitą dieną, vi- 
siems poilsiaujant, žvalgausi po Bostoną, gerą miestą. Rytą pakeičia 
šilta, graži, grynai vasariška diena. Man įgrysta tik.vienas dalykas: 
visi, su kuo tenka kalbėtis, klausia, iš kokios aš Australijos vietos. 
Miesto parke susiduriu su demonstracija dėl sveikatos priežiūros 
sistemos reformos. Įdomu pagalvoti, kad daugelis ligų, keliančių 
rūpesčių šiems demonstrantams, gali tapti atgyvena, jei tokie tyri- 
mai, kokius atliėka Georgeas Churchas, ir toliau duos vaisių. 

Saulei leidžiantis, pasuku link savo viešbučio ir praeinu Broa- 
dy institutą - dviejų didžiųjų universitetų, Harvardo ir MIT, 
bendros iniciatyvos rezultatą. Tai viena iš daugelio pasaulio la- 
boratorijų, kepančių dokumentus, pilnus raidžių A, T, G ir C. 
Tokios laboratorijos užrašo ir kataloguoja DNR beveik iš visko, 
ką joms pavyksta gauti (Broadų laboratorijoje - ir iš minėtojo 
dramblio). Šiuo metu mes, planetos gyventojai, kartu užrašom 
visų gyvybės formų kodą, taip pat ir kai kurių išnykusių (jų DNR 
atsijojama iš muziejuose saugomų kailių, kanopų ir ilčių). 

Šią milžinišką genomų biblioteką pradėta kurti dėl daugelio 
priežasčių. Viena iš jų - siekis apsaugoti rūšis. Pavyzdžiui, Va- 
šingtono universiteto Aplinkosaugos biologijos centras sudarė 
„DNR žemėlapius“, vaizduojančius genetinius dramblių skirtu- 
mus - pavyzdžiui, Zambijos ir Malavio dramblių. Šie žemėlapiai 
padeda tiksliai nustatyti, iš kur atkeliavo konkretus egzemplio- 
rius. Remiantis šia informacija galima susekti nelegalaus dramb- 
lio kaulo kilmę. Taip 2009-aisiais centrui pavyko nukreipti teisė- 
saugos pareigūnus į Tanzanijos ir Mozambiko pasienių rajonus. 

Kitas pavyzdys - genetinių tyrimų židinys Jungtinėje Kara- 
lystėje, Kembridže: Wellcomeo tondo Sangerio institutas, iš DNR 
sekoskaitos įgyjantis naujų žinių, reikalingų kitoje kovoje - kovoje 
su vėžiu. Institutas atkreipė dėmesį į žymiausio Kinijos karo stra- 
tego Sundzi nemirtingus žodžius „tie, kurie pažįsta savo priešą ir 

pažįsta save [...], nepatiria pavojaus“. Erin Pleasance ir jos grupė 
Sangerio institute ištyrė ištisas genomo sekas, paimtas iš vieno pa- 
ciento dviejų ląstelių grupių: vienos grupės ląstelės buvo stipriai 
pažeistos plaučių vėžio (pažink savo priešą), kitos - dar neužkrės- 
tos (pažink save). Palyginę jie nustatė, kad vėžio pažeistose ląstelė- 
se yra įvykę 22 190 DNR mutacijų (pavyzdžiui, raidė kartojasi, yra 
praleista arba pakeista neteisinga). Vidutiniškai išeina daugiau nei 
po vieną jūsų kodo mutaciją kiekvienam cigarečių pakeliui. (Šie 
pokyčiai įvyksta dėl to, kad dūmuose yra daugiau nei šešiasdešimt 
chemikalų, galinčių susijungti su jūsų DNR ir sukelti mutacijas.) 
Tai tėra be galo maža genomo dalis, bet lygiai kaip oficialioje vy- 
riausybės ataskaitoje praleidus raidę „I“ žodyje public (viešas)“, dėl 
jos gali kilti devynios galybės rūpesčių. 

Webbas Milleris ir Stephanas Schusteris iš Pensilvanijos uni- 
versiteto taiko panašų metodą sterbliniam velniui apsaugoti nuo 
paslaptingo užkrečiamo auglio, keliančio grėsmę visai šiai rūšiai. 
„Dabar sekvenuojame dviejų egzempliorių DNR - vienas iš jų 
serga, o kitas atrodo atsparus. Tikimės atsižvelgti į jų skirtumus, 
kai planuosime veisimo programą“, - sako Milleris. 

Galiausiai yra ir dar vienas motyvas, skatinantis rinkti visus 
šiuos genomų duomenis, panašus į virėjų, perkančių daugybę 
receptų knygų, paskatas: jie siekia išplėsti savo patiekalų asorti- 
mentą ir pasisemti minčių, kaip gaminti naujus patiekalus. 


[»] 


Kitą dieną pasuku į Bostono Fenvėjaus rajoną, kur yra įsikūrusi 
Harvardo medicinos mokyklos Genetikos katedra - šiek tiek sle- 


* Sun Tzu, Karo menas, vertė Linas Ruzgys, Kaunas: Obuolys, 2006, p. 40. 
** Pubic (angl.) - gaktės. 

giantis kampuotas stiklo ir betono statinys. Jis stovi Lui Pastero 
aveniu - tinkamoje vietoje, nes šio prancūzo pavardė šiandien 
turi simbolinę reikšmę. Jis davė mums ne tik pasterizuotą pieną, 
bet ir eksperimentus, parodžiusius pasauliui, kad ligas gali su- 
kelti mikroorganizmai (tokie padarėliai kaip bakterijos ir virusai; 
Georgeo Churcho darbai padėjo demaskuoti jų genetinius kėslus 
ir privertė jų atsisakyti). 

Artėdamas prie tikslo, susiduriu su gausybe ženklų, niūriai ir 
gana globėjiškai skelbiančių: „Laikykitės švaros. Harvardo Long- 
vudo teritorijoje" visiškai nerūkoma nei viduje, nei lauke.“ Šiek 
tiek netikėta, kad medicinos mokykloje tenka drausti rūkyti. Bet 
mane išties pralinksmina greta šių žodžių pateiktas beprasmiš- 
kiausias pasaulyje žemėlapis. Jame teritorijai priklausantys pas- 
tatai pažymėti tamsiai mėlyna spalva, o likusi dalis - šviesesniu 
tos pačios spalvos atspalviu. Žemėlapio legendą sudaro dvi dalys: 
tamsiai mėlynas kvadratas, pažymėtas kaip „vidus“, ir šviesesnis, 
pažymėtas kaip „išorė“. Patogu sumaniausiems pasaulio protams. 

Su profesoriumi Georgeu Churchu susitinku viduje. Tai ma- 
loniausias mokslininkas, kokį tik gali tikėtis susitikti, - su tokiu 
žmogumi būtų malonu praleisti laiką prie kepsninės. Jo balso 
tonas vienodas ir švelnus. Tai nereiškia, kad jis visai nesiginčija 
ir su viskuo sutinka, - tiesiog man kyla įspūdis, kad jam nuo- 
monių skirtumas būna proga ką nors sužinoti: arba pokalbio 
tema, arba apie pašnekovą. (Per pirmąjį mūsų pokalbį telefonu 
jis mane dėl to beveik įspėjo: „Pamatysite, kad esu truputį per 
smalsus.“) 

Kalbant apie išvaizdą, jis stambus vyrukas: šešių pėdų ir ke- 
turių colių ūgio, o sveria 245 svarus“ - truputį daugiau nei Mu- 
hammadas Ali tuo karjeros momentu, kai svėrė daugiausiai. Bet 


* Longvudas (Longwood) - Bostono rajonas (vert. past.). 
** Apie 193 cm ir 111 kg (vert. past.). 

Georgeas atrodo beveik kaip jo priešingybė. Žmonės jį dažnai 
nusako kaip meškiną, ir nors toks apibūdinimas gali skambėti 
pernelyg meiliai, jis gana netoli tiesos. Profesoriaus veidas platus, 
nuoširdus, odos spalva šviesi, barzda kaip dėdulės, tanki, akys - 
mąslios. Jos, regis, sako: „Na, ar pasaulis ne idomus?“ Jis dirba dėl 
to, kad jam malonu atrasti ką nors nauja. 

— Mano laisvalaikio pomėgiai labai brangūs, - prisipažįsta 
jis. - Sintetinė biologija ir asmeninė genomika. 

Galiu pasakyti jums apie George'ą daug daugiau dalykų, kurių 
galbūt ir nenorėtumėte žinoti. Jo cholesterolio kiekis per didelis 
dėl hiperlipidemijos (todėl jis vartoja vaistą lovastatiną). Kartais 
jį ištinka rainelės uždegimas (dar vadinamas iritu). Jis kasdien 
vartoja multivitaminus ir po 100 miligramų kofermento Q10 - 
maisto papildo, kaip manoma, galinčio sumažinti kraujospūdį, 
taip pat sumažinti DNR trūkių riziką ir pailginti žiurkių gyve- 
nimo trukmę. Georgeas dešiniarankis, jo kraujas yra O grupės, 
rezus teigiamas. Be to, jis serga narkolepsija (šiai ligai būdingas 
per didelis mieguistumas dieną). 

Visa tai žinau ne dėl to, kad a) mano smalsumas būtų be- 
saikis, b) George'as būtų atviras hipochondrikas arba c) mudvie- 
jų pokalbis būtų buvęs nuobodžiausias istorijoje, o dėl to, kad 
Churchas šiuos duomenis kartu su savo genomu noriai paskelbė 
internete, kad pasaulis galėtų susipažinti su, pasak jo, „tikriausiai 
plačiausio ir atkakliausio kada nors genetikoje atlikto tyrimo“ 
„Dalyviu nr. 1“. Tas tyrimas - tai minėtasis Asmeninio genomo 
projektas, ir šiuo metu jis aiškiau nei bet kuris kitas tyrimas rodo, 
kokia bus mano sveikatos priežiūros ateitis. 

Artimiausiais metais šiame projekte bus sekvenuoti šimto 
tūkstančių savanorių genai, ir gautus duomenis bus mėginama 
susieti su jų asmeniniais požymiais, gyvensena ir ligos istorija. 
Tai naujausias bandymas nušviesti klausimą, dažnai supaprastin- 
tą iki „prigimties — patirties problemos“. Šiaip ar taip, monozi- 

gotiniai dvyniai aiškiai rodo, kad jūsų genomas yra viena, o jūs 
pats - kas kita. 

Monozigotiniai dvyniai apvaisinimo momentu turi lygiai to- 
kią pačią DNR, ir jų genomų sekos iki pat mirties tesiskiria nebent 
per plauką. Bet visi žinome, kad netgi monozigotiniai dvyniai ga- 
liausiai gali tapti skirtingi. Vienas dvynys gyvena sveikai, mankš- 
tinasi, nerūko, jo mityba subalansuota. Kitas surūko po dvidešimt 
cigarečių per dieną, mano, kad viskis iš tikrųjų yra gyvybės van- 
duo, ir valgo riebų maistą. Nebūtina turėti medicinos diplomą, 
kad pasakytum, kuris dvynys kaip gyvena. Vienoda pradžia, tas 
pats kodas, bet skirtingi padariniai, nes skirtinga gyvensena. 

Tačiau retai pasitaiko dvynių, gyvenančių labai skirtingai — 
šį faktą gerai patvirtina du trečdaliai Bee Gees narių. Todėl per- 
prasti Bee Gees nario genomo ir gyvensenos subtilią sąveiką yra 
kur kas sunkiau. Ar sugebėjimas dainuoti aukštesniu balsu nei 
bažnytinio choro berniukas, gavęs per didelę dozę helio, yra ge- 
netikos padarinys, ar išsivysto vartojant daug saliamio arba per 
repeticijas daug valandų mūvint ankštomis kelnėmis, o gal jį le- 
mia visų trijų veiksnių derinys? 

Šiek tiek rimčiau: kaip sąveikauja mūsų genomas ir kasdienis 
gyvenimas, sukeliantis ligą? Kodėl jūsų sesuo persišaldo visada, o 
jūs retai? Ar dėdė Bobas susirgo širdies liga dėl to, kad suvalgė vie- 
nu mėsainiu per daug? Ar tai nuo pradžių buvo įrašyta jo kode? O 
gal jis tapo kokio nors dar nenustatyto ryšio, siejančio suvožtinių 
su garstyčiomis valgymą ir darbą skalbykloje, auka? Kodėl kai ku- 
rie iš mūsų tampa alergiški lateksui? Kodėl įgėlus bitei gali mirti- 
nai sustoti legendinio riedlentininko Andy Kesslerio, bet ne mano 
širdis — ir kodėl yra taip, kad kuo daugiau kartų jums įgėlė, tuo 
didesnė tikimybė, kad jums išsivystys alergija, galinti baigtis mirti- 
mi? Arba, kitaip tariant, kaip Keithui Richardsui pavyko išgyventi? 

Vienas kraštutinumas yra ligos, „glūdinčios genuose“. Tai ge- 
netinis determinizmas, griežtas kaip Richardas Dawkinsas per 


ŽMOGUS 


tikybos pamoką. Geras pavyzdys - Hantingtono liga (plačiai ži- 
noma, kad 1967-aisiais nuo jos mirė legendinis folkmuzikantas 
Woody Guthrieis). Ja sergantieji dažniausiai praranda koordi- 
naciją, atmintį ir gebėjimą sutelkti dėmesį, pamažu sunyksta ir 
miršta. Anksčiau ar vėliau jiems nebegali padėti nei mitybos, nei 
aplinkos pakeitimas. Šiuo metu tai nepagydoma liga. 

Kita rūšis - genetiškai neišvengiamos ligos, kurioms kaip nors 
įmanoma priešintis tinkama gyvensena. Viena iš jų - Fiolingo liga, 
dar vadinama fenilketonurija. Ja sergant organizme gali susikaupti 
per daug medžiagos, vadinamos fenilalaninu, ir sukelti pražūtin+ 
gus padarinius. 

- Fenilketonurija, - sako Georgeas ir parodo esąs biologas, 
nes ištaria šį žodį neužsikirsdamas, - yra liga, dėl kurios išsivys- 
čiusio pasaulio ligoninėse tikrinamas kiekvienas naujagimis. Jei 
ja sergate, reikia saugotis fenilalanino ir aspartamo. 

Tai reiškia: turite vengti daugumos dirbtinių saldiklių, mėsos 
(ir paukštienos), žuvies ir visko, kam gaminti naudojami pieno 
produktai. Jei nevengsite, liga pakenks smegenims. 

- Taip gyventi nelengva, bet įmanoma, ir liga nesibaigia vi- 
sišku protiniu atsilikimu, smegenys vystosi normaliai, - aiškina 
Georgeas. 

Be to, kaip visi žinome, asmeniškai pasirinkta gyvensena (greta 
to, ką renkamės priversti ligų, tokių kaip Fiolingo liga) taip pat gali 
paveikti jūsų sveikatos būklę. Pavyzdžiui, devyniasdešimt procen- 
tų plaučių vėžio atvejų susiję su rūkymu. 

Tačiau viskas retai kada būna taip paprasta. 


[>] 


Jei tiriate, kaip išgydyti ligą, svarbu Žinoti, kad jūsų genomo re- 
ceptų knygą sudaro dvidešimt trys poros tomų, vadinamų chro- 

mosomomis (vienas rinkinys iš mamytės, kitas iš tėvelio). Jūsų 
biologiniai mechanizmai nuolat skaito šiuose tomuose (daugu- 
moje jūsų ląstelių laikomas visas jų rinkinys) glūdinčius ląstelių 
komponentų receptus ir naudoja gaminti viskam, ko toms ląste- 
lėms reikia. 

Abiejų rinkinių turinys apytikriai tas pats, bet kiekvienos 
poros viename iš tomų („mamytės tome“ arba „tėvelio tome“) 
dažnai būna receptas, kuriam gaminant konkretų ląstelės kom- 
ponentą teikiama pirmenybė. Tai „dominuojantysis“ variantas, 
ir jis ląstelių šalyje laikomas galutiniu autoritetu. Jei kitame tome 
esanti kopija „recesyvioji“, jos paprastai nepaisoma. Tačiau pasi- 
taiko ir dvi to paties „dominuojančiojo“ recepto arba dvi to pa- 
ties „recesyviojo“ recepto kopijos (jei iš mamytės ir tėvelio gavote 
tuos pačius duomenis). Tada abu tomai būna lygiaverčiai. Tokie 
porininkus turintys receptai vadinami „aleliais“ (pagal graikų 
kalbos žodį allėlon, reiškiantį „vienas kitą“). Jūsų genomą suda- 
rantis recesyviųjų ir dominuojančiųjų alelių (receptų) mišinys 
dažniausiai ir nulemia tėvų požymius jumyse: koks bus jūsų ūgis, 
akių spalva, ar užuosite smidrus savo šlapimo kvape, ar paveldė- 
site mamytės rusvus plaukus, kokioms ligoms nebūsite atsparus 
ir taip toliau. 

Paprastai bet kuris iš receptų vadinamas genu, tačiau, kalbant 
visiškai tiksliai, genas — tai abu porą sudarantys receptai („genas“ 
reiškia „alelį iš mamytės“ ir „alelį iš tėvelio“ drauge), o ląstelė iš 
tikrųjų vadovaujasi instrukcijomis, paimtomis iš to alelio, ku- 
riam teikiama pirmenybė. Paprastai tai būna baltymo receptas, 
o „baltymas yra bendrasis biologijos terminas, galintis reikšti 
labai įvairias ląstelių medžiagas. 

Taip, biologai mėgsta šį šiurpų terminų srautą, bet po to jie, 
kaip ir kai kurie politikai, kartais gali tam tikrus dalykus pava- 
dinti paprastu jums žinomu žodžiu, nors reiškiančiu kažką visai 
kita. Kai biologai kalba apie „baltymus“, jie turi omenyje ne mais- 

to medžiagą, aptinkamą mėsoje, žuvyje ir kiaušiniuose. Jiems 
„baltymai“ yra žodis, nusakantis visą ląstelių medžiagų katalogą. 
Kai kurie baltymai padeda mums perdirbti maistą - pavyzdžiui, 
hormonas insulinas, kuris ląstelėms gliukozę paverčiant energija 
atlieka svarbų vaidmenį. Kiti reguliuoja chemines reakcijas, kaip 
antai fermentas telomerazė, taip rūpinti transhumanistams. (Jei 
norite truputį išsamiau sužinoti, kodėl telomerazė transhuma- 
nistų šalyje kelia tiek triukšmo, skaitykite šio skyriaus priedą „Tie 
rusai velniškai gudrūs“) 

Baltymas - tai patiekalas, gaminamas pagal receptą, saugo-. 
mą alelyje, pasirinkus vieną receptą iš versijų poros, vadinamos 
„genu“ o ta pora būna paimta iš receptų knygos tomo, vadinamo 
„chromosoma, ir ištraukto iš to kulinarinio šedevro - jūsų geno- 
mo, tai yra iš receptų knygos, užkoduotos keturiomis molekuli- 
nėmis genetinio kodo raidėmis, užrašomomis kaip A, T, G ir C, 
ir saugomos standžiajame diske, vadinamame DNR. 


e 


Konkretaus genų derinio (ar konkrečių genų mutacijų) turėji- 
mas retai kada reiškia, kad būtinai susirgsite: jis tik pakeičia tiki- 
mybę susirgti - kartais ją padidina, kartais sumažina. Dažniau- 
siai savo vaidmenį atlieka keli genai: kiekvienas iš jų būna tarsi 
nauja korta žaidime Texas Hold Em. Visai kaip pokeryje, labai 
retai pasitaiko, kad žaidėjui tekusios kortos visiškai nulemtų žai- 
dimo eigą; bet jos viena ar kita linkme smarkiau arba silpniau 
pakeičia žaidėjo šansus. Jūsų aplinka ir gyvensena irgi yra šio 
žaidimo kortos. Vegetarams, gaunantiems per mažai kalcio, pa- 
didėja osteoporozės tikimybė. Kita vertus, yra ir tokia tendencija: 
vengiantys mėsos rečiau serga storosios žarnos vėžiu, nes nevar- 
toja gyvulinių riebalų. 

Tai turi įtakos ir jūsų kūno požymiams. Egzistuoja labai ne- 
daug atvejų, kai konkretus genas vienareikšmiškai atitinka tam 
tikrą požymį (dvi iš nedaugelio reikšmingų išimčių - skruostų 
duobutės ir kraujo grupė). Pavyzdžiui, jūsų ūgis priklauso nuo 
kelių genų sąveikos ir (dar kartą) mitybos. 

Norint perprasti genomo ir gyvensenos sąveiką, svarbiausia 
nustatyti, kiek kartų ląstelė pasinaudoja skirtingais genome glū- 
dinčiais receptais - įvyksta, kaip sako biologai, „genų raiška“. Jei 
panaudojus keturis šimtus recepto A kopijų kaskart panaudoja- 
mos trys recepto B kopijos, iš to galima kai ką nustatyti - pavyz- 
džiui, kad kuo nors užsikrėtėte, ir ar tai rimta. (Taip yra todėl, 
kad ląstelių dėmesį lengvai patraukia svetima DNR - šios joms 
suleidžia virusai. Šį procesą George'as vėliau apibendrins taip: 
„Ei, ei, žiūrėkite štai ten! Gryna DNR! Mėgstu gryną DNR!) 
Taip pat pagal šią informaciją galima nustatyti, kad jums gresia 
pavojus susirgti tam tikra liga. 

Pavyzdžiui, receptų-genų rūšies, vadinamos „onkogenais“, 
raiškos padidėjimas didina tikimybę susirgti vėžiu. Onkogenai 
skatina ląsteles dalytis ir daugintis, ir tai naudinga, jei jūs - vai- 
kas ir norite augti, bet ne taip naudinga, jei turite auglį, taip pat 
norintį augti. 

Jei genas yra baltymo receptas, tada „geno raiška“ - tai maisto 
porcijų skaičius, ir, visai kaip kalbant apie maistą, jei kai kurių 
dalykų padauginsite ar pamažinsite, tai jums gali pakenkti. Pri- 
gimtis ir patirtis. Genai ir „genų raiška“, apsiviję vienas apie kitą 
lyg tango šokėjų pora, šoka vingrų gyvybės šokį, - vieno be kito 
neįmanoma suprasti arba įvertinti. (Natalie Angier knygoje „Ka- 
nonas: nuostabūs mokslo pagrindai“ (The Canon: the Beautiful 
Basics of Science), elegantiškai supažindinančioje su moksliukų 
pasaulio pagrindais, taikliai perteikia šią mintį: „Prigimties ir pa- 
tirties negali atsieti, lygiai kaip negali atsieti stačiakampio ilgio ir 
pločio. “) 

Craigas Venteris žurnalui Der Spiegel pasakė, kad Žmogaus 
genomo projekto nauda medicinai kol kas „beveik lygi nuliui“, ir 
kad „iš tikrųjų iš genomo nesužinojome nieko, išskyrus tikimy- 
bes“. Todėl Asmeninio genomo projektas toks svarbus: tikimasi, 
kad jis atskleis kai kuriuos sunkiau apčiuopiamus mūsų geneti- 
nės sandaros ir gyvensenos sąveikos ypatumus, o tada galėsime 
šiuos sudėtingus dalykus iš dalies suvaldyti. 

Georgeą Churchą mažiau domina sunkiai sergantieji, nes 
jam neatrodo savaime aišku, kad „mechanizmas, lemiantis, jog 
jūs sunkiai susergate, reikšmingas daugumai žmonijos atstovų“, 
Asmeninio genomo projekto pagrindinis tikslas iš tikrųjų nėra 
gelbėti beviltiškus ligonius (nors jis bus naudingas įveikiant ir jų 
ligas). Juo siekiama, kad dauguma mūsų niekada neatsidurtų to- 
kioje padėtyje. 

Tai tikriausiai ambicingiausias ir svarbiausias medicininis ty- 
rimas istorijoje: ateityje jis gali turėti įtakos tūkstančių ligų gydy- 
mui ir padėti įgyti naujų žinių apie tai, kuo gyva mašina, vadi- 
nama Homo sapiens. Kalbant apie genetikos teorijos ir žemiškos 
medicinos praktikos tikruosius ryšius, medicinos ateitis gimsta 
čia, Harvardo medicinos mokykloje. 

Jei dalyvautumėte šiame tyrime (o George'as nori, kad daly- 
vautumėte), nepamirškite: ne tik bus sekvenuotos pagrindinės 
jūsų genomo dalys, bet ir būsite ištirtas miriadais būdų (bus už- 
registruoti jūsų požymiai), turėsite atsakyti į galybę įvairiausių 
itin asmeniškų klausimų apie gyvenseną, ir jus paragins atskleisti 
visą savo ligos istoriją. Iš jūsų paims odos ląstelių, ir Georgeas, 
pritaikęs apgrąžos inžineriją, pavers jas kamieninėmis ląstelėmis. 
O tada jūsų paprašys pasidalyti visais šiais duomenimis su visais 
norinčiais. 

Priežastis paprasta: kuo daugiau žmonių galės naudotis visais 
duomenimis, tuo labiau tikėtina, kad atsiras kas nors, kas aptiks 
mūsų genetinės sandaros ir gyvensenos sąsajas. Projekto rezultatas 

bus milžiniškas informacijos kiekis, ir Georgeas nori, kad ją kuo 
greičiau gautų kuo daugiau žmonių. Jis mano, kad jei kokia viena 
institucija (net jei tai Harvardo medicinos mokykla) nepasidalytų 
turimais duomenimis, kiltų grėsmė, kad naujos žinios bus geriau- 
siu atveju įgytos po ilgo laiko, o blogiausiu - apskritai nebus įgytos. 

- Niekada nežinai, kokiam ekspertui pavyks ką nors supras- 
ti, - sako jis. - Tai gali būti koks Indijos kompiuterininkas ar 
mokytojas iš Bangladešo. Nenoriu būti policininkas ir sakyti: 
„Oi, jūs negalite spręsti šios problemos. Neturite reikiamo lei- 
dimo.“ Kuo daugiau žmonių ją nagrinės, tuo geriau. 

Galbūt yra ryšys tarp Churcho irito, vėžlių auginimo ir konk- 
retaus geno? Gali būti, kad norint tai išsiaiškinti, tereikia As- 
meninio genomo projekte sekvenuoti dar vieno iritu sergančio 
vėžlių augintojo DNR, o būsimasis biologijos Einsteinas, galbūt 
plušantis kitiems nežinant, dabar iš interneto gaus raktus nuo 
duomenų lobyno. Toks laisvas naudojimasis duomenimis me- 
dicinos tyrimuose beveik neturi precedento, tačiau, kaip sako 
George'as, „Asmeninio genomo projektas daug kuo skiriasi nuo 
įprastinio verslo“. 

— Vienas svarbiausių dalykų - rasti žmonių, turinčių tokius 
pačius alelius, - aiškina jis, turėdamas omenyje tas „dominuo- 
jančiųjų ir „recesyviųjų“ receptų poras. - Jei pavyksta rasti vieną 
ligos atvejį ir vieną sveiką Žmogų, tada tikriausiai skiriasi aplinka. 
Galima susekti aplinkos veiksnius, ir tikslas pasiektas! Tada jums 
reikės pakeisti gyvenseną ar mitybą, ir pasitaisysite. 

Iš esmės tai nesiskiria nuo metimo rūkyti tam, kad išvengtum 
kraujagyslių ligos ar plaučių vėžio, bet, dar kartą, George'ui rūpi 
aptikti sunkiau apčiuopiamas sąveikas, ir Asmeninio genomo 
projektas gali padėti jas atskleisti. 

— Galėtume sakyti: „Patariame jums štai tokią aplinką, o štai 
vaistai, kuriuos jūs turėtumėte ir kurių neturėtumėte vartoti. Ei, 
o šių vaistų neturėtumėte vartoti kartu.“ 

Kalbant apie vaistus, tokie tyrimai kaip Asmeninio genomo 
projektas gali išjudinti visą laviną jau egzistuojančių, bet šiuo metu 
neprieinamų vaistų, galinčių išgelbėti gyvybę. Jau dabar pasauly- 
je „marinuojama“ gausybė naudingų vaistų, niekada neišvydu- 
sių dienos šviesos. 2001 metais Tuftso vaistų tobulinimo tyrimų 
centro (Tufts Center for the Study of Drug Development) atliktas 
tyrimas rodo, kad JAV Federalinė vaistų agentūra žmonėms var- 
toti patvirtina tik vieną iš penkių tūkstančių pasiūlytų vaistų. Net 
jei vaistai pasiekia bandymų su žmonėmis etapą, tik rečiau nei 
vienu iš keturių atvejų juos pradedama pardavinėti pagal receptą. 

Priežastis - nors tie vaistai gali būti naudingi daugeliui žmo- 
nių, jie gali būti pavojingi ar net mirtini nedaugeliui kitų. Ne 
visada žinoma, kaip nustatyti, kam vaistai bus naudingi, o kam 
pavojingi, todėl neišvengiama, kad vaistai tvirtinami atsargiai. 
Kaip pavyzdys tinka neseniai nutikę įvykiai su Vioxx, populiaria 
skausmą malšinančio vaisto rofekoksibo rūšimi. Šis vaistas dažnai 
išrašomas ligoniams, kenčiantiems chronišką skausmą, pavyz- 
džiui, sergantiems artritu. Vienas tyrimas parodė, kad vartojant 
šį vaistą aštuoniolika mėnesių ar ilgiau padidėja širdies ligų rizika 
(maždaug du kartus: nuo 0,75 iki 1,5 procento). Dėl to vaisto buvo 
atsisakyta, ir šis atvejis susilaukė didelio žiniasklaidos dėmesio. 

Šie faktai turi ekonominių padarinių: dėl vaistų, niekada ne- 
išvystančių dienos šviesos, tyrimų ir dėl bandymų gauti patvirti- 
nimą susidariusias išlaidas turi padengti rinką pasiekiančių vais- 
tų kainos. Tai reiškia, kad patvirtintas vaistas vaistų bendrovei 
dažnai atsieina milijardą dolerių (o kartais ir dukart tiek), ir tai 
yra viena iš priežasčių, lemiančių dideles kai kurių vaistų kainas. 
Asmeninė genomika gali visa tai pakeisti. 

— Dabar vaistai atmetami dėl to, kad jie blogai veikia vieną 
procentą žmonių, - sako Georgeas. - Remiantis genomų duo- 
menimis, galima nustatyti, kas sudaro tą vieną procentą, ir duoti 
vaistą likusiems devyniasdešimt devyniems procentams. 

Taip būtų galima išgelbėti milijonus gyvybių, be to, numušti 
vaistų kainas, nes daugiau jų galėtų patekti į rinką. 

Tačiau, norint pasiekti šiuos rezultatus, reikia greičiau pradėti 
naudotis tinkama technologija. 


P] 


Ar įvyks asmeninės genomikos revoliucija, priklauso nuo to, ar 
žmogaus DNR sekoskaita bus pigi, tinkama masinei rinkai. 

- Iš tikrųjų tai kainos klausimas, - sako Churchas. - Turėjo- 
me mažinti DNR sekoskaitos kainas, kad ji taptų įperkama. Tuo 
ir užsiėmiau trisdešimt dvejus metus. 

Pavyzdžiui, todėl Georgeo DNR sekoskaitos įrenginio Polo- 
nator G.007 projektas prieinamas visiems. Ši mašina, vertinant 
pagal sąnaudų ir našumo santykį, smarkiai pranoko varžoves, 
taigi jis kaip dovaną įteikė kitiems savo komercinį pranašumą. 
Niekas negali sukliudyti kitiems šią mašiną nukopijuoti ir pradė- 
ti pardavinėti tikslią jos kopiją arba panaudoti Georgeo projektą 
kitokiai konstrukcijai kurti. Tačiau Churchui tai nesvarbu. Kuo 
greičiau DNR sekoskaita taps įprasta, tuo greičiau bus išgelbėtos 
gyvybės. Todėl George'as konsultuoja tiek daug konkuruojančių 
firmų ir net jas steigia. Jį skatina spartesnės pažangos, o ne pinigų 
siekis. 

Todėl padrąsina žinios, kad DNR sekoskaitos kainos ne 
smunka, o visu greičiu krenta. Kainos ir našumo santykis didėja 
vis greičiau, visai kaip kompiuterių srityje, kur jo didėjimas jau 
nustojo stebinti. 

- Pirmą kartą sekvenuoti visą žmogaus genomą Craigui 
Venteriui atsiėjo šimtą milijonų dolerių, o prieš tai dar trys mili- 
jardai valstybės lėšų buvo išleista konkuruojančiam projektui, - 
sako George'as. 

Tačiau dabar, kai rašau, 2010-ųjų viduryje, bendrovė Knome 
(Georgeas Churchas - vienas iš jos steigėjų) už žmogaus genomo 
sekvenavimą iš jūsų paimtų truputį mažiau nei šimtą tūkstančių 
dolerių. Devynios grupės iš viso pasaulio šiuo metu varžosi dėl 
Archon X Prize genomikos apdovanojimo - dešimties milijonų 
dolerių, teksiančių grupei, „sekvenuosiančiai 100 žmonių geno- 
mus per 10 dienų arba greičiau“ už „ne daugiau nei 10 000 dole- 
rių vienam genomui“. (Nereikia nė sakyti, kas vadovauja grupei, 
daugumos nuomone, turinčiai laimėti.) 

Tačiau šio apdovanojimo ambicijos jau gali pasirodyti pase- 
nusios. 2009 metais Kalifornijoje įsikūrusi bendrovė Complete 
Genomics (taip, Churchas irgi yra jos konsultantas) paskelbė, kad 
gali sekvenuoti visą žmogaus genomą vos už penkis tūkstančius 
dolerių, ir tikisi, kad bus surastas būdas padaryti tai už tūkstantį 
(nors kol kas komercinio pasiūlymo dar nėra). Jau kalbama ir 
apie genomą už šimtą dolerių. Palaukite - Davidas Weitzas iš 
Harvardo tikisi padaryti tą patį už 30 dolerių. Jei DNR sekoskai- 
ta ir toliau taip progresuos, netrukus galėsime sekvenuoti visą 
genomą už dešimt dolerių, o paskui greitai ir už dolerį. 

- Nuo aštuntojo dešimtmečio DNR sekoskaitos kainos maž- 
daug kas aštuoniolika mėnesių sumažėdavo dvigubai (kaip ir 
kompiuterio įrangos), - sako Churchas. - Bet per pastaruosius 
penkerius metus jos dukart sumažėdavo kas keturi mėnesiai. 

(Tai tik vienas iš įspūdingų „didėjančios grąžos dėsnio pa- 
vyzdžių. Su šiuo dėsniu savo kelionėse susidursiu daug kartų, ir 
jis turės tam tikrų įdomių pasekmių mums visiems.) 

Nepersūdysime pasakę, kad esame per plauką nuo genomų 
duomenų lavinos, sukelsiančios medicinoje perversmą. Asme- 
ninio genomo projektas yra milžiniškas užmojis - mėginama 
sukurti šimto tūkstančių asmenų duomenų bazę. Bet įsivaizduo- 
kite pasaulį, kur visi turime rankose savo genomo dokumentą, 
arba kur galimybė sekvenuoti konkrečiose ląstelėse glūdinčius 

genomus ir juos palyginti (kaip buvo padaryta Sangerio instituto 
novatoriškame vėžio tyrime) tapo kasdienybe? Galėtume tikėtis 
nebe tokių diagnozių, kaip „Pone Stevensonai, gaila, bet turiu 
jums pranešti, kad sergate vėžiu, o „Pone Stevensonai, turiu ma- 
lonią naujieną: sekvenavome jūsų vėžį ir dėl to turime jums as- 
meninį gydymo procedūrų rinkinį. Tikiuosi, daugelio ligų aps- 
kritai galėsiu išvengti, nes užbėgsiu joms už akių. 

„Įsivaizduokite, jog vieną dieną judu su savo gydytoju kartu 
peržiūrėsite jūsų asmeninio genomo kopiją, - sakoma Archon X 
Prize anotacijoje. „Ši gyvybiškai svarbi informacija apie jūsų bio- 
loginę sandarą leis jūsų gydytojui nustatyti, kokioms ligoms esate 
imlūs, kokiais būdais geriausia palaikyti jūsų sveikatą ir kaip iš- 
vengti būsimų ligų arba sumažinti jų poveikį.“ 

Tame pačiame Sundzi „Karo meno“ skyriuje, aiškinančiame 
asmeninių žinių svarbą kovoje, taip pat sakoma: „Pavergti prie- 
šo kariauną be kovos - štai tikra meistriškumo viršūnė.“ Johnas 
Wayne's būtų galėjęs pasakyti: „Užkirskime joms kelią.“ 

Štai kur eina medicina. O George'as Churchas čia nesustoja, 
nes jo užmojai platūs. Jis nori ne tik skaityti gyvybės kodą, bet ir 
jį rašyti. Kaip toliau paaiškės, šie užmojai ne tik teikia daug vilčių, 
bet ir baugina. 


* Sun Tzu, Karo menas, p. 38. 
** Johnas Wayneas - JAV vesternų aktorius. „Užkirskime jiems kelią“ - būdingas tokių filmų 
posakis (vert. past.). 

Tie rusai velniškai gudrūs 


„Kiekvieną kartą dalijantis ląstelei jūs netenkate trupučio DNR - 
vadinamųjų telomerų, esančių chromosomų galuose“, - aiškina 
Emmanuelis - žmogus, man nuomojantis būstą. Niekada neteko 
su juo asmeniškai susitikti, bet nepaprastai laimingas tarpžemy- 
ninis atsitiktinumas lėmė, kad jis, pasirodo, yra asistentas tame 
pačiame Wistaro institute, kur Hayflickas ir Moorheadas daugiau 
nei prieš penkiasdešimt metų atrado ląstelių dalijimuisi galiojan- 
čią Heifliko ribą. 

— Telomerazė ištaiso šį trūkumą: prie chromosomų galų vėl 
prideda tas trumpas DNR atkarpas, - sako jis man. - Įsivaizduo- 
kite, kad telomeros yra tarsi plastikiniai batų raištelių antgaliai, 
saugantys galus, kad jie nebrigztų. 

Visa tai būtų puiku, jei telomeras, prarastas pasidalijus ląste- 
lei, naujose susidariusiose ląstelėse pakeistų tiek pat naujų telo- 
merų. Bet taip nėra. Iš tikrųjų kaskart pasidalijus ląstelei susidaro 
dvi ląstelės, turinčios truputį mažiau telomerų nei pradinė ląste- 
lė. Biologas Aleksejus Olovnikovas, Maskvos metro laukdamas 
traukinio, staiga suprato, kodėl taip yra: susiejo telomerų trum- 
pėjimą su senėjimu ir kartu surado Heifliko ribos priežastį. Kaip 
būtų pasakęs Džeimsas Bondas, „tie rusai velniškai gudrūs“. 

Olovnikovas žinojo, kad ląstelei dalijantis jos DNR turi būti 
nukopijuojama į dvi ląsteles, susidarančias dalijimosi metu. Jis 
vaizduotėje palygino ląstelės mašiną, turinčią kopijuoti telome- 
ras, su bėgiais riedančiu traukiniu. Tas traukinys riedėdamas bė- 
giais daro jų kopiją, ir nukopijuoti bėgių atkarpą jis gali tik tada, 
jei ją visą nuvažiuoja. Tačiau ateina laikas, kai traukinys pasiekia 
bėgių pabaigą. Jis negali nuvažiuoti paskutinės sąstato ilgio bėgių 
atkarpos, todėl negali jos ir nukopijuoti. Taigi kopija yra sąstato 
ilgiu trumpesnė nei jo nuvažiuota bėgių atkarpa. 

Ląstelių šalyje telomerazė yra mašinistė, ateinanti ir užbai- 
gianti darbą: ji kartu su telomeras prisijungiančių baltymų grupe 
(vadinamuoju šelterinu') jas sutelkia ir pagamina „antgalį, sau- 
gantį chromosomų galus. Bet mums senstant telomerazės atsar- 
gos senka. Mašinistė nebeturi energijos dirbti, galiausiai išeina į 
pensiją, ir, kaip sako Emmanuelis, „telomeros taip sutrumpėja, 
kad nebegali apsaugoti chromosomų galų“. Tada „ląstelės išsijun- 
gia ir nebesidalija, kad išvengtų genomo nestabilumo. Ląstelių 
linija ima senti ir žūva.“ Pasirodo, kai mašinistė telomerazė paga- 
liau nustoja rodytis darbe, ląstelės būna pasidalijusios nuo ketu- 
riasdešimties iki šešiasdešimties kartų - tai Heifliko riba. 

Tvirtinama, kad galbūt įmanoma palaipsniui atnaujinant te- 
lomerazę palaikyti šios mašinistės sveikatą ir taip pailginti gyve- 
nimą. Jousin Suh ir jos kolegų darbai „parodė, kad šimtamečiai 
ir jų palikuonys išlaiko ilgesnes telomeras“ nei tie, kurie gyvena 
trumpiau. Taip pat jos grupė padarė išvadą, kad jei genai suteikia 
žmogui itin aktyvią telomerazės gaminimo sistemą, jis sulaukęs 
senatvės paprastai išgyvena ilgiau. Žmonės, išlaikantys ilgesnes 
telomeras, „išvengia su amžiumi susijusių ligų, tokių kaip širdies 
ir kraujagyslių ligos ir diabetas, dažniausiai pražudančių pagy- 


* Šelterinas (angl. shelterin) - Nyderlandų mokslininkės Titios de Lange XXI a. pirmajame de- 
šimtmetyje pasiūlytas baltymų šeimos pavadinimas, sudarytas pagal terminų „kondensinas“ 
(condensin) ir „kohezinas“ (cohesin) pavyzdį; angl. shelter - priedanga (vert. past.). 

venusius žmones“. (Visai tiksliai kalbant, telomerų trumpėjimą 
lemia ir daug kitų veiksnių, ne tik telomerazės trūkumas, bet tai 
neįrodo, kad telomerazės kiekio padidinimas nepadėtų mūsų 
ląstelėms - tiek sveikoms, tiek vėžinėms - nukelti Heifliko ribą ir 
nesutrukdytų jų senėjimo.) 

Emmanuelis man sako, kad dabar visuotinai sutariama, jog 
senėjimą ir telomeras sieja tiesioginis ryšys. Iš tiesų 2010-ųjų 
gegužę korporacijai BioTime dirbantys mokslininkai pranešė, 
kad „atrinkus ląsteles, turinčias pakankamai didelį nemirtingu- 
mo baltymo telomerazės kiekį, jiems pavyko „atsukti senatvės 
laikrodį atgal į embriono padėtį“ ir parodyti, kad „vystymosi ir 
senėjimo kryptis laiko atžvilgiu gali būti pakeista į priešingą“. 
Kaip ir visos bendrovės, Bio Time rūpinasi, kad jų investuotojai 
būtų patenkinti, tad jos pranešimas buvo pateiktas patraukliai. 
Tai įdomus ankstyvos stadijos tyrimų rezultatas, ir iki kokio nors 
pritaikymo jam dar toli. Vis dėlto šis rezultatas yra užuomina, 
kad transhumanistai ne tokie kuoktelėję, kaip juos tvirtina esant 
kai kurie žmonės. 


3 skyrius 


Mano laboratorija 
nereikėtų pasitikėti 


Mama visada sakydavo: 
„Gyvenimas - tarsi saldainių dėžutė... 
Niekada nežinai, kas tau teks.“ 
FORESTAS GAMPAS 


Biotechnologijos revoliucija smarkiai peržengia žmogaus medi- 
cinos ribas, dėl to ji, be abejonės, yra vienas iš svarbiausių mūsų 
amžiaus įvykių. Kiekvienas gyvas organizmas turi genomą, taip 
pat ir visi virusai (pirmasis mažytis genomas sekvenuotas dar 
1976 metais - jis priklausė trumpavardžiam virusui bakteriofa- 
gui MS2). Šiuo metu mokomės pataisyti šias receptų knygas — 
atlikti „genetinį modifikavimą, taip dažnai minimą naujienų 
antraštėse. Asmeninės genomikos sesuo dvynė yra „sintetinė 
biologija“. Tai priemonės, metodai ir žinios, šiandien leidžiančios 
perkoduoti ląsteles, o ateityje - pagal mūsų planus pagaminti vi- 
sai naujas. 


Tokie dalykai daugelį žmonių priverčia susimąstyti, ir ne be pa- 
grindo. Daug kas iš mūsų mano, kad taisinėti gyvas būtybes tu- 

rėtų būti paliekama dieviškesniems inžinieriams nei mes, nes re- 
miasi požiūriu, kad biologija nėra priemonė, perprogramuojama 
tarsi koks iPhone. O kiti kartoja biologo (ir vieno iš DNR struk- 
tūros atradėjų) Jameso Watsono žodžius: „Jei mes nevaidinsime 
Dievo, tai kas vaidins?“ 

Vienas žmogus, kaip tvirtina kai kurie kritikai, jau manantis 
esąs Dievas, yra Craigas Venteris - bendrovės Synthetic Geno- 
mics generalinis direktorius ir pirmininkas. Venteris pasakė (tik 
su lašeliu ironijos), kad jo „kuklus tikslas“ yra pritaikyti sinteti- 
nę biologiją naujiems degalams sukurti ir „visai naftos chemijos 
pramonei pakeisti . 2010 metų gegužę laikraščiai pranešė, kad jis 
„sukūrė dirbtinę gyvą būtybę“. Pats Venteris labiau pasvėrė žo- 
džius. „Sukūrėme pirmą sintetinę ląstelę, - pasakė jis. „Tikrai 
nesukūrėme gyvos būtybės nuo pradžių, nes sintetinei chromo- 
somai „paleisti panaudojome ląstelę recipientę.“ 

Venteriui pavyko pagaminti sintetinę bakterijos genomo ko- 
piją. DNR seka (su keliais nefunkcionaliais DNR „vandenžen- 
kliais“, leidžiančiais ją atskirti nuo „natūralios“ versijos) buvo 
užrašyta kompiuteriu, o tada pagaminta iš sintetinės DNR. Re- 
zultatas buvo įsodintas į bakterijos ląstelę, ir, jai milijardus kartų 
pasidalijus, kiekviena ląstelė palikuonė paveldėjo sintetinę DNR 
seką. Laikraščių antraščių apie „daktarą Dievą šuoras ir perver- 
tino, ir užtemdė svarbią, simbolinę sintetinės biologijos istorijos 
gairę. Georgeas Churchas man pasakė: 

- Tvirtai tikiu, kad reikia prisiminti daug istorijos gairių ir jas 
iškilmingai paminėti. Manau, turime paminėti šį įvykį - pirmo 
visiškai sintetinio ląstelėje veikiančio genomo sukūrimą, nes tai 
ne kas kita ir yra. 

(Žurnale Nature jis kalbėjo santūriau: pabrėžė, kad „išsispaus- 
dinti senovinio teksto kopiją nėra tas pats, kas suprasti kalbą.) 

Taikydamas būtent tokią technologiją, Venteris tikisi sukurti 
genetiškai modifikuotas bakterijas, išskiriančias dyzelinius dega- 

lus. Jis nejuokauja, ir, kad tai įrodytų, sudarė sandėrį su kiekvieno 
aplinkosaugos judėjimo šalininko mėgstama neklaužada Exxon 
Mobil. Ji parėmė Venterio sumanymą šimtais milijonų dolerių. 
Tokia investicija - ne pavienis atvejis. San Fransiske įsikūrusi 
LS9 (vienas iš steigėjų - toks George'as M. Churchas) genetiškai 
modifikavo bakterijas E. coli taip, kad pamaitintos cukrumi jos 
gamintų degalus su „iš esmės tokiomis pačiomis savybėmis kaip 
benzinas, dyzeliniai ir reaktyviniai degalai“. Tai patraukė naftos 
milžinės Chevron dėmesį (ir pinigus). 

LS9 E. coli dyzelinių degalų projektas - ne mokslinė fantastika. 
Toli gražu: tikrai galite apsilankyti LS9 bandomojoje gamykloje 
San Fransiske, įsipilti į automobilį galoną degalų, kuriuos pagami- 
no bakterijos, ir važiuoti. Šiuo metu statoma nauja gamykla, kas- 
met pagaminsianti 2,5 milijono galonų. Norite daugiau? Venteris 
planuoja gyvybės formą, gaminsiančią degalus iš suvartoto anglies 
dioksido. Galbūt tai kartu padės įveikti ir klimato, ir energijos kri- 
zę. Kai žurnalas Newsweek paklausė Venterio, ar jo degalai tiktų 
šiuolaikiniams automobiliams ir energijos sistemoms, jis atsakė: 
„Iš esmės viskas, ką gaminame, veiks esamoje infrastruktūroje.“ 
Jis vadina bendrovės produkciją „ketvirtosios kartos biodegalais“. 
Galite vadinti ją ir benzinu. O kita bendrovė Joule Biotechnologies, 
jau naudoja genetiškai modifikuotas fotosintezę atliekančias bak- 
terijas, apdorojančias išmetamas CO, dujas ir šviečiant saulei iš 
jų gaminančias dyzelinius degalus ir etanolį. (Kas yra bendrovės 
mokslinis konsultantas? G. M. Churchas.) 

Vos spėjau susitaikyti su mintimi, kad galime perskaityti savo 
kodą (ir visko kitko kodą), pasirodė, kad daugybė žmonių dirba 
prie sumanymo tą kodą perrašyti: sujungti iš skirtingų organiz- 
mų paimtus kodus ir priversti juos daryti įdomius ir neįprastus 
dalykus. Kadangi atkakliai sekvenuojami kiekvieno planetos or- 
ganizmo genai, galima rinktis iš velniškos daugybės genų receptų 
ir juos derinti. 

O ką, jei bakterija imtų gaminti suyrantį plastiką? Arba iš jos 
pasipiltų ingredientai vaistams nuo maliarijos? Tiesą sakant, ir 
vienų, ir kitų jau yra (ir vėl abi yra E. coli variantai ). Jei sergate 
diabetu, beveik neabejotina, kad jūsų insulino atsargas dabar ga- 
mina E. coli bakterija su „pataisytu“ genomu, o greitai insuliną ga- 
mins ir genetiškai modifikuoti augalai. Tereikia truputį pamiklinti 
vaizduotę (ir, kai kurių žmonių nuomone, turėti technologiją), ir 
galėtum suprojektuoti bei užveisti moskitus, imunizuojančius nuo 
maliarijos, o ne ja užkrečiančius (netgi norėtųsi, kad toks vabzdys 
kada įgeltų), arba perkoduoti užkrėstas ląsteles, kad jos vėl būtų 
sveikos (tarsi įkeltum operacinę sistemą iš naujo ar atnaujintum 
kompiuterį). Venterio 2010 metų pranešime apie sintetines ląste- 
les pranašaujama, kad ateities pasaulyje biologinę sandarą galėsi- 
me reguliuoti taip pat, kaip galime reguliuoti programinę įrangą. 

Tačiau, kaip žinojo ir Franklinas D. Rooseveltas, ir Žmogus- 
voras, įgijus didelę galią tenka ir didelė atsakomybė. 


[P] 


Pakalbėkime apie Hantingtono ligą. Jei galėtume perkoduoti šios 
ligos nešiotojų DNR ir išgelbėti juos nuo ligos padarinių (šiuo 
metu jie neišvengiami), ar turėtume tai daryti? Žinau - jei turė- 
čiau tokį ydingą geną, sutikčiau, kad mano DNR būtų atnaujinta, 
kad ir kiek tai kainuotų. O tie, kurie serga Fiolingo liga, tikrai 
džiaugtųsi galėdami triaukšti traškučius su trupučiu sūrio ir dėl 
jo neprarasti proto (ne perkeltine prasme). 


* Atrodo, bakterijų šeima E. coli genetikoje yra lyg juodas jautis. Taip yra dėl to, kad jų genetinė 
sandara „paprasta“, ją nesunku savaip perdirbti. Nors ši šeima įgijo blogą reputaciją dėl kelių jos 
garbę suteršusių narių, dažniausiai tai būna nepiktybiniai mikrobiukai. Jūsų viduriuose visa krū- 
va jų dabar gamina vitaminą K2 (jo galima aptikti daugelyje baisiai sveikų tamsžalių daržovių, 
pavyzdžiui, špinatuose). 

Jei galėtume perkoduoti žmogų, kad jis išvengtų ligos, tada 
tikriausiai galėtume perkoduoti jį ir kitais atžvilgiais. Yra genų, 
siejamų su protiniais, sportiniais gabumais, su gebėjimu susi- 
kaupti, agresyvumu, netgi su polinkiu balsuoti. Protingai pastebi- 
ma, kad tokie ryšiai dažnai būna labiau pramanyti žiniasklaidos, 
nei moksliškai įrodyti („balsavimo genas“ - geriausias pavyzdys), 
tačiau artėja diena, kai atrasime priemonių, leisiančių šį tą pakei- 
tus žmogaus kode, kriptelėti jo sugebėjimus viena ar kita linkme. 
Ši gundanti genetinių lobių skrynia - arba Pandoros skrynia - 
atveria, kaip galėtų sakyti etikai, „milžinišką (genetiškai modi- 
fikuotų) širšių lizdą“, tą aiškiai parodo ginčai dėl vadinamosios 
„genų terapijos“. 

Kol kas genų terapijos tyrimų pagrindas dažniausiai buvo vi- 
rusų naudojimas naujam arba „geram“ kodui į jūsų ląsteles per- 
nešti. Šiaip ar taip, virusai veikia pernešdami į ląsteles savo DNR, 
tad kodėl, taikant genų inžinerijos metodus, jų nepakeitus taip, 
kad perneštų naudingus, o ne žalingus genus? Tačiau, kaip galėtų 
pasakyti knygos „Apgaulingas mokslas“ (Bad Science) autorius 
Benas Goldacreas, „manau, suprasite, kad yra truputį sudėtin- 
giau“. Kaip rodo tragiškas Jesseo Gelsingerio atvejis, virusų po- 
veikis nėra lengviausiai suvaldomas ar nuspėjamas dalykas. 

Jesseas sirgo nesunkios formos ornitino transkarbamilazės 
trūkumo liga. Dėl šios kepenų ligos organizme kaupiasi amonia- 
kas ir kyla didelis pavojus, kad jis pakenks smegenims. Ja ser- 
gančius naujagimius paprastai per tris dienas ištinka koma, liga 
pažeidžia smegenis ir jie miršta kūdikystėje. Aštuoniolikmečiui 
Jesse ui „pasisekė , nes jis sirgo nesunkios formos liga, pristab- 
doma tinkama mityba. Jis savanoriškai tapo bandomuoju triušiu, 
žinodamas, kad jam į kepenis suleista genetiškai modifikuotų 
„adenovirusų armija nebūtinai išgydys jo ligą, bet galėtų padė- 
ti sukurti genų terapiją, kada nors galėsiančią išgydyti sergan- 
čius naujagimius ir kitus ligonius. „Kas galėtų nutikti blogiau- 

sia? , - paklausė jis draugo, prieš išvykdamas į ligoninę dalyvauti 
bandyme. „Mirčiau dėl kūdikių.“ Po keturių dienų jam nutiko 
„blogiausia“. Jo imuninė sistema palaikė virusą priešu, „įkaito“, 
palaipsniui tapo nevaldoma, daugelis organų nustojo funkcio- 
nuoti. Tiems, kurie abejoja, ar protinga mėginti perkoduoti mūsų 
ląsteles, Jesseo atvejis dabar yra šiurpus pavyzdys. 

Galima suprasti, ką jie turi galvoje. Yra ir kitų su genų terapija 
susijusių pavojų: kad kodas įsiterps į genomą ne toje vietoje ir 
sukels vėžį; kad draugiškasis virusas nežinos, kada pasitraukti, ir 
padarys „per daug gero darbo'; kad padidės naujojo gauto geno 
raiška ir tai turės žalingų padarinių. 

Nuo Jesseo Gelsingerio mirties praėjo daugiau nei dešimt 
metų, o genų terapija - vis dar laboratorijose. Jos šalininkai at- 
kreipia dėmesį į sėkmės pavyzdžius, kaip antai Lėberio įgimtos 
amaurozės gydymą. Ja sergantiems (jų JAV yra apie tris tūkstan- 
čius) tinklainės ląstelėse trūksta svarbaus fermento. Metams bė- 
gant jų pasaulis vis tamsėja. 2009 metais tas pats universitetas, 
kuriame tyrimo metu įvyko Gelsingerio tragedija, į devynmečio 
Corey Hasso tinklainės ląsteles suleido geną, koduojantį trūksta- 
mą fermentą, o kaip vektorių (nešiklį) panaudojo adenoasocijuo- 
tą virusą (imuninis atsakas į šį virusą būna daug švelnesnis nei 
atsakas į adenovirusą, pražudžiusį Jesseą). „Corey nebesinaudoja 
baltąja lazdele,“ - sako jo tėvas Ethanas. „Kai jis žaidžia su drau- 
gais kieme už namo, ir ima temti, jis toliau gali žaisti lauke, ir 
mato. Tai išties nuostabu. Jie pakeitė mano sūnaus gyvenimą vi- 
sam laikui!“ Kita vertus, Jesseo Gelsingerio tėvas galėtų pasakyti 
tą patį. | 

Svarbu suprasti, kad Corey ligą lemia tik vienas ydingas ge- 
nas (siejamas su vienintelių fermentu), ir gydytojai tiksliai žinojo, 
kur pasiųsti virusą (pakenkta vieta - maža akies dalis), ir kad, 
nors šios ligos paveiktos ląstelės nefunkcionuoja, jos, o taip retai 
būna, lieka gyvos, - šlaistosi lyg kirvius pametę medkirčiai, - kol 

neatsiranda, kas jas pataiso. Dar negreit bus pritaikyti virusiniai 
metodai gydyti ligoms, kurias lemia daugelis genų, ir paveikian- 
čioms didesnes organizmo dalis. Trumpai tariant, virusinei genų 
terapijai šiame karjeros etape buvo nelengva, ir dar neaišku, ar jai 
kada nors pavyks prasimušti. 

Straipsnyje, išspausdintame prieš pat mudviem susitinkant, 
Georgeo Churcho laboratorija taikliai apibendrino padėtį: „Mūsų 
sugebėjimas sekvenuoti genus, - rašo autoriai, - smarkiai pralenkė 
mūsų gebėjimą juos modifikuoti.“ 

Bet gali būti, kad padėtis pasikeis. 

— Pasiųsti virusą - paprastas metodas, bet tikriausiai ne ge- 
riausias, - pareiškia Churchas. - Idealu būtų išimti ląsteles, jas 
perprogramuoti, atlikti šiokią tokią kokybės kontrolę, patikrinti, 
ar pakeisti tie genai, kurių reikia, o tada įsodinti tas ląsteles atgal 
į organizmą. 

- Ar tai įmanoma? - klausiu. 

- Techniškai įgyvendinama, - sako jis. - Bet ne itin praktiš- 
ka. - Patyli. - Kol kas. 

Profesoriaus Churcho pasiūlytas „kokybės kontrolės“ mecha- 
nizmas yra svarbiausias iš metodų, leidžiančių atsijoti pelus nuo 
grūdų. 

Darwino sietas. Evoliucija. 


[»] 


Nors 2009 metais pasirodęs Georgeo Churcho ir jo bendraauto- 
rių straipsnis „Ląstelių programavimas daugialypės genomų in- 
žinerijos ir paspartintos evoliucijos būdu“ (Programming Cells by 
Multiplex Genome Engineering and Accelerated Evolution) skai- 
tytojų skaičiumi nesivaržys su Danu Brownu, jis gali tapti vienu 
reikšmingiausių kada nors paskelbtų straipsnių. 

Jame autoriai aprašo, kaip, užuot mėginę pakeisti ląstelės ge- 
nome po vieną geną, jie jame iškart sukėlė (pavyzdžiui, įterpda- 
mi, pakeisdami arba pašalindami nukleotidų bazes) daug genų 
pokyčių. Kiekvienu pakeitimu siekta kriptelėti ląstelės elgseną 
norima kryptimi (grupė visų pirma norėjo sužinoti, ar jiems pa- 
vyktų padaryti, kad ląstelė gamintų daugiau likopeno - antiok- 
sidanto, dažniausiai aptinkamo pomidoruose). Per kelių ląstelių 
kartų laikotarpį E. coli ląstelių genome buvo atlikta neįtikėtinai 
daug DNR modifikacijų - dvidešimt keturios. 

Georgeas kaip visada parodė esąs inžinierius: su grupe su- 
kūrė mašiną, automatizuojančią visą šį procesą „ląstelių didelio 
masto programavimui ir evoliucijai. Pritaikytas DNR modifi- 
kavimo metodas lėmė, kad skirtingose ląstelėse įvyko skirtingi 
genetinės sandaros pokyčiai. Mašina kasdien pagamindavo - ką 
jūs manote? - 4,3 milijardo E. coli genomo variantų. Prabėgus vos 
trims karštligiško ląstelių perdarymo dienoms, nedidelis kiekis iš 
beveik penkiolikos milijardų sukurtų variantų jau davė rezultatų: 
likopeno produkcijos kiekis padidėjo penkiais šimtais procentų. 
Teliko šias ląsteles padauginti kelis milijardus kartų, ir baigtas 
kriukis. 

Išgyveno ne tiek „geriausiai prisitaikiusios“ ląstelės, o veikiau 
tos, kurios daugiau pagamino to, ko reikia. LS9, - Georgeo bio- 
degalų bendrovė, ketinanti genų inžinerijos metodais pakeisti 
E. coli, kad jos gamintų benziną, - taikydama šį metodą dabar di- 
dina gamybos našumą. „Anksčiau tai trukdavo ištisus mėnesius, 
o dabar - kelias dienas, - sako Stephenas del Cardayrė, tyrimų 
ir plėtros skyriaus vadovo pavaduotojas. Planuojama komerci- 
nė įrenginio versija. Žurnalas Wired teigė, kad taikant šį metodą 
„genomą gali būti ne sunkiau perrašyti nei perskaityti“. 

Atėjo metas gaminti. 

Jei gydote ligą, pavyzdžiui, kepenų, tokiais metodais kaip šis 
galima greitai pagaminti visą armiją „pataisytų“ kepenų ląstelių. 

- Tai vyktų maždaug taip, - sako Georgeas. - Tam tikra jūsų 
kūno dalis būtų apšvitinta, kad žūtų nesveikos ląstelės. Tada būtų 
suleistos pagamintos donorinės ląstelės, ir jos nukeliautų tiesiai į 
tą išvalytą vietą. 

Nereiktų nei taisyti DNR organizmo viduje, nei atlikti virusi- 
nės terapijos, o tik paruošti partiją ląstelių, patikrinti jų „sveika- 
tą“, ir tai jums padėtų. 

- Ta vieta apie apšvitinimą neskamba smagiai, - sakau aš. 

Šiaip ar taip; apšvitinimas reiškia, kad kas nors paveikiama 
radiacija, - šiuo atveju tam, kad sunaikintų audinį. Tai atrodo 
šiurkštoka priemonė. 

- Nepanašu, kad būtų galima išpešioti tik nesveikas ląsteles, 
ar ne? - klausiu. - Truputį pakepintumėte ir gerąsias? 

Georgeas juokiasi. 

- Na, taip. Apšvitinimas organizmui nėra gerai. Bet galima 
įsivaizduoti, kad pritaikius dar truputį sintetinės biologijos būtų 
galima pristatyti tas naujas ląsteles į vietą, kur jos reikalingos, ir 
pirma sunaikinti ten esančias ląsteles, bet tik tas, kurias reikia 
naikinti. Tada nereikėtų radiacijos. 

Šis pasiūlymas stulbina, ir George'as jį išdėsto taip ramiai, 
kad jo svarbos galima ir nesuprasti. Kaip ir daugelis inžinierių, 
Georgeas kalba apie revoliuciją tarsi apie elektros kištuko taisy- 
mą. Tai man primena jo žodžius, girdėtus vaizdo įraše iš fondo 
Edge paskaitų ciklo „Trumpas sintetinės genomikos kursas“, įvy- 
kusio 2009-aisiais: „Mes galime užprogramuoti tas ląsteles taip, 
tarsi jos būtų kompiuterio priedai.“ 

- Iš tikrųjų vienintelis dalykas, verčiantis ilgam atidėti tokią 
mediciną, yra noras, - sako Georgeas, ir jo geraširdis, atsipalai- 
davęs ir protingas tonas akimirkai užleidžia vietą atviroms emo- 
cijoms. - Kyla klausimas - ar mes motyvuoti? 

Velniškas klausimas, nes, spėju, reikėtų tuo pat metu atsakyti 
„labai“ ir „nė per nago juodymą . Juk kalbama ne tik apie ligų 

gydymą. Žinoma, noriu, kad Hantingtono liga būtų išgydyta, ir 
akliesiems būtų tikrai gerai atgauti regėjimą. Bet nesu toks tikras 
dėl naktinės regos įtaisymo kareiviams. Benzino gamyba be iš- 
kastinio kuro? Tebūnie! Kita vertus, toje skrynioje tikriausiai yra 
ir naujos kategorijos biologinių ginklų? 

Staiga mano vaizduotėje iškyla keistas filmų „Daktaras 
Streindžlavas“ (Dr. Strangelove) ir „28 dienos po“ (28 Days La- 
ter) darinys. George'as stovi viduryje dykvietės. Ją nusiaubė įniršę 
genetiškai modifikuoti mikroorganizmai. Jie sunaikino biosferą, 
paliko tik jį ir tą žmogų, kurio balsas girdėti už kadro. „Jei tik bū- 
čiau žinojęs...“ - sako jis saulei leidžiantis mirusiame pasaulyje. 
Taip pat prisimenu pašnekesį su Nicku Bostromu Oksforde. „Gal- 
būt esate laiminga skruzdėlytė, statanti gerą skruzdėlyną. Bet gal 
jūs padedate kurti Hitlerio karo mašiną?“ Tada sakau George'ui: 

— Man atrodo, kad kiekvienas privalumas kelia ir ne mažesnį 
pavojų. Čia kyla tam tikrų rimtų problemų dėl bioterorizmo, ar ne? 

— O taip, - atsako jis. - Tai blogiau nei cheminiai ir branduo- 
liniai ginklai, nes kuo didesniame plote jie pasklinda, tuo mažiau 
darosi pavojingi. Tačiau gyvi organizmai? Taip, ginklas iš dirbti- 
nių gyvų organizmų plisdamas gali tapti pavojingesnis. Pagami- 
nus tinkamą virusą, infekcija gali sklisti eksponentiškai. 

Skamba tikrai grėsmingai. Pilve pajuntu gumulą. 

- Tikriausiai, - įsidrąsinęs klausiu, - tereikia, kad paspruktų 
vienas blogas mikroorganizmas, ir visi staiga taptume naujos li- 
gos aukomis? 

- Taip, tokia situacija visiškai įmanoma, - ištaria George'as 
taip ramiai, tarsi siūlytų man pieno į arbatą. 

Žaviuosi, kad jis taip atvirai kalba apie pavojus, kylančius dėl 
jo tyrimų, bet gumulas pilve susiveja tvirčiau. 

- Ar jūsų dėl to nekankina nemiga? - klausiu. 

Jo veidas ramus. 

- Esu narkoleptikas. Naktį visada miegu. 

Tai gera akimirka, įtampa atslūgsta. Bet tik labai trumpam. 
- Šiek tiek rizikuosime, - sako George'as. - Galbūt netgi grės 
egzistenciniai pavojai. 


[»] 


Verta prisiminti, kad žodžiai „egzistencinis pavojus“ mokslinin- 
kų lūpose reiškia „mums įprasto pasaulio pabaiga“. Bostromas 
aiškina, kad tai pavojus, jog „neigiami padariniai arba sunaikins 
iš žemės kilusią protingą gyvybę, arba visam laikui iš esmės ją 
suvaržys“. Trumpai tariant, žaidimas bus baigtas. 

Bostromas padrąsinančiame straipsnyje „Egzistenciniai pa- 
vojai: žmogaus išnykimo scenarijų ir su jais susijusių pavojų ana- 
lizė“ (Existential Risks: Analyzing Human Extinction Scenarios 
and Related Hazards), kurį parašė dirbdamas Yale'io universitete, 
pasakoja, kaip Australijoje mėginant sukurti naujas kontracepti- 
nes priemones buvo atliekami geny modifikacijos bandymai. Jų 
rezultatas buvo virusas, iki vieno pražudęs visus, kurie juo užsi- 
krėtė, ir, kas kelia nerimą, itin atsparus skiepams. 

Norėtųsi, kad australų bandymai sukurti naują kontraceptinę 
priemonę būtų buvę dalis platesnės programos, vykdomos sie- 
kiant pagaminti neatšylantį alų ir pagerinti kriketo žaidėjus, bet 
iš tiesų tai buvo dalis projekto, kuriuo siekta sukurti priemones 
triušių populiacijos dydžiui reguliuoti. Tyrimo metu ektromeli- 
jos virusas buvo papildytas nauju genu. Nepaisant to, kad ang- 
liškame jo pavadinime“ yra žodis „raupai, nemodifikuotas šio 
viruso variantas siejamas tik su lengvais simptomais. Bet užteko 
pridėti vieną naują geną, ir jis visoje laboratorijoje sukėlė grau- 


* Ektromelija (aprašomo viruso sukeliama pelių liga) angliškai vadinama mousepox, pažodžiui 
„pelių raupais“ (vert. past.). 

žikų genocidą. Per devynias dienas krito visos užkrėstos pelės. 
Visai atvirkščiai nei Jesseo Gelsingerio atveju (jo imuninė siste- 
ma „perkaito'), su virusine infekcija kovojusi pelių imuninės sis- 
temos dalis tiesiog sustojo, ir jų organizmas nebegalėjo apsiginti. 

Ronas Jacksonas, žmogus iš tyrimą atlikusios grupės, interviu 
žurnalui New Scientist pasakė, kad jei „koks nors idiotas“ į žmo- 
gaus raupų virusą įdėtų atitinkamą Žmogaus geną, tas virusas 
„taptų kur kas pavojingesnis“. Jis pridūrė: „Nenorėčiau dalyvauti 
tokiame eksperimente.“ 

Šis eksperimentas ypač kelia nerimą dėl to, kad jo rezultatai nę- 
atitiko bendros tendencijos. Jei virusų ir ląstelių DNR pakeičiamos 
siekiant, kad jie darytų kažką naujo, dažniausiai jiems ima prasčiau 
sektis tai, ką jie darydavo anksčiau. Georgeas aiškina taip: 

- Tarkime, sukuriame E. coli mikroorganizmą, gaminantį ben- 
ziną. Daugumai mikroorganizmų benzinas juk nėra gerai, ar ne? 
Įmanoma padaryti, kad jie išliktų, bet labai didelę dalį medžiagų 
apykaitos jie skiria benzinui gaminti, o ne vesti mažyčiams E. coli. 
Palyginus su kitais E. coli, jie iš esmės lepšiai. 

Tačiau taikant Georgeo sukurtus naujus milijardų genomo 
variantų gaminimo metodus, tikimybė aptikti itin pavojingą ir 
atsparų mikroorganizmą ryškiai padidėja. (Kartu, žinoma, labai 
supaprastėja ir itin saugių mikroorganizmų paieška.) 

Pradedančiam bioteroristui (ar tiesiog naiviam biologijos 
mėgėjui) nebūtina net vargintis genų inžinerijos metodais kur- 
ti naują mikroorganizmą. Naudotą DNR sintezės mašiną gali- 
ma įsigyti iš eBay, o Nacionalinis biotechnologijos informacijos 
centras, įsikūręs visai šalia Vašingtono miesto, turi užrašęs 1918 
metų gripo viruso (pražudžiusio nuo 20 iki 50 milijonų žmonių) 
A, T, C ir G raides, ir jos laisvai prieinamos internete. (Pažymėti- 
na, kad šis kodas buvo panaudotas atgaivinti išnykusį virusą ty- 
rimo reikmėms. Dabar jis sau sveikas gyvena Jungtinių Valstijų 
ir Kanados laboratorijose.) Tiesą sakant, šis centras leidžia atsi- 

siųsti šimtus gripo genomų - dar vienas pavyzdys, rodantis, kad 
pasaulį apėmė DNR sekoskaitos įkarštis. Nuo 1982 metų centro 
GenBank („Genų banke“) laikomų genomų duomenų kiekis augo 
eksponentiškai, padvigubėdamas kas aštuoniolika mėnesių. 

2008 metais Nickas Bostromas surengė konferenciją net vai- 
kui suprantamu pavadinimu „Visuotiniai katastrofiški pavojai“. 
Jos metu daktaras Ali Nouri, Prinstono universiteto Mokslo ir 
pasaulinio saugumo programos dalyvis, tiksliai apibendrino: 
„Mums kelia nerimą, kad šios priemonės gali patekti į blogas 
rankas, ir tam tikra prasme ši grėsmė tikrai neturi precedento. 
Tai grėsmė, kad keletas žmonių ar, juo labiau, apie techniką nu- 
simanančių asmenų, pasinaudodami šiomis priemonėmis, pada- 
rys labai daug žalos.“ Bostromas ir Milanas Čirkovičius konfe- 
rencijos rezultatus pristatančioje knygoje rašė: „Supermikrobų 
gamybai trukdančių technologinių kliūčių nuolat mažėja, o bio- 
technologijos žinios ir įranga vis plačiau plinta.“ 

Kalbant apie biosaugumą, 2001 metais Amerikoje įvykę iš- 
puoliai su juodlige ir 1995 metais Tokijo metro įvykę išpuoliai 
su nervų sistemą veikiančiomis zarino dujomis visuomenės są- 
monėje tapo reikšmingais ženklais. Pingant užkrato gamybos 
technologijai, suprantama, imama nerimauti, kad „kai kas paplis 
atsitiktinai , arba kad kas nors, kieno ideologijos požiūriu ma- 
sinės žudynės yra teisėtas veiksmas, įgijęs sugebėjimų ir gavęs 
technologiją, tyčia paskleis „teroristinę pandemiją. 

Netikėta, bet mano ateitis gali baigtis daug anksčiau. Vienas 
blogas mikroorganizmas... 

- Tad ką mums daryti? - klausiu Georgeo Churcho. 

Jo atsakymas nustebina ir padrąsina. 

- Na, neturėtume priklausyti nuo mokslininkų geranoriškumo. 

Gera pradžia. 

- Mums reikėtų aktyvios priežiūros. 

Palinkstu artyn. 

— Ar norite, kad jus stebėtų? 

— Mano laboratorija nereikėtų pasitikėti, - sako jis. 

— Ar norite pasakyti, kad esate nepatikimas? 

Jis nusišypso. 

— Ne, manau, kad esame labai patikimi, bet nėra pagrindo 
manimi tikėti, ar ne? Todėl paprasčiau tiesiog mus prižiūrėti. 

— Ir jūs tam pritartumėte? 

— Taip, mes tai skatiname. Be to, reikia ne tik priežiūros: vi- 
soje biotechnologijos pramonėje turėtų būti įvesta licencijų sis- 
tema. Dabar padėtis pavojinga, nes šiuos dalykus lengva gauti. 
Turėtų būti kitaip. 

Džiaugiuosi, kad jis tai supranta. George'as tikrai nėra vienas 
iš mokslininkų, kuriuos taip apakina žinių siekis, kad jie praran- 
da platesnę etinę perspektyvą. 

Ir, man atrodo, jis ne vienintelis. Nickas Bostromas ne tik ren- 
gia konferencijas šiais klausimais: su juo susipažinau, kai pakvietė 
mane į biotechnologijos etikos seminarą. Ir Drew Endy iš Stan- 
fordo universiteto, kitas svarbus sintetinės biologijos specialistas, 
yra labai gerbiamas dėl to, kad etiniai klausimai jam svarbiausia. 
„Ant kortos pastatyta daugybė dalykų, - sako jis interviu žur- 
nalui Technology Review. „Tikrai noriu pamatyti, kur šioje srityje 
galima nueiti.“ Tačiau jis pripažįsta, kad jei pramonė nemėgins 
visapusiškai išspręsti „bioklaidų ir bioteroro problemos, atsaky- 
mas bus „nelabai toli“. 

Prieš atvykdamas į Harvardo universitetą, spėjau trumpai 
apsilankyti Pietų Danijos universitete, ten susitikau su Marku 
Bedau. Jis - ne tik bendrovės ProtoLife" - sintetinės biologijos 


* ProtoLife požiūris į sintetinę gyvybę skiriasi nuo Harvardo universiteto modelio. Kurdamas 
dirbtinius ląstelių elementus, George'as naudoja natūralų šabloną, o ProtoLife imasi spręsti prob- 
lemą nuo „pirmųjų principų“. Tai daugmaž reiškia: „Gerai, kursime gyvybę, tam reikia talpyklos, 
reikia trupučio kodo, reikia medžiagų apykaitos, bet jos pagrindas nebūtinai turi būti DNR, 
baltymai ir visa kita.“ 

pradininkės - steigėjas, bet ir filosofas bei mokslininkų sociali- 
nės atsakomybės idėjos šalininkas. „Kyla pavojų, susiduriame su 
rizika, ir turime drąsiai tuos pavojus sutikti“, - pasakė jis. „Ta- 
čiau taip visada būna dirbant su galinga technologija. Todėl nuo 
pat pradžių šios srities mokslininkai ėmėsi iniciatyvos apmąstyti 
padarinius, apsvarstyti, kaip tai daryti atsakingai. Būtent moksli- 
ninkai ima iniciatyvą į savo rankas.“ 

Georgeas žurnalo Nature straipsnyje, parašytame prieš ket- 
verius metus iki mudviejų susitikimo, tvirtina, jog reikalingas 
„etikos ir normų kodeksas“ ir „atsargumo priemonių sąrašas, 
išplėtotas, kiek tik leidžia kūrybiškumas. „Mokydamiesi iš genų 
terapijos, turėtume įsivaizduoti blogiausią įmanomą įvykių eigą ir 
jos pasisaugoti, - rašo jis. Tai užuomina į Jesseo Gelsingerio tra- 
gediją. „Tam reikia ne tik išleisti įstatymus, bet ir stebėti, ar jų lai- 
komasi“, - tęsia jis. Jo nuomone, šiame procese daug ką galima au- 
tomatizuoti. Šiaip ar taip, neįmanoma pagaminti sintetinės DNR 
nenaudojant mašinų, o į mašinas būtų galima įmontuoti sekimo 
įrangą ir apsaugos įrenginius. Iki 2007 metų Georgeas kartu su 
žymiausiais sintetinės biologijos atstovais dalyvavo jungtiniame 
J. Craigo Venterio instituto, MIT ir Strateginių ir tarptautinių ty- 
rimų centro tyrime, kurio metu bendrais bruožais buvo nusakyta 
septyniolika valdymo sistemų. 

— Ar tai įmanoma padaryti? - klausiu. 

- Žinoma. Šiuo metu yra silpnų vietų, ir čia būtų nesunku 
įvesti licencijų tvarką. Pavyzdžiui, gaminant sintetinę DNR nau- 
dojami amidofosfitai, ar ne? Jie nenaudojami nei gaminant dantų 
pastą, nei tepalus, nei jokius kitus panašius gaminius. Vadinasi, 
jei kelioms pasaulio bendrovėms, gaminančioms amidofosfitus, 
suteiktume licencijas, reikalas būtų sutvarkytas, tiesa? Jei licenci- 
ją būtų sunku gauti, turėtume teisinę sistemą, tinkamą naudotis. 
Turėtų bėdos kiekvienas, kas DNR gamyboje naudotų nelicen- 
cinius amidofosfitus arba gamintų amidofosfitus be licencijos. 

Kita sritis - DNR gamybos mašinų licencijos. Šias mašinas sun- 
ku pagaminti. Jei kas mėgintų nusipirkti dalių, tai savaime būtų 
pavojaus signalas. 

— Tarsi pamėginus nusipirkti urano? 

— Būtent. Norime padaryti taip, kad pasigaminti jų sava- 
rankiškai būtų kuo sunkiau. Jau turime sistemas tokiems reika- 
lams - pavyzdžiui, vaistų gamybai. Manau, dauguma sutiktų, kad 
tai įmanoma padaryti, ir palyginti nebrangiai. - Patyli. - Supran- 
tu, mano atsakymas galbūt nėra įdomus... 

- Tačiau tai nepaprastai svarbu, - sakau truputį atsipalaidavęs- 

- Tai pragmatiško optimizmo pavyzdys, - tęsia George'as. — 
Mokslininkai ir bendrovės turėtų noriai sutikti su licencijų tvar- 
kos įvedimu. O jei įvestume licencijų tvarką visoje sistemoje, pra- 
dedant chemikalais, prietaisais, techninėmis žiniomis, genais... 

Dabar, kai rašau šiuos žodžius, netikėtai daug konsorciu- 
mų - ir viešų, ir privačių - kuria daugiau ar mažiau išplėtotus 
planus, ir tai rodo, kad formuojama tokia licencijų tvarka, už 
kokią pasisako Georgeas. Tarptautinį dialogą dėl biosaugumo 
skatina ne tik JAV Nacionalinė mokslo patariamoji komisija bio- 
loginės saugos klausimams, bet ir Pasaulio sveikatos organizacija 
bei Jungtinės Tautos (Jungtinės Tautos svarsto, kaip išplėsti eg- 
zistuojančią Biologinių ginklų konvenciją, kad ji aprėptų sinte- 
tinę biologiją). Komercinėje sintetinės biologijos pramonėje taip 
pat atsirado kelios iš dalies sutampančios iniciatyvos: tarptautinė 
asociacija „Sintetinė biologija, Tarptautinis genų sintezės kon- 
sorciumas ir Polinukleotidų sintezės konsorciumas. Konkrečiau 
kalbant, šių konsorciumų nariai pradėjo įgyvendinti DNR užsa- 
kymų kontrolę, siekdami užtikrinti, jog niekas neužsakinėja ko 
nors panašaus į užkratą. Padrąsina naujiena, kad siekdamas nu- 
šviesti Bostromo konferenciją „Visuotiniai katastrofiški pavojai“ 
žurnalas New Scientist nutarė parašyti straipsnį, pavadintą „Pa- 
saulio pabaiga arti“. 

Man dingteli mintis, kad mokslas lenktyniauja su mūsų ge- 
bėjimais įgyvendinti tvarką, padėsiančią naudotis mokslo vai- 
siais, bet išvengti biologinių baisybių srauto. Duokite mums 
mediciną ir apsaugokite nuo ginklų. Bet jei nepavyktų apsaugoti 
nuo ginklų, ar tikrai medicina yra kaina, verta mokėti? Gaila, 
bet nėra politikos planuotojams tinkamo „daugialypės genomų 
inžinerijos ir paspartintos evoliucijos“ metodo atitikmens, iki 
rytojaus galinčio pasiūlyti pasirinkti mums vieną iš keturių mi- 
lijardų biosaugumo sistemų. Kaip visada, mokslas juda greičiau 
nei mes. 

Taigi bus avarija. Sintetinė biologija sulauks savo Trijų My- 
lių salos, Vindskeilio ir Černobylio. O kažkur kažkokiam ideo- 
logijos paskatintam kvailiui pavyks mirtinas biologinis išpuolis, 
ir sulauksime sintetinės biologijos rugsėjo 11-osios. Manau, bū- 
sime padarę daugumą dalykų, kaip mums atrodys, turinčių už- 
kirsti kelią tokiems įvykiams, bet jų vis tiek sulauksime. Įvesime 
licencijų sistemą amidofosfitams, į DNR mašinas įmontuosime 
mikroschemas, elektroniniu paštu informuosiančias FTB, jei 
mašinoms bus duota komanda pagaminti ką nors pavojinga. At- 
naujinsime sutartis dėl ginklų. Bet kažkur kažkas nepavyks. 

Dauguma dabar pritaria nuomonei, kad dėl laiku neatliktų 
nuotekų sistemos priežiūros darbų iš Anglijoje, Sario grafystėje, 
įsikūrusios Perbraito gyvūnų ligų tyrimo laboratorijos po Jung- 
tinės Karalystės kaimo vietoves 2007 metų vasarą paplito 1967 
metų virusas, nors jis jau buvo išnykęs. Kilo snukio ir nagų ligos 
epidemija, iš pasalų kirtusi britų galvijininkystei. Mūsų kraštą 
tiesiog nusėjo laužai, užkurti užkrėstiems gyvuliams sudeginti. 

Ir visa tai tik dėl vienos sugedusios nuotekų sistemos! 

Ateityje mums tikriausiai, daugiau ar mažiau, pavyks sustab- 
dyti nutekėjusio užkrato plitimą, kaip sustabdėme Jungtinėje 
Karalystėje prasidėjusią snukio ir nagų ligos epidemiją. O tada 
išmoksime užtikrinti, kad tokių nelaimių pasikartojimo pavojus 

sumažėtų, pradėsime reaguoti į jas produktyviau ir greičiau, ypač 
dėl to, kad sugebėsime sekvenuoti savo priešą, rasti jo silpną vietą 
ir išplatinti kovos su juo priemones (jas galbūt pasirinksime iš 
penkiolikos milijardų užkrato naikintojų, pasigamintų per kelias 
dienas). Profilaktinis patikrinimas jau dabar įmanomas. Singa- 
pūre Bioinžinerijos ir nanotechnologijos institutas sukūrė tech- 
nologiją, leisiančią sukonstruoti profilaktinio patikrinimo prie- 
taisus, galėsiančius atpažinti daugelį ligų. Pradėjus juos naudoti 
oro uostuose, būtų galima iš karto sustabdyti epidemiją. 

Be to, tikriausiai įvyks sveikatos apsaugos revoliucija. Pasau- 
lio sveikatos organizacijos 2002 metų duomenys rodo, kad šir- 
dies ir kraujagyslių, užkrečiamos arba parazitinės ligos ir vėžys 
lemia šešiasdešimt penkis procentus mirčių per metus. Nors ir 
nėra neįmanoma įsivaizduoti, kad genetiškai modifikuotas viru- 
sas staiga pultų šienauti žmones ir kasmet nusineštų tokį skaičių 
gyvybių, trisdešimt penkis milijonus, labai sunku įsivaizduoti, 
kad jis tai darytų metai po metų, nesulaukdamas jokio mūsų me- 
dicinos priešpuolio. 

Geras sugebėjimo priešintis pavyzdys yra mūsų atsakas viru- 
sui H5N1, sukeliančiam paukščių gripą. (Bostromo konferenci- 
joje buvo nuspręsta, kad paukščių gripas yra vienas iš tų „visuoti- 
nių katastrofiškų pavojų , keliančių žmonijai didžiausią suirutės 
grėsmę.) Itin kelia nerimą šio viruso gebėjimas mutuoti (gripo 
virusai mėgsta pakeisti sutarties taisykles). Visai kaip ir modifi- 
kuotas užkratas, užkrečiamas paukščių gripo variantas pasinau- 
dotų tuo, kad gyvename vis tankiau ir nesėsliau, ir ligos protrūkis 
Žaibiškai virstų epidemija. 

Tačiau dabar išmokome sekvenuoti įvairius paukščių gripo 
šeimos virusus, ir pradedame suprasti, kaip jie veikia. Tai leidžia 
valstybėms sukaupti reikalingiausių antivirusinių vaistų atsar- 
gas, taip pat suteikia daug daugiau galimybių sukurti profilakti- 
nes priemones. „Pažinti savo priešą galime kur kas greičiau nei 

1918-aisiais. Pasaulio sveikatos organizacija pranešė, kad 2009 
metų rugsėjį, siekiant pasipriešinti paukščių gripo pandemijai, 
buvo kuriama mažiausiai šimtas dešimt vakcinų. Per 1918 metų 
gripo pandemiją jų iš viso nebuvo. 

Vadinasi, nors galbūt ir sustiprėjo grėsmė, kad genų inžine- 
rijos metodais bus sukurta kas nors pavojinga, sukūrėme ir pa- 
sipriešinimo metodus, o to daugiau nei pakanka pusiausvyrai 
išlyginti. Tie patys metodai padės susidoroti ir su tuo, kas mus 
žudo šiandien. 


P] 


Kai ateina laikas atsisveikinti su Georgeu Churchu, mano galvoje 
zvimbia. Viskas keičiasi. Arba, jo paties žodžiais, 


Apie save, savo sąveiką su aplinka ir kitais žmonėmis sužinosime 
tiek daug. [...] Optimistiškai manau, kad, užuot praradę žmogiš- 
kumą, tapsime žmonėmis iš naujo, įveiksime daugėliau negalavi- 
mų, galėsime geriau suprasti savo vietą visatoje ir pranokti savo 


žvėrišką praeitį. 


Tai kas kita nei išmokti pagaminti geresnį vidaus degimo va- 
riklį ar išrasti televiziją. Tai pačios gyvybės inžinerija. Ji baisiai 
jaudina, suteikia vilties, bet taip pat gali ir gąsdinti - visai kaip 
puikus filmas. Tačiau kaip klostysis įvykiai? Ar esame pasmerkti 
nelaimei, ar utopijai be ligų? Tikriausiai nei vienai, nei kitai. Isto- 
rija retai kada primena Holivudo filmą. (Jei taip būtų, visi būtu- 
me daug liesesni ir kvailesni.) 

Mūsų biologijai nedaug tetrūksta, kad ji imtų vystytis taip 
greitai, kaip esame įpratę matyti tobulėjant kompiuterio įrangą. 
Beveik jaučiu pasaulį judant man po kojomis, ir, kai auštant išei- 

nu į lauką, galvoje suskamba Georgeo žodžiai, ištarti mūsų po- 
kalbiui artėjant prie pabaigos. 

„Evoliucija tikrai dar nesibaigė, - sakė jis. — Ji spartėja, ir 
Homo sapiens pakeis kažkas kita. Ar tai bus smegenys, ar silicis? 
Genų inžinerijos ar elektros inžinerijos kūrinys? O gal koks nors 
mišrūnas?“ 

Patylėjome. 

„Tik vienas klausimas - kada?“ 


MAŠINA 


4 skyrius 


Ar galėtum įjungti visus mygtukus? 


Žmogus sukūrė daug mašinų, sudėtingų 
ir išmoningų, tačiau kuri gi iš jų veikia 
taip, kad prilygtų žmogaus širdžiai? 
PABLO CASALS 


- Paspausk raudoną mygtuką. 

Leonardas žvilgteli žemyn. Koks didelis raudonas mygtukas — 
jis tiesiog prašosi paspaudžiamas. Senuose mokslinės fantastikos 
filmuose tokie mygtukai paleidžia pragaištingą bombų krušą. Tai 
ne mygtukas, o reikalavimas. 

Jis atsargiai padeda delną ant mygtuko, sumirksi. Tada pa- 
spaudžia. Mygtukas įsižiebia, bet niekas nesprogsta (nes tai šian- 
dieninis Bostonas, o ne scena iš filmo „Flešas Gordonas“ (Flash 
Gordon)). Patenkintas, išplėtęs akis jis įsistebeilija į savo mokyto- 
ją Andreą, laukdamas nurodymų. Leonardas nežino, kad dabar 
parodys esąs genijus. 

- Paspausk žalią mygtuką, - sako ji. 

Jis paklūsta. 

— Dabar visi mygtukai įjungti, - aiškina ji. 

Leonardas linkteli. Genijaus akimirka jau arti. 

Andrea išjungia abu mygtukus, ir Leonardas, aiškiai nustebęs, 
dukart mirkteli. Ji ką tik manęs paprašė šiuos mygtukus įjungti! 
Kol jis žiūri žemyn, mėgindamas suprasti, kodėl mygtukai tyčia 
gesinami, Andrea prieš jį padeda dar kai ką. 

- Tai mėlynas mygtukas, - sako ji. 

Leonardas apžiūrinėja naują daiktą. Kraipo galvą. Taip? Kas 
dabar? 

- Ar jau moki įjungti visus mygtukus? 

A, vėl tas žaidimas. Jis drąsiai linkteli, ištiesia ranką prie mė- 
lyno mygtuko, stabteli ir tada paspaudžia. Ji abejingai stebi. Leo- 
nardas svarsto. 

O tada ateina ta akimirka. 

Jis nedrąsiai paspaudžia raudoną mygtuką. Tada pagaliau iš- 
tiesia ranką ir paspaudžia žalią. Pažvelgia į viršų didelėmis žavin- 
gomis akimis, ieškodamas pritarimo. Visi mygtukai įjungti. 

— Labai gerai, - sako ji. 

Leonardas ką tik įrodė, kad jis - genijus. 

Atrodytų, Leonardo pasiekimas vargu ar prilygsta didiesiems: 
Einsteino reliatyvumo teorijai, klavineto rifui iš Superstition’ ar 
juolab meistriškam Pelė įvarčiui 1958 metų Pasaulio taurės fina- 
linėse rungtynėse su Švedija. Tačiau šis pasiekimas sukels įspū- 
dingų, gal net pasaulį pakeisiančių padarinių. Mat Leonardas - 
robotas, ir jis ką tik parodė galįs tai, ko, kaip manoma, robotai 
negali, - mąstyti. Ar bent įtikinti jus, kad mąsto. 


* Klavinetas (angl. clavinet) - XX amžiaus 7 dešimtmetyje sukurtas elektrinis klavišinis muzikos 
instrumentas; rifas - (roko, džiazo ir kt. muzikoje) - pasikartojantis trumpas motyvas ar frazė; 
Superstition („Prietaras“) - Stevieo Wonderio daina (vert. past.). 

2008 metais žurnalo Scientific American straipsnyje Hansas Mo- 
ravecas, Carnegieo ir Mellono universiteto Robotų technikos ins- 
tituto mokslo darbuotojas, atkreipė dėmesį, kad robotų technikai 
nepavyko įgyvendinti XX amžiaus šeštojo dešimtmečio progno- 
zių: „Kompiuterininkai manė, kad po dešimties ar dvidešimties 
metų robotai valys mums grindis, pjaus veją ir apskritai išlaisvins 
mus nuo sunkių, nuobodžių darbų.“ 

Moravecas tvirtina, kad kliūčių kyla ne dėl robotų kūno me- 
chanikos. Nors, be abejo, kopijuojant žmonių ir gyvūnų kūno da- 
lis ar kuriant jų atitikmenis kilo daug sunkumų, su jais dažniausiai 
pavykdavo susidoroti. Iš dalies tai lėmė sukurtos naujos medžia- 
gos ir vis spartesnės ir mažesnės elektronikos detalės. Bendrovė 
Shadow Robot iš Londono gamina rankas, miklumu ir judesių 
įvairove nenusileidžiančias žmonių rankoms, tokias stiprias, kad 
jos gali tvirtai laikyti galingus elektrinius įrankius, ir tokias jau- 
trias, kad gali paimti kiaušinį. 2005-aisiais Boston Dynamics pa- 
demonstravo BigDog - keturkojį robotą-nešiką, galintį nešti 340 
svarų ir, atrodytų, nesunkiai pereiti sunkiai įveikiamas vietas. Ro- 
botų regos sistemos dabar gali užfiksuoti vaizdą skiriamąja geba, 
prilygstančia žmogaus akies gebai. Ne, kuriant autonomišką ir 
protingą robotą kliuvinys yra ne jo kūno mechanika, bet jo protas. 

Būtent todėl Leonardo pasiekimas toks svarbus. 

Pasak Leonardo kūrėjų iš MIT, jis ką tik „apibendrinęs už- 
duoties tikslą pritaikė jį naujai situacijai . Paprasčiau tariant — 
remdamasis tuo, kad yra daręs kažką panašaus anksčiau, suprato, 
kaip padaryti tam tikrą dalyką, nors ne visai tą patį (tai šiek tiek 
primena sugebėjimą žaisti stalo tenisą remiantis ankstesniais lau- 
ko teniso įgūdžiais). Šį sugebėjimą įgyjame vaikystėje, ir jis bū- 


* Apie 154 kg (vert. past.). 

tinas orientuojantis aplinkos pasaulyje. Leonardas, regis, parodė 
galįs suprasti, kad „visi pirmajame bandyme reiškė abu mygtu- 
kus, bet pridėjus mėlyną mygtuką - visus tris. „Visi yra abstrakti 
sąvoka, ir ji keičiasi pagal aplinkybes. Man ir jums sugebėjimas 
„apibendrinti“, ką reiškia „visi, atrodo paprastas, nors toks abs- 
traktus mąstymas vaikystėje įgyjamas sunkiai. Robotams, kaip 
ir mažiems vaikams, sunku suprasti šias bendro pobūdžio arba 
abstrakčias sąvokas. Bet jei Leonardas tikrai mąsto, ar tai rodo, 
kad pagaliau pavyko sukurti protingą robotą? 

Leonardas nelabai panašus į įprastinį robotą. Sukryžminus 
Jodą' su vokiečių avigane (su šios šunų veislės kale, o ne su tikra 
vokiečių avigane, suprantama), turbūt gimtų padaras, panašus į 
šį trijų pėdų ūgio kailinį storapilvį mielutį. Jo akys plačios, iš- 
raiškingos, nosytė juoda, ausys didžiulės ir gauruotos. Leonardas 
atrodo lyg fantastinė būtybė iš Spielbergo filmo, ir nenuostabu, 
nes jį sukūrė Stan Winston Studio - bendrovė, pagaminusi lėles 
tokiems filmams kaip Spielbergo „Juros periodo parkas“, taip pat 
filmui šio skyriaus tema, - Kubricko ir Spielbergo „Dirbtiniam 
intelektui“ (Artificial Intelligence: Al). 

Žmonės iš Stan Winston Studio moka pagaminti mechaniz- 
mus, išvaizda primenančius gyvas būtybes. Tačiau filmų anima- 
cinę mechatroniką valdo žmonės. Kad ir kokios jos būtų sudėtin- 
gos ir įspūdingos, kad ir kaip panėšėtų į gyvas, tai tėra ypatingos 
lėlės, „apmirštančios“ vos šeimininkams pasitraukus sukrimsti 
sausainio. Leonardas kitoks. Kai tik jį 2002-aisiais atgabeno į 
MIT Asmeninių robotų grupę, iš jo buvo išimta animacinė me- 
chatronika, o vietoj jos įtaisytas savarankiškas robotas. Leonar- 
dui atliekant pratimą su mygtukais, jo niekas nevaldė, jis veikė 
pats. Leonardas, kaip jūs ir aš, yra pats sau lėlininkas. 


* Joda (Yoda) - filmų ciklo „Žvaigždžių karai“ (Star Wars) personažas (vert. past.). 

Kai tik Georgeas Churchas pakvietė mane į Bostoną, supratau, 
kad noriu pamatyti Leonardo „motiną“ - MIT robotų techni- 
kos specialistę profesorę Cynthią Breazeal. Būdama dešimties, ji 
pamatė „Žvaigždžių karus“ ir įsisvajojo vieną dieną sukurti ką 
nors panašaus į Tripio. Dažnas šį filmą pažiūrėjęs dešimtmetis 
panūsta būti Luku Skaivokeriu, Hanu Solo ar princese Lėja, bet 
kiti pamatę automatus pagalvoja „norėčiau tokių sukurti“ ir atsi- 
sako šviesos kardo vardan lituoklio. Būtent tokie vaikai atsiduria 
šiame institute. 

Profesorė Breazeal mėgina sukurti tokį savarankišką ir vi- 
suomenišką robotą, kad į jį norėtųsi žiūrėti kaip į gyvą (nors ir 
nekvėpuojančią) būtybę, o ne tik kaip į prietaisą iš servomecha- 
nizmų, kompiuterių ir jutiklių. Ji nori sukurti asmenybę, tinkamą 
mums bendrauti ir bendradarbiauti, netgi draugauti, iš esmės — 
protingą, visuomenišką, universalią mašiną. Daugybei žmonių 
nuo to gyslose sustingsta kraujas. Rodney Brooksas, buvęs Brea- 
zeal konsultantas ir nenustygstantis kitamanis genijus, knygos 
„Robotas: kūno ir mašinų ateitis“ (Robot: The Future of Flesh and 
Machines) pradžioje rašo: „Robotai darosi protingesni, ir kai ku- 
rie žmonės ima nerimauti dėl to, kas bus, kai robotai taps tik- 
rai protingi. Ar jie nutars, kad mes, žmonės, tesame nereikalingi 
kvailiai, ir iš mūsų atims pasaulio valdžią?“ 

Mes įpratę, kad Holivudo filmai dažniausiai vaizduoja ateities 
robotus kaip pavojingus karo ir agresijos ginklus („Terminato- 
rius“) ar klastingus žudikus (kaip garsusis kompiuteris HAL iš 
„2001 metų kosminės odisėjos , ir tik kartais pasitaiko nedidelių 
paįvairinimų („WALL-E. Šiukšlių princo istorija“). Nenuostabu, 
kad dėl tokių niūrių vizijų imame bijoti, jog mus užvaldys mūsų 


* Tripio (angl. „C-3PO“) - „Žvaigždžių karų“ personažas robotas (vert. past.). 

mechaniniai palikuonys. Noelis Sharkey, dirbtinio intelekto (DI) 
ir robotų technikos profesorius iš Šefildo universiteto, žurnalui 
New Scientist pasakojo: „Isaacas Asimovas sakė, jog kai pradėjo 
rašyti apie robotus, visur skambėjo tik viena istorija: apie tai, kaip 
jie užvaldys pasaulį. Kitokios niekas nenorėdavo klausytis. Būda- 
vo, laikraščio reporteris man paskambina, ir aš sakau: nemanau, 
kad DI ir robotai užkariaus pasaulį. Tada jie atsakydavo „labai 
ačiū, padėdavo ragelį ir reportažuose niekada nepersakydavo 
mano žodžių.“ Iš dalies dėl to Cynthia nelinkusi įsileisti televizi- 
ninkų ir kitų žurnalistų į savo laboratoriją. Taigi man nepasisekė, 
nes jei kas gali man padėti suprasti, kokia ateitis iš tikrųjų laukia 
protingų mašinų, tai tik Cynthia Breazeal. 

Prieš išvykdamas iš Londono, maloniai praleidau kelias valan- 
das telefonu ginčydamasis su atkaklia, bet labai miela moterimi - 
kad pagal Asmeninių robotų grupės principus Cynthia per metus 
duoda vieną („ir tik vieną“) asmeninį interviu. „Pernai čia lankė- 
si BBC.“ Pauzė. „Gana. Kam atsakiau praeitą savaitę? Kažkur čia 
turiu sąrašą. Ar norėtumėte, kad perskaityčiau? Polly kalba lėtai 
ir dalykiškai, tarsi Niujorko detektyvė. Vis dėlto ji po aštuonių po- 
kalbių nepasakė ne, todėl ėmiau puoselėti viltį, kad man pasiseks. 
(Neatrodė, kad tokie žmonės kaip ji, priėmę sprendimą, dar gaiš- 
tų laiką mandagybėms.) Sutarėme, kad Cynthia telefonu paims 
trumpą interviu iš manęs, kad nuspręstų, ar verta man skirti laiko. 

Štai tada pradėjome kalbėtis tiesiai. 

— Gerai, pasakykite atvirai, ko reikia, kad ji sutiktų? 

- Tikrai norite sužinoti? 

- Žinoma. 

— Juodojo šokolado. Išties geros kokybės juodojo šokolado. 

Ir tada, trumpai pasišnekučiavęs su Cynthia - jos tonas buvo 
draugiškas ir linksmas - ir pažadėjęs vykdamas į MIT atsinešti 
geresnių saldumynų, gavau sutikimą dėl interviu. 

Paaiškėjo, kad Asmeninių robotų grupė įsikūrusi technologijos 
aistruoliams gerai žinomos MIT Medijų laboratorijos ketvirta- 
jame aukšte. Dėžės formos baltas laboratorijos pastatas, stovintis 
Eimso gatvėje, jau ima atrodyti senokas ir apleistas. Jo gyvento- 
jai greitai persikraustys į čia pat stovintį žvilgantį, naują, labai 
modernų pastatą, skirtą dar labiau skatinti tarpdalykinį bendra- 
darbiavimą, lemiantį institute tarpstančias naujoves. Jei būtų prie 
pastato tvirtinamas matuoklis, rodantis, kiek ten sukuriama nau-. 
jų idėjų, ir jį pritvirtinume prie Medijų laboratorijos, tikriausiai 
saugiklis perdegtų nespėjus pažiūrėti rodmenų. 

„Šis institutas ir Medijų laboratorija - mums puiki vieta, - vė- 
liau man aiškino Cynthia, - iš dalies dėl to, kad nesame paprasta 
inžinierių grupė. Turime įvairių įgūdžių ir sugebėjimų, nuo es- 
tetinių iki labai techninių ir mokslinių, - tai nėra įprasta. Be to, 
mes galime atsakyti į klausimus, sunkiai atsakomus kitose labo- 
ratorijose.“ 

Teisingai pastebėta. Kažin ar kur rastum tyrimų grupių to- 
kiais pavadinimais kaip „Emocijos ir kompiuteriai, „Biome- 
chatronika“, „eRacionalumas“, „Informacijos ekologija, „Vaikų 
daržėlis visam gyvenimui , „Išmanieji miestai“? O tose pačiose 
laboratorijos patalpose, kur įsikūrusi Cynthios Asmeninių robo- 
tų grupė, dar dirba grupė „Ateities opera“ (ji tiria, „kaip muzikos 
kompozicija, atlikimas ir instrumentuotė gali paskatinti naujo- 
viškas išraiškos, mokymosi ir sveikatos palaikymo formas“). Vi- 
sos grupės susispietusios ranka pasiekiamai. Kad ir kaip žiūrėsi, 
beprotiška. Be to, čia viešpatauja siaubinga netvarka. 

Cynthios laboratorija man primena tą sceną iš filmo „Lik- 
vidatorius“ (Blade Runner), kurioje genų inžinierius J. F. Se- 
bastianas grįžta į savo butą: aukštyn kojomis apversti, senienų 
ir mašinų dalių primėtyti kambariai, apgyvendinti juokingais 

jo sukurtais naminiais gyvūnėliais. Kai įeinu, ant kompiuterių 
dalimis nukloto stalo sėdi plastikiniai nedidelio roboto griau- 
čiai. Jie pakelia akis nuo doktoranto Dano Stiehlio ir pažvelgia 
į mane. Tai „Minkštuolis“ (Huggable) - robotas meškiukas ma- 
žiems vaikams (dabar jis be kailio). Kaip paaiškina Danas, pagal 
sumanymą Minkštuolis draugaus su sergančiais vaikais ir padės 
vaikams pradėjus mokytis (globėjai ir mokytojai galės valdyti 
kai kuriuos roboto judesius, kad paskatintų, pavyzdžiui, skai- 
tyti paveiksliukų knygelę). Net su atvirais mechaniniais vidu- 
riais Minkštuolis tikrai atrodo kaip gyvas. Jis kilsteli galvą, kad 
galėtų paspoksoti tiesiai į mane, sumosuoja ausimis ir ištiesia 
mechaninę leteną. Truputį nervingai nusijuokiu. Baisu, bet ir 
miela. Naujausi robotai pasirodo esą visiška „Terminatoriaus“ 
priešingybė. 

Danas man parodo robotą „Tofu“, sukurtą siekiant ištirti, kaip 
visuomeniškų robotų saviraiškai būtų galima pritaikyti animaci- 
nių filmų pavyzdžius. „Tofu“ - tai plastiškas maždaug greipfruto 
dydžio kailio kamuoliukas su galvyte. Ypač patraukia dėmesį jo 
plačios akys, juokingai lakstančios į šalis, ir dvi plunksnuotos 
ausys. Robotas žavingai čirškauja pro mažytį oranžinį snapelį. 
Visai kaip animacinių filmų veikėjai, „Tofu“ gali susispausti ir 
išsitiesti. Jis juokingas ir žavus. Jei būčiau vaikas, tuoj pat būčiau 
pamėginęs pasiimti jį namo. 

Nekantrauju pamatyti Leonardą. Danas atveda mane prie 
užuolaidos. Staiga akis į akį susiduriu su mašina, ko gero, labiau- 
siai iš visų pasaulyje primenančia gyvą padarą. Tiesa, dabar ji to- 
kia nėra - išjungta. Leonardo galva truputį panarinta, o dėžės, 
ant kurios jis sėdi, priekinė plokštė išimta, todėl matyti miria- 
dai mechanizmų, valdančių daugelį jo judesių. Be to, pastebiu, 
kad Leonardas prijungtas prie jutiklių, kyšančių iš už užuolaida 
pridengtos laboratorijos dalies, ir, kaip paaiškėja, prie mažiausiai 
septyniolikos skirtingų kompiuterių, apdorojančių jo gaunamą 

informaciją ir generuojančių jo „mintis“ Leonardo ribotumas jį 
kausto, ir jei priskaičiuosime visus tuos kompiuterius ir jutiklius, 
jis iš tikrųjų daug didesnis nei tas mielas pilvotas kailio kamuo- 
lys, su kuriuo anksčiau jį tapatinau. Leonardas praranda dalį as- 
meniškumo, todėl nusiviliu ir truputį nusimenu. 


[»] 


Pati Cynthia Breazeal spindi kaip nauja moneta. Jai keturiasde- 
šimt dveji, bet ji atrodo bent dešimt metų jaunesnė - be abejo, 
tai susiję su jos sportiškumu (Cynthia - patyrusi tenisininkė, ji 
kurį laiką svarstė, ar nepradėti žaisti profesionaliai). Jai pavyksta 
suderinti dalykiškumą (apsikirpusi dailiai, trumpai) ir vaikišku- 
mą (skruostai tokie, jog atrodo, kad ji visą laiką šypsosi, net kai 
susiraukia). Kalbėdama Cynthia gestikuliuoja visu kūnu: rankos 
nuolat juda, tarsi stvertų ir formuotų tariamus žodžius, pečiai 
kilnojasi, galva krypteli sulig kiekviena nauja mintimi ar idėja. Ji, 
atrodo, mėgsta pasijuokti. Žmonės gali ginčytis, ar Cynthios ma- 
šinos gyvos, ar ne, bet dėl jos pačios niekas nesiginčytų. Ji turbūt 
gyviausias žmogus, kokį esu matęs. 

— Geri, - sako ji, šveisdama šokoladus ir plačiai šypsodama- 
si. - Turite ir jūs paragauti! 

Atsisakau, nes noriu, kad visas tas šokoladinis geranorišku- 
mas patektų į mūsų interviu. Be to, žinau, kiek jie kainuoja, ir 
nesu tikras, kad mano skonis toks išlavintas, jog deramai juos 
įvertinčiau. 

- Jie naudingi jūsų endorfinams, - įsiterpia Polly Guggen- 
heim. 

- Antioksidantai! Antioksidantai! - šaukia Cynthia. 

- Būtent! Tai lyg raudonasis vynas! - nueidama pasako Polly. 

Kai nelieka abejonių dėl šokolado ir raudonojo vyno naudos, 

pasakau Cynthiai, kokį įspūdį man padarė Leonardo vaizdo įra- 
šai, ypač palyginti su daugybės kitų robotų įrašais, peržiūrėtais 
tyrimo reikmėms. Mokslinės fantastikos autoriai jau seniai įsi- 
vaizdavo tokius ateities robotus, bet iš tikrųjų jų niekada nebuvau 
matęs. Leonardas užvaldė mano dėmesį (ir, žinoma, visų draugų, 
kuriems jį parodžiau, - kai kurie negalėjo patikėti, kad tai ne 
lėlė). Susidariau nuomonę, kad jis mąsto. Nesunkiai supratau ir 
galėjau reaguoti į visus bendravimo požymius, - galvos kraipy- 
mą, mirksėjimą, gūžčiojimą pečiais, - todėl man kilo įspūdis, kad 
jam būdingos emocinės būsenos ir mąstymo procesai. Mintyse 
suteikiau jam asmenybę. Tiesą sakant, kitaip ir negalėjau, nes šis 
robotas elgėsi taip, kad jame netgi buvo galima atpažinti žmogų 
(taigi visiškai priešingai nei Keanu Reevesas). Panašiai vos prieš 
keletą minučių reagavau į Minkštuolį. Man kilo klausimas: kaip 
Cynthia ir jos grupė tai padaro? 

— Manau, taip yra todėl, kad sutelkiame dėmesį į žmones, - 
paaiškina Cynthia. - Daugybė robotų technikos kūrėjų vis dar 
labai orientuojasi į technologiją, tačiau mūsų laboratorijoje 
šiems robotams tenka susidurti su tikrais žmonėmis, ir tai pade- 
da mums suprasti, kokį poveikį daro robotai. Mano grupė rimtai 
žiūri į visuomeniškų robotų ir žmonių santykius. Mėginame kur- 
ti abiem pusėms. Užuot tiesiog siekę, kad robotas suprastų žmo- 
nes, mėginame padaryti, kad žmonės suprastų robotą, kad jūs, 
savaip suvokdamas pasaulį, natūraliai galėtumėte suprasti, kas 
turėtų vykti... - Ji stabteli. - Hm, taip sakant, roboto mintyse... 

— Taip sakant? 

— Na, vartoti šį žodį yra šališka, ar ne? 

Dvi minutės, ir jau priėjome pagrindinę problemą, persekio- 
jančią dirbtinį intelektą nuo pat pradžių, - su „minties“ ir „proto“ 
apibrėžimais susijusius sąvokų keblumus. 

— Ar manote, kad Leonardas mąsto? 

Cynthia gražiai išsisuka. 

- Galėčiau užduoti šį klausimą būriui filosofų, ir jie visi atsa- 
kys skirtingai. 

Bet aš neatlyžtu. Jei mūsų sesių mašinų vystymąsi stabdė ro- 
botų protas, o ne jų kūnai, ir jei ji mano, kad Leonardas tikrai 
mąsto, tai labai svarbu. 

— Truputį vangstotės atsakyti, - sakau. 

Ji nusijuokia ir trumpam susimąsto. 

— Leonardo sugebėjimai kai kuriais atžvilgiais artimi tam, ką 
vadinčiau mąstymu. 

Tada ji greitakalbe pradeda pagrindinių Leonardo kompo; 
nentų apžvalgą: jis gauna „suvokiamą informaciją“, turi „vidines 
būsenas“, jo „kognityvinės-emocinės schemos daro įtaką išori- 
niams veiksmams“, „perduodamos aktyvumą“, ir tai „galiausiai 
pasireiškia kūno judesiais tikrame pasaulyje“. Tada ji atsikvepia. 

— Noriu pasakyti, kad tam tikra prasme visa tai čia vyksta, 
bet, palyginti su procesais gyvūnuose ir žmonėse, daug papras- 
čiau, užuomazgų pavidalu. 

Tad ar Leonardas mąsto? Tarsi taip. Truputį. 

Atsakyti į tokius klausimus keblu iš dalies dėl to, kad juos už- 
duoda žmonės, ir mes iš prigimties turime išankstinę nuostatą. 
„Mąstymo sąvoką vartojame remdamiesi tuo, kaip suvokiame 
savo mąstymą. Breazeal beveik tikra, kad roboto mąstymas ir 
emocijos nebus tokie patys kaip žmogaus. 

— Kalbant apie emocijas, klausimas yra ne „ar robotas gali iš- 
gyventi emocijas?“ o „kas yra roboto emocijos?“. Šunys patiria 
šuniškas, o ne žmogiškas emocijas, bet šeimininkai mano, kad 
šunys juos turėtų suprasti, nors iš tikrųjų nežino, ar ne? Jie pro- 
jektuoja savo emocijas į šunį! - Ji juokiasi. - Tačiau jie laiko šuns 
emocijas tikromis - mano, kad šuniškos emocijos tokios ir turi 
būti, ir savo santykius su šunimis laiko tikrais. Tai ir yra esmė. 
Noriu, kad žmonės žiūrėtų į robotus kaip į tikras asmenybes ir 
galėtų su jais užmegzti autentiškus santykius. 

Tad ar Leonardas išgyvena emocijas? Tarsi taip. Truputį. 

- Žiniasklaidoje daugybė painiavos, jie dažnai, atrodytų, 
mano, kad mes ruošiamės sukurti žmonių pakaitalus, kad mė- 
giname padaryti mašinas, prilygstančias žmonėms. Sakau jiems: 
„Ne! Tai robotai. Bet jie šią mintį perteikia neteisingai. Jie jos 
nesupranta! 


P] 


Žmogiško ir dirbtinio intelekto palyginimo klausimo 1984 metų 
paskaitoje ėmėsi kompiuterijos genijus Edsgeris Dijkstra. Pasak 
jo, šis klausimas „maždaug toks pat tinkamas, kaip klausimas, ar 
povandeniniai laivai gali plaukti“. Tai - įspėjimas, kad nereikėtų 
ieškoti žmogui sukirpto „mąstymo“ apibrėžimo. 

Cynthia išsako mintį, kad protiniai gebėjimai priklauso nuo 
įgimtų kūno skirtumų. 

— Taigi klausimas toks: kokie kūnai būtini tam, kad susifor- 
muotų vienoks ar kitoks protas? Delfino protiniai gabumai ne be 
priežasties skiriasi nuo žmogaus, o katės - ne be priežasties ski- 
riasi nuo šuns. Niekada nesakyčiau, kad tai, ką darome su šiais 
robotais, kažkokiu būdu paaiškina tai, ką iš tikrųjų daro Žmonės. 

1997 metais IBM kompiuteris Deep Blue sulošė su šachmatų 
didmeistriu Gariu Kasparovu ir jį įveikė. Šis įvykis pagrįstai lai- 
komas DI tyrimų istorijos gaire, tačiau tai - dalis senos šių tyrimų 
tradicijos: mėginti priversti mašinas atkartoti labai didelių pro- 
tinių sugebėjimų reikalaujantį „simbolinį mąstymą (tokį, koks 
reikalingas, pavyzdžiui, įsisavinti algebrai, ir tokioms užduotims, 
kokias, pasak Rodney Brookso, vertina „labai išsilavinę vyriško- 
sios lyties mokslininkai“). Neatsitiktinai DI tyrimų avangarde, at- 
rodytų, vyravo kompiuteriai, vis geriau žaidę šachmatais. Tačiau 
akis bado esminis tokių DI tyrimų trūkumas: „Drambliai nežai- 

džia šachmatais“ (Elephants Don't Play Chess; tai Brookso 1990 
metų straipsnio pavadinimas), tačiau jie, kaip ir šunys, katės ir 
ikimokyklinio amžiaus vaikai, daro daug „sveiko proto“ reikalau- 
jančių, bet mašinoms nepasiekiamų dalykų. Žinoma, Deep Blue 
šachmatų žaidime kartais gali įveikti didmeistrius (ir, be abejo, 
dramblius), tačiau jis niekada nesugebėtų parinkti atspalvio ar 
nusakyti savo nuomonės apie Vladimiro Putino politiką. 

Tad ar Deep Blue mąsto? Tarsi taip. Truputį. Bet mes vis dar 
neturime nieko panašaus į Tripio iš „Žvaigždžių karų“ - univer- 
salios ir išmanios mašinos, mums sudarančios tikros asmenybės 
įspūdį. Kaip rašė Stevenas Pinkeris, Johnstone'ų šeimos remiamas 
psichologijos profesorius Harvardo universitete, 


Trisdešimt penkerių metų DI tyrimų pagrindinė pamoka - sun- 
kias problemas išspręsti lengva, o lengvas - sunku. Keturmečio 
gebėjimai, mūsų laikomi savaime suprantamais, - veido atpaži- 
nimas, pieštuko paėmimas, perėjimas per kambarį, atsakymas į 
klausimą, - iš tikrųjų išsprendžia kai kurias sunkiausias visų laikų 


inžinerijos problemas. 


Brooksas tvirtina, kad „su suvokimu ir judėjimu susiję pa- 
prasti dalykai yra aukštesnio lygmens intelekto būtinas pagrin- 
das“. Kitaip tariant, jei norite sukurti tikrai protingą būtybę, ji 
turi būti pasaulio dalis, o ne prirakinta prie šachmatų lentos. 
(Gario Kasparovo gebėjimas žaisti šachmatais, šiaip ar taip, nėra 
atskirtas nuo kitų jo sugebėjimų). Kaip sakytų Brooksas ir kiti, 
būtybė turi būti „įkūnyta“ ir „turėti vietą, t. y. jai reikia materia- 
laus kūno, kad per jį suvoktų pasaulį, ir jis lemtų jos veiksmus 
labiau nei abstrakčios sąvokos. 

„Jutimas ir veiksmas: daugiau nekuriu nieko. Visiškai pralei- 
džiu tai, ką buvo įprasta laikyti dirbtinio intelekto protiniais su- 
gebėjimais“, - rašė Brooksas knygoje „Robotas: kūno ir mašinų 

ateitis. Vadovaudamasis šiomis nuostatomis, jis, senamadiškų 
DI specialistų apmaudui, greitai pasiekė įspūdingų rezultatų - jo 
mašinos buvo panašios į gyvas. Antrajame tarptautiniame robo- 
tų technikos simpoziume, 1985 metais įvykusiame kiek šiauriau 
nuo Paryžiaus, Brooksas pademonstravo Aleną (Allen) - robo- 
tą, sugebantį savarankiškai vaikščioti koridoriais, nesusidurti su 
praeiviais ir pasirinkti kelią pagal pastebėtas kliūtis. Visa tai buvo 
sukurta pagal „jutimo ir reakcijos“ principą. 

Šis modelis gerokai skyrėsi nuo ankstesnių bandymų sukurti 
judančius robotus. Jų pagrindas buvo toks: robotai mėgindavo 
mintyse susikurti aplinkos „žemėlapius“, o toliau remdavosi šiais 
vidiniais atvaizdais, o ne tiesiogiai reaguodavo į pasaulį. Bet daž- 
nai šie „simboliniai“ modeliai atsiliko nuo nuolat kintančio pa- 
saulio. Brooksas prisimena, kaip ryškūs šešėliai sukėlė keblumų 
Hanso Moraveco bandymams MIT sukonstruoti savarankiškai 
judantį robotą, pavadintą Vežimėliu (Cart). „Dėl savo pasaulio 
modelio Vežimėlis labai susipainiodavo, ir Hansui kartais tekda- 
vo prieiti ir pataisyti pasaulį, kad vidiniame modelyje šiek tiek 
sumažėtų netikslumų: buvo daug lengviau pakeisti realų pasaulį, 
nei Vežimėlio vidinį pasaulio modelį.“ Palyginti su juo, Alenas 
buvo, kaip sako Brooksas, „nuostabus“. 

Kai jis „pašalino samprotavimo procesą“ ir sukonstravo ma- 
šiną, „besiremiančią vien veikla be mąstymo“ ir „tiesiogiai susie- 
jančią suvokimą su veiksmu , ji, regis, elgėsi daug protingiau. Jis 
tvirtino, kad gyvūnų „sudėtingi gebėjimai yra priklausomi nuo 
paprastesnių“, ir ėmė konstruoti robotus pagal šį principą. „Labai 
išsilavinusiems vyriškosios lyties mokslininkams“ šis požiūris, 
atvirai kalbant, atrodė gerokai per paprastas, bet Brooksas grei- 
čiau ėmėsi darbo jam labiausiai patinkančioje srityje, o ne toje, 
kurioje būtų pelnęs pagarbą. 

Prabėgus dviem dešimtmečiams matyti, kad Brooksas beveik 
laimėjo ginčą. Svetainėje YouTube rasite filmuotą medžiagą apie 

jau minėtą robotą BigDog: jis įveikia šlaitus, kur žemės paviršius 
minkštas arba nuklotas medžių nuolaužomis, apsnigtas nuokal- 
nes, net statybinių atliekų krūvas. Šiuose vaizdo įrašuose yra dvi 
ypač įspūdingos vietos. Vienoje BigDog ima slysti ant ledo, bet 
jam pavyksta atgauti pusiausvyrą ir nepargriūti. Kitoje jis gauna 
galingą smūgį į šoną, susverdėja, bet tuojau vėl tvirtai atsistoja 
ant kojų. Tai ne šachmatai, bet netikėtai ima atrodyti, kad ši ma- 
šina sąmoninga. Tai Brookso „jutimo ir veiksmo“ argumentas, 
bet pakylėtas į visai kitą lygį. 


P] 


Cynthia savo darbais tęsia Brookso tradiciją. Pirmas žingsnis: 
pagaminti kūną. Antras: suteikti jam jusles ir padaryti, kad rea- 
guotų į tai, ką jaučia. Tačiau Cynthia atsiskleidžia tik trečiajame 
žingsnyje: ji padaro robotą visuomenišką. Arba, kitaip sakant, pa- 
daro, kad jis kartais reaguotų „visuomeniškai“. 

Taigi, pavyzdžiui, jei kas nors pernelyg prisiartina prie robo- 
to, šis ne tik atsitraukia, bet ir gali vypsniu ar nepritarimo gar- 
sais parodyti, kad suirzo, nes buvo įsiveržta į jo asmeninę erdvę. 
Šiame pavyzdyje robotas tiesiogiai reaguoja į jūsų veiksmus. Bet 
Cynthia siekia sukurti visuomeniškai supratingą robotą, pradė- 
siantį visai naują etapą. Jis reaguotų į jūsų mintis - pagal jūsų 
veiksmus suprastų jūsų būseną, pavyzdžiui, ar jums liūdna, ar 
smagu, ar esate sutrikęs; taip pat galėtų nustatyti, kad jūsų nuo- 
monė apie ką nors kitokia nei jo. Cynthia pripažįsta, kad mums 
dar toli iki robotų, turinčių kokių nors panašių sugebėjimų, ta- 
čiau tam tikromis griežtai kontroliuojamomis sąlygomis Leonar- 
dui pavyko nustatyti, kad tyrinėtojas mano daiktą esant vienoje 
dėžutėje, nors pats Leonardas žino jį esant kitoje. Psichologai tai 
vadina „klaidingo įsitikinimo testu“. 

Padaryti, kad robotas suprastų jus, jūsų veiksmus ir vidines 
būsenas, - tai tik pusiau įgyvendinti bendravimą. Kaip sakė Cyn- 
thia, reikia ne tik padaryti, kad robotas suprastų žmones, bet ir 
kad žmonės suprastų robotą. 

- Reikia padaryti, kad robotai suprastų savo ir jūsų būsenas, jas 
sujungtų ir susietų, - tada galėsite normaliai, visuomeniškai bend- 
radarbiauti, - aiškina Cynthia. - Pradėsite suprasti vienas kitą. 

Mat Asmeninių robotų grupė siekia ne tik išsiaiškinti, kaip 
suteikti robotui gebėjimą mokytis, bet ir kaip padaryti, kad jį ga- 
lėtų mokyti žmogus, nieko neišmanantis apie robotų techniką, 
DI ar mašinų mokymąsi. 

— Mėginame išsiaiškinti tokį keblų klausimą: kaip padaryti, 
kad robotą galėtų mokyti močiutė? Pasaulyje gyvena daugybė 
žmonių, todėl visuomeniškos mokymosi formos, tokios kaip ste- 
bėjimas, mėgdžiojimas ir globa, yra tikrai svarbios. Esame viena 
iš kelių pasaulio grupių, kuriančių robotus, galinčius mokytis iš 
žmonių, visai neišmanančių robotų technikos. - Juokiasi. - Ir 
turiu jums pasakyti: nelengva sukurti robotą, galintį mokytis iš 
žmonių, nes žmonės daro visokiausių dalykų! 

Žinoma, jei viskas klojasi gerai, tai mus, žmones, nuo vaikys- 
tės ugdo tėvai ir globėjai, ir mes išmokstame reaguoti į kitų veiks- 
mus. Vaikai dažniausiai auga saugioje, apibrėžtoje aplinkoje, kur 
gali suklysti ir jų protas lavėja. Visa tai reikalinga, kad taptume 
protingi, tai yra galėtume skaityti knygą, dirbti savo darbą, su- 
prasti, kada kitam liūdna, vairuoti automobilį ir galbūt (nors tik 
galbūt) perprasti kriketą. Šiaip ar taip, Garis Kasparovas negimė 
išmanydamas rusiškąją partiją iki smulkmenų. Pirma jis turėjo 
išmokti vaikščioti, kalbėti, valgyti ir „apibendrinęs užduoties 
tikslą pritaikyti jį naujai situacijai“ — visai kaip ir kiti. 

- Pažiūrėkite, kaip dažnai vaikai mokydamiesi vaikščioti par- 
griūva, - sako Breazeal. - Noriu pasakyti: labai dažnai. Kol ne- 
pradedi į visa tai gilintis, tol nesuvoki, kaip tai painu ir sudėtinga. 

Tada gali įvertinti, kaip nuostabu, kad žmonėms tai tikrai pavyks- 
ta! - Ji ilgai juokiasi. - Atrodo tiesiog savaime suprantama, jog 
šypsena gali reikšti ir suglumimą, ir džiaugsmą, ir daug kitų daly- 
kų. Tai atrodo aišku. Imi ir pagauni tai. 

Ji pakelia akis ir išskečia rankas, nutaisydama man tuoj pat 
suprantamą išraišką (žinoma, tai rodo, kad jos mintis teisinga). 
Tai gražiausia! 

— O dabar, - sušunka Cynthia, - pamėginkite sukurti robotą, 
turintį šį sugebėjimą. Dieve mano! 


P] 


Aptarkime mėginimus kompiuteriais užfiksuoti „natūralios kal- 
bos“ (sugebėjimo vartoti žodžius šnekamuoju stiliumi) atspal- 
vius. Vienas žymus pavyzdys yra programa „Eliza“ 1965 metais 
parašyta Joe Weizenbaumo iš MIT. (Ji pavadinta pagal Elizą Du- 
litl iš Georgeo Bernardo Shaw pjesės „Pigmalionas“ (Pygmalion). 
Joje fonetikos profesorius Henris Higinsas moko Ist Endo gėli- 
ninkę pamėgdžioti aukštuomenės kalbą.) Weizenbaumas siekė 
padaryti, kad „Eliza“ pamėgdžiotų daugelio psichoterapeutų tai- 
komą refleksijos metodą. Refleksija iš esmės yra „atspindėjimas“ 
arba to, kas ką tik buvo pasakyta, persakymas. Ja psichoterapeu- 
tas parodo klientui, kad jį girdi, ir, jei pavyksta, paskatina kalbė- 
ti atviriau. Taigi, jei sakytumėte „noriu nužudyti savo vyrą! jis 
galėtų atsakyti, pavyzdžiui, „ar jūsų vyras jus erzina?“. 

Saityne galima rasti įvairių „Elizos“ kopijų. Ji veikia stebėti- 
nai gerai. Tiesą sakant, „Eliza“ atrodo ne prastesnė už kitas daug 
vėliau sukurtas natūralios kalbos programas (tai dar kartą rodo, 
kaip sunku gali būti patobulinti DI tose srityse, kurios žmonėms 
atrodo savaime suprantamos). Tyrimo reikmėms nutariu išmė- 
ginti internetinę terapiją. 

— Rašau knygą, - pirmiausia išspausdinu. 

— Kiek laiko rašai knygą? - teiraujasi „Eliza“. 

— Keletą mėnesių, - atsakau. 

— Papasakok daugiau, - atsiliepia ji, tarsi tikrai domėtųsi. 

— Mėginu išsiaiškinti, kokia galėtų būti ateitis. 

Tada ji pradeda kalbėti griežčiau. 

— Ar manai, kad normalu mėginti išsiaiškinti, kokia galėtų 
būti ateitis? 

Turiu pasakyti - šis klausimas privertė mane susimąstyti. „Eliza“ 
tikrai darosi panaši į terapeutę. Bet toliau visa tai ima darytis keisto- 
ka. Kaip reikiant pasvarstęs nusprendžiu - taip, tikrai visai normalu 
mėginti išsiaiškinti, kokia galėtų būti ateitis, ir tiesiog parašau: 

— Taip. 

Ir ką gi ji atsako? 

— Suprantu. 

Nors „Eliza“ tėra mano naršyklėje veikianti programa, vis 
tiek apima pojūtis, kad stojo nesmagi tyla. Pasijuntu nepatogiai. 

- Tau nelabai sekasi vakarėliuose, ar ne? - rašau. 

- Oi... nelabai gerai sekasi vakarėliuose? Ar ne... man? - atita- 
ria „Eliza , ir nesu visai tikras, ką ji turi omenyje. 

— Ar norėtum, kad aš... tau? - atsakau. - Galbūt tau geriau 
sekasi vakarėliuose, nei maniau! 

— Kodėl domiesi, ar norėčiau, kad tu... man? - sako ji. - Gal- 
būt man geriau sekasi vakarėliuose, nei manei? 

Nesuprantu, ar „Eliza“ mano, kad esu ištvirkėlis, o gal maši- 
noje įsikūnijo nimfomanė užsienietė? Vargšė „Eliza“, ji nesupra- 
to žodžių „tau nelabai sekasi vakarėliuose, ar ne?“ ironijos, todėl 
pokalbis nepastebimai virto apgaulingu aštuntojo dešimtmečio 
komedijos scenarijumi. 

Tokie rezultatai paskatino DI ir robotų technikos tyrinėto- 
jus padaryti išvadą, kad geriausia protinius gabumus formuoti 
ne sukuriant iškart užbaigtą roboto protą, bet jį auginant, lavi- 

nant. Vaikai daug metų bendraudami su aplinkiniais lėtai moko- 
si nedaryti tokių klaidų, kokias daro „Eliza“. „Natūraliai kalbai“ 
įvaldyti reikia tūkstančių valandų (ir vis tiek visiems pasitaiko 
suklysti - net prezidentams). 

Galbūt, jei DI tyrinėtojai būtų įsidėmėję vieno šios srities pra- 
dininko mintį, būtų sutaupę šiek tiek laiko. Didysis Alanas Turin- 
gas - tragiško likimo žmogus, sutrumpinęs karą, - 1950 metais pa- 
rašė istorinį straipsnį, ir jame, pasirodo, nuspėjo nuostabiai daug 
dalykų (pirmieji žodžiai kaip tik yra „Siūlau apsvarstyti klausimą, 
ar mašinos gali mąstyti“). Jis rašė: „Užuot mėginus parašyti progra- 
mą, imituojančią suaugusiojo protą, kodėl verčiau nepabandžius 
parašyti kitokios, imituojančios vaiko protą? Jei tokia programa 
baigtų tinkamą mokymosi kursą, gautume suaugusiojo smegenis.“ 

Jei, kaip jis siūlė, robotus augintume taip, kaip auginame vai- 
kus, tada gali kilti įspūdis, kad tikrai protingus robotus bus ga- 
lima suskaičiuoti ant pirštų. Bet robotams būdinga tai, kad juos 
galima padauginti. Jei turėtume vienas protingo roboto smege- 
nis, galėtume padaryti jų kopiją kitoje mašinoje, tada dar kitoje, 
ir dar. Pagaliau ateitų robotų laikai ir įvyktų perversmas: atsirastų 
aukšto lygio dirbtinis intelektas. Žinoma, kopijuoti galėtume ne 
tik mes (žmonės), bet ir patys robotai. 

Kadangi technologija tobulėja nepaprastai greitai (daug grei- 
čiau nei vyksta biologinė evoliucija), reikia atsižvelgti į galimy- 
bę, kad tai dar nebus pabaiga. Kai mums pavyks sukurti robotą, 
protiniais sugebėjimais prilygstantį žmogiškiesiems (net jei jie ir 
nebus panašūs į žmogiškus), tada neilgai tetruks, kol robotai pa- 
žintiniais gebėjimais pralenks žmogaus protą - turės ne tik žmo- 
giškas proto ypatybes, bet ir gebėjimą prisiminti akimirksniu, 
nepriekaištingą atmintį ir Deep Blue skaičiavimo galias. 

Galbūt Cynthia nori suburti žmogų ir robotą į vieną koman- 
dą, bet kas bus, kai pusė tos komandos (žmogus) ims atrodyti 
taip, lyg būtų atvykęs iš kaimo vidurio? Šią akimirką, vadinamą 

„Singuliarumu“, naujų Žinių įgijimo procesas (jame bus išnau- 
dojami ne tik žmogiškieji gabumai, - vaizduotė, smalsumas ir 
kūrybiškumas, - bet ir mašininė skaičiavimo galia) ims atrodyti 
kaip raketa, atsiplėšianti nuo leidimo platformos.. Pasak Singu- 
liarumo pranašų (ypač Ray'aus Kurzweilio), tada mums liks tik 
viena išeitis: susijungti su savo mašinomis. 

Jei negalėsime jų įveikti, prisijungsime prie jų. 


D 


Prisimenu vieną Georgeo Churcho mintį: į žmogų (ir kartu jo 
smegenis) galima pažiūrėti „tik“ kaip į be perstogės skaičiuojan- 
čių, bet nemąstančių miniatiūrinių biomašinų rinkinį. Jos skaito 
genetinį kodą ir išspjauna „apskaičiuotus“ baltymus ir visa kita. 
Mes - irgi mašinos, tik biologinės, iš organinių medžiagų. Tą patį 
įrodinėja ir Brooksas: 


Kūnas, ta biomolekulių masė, - tai mašina, veikianti pagal rinkinį 
apibrėžtų taisyklių. [...] Nereikia nė sakyti, išgirdę žodį „mašina“, 
daug žmonių pasišiaušia. Jie sutiktų, jei kas sakytų, kad jie sudaryti 
iš taisyklingai sąveikaujančių elementų, ir kad kiekvienas kompo- 
nentas paaiškinamas remiantis vien matematika, fizika ir chemija. 
Tačiau man tai ir yra mašinos esmė. Parinkau šį žodį galbūt todėl, 


kad pažiūrėčiau į skaitytoją kaip į gyvūną. 


Proto sugebėjimai ir sąmonė yra apskaičiuojami, nes jūs ir aš 
juos skaičiuojame būtent šią akimirką. Skaičiuoju, vadinasi, esu. 
Tačiau Georgeas Churchas man pateikė ne tokią gyvulišką 
žmogiškosios mašinos interpretaciją. „Vis dažniau mąstau apie 
mus kaip apie mechanizmus, - pasakė. „Mums pamažu atsi- 
skleidžia vis didesnė mechanizmo dalis, ir man ji daro vis didesnį 

įspūdį, o ne mažesnį. Jei kas man parodytų išties pinklų laikrodį 
ar kompiuterį, galintį patirti emocijas, turintį savimonę, dvasinių 
gebėjimų ir taip toliau, man tai padarytų nepaprastai didelį įspū- 
dį. Manau, prie to ir artėjame: tas mechanizmas mus nustebins.“ 

Viena tikrai aišku. Jei sąmoningas ir į žmogiškąjį panašus 
protas yra apskaičiuojamas, tai jam apskaičiuoti reikalingą duo- 
menų apdorojimo našumą labai greitai pasieks staliniai kompiu- 
teriai. Hansas Moravecas iškėlė klausimą: „kokia duomenų ap- 
dorojimo sparta reikalinga, kad našumu būtų prilygta žmogaus 
smegenims?“ ir nustatė, kad tai būtų milžiniška sparta: šimtas 
trilijonų komandų per sekundę“. Aptarkime šį skaičių tinkama- 
me kontekste. Aštuntojo dešimtmečio pradžioje, kai išvydau 
pasaulį, IBM pagamino kompiuterį, galėjusį atlikti milijoną ko- 
mandų per sekundę. Tai viena milijonoji Moraveco skaičiaus da- 
lis. Dabar, kai rašau šiuos žodžius, Intel išleido šimtą keturiasde- 
šimt tūkstančių kartų greitesnį Core i7 Extreme lustą - jis pasiekė 
maždaug septintadalį Moraveco skaičiaus. Kadangi sparta tokia 
didelė, jūsų naujas nešiojamasis kompiuteris pasieks žmogaus 
smegenų skaičiavimo spartą dar nepasibaigus šiam dešimtme- 
čiui. Tada, jei eksponentinio augimo tendencija nesiliaus, grei- 
tai jūsų nešiojamasis kompiuteris (ar kas nors, kas jį pakeis) įgis 
daugiau duomenų apdorojimo galios nei visų žmonių smegenys 
kartu sudėjus. Pasak Rayaus Kurzweilio, tai įvyks kažkada apie 
amžiaus vidurį. 

Superkompiuteriai Moraveco ribą jau perkirto, todėl nėra 
netikėta, kad atsirado įvairių projektų, kuriuose juos mėginama 
panaudoti gyvūnų ir žmonių smegenų dalims modeliuoti. Šiuose 
projektuose, kartu taikant neuromokslus ir kompiuteriją, bando- 
ma išsiaiškinti, kas iš tiesų vyksta jūsų smegeninėje. Henry Mar- 


* Šimtas trilijonų atrodo taip: 100 000 000 000 000. Moraveco nuomone, mūsų smegenys per 
sekundę atlieka tiek atskirų skaičiavimo veiksmų. Kaip „Drauguose“ (Friends) rodydamas sau į 
galvą sakė Džo: „Tai ne šiaip kabykla skrybėlei.“ 

kramas, projekto Blue Brain vadovas (šiame projekte atskiros 
smegenų ląstelės modeliuojamos skirtingais procesoriais, o tada 
susiejamos), mano, kad „nėra neįmanoma padaryti smegenų, ir 
mes galime jas padaryti per dešimt metų“. Jis net pajuokavo (arba 
ne - priklauso nuo to, ar rimtai žiūrėsite į jo pareiškimą), kad 
per konferencijas atsigabėns rezultatą į paskaitas. 2009-aisiais 
Prahoje įvykusio renginio „Mokslas pranoksta išmones“ (Scien- 
ce Beyond Fiction) metu Markramas žiūrovams pasakė manąs, 
kad „nežemiškos žmonių mąstymui būdingos „emerdžentinės 
savybės“ išryškės žingsnis po žingsnio“. Kitaip sakant, vis tiks- 
liau modeliuodamas smegenų veiklą, projektas galiausiai padės 
išsiaiškinti, kaip veikia sąmonė: atskleis protavimo ir pažinimo 
dėsnius, kad mes galėtume juos taikyti taip pat sėkmingai, kaip 
šiandien taikome judėjimo ar skaičiavimo dėsnius. Nenuostabu, 
kad daugybė žmonių su juo nesutinka. 

Bet čia yra kažkas tokio, kas man neduoda ramybės. Ne dėl 
to, kad man nepatiktų būti vadinamam „mašina“. Iš tikrųjų at- 
sižvelgiant į tai, ką sužinojau Harvardo universitete, mašinos 
metafora lyg ir suprantama. Ne visai suprantu, kas man netin- 
ka, todėl klausiu Cynthios, ką ji mano apie kompiuterių galios 
panaudojimą žmogaus smegenims modeliuoti. Ar taip įmanoma 
sukurti dirbtinį intelektą? 

Ji prunkšteli. 

- Svarbiausia, kad tas modeliavimas dar labai negreitai aps- 
kritai duos bent menkiausių rezultatų. Noriu pasakyti, kad jie 
gali sukurti veikiantį modelį, tačiau ką šiame procese galima in- 
terpretuoti kaip protavimą? Kaip tai pasireikš tikru elgesiu, kad 
smegenims būtų galima ką nors parodyti ir priversti jas į tai rea- 


* Emerdžentinės savybės (emergent properties) - XIX a. pabaigos ir XX a. pradžios britų filosofi- 
jos terminas: biologinės arba psichologinės savybės, kurių neįmanoma numatyti vien remiantis 
žiniomis apie savybių turėtoją (pavyzdžiui, gyvūną) sudarančias atskiras dalis ir tų dalių fiziki- 
nes savybes (vert. past.). 

guoti? Dar daug ką reikia išsiaiškinti. Nors mūsų laimėjimai ne- 
įtikėtini, manau, - ji prislopina balsą ir šypsodamasi ima šnabž- 
dėti lyg sąmokslininkė, - dar nežinome daugybės dalykų! 

Cynthiai pavyko atskleisti, kas man nedavė ramybės. Jums gali 
duoti geriausią parduotuvėje skaičiuotuvą, bet jei niekada nesi- 
mokėte matematikos, jis jums bus beveik bevertis. Jei smegenis 
įmanoma apskaičiuoti, tada, net jei pradėsime apdoroti duomenis 
taip našiai, kaip reikia jų mechanizmams atkartoti, vis tiek mes 
dar labai negreit suprasime, kaip tą modelį valdyti. Jei nemoka- 
te skaityti, galite akimis peržvelgti kiekvienos šio puslapio raidės 
formą, tačiau jos nieko jums nereikš, ir jei padarytumėte šimtą 
puslapio fotokopijų (ar net specialiai išrastumėte kopijavimo ap- 
aratą), tai jums irgi nepadėtų. Jums reikėjo išmokti skaityti, o DI 
tyrinėtojams ir neuromokslų specialistams visai taip pat reikia 
dirbant kartu ne tik išsiaiškinti, ką jie mato, bet ir ką tai reiškia. 

Žinoma, duomenų apdorojimo našumas auga eksponentiškai, 
bet nėra vieningos nuomonės dėl to, ar taip pat gerėja ir suprati- 
mas, kaip tą našumą panaudoti „protingiau“, skambinant didžiuo- 
ju smegenų pianinu sukurti (parafrazavus vieną iš Henry Markra- 
mo analogijų) proto koncertą. Jei šioje srityje būtų įvykusi tokia 
pažanga, galbūt jūsų naujo nešiojamojo kompiuterio protas prilyg- 
tų sėptintadaliui jūsų proto. Bet jis toks nėra. Todėl tokie projektai 
kaip Blue Brain (ir Cynthios tyrimai) iš tikrųjų ir yra vertingi: tai 
priemonės, pamažu padedančios mums kelti tinkamus klausimus, 
kurie leis geriau suprasti protą, emocijas ir sąmonę. 

— Mėginimai sukurti visuomeniškus robotus naudingi dėl to, 
kad skatina mus kelti šiuos klausimus, - sako Cynthia. - Kas yra 
gyvybė? Kas yra protas? Robotai skatina siekti tikslumo. Jie ragina 
mus labai rimtai susimąstyti, ką šie žodžiai mums reiškia. 

Jos nuomone, iki atsakymų „dar turi praeiti dešimtmečiai“. 
Tiesą sakant, ji labai rūpinasi apraminti lūkesčius, siejamus su 
jos pačios tyrimais. 

- Kiek laiko ilgiausiai esate bendravusi su robotu? - klausiu. 
- Išties prasmingai bendravusi? 

Ji ilgam nutyla. 

- Maždaug... - svyruoja. - Gal keliasdešimt minučių? Neilgai. 
Leonardas niekada nepakyla nuo tos dėžės. 


[»] 


Man atrodo, kad variklis, skatinantis veikti tikrąjį protą ir apibrė- 
žiantis jo esmę, yra smalsumas. Dėl smalsumo Cynthia darbuo- 
jasi MIT, aš svečiuojuosi pas ją, jūs skaitote šią knygą, o žmogus 
iš Cornellio universiteto, vardu Hodas Lipsonas, galbūt ką tik pa- 
siekė šį tą svarbaus. Mat jis padarė mašiną, kuri pademonstravo, 
regis, tikrą smalsumą. Ši mašina kartu su kūrėjais jau įgijo naujų 
žinių. Todėl kita mano stotelė bus pas Hodą. 

Tačiau prieš vykdamas į Cornellio universitetą, turiu du rei- 
kalus: nuvykti į nedidelį renginį draugiškame Mottley humoro 
klube, veikiančiame Čatamo gatvėje, ir rasti naują žodį vietoje 
„roboto“. Paklausiau Cynthios, ar, jos nuomone, šis žodis varžo, — 
juk masinėje kultūroje jis sukelia tiek daug asociacijų. Gal jis ne- 
perteikia jos sumanymo - kurti įvairias visuomeniškas mašinas 
su savitomis emocijomis? „Taip, norėčiau rasti kokį kitą, - pasakė 
ji ir pažvelgė man tiesiai į akis. - O ką, jei pasiūlytumėte geresnį 
žodį? Tada imsiu jį vartoti!“ 

Keliaudamas į Cornellio universitetą sugalvojau žodį „Dlvū- 
nas (Alnimal). Gyva būtybė, nors ir su dirbtiniu protu. 


* Žodis sudarytas iš santrumpos Al (artificial intelligence, „dirbtinis intelektas“) ir animal („gy- 
vulys“, „gyvūnas“; vert. past.). 


5 skyrius 


Tarsi aiškintum Šekspyrą šuniui 


Ypatingų gabumų neturiu, tik esu itin smalsus. 
ALBERT EINSTEIN 


Kaip rasti tiesą? Pavyzdžiui: kai kurie Cornellio universiteto stu- 
dentai rūko „žolę“. Iš kur tai žinau? Nes atvykęs į Itakos miestelį 
netrukus pamačiau užrašą Insomnia Cookies („Nemigos sausai- 
niai“). Lange - violetinė neoninė iškaba „Vėlų vakarą pristaty- 
sime jums šiltų sausainių . Nerūkau, bet pakankamai esu buvęs 
arti „žolininkų , kad žinočiau, jog jiems dažnai norisi užkandos — 
kepinių. Todėl įkurdinti ilgai veikiančią šiltų sausainių krautuvė- 
lę (ir dar su pristatymu!) universiteto teritorijoje mažmeniniam 
prekybininkui yra tiesiog genialus sprendimas. Vėliau sužinojau, 
kad Insomnia Cookies filialai veikia aštuoniolikos JAV universite- 
tų teritorijose. 

Dlvūnams sunkiai sekasi taip kūrybiškai samprotauti. Taip 
pat jiems sunku iš ribotų duomenų padaryti bendresnę išvadą. 
Joks dirbtinis intelektas nebuvo priverstas naktį po nakties klau- 
sytis, kaip „atsijungę“ studentai, kramsnodami sausainius, pagal 
kosminio roko garsus postringauja apie pseudopsichologiją, to- 
dėl jis ir negali vos pamatęs sausainių parduotuvę padaryti to- 
kios dedukcinės išvados: vėlai naktį universiteto teritorijoje vei- 

kianti sausainių krautuvėlė - „užkanda“ - apkvaišę inžinerijos 
studentai. 

Kita vertus, tik už kelių kvartalų nuo šios krautuvėlės yra 
kompiuterinės smegenys, galinčios rasti tiesą pagal duomenų 
šukes ir dedukciniuose samprotavimuose pasiremti ankstesne 
patirtimi. Šios smegenys iš pradžių buvo kūno dalimi, o dabar 
yra užimtos rimtu protiniu darbu. Šis pagal „jutimo ir veiksmo“ 
principą sukurtas robotas pasiekė aukštesnę raidos pakopą. 

Vieną iš šios mašinos kūrėjų, profesorių Hodą Lipsoną, ran- 
du jo laboratorijoje, Upsono rūmų pastato antrame aukšte. Šis 
niekuo neišsiskiriantis universiteto pastatas stovi žaliuojančioje 
Cornellio universiteto teritorijoje, visai greta inžinerijos padali- 
nio. Profesorius stambaus, tvirto kūno sudėjimo, plaukai tankūs, 
garbanoti ir tamsūs, jis plačiai šypsosi. Jei Tomas Hanksas būtų 
tapęs sunkumų kilnotoju, o ne aktoriumi, jis turbūt būtų šiek tiek 
panašus į Lipsoną. Nors daugumą mano sutiktų mokslininkų ska- 
tina veikti beveik nepasotinamas smalsumas, Lipsono smalsumo 
tiesiog nepalyginsi su kitų. Smalsumas jam žadina smalsumą. 

- Dirbtinis intelektas - tai lyg judrusis taikinys, - tvirtina Ho- 
das, sėsdamasis prie stalo, apkrauto DI vadovėliais ir su dėsty- 
mu susijusiais popieriais. - Noriu sukurti neginčijamai protingą 
daiktą. Svarsčiau - kas yra aiškus proto požymis? Manau, kad 
kūrybiškumas, o ypač - smalsumas. 

Todėl ir atvykau pasimatyti su Hodu. Jei ateityje sulauksime 
tikrai protingų mašinų, tada jos turės būti smalsios ir kūrybiš- 
kos. Jei pavyktų sukurti tokius Dlvūnus, jie iš pagrindų pakeistų 
naujų žinių įgijimo ir pritaikymo būdus, pranašaudami mąstymo 
revoliuciją, panašiai kaip komerciniai robotai jau sukėlė revoliu- 
ciją gamyboje. Einu tiesiai prie reikalo. 

- Ar smalsi ir kūrybiška mašina būtų sąmoninga? 

— O ką gi tai reiškia? - klausia Hodas. - Turite pasakyti, ką 
jums reiškia „sąmoninga“. 

Nesąmonė. Tepraėjo minutė, ir mane apima jausmas, kad si- 
tuacija kartojasi. Cynthia mėgino išsisukti nuo klausimo, kas yra 
mašinos sąmonė. Hodas nori, kad aš į jį atsakyčiau, ir tai man atro- 
do nelabai teisinga, nes profesorius juk jis. Lieka vienintelė išeitis. 

- Vis dėlto leiskite paklausti, - sakau, - ką tai reiškia jums? 

Hodas tyli. Nežinau, ar jis tikėjosi, kad mesiu kamuolį atgal, 
ir dar taip, kad pagal bet kurias padorias žaidimo taisykles toks 
metimas būtų laikomas sukčiavimu. 

- Interpretuočiau tai kaip skirtumą tarp reagavimo ir sąmo- 
ningo veikimo. Hm... žmogiško... - Vėl nutyla. - Nežinau. 2 

Pasiūlau lygiąsias. 


P] 


Lipsono laboratorija pagarsėjo (tarp robotininkų) sukūrusi, ga- 
lima pagrįstai tvirtinti, DIĪIvūnus, turinčius savimonę. Hodas, 
Joshas Bongardas ir Viktoras Zykovas joje sukonstravo robotę 
Jūrų žvaigždę, pagarsėjusią dėl to, kad ji mokėsi vaikščioti nuo 
pat pradžių. (Visai kaip Leonardas, Jūrų žvaigždė dabar, man lan- 
kantis laboratorijoje, sustingusi tupi ant lentynos, beveik pamirš- 
ta.) Ji nebuvo užprogramuota vaikščioti. Vietoj to Lipsonas ir jo 
grupė užprogramavo, kad ji pažintų save. Tada ji pasinaudojo 
šiomis žiniomis, kad išsiaiškintų, kaip jai judėti. 

Visai kaip vaikas, Jūrų žvaigždė susikūrė savivaizdį pagal eks- 
perimentus, atliktus su savo kūnu. Hodas aiškina: 

- Ji sukinėjo savo variklius, juto, kaip juda, ir tada kūrė įvai- 
rius modelius, vaizduojančius, kaip ji galėtų atrodyti: „Galbūt esu 
gyvatė? O gal voras?“ Nurodėme jai susikurti daug paaiškinimų, 
tinkamų tam, ką ji tuo metu žinojo. 

Tada robotė tikrino kiekvieną modelį - ir bandydama atrinko 
pranašesniuosius. 

- Mes liepėme jai atlikti naują bandymą, kurio rezultatai skir- 
tingose prognozėse buvo numatyti skirtingi, - sako Lipsonas. 

Vienas iš pagrindinių žmogaus proto privalumų yra jo suge- 
bėjimas prieštarauti sau. Galime turėti nesuderinamų minčių, 
ir tai leidžia apsvarstyti klausimus ir savarankiškai, ir su kitais 
bendraujant. Hodas ir jo grupė suteikė Jūrų žvaigždei šį produk- 
tyvų sugebėjimą. 

— Pradedame mąstymo procesą dviem kryptimis. Pirmajame 
procese kuriame modelius, antrajame - užduodame klausimus. 
Šių procesų santykis yra toks, kaip plėšrūno ir jo persekiojamo 
grobio. Klausinėtojas mėgina įveikti modelių kūrėją. 

Laikui bėgant konkuruojančių modelių prognozės artėja prie 
tiesos, kol galiausiai apie vieną modelį robotė gali pasakyti: „Štai 
kaip aš atrodau.“ 

Reikia pasakyti, kad Jūrų žvaigždė nėra grakščiausia būtybė 
pasaulyje. Eidama ji nežengia žingsnio, o pasvyra į priekį ir šlep- 
teli ant žemės. Ne tiek Ginger Rogers", kiek džinas su toniku. Bet 
vis tik į šį pasiekimą negalima žiūrėti pro pirštus. Ši Dlvūnė akty- 
viai mokėsi daryti tai, ko jos niekas nemokė. Bet po to įvyko dar 
vienas dalykas - dėl jo ir atvykau į Cornellio universitetą. Grupės 
sukurtos Dlvūnės smegenys, iš pradžių buvusios jos kūno dalimi, 
pradėjo daryti nepaprastus dalykus simbolinio mąstymo („išsila- 
vinusių vyriškos lyties mokslininkų“) srityje. Iš jų pasipylė moks- 
liniai atradimai. 


P] 


Galima teigti, kad tiesos ieškojimas yra istorijos kryptį lemian- 
ti jėga. Šia tema buvo prirašyta (ir pražuvo) ištisos bibliotekos 


* Ginger Rogers - alkoholinio kokteilio pavadinimas (vert. past.). 

knygų. Bet jei kas man pasakytų „pirmyn, išdėstyk tiesos istoriją 
per penkias minutes“, tada turbūt imčiausi dviejų pagrindinių as- 
menybių: Sokrato (gimusio Graikijoje 469 m. pr. Kr.) ir Francio 
Bacono (gimusio Anglijoje 1561 m.), ypač dėl to, kad įdomios jų 
mirties istorijos. 

Sokratą Atėnų valdžia nuteisė mirties bausme už „tradicinių 
valstybės dievų negarbinimą“ ir „jaunuolių klaidinimą“. Nors fi- 
losofas turėjo progą pabėgti ir išvengti nuosprendžio, jis ramiai 
išgėrė įstatymo vykdytojų paruoštus maudos nuodus. Francis 
Baconas, kaip daug kas mano, žuvo bandydamas užšaldyti vištą. 
Taigi gali pasirodyti keista, kad jiedu laikomi pagrindinėmis pro- 
to istorijos asmenybėmis. 

Tačiau Sokratui ir Baconui itin sekėsi kelti naudingus klau- 
simus. Sokratas netgi pasiūlė, kaip užduoti klausimus, - jis 
daugiausia nuveikė kuriant metodą, vadinamą „sokratiškuoju“. 
Sokratiškasis metodas yra vadinamojo mokslinio metodo, kurį 
Švietimo epochoje išgarsino Baconas, pagrindas. Šiuo Europos 
istorijos laikotarpiu susirėmė „įrodymai“ ir „tikėjimas“, imta 
abejoti buvusiais bažnyčios, valstybės ir piliečių galios santykiais, 
nes filosofai ir mokslininkai metė iššūkį viešpatavusiam tradici- 
niam religijos autoritetui. 

Diskutuojant sokratiškuoju metodu, argumentai paneigiami 
surandant jiems išimtis, todėl pasitaiko, kad oponentas galiausiai 
pripažįsta teiginį, prieštaraujantį jo pradinei nuomonei. Tai labai 
veiksmingas metodas, nes gali priversti žmones pripažinti sau, jog 
jie klydo. Jis gerai tinka savo (ir kitų) išankstinėms nuostatoms ir 
samprotavimo spragoms atskleisti. Juo dažnai naudojasi teisinin- 
kai (tačiau tegul tai nepakeičia jūsų nuomonės apie metodą). 

Tuo metu, kai Francis Baconas pasirodė universitete, vieno iš 
Sokrato sekėjų, Aristotelio, mokymas buvo tapęs įprastu „moks- 
linio tyrimo“ metodu. Aristotelis buvo „dedukcinio samprotavi- 
mo, tai yra naujų žinių išvedimo iš pamatinių tiesų - aksiomų - 

pradininkas. Buvo priimta manyti, kad jei pakankamai moksli- 
ninkų susirinks ir ims rimtai diskutuoti, jie laikui bėgant prisikas 
iki mokslinės tiesos. 

Šis ilgo ir painaus pašnekesio metodas gerai tiko - ir dabar 
tinka - matematikai, nes pagrindiniai matematiniai veiksmai - 
sudėtis, atimtis, dalyba ir daugyba - seniai žinomi. Tačiau jis ne- 
buvo toks naudingas siekiant naujų žinių apie materialų pasau- 
lį. Baconas buvo labai nepatenkintas tuo, kad, kaip jam atrodė, 
„mokslas“ kuriamas dykinėjant ir šnekant. Niekas nepajudinda- 
vo piršto, neatlikdavo naujų stebėjimų ar eksperimentų. 

Kaip ir Sokratas, Baconas pabrėždavo, kad paneigti teorijas 
ne mažiau svarbu, nei įrodyti jų teisingumą, ir tikro pasaulio 
stebėjimas ir eksperimentas jam buvo pagrindinės priemonės 
abiem tikslams pasiekti. Be to, Baconas laikė mokslą bendru rei- 
kalu: mokslininkai turi dirbti kartu, rungtis. Visa tai ir šiandien 
tebėra geros mokslo praktikos požymiai: stebėjimas, teorijų kū- 
rimas, eksperimentas... ir tada mėginimas parodyti, kad klydai. 
Visa tai daroma bendradarbiaujant su kolegomis, o jie gali (ir 
turi) pasistengti, kad jums nebūtų lengva. Pats Baconas moksle 
nepasižymėjo; jo svarbiausias pasiekimas buvo įrodymais pagrįs- 
to mokslinio metodo aprašymas ir gynyba. Tiesa, kartais jis eks- 
perimentuodavo, ir vienas eksperimentas jį pražudė. 

Baconas su karaliaus asmeniniu gydytoju keliavo iš Londono 
į Haigeitą, ir jam parūpo, ar mėsai išlaikyti būtų galima panau- 
doti ledą. Vyrai išlipo iš karietos, nusipirko vištą ir prikimšo ją 
sniego, kad patikrintų teoriją. Sakoma, kad paskutiniame laiške 
Baconas rašęs: „O dėl paties eksperimento - jis pavyko nuostabiai 
gerai. Bet dėl vištos kimšimo jis susirgo plaučių uždegimu ir po 
kelių dienų mirė. Turbūt tai vienintelis kartas, kai bekonas žuvo 
dėl kiaušinių. 


* Angl. Bacon (Beikonas) - filosofo pavardė, bacon - bekonas (vert. past.). 

Grįžkime į šiandieninę Itaką, kur Sokrato ir Bacono dvasia 
atsiskleidė viename robote. 


[»] 


Hodas (kartu su kolega Michaelu Schmidtu) iškėlė klausimą, ar 
pagal „jutimo ir veiksmo“ modelį sukurtos Jūrų žvaigždės sme- 
genys galėtų ne tik suprasti, kaip atrodo jų pačių kūnas, bet ir 
pradėti daryti naudingas išvadas apie platesnį pasaulį. Kitaip ta- 
riant, ar baigusios kurti tikslų mintinį savo modelį, jos galėtų su- 
kurti tikslius mintinius kitų dalykų modelius? 

Jų pradinis sumanymas buvo leisti robotės smegenims pa- 
rinkti vadinamosios dvigubos švytuoklės pradinę padėtį prieš ją 
paleidžiant. Kiekvieno bandymo rezultatai būdavo registruojami 
judesių fiksavimo technologija ir pateikiami smegenims, todėl 
jos galėdavo tiksliai nustatyti, kaip švytuoklė judėjo. 

Dviguba švytuoklė yra tokia švytuoklė, prie kurios galo pri- 
tvirtinta antra švytuoklė: dvi lazdos, kurių galus jungia laisvai ju- 
dantis vyris. Kai viršutinė dalis pajuda iš kairės į dešinę, apatinė 
taip pat tuoj ima judėti lyg pašėlusi. Apatinė dalis pritvirtinta ne 
prie nejudančio daikto (kaip kad viršutinė švytuoklė), o prie ju- 
dančio (tai yra prie švytuojančios viršutinės švytuoklės apatinio 
galo), todėl švytuoja čia į kairę, čia į dešinę, sukasi tai pagal laik- 
rodžio rodyklę, tai atvirkščiai - atrodytų, bet kaip. Lipsonas ir 
Schmidtas pasirinko dvigubą švytuoklę dėl to, kad tai nesunkiai 
pagaminamas pavyzdys, gerai parodantis, kaip greitai sistemos 
elgsena gali virsti chaotiška. Todėl ji buvo geras robotės smegenų 
sugebėjimų išbandymas. 

Rezultatai apstulbino. Tiesą sakant, Jūrų žvaigždės smegenys 
nuėjo toli - išvedė judėjimo dėsnius, nors prie jų tokie autoriai 
kaip Isaacas Newtonas kažkada plūkėsi dešimtmečius. Jos tai pa- 
darė per tris valandas. 

Jos ėjo tuo pačiu keliu, kaip ir būdamos Jūrų žvaigždės dali- 
mi: spėliojo, kokie modeliai (matematinės lygtys) galėtų paaiš- 
kinti tai, ką jos anksčiau buvo mačiusios, tada atlikdavo naujus 
bandymus (parinkdavo švytuoklei naujas pradines padėtis) taip, 
kad atskleistų, kokias sritis per ankstesnius spėjimus parinktos 
lygtys aprašo skirtingiausiai. 

- Jos labai greitai padaro, kad dvigubos švytuoklės padėtis 
būtų visiškai vertikali, nes vieni modeliai sako, kad ji judės į kairę, 
o kiti - kad į dešinę. Tai skirtingos prognozės. Tai ne pasyvus al- 
goritmas, jos ne šiaip ramiai stebi, - šypsodamasis sako Hodas. - 
Jos užduoda klausimus. Tai yra smalsumas. 

Vienas iš pagrindinių dalykų, žadinusių šio DIvūno smalsu- 
mą, - „invariantai“. Hodas aiškina taip: 

— Tarkime, turime du rezultatų rinkinius iš kokio nors ekspe- 
rimento, ir skaičiai kaip nors sudėtingai didėja ir mažėja. Mūsų 
mašina mėgina išsiaiškinti, kas tuose rezultatuose pastovu. Gal 
sudėjus abu skaičius visada išeis tas pats skaičius? O gal yra dar 
sudėtingiau: nesikeičia skaičių kvadratinių šaknų suma. 

Šie paslėpti „invariantai“ dažnai leidžia padaryti esminių 
įžvalgų apie tai, kas lemia sistemos elgseną. 

— Klausimas, kas švytuoklės judėjime yra pastovu, gali padėti 
atrasti, kad kūną veikianti jėga visada lygi jo masės ir jo pagreičio 
sandaugai; tai antrasis Niutono dėsnis. 


P] 


Kalbėdamasis su Hodu matau, kad į mašiną iš dalies persikūnijo 
maudos nuodus išgėręs filosofas ir vištą užšaldęs eksperimentuo- 
tojas. Robotė užprogramuota taip, kad išmeta į „šiukšlių dėžę“ 
netikslius modelius, taip pripažindama, kad tikrą pasaulį geriau 
paaiškina kiti modeliai (linkėjimai Sokratui), o įrodymus randa 

eksperimentuodama (linkėjimai Baconui), aptikdama pamatines 
nekintančias duomenyse slypinčias konstantas. Lipsonas sukūrė 
kompiuterinį metodą geriems klausimams užduoti - tai vienas iš 
tikro proto požymių. 

Tačiau dar toli gražu nesukūrėme tokios mašinos, kurią Ho- 
das (ar bet kas kitas) pavadintų tikrai protinga. Mašina nežinojo, 
kad ji nustatė judėjimo dėsnius; lygtis turėjo atpažinti Hodas su 
kolegomis. 

- Kompiuterio aptiktus dėsnius vis dar turi aprašyti ir inter- 
pretuoti žmogus, - sako Schmidtas. 

Kol neaiški rezultatų prasmė, jie beveik beverčiai (nors tai ne- 
reiškia, kad nėra nepaprastai naudinga sutaupyti laiko). Prisime- 
nu klasikinę vietą iš „Keliautojo kosmostopu vadovo po Galakti- 
ką“ (The Hitchhikers Guide to the Galaxy), kur hiperišmintingos 
žmones primenančios būtybės sukuria superkompiuterį Gilia- 
mintį, kad jis apskaičiuotų atsakymą į „Esminį Klausimą apie 
Gyvenimą, Visatą ir Visa Ką“. Milijonus metų svarstęs, kompiu- 
teris paskelbia, kad atsakymas yra 42, o po to pasako, kad būtybės 
iš tikrųjų nežino, kaip skamba tas „Klausimas“. 

Niekas taip gerai nesupranta šioje istorijoje glūdinčios ironi- 
jos kaip Hodas Lipsonas. Jis davė savo mašinai ištirti vieną dirvo- 
žemio bakterijoje vykstantį procesą. Kaip ir buvo galima tikėtis, 
programa labai greitai pateikė lygtį. Tačiau ką ji reiškia? 

- Tebežiūrime į ją, - šypsosi Hodas. - Labai įdėmiai spokso- 
me. Bet paaiškinimo vis dar neturime. O kol nežinome, kas tai 
yra, negalime jos viešinti. 

- Nesuprantate, ką ji sako? 

— Ne, - sako jis. 


* Kalbama apie anglų rašytojo Douglaso Adamso mokslinį fantastinį romaną. Cituojama pagal: 
D. Adams, Keliautojo kosmostopu vadovas po Galaktiką, vertė Vida Brazauskienė, Kaunas: Eri- 
danas, 2000, p. 112. 

- Jums ji yra lyg atsakymas „42“? 

- Aha, - liūdnai šypsosi profesorius Lipsonas. 

Po mano apsilankymo praėjus keliems mėnesiams, Hodo 
elektroniniame laiške paklausiau, ar jis ką nors išsiaškino apie tą 
paslaptingą lygtį. „Tebevargstame“, - atsakė jis. - Galbūt tai bevil- 
tiška. Tarsi aiškintum Šekspyrą šuniui.“ 

Tačiau šis mašinos pasiekimas svarbus. 

— Nuo duomenų galime pereiti tiesiai prie dėsnių, o anksčiau 
žmonės nuo duomenų galėdavo pereiti tik prie prognozių. Taigi 
dabar mokslininkas gali robotui numesti duomenų ir eiti gerti 
kavos, o tada grįžęs rasti penkiolika skirtingų modelių, galinčių 
paaiškinti, kas vyksta. Taip sutaupoma daugybė laiko. Anksčiau 
prognozuojančiajam modeliui surasti kartais prireikdavo viso 
mokslininko gyvenimo. Dabar bent jau galima tai automatizuoti 
ir sutelkti dėmesį į prasmę. 

Ši technologija suteikia daug naujų galimybių, nes palieka 
daugiau laiko mąstyti. Galima užsiimti tuo, kas žmonėms sekasi 
gerai, o kompiuteriams ne, - suteikti dalykams prasmę. Hodas 
mąstymui duoda tai, ką indaplovės davė popietiniams pokal- 
biams. 

Klausiu Hodo, ar jo sukurtos smegenys galėtų pasiūlyti mo- 
kymosi modelį. Šiaip ar taip, jei joms pavyko sukurti savo kūno 
modelį ir išvesti energijos tvermės modelį iš švytuoklės stebė- 
jimų, kodėl neuždavus toms smegenims stebėti, kaip kas nors 
mokosi, kad jos ieškotų įžvalgų, pritaikomų mašinų mokymosi 
procese ir leidžiančių toliau tobulinti DI? 

Hodas nusijuokia. 

— Būtent tuo dabar ir užsiimame: kuriame, kaip sakome, „sa- 
virefleksyvias sistemas“, mąstančias apie mąstymą. 

Hodo motyvus nesunku suprasti. 

- Jei norite sukurti protą, panašų į žmogiškąjį, reikia smege- 
nų, sugebančių mąstyti apie patį mąstymą. Tai - savirefleksija, ji 

svarbi gyvenime. Galite mokytis iš savo klaidų arba mąstyti apie 
tai, kaip mąstėte. 


P 


Smalsumas? Savirefleksija? Socialinė sąveika? Mąstymas apie 
pati mąstymą? Nors DI dar turės nueiti ilgą kelią, tokie tyrinė- 
tojai kaip Hodas ir Cynthia kelia reikšmingus klausimus ir pa- 
siekia reikšmingų rezultatų. Žinia, mašinų protiniai sugebėjimai 
(ir „socialiniai“, ir „simboliniai“) tobulėja, nors ir labai pamažu. 
Kyla klausimas - kokią reikšmę tai gali turėti mums? Kaip gali 
susiklostyti įvykiai? 

Viena galimybė - DI ir robotų technika ir toliau tobulės, bet 
jiems nepavyks pasiekti protinių sugebėjimų, panašių į žmogiš- 
kuosius ar jiems prilygstančių: sąmonė yra „neapskaičiuojama', 
arba, net jei ir apskaičiuojama, mes, kad ir kaip būtų netikėta, 
galime būti nepakankamai protingi, kad ją apskaičiuotume. Jei 
taip bus, tada Hodo ir kitos panašios mašinos ir toliau vieną po 
kito kurs modelius ir lygtis, bet jas vis tiek įprasmins (arba jų 
neįprasmins) žmonės. Mokslo pažanga gerokai paspartės, nes ją 
skatins vis našesnė technologija, tačiau pažangos tempas galiau- 
siai priklausys nuo to, kada įstengsime įprasminti tai, ką padės 
atrasti mašinos. (Netrukus po mudviejų susitikimo Hodas savąją 
smegenų programą, pavadintą Eurega, paskelbė internete, kad 
kiekvienas galėtų ja apdoroti duomenis.) 

Tuo tarpu Cynthios robotai darysis vis visuomeniškesni ir 
jos tyrimai padės mums sąveikauti su technologija kuo natūra- 
liau. Tačiau šis visuomeniškumas bus įspūdingo kompiuterinio 
duomenų apdorojimo, o ne mašinos sąmonės rezultatas. Pamatęs 
Leonardą, legendinis DI tyrėjas Marvinas Minsky pasakė: „Leo- 
nardas man nepriimtinas dėl to, kad tai tik apgaulė. Iš tikrųjų jis 

neturi emocijų, o tik moka jus apgauti, kad manytumėte, jog jis 
jų turi.“ Tačiau net jei Minsky teisus, tai nesumažina kol kas svar- 
biausio Cynthios pasiekimo: kartais galime žiūrėti į jos robotus 
taip, tarsi jie turėtų emocijas ir gebėjimą suvokti, net jei jų neturi". 

Antroji galimybė - mašinoms pavyks pasiekti tokį protinių 
sugebėjimų lygį, kad jas laikysime sąmoningomis, ir tai nebus tik 
apgaulė. Kada nors turėsime imtis keblaus klausimo, ar robotai 
turi... žmonių teises. Oksforde sutiktasis Nickas Bostromas paste- 
bi: „Morališkai nereikšminga, ar kas nors yra iš silicio, ar iš bio- 
loginio audinio, jei tik tai neturi įtakos veiksnumui ar sąmonei. 
Anglies junginių šovinizmas smerktinas dėl tų pačių priežasčių 
kaip rasizmas.“ Dabar žmonės skundžiasi, kad robotai iš jų atima 
darbus. Įsivaizduokite, kaip jie reaguotų, jei robotas galėtų iškelti 
bylą žmogui, dėl „mašinizmo“ jį neteisingai atleidusiam iš darbo. 

Jei Dlvūnai taps išties protingi, žmogus ir mašina gali susivie- 
nyti. Liksime atskiri, bet dirbsime kartu. Ateities pasaulyje maši- 
nos, kaip sako Hodas, kartais mums „pateiks paaiškinimus“. Kai 
kurios mašinos bus geros (Tripio), o kai kurios įtartinos („HAL 
9000“). Mašinos taps žmonijos dalimi. Jos bus dalis „mūsų“, ne 
mažiau nei prancūzai ir anglai vieni kitiems yra dalis „mūsų“: 
užsieniečiai, kartais sunkiai sugyvenami, o kartais tokie, kad su 
jais norėtume praleisti atostogas, bet galų gale - mūsų pasaulio 
visuomenės dalis. 


* Cynthia teigia, kad Minsky „nesupranta, kas yra svarbiausia, nes „jis atsižvelgia tik į vidinius, 
o ne tarpasmeninius emocijos aspektus, o žmonių emocijas laiko vertinimo kriterijumi. Šunų 
savininkai nesako, kad šunų emocijos „apgaulingos“ ar „netikros“, nors tai ir ne žmonių emoci- 
jos.“ Grįžęs į Bostoną pasimatyti su Ray'umi Kurzweiliu, vėl užsukau į Asmeninių robotų grupės 
laboratoriją pažiūrėti, kaip veikia jos naujausia visuomeniška robotė Neksi (Nexi). Laboratorijos 
dėmesio centre yra žmogaus ir roboto santykiai: Neksi bendrauja su aštuonmečiu ar jaunesniu 
berniuku, ir jis sužavėtas, kai ji žmogiškai stebi jo šokio judesius. Nors Neksi veidas išlietas iš balto 
plastiko, jis išreiškia visą emocijų gamą: didelės akys mirksi, balti plastikiniai „antakiai“ kilnojasi, 
burna prasižioja iš nuobodulio (kai nevyksta nieko nauja), tvirtai susičiaupia reikšdama susido- 
mėjimą (kai berniukas ką nors veikia) ar nepasitenkinimą (jei jis pernelyg prisiartina). Nustembi 
pamatęs, kad ir berniukas, ir kiti, juos matantys kartu, laiko Neksi suvokiančia gyva būtybe. 

Tačiau, žinoma, yra ir labiau apokaliptinių antrosios ateities 
vizijų. Kai mašinos taps protingos, jos patobulins save ir taps dar 
protingesnės. Šiaip ar taip, būsime nustatę, kaip „apskaičiuoti“ 
protą, ir Dlvūnai, pasinaudodami tuo, kad duomenų apdorojimo 
našumas nuolat didėja, apskaičiuos jį greičiau, nei galime apskai- 
čiuoti mes. Greitai pasikeitus kelioms technologijos kartoms, jie 
galės mus pranokti, pažinimo srityje paversti žmonijos atstovus 
atsilikėliais. Tada savo palikuonims Dlvūnams tapsime tuo, kas 
primatai yra mums. Tikėkimės, tada atsakomybės protėviams 
jausmas neleis jiems paversti mūsų žaliavomis, pamėginti išnai- 
kinti („Terminatorius“) ar panaudoti baterijoms (kaip „Matrico- 
je“, Matrix). Jie mus valdys, ir mūsų likimas bus jų rankose. 

Trečia galimybė - žmogus ir mašina susijungs. Kalbėdamasis 
su Nicku Bostromu sužinojau, kad šis procesas jau prasidėjo. Pir- 
muosiuose knygos „Robotas: kūno ir mašinų ateitis“ puslapiuose 
Rodney Brooksas rašo: „Neseniai mūsų laboratorijoje susidūriau 
su tyrinėtoju, kuriam amputuotos abi kojos. Laukiau lifto, ir jis 
išėjo iš jo. Aukščiau kelių jis buvo tiesiog žmogus, bet žemiau ke- 
lių - robotas.“ 2009 metų pabaigoje Robinas af Ekenstamas tapo 
pirmuoju SmartHand recipientu. Tai - protezas, mechaninė ran- 
ka, ne tik atkartojanti žmogaus rankos judesius, bet ir suteikianti 
Robiriui lytėjimo pojūtį (protezas prijungtas prie bigės nervų ga- 
lūnių; tikrą ranką jis prarado dėl vėžio). 

Nereikia milžiniškų vaizduotės pastangų, kad nuo mechani- 
nių prijungiamų kūno dalių mintimis pereitume į pasaulį, kur ga- 
lime susijungti ir su mechaninėmis smegenimis. Ši, trečioji, atei- 
tis gali būti dvejopa. Mažiau įdomus variantas: biologinė sąsaja, 
leidžianti naudotis technologija, suteikiančia mums papildomų 
galių, šiek tiek panašiai kaip prijungus išorinį standųjį diską prie 
jūsų nešiojamojo kompiuterio. Galėsite nieko nebepamiršti, nes 
turėsite petabaitų talpos kaupiklį, prijungtą prie smegenų, ir iš jo 
panorėję galėsite grąžinti duomenis į savo paties atmintį. Sunkiai 

apskaičiuojama suma? Perduokite ją savo matematiniam kopro- 
cesoriui. Jei ateityje įvykiai taip klostysis, sąmonė liks grynai bio- 
loginė, bet ji gaus glėbį naujų žaisliukų. 

Kitas susijungimo variantas toks: sujungsime savo sąmonę su 
mašinomis, kad dalis smegenų, arba jos visos, veiktų šioje naujo- 
je platformoje. Vėliau, kai grįšiu į Bostoną, Ray Kurzweilis man 
pasakys, kad mes naudosime technologiją mūsų protiniams ge- 
bėjimams ir sąmonei sustiprinti ir sutelkti, pakeisime smegenis 
galingesniu įtaisu ir galbūt apskritai atsisakysime biologinių įtai- 
sų. „Mūsų neberibos naujoji smegenų žievė, telpanti į mažiau nei 
kubinės pėdos tūrio kaukolę, ir tikrai programai vykdyti nebe- 
naudosime cheminio substrato, perduodančio informaciją kelių 
šimtų pėdų per sekundę greičiu, tai yra milijonus kartų lėčiau 
nei elektronika“, - teigia Ray. „Galime paimti tuos principus, juos 
perkurti, o tada sujungti su savo smegenimis.“ 

Ši mintis suteikia žodžiui „vienminčiai“ visai naują prasmę. DI- 
vūnai mūsų nepralenks ir nenaikins, nes mes ir būsime Dlvūnai. 

„Mumyse susijungs kūnai ir mašinos, - pranašauja Rodney 
Brooksas. „Turėsime ne tik geriausia, ką gali duoti mašinišku- 
mas, bet ir biologinį paveldą, dar pakelsiantį jau pasiektą mašinų 
technologijos lygį. Vadinasi, mes (robotai-žmonės) pranoksime 
juos (grynus robotus). Neteks nerimauti, kad jie gali įsiviešpatau- 
ti.“ 1995 metų straipsnyje „Ar Žemę paveldės robotai?“ Marvinas 
Minsky padarė išvadą: „Taip, bet jie bus mūsų vaikai.“ 


[P] 
Daugelis žmonių dėl viso to pasijunta nejaukiai. Dauguma iš 
mūsų gali susitaikyti su tuo, kad į mūsų kūną tam tikrais būdais 
pasikėsinama. Pavyzdžiui, esu labai patenkintas kontaktiniais lę- 


šiais. Džiaugiuosi, kad Brookso studentas gali vaikščioti. Taip pat 

manau, kad dauguma mūsų turbūt pritartų smegenų sąsajoms, 
padedančioms neįgaliesiems naudotis naujais protezais. Mane 
tikrai džiugina, kad Robinas af Ekenstamas dabar jau gali valgyti 
peiliu ir šakute, laikydamas juos roboto ranka, tiesiogiai valdoma 
mintimis. Kas neleistų jam atgauti gebėjimo judinti ranką ir ly- 
tėjimo pojūčio? 

Bet visai sujungti mūsų smegenis su technika? Arba apskri- 
tai atsisakyti neuronų ir persikelti į silicį? Turiu pripažinti, kad 
rašyti šią knygą būtų buvę tikrai daug lengviau, jei galvoje bū- 
čiau turėjęs įmontuotą internetą ir Britų biblioteką. Ir jei ateityje 
smegenys susijungtų su kompiuteriais, ją galėtumėte parsisiuntę 
perskaityti per kelias milisekundes. Vieniems tai - išties puiki 
mintis, o kitiems atrodytų, kad taip netektume pačios esmės; pri- 
klauso nuo to, kaip žiūrite į pasaulį (arba galbūt nuo to, ar esate 
labai užimta(s)). Čia visiškai tinka mano kelionės į Oksfordą pra- 
džioje atrastas „terapijos ir patobulinimo“ argumentas. 

Man dingtelėjo, kad viena iš kliūčių, trukdančių susigaudyti 
šiuose klausimuose, yra tai, kad protingi Dlvūnai, taip pat žmogaus 
ir mašinos junginiai - labai paveikios idėjos, tuoj pat užvaldančios 
mano vaizduotę ir emocijas. Kažkodėl kaipmat atsiduriu ten: įsi- 
vaizduoju utopinę arba antiutopinę ateitį - destis kokia nuotaika. 
Bet „protas ir „sąmonė lieka mįslė, ir nors robotų technika, DI ir 
neuromokslai daug nuveikė, kad atskleistų jų paslaptis, nemačiau 
nieko, dėl ko turėčiau tikėtis, kad kada nors artimiausiu metu į du- 
ris pasibels robotų armija (ar skalbėjų komanda). Protingų maši- 
nų kūrimo srityje į priekį žengiama ežio žingsniu, taigi tikriausiai 
turėsime laiko susitarti, kaip su jomis bendrausime, kai jos pama- 
žu įgis proto (šiek tiek panašiai kaip su vaikais). Negalima neigti, 
kad informacinių technologijų pažanga vyksta nepaprastai greitai. 
Taip pat netvirtinu, kad apskritai neturėsime kompiuterių galios ar 
gamybos pajėgumų tokioms mašinoms pagaminti. Tačiau mašinų 
gebėjimas suvokti prasmę vystosi daug lėčiau nei technologija. 

Taigi atrodo, kad protingi robotai turėtų tapti visuomenės na- 
riais gana pamažu. Kai robotai jais taps, tada, nors robotų ir žmo- 
nių visuomenė bus kitokia, visai nematau pagrindo manyti, kad 
robotai mus pavergs. Kiti žmonės baugina mane kur kas labiau 
nei robotai. O jei robotai kada nors įgis daug pranašesnių už mus 
protinių sugebėjimų? Tada tiesiog prie jų prisiplaksime. 

Autobusu palikdamas Itaką, vėl prisimenu Georgeo Churcho 
atsisveikinimo žodžius: „Evoliucija tikrai nesibaigė. Ji spartėja, ir 
Homo sapiens pakeis kažkas kita. Ar tai bus smegenys, ar silicis? 
Genų inžinerijos ar elektros inžinerijos kūrinys? O gal kažkoks 
mišrūnas?“ Aš statau už mišrūną - Rodney Brookso aprašytą 
kūno ir mašinos junginį. Tokių jau atsirado medicinoje, ir jų tik- 
rai po truputį daugės. Dabar tai skamba keistai, bet turbūt vienas 
paprastas principas lems, kad greitai leisimės, jog mašinos pasi- 
kėsintų į mūsų kūnus ir protus naujais būdais, papildysiančiais 
jau esančius (todėl greitai atlėgs ir nepasitenkinimas): technolo- 
gija vis tik yra neblogas dalykas. 

Ne taip seniai dirbtinis apvaisinimas kėlė karštus ginčus. Juk 
Katalikų bažnyčia prieštarauja šiam metodui, remdamasi tuo, 
kad jį taikant „žmogaus asmens atsiradimas objektyviai netenka 
deramo tobulumo: būtent, jis nėra santuokos akto padarinys ir 
vaisius“. Tačiau apskritai dauguma nebeturi abejonių dėl „žmo- 
gaus, vaidinančio Dievą, kai kyla klausimas, ar padėti pastoti 
moteriai, kai pora turi vaisingumo sutrikimų. Kaip pastebėjo 
Georgeas Churchas, „vos jis pasirodė esąs veiksmingas, ir atsira- 
do žmonių, zujančių aplink su žavingais kūdikiais, visi, turintys 
reprodukcinės sveikatos sutrikimų, ėmė rašyti savo Kongreso na- 
riams ir klausinėti apie šį metodą savo gydytojo. Jie nori tokios 
paslaugos, nes mato, kad ji yra prieinama ir veikia. Padėtis apsi- 
verčia aukštyn kojomis. Pasidarė neetiška neleisti naudoti dirbti- 
nio apvaisinimo.“ Smegenų jungtis su „Vikipedija“ dabar atrodo 
nenormali, nes jos anksčiau nebuvo. 

Svarbu pabrėžti, kad niekas jūsų nevers nieko įsisodinti. Ga- 
lite atsisakyti smegenų sąsajų ir naktinės regos (ir viso kito), 
lygiai kaip galite nuspręsti gyventi be mobiliojo telefono, tele- 
vizijos, interneto ir sūrio. Tačiau visuomenė, užuot atmetusi 
šias naujoves, tikriausiai ims tvirtinti, kad mums etiška turėti 
prieigą prie jų, - pasikartos ta pati istorija kaip ir dėl dirbtinio 
apvaisinimo. Galite pasinaudoti vienais patobulinimais ir nesi- 
naudoti kitais. 

Taigi kol kas protingiausios mašinos šioje planetoje esame 
mes. Ir, regis, ateityje tai irgi būsime „mes“. 


[»] 


Ar greitai protingi robotai ar žmogaus ir mašinos sąsajos taps 
įprastos, - iš dalies priklauso nuo kitos technologijos, galinčios iš 
esmės pakeisti mūsų pasaulį ir ekonomiką. Ši technologija netgi 
gali reikšti kapitalizmo pabaigą. Tai turbūt galingiausia kada nors 
sukurta technologija, ir ji pakeis žaidimo taisykles visur, prade- 
dant DI ir baigiant medicina bei gamyba. Jos apraiškų mūsų gy- 
venime jau yra, tačiau jos visuotinio paplitimo procesas dar tik 
prasideda. Vieni sako, kad ji pranašauja nesustabdomą technolo- 
ginę katastrofą, galinčią mus visus sunaikinti, kiti - kad ji sukels 
revoliuciją, dėl kurios beveik viskas atpigs. Ji žada gamybos po- 
kyčių - didesnių ir reikšmingesnių, nei stojus pramonės amžiui. 
Tai trečiasis reiškinio, futurologų vadinamo „GNR revoliucija, 
dėmuo (G reiškia genetiką, R - robotų techniką). 

Tai N - nanotechnologija. Ji grasina pakeisti pasaulį taip, kad 
jums apsisuks galva. 

Neįžiūrimai maža ir stebuklinga 


Dievas gyvena smulkmenose. 
MIES VAN DER ROHE 


- Dauguma jų yra iš aukštesnių matmenų. Kad atvyktų čia, 
jiems nereikia erdvėlaivio, - sako už dviejų stalų nuo manęs sė- 
dintis žilas ilgaplaukis. - Turite suprasti, kad jau egzistuoja Jung- 
tinė Planetų Federacija. Mus stebi dvidešimt šešių rūšių ateiviai. 
Žinoma, neetiški ateiviai - Tinklelio žvaigždyno gyventojai, Pil- 
kieji ir Šiauriečiai - nepaiso Pirmosios direktyvos“... 

Pasak Silicio slėnio folkloro, jei tikrai nori sužinoti, kas 
vyksta technologijos pramonėje, reikia pasėdėti Hobees resto- 
rane ir pasiklausyti, kas aplink kalbama. Aiškiai pasirinkau ne 
tą vietą. 

Tačiau kai nugirstas pokalbis pakrypsta link klausimo, ar 
ateivių civilizacijos gali pakeisti mūsų požiūrį į ateitį, susimąstau, 
kad šiai kelionei į Kaliforniją pasirinkau ne ką mažiau fantasti- 
nę temą. Iš pirmo žvilgsnio nanotechnologija gerokai primena 


* Mokslinės fantastikos seriale „Žvaigždžių kelias“ (Star Trek) Jungtinės Planetų Federacijos 
Pirmoji direktyva yra principas, nurodantis ateiviams nesikišti į kosmose egzistuojančių kitų 
civilizacijų raidą (vert. past.). 

mokslinę fantastiką. Bet, atrodo, tikėtina — ji iš esmės pakeis 
mūsų ateitį. Ar bent taip mano futurologijos temomis rašantis 
„ekologinio pragmatizmo“ šalininkas Stewartas Brandas: „Moks- 
linė dalis gera, inžinerinė dalis įgyvendinama, būdų tai pasiekti 
yra daug, padariniai bus kuo revoliucingiausi, o numatomas lai- 
kas ateis dar mums gyvenant.“ 

Brandas parašė šiuos žodžius 1991 -aisiais. Šiandien nano- 
technologija skverbiasi į beveik visas žmogaus veiklos sritis, 
nuo sveikatos priežiūros iki statybos. Ji gali užbaigti pramoninį 
kapitalizmą, padaryti perversmą energijos gamyboje, padidinti 
medicinos galias, padaryti galą beveik bet kokiai išteklių krizei 
ir suteikti jums progą pergalvoti savo požiūrį į valymo įpročius. 
Atvykau į Silicio slėnį pasimatyti su K. Ericu Drexleriu, daugu- 
mos nuomone - šios technologijos išradėju. 1986-aisiais jis pa- 
rašė knygą „Kuriančios mašinos: būsima nanotechnologijos era“ 
(Engines of Creation: The Coming Era of Nanotechnology; dabar 
laisvai prieinama jo svetainėje). Beveik visi ją perskaitę susimąs- 
to: „Taip, tai viską keičia.“ 

Nanotechnologija dabar imta vadinti viską, ką inžinerijos 
priemonėmis ne biologijos srityje mėginame padaryti, ir padaro- 
me, nanometrų lygyje, tai yra vienos milijardosios metro dalies 
lygyje. Pasak Drexlerio, „juokinga“ apibrėžti nanotechnologiją 
ju keblumu. Man norėtųsi ko nors truputį konkretesnio. 

Taigi pradedu nuo matematikos. Kokio dydžio yra viena mi- 
lijardoji metro dalis? Maža. Labai maža. Pradėkite ten, kur dalys 
nesuvokiamai mažos, ir jos vis dar bus stipriai per didelės. Įsi- 
vaizduokite žmogaus plauką. Vidutinis plauko storis yra truputį 
daugiau nei viena dvyliktoji milimetro. Jūsų mokyklinę 30 cm 
liniuotę reiktų padalinti į 3 750 lygių dalių, kad jos būtų tokio 
pat pločio, kaip tas plaukas storio. Nanometras yra maždaug aš- 
tuoniasdešimt tūkstančių kartų mažiau, tai yra aštuoniasdešimt 

tūkstančių kartų mažiau nei žmogaus plauko storis. Kad gautu- 
mėte nanometro dydžio liniuotės dalis, reikėtų ją suskaldyti į tris 
šimtus milijonų vienodų atskilų. 

Tai tikrai nesuvokiamai smulku. Bet vis tiek daugybė žmo- 
nių galvoja apie tokio mastelio daiktus - ir net aktyviai kuria to- 
kių matmenų gaminius. Tačiau tikriausiai galvojimas vien apie 
matmenis atitraukia mano dėmesį nuo to, kas Drexlerio pradi- 
nėje nanotechnologijos vizijoje svarbiausia, - nuo gamybos ir 
disciplinų suartinimo. Kaip teigia nanotechnologijos istorijos 
temomis rašanti Ashley Shew, nanotechnologija „nėra viena ty- 
rimo tema. Tai veikiau tam tikras mastelis, dėl kurio susibūrė ty- 
rinėtojai, išradėjai ir inžinieriai, kartais iš visai skirtingų sričių. 
Disciplinos susiduria dėl smulkmės.“ Esame pratę, kad įprasti- 
nėje gamyboje susiduria skirtingos disciplinos. Dizaino, robo- 
tų technikos, medžiagotyros ir elektros inžinerijos žinios kartu 
naudojamos gaminti viskam, nuo jūsų automobilio iki plaukų 
džiovintuvo. Šios ir kitos disciplinos dabar vėl kartu, tik nejsi- 
vaizduojamai mažesnėje žaidimų aikštelėje. Dėl to keičiasi kai 
kurios žaidimo taisyklės (kaip gaminama), nors žaidimas (ga- 
myba) lieka tas pats. 

Pramoninės revoliucijos laikais, užuot klasifikavus daiktus 
pagal dydį, dėmesys buvo sutelktas į klausimą, ką galima paga- 
minti, ir iš dalies dėl to ji nebuvo pavadinta „jardinės technologi- 
jos revoliucija. Todėl ir Ericas Drexleris dabar teikia pirmenybę 
žodžiams „molekulinė gamyba, o ne paprastesniam terminui 
„nanotechnologija, nes šį pradėta taikyti viskam, kas smulku. 
Atvykau į Kaliforniją pasikalbėti su juo būtent apie nanogamybą, 
nes ji tikrai gali viską pakeisti. 

Su nanotechnologija siejama tiek vilčių todėl, kad manoma, 
jog jei inžinerijos metodais galėtume atomų tikslumu pagaminti 
daiktus, tada būtų įmanoma sukurti ypatingų savybių medžiagų 
ir gaminių. Pakeitus daikto struktūrą atomų lygyje, jis gali įgau- 

ti neįprastų ir dažnai nuostabių savybių. Nanotechnologija me- 
džiagai yra lyg telefono būdelė Supermenui: ji gali sukelti poky- 
čius, išlaisvinančius nepaprastas galias. 

Drexleris pradeda „Kuriančias mašinas“ šiuo paprastu, bet 
įžvalgiu pastebėjimu: 


Akmens anglys ir deimantai, smėlis ir kompiuterio lustai, vėžinis 
ir sveikas audinys: praeityje atomų išsidėstymo skirtumai visada 
lemdavo, kad pigūs daiktai skiriasi nuo brangių, sergantys audiniai 


nuo sveikų. 


Iš anglies atomų būna sudarytos ne tik akmens anglys ir dei- 
mantai. Vienaip išsidėstę šie atomai virsta pieštuko grafitu, kitaip — 
„anglies nanovamzdeliais“, tai yra nanometro skersmens vamz- 
diškais dariniais, turinčiais įspūdingų savybių. Tam tikro dydžio 
anglies nanovamzdeliai neįtikėtinai gerai praleidžia elektrą. O 
išdėsčius jų atomus truputį kitaip, gaunami itin našūs puslaidi- 
ninkiai (pagrindiniai lustų elementai), skleidžiantys daug ma- 
žiau šilumos ir veikiantys daug greičiau nei jų atitikmenys, kurių 
pagrindas yra silicis. Anglies nanovamzdeliai daro įspūdį ir dėl 
to, kad jie penkiasdešimt kartų tvirtesni nei plienas. Jei plauko 
storio gija būtų tokia tvirta, ji galėtų išlaikyti šeimos automobilį. 

Keičiant vienintelio elemento darinių atominę sandarą, at- 
siveria gausybė galimybių: itin lengvas ir mažai degalų sunau- 
dojantis orlaivis, efektyvus energijos perdavimas milžiniškais 
atstumais, lengvi kaip plunksna šarvai, sunkiai suvokiamu grei- 
čiu veikiantys lustai, netgi lynas, nutiesiamas iki pat orbitos ir 
atveriantis naują kelią į kosmosą. Ir tai tik anglies stebuklai. Ko 
galėtume pasiekti su kitais elementais, naudodami juos atskirai 
arba kartu? 

„Bus galima įgyti tokių didelių galių, kad konkurencijos są- 
lygomis jų neturėjimas prilygtų vienašaliam nusiginklavimui, - 

tvirtina Drexleris. Pasak jo, vadovavimas mums šių pokyčių metu 
yra „didžioji mūsų laikų užduotis“. Jis nesivaržo kalbėti apie pasi- 
rinktos srities svarbą. Vėliau jis man pasakė: „Pasirinkau šią kryp- 
tį ir šią studijų temą todėl, kad buvau tikras, jog civilizacija artėja 
prie aplinkos talpos krizės, galinčios sukelti daug kančių. Supra- 
tau, kad padėtį galima pakeisti. Taigi ėmiausi gelbėti pasaulį.“ 


[»] 


Man truputį pasisekė, kad gavau progą susitikti su Ericu. Pas- 
taraisiais metais jis laikosi nuostatos nesusitikinėti su rašytojais 
asmeniškai — mieliau atsako į klausimus elektroniniu paštu. Bet 
jam, atrodo, patinka mano pasirinkta kryptis, ir po elektroninio 
susirašinėjimo jis pakvietė mane į Silicio slėnį. Taip ir atsidūriau 
tame Hobees restorano filiale. 

Drexleris bendrauja santūriai iš dalies, žinoma, dėl to, kad po 
„Kuriančių mašinų“ jam teko nueiti labai nelengvą kelią: plačiai 
nuskambėjo jo ir Nobelio premiją gavusio chemiko (Richardo 
Smalley) protų dvikova, taip pat jis kelis sykius susiginčijo su 
pripažintais mokslininkais, suabejojusiais jo kompetencija, - jų 
nuomone, „jis - inžinierius, studijavęs chemiją ir mąstęs apie jos 
galimybes, bet tikriausiai studijavęs ją per trumpai. 

Bet net ir Drexlerio kritikai pripažįsta jo didžiulį įnašą, nors 
ne visus žavi jo Didžioji idėja. Pirmosios užuominos apie ją atėjo 
jam į galvą dar prieš rašant „Kuriančias mašinas“, bet galutinai 
šią idėją išdėstė tik 1992 metais antrojoje knygoje „Nanosiste- 
mos“ (Nanosystems). Praėjus dviem dešimtmečiams moksle dėl 
šios idėjos vis dar nėra vienos nuomonės: tyrinėtojai dažnai įvar- 
dijami kaip „drekslerininkai“ arba „antidrekslerininkai“ (pats 
Drexleris nepritaria tokiems terminams, nes laiko juos perne- 
lyg įasmenintais ir nemoksliškais). Be to, ginčai persimetė ir už 

mokslininkų bendruomenės ribų, kai Drexlerio mintis iškraipė 
žurnalistai, medžiojantys sensacijas, ir įspūdžiui sustiprinti pa- 
sisavino mokslinės fantastikos rašytojai. Nepersūdysime pasakę, 
kad laikui bėgant Drexlerio Didžioji idėja (ir jis pats) įstrigo gal- 
von daugybei žmonių. 2004-aisiais žurnalas Wired išspausdino 
Edo Regiso (daugmaž Drexlerio šalininko) straipsnį su paantraš- 
te „K. Ericas Drexleris buvo nanotechnologijos tėvas. Bet šį MIT 
genijų, sugalvojusį molekulines mašinas, stambusis mokslas at- 
stūmė, o pramonė taip pat nelaiko saviškiu“. Nenuostabu, kad jis 
nemėgsta kalbėtis su rašytojais. i 

Iš tikrųjų nanotechnologijos idėja atsirado ketvirtį amžiaus 
prieš Drexlerį. Priimta manyti, kad jos pradžia - velionio didžio- 
jo fiziko Richardo Feynmano 1959 metų paskaita „Apačioje dau- 
gybė vietos“ (Theres Plenty of Room at the Bottom). Ilgą laiką ją 
mažai cituodavo ir laikė kuriozu, bet ji tapo žinoma retrospekty- 
viai, ir daugiausia ją išgarsino Drexleris. 

Paskaitoje, perskaitytoje Kalifornijos technologijos institu- 
te per metinį Amerikos fizikų draugijos susitikimą, Feynmanas 
apsvarstė galimybę užrašyti Britų enciklopedijos (Encyclopaedia 
Britannica) turinį ant smeigtuko galvutės ir nusprendė - kad jei 
pavyktų tiksliai išdėstyti atomus, kad jie sudarytų raides, tada ne 
tik būtų galima ją ten sutalpinti, bet ir visą informaciją, žmonijos 
kada nors užfiksuotą knygose, užrašyti vienoje brošiūroje. Toliau 
rutuliodamas šią mintį, Feynmanas apsvarstė, kiek medžiagos 
reikėtų užrašyti visiems žodžiams iš visų žmonijos knygų, jei tie 
žodžiai būtų užrašomi skaitmeniniu kodu, ir padarė išvadą, kad 
taip būtų sutaupyta daug vietos (atominiu masteliu), todėl visą 
visose pasaulio knygose sukauptą informaciją būtų galima sutal- 
pinti vienos dušimtosios colio dalies dydžio kubelyje, „o tai ma- 
Žiausia dulkelė, kokią gali įžiūrėti žmogaus akis“. 

Šiandien šiais žodžiais vis dar sunku patikėti. Įsivaizduokite, 
kaip jie skambėjo 1959-aisiais. Ir tikrai, kitą žinomą nanotech- 

nologijos istorijos gairę priėjome tik po trisdešimties metų: Do- 
naldas Eigleris tapo pirmuoju istorijoje žmogumi, pakartojamai 
ir nuspėjamai kilnojusiu ir valdžiusiu atskirus atomus. Jis išdės- 
tė trisdešimt penkis ksenono atomus ant nikelio paviršiaus taip, 
kad išėjo jo darbovietės pavadinimas „IBM“. „Turėdami šią ga- 
lią, galėjome konstruoti paprasčiausias struktūras pagal mūsų 
planus - atomą po atomo, - rašė Eigleris ir jo kolega Erhardas 
Schweizeris. „Aiškiai atsivėrė galimybės pasiekti turbūt galutinę 
mechanizmų sumažinimo ribą.“ 

1959-aisiais aiškiausias informacijos, saugomos nanoobjek- 
tuose, pavyzdys buvo DNR (jos struktūra atrasta šešeriais metais 
anksčiau). „Aišku, biologai gerai žino, kad milžiniškas informa- 
cijos kiekis gali tilpti be galo mažoje erdvėje“, - priminė Feyn- 
manas klausytojams. Jūsų DNR grandinių, susiraičiusių ląstelės 
branduolyje, plotis - vos du nanometrai. Šios struktūros skers- 
muo maždaug septyniasdešimt penkis kartus mažesnis nei Feyn- 
mano dulkės-enciklopedijos. 

Feynmano paskaita primena, kad mūsų kūnai yra milijardų 
nanometrinio dydžio gamyklėlių, nuolat gaminančių ląstelių me- 
džiagą, vaikščiojantys rinkiniai. Ir jei mūsų ląstelės gali sudėlioti 
medžiagas nanometrų lygyje, tada nanogamyba tikrai įmanoma. 
Jei ne ji, mūsų čia nebūtų. Tada jis klausytojams pasakė, kad fi- 
zikos dėsniai niekaip neprieštarauja galimybei manevruoti atski- 
rais atomais. „Iš principo tai įmanoma; bet praktiškai neįgyven- 
dinta, nes mes per dideli.“ 

Tada pasirodė Ericas - „per didelis“, bet labai išradingas. 


* 2009-aisiais Eigleris pareiškė: „Tai nebuvo vien reklaminis triukas. Man tai buvo daug svarbiau 
emociškai. Gali skambėti banaliai, bet tai tiesa. IBM mane paėmė iš mokslo šiukšlyno ir suteikė 
visas sėkmės galimybes, kokių gali tikėtis mokslininkas. Man tai buvo atlygio laikas.“ 

Ericas Drexleris atvyksta į Hobees dviem minutėmis anksčiau, 
taigi gaunu dingstį pasitraukti nuo „Žvaigždžių kelio“ vyruko - 
šis dabar garsiai postringauja apie tai, kad nuo žmones grobian- 
čių ateivių galima apsisaugoti „įsivaizduojant, kad tave supa auk- 
sinė energija“. 

Surandame vietą prie lango ir užsisakome cinamoninės ar- 
batos. 

- Šįkart arbata neįprastai stipri, - gerdamas pirmąjį gurkšnį 
pastebi Drexleris. - Ji vis kitokia, - priduria. 

Trumpai tariant, Ericas Drexleris yra toks: kiekvieną smulk- 
meną jis apibūdina tiksliai, kalba pirmiausia išdėstydamas faktus 
taip, kaip juos mato, ir tik retai (ir tiksliai) išreiškia savo nuo- 
monę. Jis nesako, kad arbata „gera“ ar „bloga, bet nurodo jos 
stiprumą. Prieš pokalbį jis paaiškina: 

— Kai noriu pasakyti, kad koks nors sumanymas geras ar blo- 
gas, pageidautinas arba ne, aiškiai sušvelninu teiginį, pateikiu jį 
su išlygomis, neryžtingai. 

Jis liesas vyrukas („beveik keturiasdešimt svarų mažiau nei 
dešimtajame dešimtmetyje! - sako man), pailgą mąslų veidą 
sako: „Taip? O kas dar?“ 

Ericas Drexleris - ne toks, kad liktų patenkintas tuo, kas pa- 
sakoma puse lūpų, ar abstrakčiais apmąstymais. Jis man sako, 
kad jį erzina, „kai mokslininkai užsimena, jog jų darbai įkūnija 
naujas įžvalgas, bet aiškiai nenurodo, kokios tos įžvalgos. Taip 
pat geriau žinoti savo profesijos istoriją. Taigi, jei dirbate NASA 
ir pakviesite Ericą priešpiečių, bet nežinosite Konstantino Ciol- 
kovskio pavardės, jis jumis truputį nusivils (jis sako, kad prieš 
kelias savaites taip ir buvo). 

Aš taip pat nebuvau girdėjęs apie Ciolkovskį (nedirbu NASA, 

taigi ir neprivalau), bet prie atsiskyrėlio rusų mokytojo, dar 1903 
metais rašiusio apie daugiapakopes raketas Žemės orbitai pasiek- 
ti, pokalbyje grįžtame ne kartą. Drexleris mano, kad neišmany- 
mas beveik neatleistinas, ir siekia įvairių sričių žinių (jo tinkla- 
raštyje yra straipsnis „Kaip viską suprasti, ir kodėl“). Šia prasme 
jis truputį baugina. Bet bendraujant asmeniškai jis nei irzlus, nei 
baisus. Jis tikrai tiksliai reiškia mintis, bet yra geranoriškas, taip 
pat smalsus. Jis nori sužinoti viską apie tai, kaip keliavau susitikti 
su „nuostabiuoju Georgeu Churchu“, taip pat domisi mano robo- 
tų technikos tyrimais MIT ir Cornellio universitete (jo nuomone, 
žmogui prilygstantis dirbtinis intelektas „neišvengiamas“ ). Gal- 
būt Erico šnekumą ir smalsumą lėmė jo Didžiosios idėjos nedi- 
delis atgimimas - ji vėl aktuali tema. 

Ta idėja yra „nanogamykla“ - ant stalo sutelpantis programuo- 
jamas prietaisas, iš principo galintis su atominiu tikslumu, visiškai 
patikimai ir neribotai gaminti itin galingus ir naudingus daiktus, 
bet gamybai naudojantis pigias paprastas chemines žaliavas. „Ku- 
riančių mašinų“ dvidešimtojo jubiliejaus leidimo įvade jis rašo: 


10 kilogramų sverianti gamykla galės per kelias valandas arba grei- 
čiau pagaminti 10 kilogramų gaminių: šūsnį nešiojamųjų kom- 
piuterių su milijardą tranzistorių turinčiais procesoriais, trilijono 
medicininių prietaisų, kiekvienas jų - ląstelės dydžio, pakuotę ar 
ritinį šimtų kvadratinių metrų tvirtos ir lanksčios medžiagos, pa- 
verčiančios saulės šviesą elektros energija. Atrodo, gamybos kainą 
daugiausia lems žaliavos. Jei kilogramas jų atsieitų dolerį (šiandien 
tai įprasta pramonės žaliavų kaina), kvadratinis metras saulės ele- 
mentų medžiagos kainuotų maždaug centą, o kompiuteriai - maž- 
daug po dešimt centų. 


Materiją galėsime apdoroti taip, kaip kompiuteriai apdoroja 
informaciją, ir gamyklas, kurios specializuojasi gaminti vieną ga- 

minį, pakeis programuojamos gamyklos, arba „materijos spaus- 
dintuvai , galintys pagaminti miriadus gaminių, jei tik jiems 
pateikiami tinkami projektai ir žaliavos. Užsakomų gaminių ga- 
myba šiomis universaliomis mašinomis atsieis tik dalelę kainos, 
reikalingos gamybai dabartiniais metodais. Taip, kaip kompiute- 
riai „kuria sudėtingas struktūras iš paprastų informacijos staty- 
binių blokų, rašo Ericas, molekulinės gamybos sistemos „kurs 
sudėtingas struktūras iš paprastų materijos statybinių blokų“. 
Gamyba taps informacine technologija, ir galėsime vienas kitam 
elektroniniais laiškais siuntinėti gaminių specifikacijas ir juos pa; 
sigaminti savo staliniais „materijos spausdintuvais“. 

- Taigi jūs perkeliate pramoninės revoliucijos gamyklos mo- 
delį ant mano stalo, ir aš galiu užprogramuoti jį gaminti beveik 
bet ką? Tai antroji, kompiuterinė pramoninė revoliucija? 

Ericas trumpam susimąsto. 

- Taip. Manau, palyginimas su pramonine revoliucija - labai 
tinkama formuluotė, ne tik dėl gamyklos modelio, bet ir dėl to, 
kad pakeitus gamybos būdą, o kartu išplėtus gaminių asortimen- 
tą, bus rimtų padarinių visur. 

Vienas iš tų „rimtų padarinių“ gali būti kapitalizmo pabaiga. 
Maniau, kad persėdęs prie kito stalo galėsiu baigti palyginimus 
su „Žvaigždžių keliu“, bet jei Ericas teisus, tada daugelis idėjų, 
perteiktų legendiniame Geneo Roddenberry mokslinės fantas- 
tikos seriale, gali tapti tikrove. Argumentuoti galima maždaug 
taip: daiktų kainas lemia du pagrindiniai veiksniai - pagamini- 
mo kaina ir retumas. Nanotechnologija galėtų akimirksniu pa- 
versti niekais abu veiksnius. 

Erico nanogamyklos žaliavos yra pigios cheminės medžiagos. 
Pasak jo, „paplitę elementai, tokie kaip vandenilis, anglis, azo- 
tas, deguonis, aliuminis ir silicis, atrodo, dažniausiai būna tin- 
kamiausi surinkti beveik visą struktūrą - transporto priemonę, 
kompiuterį, drabužį ir taip toliau, šie elementai lengvi ir jungiasi 

stipriais ryšiais. [...] Ir kadangi jų gausu Žemėje ir ore, žaliavos 
galėtų atsieiti skatikus.“ 

Jo vaizduojamoje ateityje gaminiai bus surenkami nanoga- 
myklose pagal programas, be žmonių fizinio darbo, todėl nerei- 
kės atlyginimų. Jei reikėtų daugiau pajėgumo - nanogamykla yra 
programuojama, todėl ji gali greitai pagaminti savęs pačios kopi- 
ją (už mažytę kainą). Be kitų produktų, ji, žinoma, gali gaminti 
energijos generatorius, tokius kaip itin našūs saulės elementai, 
taigi energija beveik nieko nebekainuotų. Tokiame pasaulyje be- 
veik viską būtų galima pigiai pagaminti naudojant prieinamas ža- 
liavas. O jei mums tikrai reikėtų kokio nors mažai žinomo ir retai 
aptinkamo elemento ir negalėtume pasigaminti jo atitikmens? 
Erico atsakymas - pigus nanogamykloje pagamintas erdvėlaivis, 
eksploatuojantis Saulės sistemos išteklius. Palyginti su asteroidų 
žiede glūdinčiais retų metalų ištekliais, viskas, ko galima rasti Že- 
mėje, tėra it pusė bulvės, atneštos į derliaus šventę. 

— Tai išties fantastiška, - sakau. - Ar tai įmanoma? 

Ericas pateikia, kaip jam būdinga, tikslų ir išlygomis apkai- 
šiotą atsakymą (skliaustuose - mano vertimas): 

— Stebiu reiškinius, mūsų žiniomis, egzistuojančius pasauly- 
je... [jis turi omenyje fizikos, chemijos ir biologijos dėsnius] ...dar 
nežinome, kaip visa tai veikia, bet tai nebūtinai svarbu [inžinie- 
riai neprivalo išmanyti visko apie medžiagų chemines savybes, 
kad statytų tiltus]. Jei planuodami nesieksime didelio tikslumo, 
gausime labai patikimą vaizdą - ko galėtume pasiekti, jei tikrai 
turėtume išteklių: jei įgytume technologiją, pinigų, tinkamų va- 
dovų. Vis dėlto tai šiek tiek primena Ciolkovskio raketas: gali 
būti, kad tai gana tolima ateitis [jums reikėtų labai didelio tyrimo 
biudžeto ir daug kantrybės]. 

Iš visų mano tyrinėtų dalykų nanotechnologija kol kas atro- 
do panašiausia į mokslinę fantastiką. Iš tikrųjų yra netgi moks- 
linės fantastikos porūšis, vadinamas „nanopanku“ (nanopunk), 

vaizduojantis nanoinžinerijos pakeistus ateities pasaulius. Josė 
Lopezas iš Otavos universiteto pastebi, kad mokslinė fantastika 
ir nanotechnologija glaudžiai susipynusios, nes nanotechnologi- 
jai būdinga „griežta orientacija į ateitį , todėl, kaip jis teigia, „iš- 
ryškėja skirtumas tarp to, kas [...] įmanoma šiandien, ir išpūstų 
ateities pažadų . Man netikėta išgirsti, kad Ericas su tuo iš dalies 
sutinka. 

- Jei kas nors mėgintų šiandien sukurti nanogamyklą, sa- 
kyčiau, jog nesuprantu, ko jie tikisi. Tai būtų beprasmiška, tarsi 
mėgintum rinkti akmenis Mėnulyje, kai į orbitą dar nepaleistas 
palydovas. 

Jis nesako, kada tai įvyks, o tik kad tikriausiai įvyks. 

O iki to laiko pasikeis daugybė dalykų. Rinkoje jau atsiran- 
da „nanogaminių, ir jie, jei reklamos pažadai pasitvirtins, gali 
iš esmės pakeisti ištisas pramonės šakas. Net jei šių pirmosios 
kartos gaminių pranašumai pasirodytų tesą rinkodaros pažadai, 
jų mokslinis pagrindas patikimas, todėl, atrodo, anksčiau ar vė- 
liau nanotechnologinės gėrybės pasipils kaip iš gausybės rago. Ir 
kokia bus pirmoji didelė nanorevoliucijos auka? 

Valymo priemonės. 


[>] 


Esame įpratę įsivaizduoti ląsteles kaip lipnius pusskysčius dari- 
nius, kurie spausdamiesi vienas prie kito keičia formą, - bet ne 
visos ląstelės tokios. Vienaląsčiai titnagdumbliai turi tvirtas ląste- 
lių sieneles iš silicio dioksido (medžiagos, paprastai aptinkamos 
smėlio arba kvarco pavidalu). Šiems dumbliams žuvus, lieka ma- 
Žyčiai, labai sudėtingi ir gražūs stikliniai skeletai. Jie būna suda- 
ryti iš dviejų dalių, viena pusė gerai prigludusi ant kitos - tarsi 
dvi Petri lėkštelę, vaikų naudojamą vabzdžiams rinkti, sudaran- 

čios dalys. Šios dvi susiliečiančios titnagdumblių dalys šonuose 
turi mažyčių, nanometrinio skersmens, skylučių. Judindamas 
šias dvi dalis vieną kitos atžvilgiu, titnagdumblis gali reguliuoti 
į išorinį pasaulį atsiveriančio plyšio dydį ir įsileisti tai, ko nori 
(pavyzdžiui, deguonies molekules), bet sutrukdyti tam, ko ne- 
nori (kaip antai bakterijoms). Titnagdumblį saugo tvirta stiklinė 
nanometrinė membrana. 

Per kelis pastaruosius metus pasirodė daug pranešimų apie 
dirbtines silicio dioksido dangas - titnagdumblio gynybinio me- 
chanizmo imitacijas. Šiose dangose, kaip ir titnagdumblio ląste- 
lės sienelėse, yra mažyčių, kelių nanometrų skersmens, porų, už- 
kertančių kelią bakterijoms, nešvarumams ir virusams, bet kartu 
leidžiančių kvėpuoti po danga esančiai medžiagai. Pačios dangos 
storis tėra šimtas nanometrų, todėl ji nematoma, bet tokia lanks- 
ti, kad tinka padengti viskam nuo cisternų iki palaidinukių. Šį 
„Skystąjį stiklą“ galima pritaikyti viskam: kovai su infekcija ligo- 
ninėse, paminklų apsaugai, apsaugai nuo rūdžių, taip pat jis pa- 
dėtų užtikrinti, kad jūsų drabužiai niekada nesusiteps. Norint ką 
nors nuvalyti, tereikės vandens. Bus galima atsisveikinti su dau- 
guma ploviklių ir valiklių (o kartu ir su visa jų pramonės šaka). 

Tokių pavyzdžių šimtai. Staiga imu pastebėti, kad nanotech- 
nologijos pilna visur. 

Antai viena Kalifornijos universiteto grupė kuria metodą 
pasiųsti antikūnus, aptikti vėžines ląsteles ir pažymėti jas auksi- 
nėmis „nanosferomis“. Apšvitintos tam tikro dažnio infraraudo- 
naisiais spinduliais, nanosferos įkaista ir tiesiog sudegina vėži- 
nes ląsteles. Suleidę antikūnų, „galėtumėte išleisti žmogų namo, 
kelioms savaitėms paskirti lazeriu švitinti vėžio pakenktą kūno 
vietą, ir taip būtų galima jį išgydyti“, - teigia profesorius Dzin 
Džangas. Ericas Hoekas su kolegomis iš Kalifornijos Nanosiste- 
mų instituto kuria naujas nanomembranas, galinčias sumažin- 
ti vandens gėlinimo kainą. Tai padėtų išspręsti prognozuojamą 

gėlo vandens trūkumo problemą. O tyrinėtojai iš Pietų Afrikos 
Respublikos Stelenboso universiteto Vandens instituto, į įprasti- 
nius arbatos pakelius įdėję anglies ir nanogijų, sukūrė nejįtikėti- 
nai pigią sistemą, filtruojančią vandenį buteliais ir galinčią išva- 
lyti patogenus iš užterštų šaltinių vandens. Šis išradimas gali būti 
naudingas milijonams afrikiečių. 

Taip pat nanomedžiagas ketinama plačiai naudoti statybos 
pramonėje, „pritaikyti jas naujais būdais, pradedant konstrukci- 
jų sutvirtinimu bei energijos taupymu, ir baigiant antimikrobi- 
nėmis savybėmis bei savaime apsivalančiais paviršiais“, kaip tei- 
giama Riceo universiteto ir Kalifornijos universiteto pranešime. 
Graikijoje prasidėjusio projekto Integrated Safe and Smart Built 
(ISSB) dalyviai kuria pastatus žemės drebėjimų zonoms, savai- 
me užpildysiančius įtrūkius nanomedžiagomis: nanopolimerų 
dalelės nuo slėgio suskystės, subėgs į įtrūkimus ir tada sustings, 
virsdamos kieta medžiaga. 

Galėčiau tęsti. Besivystančių nanotechnologijų projektas 
(Woodrow Wilsono tarptautinio mokslininkų centro ir Pew lab- 
daros fondų partnerystė) pateikia pasirodžiusių plataus vartoji- 
mo gaminių, pagamintų taikant nanotechnologiją, atnaujinamą 
sąrašą. Jame jau yra daugiau nei tūkstantis gaminių ir jų kasdien 
daugėja. Į šį sąrašą, be kita ko, įtraukti kompiuterių atminties 
įtaisai ir mikroprocesoriai, daug valymo priemonių, tvarsčiai su 
nanotechnologine antimikrobine apsauga, transporto priemo- 
nės (nuo automobilių iki katerių ir vaikų vežimėlių) ir sporto 
įranga su lengvomis, bet tvirtomis korpuso dalimis, nuo blogo 
kvapo apsaugančios kojinės, dantų pasta, oro filtrai, kremas nuo 
saulės, minkštos, bet pradūrimui atsparios padangos, antibakte- 
riniai medicininiai įrankiai ir virtuviniai indai, audinių minkš- 
tikliai, testai nėštumui nustatyti, kosmetika, nesitepantys drabu- 
Žiai ir naminių gyvūnų baldai, ilgai išsilaikantys dažai, patalynė, 
gitarų stygos, - neprarandančios skambumo, nes padengtos 

nanodanga, - virtuvės buitinė technika, „dirvožemio drėkiklis“, 
leidžiantis anksčiau nederlingam dirvožemiui išlaikyti vande- 
nį... ir (mano nuomone) neproporcingai daug plaukų tiesinimo 
priemonių. 

Kita daug žadanti nanotechnologija yra „DNR origamis': čia 
DNR naudojama kaip žaliava nanostruktūroms gaminti (t. y. 
naudojama kaip statybinė medžiaga, o ne kaip informacijos tal- 
pykla). Iš DNR išeina gera statybinė medžiaga, nes yra žinoma, 
kaip sukimba jos sandai (A mėgsta jungtis su T, o G su C). Paulis 
Rothemundas iš Kalifornijos technologijos instituto įdomiai pa- 
naudojo šį abipusį ryšį DNR grandinės atkarpoms sujungti. Vie- 
nas iš pirmųjų šio metodo taikymo pavyzdžių yra abiejų Ameri- 
kų žemėlapis. Jo mastelis - vienas su 200 trilijonų. 

Bet yra ir naudingesnių šio metodo pritaikymo būdų nei 
„DNR nanomenas“ Vienas pavyzdys - mažyčių nanodėžučių, 
turinčių dangtelius ir „molekulinius užraktus', gamyba. Į jas ga- 
lima įdėti vaistų, pristatyti į reikiamą ląstelę, o tada neįtikėtinai 
tiksliai juos iš dėžučių išlieti. Kitas pavyzdys: Rothermundas su 
kolegomis panaudodami DNR „sąsagėles“ pernešė į reikiamą 
vietą šiek tiek nuostabiųjų anglies nanovamzdelių, kad iš jų susi- 
darytų mažutėlis jungiklis - dar mažesnis nei jungikliai šiuolai- 
kiniuose mikroprocesoriuose. 

2010-ųjų gegužę Niujorko ir Kinijos Nandzingo universitetų 
chemikai, taikydami šį DNR origamio metodą, pagamino nano- 
metrinių matmenų gamyklos cechą su konvejeriu. Šiuo konve- 
jeriu gali judėti „DNR ėjikas, paimdamas nanokomponentus. 
Pasiekęs konvejerio galą, ėjikas padidėja, visai kaip važiuoklė, 
kuri keliaudama nuo vieno automobilių gamyklos galo iki kito 
pamažu virsta automobiliu. 

Nanotechnologijos tyrimų srityje triūsia ir maisto pramo- 
nės atstovai. Jie ieško naujų molekulinių priemonių, padėsian- 
čių aptikti maistinių augalų ligas ir jas gydyti, taip pat susti- 

prinsiančių augalų sugebėjimą pasisavinti maisto medžiagas. 
„Artimoje ateityje atsiras nanostruktūrinių katalizatorių, pa- 
didinsiančių pesticidų ir herbicidų veiksmingumą, todėl bus 
galima sumažinti jų kiekius“, teigiama Europos Komisijos fi- 
nansuojamo konsorciumo Nanoforum 2006-aisiais pateiktoje 
ataskaitoje „Nanotechnologija žemės ūkyje ir maisto pramo- 
nėje“. Toje pačioje ataskaitoje aptariama interaktyvaus maisto 
idėja. Tai gaminys, „leisiantis vartotojams pakeisti maistą pagal 
mitybos poreikius ar skonį. Sumanyta, kad tūkstančiai nano- 
kapsulių su skonio stiprikliais ar dažikliais, arba su papildomais 
maisto ingredientais (pavyzdžiui, vitaminais) nieko nedaryda- 
mos glūdės maiste ir pradės veikti tada, kai vartotojas jas paska- 
tins“. Kitas sumanymas - sukurti įprastinių nesveikų skanėstų - 
spurgų, sūrių riestainiukų, varškės pyragų - sveikus atitikme- 
nis. Jų skonis bus toks blogas, kokio tik norėsite, bet jie turės 
mažai riebalų, druskos ir cukraus. 

Taigi jau prasidėjo nanotechnologijos revoliucija, nors šią 
akimirką ji visai nepanaši į Drexlerio stalinės gamyklos revoliuci- 
ją. Ir ji vyksta sparčiai - tai pripažįsta netgi toks atsargus autorius 
kaip profesorius Richardas Jonesas, buvęs Jungtinės Karalystės 
vyriausybės vyresnysis patarėjas nanotechnologijos klausimais 
ir knygos „Plastiškos mašinos: nanotechnologija ir gyvybė“ (Soft 
Machines: Nanotechnology and Life) autorius: 


Svarbiausias nanotechnologijos nulemtas pokytis - [...] dėl jos su- 
mažės daugumos gaminių kainos. Dėl jos jau pradėjo pigti elekt- 
roniniai žaisliukai (televizoriai, asmeniniai kompiuteriai, muzikos 
aparatūra ir t. t.). Tikriausiai taip pat atpigs ir biomedicininių bei 


įprastų gaminių (automobilių, namų ir t. t.) kainos. 


Trumpai tariant, nanotechnologija yra gamybos ateitis. Žino- 
ma, jei mūsų visų nepraris Pilkosios Gleivės. 

Pilkosios Gleivės? Taip, tikrai. Kai tik prabylama apie nanotech- 
nologiją, kas nors būtinai netrukus pamini šį pasaulio pabaigos 
variantą. „Kuriančiose mašinose“ Drexleris vaizduoja mažyčius 
iš atomų pagamintus nanoautomatus, vadinamus „replikato- 
riais“. Juose įrašyta programa jiems nurodo nuolat daugintis: 


pirmasis replikatorius surenka kopiją per tūkstantį sekundžių, 
tada jiedu per kitą tūkstantį sekundžių padaro dar du, keturi - 
dar keturis, aštuoni - dar aštuonis. Po dešimties valandų naujų 
replikatorių yra ne trisdešimt šeši, o po 68 milijardus. Greičiau 
nei po dienos jie svertų toną, o mažiau nei po dviejų nusvertų 
Žemę, o tada per dar keturias valandas viršytų Saulės ir visų pla- 
netų bendrą masę. 


Pasak paplitusios šių žodžių interpretacijos, mus užvaldys ir 
suris trilijonai mažutėlių mechaninių robotų, nebūtinai pilkų ar 
gličių, bet tapo įprasta sakyti, kad tai „Pilkosios Gleivės“. Ir iš- 
ties „Kuriančiose mašinose“ pilna niūrių įspėjimų. („Pavojingieji 
replikatoriai tikrai gali būti per daug atsparūs, per maži ir plisti 
taip greitai, kad jų nesustabdysime [...]. Turime per daug rūpes- 
čių, kai reikia suvaldyti virusus ir vaisines museles.“) Drexleris 
mini - jei nuspręsime tik laukti, tai gali „kainuoti daug milijonų 
gyvybių ir galbūt apskritai sunaikinti Žemėje gyvybę“, o mūsų 
ateitis bus „įdomi, bet trumpa“. 

Tačiau man jis sako, kad iškelti Pilkųjų Gleivių klausimą jį 
paskatino tiesiog „pilietinė pareiga“ - noras įspėti, kad būtume 
budrūs, jei kas tyčia mėgintų pagaminti ką nors panašaus į šiuos 
robotus. Susitikimas su Ericu man palieka ryškų įspūdį, kad jam 
visai nebūdinga vaikytis sensacijų. Jis pateikia nanotechnologijos 
galimų privalumų ir trūkumų sąrašą, bet tai ir yra tik sąrašas — 

jo punktai turi labai mažai emocinės reikšmės. Šie teiginiai jam 
atrodo ginčytini ar emociškai reikšmingi ne daugiau nei „arbata 
neįprastai stipri . Kiti žmonės reagavo kitaip (ir juos galima su- 
prasti). Richardas Smalley, Nobelio chemijos premijos laureatas, 
žymus savo darbais apie minėtuosius anglies nanovamzdelius, 
viešoje laiškų dvikovoje su Drexleriu pareiškė: 


Jūs ir jūsų aplinkos žmonės išgąsdino mūsų vaikus. Nesitikiu, kad 
sustosite, bet tikiuosi, kad kiti chemikų bendruomenės nariai kar- 
tu su manimi uždegs šviesą ir parodys vaikams, kad, nors realiame ~ 
pasaulyje ateityje sulauksime sunkumų ir tikrų pavojų, nebus to- 
kių pabaisų, kaip jūsų vizijose aprašytasis besidauginantis mecha- 


ninis nanorobotas. 


Klausiu Erico, kodėl Pilkųjų Gleivių vaizdinys taip paplito. 

— Buvo dvi priežastys, - atsako jis. - Pirmoji - panaudojau 
biologinę analogiją, o biologijoje būna mažyčių sutvėrimų, pada- 
rančių į save panašius. Nuojauta sako, kad Pilkosios Gleivės gali 
egzistuoti, nors moksliniu požiūriu tai nesąmonė. 

Mat dauginimuisi (taip pat ir ląstelių) visada būtina kaip nors 
gauti žaliavų. Jei liautumėtės maitintis ir kvėpuoti, jūsų ląstelės 
tuoj hustotų dalytis. Taigi tam, kad nanomašina galėtų kurti savo 
kopijas, jai reikėtų ne tik nuolat rasti žaliavų, bet ir išgauti jas iš 
to, kame jos glūdi. Tiesą sakant, tai išdėstyta ir „Kuriančių ma- 
šinų tekste: ten, kur rašoma, kad replikatoriai „viršytų Saulės ir 
visų planetų bendrą masę“, jie „plūduriuoja chemikalų butelyje“, 
ir galėtų paplisti tik tada, „jei chemikalų butelis neišsektų daug 
anksčiau“. 

O kokia yra antroji priežastis? 

- Kol neprisimeni mokslo, iš Pilkųjų Gleivių išeina gera siau- 
bo istorija. 

Tokios istorijos pavyzdys yra 2002-aisiais išleistas Michaelo 

Crichtono romanas „Grobis“ (Prey), kuriame laisvai manipuliuo- 
jama mokslu, siekiant didesnio dramatiškumo. 

— O jei norite gamybos sistemos, pažiūrėkite į automobilių 
gamyklą, - sako Ericas. - Ar ji gali pagaminti kitą automobilių 
gamyklą? Nė iš tolo. O automobilis negali pagaminti automo- 
bilio. Ar tikrai yra bent viena veikianti užbaigta sistema, galinti 
save nukopijuoti? Ar kas nors mėgino ją sukurti? Ne, nes nėra 
paskatų. Toks gamybos modelis netinka, nes jis padarytų visą rei- 
kalą baisiai neproduktyvų. 

Tada Ericas pateikia vieną keisčiausių mano kelionės vaiz- 
dinių. 

— Sunku sukurti mašiną, kuri pastotų ir pasidaugintų, - sako. — 
Tai sunki inžinerinė užduotis. Būtų itin sudėtinga ją padaryti, nėra 
poreikio, o rezultatas būtų labai neproduktyvus. 

Pasaulis taip sutvarkytas, kad nėra palankus nesulaikomai 
save kopijuojančioms mašinoms (kad ir kokio dydžio jos būtų), 
visai kaip nėra palankus piktai amebų padermei, kuri galėtų ne- 
valdomai įsismarkauti ir suryti Žemėje viską, kas gyva. 

Dabar prisimindamas Pilkąsias Gleives Ericas sako, kad tai 
„kvaila“ idėja, ir man susidaro įspūdis, jog jis verčiau norėtų, kad 
niekada nebūtų jų paminėjęs. Kad ir kaip būtų keista, Pilkųjų 
Gleivių dauginimasis daugiausia žalos padarė kaip idėja: ji tikrai 
paskatino kitus nepaisyti Erico. 


P 


Nanotechnologijos sritis pasidalijo į stovyklas, kai buvę entuzias- 
tai atsigręžė prieš Drexlerį. Richardas Smalley (jis 2003-iaisiais 
Drexlerį kaltino vaikų gąsdinimu) pripažino, kad „Kuriančios 
mašinos“ „paskatino mane pradėti nanotechnologijos kelionę 
[...], [bet] po kurio laiko ėmiau manyti, kad gali būti tam tikrų 

keblumų. Kuo daugiau apie tai svarsčiau, tuo labiau jie kėlė neri- 
mą. Galiausiai nustojau svarstęs, tai tiesiog beviltiška.“ 

Antidrekslerininkų požiūris remiasi chemikų žiniomis apie 
molekulinio lygio objektų tarpusavio sąveiką. Jie atkreipia dė- 
mesį, kad pasiekus nanoobjektų lygį išryškėja chaotiški natūralių 
cheminių reakcijų vyksmai: molekulės ir atomai traukia ir stu- 
mia vienas kitą ir nesuvaldomai fiziškai susiduria (nanoobjek- 
tams nepageidautina dulkelė yra lyg ledkalnis, tūkstančius kartų 
didesnis už tą, dėl kurio nuskendo „Titanikas ). Biologijoje tikrai 
pavyko pradėti nanogamybą, ypač ląstelių, bet tai buvo daroma 
neperžengiant cheminių galimybių ribų. Jei šia kryptimi pamė- 
gintum nueiti per toli, į duris pasibelstų chemija. Kiekvienas ato- 
mas sąveikauja su visais kitais, taip pat ir su atomais, sudarančiais 
Drexlerio nanogamyklą. Kritikams chemikams nanoobjektų ly- 
gis pernelyg primena per „mirties metalo“ koncertą prie scenos 
verdantį metalistų šokio katilą, o ne vietą, tinkamą konvejeriui 
įrengti. 

Ericas nesutinka. 

- Žmonės sako: „Tu nepagalvoji, kaip tie molekuliniai objek- 
tai jungiasi.“ Tai tas pat, kaip sakyti orlaivio konstruktoriui, kad 
jis negalvoja apie sunkio jėgą. Tai esminė problemos dalis. 

„Nanosistemose“ tai pagrindinė mintis. Čia jis aptaria daug 
„Chaotiškos chemijos“ klausimų. Bet šią knygą taip pat kritika- 
vo svarbūs autoriai. Julius Rebekas, San Diege įsikūrusio Scripps 
tyrimų instituto profesorius ir, visų nuomone, rimtas chemikas, 
pareiškė, kad kai kurios „Nanosistemų“ vietos yra „ne mokslas“, 
o „pramogų verslas“. Tai ne pirmas kartas, kai Rebekas pasakė 
abejojąs Drexlerio moksline kompetencija. Apie Erico MIT dak- 
taro disertaciją jis sakė: „jai būdinga visiškai nepaisyti chemijos. 
O tai, ką toje disertacijoje perskaičiau apie mechanocheminę 
sintezę, būtų galėjęs parašyti žmogus, vartojantis narkotines me- 
džiagas.“ Vai vai vai. 

Atsargiau nuomonę reiškia minėtasis profesorius Richardas 
Jonesas: pasak jo, „Nanosistemos“ - „kruopščiai parašyta knyga“, o 
„Drexlerio kraštutinės nanotechnologijos pasiūlymai nėra akivaiz- 
džiai nesuderinami su fizikos dėsniais, bet „daugelis „Nanosiste- 
mose“ teikiamų pasiūlymų ne iki galo apgalvoti, o daug gyvybiškai 
svarbių sudedamųjų dalių ir mechanizmų tėra „juodosios dėžės“. 

Grįžkime į Hobees. Ericas sutinka: 

- Noriu pasakyti: pagal dabartinį supratimą, molekulinės ga- 
mybos sistema galėtų būti konstruojama štai taip. Iš tiesų kol kas 
tai tėra metmenys. Dar turime dirbti prie inžinerijos... Atkreip- 
kite dėmesį, kad dedikavau „Nanosistemas“ „eksperimentuoto- 
jams, inžinieriams ir programinės įrangos kūrėjams", - jie atlieka 
sunkiąją darbo dalį. 

Tai gerai žinomi mokslininkų ir inžinierių ginčai. Moksli- 
ninkai dažnai nori sužinoti viską, o inžinieriai - tiek, kad galėtų 
pradėti konstruoti. Kaip sakė Ericas, svarbu ne tai, „ar yra ne- 
rezultatyvių sprendimų“, bet - „ar yra pakankamai sprendimų, 
duosiančių rezultatą“. 


[»] 


Į Drexlerio nanogamyklos idėją ilgai būdavo numojama ranka, 
bet atėjo laikas, kai ji iš dalies atgimė. 2006 metais Nacionalinė 
mokslų akademija, Nacionalinė inžinerijos akademija ir Nacio- 
nalinė tyrimų taryba jungtinėje ataskaitoje padarė išvadą, kad 
„gamybiniai procesai, kartais galintys atomų tikslumu sufor- 
muoti struktūras, kada nors gali tapti įmanomi, ir programuo- 
jamos molekulinio lygio gamybos tyrimai turėtų būti saikingai 
skatinami. 

Ataskaitos paskutinėse pastraipose žodžiai parinkti atsargiai, 
teigiama, jog „šiuo metu negalima patikimai prognozuoti , kaip 

ateityje veiks daugelis molekulinės gamybos elementų, dabar 
egzistuojančių teoriškai. Vis dėlto ataskaitoje neabejojama, kad 
Drexlerio tipo sistemos realizavimo teorinė galimybė neginčy- 
tina. Aiškindami šią mintį, autoriai pamini jau minėtąjį rusų 
mokyklos mokytoją ir raketų mėgėją. „Šie darbai dabar neati- 
tinka nei įprastinio mokslo (jo tikslas - siekti naujų Žinių), nei 
įprastinės inžinerijos (joje paprastai siekiama projektuoti tai, ką 
galima sukonstruoti daugmaž tuoj pat) pagrindinių tendencijų. 
Jie veikiau galėtų būti priskirti ateities vizijas kuriančios inžine- 
rinės analizės tradicijai. Jos pavyzdys yra Konstantino Ciolkovs-. 
kio 1903 metų veikalas „Pasaulio erdvių tyrimas reaktyviniais 
aparatais“. 

Ir kitur pasirodė užuominų, kad programuojama nanogamy- 
ba vieną dieną gali tapti įmanoma. Praėjus beveik dvidešimčiai 
metų po Dono Eiglerio pranešimo, kad jis iš ksenono atomų su- 
dėliojo IBM ženklą, tyrinėtojai iš tos pačios laboratorijos (kartu 
su Vokietijos Rėgensburgo universiteto atstovais nustatė, kokios 
jėgos reikalingos manipuliuoti konkrečiais atomais, esančiais ant 
konkrečių paviršių. „Šie rezultatai suteikia esminę informaciją 
apie atominių matmenų gamybą ir gali paruošti dirvą naujiems 
kaupikliams ir atminties įtaisams“, - pasakė IBM tyrinėtojas An- 
dreas Heinrichas. „Mūsų uždavinys - sukurti pagrindą tam, kas 
kada nors galbūt bus pavadinta „IBM nanotechnologinio kons- 


< cc 


travimo bendrove“. 


+] 


Trumpam tarkime, kad Erico tikslas pasiekiamas - kada nors 
ateityje atsiras nanogamyklos. Jų svarba būtų milžiniška. Žmo- 
nėms daugiau nereikėtų gaminti daiktų. Gamintojai tik projek- 
tuotų. Viskas, ką galima įsivaizduoti (ir kas nepažeidžia fizikos 

dėsnių), būtų padaroma, taip pat ir mašinos, gaminančios beveik 
nieko nekainuojančią energiją ir neteršiančios aplinkos, bei kom- 
piuteriai, atrodytų, turintys stebuklingą galią, - milijonus kartų 
greitesni ir sunaudojantys milijonus kartų mažiau energijos nei 
jų dabartiniai atitikmenys. Gamybos pajėgumai būtų iš esmės 
neriboti. Naujų gaminių prototipus būtų galima pagaminti per 
kelias dienas, o ne per keletą metų. Idėjos galėtų tapti materija. 
Mums nieko netrūktų. 

Kita vertus, galima pasvarstyti ir apie pasaulio pabaigą. Yra ma- 
žiausiai penki nanotechnologijos sukeltos apokalipsės variantai. 

(1) Ekonomikos žlugimas. Viena šalis sukuria nanogamyklą 
anksčiau už kitas. Staiga jai nebereikia beveik nieko pirkti. Taigi, 
pavyzdžiui, JAV liaunasi pirkusios prekes iš užsienio. Šalys, kurių 
ekonomika priklauso nuo prekybos su JAV, žlunga, todėl kyla pa- 
saulinė ekonomikos krizė. 

(2) Nanotechnologinės ginklavimosi varžybos. Šalys lenkty- 
niauja kurdamos savo nanotechnologijos variantus, nes bijo ga- 
lingų užsienio valstybių, galinčių įsigyti šią technologiją anksčiau 
užjas, keliamos grėsmės. Jas motyvuoja tie patys siekiai, dėl kurių 
paplito branduolinė ginkluotė. Ir vėl svarstoma apie garantuotą 
abipusį sunaikinimą galingais ginklais, šįkart sukurtais nanoinži- 
nerijos metodais, pasaulį kankina baimė ar, dar blogiau, pražudo 
visuotinis nanotechnologinis karas. 

(3) Sveikas sugrįžęs, Hitleri. 2008 metais įvykusioje konferen- 
cijoje „Visuotiniai katastrofiški pavojai Mikeas Trederis, vienas 
iš Atsakingos nanotechnologijos centro steigėjų, pasakė: „Jei bet 
kokį norimą gaminį galėsime pasigaminti namie ant stalo, kas 
atsitiks visiems tiems žmonėms, kurių darbas priklauso nuo ža- 
liavų gavybos, gaminimo ir gaminių pristatymo - transportavi- 
mo, sandėliavimo, didmeninės ir mažmeninės prekybos? Visi tie 
žmonės kada nors gali likti be darbo. [...] Toks visuomenės suar- 
dymas gali sukurti tuštumą, leisiančią įsitvirtinti stipriai chariz- 

matiškai asmenybei. Tokių įvykių jau esame matę [...] ir jie gali 
baigtis pasauline tironija.“ 

(4) Smurto sudemokratinimas. Mike'as dar sakė: „[Ji gali leis- 
ti] mažesnėms grupėms ar net asmenims [įvaldyti] didesnę nai- 
kinimo galią. Jei kokia nors technologija kada nors galėjo suda- 
ryti tam sąlygas, tai ši tikrai gali.“ Idėjiniai kvaišos gali pražudyti 
daugybę žmonių, nes jų nanogamykla gali pagaminti nejsivaiz- 
duojamus naikinimo ginklus. 

(5) Policinė valstybė. Nanotechnologija leidžia jus stebėti jums 
nežinant. Gyventojai galėtų būti stebimi milijardais nematomų 
kamerų, mikrofonų ir sekimo prietaisų, jų veikla slopinama. Eri- 
cas šį variantą asmeniškai „mėgsta“ labiausiai. 

— Štai ko žmonės turėtų bijoti, - tvirtina jis man. - Ne teroriz- 
mo, bet galios numalšinti bet ką, kas primena terorizmą. 

Galiausiai, žinoma, visi šie variantai gali būti suderinti ko- 
kiu nors neįsivaizduojamu būdu. Nanogamyklos sužlugdys eko- 
nomiką ir suardys visuomenę, dėl to iškils diktatoriai, paveldė- 
siantys nanotechnologinių ginklavimosi varžybų ir nuodugnaus 
sekimo vaisius. Atsidursime baimės ir nuolatinio stebėjimo pa- 
saulyje. 

Ai ai ai. 


[»] 


Visų šių scenarijų trūkumas -Ĵ jie, suprantama, sukurti pagal 
mūsų istorijos sampratą. Į ateitį žvelgiame pro praeities sufor- 
muotus akinius. Tačiau kalbant apie nanogamyklų revoliuciją, 
tie akiniai tiesiog netinka. Negalime pro juos žvelgti į pasaulį be 
nepriteklių, nes tokio pasaulio niekada nematėme. Jei išmoktu- 
me valdyti materiją taip, kaip siūlo Ericas, sukeltume ne mažiau 
esminę permainą nei mūsų protėviai primatai, kai jiems į galvą 


OPTIMISTO KELIONĖ Į ATEITĮ 


pirmą kartą atėjo mintis naudotis įrankiais. Pramoninė gamyba 
mūsų palikuonims (ar galbūt mums patiems, jei pokyčiai pra- 
sidės pakankamai greitai) atrodys tokia primityvi kaip apatinio 
žandikaulio naudojimas vietoj vėzdo. Lygiai toks pat ydingas yra 
bet koks nanotechnologijos apokalipsės scenarijus, įsivaizduoja- 
mas žvelgiant pro mūsų senuosius akinius. 

Du dalykai atrodo aiškūs. Pirma, nanorevoliucija įvyks ne 
vienoje šalyje. Nanotechnologija jau tapo tarptautine disciplina. 
Šiuose puslapiuose pateikiami pavyzdžiai yra iš Azijos, Jungti- 
nių Valstijų, Afrikos ir Europos. Nanotechnologijos iniciatyvų 
ir centrų yra Viduriniuosiuose Rytuose, Indijoje ir Pietų Ame- 
rikoje. Nė viena nevyrauja. Antra, revoliucija neįvyks žaibiškai. 
Dabar, kai rašau, praėjo jau beveik ketvirtis amžiaus nuo tada, 
kai Drexleris „Kuriančiose mašinose“ išdėstė savo viziją, ir jis 
pats pripažįsta, kad bet kokie bandymai padaryti nanogamyklą 
būtų visiškai neprotingi. Visai kaip Konstantinui Ciolkovskiui ir 
jo raketoms 1903-iaisiais, mums dar toli iki inžinerijos, galinčios 
pakeisti pasaulį. Nanotechnologija mūsų gyvenime atsiras pa- 
laipsniui. Pasaulis nepersimainys akies mirksniu. 

Atsižvelgiant į šiuos du pastebėjimus, sunku įsivaizduoti ir 
nanotechnologijos sukeltą ekonomikos žlugimą, ir šalį, staiga 
įgyjančią nanogamyklą, o tada nuslepiančią (visame pasaulyje) 
žinias, susijusias su tokių gamyklų kūrimu, arba panaudojančią 
šią technologiją kitų teritorijų pasipriešinimui numalšinti arba 
joms užgrobti taip greitai, kad užtikrintų drakonišką tvarką. Na- 
notechnologijos sukeltą karą sunku įsivaizduoti dar ir dėl tų da- 
lykų, kurie paaiškėja apsvarsčius, kodėl apskritai kariaujame. 

Įtikinamiausia teorija, kokią man pavyko rasti, susijusi, kaip 
mudviejų pokalbio pradžioje užsiminė Ericas, su Žemės aplinkos 
talpa. Žmonėms būdinga peržengti natūralios aplinkos ribas, o 
kai jie jas peržengia, ima varžytis dėl išteklių, kurie yra riboti. 
Norime daugiau žemės, maisto, mineralų, darbo jėgos ar kuro, 

bet staiga jų nebeužtenka. Šalys mėgina apriboti naudojimąsi 
gausesniais ištekliais, ir tai kartais lemia, kad jie atimami iš ko 
nors kito. Didėjant gyventojų skaičiui, mums tenka rinktis viena 
iš dviejų: surasti būdą aplinkos talpai padidinti arba pradėti karą 
(pateisinus jį kokia nors ideologija). 

Tačiau kaip tai susiję su nanotechnologija? Tas pats Stewar- 
tas Brandas, manantis, kad nanotechnologijos poveikis bus „kuo 
revoliucingiausias“, knygoje „Visos Žemės disciplina: ekologinio 
pragmatizmo šalininko manifestas“ (Whole Earth Discipline: An 
Ecopragmatist Manifesto) susieja šiuos dalykus: : 


Tačiau taika gali stoti, jei aplinkos talpa staiga padidėja - kaip išra- 
dus žemės ūkį, naują veiksmingą valdymo sistemą, užmezgus pre- 
kybinius ryšius su tolimomis vietovėmis ar įvykus technologiniam 


perversmui. 


Nanotechnologija gali padidinti aplinkos talpą (ir labai smar- 
kiai), taip pat, - o tai lemiamai svarbu, - pagerinti išteklių pa- 
skirstymą, nes visi turėtų žaliavų pasigaminti reikiamiems daly- 
kams, taip pat ir maistui. 

Be to, Ericas teigia, kad nors nanotechnologija duoda mums 
išmoningesnių ginklų, ji taip pat greitai pateikia priežasčių jų ne- 
naudoti: 

— Nenuoseklu įsivaizduoti, kad motyvas būtų siekis laimėti 
išteklių. 

Dėl to trečiasis nanotechnologijos apokalipsės variantas 
(„Sveikas sugrįžęs, Hitleri“) tampa sunkiai įsivaizduojamas. 
Diktatoriams reikia nelygybės, kad jų ideologija būtų įtikinama, 
tačiau technologija paprastai mažina nelygybę. Tiesą sakant, ne 
mažiau pagrįsta tvirtinti, kad didžiausią pavojų visuomenei kelia 
ne tai, kad atsiras nanogamyklų, o kad jų neatsiras pakankamai 
greitai. 


OPTIMISTO KELIONĖ Į ATEITĮ 


Svarstydamas apie dvi kitas priežastis nerimauti, - visuotinį 
sekimą ir ypatingos ginklų gaminimo galios perdavimą į idiotų 
rankas, - vėl prisimenu, ką Harvardo universitete su Georgeu 
Churchu kalbėjome apie sintetinės biologijos galią ir apie tai, 
kad reikia mokslininkų vadovaujamo judėjimo dėl pramonės 
priežiūros ir licencijų. Nanotechnologija - naujesnis mokslas, ir 
tik dabar pradedama suvokti, kad reikia sukurti priežiūros ir eti- 
nių nuostatų sistemą, leisiančią naudotis privalumais ir išvengti 
pavojų. Nuostatos dažnai suformuluojamos įvykus kelioms ne- 
laimėms ir šiurkštiems pažeidimams; nanotechnologija, kaip ir 
sintetinė biologija, sulauks to, kas jai priklauso. 

„Gera“ naujiena - tos pirmosios nelaimės atspindės techno- 
logijos pažangą - ne mažiau, nei ją atspindi teigiami rezultatai. 
Neįtikėtina, kad artimiausiu metu jūsų išprotėjęs kambario drau- 
gas gautų nanogamyklą ir nauju nanoginklu su žeme sulygintų 
rajoną. 

O dėl visuotinio sekimo - įstatymuose yra pavojingų spragų, 
ir, technologijai subrendus, jų taip pat reikės imtis. Kita vertus, 
tikriausiai vienodai tobulės ir sekimo, ir slėpimosi technologijos. 
Šiandien galima nebrangiai įsigyti sekimo kameras aptinkančių 
detektorių, kurie parodo, ar netoliese yra belaidės kameros sig- 
nalus perduodančių prietaisų, ir padeda aptikti, kur ji yra (pa- 
slėpta kamera aptinkama pagal jos signalą arba šviesos diodais 
pagal atspindžius nustatant, kur yra jos objektyvas). 

Todėl spėju, kad nanotechnologija seks sintetinės biologijos 
pavyzdžiu. Kai šis mokslas taps „realesnis“, susiformuos nuosta- 
tai, bet kažkiek Žmonių žus dėl to, kad nebūsime iš anksto numa- 
tę visų pavojų. 

Ar Ericas turi nuomonę dėl to, kada turėtume pradėti rūpintis 
įstatymais? Ar nanogamyklų revoliucija dar toli? 

— Aš apskritai nelinkęs kalbėti apie terminus. - sako jis. — 
Sakyčiau, turime reikiamų mokslinių žinių ir priemonių, todėl, 

būdami kūrybiški, artimiausiu metu galėtume įveikti kai kuriuos 
molekulių projektavimo ir panaudojimo keblumus. 

Kitaip tariant - dar nereikia laukti sulaikius kvapą. 

Tačiau tam tikra prasme nesvarbu, ar jis teisus, ar ne. Tinkla- 
raščio straipsnyje „Net jei Drexleris neteisus, nanotechnologija 
turės rimtų padarinių“ Richardas Jonesas teigia: 


Kyla pavojus, kad Drexlerio sekėjai pradės neigti, jog paprasta, 
evoliucinė nanotechnologija gali ką nors pakeisti, nes jie ištikimi 
savosios rūšies nanotechnologijos vieninteliam tikram keliui [...]. ~ 
Būtų keista, jei per artimiausius trisdešimt metų atsitiktų taip, kad 


dreksleristai vis dar lauks revoliucijos, o ji jau bus įvykusi. 


Jis tikrai teisus. Net jei nesukursime nanogamyklų, nanotech- 
nologija ir toliau bus naudojama energijai ir maisto produktams 
gaminti, naujoms medžiagoms kurti. Nanotechnologijos revo- 
liucija prasidėjo. Kaip toliau pastebi Jonesas, „galbūt turėtume 
padėkoti Drexleriui, kad perspėjo mus dėl bendrųjų nanotecho- 
nologijos galimybių, bet ir įsisąmoninti, kad naujų technologijų 
raida retai kada sklandžiai vyksta tais keliais, kuriuos pranašauja 
jų pradininkai.“ 

Mano nuomone, Drexleris bus prisimenamas kaip svajotojas, 
netgi vizijų kūrėjas: žmogus, nanotechnologijoje pralaužęs ledus. 
Gali būti, kad vien todėl bus įgyvendintas jo siekis „išgelbėti pa- 
saulį. Atrodo, artimoje ateityje nanotechnologijai lemta pradė- 
ti energijos gamybos, medicinos ir sanitarijos revoliuciją. Labai 
gali būti, kad ji padarys mūsų pasaulį pigesnį, sveikesnį, darnesnį 
ir tvaresnį, taip pat daug švaresnį. 


7 skyrius 
Stipriausias ir „kiečiausias“ 
kvartalo vaikas 


Vos pažvelgęs į šią planetą, bet kuris lankytojas 
iš kosmoso sakytų: „Noriu pasimatyti su vadovu.“ 
WILLIAM S. BURROUGHS 


Po aštuonių valandų kelionės mano traukinys atsidurs Kalifor- 
nijos dykumos gilumoje. Už lango keičiantis vaizdams, mintyse 
mėginu aprėpti, kaip nanotechnologija pakeis visuomenę. Ir vėl 
tenka suabejoti savo požiūriu į pasaulį, kurio laikiausi ilgai, ir jo 
kaitos galimybes. Tai teikia naujų jėgų, bet ir išvargina. Mano ke- 
lionė dar neįpusėjo, bet jau ima atrodyti, kad reikėtų pailsėti. 

Tačiau ir vėl atsiras, kas susuks galvą. Kitoje stotelėje teks pa- 
keisti netgi supratimą, kokios gali būti atostogos... Palieku šią pla- 
netą. Taip patenku į dykumos miestelį ir atsiduriu pakelės bare. Iš 
automato sklinda Ozzy Osbourneo balsas - per garsiai, kad galė- 
čiau sutelkti dėmesį į knygą. Langų nėra. Papietavęs susirandu vie- 
tą gretimoje salėje prie baro. Ozzy čia skamba ne taip įkyriai. Bare 
yra dar du tylūs lankytojai. Užsisakau alaus ir atsiverčiu knygą. 

— Dar niekada čia nemačiau žmogaus su knyga, - taria aukš- 
tesnysis. 

Stiprėja nuojauta, kad tai ne toks baras, kur kas savaitę susi- 
tinkama filosofuoti. 

— Man nebūtina skaityti, - atsigręžiu. - Pasikalbėkime. 

Keliaudamas vienas pasiilgsti pokalbio. 

- Ar gyveni čia? - klausiu. 

— Bare? 

— Ne, Mohavyje. Miestelyje. 

- Be abejo, - sako jis ir nutyla, susimąstęs prie alaus. 

— Ar gimei čia? - neatstoju. 

— Ne, ką tik persikrausčiau iš Los Andželo. š 

- Velniškai didelė permaina. 

Reikia pasakyti, kad Mohavis - tai ne klestinti sostinė. Iš 
esmės tai vienas kelias, palei jį išsibarstę McDonalds, Carls Ju- 
nior, Burger King, Denny's‘, degalinė ir vienas kitas motelis. O dėl 
bendruomenės gyvenimo - dabar jį ir stebiu. 

- Kodėl persikraustei? - klausiu. 

— Čia mažiau vargo, - tvirtai atsako jis. 

- Ar Los Andžele buvo sunku? 

— Sėdėjau kalėjime. 

Dabar man aišku. Esu aštuntojo dešimtmečio kelio filme. 
Bet kurią akimirką gali pasirodyti Clintas Eastwoodas ir prasi- 
dėti susišaudymas. Užlįsiu už baro, o virš manęs kulkos skaldys 
butelius. 

— Ar galėčiau paklausti, dėl ko ten patekai? - domiuosi, mė- 
gindamas paslėpti sumišimą. 

Pokalbiui perėjus prie smurto temos, jis truputį pagyvėja. 

— Dėl mėginimo nužudyti. Per apiplėšimą kažkam trenkiau 
per galvą. 

Kiek žinau, tai pirmas kartas, kai bendrauju su žmogumi, sė- 
dėjusiu kalėjime už bandymą nužudyti. Clintas vėluoja. Kur jis? 


* Užkandinių pavadinimai (vert. past.). 

— Man reikėjo pinigų narkotikams, - aiškina jis įsijautęs. — 
Nebevartoju. Mohavyje jų daug mažiau. 

Tiesą sakant, Mohavyje visko mažiau, bet yra viena svarbi 
išimtis. Truputį daugiau nei šimtą metų prieš man atvykstant 
į šį Kalifornijos dykumoje glūdintį miestelį du broliai naujoms 
mašinoms išmėginti pasirinko tokią pat atkampią vietą Šiaurės 
Karolinoje, Kiti Hoke (beveik už trijų tūkstančių mylių į rytus 
nuo čia). Toje palyginti nuošalioje vietoje jie išvengė Žurnalistų 
ir varžovų smalsių akių. Broliai nebuvo turtingi, valstybė jų nefi- 
nansavo, bet jų kūrinys pakeitė pasaulį. Tai dviračių konstrukto- 
riai Wilburas ir Orvilleas Wrightai, 1903-ųjų pabaigoje atlikę pi- 
lotuojamą skrydį mašina su varikliu. Atvykau į Mohavį susitikti 
su panašiais mūsų laikų žmonėmis. 


P 


1961 metų balandžio 12-ąją rusų kosmonautas Jurijus Alekse- 
jevičius Gagarinas tapo pirmuoju žmogumi, orbita apskriejusiu 
planetą. Jo pasiekimas buvo dalis didžiųjų valstybių kosmoso 
varžybų, kurios nuo tada daugiausia lėmė žmonių skrydžių į 
kosmosą pobūdį. Šie skrydžiai yra nacionalinio pasididžiavimo 
ir savimeilės reikalas, jie įmanomi tik išrinktųjų mažumai. Nuo 
Gagarino skrydžio praėjo beveik penkiasdešimt metų, o galimy- 
bę sekti jo pavyzdžiu lig šiol turėjo mažiau nei 550 žmonių. 
1968-ųjų filme „2001 metų kosminė odisėja“ pavaizduotas 
žmonių pilotuojamas skrydis į Jupiterį, orbitoje veikiantys vieš- 
bučiai ir kosminių skrydžių verslas - tarsi aviacijos verslo tęsinys. 
Tuo metu atrodė, kad tai pagrįstos prognozės. Tais pačiais me- 
tais Frankui Bormanui, Jamesui Lovelliui ir Williamui Andersui 
erdvėlaiviu Apollo 8 apskriejus mėnulį, oro transporto bendrovė 
Pan American pradėjo registruoti komercinių skrydžių į mėnulį 

keleivių pavardes. Kodėl ne? Šiaip ar taip, nuo brolių Wrightų 
laimėjimo praėjus trisdešimt šešeriems metams ši bendrovė jau 
siūlė transatlantinius keleivinius skrydžius iš Niujorko į Marselį. 
Bet 1991-aisiais bendrovė bankrutavo, mėnulio užsakymų sąraše 
palikusi, kaip pranešama, 93 000 pavardžių. 

Paradoksalu, bet veiksniai, sutrukdę mums padaryti kosmo- 
są prieinamą, pradžioje padėjo sėkmingai kirsti Karmano ribą 
(virš jos oras pasidaro pernelyg retas skraidyti įprastiniams orlai- 
viams, ir norint keliauti toliau reikia erdvėlaivio). Kosmoso var- 
žybas paskatino ne Rusijos ar Amerikos noras atskleisti naujas- 
technologines, komercines ar humanitarines galimybes. Tai buvo 
karinės varžybos. 

„Apollo niekada nebuvo skirtas padaryti kosmosą prieina- 
mą, - juo siekta parodyti, kad esame stipriausias ir „kiečiausias“ 
kvartalo vaikas“, - sako Rickas Tumlinsonas, vienas iš fondo 
Space Frontier Foundation steigėjų. Jis mano, kad „per vienos ar 
dviejų kartų laikotarpį įmanoma „dideliu mastu industrializuo- 
ti ir apgyvendinti vidinę Saulės sistemos dalį . Fondo steigėjų 
nuomone, šiam siekiui trukdo „JAV vyriausybės astronautikos 
programa, kuriai būdinga centralizuotas planavimas ir mono- 
polizmas“. 

Tumlinsono požiūriu, padaryti Saulės sistemą plačiai priei- 
namą mums trukdo politika, o ne ribotos galimybės. Nuo Apollo 
skrydžių laikų šioje diskusijoje NASA atliko pagrindinį vaidmenį 
ir lėmė visuomenės nuomonę apie kosmosą. Ji įtvirtino požiūrį, 
kad žmonių skrydžiai į kosmosą tokie brangūs ir pavojingi, jog 
yra įgyvendinami tik skiriant milžiniškas valstybines lėšas. Pati 
NASA apskaičiavo, kad vidutinė erdvėlaivio Space Shuttle palei- 
dimo kaina „yra apie 450 milijonų dolerių už vieną skrydį“. 

Kosmoso tyrimas negandų kamuojamame pasaulyje tapo 
tuščiagarbiško nesaikingumo simboliu. Tiesa, negalima tvirtinti, 
kad žmonija iš jo neturėjo apčiuopiamos naudos. Eksploatuoda- 

mi dangų, ėmėme geriau suprasti klimato sistemas, sumažinome 
sunaudojamą iškastinio kuro kiekį, nes kelionės maršrutą suda- 
rome naudodamiesi palydovine vietos nustatymo sistema, išplė- 
tojame pasaulinius komunikacijų tinklus, taip pat kūrėme naujus 
vaistus ir medžiagas, atlikdami eksperimentus nesvarumo sąly- 
gomis. Bet daugumai žmonių ir vyriausybių atrodo, kad išlaidų 
ir naudos atitikimas čia ne visai tiesioginis. 

Tačiau kas būtų, jei kosmoso prieiga stipriai atpigtų, ir, pasau- 
lio akimis, kosmosas tikrai taptų vertas išleidžiamų pinigų? Pa- 
vyzdžiui, mėnulyje gausu neradioaktyvaus helio izotopo *He, kurį 
siūloma naudoti kaip švarų branduolinį kurą. Asteroidų žiede 
gausu brangių mineralų. Kas būtų, jei galėtume išvengti daugelio 
išteklių trūkumo, eksploatuodami negyvus Saulės sistemos uoly- 
nus? 2001-aisiais NASA aparatas Near-Earth Asteroid Rendezvous 
(„Arti Žemės esančių asteroidų aplankymas“, NEAR) nusileido 
asteroido Eroto paviršiuje. Šio dvidešimt vienos mylios ilgio, aš- 
tuonių pločio ir aštuonių storio uolienos luito analizė parodė, kad 
jame glūdi „brangiųjų metalų atsargos, vertos mažiausiai 20 trili- 
jonų dolerių“. (Žinoma, jei visi tie mineralai kada patektų į Žemę, 
jie užtvindytų rinką, todėl jų vertė tuoj pat nukristų; tačiau vis tiek 
iš kosminės kasybos įmanoma gauti daug pinigų.) 

Kiti mano, kad jei galėtume priversti daugiau pasaulio va- 
dovų pažiūrėti į Žemę iš kosmoso, jie galbūt taptų aplinkosau- 
gos judėjimo šalininkais ir suprastų, kad šalims svarbu daugiau 
bendradarbiauti. Apollo 11 astronautas Mike'as Collinsas pasako- 
jo: „Kai žiūrėjau į Žemę, mane pirmiausia apėmė jausmas: Dieve, 
ji tokia mažytė, trapi.“ O Frankas Bormanas iš Apollo 8 žurnalui 
Newsweek sakė, kad jam žiūrint į Žemę prašvito akys - „tai iš 
tikrųjų vienas pasaulis. Kurių šimtų mes negalime išmokti sugy- 
venti kaip padorūs žmonės?“ 

Kai kam atrodo, kad kosmosas yra išlikimo reikalas. Po ke- 
lių milijardų metų Saulė taps supernova ir sunaikins Žemę. O 

daug anksčiau galime tikėtis kataklizmo, tokio kaip asteroidas, 
nušlavęs dinozaurus. Mokslinės fantastikos autorius Larry Nive- 
nas yra pasakęs: „Dinozaurai išnyko, nes neturėjo astronautikos 
programos. Jei išnyksime dėl to, kad neturime astronautikos pro- 
gramos, taip mums ir reikia! (2010-ųjų birželį NASA paskelbė, 
kad jos kosminis teleskopas Kepler, viename dangaus lopinyje 
patikrinęs šimtą penkiasdešimt šešis tūkstančius žvaigždžių, ap- 
tiko septynis šimtus šešias planetas, kurios galėtų būti panašios 
į Žemę.) 

Bet, kad ir ką manytumėte apie skrydžių į kosmosą galimus 
motyvus, - siekį rasti išteklių ar paskatinti ekologinį sąmonin- 
gumą, - lemtinga kliūtis yra kaina. Atvykau į Mohavį susitikti su 


e e ò> wo. 


P] 


Ženklas skelbia: „Mohavio oro uostas ir kosmodromas“. Jei per- 
skaičius šiuos žodžius vaizduotėje iškyla futuristinis švytinčių 
bokštų vaizdas, pergalvokite jį. Šis kosmodromas yra pakrikas 
pramoninis kompleksas, apstatytas niekuo neišsiskiriančiais an- 
garais ir gamybiniais blokais. Palyginti su kitais oro uostais, šis 
atrodo vienas iš skurdžiausių. 

Tačiau būtent čia Richardo Bransono bendrovė Virgin Ga- 
lactic 2004-aisiais paleido SpaceShipOne („Pirmąjį erdvėlaivį“), 
todėl pateko į pirmuosius laikraščių puslapius ir laimėjo 10 mi- 
lijonų dolerių Ansari X Prize apdovanojimą už kosminį skrydį, 
skirtą pirmajam komerciniam skraidymo prietaisui, per keturio- 
lika dienų dusyk pakylėsiančiam tris žmones virš Karmano ribos 
ir sugrąžinsiančiam juos į Žemę. Sklido gandai, kad viso projekto 
kaina siekė nuo dvidešimties iki trisdešimties milijonų dolerių, 
o žmonių skrydžių į kosmosą istorijos mastu tai skatikai. Ši kai- 

na menkutė ir palyginti su aviacijos pramonės sumomis: Airbus 
A380 pradinė kaina yra 330 milijonų dolerių (Virgin Atlantic jų 
yra užsakiusi šešis). 

Reikia sakyti, kad SpaceShipOne neapskriejo visos orbitos ir 
į kosmosą pakildavo tik trumpam, bet vis tiek kaina buvo įspū- 
dingai maža. Šį erdvėlaivį sukonstravo Mohavyje įsikūrusi bend- 
rovė Scaled Composites. Jie dabar kuria nedidelę flotilę, sudarytą 
iš naujo modelio SpaceShip Two erdvėlaivių, dviejų valandų skry- 
džio metu galėšiančių nugabenti šešis keleivius anapus Karmano 
ribos, o bilietas kainuos stebėtinai mažai - 200 000 dolerių. Be 
Scaled Composites, Mohavyje yra ir kitų komercinius erdvėlaivius 
projektuojančių ir konstruojančių įmonių. Praeinu ir pro bend- 
rovių Masten Space Systems bei XCOR Aerospace angarus. 

XCOR Aerospace generalinis direktorius Jeffas Greasonas (su 
juo susitiksiu vėliau) 2009-aisiais buvo Augustineo komisijos, 
įvertinusios Amerikos astronautikos programos rezultatus, na- 
rys. Komisijos ataskaitoje įrodinėjama, kad reikėtų glaudesnės 
NASA ir kosminių skrydžių privačių įmonių partnerystės. Grea- 
sonas pabrėžė, kad jų išvados nuo ankstesnių prezidento komisi- 
jų, svarsčiusių JAV kosmoso tyrimų ateitį, išvadų skyrėsi ne tuo, 
kad jose būtų pasiūlyta kas nors iš esmės naujo, bet tuo, kad „kai 
kurie žmonės šį kartą tikrai į jas atkreipė dėmesį . Viena iš prie- 
žasčių, be abejo, yra tai, kad 201 1-aisiais baigėsi erdvėlaivio Space 
Shuttle naudojimo laikas. Kadangi nėra nešančiosios raketos, 
galinčios tuoj pat jį pakeisti, NASA turi rasti komercinį paslau- 
gų teikėją, galintį nuskraidinti į orbitą jos įrangą ir astronautus 
(svarbiausia - Tarptautinės kosminės stoties darbuotojus). Kita 
priežastis - SpaceShipOne praktiškai parodė, kad pigus komerci- 
nis skrydis į kosmosą tikrai įmanomas. 


* Airbus A380 - didelis keleivinis lėktuvas, Virgin Atlantic - britų oro transporto bendrovė 
(vert. past.). 

Per pastarąjį dešimtmetį išdygo ne viena skrydžių į kosmo- 
są komercinė bendrovė. Daugelį jų finansuoja milijardieriai, 
ieškantys naujų iššūkių ir (arba) trupučio peno savimeilei. Kai 
kurios pradeda rimtą verslą. Los Andželo bendrovei SpaceX (ją 
2002-aisiais atidarė PayPal steigėjas Elonas Muskas) jau pavy- 
ko su NASA ir komercinių palydovų kūrėjais sudaryti sutartis 
dėl skrydžių. Bendrovė teigia, kad visa orbitinei raketai Falcon 
9 reikalinga skrydžio įranga, prie jos tvirtinti skirtas erdvėlaivis 
Dragon ir trys paleidimo aikštelės atsiėjo pigiau nei vienas NASA 
raketų paleidimo bokštas, ir kad bendrovė visą laiką, kol tai kūrė, 
dirbo pelningai. Artimiausiais metais ji jau tikisi gabenti kelei- 
vius į Tarptautinę kosminę stotį. 

Kitos naujos bendrovės daugiau domisi gyvenamuoju plotu 
kosmose. Viešbučių verslininkas Robertas Bigelow turi du „pri- 
pučiamus“ bandomuosius būstus, jau skriejančius apie planetą, 
ir tikisi kosmose, mėnulio paviršiuje ir, ilgainiui, Marse sukurti 
viešbučių ir komercinių gyvenamųjų būstų tinklą. Prieš išvykda- 
mas į Ameriką praleidau svaigią popietę su Xavieru Claramuntu 
iš Barselonoje įsikūrusios bendrovės Galactic Suite. Jis teigia, kad 
iki 2012-ųjų kosminiame viešbutyje sulauks pirmųjų dviejų gy- 
ventojų. 

+ Mūsų filosofija - suvisuomeninti kosmosą, - po jo kon- 
tora veikiančiame bare aiškino jis man, gerdamas džiną su to- 
niku. - Per penkiasdešimt metų aplink visą pasaulį Žemojoje 
Žemės orbitoje įsteigsime šešiasdešimt viešbučių. Kosmosas 
arčiau, nei žmonės mano. Po penkiolikos ar dvidešimt metų ke- 
liauti į kosmosą bus lyg vykti į pajūrį. Esu tikras, kad jūs skrisite 
į kosmosą. 

Xavieras taip pat vadovauja „Barselonos mėnulio grupei“, da- 
lyvaujančiai tarptautiniame konkurse Google Lunar X Prize. Jame 
privačiai finansuojamos bendrovės varžosi, kuri „saugiai nutup- 
dys ant mėnulio paviršiaus robotą, nukeliausiantį tuo paviršiumi 

penkis šimtus metrų ir pasiųsiantį vaizdus bei duomenis į Žemę“ 
(konkurse dalyvauja daugiau nei dvidešimt grupių). 

Kosmosas vėl kelia susidomėjimą, ir šiam pokyčiui daug 
reikšmės turėjo žmonės, dirbantys Kalifornijos dykumoje, šioje 
dulkėtoje namelių ir angarų gyvenvietėje. Kaip teigia Jeffas Grea- 
sonas, „Mohavas besiformuojančiam kosmoso verslui yra tai, kas 
Silicio slėnis kompiuterių verslui.“ 


P] 


Pirmiausia sustoju pasimatyti su Stuartu Wittu, kosmodromo 
direktoriumi. Tikiuosi, kad jo požiūris į tarpstantį komercinių 
kosminių skrydžių verslą bus apgalvotas. Kaip pasienio zonose, 
taip ir komerciniuose kosminiuose skrydžiuose veikia stiprios 
asmenybės, nebijančios smarkiai rizikuoti ir siekiančios padaryti 
įspūdį, galintį apsukti kitiems galvą. Sužinojau, kad Stuartas yra 
viena iš praktiškesnių asmenybių, šiame versle jis labai gerbia- 
mas, pažįsta daugumą jo veikėjų ir daugeliui teikia paslaugas. Jis 
yra vienas iš Komercinių kosminių skrydžių federacijos įkūrėjų 
(tai organizacija, sukurta svarstyti standartus, geriausius veik- 
los metodus ir saugumą) ir iš esmės nėra įsipareigojęs nė vienos 
bendrovės ambicijoms ar jų pateikiamai įvykių interpretacijai. 
Manau, man reikia Žmogaus, galinčio padėti atsilaikyti prieš 
atgijusią pernelyg optimistinę mano vaikystės svajonę tapti as- 
tronautu, ar bent prieš mintį, kad artimoje ateityje pigiai kilsiu į 
Žemės orbitą. 

Stuarto kontoros langai išeina į vieną iš trijų kilimo ir tūpimo 
takų, ir mums kalbantis vienodais protarpiais ten kyla ir tupia 
nedidelis orlaivis. Ant sienų pramaišiui kabo astronautų bei la- 
kūnų nuotraukos su parašais ir medžioklės reikmenys. Stuartas, 
buvęs laivyno lakūnas, elgiasi dalykiškai. Į pokalbį jis žiūri kaip 

lakūnai į užduotį: reikia aptikti taikinį ir jį sunaikinti. Kai nori 
išreikšti mintį, kalba tiesmukai. Bet jis nėra šiurkštus, netgi turi 
mielo žavesio. Tiesiog nereikia jo gaišinti. 

— Norėčiau būti tik su tais žmonėmis, kurie iš tikryjų gyvena 
jiems duotą gyvenimą, - sako jis man. 

Pasirodo, pats Stuartas svajojo tapti astronautu, bet, nors ir 
skraidė naikintuvais, „nepakankamai išmanė mokslus“, kad ga- 
lėtų tam rengtis. Galbūt dėl to jis atsidūrė čia. Jis vis dar ketina 
pabūti kosmose, bet apie terminą kalba atsargiai. 

— Kosmosas tebėra sudėtingas dalykas, - įspėja jis. - Norė; 
čiau, kad šimtai tūkstančių žmonių patektų į kosmosą, kad kartu 
patekčiau ir aš, - bet tai neįvyks vienu sykiu. 

Visų pirma, šiam verslui reikia imtis saugumo problemos. 
Daugkartinių erdvėlaivių keleivių mirtingumo lygis - beveik du 
procentai. Gali pasirodyti nedaug, bet jei panašiomis sąlygomis 
veiktų komercinės oro transporto bendrovės, vien 2009-aisiais 
Jungtinėse Valstijose per lėktuvų avarijas būtų Žuvę daugiau nei 
keturiolika milijonų žmonių. Aviacijos verslas, bendradarbiau- 
damas su priežiūros institucijomis, pasiekė nuostabų rezultatą - 
pavertė, atrodytų, viena iš pavojingiausių transporto priemonių 
saugiausia. Komercinių skrydžių į kosmosą šalininkai tvirtina, 
kad taip pat bus ir jų versle, bet ne iš karto. Pirmaisiais komerci- 
nės aviacijos metais mirtingumo rodikliai buvo dideli. Iš pirmųjų 
devynių de Havilland Comet (pirmųjų pasaulyje komercinių oro 
lainerių) penki sudužo. Du laiku nepakilo nuo tako, vienas su- 
dužo per audrą Indijoje, vienas Viduržemio jūroje, o dar vienas, 
pakilęs Romoje, irgi netrukus nukrito į jūrą. 

Mohavas jau regėjo vieną nelaimę. Mažiau nei už šimto jardų 
nuo mano buvimo vietos, kosmodromo Atminimo parke, kabo 
paminklinė lenta trims Scaled Composites darbuotojams, žuvu- 
siems 2007-ųjų liepą per SpaceShip Two raketinio kuro sistemos 
bandymą. 

- Leidžiu jums užsimušti su šia įranga, - sako Stuartas. - Turiu 
tik vieną reikalavimą: užsimušdamas nenušluokite viso rajono. 

Nekyla klausimo, ar įvyks nelaimė, o tik - kada ji įvyks. 

Vadinasi, jei per artimiausius dešimt metų norėsite nukeliauti 
į kosmosą, jums ne tik reikės apytikriai 200 000 atliekamų dole- 
rių, bet ir turėsite pasirašyti ne mažiau rimtą sutikimo dokumen- 
tą, patvirtinantį, kad susipažinote su visais galimais padariniais. 

- Žmonės, prižiūrintys šį verslą, įvertins riziką, - teigia Stuartas. 

Rizika čia yra sandėrio dalis, bet taip pat ji magina. Stuartas, 
kaip ir visi, su kuo susitikau Mohave, tvirtai įsitikinęs, kad žmo- 
nėms reikia peržengti ribas, tyrinėti. Komercinis tikslas, pelno 
siekis čia nelaikomas aukščiausiu. Beveik visiems čionykščiams 
mano pašnekovams kosmoso prieiga yra mūšio laukas kovoje dėl 
žmogaus sielos išganymo. 

- Esame būtybės, turinčios poreikį tyrinėti, tai įrašyta mūsų 
genuose, - sako Stuartas. - Žmonėms reikia rizikos, reikia drą- 
saus vadovo, pasiryžusio tirti tai, kas jiems nepažįstama, nes 
visuomenės, gyvenusios saugiai, visada žlugdavo. Užaugau va- 
karuose, kur naktinio dangaus skliautas didingai žvaigždėtas ir 
galima labai įsisvajoti. Kai kurie iš mūsų dega noru tapti kažko 
didesnio dalimi. Todėl esu čia. Man neatrodo, kad tai konserva- 
tyvus ar liberalus požiūris, tiesiog mes, kaip rūšis, tokie esame. 

Stuarto veidas dabar liepsnoja įkarščiu. 

— Naujovės yra čia, - tvirtai sako jis. - Mūsų svajonės beribės. 
Štai kuo mes tikime. 

Staiga man vėl aštuoneri, svajoju apie erdvėlaivius, trokštu dan- 
gaus, noriu sau trupučio „beribių svajonių . Gal tai tik pramoninis 
kompleksas, pastatytas smėlingame lauke šalia apsnūdusio dyku- 
mos miestelio, tačiau čia vyksta kažkas, kas pakeis mūsų požiūrį į 
save. Pagaliau į kosmosą pateks daugiau Homo sapiens rūšies atsto- 
vų. Tapsime kosmoso keleiviais. 

Per priešpiečius kosmodromo kavinėje Stuartas pristato mane 
Dickui Rutanui, vienam iš garbiausių pasaulyje lakūnų bandy- 
tojų. Jis turbūt labiausiai pagarsėjo dėl to, kad buvo vienas iš la- 
kūnų, pilotavusių jo brolio Burto suprojektuotą lėktuvą Voyager, 
apskridusį pasaulį be nutūpimo papildyti degalų. Kelionė truko 
devynias dienas, jos metu lėktuvas nuskrido 26 358 mylias’, su- 
naudojęs vieną baką degalų. Aviacijos mėgėjams Dickas yra di- 
džioji žvaigždė, aviacijos Bono. Mums kalbant, du žmonės pa- 
prašo jo autografo. 

Praeityje Dickas yra patekęs į pavojingas situacijas. Vietname 
jo lėktuvas buvo numuštas, vėliau lėktuvas sudužo Arktyje, taip 
pat jam teko katapultuotis Anglijos kaime (kilo grėsmė, kad gen- 
dantis orlaivis nukris Brandono miestelyje Safolko grafystėje). 

— Turėjau maždaug pusantros sekundės, - pasakoja jis. - Jei 
iššokčiau per tą laiką, galbūt likčiau gyvas; jei prieš tai arba po 
to, žūčiau; taigi laiko nebuvo labai daug. Tiesdamas ranką įjungti 
katapultavimosi sistemą, truputį kryptelėjau lėktuvą į kairę, kad 
nepataikyčiau į miestelį. 

Rutanas - kaip viesulas. Nors jam daugiau nei septyniasde- 
šimt, vis dar skraido galingu lėktuvu ir atrodo, kad vien valios 
jėgomis skraidys dar septyniasdešimt metų. Jis smarkiai plūstasi, 
net putoja. 

— Stephenas Hawkingas - kaušas neskaptuotas! — pareiškia. — 
Sakote, negaliu viršyti šviesos greičio, tačiau juodojoje skylėje vei- 
kia gravitacinė jėga, galinti sulaikyti ir apgręžti šviesą? Paistalai! 
Einsteino reliatyvumo teorija? Kaip jums ne gėda! Nesąmonė! 
Susidūrę su apribojimais, nieku gyvu jų nepaisykite. Jokiu būdu. 
Tegul jie jums visada būna puiki proga. 


* 42419 km (vert. past.). 

Klausytis Dicko Rutano labai įdomu, jis prikausto dėmesį lyg 
automobilio avarija. Tarsi norėtųsi nusukti akis į šalį, bet kažkoks 
liguistas smalsumas paima viršų. Nenoriu pasakyti, kad Dicko 
Rutano psichologinė būsena ne visai gera (jo protas guvumu ne- 
nusileidžia lėktuvams, kuriuos jam duoda bandyti), veikiau kad 
jame įsikūnijęs Žmogaus ir pasaulio konfliktas, svaigus, bet ir 
baugus. Jis supranta, kad tai žmones ne visada žavi. Kai paklau- 
siu, kas jam teikia jėgų, gaunu žavingai atvirą atsakymą. 

— Noras susilaukti pripažinimo. Ego. - Patyli. - Išdidumas. 

Šypsosi. 

— Ar žinote, kokią kontraceptinę priemonę naudoja naikintu- 
vų lakūnai? - klausia. - Savo charakterį. 


P 


Kita mano stotelė - XCOR Aerospace, ten einu susitikti su gene- 
raliniu direktoriumi Jeffu Greasonu. XCOR man įdomi, nes šiame 
versle tai viena iš nedaugelio naujų įmonių, kurių nefinansuoja 
milijardieriai. Tai matyti iš jos kontorų ar, tiksliau, kontoros iš- 
vaizdos. Su Jeffu susitinkame apšepusiame belangiame namelyje, 
apstatytame taip, kad primintų autentišką pasienio zonos aplinką. 
Kai kurios kėdės paimtos iš senų lėktuvų. Galbūt ant lentynos ras- 
tumėte XCOR raketinių varikliukų, bet paprastesnė technika, to- 
kia kaip dulkių siurblys, čia aiškiai nepageidautina. Pokalbio metu 
prasideda liūtis, ir lašai garsiai barbena į gofruotą metalinį stogą. 

— Ne visi pastebėjo, kad XCOR primena Dovydo ir Galijoto 
istoriją, — sako Jeffas. - Richardas Bransonas per mėnesį į Vir- 
gin Galactic sukiša daugiau pinigų nei mes per visą laiką. Turime 
NASA su jos milijardų milijardais dolerių. Turime Elona Muską, 
metantį visus pinigus savajai SpaceX. Jeffas Bezosas iš Amazon. 
com finansuoja Blue Origin... 

Tačiau, nepaisant nepalankių sąlygų, XCOR ir toliau minima 
drauge su geriau finansuojamomis varžovėmis. Kalbėdamasis su 
Jeftu, nepajunti jokio jo egoizmo. Jis mėgina verstis verslu, ir tie- 
siog taip atsitiko, kad jame kuriami kosminiai lėktuvai. XCOR 
padeda man geriau suprasti, kaip iš tikrųjų atrodo kosminių 
skrydžių verslas, įleidžiantis šaknis. Jeffas kažkodėl sukelia eili- 
nio mirtingojo įspūdį. Jis kresnas, ūsuotas ir draugiškas lyg vieti- 
nis mašinų mechanikas. Kaip buvęs Augustineo komisijos narys, 
jis gali noriai pateikti pagrįstą nuomonę apie šalies kosmoso po- 
litiką, bet taip pat gali staiga pakeitęs pokalbio temą pereiti prje 
„raketinio kuro mišinio“ ar „degalų teliūskavimosi bake“. Man 
kyla įspūdis, kad Jeffas pateko ten, kur ir turi būti. 

— Būdamas aštuonerių, gyvenau Oregone, kaimo vietovėje, ir 
mokyklos bibliotekoje radau tą knygą - Roberto Heinleino „Du- 
rys į vasarą (Door into Summer), - pasakoja jis. - Jos pagrindinis 
veikėjas paima karinį įtaisą, sugalvoja, kaip iš jo padaryti gaminį, 
tinkamą parduoti, ir įsteigia mažą bendrovę. Ji įsikuria angare, 
Mohavių dykumoje. - Jo veidą papuošia šypsena, platesnė negu 
jo vaikystės valstija. 

Jeffas man aprodo XCOR angarą. Čia bendrovė konstruoja 
dvivietį kosminį lėktuvą Lynx, ne didesnį už naikintuvą, galintį 
pakilti ir nutūpti įprastiniame take, su vienu keleiviu ar bando- 
maja krova. Sėdu į Lynx lakūno kabinos natūralaus dydžio ma- 
ketą iš stiklo plastiko ir suprantu, kad šie žmonės nejuokauja. Jie 
tikrai kuria naujos rūšies verslą. Iš kabinos matau, kaip inžinie- 
riai, iš radijo skambant Bon Jovi, įrankiais krapšto raketų varik- 
lius. Mažiau nei už dviejų šimtų jardų nuo čia Scaled Composites 
konstruoja SpaceShipTwo - ne vienkartinį, o tikrą masinės gamy- 
bos erdvėlaivį. 

— Pagal sumanymą jis visada skris su žmonėmis, - aiškina 
Jeffas. - Jame būsite tik jūs ir lakūnas. Be to, jis visiškai tiks pa- 
kartotiniam naudojimui, tai toks modelis, kad jam tereiks įpilti 

degalų. Anksčiau to niekada nebuvo. Mėginame padaryti, kad 
keliauti į kosmosą ir atgal būtų ekonomiškai protinga. 

Jeffas tikisi, kad įmonės išlaidos susilygins su pajamomis, jei 
per metus įvyks bent du šimtai valandos trukmės skrydžių po 
devyniasdešimt penkis tūkstančius dolerių už vieną. Kadangi, 
norint paruošti Lynx skrydžiui, tereiks įpilti degalų, jo skaičiavi- 
mais, tokiu erdvėlaiviu per darbo dieną bus galima skristi keturis 
kartus. 

Angaro kampe stovi XCOR bandomasis skraidymo aparatas 
EZ-Rocket. Tai kosminio lėktuvo Lynx pirmtakas, galintis pakilti į 
dangų svaiginamu dešimties tūkstančių pėdų per minutę greičiu. 

- Vienas iš lakūnų bandytojų buvo Dickas Rutanas, - sako Jeffas. 

- Įdomus vyrukas, - atsakau. - Jis nori paneigti Einsteiną. 

— Panašu į jį, - juokiasi. - Jis, kaip sakoma, yra stipri asmenybė... 

Kitą vakarą mudu su Jeftu susitinkame pavakarieniauti - su- 
valgyti „Geriausiojo omleto“ vietiniame Dennys. Pavadinimas 
„geriausias“ jam ne visai tinka. Negaliu patikėti, kad pabuvojau 
omletų pasaulio viršūnėje, o tiksliau, nepritariu Mohavo Dennys 
pareiškimui, kad jie gali mane pakylėti į tokias aukštumas. 

Jeffas užveda temą, kuria, čia būdamas, girdėjau labai daug 
šnekant, - apie aplinkosaugos judėjimą. Asmenybės, su kuriomis 
man čia teko bendrauti, linkusios rizikuoti, jos mąsto kariškai, 
medžioja, gyvenime nebijo sunkumų, keikiasi, mėgsta pasienio 
zonas, tad lengva pamanyti, kad tai lengvabūdžiai naujovių ieš- 
kotojai, naudojantys išteklius asmeniniams siekiams įgyvendinti 
ir nedaug tesirūpinantys poveikiu aplinkai. Bet tai būtų netiesa. 
Nors beveik visi sutikti pašnekovai turi abejonių dėl to, ar vi- 
suotinį atšilimą sukėlė žmogus (Dickas Rutanas tvirtino, kad tai 
„niekinga apgaulė, visiškai kvaila ir iš esmės nusikalstama“), visi 
jie yra tvirti ekologinio tvarumo šalininkai. 

Stuartas Wittas klausė: „Kaip ateiviui paaiškintumėte, kodėl 
energijos gamybai nedarniai naudojame iškastinį kurą? Tai gana 

barbariška. Gyventi, kaip dabar sakome, „žaliai“, yra tiesiog da- 
ryti tai, ką privalome. Tai ne politikos reikalas, mes privalome tai 
daryti kaip Žemės erdvėlaivio stiuardai.“ 

— Negaliu pritarti, kai planetos ištekliai beatodairiškai švais- 
tomi pramoniniu mastu, - sako Jeffas. - Mėgstu šią planetą. Visas 
mano turtas čia. Manau, šioje planetoje turėtume tvarkytis ge- 
riau, nes, patinka mums tai ar ne, mums teko ją prižiūrėti. 

Čionykščiams atrodo beprasmiška gadinti savo erdvėlaivį. Pa- 
tekti į kosmosą - tai įveikti mąstymo barjerą ir pažvelgti į Žemę 
kaip į laivą, gabenantį žmoniją. Nors dauguma mūsų abstrakčiai 
suvokia šią mintį, tačiau, jei kosmoso prieiga plačiai paplis, tai pa- 
dės ją įsisąmoninti. 

— Jei visas kosmosas yra vienas barjeras, tai visa planeta yra 
viena civilizacija, - sako Jeffas. - Ši mintis keičia mąstyseną. Ji 
man teikia jėgų ir yra tikrai svarbi. 

Kosmoso varžybas motyvavo visiškai priešingi siekiai. Gal- 
būt Mohavo dvasia mažiau susijusi su siekiu būti „stipriausiam 
ir „kiečiausiam“ kvartalo vaikui, o daugiau su žodžiais „žmonės, 
jums reikia iš čia išvykti dažniau“. 

Galbūt daug kas sakytų: mums nebūtina keliauti į orbitą, kad 
susimąstytume apie tai, jog Žemėje atliekame stiuardų vaidmenį. 
Tačiau jei kosmoso prieiga atpigs, ji neišvengiamai šiek tiek pa- 
keis mūsų, kaip rūšies, požiūrį. Planetoje dar nebuvo astronauto, 
kuris grįžęs nepradėjo mąstyti kitaip. 


P] 


Autobusu palikdamas Mohavį, nebeabejoju, kad komerciniams 
skrydžiams į kosmosą lemta tapti tikrove. Su Stuartu važinė- 
damasis po aerodromą mačiau pro angarų vartus kyšant tikrų 
erdvėlaivių nosis. 

— Nemanau, kad anksčiau 2015-ųjų šiame lauke prasidės ko- 
merciniai skrydžiai, o tikriausiai jų nebus ir iki 2018-ųjų, - per- 
spėjo jis. 

Šios datos keleriais metais vėlesnės nei karštų kosmoso mė- 
gėjų ir verslo viešųjų ryšių bendrovių prognozėse. Vis dėlto tai 
žavinga mintis. Dar nepasibaigus dešimtmečiui kosmose apsilan- 
kiusių žmonių skaičius, jei galima taip pasakyti, šaus į viršų kaip 
raketa. 

Tačiau eiliniams mirtingiesiems kelionės taps prieinamos dar 
labai negreitai, - nedaugelis mūsų turi atliekamus šimtą tūks- 
tančių dolerių kelių valandų paskraidymui, - bet jei komercinių 
kosminių skrydžių istorija bus tokia kaip aviacijos, galbūt iki 
gyvenimo pabaigos mano vaikystės svajonė išsipildys. Jei dėl to 
skrydžio grįšiu čia, miestelis, be abejo, bus pasikeitęs. Vaizduotės 
piešiamas švytintis kosmodromas tada jau gali būti tapęs tikrove, 
o mano draugas iš Mikes Roadhouse kavinės ir baro turės susiras- 
ti naują gyvenamąją vietą, jei norės išvengti klestinčio miesto pa- 
gundų ir išbandymų. Mohavis gali tapti patrauklumo simboliu. 

Tačiau kol kas keliauju truputį žemiškesniu būdu, nors mano 
tikslas ir nėra žemiškas. Keliauju į Vašingtono miestą susitikti su 
vienu svarbiausių istorijoje išradėjų. 


8 skyrius 


Nuolatinis ir visapusiškas 
bendravimas 


Turime naudotis ne tik savo smegenimis, 
bet ir viskuo, ką galime pasiskolinti. 
WOODROW WILSON 


Gyvenu ant kalvos, kurios viršūnėje yra parkelis. Tai vienas iš da- 
lykų, teikiančių gyvybės šiam rajonui, - atvirai kalbant, toli gra- 
Žu ne prestižinei gyvenamajai vietai. Londono Naujojo Kryžiaus 
Vartų rajonas, SE14, nuo Beverli Hilso, 90210, skiriasi kaip The 
Troggs nuo Bon Jovi (iš dalies dėl to jis man ir patinka). Vasa- 
ros vakarais rajono gyventojai dažnai susirenka parke pažaisti 
lėkščiasvydžio, išgerti, paflirtuoti, pažiūrėti saulėlydžio. Gyve- 
name pietrytiniame miesto pakraštyje, ir iš čia galime matyti 
Aleksandros rūmus, stovinčius net už dešimties mylių į šiaurę, 
ir Čelsio uostą, įsikūrusį už šešių mylių į rytus. Galime mėgautis 
Parlamento rūmais, „Londono akimi“, Vemblio stadionu. Tems- 
tant, septyniems su puse milijono gyventojų įsijungus šviesas, 


* SE14 - autoriaus aprašomo rajono pašto kodas; 90210 - vieno iš JAV miesto Beverli Hilso rajo- 
nų pašto kodų; The Troggs - anglų roko grupė; Bon Jovi - JAV roko grupė (vert. past.). 
“* „Londono akis“ (London Eye) - apžvalgos rato pavadinimas (vert. past.). 

sužimba miesto žiburiai. Tai nuostabu. Ta pati kalvos viršūnė, 
leidžianti mums mėgautis žavingais saulėlydžiais, 1795-aisiais 
geriausiai tiko įrengti „optinio telegrafo stočiai“, XVIII amžiaus 
informacijos tinkle sujungusiai sostinę su pakrante. 

Optinio telegrafo stotį paskutiniame XVIII amžiaus dešimt- 
metyje Prancūzijoje išrado broliai Claudeas ir Renė Chappe, ak- 
tyviai ieškoję būdų pranešimams perduoti be arklių ar balandžių. 
Jie pasirinko paprastą, bet veiksmingą sistemą, sudarytą iš vaiz- 
dinių signalų, rodomų trimis sujungtais mediniais „sparnais“ 
(dviem trumpais sparnais, sujungtais vienu ilgesniu), galinčiais 
sudaryti devyniasdešimt aštuonias skirtingas figūras ir iš apačios 
valdomais skridinių mechanizmu, įtaisytu namelyje. 

Jei vaizdo tarp namelių niekas neužstodavo, pranešimą buvo 
galima iš karto perduoti per ilgą atstumą (ypač jei darbuotojai 
turėdavo žiūroną). Pranešimai, raitelių gabenti ištisas dienas, bū- 
davo perduodami per kelias dešimtis minučių. 

Napoleonas Bonapartas, labai susižavėjęs šiuo išradimu, ne- 
turėjo abejonių, kad planuojamas įsiveržimas į Angliją pavyks, ir 
paprašė trečiojo brolio Chappe, Abrahamo, sukonstruoti telegra- 
fą pranešimui perduoti per sąsiaurį. Prancūzijos pusėje, Bulonė- 
je, jis pastatė stotį. Deja, žinią apie Napoleono pralaimėjimą prie 
Vaterlo 1815-aisiais į Londoną perdavė vietinė britų telegrafo sis- 
tema (joje naudotasi šešiomis didelėmis sklendėmis, o ne judan- 
čiais mediniais sparnais). Mano rajone iškilusi Česnakų daržų 
kalva jau prieš dvidešimt metų buvo tapusi Telegrafo kalva, joje 
atsirado atskiras signalizavimo namelis. 

Pranašauta, kad telegrafas pasaulyje skatins taiką. Britų en- 
ciklopedijos 1797 metų leidime rašoma, kad „tolimų šalių sos- 
tines galima sujungti postų grandinėmis, ir ginčai, dabar reika- 
laujantys mėnesių ar metų, galės būti išsprendžiami per tiek pat 
valandų“. Kai antrojoje XIX amžiaus pusėje palyginti ribotą opti- 
nio telegrafo tinklą pakeitė pasaulinis elektrinio telegrafo tinklas, 

vėl pradėta trimituoti apie „taikos veiksnį . 1998-aisiais pasiro- 
džiusioje puikioje telegrafo istorijoje „Viktorijos laikų internetas“ 
(The Victorian Internet) Tomas Standage'as cituoja tostą, britų 
ambasadoriaus Edwardo Thorntono pasiūlytą užbaigus tiesti 
pirmąjį gerai veikiantį transatlantinį telegrafo kabelį: „Kas geriau 
gali užtikrinti [taiką], nei visų pasaulio šalių ir žmonių nuolatinis 
ir visapusiškas bendravimas?“ 

Standageas iškelia šiuos klausimus, svarstydamas pretenzijas, 
reiškiamas kalbant apie šiandieninę interneto revoliuciją, ir daro 
išvadą, kad su mūsų naujausiu ryšio tinklu siejamos viltys lygiai 
taip pat nepagrįstos. „Galbūt galima suprasti, kodėl tiek žmonių 
laikė telegrafą panacėja. Bet sunkiau suprasti, kodėl šiandien te- 
bedarome tą pačią klaidą.“ 

Tačiau, nors internetas (ir jo pirmtakai) aiškiai nedavė pasau- 
liui taikos, ar jis yra vienas iš veiksnių, darančių pasaulį ne tokį 
žiaurų? 


P] 


Taip, žinau. Aš irgi buvau nustebęs. Pasaulis darosi mažiau žiau- 
rus?'Ar matėte naujienas? Bet skaičiai kalba už save, ir jie daug 
pasako. Tai nuostabus, bet sumenkintas faktas: smurto mažėja, ir 
jau ne vieną šimtmetį. Šis faktas prieštarauja paplitusiai nuomo- 
nei, kad praeitis kažkodėl buvusi saugesnė ir paprastesnė: laikai 
be branduolinių ginklų ir ginkluotųjų sraigtasparnių, smurtinių 
filmų ar kompiuterinių žaidimų tik suaugusiesiems. Šią klaidin- 
gą nuomonę Stevenas Pinkeris trumpai nusako kaip „mintį, jog 
žmonės iš prigimties taikūs, bet šiuolaikinių institucijų sugadinti“. 

Pastaruosius trisdešimt penkerius metus tokie antropologai 
kaip Carol Ember ir Lawrence'as Keeley, naršydami po archeo- 
loginius duomenis ir tyrinėdami gentines kultūras, padarė at- 


OPTIMISTO KELIONĖ Į ATEITĮ 


radimų, verčiančių rimtai suabejoti nuomone, kad civilizacijos 
puošmenos mus gadina, žiaurina. Jų išvados pritrenkia. Kaip 
rašo Pinkeris, „yra atvirkščiai, nei sako romantinė teorija: mo- 
dernybė ir jos kultūra ne tik mūsų nežiaurina, bet ir kažkokiu 
būdu kilnina“. 

Smurto rodiklis (tikimybė būti nužudytam kito žmogaus) gen- 
tinėse visuomenėse gali siekti šešiasdešimt procentų, o dažniau- 
siai nebūna mažesnis nei dvidešimt procentų. „Jei per XX amžiaus 
karus būtų žuvusi tokia pati gyventojų dalis [...], žuvusiųjų būtų 
du milijardai, o ne 100 milijonų“, - daro išvadą Pinkeris. „Nuo 
XX amžiaus vidurio pasaulyje nuolat mažėjo smurto.“ 

Ši mintis mane taip (maloniai) apstulbina, kad nusprendžiu, 
jog geriau patikrinti skaičius pačiam. Pasaulio sveikatos organiza- 
cijos duomenų bazėse pradedu ieškoti informacijos apie mirties 
priežastis, skaityti tokias ataskaitas, kaip Britų Kolumbijos univer- 
siteto „Trumpa informacija apie žmonių saugumą“ (Human Secu- 
rity Brief) ir raustis po Upsalos universiteto Konfliktų duomenų 
programos pateikiamus skaičiuoklių failus tokiais pavadinimais, 
kaip „Ginkluotų konfliktų duomenų rinkinys 1946-2008“. Keista, 
bet visi šie statistiniai duomenys paglosto širdį, jei nepaisai to, kad 
jie atspindi gyvų žmonių viltis ir nuogąstavimus, nušluotus kul- 
komis, durtuvais ar minomis. 

Pasak Pasaulio sveikatos organizacijos, 2002-aisiais smurtine 
mirtimi mirė tik 2,8 procento pasaulio gyventojų. Daugiau nei 
pusė šių mirčių buvo savižudybės (smurtas prieš save), vienas 
procentas žuvo dėl žmogžudystės, ir tik 0,3 procento dėl konf- 
liktų. Organizacijos pateikiami pastarųjų trejų metų duomenys 
rodo panašias tendencijas. 

Skaitydamas „Trumpą informaciją apie žmonių saugumą, 
sužinojau, kad žmonių, žuvusių mūšiuose per tarpvalstybinius 
karus, skaičius šeštajame XX amžiaus dešimtmetyje siekė še- 
šiasdešimt penkis tūkstančius, o pirmajame XXI amžiaus de- 

šimtmetyje nukrito iki mažiau nei dviejų tūkstančių per metus. 
Šiame dokumente pilna naujienose neskelbiamų teiginių, tokių 
kaip „nuo 2002 metų pradžios iki 2005 metų galo pasaulyje 
vykstančių ginkluotų konfliktų skaičius sumažėjo 15 proc.“ Ir, 
„nepaisant pastaruoju metu padažnėjusių teroristinių išpuolių, 
tyčinio organizuoto smurto civilių aukų skaičius šiandien te- 
bėra pastebimai mažesnis nei Šaltojo karo metais.“ Negana to: 
ten teigiama, kad paskutiniame XX amžiaus dešimtmetyje „pir- 
mą kartą daugiau karų (42) baigėsi konfliktą išsprendus dery- 
bų būdu, o ne iškovojus pergalę (23). Taip išryškėjo tendenci+ 
ja, sustiprėjusi kitame tūkstantmetyje. Nuo 2000 iki 2005 metų 
17 konfliktų buvo išspręsti derybų būdu; tik keturi baigėsi kieno 
nors pergale“. Autoriai daro išvadą: „Vidutiniškai per pastaruo- 
sius šešerius metus kasmet baigdavosi daugiau konfliktų, nei pra- 
sidėdavo. Nėra pagrindo manyti, kad ši tendencija išliks, bet taip 
pat nėra jokio pagrindo tikėtis, kad atsiras priešinga tendencija.“ 

Paskutinis sakinys rodo, kad šie duomenys turi trūkumą: tai 
tėra trumpo nesenos istorijos laikotarpio vaizdas. Be to, statisti- 
niai duomenys apie smurto lygį itin fragmentiški. Nėra patikimų 
ir neprieštaringų šaltinių, suteikiančių duomenų apie žuvusiuo- 
sius karuose (konflikto apimtos šalys dažnai jais mažai tesirūpi- 
na). Kartkartėmis kyla abejonių dėl duomenų rinkimo ir patei- 
kimo metodų (bei politinių motyvų, skatinančių juos rinkti ir 
pateikti). Vašingtono Sveikatos statistikos ir vertinimo instituto 
(Institute for Health Metrics and Evaluation) ir Harvardo medici- 
nos mokyklos neseniai atlikti tyrimai rodo, kad kai kuriais atve- 
jais kare galėjo žūti tris kartus daugiau žmonių, nei rodo Pasaulio 
sveikatos organizacijos skaičiavimai. 

Nepaisant to, jei pažiūrėsime į pagrindinę tendenciją iš pla- 
tesnės perspektyvos, smurtinių mirčių staigiai mažėja. Net jei 
Padvigubintume, patrigubintume ar paketurgubintume per pas- 
tarąjį šimtmetį užfiksuotus žudynių duomenų skaičius, vis tiek 

vienam gyventojui tektų daug mažiau nužudytųjų nei protėvių 
laikais. Pasak Steveno Pinkerio, „tikriausiai kai ką darėme teisin- 
gai. Būtų gerai sužinoti, ką gi konkrečiai. 

Mano nuojauta sako, kad vienas dalykas, kurį darome teisin- 
gai, - sukuriame vis daugiau ryšių, o kai jų daugiau, tada sunkiau 
vieniems kitus žudyti. Daug kas taip mano, ir instinktyviai atro- 
do, kad taip ir turėtų būti. Tačiau suprantu, kad tikėjimas ir tiesa 
niekada nepainiotini. Susisiekiu su keliais žymiais akademikais, 
nes noriu sužinoti, ar yra kokių tyrimų, įrodančių ar paneigian- 
čių šią teoriją. Bradfordo universiteto Taikos studijų katedra at- 
sako, kad mano klausimas „nerimtas“ ir kad tai „neįrodoma“. La- 
bai gerbiama Birkbecko universiteto istorijos profesorė ir knygos 
„Slapta žudymo istorija“ (An Intimate History of Killing) autorė 
Joanna Bourke į mano elektroninį laišką atsako „jaučiuosi išties 
kvailai, bet tikrai net nenutuokiu . 

Geriausi mano surasti įrodymai yra straipsniai, pateikiantys 
konkrečius pavyzdžius, rodančius, kaip ryšių priemonių tech- 
nologijos padeda priešiškoms šalims bendrinti informaciją ir ją 
apdoroti, bendrauti arba patobulinti sprendimų priėmimą taip, 
kad būtų mažiau smurto. Taigi mano nuojauta, paremta keliais 
atskirais pavyzdžiais ir paprasta, bet patrauklia logika, nesikei- 
čia: bendravimas, mainai ir sienas įveikiantis dalijimasis kultūra 
sujungia mūsų likimus, todėl mažėja paskatų žudyti vieniems 
kitus. 

Amerikiečių filosofas Robertas Wrightas vadina tai „nenuli- 
nės sumos lošimu - šie žodžiai reiškia „vien dėl to, kad aš laimiu, 
tu nebūtinai turi pralaimėti . Į mano rajono parką galima pažiū- 
rėti kaip į nenulinės sumos lošimą. Mums jis yra ne tik graži vieta 
po atviru dangumi: vaikai iš sodo neturinčių šeimų čia gali lais- 
vai bėgioti, o kitiems parkas yra plotas, kuris tinka dalytis ir kurį 
turime dėl jo nekovodami. 2004-aisiais vietinių pastangomis, 
paskatinus Malcolmui su Jayne, parkas buvo atnaujintas, ir iš tO 

laimėjo ne tik jie, bet ir mes visi. „Nenulinės sumos“ vertybės 
mano rajono bendruomenėje yra reikšmingos. Johnas, Catheri- 
ne, Patricio ir Stephenas rūpinasi, kad rajone būtų pastatyta labai 
reikalinga kavinė; Bridget rengia vasaros šventę; o Julesas, Sara, 
Susan, Martinas, Philas, Maxas ir Rosie per kiekvienas Velykas 
surengia mums menų šventę. Jūsų kūnas irgi yra nenulinės su- 
mos lošimo pavyzdys - kiekviena ląstelė turi naudos iš visų kitų: 
jei kas nors naudinga jūsų kepenims, paprastai naudinga ir visam 
organizmui. (Ir atvirkščiai - jei jus kada kamavo pagirios, turite 
tai Žinoti.) £ 

Wrightas įrodinėja, kad „vystantis technologijai, atsiranda 
naujų jos pavidalų, palengvinančių arba skatinančių nenulinės 
sumos lošimus, turinčius daugiau dalyvių ir vykstančius dides- 
nėje teritorijoje“. Tokių technologijų pavyzdžiai yra žemės ūkis, 
urbanizacija ir, žinoma, ryšių priemonių bei gamybos technolo- 
gijos. Technologijos padeda mums kurti pasaulinį parką ir ka- 
vines. Pagrįsdamas savo teiginį jis rašo: „Jei paklaustumėte, ko- 
dėl nepritariu Japonijos bombardavimui, galėčiau pusiau rimtai 
atsakyti — „nes jie pagamino mano mašiną.“ (Vos prieš šešias- 
dešimt penkerius metus Amerika Japonijoje numetė dvi atomi- 
nes bombas - šiandien tokie veiksmai atrodo neįsivaizduojami.) 
Mūsų „nenulinės sumos lošimas“ pamažu plečiasi, mūsų jame 
dalyvauja vis daugiau. 

Užbėgdamas už akių skaitytojo minčiai, kad jis nepaiso mums 
kylančių sunkumų, Wrightas pabrėžia, kad jo teorija „nėra gry- 
nai optimistinė - nelygybė, išnaudojimas ir karas jos nepaneigia, 
[...] ji tik sako, kad visada likimai bus susiję. Jose nepranašau- 
jama, kad lošime būtinai išloš visi.“ Jis teigia, kad, pažvelgus į 
Visą istoriją, „žmonės dažniau dalyvaudavo lošimuose, kuriuose 
išlošia visi dalyviai, o ne tokiuose, kuriuose visi pralošia. Atsi- 
Žvelgus į viską, manau, istorijos galutinis vertinimas teigiamas.“ 
Jis tvirtina, kad pasaulyje stiprėja moralės suvokimas, kad dau- 

guma mūsų dabar įsitikinę, jog „visi visur yra Žmonės ir nusi- 
pelno, kad su jais būtų deramai elgiamasi, kad ir kokia jų rasė 
ar religija“. Nors, deja, vis dar aišku, kad etniniai ir ideologiniai 
konfliktai nužmogina, toks požiūris, teigia Wrightas, pasaulyje 
kaip visumoje nebevyrauja. „Reikia paskaityti senovės istoriją, 
kad suprastum, kokia revoliucija įvyko. Prieš kelis tūkstančius 
metų vyravo kitoks požiūris.“ 


P] 


Noriu pasikalbėti apie tai, kad daromės vis labiau susiję vieni su 
kitais, ir apie šių sąsajų poveikį mūsų ateičiai, todėl atvykstu į 
didelį namą Makleine, Virdžinijos valstijoje, visai šalia Vašingto- 
no miesto. Nuolat girdime kalbant apie „tinklų amžių, bet ar tai 
geras dalykas? Ar tai vienas iš veiksnių, paskatinusių mus mažiau 
kariauti? Atvykau pasimatyti su žmogumi, galbūt sutvirtinsian- 
čiu arba sutriuškinsiančiu mano požiūrį. 

Dar niekad nesu įkėlęs kojos į tokį turtingą rajoną. Rūmų 
dydžio namus supa nepriekaištingai prižiūrimos vejos. Pastatyti 
plačiose įvažose, saulėje spindi neregėto švarumo automobiliai. 
Iki durų dar likus daugiau nei dešimčiai jardų, jos atsiveria, ir 
pamatau aukštą, sveikai atrodantį maždaug penkiasdešimt pen- 
kerių metų maloniai besišypsantį vyrą tvarkingu trijų dalių kos- 
tiumu ir gerai prižiūrima žila barzda. Jis sako „sveiki!“ ir ištiesia 
ranką. Vintono, praminto Vintu, sėkmė iš esmės pakeitė pasaulį. 
Vintas - vienas iš žmonių, išradusių internetą. 

Kai susėdame bibliotekoje (tokiuose rajonuose jų būna), jis 
įteikia man savo kortelę: „Vintas Cerfas. Google. Vyriausiasis in- 
terneto pamokslininkas.“ 

- Bandžiau tapti erchercogu, - juokauja. 

Jis paaiškina, kad buvo pavadintas pamokslininku, nes „iš- 

tisus dešimtmečius skatino interneto plėtrą ir įtikinėjo žmones, 
kad tai - geras dalykas“. Vintas ir dabar atlieka šią misiją. 

- Vis dar turiu tai daryti, nes internete yra tik trečdalis pasau- 
lio gyventojų, - sako jis. 

Vintas tiki, kad gyvenimas susijungus turi privalumų. 

Duodu Vintui savo kortelę. 

- Kvailoka, - sako imdamas. - XXI amžius, o mes keičiamės 
kartono skiautėmis. 

Ilgiau su juo pasikalbėjęs sužinosiu, kad Vintas greitai pastebi, 
kas yra kvaila. Neseniai jis, pakviestas į vieną katalikų susitikimą, 
atvyko su tradicinėmis ispaniškomis akademinėmis regalijomis 
(kostiumu, jam duotu per vieną iš daugelio ceremonijų, kuriose 
jam buvo suteikta aštuoniolika garbės vardų). Paklaustas, kokiai 
religijai atstovauja, Vintas atsakė: „Moksliukų ortodoksų.“ Tais 
pačiais drabužiais jis vilkėjo savo pirmąją dieną Google. 

- Nenorėjau, kad jaunieji Google darbuotojai manytų, jog esu 
koks nuobodus pirdžius, o jei jau manytų, tai norėjau, kad jiems 
bent atrodytų, jog aš neįprastas pirdžius, - kikena. 

Bet šiaip jis visada vilki elegantišką trijų dalių kostiumą. 

- Turiu įsišaknijusį įprotį - nenoriu atrodyti kaip visi, - sako 
jis man. - Vilkiu juo visą laiką. Taip pat ir skrisdamas, todėl, jei 
pamesčiau bagažą, vis tiek būsiu apsirengęs tinkamai bet ko- 
kiai progai. Pamenu, reikėjo susitikti su Bulgarijos prezidentu ir 
ministru pirmininku, o oro transporto bendrovė keturioms die- 
noms pametė mano bagažą. Puikiai be jo apsiėjau. 

Vintas Cerfas: senamadiškas, smulkmeniškas, žaismingas - ir 
gudrus kaip velnias. 

Tikiuosi, kad Vintas padės man pamatyti bendrą vaizdą = 
kaip mes vis glaudžiau susijungiame. Šiaip ar taip, jis buvo prie 
interneto šaknų, o dabar darbuojasi pačioje viršūnėje. Jis stebėjo 


* Panašūs žodžiai: angl. Greek - graikas, geek - moksliukas (vert. past.). 

šią technologiją per visą savo karjeros laikotarpį, o tokiai nesenai 
technologijai kaip internetas tai ilgiausias įmanomas laikotarpis. 
Studijų metais Cerfas darbavosi pas profesorių Leonardą Klein- 
rocką, vadovavusį grupei, 1969-aisiais pirmą kartą paketinio duo- 
menų siuntimo metodu nusiuntusiai pranešimą iš vieno kompiu- 
terio į kitą. Šis metodas sudaro interneto pagrindą. Tiesą sakant, 
buvo nusiųsti tik du trečdaliai pranešimo. Charley Klineas, kitas 
Kleinrocko studentas, tikėjosi į kitą įrenginį nusiųsti trijų raidžių 
pranešimą „LOG“ (tai buvo komanda prisijungti prie to kompiu- 
terio). „L“ ir „O“ pavyko nusiųsti, bet dėl „G“ sistema užstrigo. 

- Taigi pirmasis pranešimas internete buvo „LO“, - sakė pro- 
fesorius Kleinrockas. - Arba „sveiki“, ir tada - strigtis! 

Tada Cerfas su kitais sukūrė ARPANET - JAV valdžios fi- 
nansuojamą tyrimų projektą, vadovaujamą Lawrenceo Robertso. 
Dažnai klaidingai manoma, kad ARPANET buvo pirmasis da- 
bartinio mums pažįstamo interneto įsikūnijimas, bet Vintas man 
paaiškina: 

- ARPANET - vienas iš kelių vėliau sujungtų tinklų, tapusių 
gimstančio interneto dalimis. 

Vintą dažnai vadina „Interneto tėvu, bet jis sako, kad suteikti 
jam šią garbę „tiesiog klaidinga , kad taip imta daryti dėl „pernelyg 
aktyvios viešųjų ryšių grupės“ iš jo buvusios darbovietės - MCT”. 

- Tai sukelia galybę rūpesčių, nes yra daugybė žmonių, nu- 
sipelniusių, kad juos paminėtų. Man asmeniškai tikrai skaudu 
girdėti žmones taip kalbant, ir privalau gintis, - sako jis. 

Bet jei Vintas nėra interneto tėvas, tai jis yra vienas iš tėvų. 
Būtent Vintas ir jo kolegos (ypač Bobas Kahnas) atsakė į klausi- 
mą: „kaip patikimai perduoti duomenis, įrašytus šio tinklo kom- 
piuteryje, į kitą kompiuterį iš kito tinklo, jei jų aparatinė ir pro- 


* Lo šnekamojoje anglų kalboje gali būti pasisveikinimo žodžio hello santrumpa (vert. past.). 
** MCI - Amerikos telekomunikacijų bendrovė (vert. past.). 

graminė įranga gali skirtis?“ Šis klausimas tada buvo vadinamas 
„tarptinkline problema“ (Inter-Net problem). 

Jų atsakymas buvo keletas „programinių protokolų, pabrėž- 
tinai negrakščiai pavadintų „Transporto valdymo protokolu / 
interneto protokolu“ (Transmission Control Protocol / Internet 
Protocol), sutrumpintai TCP/IP. (Gali būti, kad su šia atšiauria 
santrumpa jums teko susidurti, kai ginčijotės su savo interneto 
paslaugų teikėju.) Internete tarp išsiuntimo vietos ir paskirties vie- 
tos nebūna pastovaus ryšio kanalo duomenims perduoti. Vietoj to 
duomenys skaidomi į sunumeruotus paketus, ir šie pasiunčiamiį 
tinklo platybes, kad susirastų kelią iki paskirties įrenginio. Kai pa- 
ketas tinkle keliauja pro kurį nors maršruto mazgą, jis sako — „ei, 
noriu nukeliauti į B, ar žinote, kur yra B?, ir gauna vieną iš trijų 
atsakymų: „Taip! Aš esu B', „Taip, B štai ten“ arba „Ne, bet siunčiu 
jus pas kitą mašiną, gal ji žinos, kur B“. Kai paprašau patikrinti, ar 
šis trumpas aprašymas teisingas, Vintas man atsako: „Iš tikrųjų 
viskas veikia truputį sistemingiau! Bet jūs netoli tiesos!“ 

Kad paaiškintų šį procesą, interneto teisės profesorius Jo- 
nathanas Zittrainas iš Harvardo teisės mokyklos 2009-ųjų TED 
paskaitoje pasiūlė žiūrovams įsivaizduoti, kad jie yra sporto ren- 
ginyje ir kažkas paprašo alaus. „Perdavimas prasideda tarpe tarp 
eilių, ir jūsų, kaip kaimyno, pareiga yra perduoti alų toliau, kad 
jis pasiektų tikslą, nors tai kelia pavojų jūsų kelnėms. Jums už 
perdavimą niekas nemoka. Tai tiesiog viena iš kaimyno pareigų. 
Būtent taip paketai keliauja po internetą: kartais tarpininkai to- 
lyn perduoda duomenis net dvidešimt penkiais ar trisdešimčia 
tranzitinių ruožų, neturėdami jokio ypatingo sutartinio ar teisi- 
nio įsipareigojimo pradiniam siuntėjui ar gavėjui.“ 

Šį aprašymą Vintas patikslina taip: 

— Iš tikrųjų dauguma ryšių yra susiję su sutartimis, net jei 
niekas niekam nemoka pinigų. Tačiau susitarimas būna visiškai 
savanoriškas. 

Iš esmės internetas yra sistema, kurios veikimas priklauso 
nuo pasitikėjimo ir bendradarbiavimo. Jis pats yra nenulinės 
sumos lošimo pavyzdys. Visos sistemos bendradarbiauja, todėl 
tinklas visoms gali būti naudingas. Programos laisvai bendradar- 
biaudamos skaido, siunčia ir vėl sujungia duomenų paketus, to- 
dėl jūs galite siųsti draugams elektroninius laiškus, siųsti ir gauti 
darbo failus, žiūrėti filmus, dalyvauti vaizdo konferencijoje su 
tolimose šalyse esančiais artimaisiais ir visu naktiniu gražumu 
pamatyti Paris Hilton. 

- Pažvelgus į patį tinklą, visur matyti bendradarbiavimas, 
nėra centrinės valdžios, niekas nėra verčiamas kurti tinklo dalies 
ar ją prižiūrėti, - sako Vintas. - Manau, turėtų būti akivaizdu, 
jog ši bendradarbiavimo ir abipusio savanaudiškumo idėja yra 
nepaprastai svarbi interneto istorijos dalis. 

Šioje vietoje reikia išsklaidyti paplitusią painiavą: „internetas“ 
(the Internet) ir „saitynas“ (the Web) nėra tas pats, nors juos daž- 
nai mini pakaitomis. Internetas - tai lyg gelminis vandentiekis. 
Iš tikrųjų jūs jo nematote, visai kaip įėję į vonios kambarį nema- 
tote nutekamojo vamzdžio. Saitynas, 1989-aisiais išrastas Timo 
Bernerso-Lee, yra priklausomas nuo to „vandentiekio, ir leidžia 
mums naudotis tam tikra paslauga: tai būdas pateikti duomenų 
paketus vadinamaisiais tinklalapiais, tai yra vaizdiniu pavidalu ir 
su saitais. (Saitynas nėra vienintelė paslauga, priklausanti nuo in- 
terneto, - dar viena tokia paslauga yra elektroninis paštas.) Tačiau 
dauguma šiuodu terminus vartoja pakaitomis, nes būtent saitynas 
padarė internetą naudingą daug platesniam žmonių ratui. 

Interneto ir saityno derinys naudojamas ne tik asmeninėms 
reikmėms (galime apsipirkti, rasti informacijos apie keliones ar pa- 


* Kai Bernersas-Lee savo viršininkui tarnybiniame rašte pasiūlė „paskirstytojo hiperteksto sis- 
temą“, jam tą raštą grąžino pirmajame puslapyje užrašę „miglota, bet įdomu“. „Po aštuoniolikos 
mėnesių mano viršininkas pasakė, kad galiu tuo užsiimti papildomai, kaip tam tikru pramoginiu 
projektu“, - prisimena jis. Ta „hiperteksto sistema“ tapo saitynu. 

veikslėlių su katinais, primenančiais Hitlerį), bet ir duoda bendros 
naudos. 

- Turiu pastebėti, kad internetas man atrodo vienu atžvilgiu 
kitoks nei televizija, radijas, telegrafas, telefonas, laikraščiai ir 
žurnalai: jis leidžia žmonių grupėms bendrauti taip, kaip niekada 
nebuvo įmanoma anksčiau, - teigia Vintas. - Su jumis gali bend- 
rauti daugiau Žmonių - manau, tai svarbu. 

Telefonas (ir jo pirmtakai telegrafai) leidžia kalbėtis dviem 
žmonėms, tačiau tokie pokalbiai netinka, kai žmonių daug (su 
tuo sutiks kiekvienas, kam teko naudotis konferencine iškvieta). 
Tokia pat ribota yra ir vaizdo konferencija. Televizija, radijas ir 
laikraščiai yra visiška priešingybė, jie pasiekia daugelį, bet jiems 
trūksta dialogo: jie transliuoja, o mes priimame. Internetas ir sai- 
tynas leidžia užpildyti šią spragą. Žmonės iš viso pasaulio gali 
burtis į grupes daug greičiau ir veiksmingiau, nei kada praeityje. 
Protesto sąjūdžiai gali sutelkti tiek žmonių, kiek reikia, kad jų 
balsas būtų išgirstas, - iki interneto epochos tokie metodai buvo 
tiesiog neįmanomi. (Protesto demonstracijos prieš karą Irake, 
pasinaudodamos interneto galia, mobilizavo milijonus demons- 
trantų iš viso pasaulio.) O entuziastų grupės kartu kuria „Vikipe- 
dijos“ straipsnius, naudingus mums visiems, ir atvirąją progra- 
minę įrangą, telkiasi į internetines bendruomenes. 

Geras pavyzdys yra „Ypatingųjų šokėjų legionas“ (The Legion 
of Extraordinary Dancers), 2009-aisiais akimirksniu išgarsėjęs in- 
ternete, o vėliau pasirodęs „Oskarų“ įteikimo ceremonijoje. Tai 
tiesiog vaikai, šokantys gatvėse. Jie pradėjo filmuotis ir skelbti 
savo judesių vaizdo įrašus svetainėje YouTube. Vaikai iš Detroito 
sugalvodavo naujovių pagal Tokijo šokėjų sukurtus judesius, ir 
per kelias valandas atsirasdavo nauji šokio judesiai. Tokiu būdu 
tuometiniai geriausi ir išradingiausiai judantys šokėjai tarsi atsi- 
spyrę nuo tramplino pritraukė žiūrovus, kurių jie anksčiau nie- 
kada nebūtų galėję pasiekti. Socialinių tinklų svetainės ūžė nuo 

draugų, besidalijančių nuorodomis į vaizdo įrašus su šauniausiais 
judesiais. Pažiūrėkite į šį vaikiną! Jonas Chu, kuris, suradęs popu- 
liariausius iš tų YouTube vaizdo įrašų, sukūrė „Ypatingųjų šokėjų 
legioną“, sako: „Šokis niekada neturėjo geresnio pagalbininko už 
technologiją. Internetiniai vaizdo įrašai ir socialiniai tinklai in- 
ternete sukūrė ištisą pasaulinę šokio laboratoriją.“ 

Rinkodaros guru Sethas Godinas pavadintų šiuos šokėjus 
„gentimi“: 


Kas yra gentis? Tai labai paprasta penkiasdešimties tūkstančių 
metų senumo idėja. Gentyje svarbiausia vadovavimas, žmonių ir 
idėjų ryšių kūrimas. To žmonės visada norėjo. Daugybei žmonių 
įprastos dvasinės gentys, bažnytinės, darbo ar bendruomenės gen- 
tys. Bet dabar, kai turime internetą, kai įvyko masinių visuomenės 
informavimo priemonių sprogimas, kai viso pasaulio visuomenėje 
kunkuliuoja daugybė kitų dalykų, genčių atsirado visur. 


Jis tvirtina, kad internetas padeda mums susirasti savo gen- 
tį arba pradėti vadovauti gentims, neturėjusioms vadovo. („The 
Beatles neišrado paauglių, - teigia Godinas. - Jie tik nutarė jiems 
vadovauti.) Taigi internetas labai sulygina galimybes. Jums ne- 
bereikia milžiniškų pinigų ar transliavimo tinklo, o tik idėjos ir 
vadovo, galinčio suburti pakankamai žmonių. Internetas mūsų 
nepadaro pasauline šeima, bet leidžia kurti „šeimas“, lengviau 
įveikiančias geografines ir turtines sienas, todėl daug kas teigia, 
kad jis visada skatina žmones broliautis. Be to, jis skatina kurti 
naujoves - ne tik šokio judesius, bet ir mokslo, technologijos ir 
politinio mąstymo naujoves. Internetas tampa svarbiausiu infor- 
macijos amžiaus varikliu - jums leidus, „žinių degimo varikliu“. 

Bet yra ir tamsioji pusė. Kai padaugėja ryšių, žiaurių ideolo- 
gijų šalininkams, pedofilams ir chuliganams tampa lengviau ras- 
ti vieniems kitus (ir susirasti aukų). Kita problema - išankstinis 

nusistatymas gali būti ne tik silpninamas, bet ir puoselėjamas. 
Johnas Seely Brownas, vienas garbiausių technologijos ir visuo- 
menės sąveiką tyrinėjančių Amerikos mąstytojų, 2010-aisiais 
pasakė: „Dėl tinklaraštijos ir joje aptinkamų uždarų ratų atsi- 
randa daugiau žiaurių grupių. Uždari ratai sustiprina kraštuti- 
numus. Jūs pasirenkate bendravimui jums labiausiai patinkantį 
ratą. Niekas neverčia klausytis minčių, kurios jums nepatinka. 
Šioje šalyje labai greitai savaime atsiras pavojingas terorizmas — 
dėl interneto.“ Robertas Wrightas papildo: „[ir dėl] tendencijų 
informacinėse ir kitose technologijose, kurias galima panaudoti 
ginklavimuisi, - tokiose kaip biotechnologija ir nanotechnolo- 
gija. Apsilankęs pas Georgeą Churchą ir Ericą Drexlerį, ėmiau 
nerimauti dėl nanotechnologinių ir biotechnologinių rugsėjo 
11-ąją primenančių išpuolių, o internetas sudaro sąlygas veikti 
ekstremistų grupėms, padedančioms tokius išpuolius rengti ir 
juos skatinančioms. 

— Mes Jungtinėse Valstijose už žodžio laisvę mokame išties 
nemažą kainą, - sako Cerfas. - Mums kartais sunku toleruoti, 
kad žmonės kalba dalykus, kuriems nepritariame. Bet tam, kad 
išsaugotumėte visuomenę, kurioje gyvename, turite ragais ir na- 
gais kovoti už to asmens teisę sakyti tai, ką jis pasakė. Ne visi 
pasaulyje taip mano. 

Internetas atskleidžia ryškius šalių skirtumus. 

— Europietiškoji privatumo ir žodžio laisvės samprata ski- 
riasi nuo amerikietiškosios. Tačiau internetas yra pasaulinis, ir 
dažniausiai ne nacionalinio pobūdžio, todėl galutinis rezultatas 
būna kompromisas tarp visų šių skirtingų ir nesuderinamų so- 
ciologinių požiūrių. 

Netrukus po mano viešnagės Vašingtone Pakistanas pradėjo 
blokuoti svetaines Facebook ir YouTube, „todėl, kad padaugėjo 
šventvagiško turinio“, - tai rodo politikos, religijos ir žodžio lais- 
vės įtemptus santykius. 

Prancūzijoje įsikūrusi ne pelno organizacija „Reporteriai be 
sienų“ (Reporters Without Borders), aktyviai pasisakanti už spau- 
dos laisvę, pateikia „interneto priešų“ sąrašą - dabar, kai rašau, 
jame yra Egiptas, Iranas, Kinija, Kuba, Mianmaras, Saudo Ara- 
bija, Sirija, Šiaurės Korėja, Tunisas, Turkmėnija, Uzbekija ir Viet- 
namas. Jos „įtariamųjų sąraše“ yra Australija, pasiūliusi įstatymą, 
reikalaujantį įdiegti „drakonišką filtravimo sistemą . Mudviem su 
Vintu šnekučiuojantis, Google kovoja su Pekinu dėl saityno paieš- 
kos cenzūros. Dėl šio nesutarimo bendrovė sustabdys Kinijoje 
veikusią paieškos sistemą. Tai dar vienas pavyzdys, rodantis, kad 
ryšiai mus ne visada sutaiko. 

Kita įdomi problema - nors smurto mažėja, jo labiau bijo- 
me. Vintas šį faktą aiškina tuo, kad šiandien „patiriame daugiau 
pasaulio įvykių, nei galėtume, ir taip pat greičiau - patirtis būna 
beveik tikralaikė.“ Taigi „galime nesuprasti arba klaidingai su- 
prasti, ką visai neseniai sužinojome arba atradome, ar su kuo su- 
sidūrėme“. Apie smurtą pranešama tuoj pat, ir kartais ši informa- 
cija nefiltruojama, taigi „ima atrodyti, kad tau gresia pavojus, kad 
pasaulis pavojingas. Dėl išvystytų ryšių darosi sunkiau pamatyti 
perspektyvą.“ 

Šią mintį jis iliustruoja Kirgizijos maištų pavyzdžiu - tą dieną 
apie juos pasirodė pranešimų. Jei pasaulyje būtų mažiau ryšių, 
mūsų net nebūtų pasiekusios žinios apie tokius tolimose vietose 
vykstančius žiaurius įvykius, o dabar, kur jie bevyktų, apie juos 
išgirstame iškart. (Privalumas - žinios apie smurtą gali greitai 
pasklisti. YouTube ir belaidis ryšys labai padeda iškelti aikštėn 
žiaurumą.) 

Nors mintis, kad ryšių gausėjimas skatina mus mažiau kovo- 
ti, susilaukė kritikos, man atrodo, ji dar nepaneigta. Aišku, dėl 
ryšių pagausėjimo daugėja ir kai kurių rūšių smurto atvejų, bet 
šalia visko, ką Robertas Wrightas vadina „mirtinu negatyvumo 
stiprėjimu“, į akis krenta ir „Ypatingųjų šokėjų legionas“, world- 

changing.com (įtakingas veiklos centras, palaikantis „planetai 
kylančių sunkumų išradingus sprendimus“) ir couchsurfing.org 
(milijonų žmonių naudojama svetainė, vienijanti žygeivius, ieš- 
kančius nakvynės ant sofos pas žmogų kitoje šalyje). Patikrinus 
skaičius matyti, kad žmonės naudojasi internetu užmegzti ry- 
šiams ir mokytis. Populiariausios pasaulio svetainės, greta paieš- 
kos sistemų, yra socialiniai tinklai, tinklaraščių rašymo priemo- 
nės ir internetinės enciklopedijos. 

Be to, pasirodo, kad mitas, jog internete vyrauja pornografija, 
ir yra tik mitas. 2006-aisiais JAV Teisingumo departamentas Phi> 
lipui Starkui iš Berklyje įsikūrusio Kalifornijos universiteto Sta- 
tistikos katedros pavedė ištirti interneto filtravimo programinės 
įrangos veiksmingumą. Starkas padarė išvadą: „Maždaug vieno 
procento Google ir MSN sąrašuose esančių svetainių turinys yra 
seksualiai atviras. Maždaug šešiems procentams užklausų patei- 
kiamos seksualiai atviros svetainės.“ Kita vertus, „beveik ketu- 
riasdešimčiai procentų populiariausių užklausų pateikiamos sek- 
sualiai atviros svetainės“, nors, pasak Philipo, vien tai, kad tam 
tikram paieškos žodžiui gali būti pateikiama nuoroda į nepado- 
raus turinio svetainę, neįrodo, kad „paieškos sistemą naudojantis 
asmuo tokios svetainės ieškojo ar joje apsilankė. Juk daugybė 
žodžių yra daugiareikšmiai, aiškiausias pavyzdys - sex angliškai 
gali reikšti ir lytį, ne tik seksą. Plačiai paplitusią nuomonę, kad 
„internetas pilnas pornografijos“, turbūt geriau performuluoti 
taip: „Internete yra maždaug vienas procentas pornografijos, bet 
tas vienas procentas gana populiarus.“ 


[>] 


Toliau mudviejų pokalbis Cerfo bibliotekoje pasuka prie nuotai- 
kingesnės temos. 

- Šiuo metu mano optimistinis posakis yra ne „informacija — 
jėga, o „informacijos bendrinimas - jėga, - sako jis. - Mano nuo- 
mone, žmonijos istorijoje ne kartą buvo įrodyta, kad informacijos 
bendrinimas visiems mums suteikia daugiau galių, ir kad infor- 
maciją slepianti visuomenė visada smarkiai kenkia sau. Kaip sakė 
Stephenas Hawkingas, „kai turime savo žinioje technologiją, ga- 
limybės beribės. Mums tereikia padaryti viena - užtikrinti, kad 
ir toliau kalbėsimės.“ 

Internetas - tai viena iš vietų kalbėtis. Kaip ir telegrafas, te- 
lefonas ar laikraštis, jis nėra tobulas, bet leidžia mums naujais 
būdais kalbėtis, dalytis informacija ir idėjomis. 

- Privalumas - susiduriame su žmonėmis, su kuriais niekada 
nebūtume susidūrę, turime galimybę kartu šlifuoti idėjas, į kurias 
galbūt niekada nebūtume galėję gilintis, - manau, tai nepaprastai 
veiksminga, - teigia Vintas. 

Galbūt dėl to žurnalo Wired itališkojo leidinio darbuotojai 
internetą ir saityną nominavo 2010-ųjų Nobelio taikos premijai, 
ir, jei pasiūlymas būtų priimtas, premiją gautų Vintas Cerfas, Bo- 
bas Kahnas ir Timas Bernersas-Lee. 

Tačiau žmonių ryšių kūrimas yra tik dalelė interneto istorijos. 
Kaip rašė Cerfas, 


Kitame dešimtmetyje apie 70 proc. žmonių turės fiksuotojo arba 
mobiliojo ryšio interneto prieigą ir greičiai bus vis didesni. Galime 
pagrįstai tikėtis, kad mobilieji įrenginiai taps svarbia interneto da- 
limi, kaip ir visokiausi aparatai ir jutikliai. Daug internete esančių 
daiktų, mobilių ir stacionarių, žinos savo buvimo vietą - ir geo- 
grafinę, ir loginę. Jums įžengus į viešbučio kambarį, jūsų mobilia- 
jam telefonui bus tiksliai pranešta, kur jis yra, taip pat ir kambario 
numeris. Jums įjungus nešiojamąjį kompiuterį, jis irgi sužinos šią 
informaciją — iš mobiliojo ryšio telefono arba iš paties kambario. 


Bus įprasta, kad įrenginiai, kai juos įjungsime, sužinos, kokių kitų 

įrenginių esama netoliese, taigi jūsų mobilusis telefonas sužinos, 
kad jam prieinamas didelės skiriamosios gebos ekranas, priklau- 
santis tam, kas kažkada buvo vadinama televizoriumi. Jums pagei- 
daujant, mobilusis telefonas atsimins, kur buvote, ir stebės (...) to- 
kius daiktus kaip jūsų portfelis, automobilio raktai ir akiniai. „Kur 
mano akiniai?“ - paklausite. „Paskutinį kartą arti jų [...] buvote 
svetainėje“, - atsakys jūsų mobilusis telefonas arba nešiojamasis 


kompiuteris. 


— Be žmonių ir idėjų interneto, yra dar ir „daiktų internetas, — 
sako Vintas. 

Kompiuteriniams prietaisams vis mažėjant, beveik kiekvie- 
nas daiktas gali tapti interneto mazgu. Ateities pasaulyje, pametę 
raktus, jų ieškosite naudodamiesi Google, gaisro signalizatorius 
paskambins jums pranešti, kad įsijungė, o dantų pasta baigiantis 
tūtelei užsakys dar dantų pastos. 

— Manau, teiginys, kad viskas sujungta, ne tik bus techniškai 
teisingas mechaninio pasaulio apibūdinimas, nes laikui bėgant 
daugėja tiesiogine prasme sujungtų daiktų, - šis teiginys visada 
buvo teisingas sąvokine prasme, - aiškina Vintas. 

Pasirodo, Vintas, kaip ir aš, yra Jameso Burkeo gerbėjas. Tai 
britų mokslo istorikas, o XX amžiaus aštuntojo ir devintojo de- 
šimtmečių televizijoje - vienas žymiausių mokslo populiarinto- 
jų. Mūsų mėgstamoje laidoje Connections Burkeas atskleisdavo 
visuomenės ir technologijos sąsajas. 

- Jis vadovavo keliems susitikimams Google, - pasakoja Vin- 
tas. - Jis pradeda nuo kokio nors fakto, tada nuklysta prie susi- 
jusių dalykų, nuveda jus toli, o galiausiai užbaigia ratą ir grįžta į 
pradinį tašką. Man su juo buvo labai smagu. 

Pirmojoje Connections laidoje - jas pradėjo rodyti 1978-aisiais — 
Burke'as sakė: „Nepaprastai svarbu papasakoti apie įvykius ir apie 
Žmones, per šimtmečius susivienijusius tam, kad mus priglobtų ir 

suvyniotų į šiltą technologijos antklodę. Technologijos vis labiau 
visaip kaip skverbiasi į mūsų gyvenimą, todėl jos tapo sistema, 
reikalinga mūsų gyvybei palaikyti, ir be jos mes neišgyventume.“ 
Ar internetas - tai paskutinė tos nuolat besivystančios žmogų pa- 
laikančios sistemos dalis? Išties sunku įsivaizduoti, kaip daugelio 
šalių ūkis susidorotų su sunkumais, jei ši sistema staiga nustotų 
veikti. Fizikas ir kompiuterininkas W. Danielas Hillisas yra rašęs: 
„Dabar visi mes, žmonės ir mašinos, susiję. Sveiki įžengę į Įsipai- 
niojimo erą.“ ` 

- Tai ne nauja, - atsako Vintas, kai jam išdėstau šią mintį. — 
Visada buvome įsipainioję į technologijos ir žinių reikalus. Da- 
bar įsipainiojimas pasireiškia tokiais būdais, kad darosi lengviau 
pastebimas. Bet jei būtumėte urvinis žmogus, turbūt taptumėte 
gana stipriai priklausomas nuo pasidarytų įrankių, nes be jų ne- 
galėtumėte prasimaitinti, todėl jums reikėtų įgūdžių jiems pasi- 
gaminti, arba turėtumėte žinoti, kur surasti tokį, kuris galėtų juos 
pagaminti. Be to, jums reikėtų žinoti, kad tas daiktas, esantis štai 
ten, yra kardadantis tigras, ir kad sprukti šalin būtų tikrai gera 
mintis. Žmonės, kurie to nesuprato, neišgyveno. 

Trumpai tariant, kai esame įsipainioję į žinių ir technologijos rei- 
kalus, daugiau mūsų gali išgyventi. Kuo daugiau ryšių, tuo geriau. 

Bet nerimą kelia dar vienas dalykas. Jei internetas dabar, kaip 
ir pranašavo Burkeas, yra technologija, kuri „visaip kaip skver- 
biasi į mūsų gyvenimą, jei jis yra „sistema, reikalinga mūsų gy- 
vybei palaikyti, ir be jos mes neišgyventume , kas atsitiktų, jei kas 
internetą išjungtų“ 


P] 


1909-aisiais E. M. Forsteris parašė apsakymą „Mašina sustoja“ 
(The Machine Stops). Jame pasaulinė visuomenė gauna galą, su- 

stojus visur esančiai ją saugojusiai mašinai, nuo kurios ji visiškai 
priklausė. Milijonai žmonių žūva, iš žmonijos lieka tik saujelė už- 
mirštųjų, gyvenančių žemės paviršiuje. Ar jie vėl paleis mašiną? 
„Niekada“, - sako pagrindinis veikėjas, netrukus prisijungsian- 
tis prie „daugelio kartų, gyvenusių anksčiau už juos“. „Žmonija 
daug ko pasimokė.“ 

Cerfui šis apsakymas labai patinka. Ar internetas galėtų su- 
stoti? Taip lengvai - negalėtų. 

— Kai kurios dalys tampa neprieinamos, kitos yra puolamos, 
informacija dingsta, nes kažkas sustabdė svetainės veikimą, arbą 
dėl to, kad nebežinome, kaip interpretuoti kai kurias vietas, kitos 
dalys atsiskiria ir išnyksta, - sako jis. - Bet nemanau, kad būtų 
labai lengva sustabdyti jį visą. 

Taip yra dėl to, kad internetas - tai ne viena mašina, o milijar- 
dai mašinų. Nėra jungiklio jam išjungti. Pati interneto struktūra, 
„nenulinės sumos“ bendradarbiavimu pagrįsta ir centro neturin- 
ti sandara yra šiek tiek panaši į planetos populiacijos struktūrą. 
Arba, kaip sako Kevinas Kelly, vienas iš žurnalo Wired steigėjų, 
tai yra „didžiausia, sudėtingiausia ir patikimiausia mūsų kada su- 
kurta mašina“. Jei nebus pasaulio pabaigos, jo visiškai sunaikinti 
neįmanoma, kaip ir nušluoti visų, kas gyvena Žemėje. 

2 Ar yra kas nors, kas galėtų išjungti internetą? - klausiu. 

Vintas susimąsto 

— Jei vieną dieną visi pasaulio interneto paslaugų teikėjai nu- 
tartų tiesiog sustabdyti maršruto parinktuvus, internetui iškiltų 
gana didelė grėsmė, - atsako. - Taigi atsakymas toks: techniškai 
tai įmanoma, bet jiems reikėtų veikti kartu, o tokio elgesio tiki- 
mybė nepaprastai maža. 


* E. M. Forsteris, „Mašina sustoja“, vertė Aldona Apuokienė, knygoje Fantazijos šalies svečiai, 
Vilnius: Vaga, 1971, p. 42. 

Nėra galutinai suskaičiuota, kiek planetoje yra interneto pa- 
slaugų teikėjų, bet tikriausiai skaičius siekia dešimtis tūkstančių. 

- Taigi, - tęsia Vintas, - dabar kyla klausimas: ar internetą įma- 
noma išjungti priešiškais veiksmais? Apskritai kasdien ir visą laiką 
būna priešiškų veiksmų, ir jais galima sustabdyti kai kurių interne- 
to dalių veikimą, bet nemanau, kad mašina sustotų pati savaime. 

Technologijos istorija yra mūsų istorija. Burkeo „šilta tech- 
nologijos antklodė“ egzistuoja ne atskirai nuo mūsų, mes jausti 
į jos audinį, it atvirkščiai. O kitame interneto istorijos skyriuje 
su „daiktų internetu“ susipins ir vadinamoji „išplėstoji realybė“. 
Nuo šių žodžių man sudreba širdis, kaip ir nuo tų plonų geltonų 
„sūrio skonio", bet ne tikro sūrio griežinėlių. Kuo gi negera tikra 
tikrovė? 


P] 


Žmogus ateina į parduotuvę ir paima popierinių rankšluosčių pa- 
kelį. Ant imamo pakelio atsiranda paveikslėlis, pranešantis, kiek 
gaminant rankšluosčius buvo panaudota baliklio. Žmogus paima 
kitą pakelį ir juos palygina. Antrasis pakelis sužimba žalia šviesa: 
jo kitoje pusėje pasirodo vaiduokliškas ženklas, rodantis, kad gami- 
nys ekologiškas. Žmogus nusprendžia pirkti antrąjį. Jis skambina 
telefonu: ištiesia ranką, ir šviesoje ant jo delno išryškėja klaviatūros 
mygtukai su skaičiais. Jis renka numerį spaudydamas odą. Po to, 
pakeliui į oro uostą, žmogus išsiima įlaipinimo kortelę, ir pasirodo 
užrašas, pranešantis, kad jo skrydis vėluoja dvidešimt minučių. 
Tai primena sceną iš (nuobodoko) mokslinės fantastikos fil- 
mo, bet taip nėra. Čia demonstruojamas naujas įrenginys, sukur- 
tas MIT Sklandžiųjų sąsajų grupėje (Fluid Interfaces Group), - 
mobiliojo telefono, dėvimosios kameros ir mažyčio projekto- 
riaus junginys, laboratorijos direktorės Pattie Maes vadinamas 

„Šeštuoju pojūčiu“ (SixthSense). Šios technologijos tikslas - už- 
tikrinti sklandžią ir patogią prieigą prie „galbūt kur nors esančios 
reikšmingos informacijos ir padėti priimti teisingą sprendimą 
dėl užtikto daikto, kad galėtume „nuspręsti, kokių veiksmų imtis 
toliau“. Vinto nuomone, tai puiku. 

- Tai geras pavyzdys, rodantis, kas būna, kai kompiuteris daly- 
vauja to paties realaus pasaulio įvykiuose kaip ir jūs, - šypsosi jis. 

Tokios technologijos kaip ši remiasi prielaida, kad kiekvieną 
daiktą supa nematomas „virtualus“ duomenų debesis. Drabužis 
nėra tik apdaras fizine prasme. Šešėliniame duomenų pasaulyję 
drabužiui priklauso duomenys apie jo kainą, apie tai, ar jis paga- 
mintas etiškai, tinkamiausio skalbimo instrukcijos ir taip toliau. 
Svarbiausia, kad turėdami prieigą prie tokių duomenų galite imti 
su daiktu kitaip elgtis. Įsivaizduokite, kad įėję į sporto prekių par- 
duotuvę galite pagal gaminio brūkšninį kodą pamatyti, ar jis pa- 
gamintas išnaudojant darbuotojus, ar ne, ir ar už kampo veikianti 
parduotuvė parduoda tokius pat batus. 

2010-aisiais „Microsoft“ darbuotojas Blaise Agūera y Arca- 
sas pademonstravo galimybę susieti internetinius žemėlapius su 
nuotraukomis ir vaizdo įrašais, kad ne tik galėtume virtualiai pa- 
sivaikščioti po kokią nors vietą (ir „vaikštinėti pastatuose), bet ir 
pamatyti, kas tuo metu vyksta, naudodamiesi paveiksle pateikto- 
mis tikralaikėmis nuorodomis į vaizdo įrašus. Ta pati technolo- 
gija leidžia žemėlapyje pateikti nuorodas į istorines nuotraukas ir 
vaizdo įrašus, todėl galite grįžti į praeitį. Galite pažvelgti į dan- 
gų ir pamatyti žvaigždėlapius arba sužinoti, kurie tinklaraščių 
straipsniai mini tam tikrą vietą. 

Šiedu pavyzdžiai priklauso šviežiausioms „išplėstosios realy- 
bės“ naujovėms, bet kasdienę patirtį papildyti duomenų sluoks- 
niu jau galime ir mes. Pavyzdžiui, parsisiųskite į savo iPhone 
programą Better World Shopper („Geresnio pasaulio pirkėjas“), 
ir ji tuoj jums pateiks gamintojo įvertinimą Žmogaus teisių, 

aplinkos politikos, gyvūnų teisių, socialinio teisingumo ir vi- 
suomeninio aktyvumo atžvilgiais. O programa Google Goggles 
(„Google akiniai“) leidžia naudojantis mobiliojo telefono fotoa- 
paratu atpažinti įžymybes, knygų viršelius, netgi vyno etiketes, 
ir pateikia interneto paieškos rezultatus, susijusius su tuo, į ką 
rodote. Tikrovę padengia duomenų sluoksnis arba (kaip pažiū- 
rėsite) duomenys parodo tikrovę. Taigi vis dėlto tai visai nepa- 
našu į netikrą sūrį. 

- Galimybė į darnią visumą sujungti didelį kiekį informaci- 
jos, paimtos iš daugelio skirtingų šaltinių, ryškiai pakeitė mūsų 
gebėjimą suprasti aplinkinį pasaulį, jį suvokti ir reaguoti į tai, kas 
vyksta, - teigia Vintas. - Nors beveik neabejoju, kad galėtumėte 
pagrįstai tvirtinti, jog šios galimybės nenaujos, kad jos jau labai 
seniai egzistuoja kitais pavidalais, bet jų dar nebuvo tiek daug, jos 
nebuvo tokios lengvai prieinamos ir tokios intensyvios. 

- Esame įsipainioję? - klausiu darydamas užuominą į Danie- 
lio Hilliso citatą. 

- Taip, - atsako Vintas. - Esame įsipainioję. 


P] 


Taigi ryšiais susietas pasaulis yra geras dalykas, tačiau daugu- 
ma žmonių negali neatkreipti dėmesio, kad yra kalbama: plane- 
tai gresia krizė, prieš kurią nublanks visos kitos. Jei pasitvirtins 
blogiausios klimato kaitos prognozės, mūsų liks nedaug ryšiams 
megzti, ir nepaisant to, kad ryšiai civilizuoja, suvešės smurtas, 
nes visoje planetoje įsiplieks karai dėl žemės ir išteklių. 

Jamesas Lovelockas - mokslininkas, sukūręs garsiąją Gajos 
hipotezę, apibūdinančią pasaulį kaip vientisą ir tiksliai subalan- 
suotą sistemą, - yra pasakęs, kad jei pasaulis per kitą šimtmetį 
sušils tiek, kiek, jo supratimu, galėtų sušilti, tada, „jei mums 

pasiseks, liks milijardas žmonių“ (tai yra pražus maždaug aš- 
tuoniasdešimt penki procentai žmonijos). Kiti mano, kad įspė- 
jimai dėl klimato kaitos tėra didelė apgaulė, arba kad tai priimta 
mokslinė pažiūra, dabar jau taip įsitvirtinusi, kad dėl jos neįma- 
noma ginčytis. 

Bet tai aiškiai yra didelė ateities problema, ir jos savo tyri- 
muose negaliu praleisti. Todėl netrukus paliksiu Ameriką ir 
aplankysiu prezidentą, kurio šalis visai išnyks, jei jūros lygis ir 
toliau kils, o visuotinis atšilimas įspės apie minimą pavojų. Bet 
prieš tai nukeliausiu į Niujorką susitikti su amerikiečiu okeano- 
grafu, sugalvojusiu posakį „visuotinis atšilimas“, ir vokiečių fizi- 
ku, manančiu, kad rado didelę dalį šios problemos sprendimo. 

9 skyrius 


Pasaulio vadovai dar 
to nesupranta 


Norint atgaivinti pasaulį ir mus 
pačius gana oro permainos“. 
MARCEL PROUST 


Klimato kaita. Daugybėje Amerikos barų mėginau užvesti kalbą 
šia tema, ir susilaukdavau labai įdomių reakcijų. Kai kurie - pa- 
vyzdžiui, mano naujieji draugai astronautai - puldavo ginčytis, 
kad visa tai išgalvota, o kiti reaguodavo visiškai atvirkščiai — 
piktindavosi, kad jų kraštiečiai nepaiso, atrodytų, akivaizdžių 
pavojų. Mažuma gūžtelėdavo pečiais ir sakydavo: „Nežinau, ką 
manyti.“ 

Bet dėl vieno dalyko gali sutarti beveik visi: anglies dioksido 
lygis atmosferoje didėja. Nuo tada, kai Mauna Loa observatori- 
joje Havajo saloje, Charlesas Davidas Keelingas pradėjo matuo- 
ti jo lygį, CO, koncentracija ore padidėjo maždaug ketvirčiu: 
1958-ųjų kovą ji buvo truputį didesnė nei 315 milijonųjų dalių, o 
naujausi rodmenys siekia daugiau nei 392. Pagal ledo kernus su 


* M. Proust, Germantų pusė, vertė Birutė Gedgaudaitė, Vilnius: Alma littera, 2004, p. 253. 

kadaise susidariusiais oro burbuliukais galima apskaičiuoti, kiek 
CO, buvo atmosferoje tolimoje praeityje, ir duomenys rodo, kad 
nuo pramoninės revoliucijos jo kiekis staigiai didėjo. 

Beveik visi sutaria ir dėl kito dalyko: pasaulinė temperatūra 
nuo 1880-ųjų vidutiniškai kilo maždaug po 0,8 Celsijaus laips- 
nio. Taip pat neginčytina - didėja dėl žmogaus veiklos susida- 
rančio CO, kiekis. Šiaip ar taip, iškastinis kuras daugiausia suda- 
rytas iš anglies (aiškiausias pavyzdys - akmens anglys), todėl, kai 
jį kūrendami gaminame energiją, daug tos anglies patenka į orą. 
Galiausiai daug ilgesnius laikotarpius aprėpiantys istoriniai duo- 
menys rodo, kad anglies dioksido lygis ir temperatūra paprastai 
didėja ir mažėja kartu (nors ir ne visada). Taigi kol kas atrodytų, 
kad „žmogaus sukeltas visuotinis atšilimas“ gana įtikinamai įro- 
dytas, ar ne? Juk į atmosferą paleidę trilijoną tonų anglies dioksi- 
do negalime tikėtis, kad nieko neatsitiks? Jei esate tikri dėl klima- 
to kaitos grėsmės, tikriausiai linksite, manydami „gera pradžia“ 
ir tikėdamiesi, kad toliau pateiksiu svarbiausius argumentus - 
daugybės mokslininkų bendrą nuomonę, daugiau nei šimtmetį 
trunkančius laboratorinius eksperimentus, rodančius, kad ang- 
lies dioksidas sugeria šiluminę spinduliuotę, taip pat paminėsiu 
tirpstantį ašigalių ledą. 

Bet aš norėčiau stabtelėti ir paklausti, kodėl, pavyzdžiui, 
2009-aisiais Pew tyrimų centro (tai pabrėžtinai nešališka labda- 
ros fondo finansuojama organizacija) atlikta nacionalinė apklau- 
sa parodė, kad trisdešimt trys procentai amerikiečių nemano, jog 
yra svarių visuotinio atšilimo įrodymų, o dar dešimt procentų 
dėl to neapsisprendę? Arba kodėl Australijoje, kur viešosios nuo- 
monės duomenys panašūs, politikoje klimato kaitos klausimu 
vyrauja skepticizmas? Kelios Jungtinėje Karalystėje neseniai at- 
liktos apklausos rodo, kad dėl klimato kaitos nerimaujama ma- 
Žiau (nors daugumai piliečių ji vis dar rūpi), o „klimato kaitos 
agnostikų“ pagausėjo iki maždaug trečdalio gyventojų. 

Viena iš priežasčių, žinoma, yra tai, kad daugelio klima- 
to aspektų mes galutinai nesuprantame. Pavyzdys — aerozoliai. 
Šis žodis čia reiškia ne pažastų dezodorantą, bet daleles, kurias 
atmosferoje paskleidžia gaisrai, išsiveržę ugnikalniai, jūros purs- 
lai, dulkių audros, pramoniniai procesai ir reaktyvinių lėktuvų 
teršalai. Seniai žinoma, kad šios dalelės veikia planetos tempera- 
tūrą. Deja, tikrai nežinome, koks jų poveikio stiprumas. 

Tačiau aerozoliai gali būti labai svarbūs. Apie aerozolines da- 
leles kondensuojantis vandens lašeliams, susidaro debesys (tiesą 
sakant, jei ore visai nebūtų aerozolio dalelių, visai nebūtų ir debę- 
sų). Kuo debesis baltesnis, tuo daugiau saulės šviesos jis padeda 
atspindėti į kosmosą ir tuo labiau aušina planetą. (Kiekvienas, kas 
yra skridęs virš debesų klodo, pasakys, kad jie gali būti įspūdingai 
šviesūs.) Francois-Marie Brėonas iš Klimato ir aplinkos mokslų 
laboratorijos (Laboratoire des Sciences du Climat et de VEnviron- 
nement) 2006-aisiais paskelbtame žurnalo Science straipsnyje pa- 
reiškė, kad dėl žmonių išmetamo aerozolio „debesuotumas gali 
padidėti net penkiais procentais, o tai gerokai sumažintų Žemės 
atmosferos bendrą temperatūrą“. Iš tiesų viena siūloma kovos su 
visuotiniu atšilimu priemonė yra debesis gaminančių laivų lai- 
vynas: laivai semtų jūros vandenį ir varytų jį per sistemą, truputį 
panašią į rašalinio spausdintuvo, kad ore pasklistų reikiamo dy- 
džio lašeliai, ir apie juos galėtų susidaryti debesys. Tvirtinama, 
kad pagausėjus debesų tai laikinai kompensuotų dėl visuotinio 
atšilimo įvykusius temperatūros pokyčius, todėl turėtume dau- 
giau laiko savo ūkiams dekarbonizuoti'. 

Taip pat žinome, kad kai kurių rūšių aerozoliai patys gali at- 
spindėti Saulės šviesą, nukreipdami ją nuo planetos. 1991 -aisiais 


* Klimatologijoje niekas nėra paprasta. Kai kurie debesys iš tikrųjų šildo planetą, ypač aukšti 
reti debesys. Saulės spinduliuotę atspindi žemesni tiršti debesys. Kaip ir galima tikėtis, klimato- 
logai nesutaria dėl to, kaip visuotinio atšilimo metu pasikeis „šildančių“ ir „šaldančių“ debesų 
santykis. 

Filipinuose išsiveržus Pinatubo ugnikalniui, į atmosferą pateko 
ir į dvylikos mylių aukštį pakilo apie dvidešimt milijonų tonų 
vulkaninių pelenų, o vidutinė pasaulio temperatūra kitais me- 
tais nukrito maždaug puse Celsijaus laipsnio. Hadsono įlankos 
ledas ištirpo beveik mėnesiu vėliau nei paprastai, o baltieji lo- 
kiai, mintantys ir vedantys jauniklius ant ledo, tą vasarą atsive- 
dė daugiau sveikų lokiukų (juos praminė „Pinatubo lokiukais“). 
Kita vertus, kiti aerozoliai, kaip antai suodžiai, sugeria saulės 
šviesą ir daro 'šiluminį poveikį. Kai kas mano, kad šios rūšies 
„juodosios anglies aerozolis“ gali būti pagrindinė visuotinio at- 
šilimo priežastis po CO.. Tačiau tai gali turėti ir teigiamą pusę, 
nes, kaip knygoje „Kiek žalos padaro bananai? Anglies dioksido 
išmetimo rodikliai viskam“ (How Bad Are Bananas?: the carbon 
footprint of everything) teigia Mikeas Bernersas-Lee, „juodosios 
anglies aerozolis atmosferoje išsilaiko tik kelias dienas, [todėl], 
jei sumažintume išmetamą kiekį, nauda pasireikštų iš karto. Tai- 
gi kai kurie specialistai mano, kad kovoje su visuotiniu atšili- 
mu juodosios anglies aerozolio taršos sumažinimui turėtų būti 
teikiama pirmenybė.“ Deja, nežinome, kiek kurių rūšių aerozo- 
lio yra atmosferoje. 2010-ųjų sausį žurnalo Nature straipsnyje 
„Tikrosios spragos klimatologijoje“ padėtis buvo apibendrinta 
teigiant, kad aerozolio bendro poveikio įverčiai kartais skiriasi 
dešimt kartų. 

Kita klimato kaitos vaizdo spraga - nesuprantame, kur iš tik- 
rųjų patenka į atmosferą mūsų išmetama anglis. Žinome, kiek 
jos išmetame, ir kiek lieka atmosferoje (apie pusę), bet tiksliai 
nežinome, kur patenka kita pusė. Aišku, kad ją sugeria žemė ir 
vandenys, bet kokiais kiekiais ir kur - dar galutinai nenustatyta. 
Buvo tikimasi, kad į šį klausimą atsakys NASA Orbitinė anglies 
observatorija, bet ji 2009-ųjų vasarį nukrito į vandenį netoli An- 
tarktidos. Jau užsakytas jos pakaitalas, bet dėl kainos - 278 mi- 
lijonų dolerių - jo neišeina paruošti per savaitgalį, ir šiuo metu 

mokslininkai apsieina su mažiau stebėjimų duomenų, gaunamų 
iš japonų palydovo GOSAT. 

Taigi žinome, kokį CO, kiekį išmetame į atmosferą, o moks- 
las sako, kad šios dujos sukelia šiluminį poveikį . Nesame tokie 
tikri dėl aerozolių poveikio temperatūrai ir dėl to, kur iš tikrųjų 
patenka anglis. Dar mažiau tikri esame dėl to, kada ateis klimato 
lūžio momentai, per kuriuos temperatūra gali labai pašokti (arba 
nukristi). Gyventojams ir politikams dėl to kyla sunkumų. Jei kas 
nors prognozuoja, kad gali ateiti pasaulio pabaiga, mums atrodo, 
kad turėtume dėl to būti tikri šimtu procentų. Mums sakoma, 
kad miestus gali užlieti potvynis, ištisos šalys gali tapti netin- 
kamos gyventi, kad planetos aplinkos talpa staiga sumažės, įsi- 
plieks karai, nes pradėsime kovoti dėl senkančių išteklių. O tada 
suvokiame, kad klimatologija nėra tiksli. Mokslo neišmanančiam 
žmogui dėl to ima atrodyti, kad visas reikalas nepatikimas, ir ka- 
dangi galimi padariniai labai svarbūs, daug kas tikisi griežtesnių 
žodžių. (Priešingai nei galėtų tikėtis dauguma mokslininkų, jo- 
kia bendradarbiaujančių mokslininkų grupė nėra taip griežtai 
parinkusi žodžių, kaip buvo parinkta Tarpvyriausybinės klimato 
kaitos komisijos (Intergovernmental Panel on Climate Change, 
IPCC) ataskaitose, išreiškiančiose bendrą nuomonę dėl klimato 
kaitos grėsmės.) 

Kita vertus, svarbiausias skaičius, pateikiamas įrodinėjant 
klimato kaitą, iš pirmo žvilgsnio neatrodo grėsmingas - žinoma, 
CO, lygis pakilo, bet tik šimtu milijonyjų dalių. O kiek jis pakilo 
nuo pramoninės revoliucijos laikų? Maždaug tūkstantąja dalimi 
vieno procento visos atmosferos. Australijos parlamentui jo na- 


* Iš tikrųjų, gana lengva įrodyti CO, šiluminį poveikį paėmus porą mėgintuvėlių, kamščių ir 
termometrų ir šiek tiek medžiagų, kurių galite rasti virtuvėje. Pasigaminti CO, galite ant ge- 
riamosios sodos užpylę truputį rūgšties (pavyzdžiui, citrinų sulčių arba acto). Pasigaminę šiek 
tiek įleiskite jo į mėgintuvėlį ir greitai užkimškite. Tada užkimškite kitą mėgintuvėlį be CO, ir 
dvidešimčiai minučių palikite juos saulės atokaitoje. Išmatuokite mėgintuvėlių temperatūrą. Štai 
taip! Vienas iš jų šiltesnis. 

rys Bobas Katteris pareiškė: „Ar jūs man rimtai sakote, kad pa- 
saulis atšils dėl to, jog ten viršuje yra 400 milijonyjų dalių CO,? 
Jei ką nors išmanote moksle, suprantate, kad šis teiginys visiškai 
neprotingas, absoliučiai absurdiškas ir juokingas.“ 

Kitaip nei mokslininkui, Bobui ar juolab kokiam viskio mė- 
gėjui sunku suprasti, kad mažytis ko nors kiekis gali turėti reikš- 
mingų padarinių. Bet jo skepticizmas nėra neįprastas. O jei at- 
sižvelgsime ne tik į mokslo neaiškumus, bet ir į tai, kad klimato 
kaita yra pamažu didėjanti problema - ir jei ją pripažintume 
ir jos imtumėmės, ši problema pareikalautų esminių visuome- 
nės struktūros pokyčių, - tada nesunku suprasti, kodėl daugelis 
žmonių turi labai stiprių emocinių paskatų manyti, jog geriausias 
sprendimas - palaukti. 

Bet ar tai iš tikrųjų protingas sprendimas? 

Maždaug kartą per mėnesį mėgstu su kaimynais palošti po- 
kerį. Tai proga išgerti alaus, pasipasakoti ir pralošti didumą pi- 
nigų Brianui. Dažniausiai lošiame Texas Hold Em arba Omaha. 
Juos lošiant kiekviename rate ištraukiama nauja korta, ir žaidė- 
jai daro statymus, atsižvelgdami į tai, kokias kortas turi. Lošime 
laikausi laukimo strategijos - visada tikiuosi, kad malkoje liku- 
sios kortos bus geros. Jei turiu čirvų dviakę ir penkiaakę, lau- 
kiu iki galo, tikėdamasis, kad pasirodys dar trys čirvų kortos ir 
surinksiu „spalvą“ (tos pačios spalvos kortų kombinaciją). Daž- 
niausiai paaiškėja, kad reikėjo pasitraukti iš žaidimo. Galiausiai 
imu statyti didesnes sumas ir paprastai pralošiu. Brianas daro 
atvirkščiai. Jei gautos kortos jam atrodo prastos, jis pasitraukia 
pradžioje. Jis stato dideles sumas, kai šansai laimėti yra dideli, 
o kai jie menki, pasitraukia, - ir mes žinome, kad jis taip daro, 
todėl kartais jam pavyksta blefuojant laimėti prieš mus su pora 
triakių. (Šunsnukis.) 

Nerimauju, kad laukimo strategija klimato klausimu gali 
būti didžiausia mūsų klaida. Vien tai, kad klimato modeliai ne- 

užbaigti, nepatvirtina, kad visi tie susirūpinę mokslininkai klys- 
ta. Yra keletas gana įtikinamų „žinomų žinomųjų“ (pritaikius 
Donaldo Rumsfeldo posakį). Temperatūra kyla. Arktyje mažėja 
ledo. CO, koncentracija nuolat didėja. Kas bus, jei IPCC moks- 
liškai suformuluotą išvadą - kad yra „labai tikėtina“, jog žmoni- 
ja kelia planetos temperatūrą, - pakeis išvada „žvelgiant retros- 
pektyviai, nebuvo abejonių“? Iš ko sutiktume lažintis, kad taip 
nebus? Iš didžiųjų pakrantės miestų? Niujorko? Mumbajaus? 
Singapūro? Londono? Tokijo? Ar galbūt kelių žemiau esančių 
šalių, tokių kaip Maldyvai ar Bangladešas? Kaip dėl tų milijardų 
gyvybių, kurios, kaip mano Jamesas Lovelockas, bus prarastos? 
Ar esame pastatę didelę sumą, ar mažą? Ką galime pralošti? Ar 
esame tvirtai įsitikinę, kad tie mokslininkai klysta? Ar esame 
pasiruošę laukti „spalvos“? Atrodo, viską apsvarstęs nebesu tik- 
ras, kad noriu lažintis ir, smarkiai sumažėjus pasaulio aplinkos 
talpai ir kilus daugybei konfliktų, prarasti milijardus žmonių gi- 
minės atstovų. 


P] 


Iš viršaus matyti, kaip prastai būtų apsaugotas Niujorkas, jei pa- 
kiltų jūros lygis. Lėktuvui artėjant prie LaGuardios oro uosto 
susimąstau, kad skeptikai, idant įtikintų kitus, iš tikrųjų turėtų 
mesti daug stipresnę kortą nei klimato kaitos lobizmas. Jie turėtų 
galutinai įrodyti, kad visuotinis atšilimas nėra sukeltas žmogaus, 
arba kad jis nevyksta. Negana sukelti abejonių dėl to, ar visuoti- 
nį atšilimą sukėlė žmogus. Skeptikai turėtų galutinai demaskuoti 
apgaulę. Mat kai kalbama apie planetą (ne apie pokerį), manau, 


* Donaldas Rumsfeldas - JAV politikas. Garsūs jo žodžiai „žinomi žinomieji“ (known knowns) 
reiškia „dalykai, kuriuos žinome žiną“ (vert. past.). 

norėčiau elgtis atsargiai. Blogiausia, kas gali atsitikti, jei klystame 
dėl visuotinio atšilimo, - gali šiek tiek sulėtėti ekonomikos augi- 
mas ir paspartėti švariųjų technologijų, kurios iškastiniam ku- 
rui išsekus jį pakeis, vystymasis. Blogiausia, kas. gali atsitikti, jei 
skeptikai klysta, - dauguma mūsų gali žūti. Kalbant „Purvinojo 
Hario“ žodžiais’, jei esate skeptikas, „turite užduoti sau vienintelį 
klausimą: „Ar tikitės, kad jums seksis?“ Taigi, ar tikitės? 

Bet, net jei esate skeptikas, likite su manimi. Ar sutinkate, 
kad visuotinį atšilimą sukėlė žmogus, ar ne, bet tolesniuose savo 
kelionės etapuose sužinosiu apie dalykus, naudingus planetai ir 
mūsų ekonomikai. Temstant nusileidžiu Niujorke ir taksi nuva- 
žiuoju į perspektyvų, bet pabrėžtinai apšepusį Long Ailand Sičio 
rajoną. Apsistosiu pas Coliną - turbūt moksliškiausią iš mano 
draugų. Su šiuo neuromokslo specialistu susipažinau per svetai- 
nę, skirtą norintiems kartu nuomotis būstą, - tada ieškojau žmo- 
gaus, su kuriuo galėčiau Londone dalytis nuomą. Colinas mėgina 
perprasti, kaip veikia atmintis, - tai padėtų gerėliau suprasti Al- 
cheimerio ir panašias ligas. Dėl to jaučiu jam pagarbą. 

Beje, šįvakar Colinas yra San Diege - susitinka dėl naujo dar- 
bo, todėl butas liko man. Jame primėtyta mokslinių straipsnių 
tokiais pavadinimais kaip „Didelio dažnio bangų lydimam pakar- 
totiniam atminties aktyvumui ir konsolidacijai yra būtini hipo- 
kampo CA3 impulsai“. Jų matydavau ir anksčiau, kai gyvenome 
kartu, bet, kitaip nei tada, šiandien noriu juos pakelti nuo žemės ir 
suprasti. (Anksčiau mūsų moksliniai pašnekesiai nenueidavo to- 
liau klausimo, kaip paruošti tobulą pusryčių suvožtinį.) Tereikėjo 
kartą apsilankyti Harvardo universitete, MIT ir Erico Drexlerio 
mėgstamoje kavinukėje, ir aš galbūt imu darytis moksliuku. 

Visą kitą dieną šviečia saulė, dangus giedras. Atvykęs į Man- 
hataną, atsisėdu Rokfelerio parke. Ten žiūriu į Hadsono upę ir 


* „Purvinasis Haris“ (Dirty Harry) - 1971 m. JAV kino filmas, detektyvinis trileris (vert. past.). 

ruošiuosi kitam pobūviui su mokslininkais. Susitiksiu su geo- 
mokslų specialistu Wallaceu Broeckeriu ir vokiečių fiziku Klausu 
Lackneriu, galbūt kovosiančiu su CO, pertekliumi taip sėkmin- 
gai, kaip purvinasis Haris kovojo su nusikaltėliais. Mano dėmesį 
akimirkai patraukia laivas su užrašu „Vienintelė Amerikoje gėjų 
arbatėlė su šokiais laive“. Manau, tai siaura rinka. 

Colinas grįžta iš San Diego susidūręs su dilema. Darbas at- 
rodo puikus, bet Colinas nėra tikras, ar nori palikti mėgstamą 
Niujorką. 

— Suprantu, - sakau. - San Diege nėra gėjų arbatėlės su šo; 
kiais laive. 

— Teisybė, - atsako jis ir nutyla. 


[>] 


Klimatologijos pasaulyje Wally Broeckeris yra tarsi roko žvaigž- 
dė, neatskiriama šio pasaulio dalis, geomokslų Willieis Nelso- 
nas“. Kitą rytą susiruošęs susitikti su juo ir Klausu nuogąstauju 
ir jaudinuosi. Broeckerį vadina „klimatologijos pradininku“ ir 
„vienu didžiausių gyvų geomokslų specialistų pasaulyje“. Jis yra 
gavęs visą lentyną apdovanojimų, ir jei juos visus čia išvardyčiau, 
nustėrtumėte, bet maža to - tarp jų yra JAV Nacionalinis mokslo 
ordinas ir Tylerių premija (ji kasmet suteikiama „už aplinkoty- 
rą, energetiką ir mediciną, suteikiančią žmonijai didelę naudą“). 
„Manau, didžiausias malonumas yra išgauti iš gamtos kokią nors 
paslaptį , - sako jis man, kai susitinkame. „Tam tikra prasme esu 
„apgrąžos inžinierius“. Turime žemės sistemą, o aš mėginu išsi- 
aiškinti, kaip ji padaryta.“ Apie savo apdovanojimų spintelę jis 
sako: „Man padėjo tai, kad ilgai gyvenau.“ 


* Willie'is Nelsonas - JAV kantri muzikantas (vert. past.). 


211 


OPTIMISTO KELIONĖ Į ATEITĮ 


Mokslininkai Broeckerį daugiausia žino iš jo darbų apie „ter- 
mohalinę cirkuliaciją“ (vandenyno „konvejerį '), tačiau vėliau jis 
pagarsėjo kaip pirmasis žmogus, spaudoje pavartojęs žodžius 
„visuotinis atšilimas“. „Jei tai ir yra visa mano karjera, tada man 
labai nepasisekė“, - teigia jis“. 

Mano pirmoji stotelė - Broeckerio kolegos Klauso Lacknerio 
kontora, įsikūrusi Kolumbijos universiteto Manhatano padaliny- 
je, dešimtame aukšte. Klausas aukštas, lygaus veido - jei ne žili 
plaukai, atrodytų, kad jis įžengęs į penktąją, o ne į šeštąją dešimtį. 
Iš Klauso veido išraiškos, atrodytų, niekada neaišku, ar jis dabar 
išsakys protingą mintį, ar pajuokaus, todėl atrodo sušnekamas 
žmogus. Klausas paveža mane į susitikimo vietą su Wally, kurio 
būstinė yra trylika mylių į šiaurę nuo miesto, žaliuojančioje La- 
montų-Doherty Žemės observatorijos teritorijoje. Ši observato- 
rija skirta tirti planetą iš plačios perspektyvos, joje siekiama per- 
prasti visą Žemę aprėpiančias sistemas ir jų sąveiką. 

Per trumpą laiką, praleistą sudėvėtame Klauso automobilyje, 
paaiškėja, kad jo protas labai analitiškas - galbūt jis tai pavel- 
dėjo iš tėvo teisininko, Vokietijoje po Antrojo pasaulinio karo 
padėjusio kurti nešališką teismų sistemą. Kaip mokslininkas jis 
siekia aiškumo, bet taip pat sugeba įsijausti į žmogaus būvio dvi- 
prasmiškumą. Važiuojant per Džordžo Vašingtono tiltą Klausas 
puikia anglų kalba, nors su nežymiu akcentu, prisimena, kokią 
traumą jo vyresniems giminaičiams sukėlė karas. Galbūt tai iš 
dalies paaiškina, kodėl Klausas nėra tik dramblio kaulo bokšte 
užsidaręs teoretikas. Kaip ir tėvas, Klausas pasiryžęs veikti, ne tik 


mąstyti. 


* Wally sako: „Pavartojau juos 1975 metais žurnalui Science parašytame straipsnyje. Jie buvo 
pavadinime, todėl, manau, juos gali rasti bet kuri kompiuterinė paieškos sistema. Nežinau, ar 
tikrai buvau pirmas, bet pavartodamas juos visiškai neketinau sukurti naujo posakio - tiesiog 
taip atsitiko, kad tie žodžiai buvo tinkami.“ 

- Turiu polinkį į inžineriją, - sako. - Taigi ne tik tyrinėju, kaip 
ir kodėl daiktai veikia, bet ir kaip padaryti, kad jie veiktų. Mane 
labai domina konstravimas. 

Galbūt pasaulis vieną dieną labai džiaugsis, kad Klausas turi 
šį polinkį. 

Pakeliui užduodu klausimą, kodėl dujos, sudarančios mili- 
jonąsias atmosferos dalis, gali turėti tokį ryškų poveikį pasaulio 
temperatūrai. 

- Apskritai jų palyginti nemažai, - atsako Klausas. - Turėjo- 
me du šimtus aštuoniasdešimt milijonųjų dalių, o dabar turime 
tris šimtus aštuoniasdešimt, taigi jų padaugėjo daugiau nei treč- 
daliu. Jei vietoj dviejų alaus bokalų išgeriate tris, tai svarbu. Bet 
klimatui šios dujos svarbios labiausiai dėl to, kad sukelia labai 
ryškų šiltnamio efektą. 

Kitaip sakant, mažytis kiekis gali turėti milžinišką reikšmę, 
šiek tiek panašiai kaip įlašinus lašelį tabasko padažo į brolio kon- 
taktinių lęšių tirpalą. 

- Kodėl CO, turi tokią didelę galią? - klausiu. 

- Tai svarbus infraraudonosios spinduliuotės sugerties veiks- 
nys, - aiškina Klausas. 

Taip, žinoma. Bet ką tai reiškia? Pasirodo, visa tai susiję su 
sunkiai įsivaizduojamu dalyku - energijos bangų ilgiais. Galime 
pamatyti ar pajusti energijos padarinius, bet jos pačios nemato- 
me. Ir kadangi pati energija yra gana sunkiai suprantama sąvoka, 
gali būti dar kebliau suvokti, kas yra energijos bangų ilgiai. 

Tačiau dauguma mūsų gali suvokti, kas yra garso bangos il- 
gis. Beveik kiekvienoje garso atkūrimo sistemoje ar radijo imtuve 
būna rankenėlės pakeisti tonui arba sustiprinti žemų arba aukš- 
tų dažnių garsams. Jei turite išties įmantrią sistemą, galite pasu- 
kalioję vadinamąjį grafinį ekvalaizerį tiksliai sustiprinti tas tam 
tikrų ilgių garso bangas, kurias norite girdėti geriau (pavyzdžiui, 
mano brolis mėgsta girdėti tiek boso garsų, kad vos nesusuka 

vidurių). Suprantama, žemų garsų, tokių kaip boso rifas iš Su- 
perstition, bangos ilgesnės nei mūsų girdimų aukštesnių garsų — 
meistriškai atliekamos saksofono melodijos (trumpesnių ban- 
gų). Taip pat suprantama, jog kai kurios medžiagos tam tikro il- 
gio garso bangas sugeria geriau nei kitos. Pavyzdžiui, mane nuo 
kaimynų skiriančios sienos gana gerai slopina trumpesnes garso 
bangas (aukštus garsus), bet ne taip gerai filtruoja ilgesnes. Dėl to 
esu gerai susipažinęs su visos jų įrašų kolekcijos boso partijomis. 

Klausas paaiškina, kad CO, sugeria tam tikrų ilgių šiluminės 
energijos bangas, sklindančias nuo planetos paviršiaus, visai kaip 
mano siena linkusi sugerti tam tikrų ilgių garso energijos ban- 
gas, sklindančias iš kaimynų būsto. Tačiau CO, dujos, sugėrusios 
energiją, yra linkusios ją vėl paskleisti, ir didelė dalis tos šilumos 
grįžta žemyn (į Žemės paviršių), o ne pasklinda aukštyn (į kos- 
mosą). Ir kas išeina? Jei padaugėja CO,, planeta šyla. 

- CO, sugeria tam tikrų ilgių energijos bangas, kurių kitos 
šiltnamio efektą sukeliančios dujos nesugeria, - aiškina Klausas. 

Kalbant žodžiais iš senos alaus reklamos, CO, pasiekia ener- 
gijos bangas, nepasiekiamas kitoms dujoms. Todėl CO, užkem- 
ša dalį „spragų, per kurias šiluminė energija paprastai patenka 
į kosmosą. Vienos iš šiltnamio efektą sukeliančių dujų yra van- 
dens garai. 

Atmosferoje jų gausu, ir tai vienas iš pagrindinių veiksnių, 
lemiančių, kad planetoje yra tiek šilumos, kad ji mums tinka gy- 
venti. Mėnulis - tai pavyzdys, kas gali atsitikti, kai nėra tiek van- 
dens garų ar kitų dujų, padedančių susidaryti atmosferai. 

Vandens garai sugeria daugiausia šiluminės energijos, sklin- 
dančios nuo Žemės paviršiaus, ir jie, be abejonės, yra reikšmin- 
giausios šiltnamio efektą sukeliančios dujos. Tačiau jų koncent- 
raciją atmosferoje reguliuoja planetoje vykstantys gamtiniai 
procesai - dėl to nieko negalime padaryti. Paskleidus į atmosferą 
daug papildomų vandens garų, jie greitai pradėtų kondensuotis 

ir virstų lietumi bei sniegu. Ir atvirkščiai, jei iš atmosferos paša- 
lintume šiek tiek garų, juos greitai pakeistų nauji, susidarę vande- 
nynams garuojant. JAV Nacionalinis atmosferos tyrimų centras 
apskaičiavo, kad kasmet iš vandenyno išgaruoja 473 trilijonai tonų 
vandens, o iš sausumos - dar 73 trilijonai. (Galima palyginti su vos 
30 milijardų tonų dėl žmogaus veiklos išmetamo CO..) Nejma- 
noma kovoti su visuotiniu atšilimu reguliuojant vandens garus. 

- Vandens garai nesuvaldomi, - aiškina Klausas mums va- 
žiuojant į šiaurę. - Jie atsiranda ir išnyksta. O CO,? Mes jį išme- 
tame, ir jis lieka. ` 

(Arba, tiksliau, kaip sako okeanografas Davidas Archeris iš 
Čikagos universiteto: „Iškastinio kuro CO, atmosferoje išlieka 
kelis šimtmečius, be to, dar dvidešimt penki procentai lieka iš 
esmės visam laikui. Kai kitą kartą pildysite degalų baką, pamąs- 
tykite apie tai.) 

Planetos temperatūrą ir vandens garų koncentraciją atmosfe- 
roje sieja tiesioginis ryšys. Kuo šilčiau, tuo daugiau vandens garų 
patenka į orą. Vadinasi, atmosferoje didinant CO, kiekį planeta 
šyla ne tik dėl to, kad pats CO, sulaiko šiluminę energiją, bet ir 
dėl to, kad padidėjęs jo kiekis skatina į orą patekti daugiau van- 
dens garų. Taigi vandens garai veikia kaip galingas CO, šilumi- 
nio poveikio stiprintuvas. Tai pagrindinė priežastis, lemianti, kad 
CO, turi tokią didelę galią. Kai šios dujos patenka į atmosferą, 
jos pritraukia daugybę šildančių vandens garų (tiesa, klausimas, 
kiek vandens garų keičiantis temperatūrai patenka į orą, klima- 
tologijoje yra atskiro ginčo tema). 


[»] 


Mudu su Klausu atvykome į Gary C. Comerio geochemijos rū- 
mus, kur mūsų laukia Wally. Šis pastatas pavadintas pagal rėmėją 

Gary Comerį, bendrovės Lands End, paštu prekiaujančios dra- 
bužiais, steigėją ir aistringą jachtininką. Jis ypač domėjosi Ark- 
ties vandenimis ir pirmą kartą parašė Wally'ui, kai 2002-aisiais 
nuplaukė garsųjį Šiaurės Vakarų jūrų kelią. 

Beveik keturis šimtmečius Europos šalys (ypač Britanija) 
rengė daugybę ekspedicijų, siekdamos surasti laivybai tinkamą 
maršrutą palei arktinę Kanados pakrantę. Tai būtų padėję tūks- 
tančiais mylių sutrumpinti jūrų kelią į Tolimuosius Rytus. Ko- 
merciniu požiūriu legendinis Šiaurės Vakarų jūrų kelias buvo 
vertas gyvybės, ir daug kas ten žuvo. Pasakojama apie laivus, 
įstrigusius lede net penkeriems metams, sumenkusias įgulas, 
kurios sugadintais laivais kasėsi atgal, apie ekspedicijas, kurių 
įgulos apskritai dingo, ir apie kanibalizmą - dauguma jau pri- 
pažįsta, kad jo būta. Beveik visada planus suardydavo ledas. Kai 
kurių ledas nespėjo įveikti, bet juos pražudė beprotybė, maištai 
ir politika. Galiausiai 1906-aisiais Šiaurės Vakarų jūrų kelią ma- 
žos grimzlės laiveliu Gjøa įveikė Roaldas Amundsenas. Nepai- 
sant jo simbolinės pergalės, šis jūrų kelias liko iš esmės netinka- 
mas laivybai. 

2001-aisiais Comeris su bendražygiais nutarė pamėginti nu- 
plaukti kelią 151 pėdos" ilgio motorlaiviu Turmoil. Jie manė, kad 
nepavyks (jei kiltų sunkumų, turėjo gelbėjimosi priemonę - van- 
dens lėktuvą). Ekspedicija nuplaukė visą kelią vos per devynioli- 
ka dienų ir beveik nepatyrė sunkumų dėl ledo, todėl Comeris la- 
bai susirūpino. Kilo įspūdis, kad dėl visuotinio atšilimo planetoje 
jau prasidėjo kai kurie labai realūs pokyčiai. (Vėliau tą patį kelią 
nukeliavo keli dideli komerciniai laivai. Didelę dalį metų ledas 
ten nebeužtveria kelio. Tiems, kurie gilinosi į klimato kaitą arba 
į Šiaurės Vakarų jūrų kelio istoriją, šis faktas atrodo neįtikėtinas, 
jis sukrečia.) 


* Apie 46 m. (vert. past.). 

Po kelionės Šiaurės Vakarų jūrų keliu Comeris nutarė parem- 
ti šio reiškinio mokslinius tyrimus. Kai jis apie tai pasikalbėjo su 
mokslininkais, jį nusiuntė pas Broeckerį. Wally patarus, Comeris 
paaukojo didelę dalį savo turto daugeliui klimato tyrimo projek- 
tų, o prieš pat mirdamas nuo vėžio 2006-aisiais skyrė pinigų pa- 
stato, kuriame dabar esu, statybai. 

Jei Wally būtų mapetas", tai jis būtų Valdorfas, vienas iš tų 
balkono senukų - sumanus, linksmas, linkęs negailestingai at- 
kreipti dėmesį į pastebėtus trūkumus. Jis žavingai irzlus („Ką čia 
veikiate? Jūs rašote knygą? O, taip, kažką miglotai atsimenu“), ir, 
sulaukęs septyniasdešimt aštuonerių, tebėra geras šelmis. Jis pri- 
simena, kaip iškrėtė pokštą observatorijos kolegai mokslininkui 
George'ui Kuklai: domkratu pakėlęs jo automobilį, atsargiai jį pa- 
statė ant statybinių blokelių, kiek didesnių už įprastinį tarpą tarp 
važiuoklės rėmo ir žemės. Kai Georgeas pamėgino važiuoti, ratai 
bejėgiškai sukosi. Paprastai ramus mokslininkas ėmė karščiuotis, 
iš dalies dėl to, kad pas jį svečiavosi „labai svarbus žmogus iš Ki- 
nijos, vienas iš pirmųjų čia atvykusių kinų“. Wally juokiasi. 

— Į klausimą, ar kinai yra iškrėtę tokių pokštų, jis atsakė: „Tik 
maži vaikai.“ 

Tačiau Wally - ne tik šelmis, bet ir vienas didžiausių pasaulio 
mokslininkų, ir kai jis kalba apie klimatą, žmonės klausosi. Užuot 
bendradarbiavęs su Tarpvyriausybine klimato kaitos komisija, jis 
reiškia savo nuomonę, paremtą šešiasdešimties metų moksline 
patirtimi. Jis atkakliai tvirtina, kad šiuo metu stebimas atšilimas 
iš esmės skiriasi nuo praeityje vykusių klimato permainų. 

- Jis stipresnis ir greitesnis, - sako man Wally. 

Todėl, suprantama, kyla klausimas - ką dėl to galime padaryti? 

Paprastai pateikiamos tokios alternatyvos: nieko nedary- 
ti (pasiūlymas iš skeptikų stovyklos), sumažinti išmetamo CO, 


* Mapetai (Muppets) - britų televizijos laidos The Muppet Show personažai, lėlės (vert. past.). 

kiekį (tai siūlo optimistiškai nusiteikę klimato aktyvistai) arba 
sukonstruoti atsakomąsias priemones, sukelsiančias kokį nors 
vėsinamąjį atoveikį. Trečioji alternatyva vadinama klimato inži- 
nerija, ir keisčiausias jos šalininkų sumanymas yra pakelti į or- 
bitą didelius veidrodžius. Klimato inžineriją paprastai siūlo pesi- 
mistiškai nusiteikę klimato aktyvistai. 

Bet yra dar viena alternatyva: pasikliauti Klausu Lackneriu. 

Klausas su kolegomis sukonstravo „anglies skruberį - maši- 
ną, išvalančią iš oro CO,. Kitaip sakant, iš vienos pusės į mašiną 
patenka oras su dabartiniu CO, kiekiu, o pro kitą išeina oras su 
maždaug tokiu CO, kiekiu, koks buvo prieš pramoninę revoliuciją. 

— Pastaruosius penkerius metus mes praleidome Tusone, Ari- 
zonoje, ir parodėme, kad ji veikia, - teigia Lackneris. 

„Mes“ - tai Klausas su dviem Wallyo atvestais broliais, Alle- 
nu ir Burtu Wrightais. Jie nesusiję su garsiaisiais lakūnais broliais 
Wrightais, bet galbūt užims inžinerijos istorijoje beveik tokią pat 
svarbią vietą. Mat jei pradėsime naudoti skruberio technologiją, 
gali būti, kad imsime utilizuoti į atmosferą savo paskleistą CO.: 
su išmetamosiomis dujomis elgsimės taip pat, kaip elgiamės su 
nuotekomis. Ši technologija gali tapti planetos CO, perdirbimo 
infrastruktūros pagrindu. 

Tai ne galutinis ir ne vienintelis sprendimas (nors galima teig- 
ti, kad turint pakankamai Lacknerio mašinų jis toks galėtų būti). 

- Jei pastatytumėte anglių jėgainę, surenkančią CO, tiesiai iš 
dūmtakio, su ja negalėčiau varžytis, - pripažįsta Klausas. 

Tačiau net jei nuo rytojaus staiga nė viena jėgainė nebeišmes- 
tų anglies, ji ir toliau plūstų iš gausybės kitų vietų, ypač iš trans- 
porto sektoriaus - jo dalis sudaro beveik ketvirtadalį pasaulyje 
išmetamo kiekio. 

- Elektra varomas lėktuvas - sunkus reikalas, - sako jis. 

Lacknerio ir Broeckerio požiūris toks: atliekos nebūtinai blo- 
gai. Blogai jy nepaisyti. Niekas nesiūlo jums nustoti vaikščioti į 

tualetą, bet mes įsirengėme nuotekų sistemas. Jungtinėje Kara- 
lystėje būtent 1858-ųjų „didžioji smarvė“ (jos metu neapdorotų 
nuotekų dvokas pasklido po Londono centrą, kartu ir po parla- 
mentą) įstatymų leidėjus pagaliau įtikino, kad reikia investuoti į 
kolektorius. Šiandien terastumėte nedaug žmonių, pasisakančių 
prieš kolektorius, tačiau tuo metu buvo gausybė skeptikų, maniu- 
sių, kad valstybė investuoja „absurdiškai ir juokingai“. Lacknerio 
anglies skruberių nauda visiškai akivaizdi. Negana to, jie egzis- 
tuoja ne tik popieriuje. Minėtasis Lacknerio polinkis į inžineriją 
reiškia, kad jis su broliais Wrightais jau sukonstravo laboratoris 
nių matmenų veikiančius prototipus. 

Žinoma, anglies skruberiai - ne naujas išradimas. Jais nau- 
dojamasi ne vieną dešimtmetį - pavyzdžiui, povandeniniuose 
laivuose, kad oras išliktų tinkamas kvėpuoti. Tačiau dar neseniai 
vyravo įsitikinimas, kad taikant šią technologiją palyginti mažą 
CO, dalį iš atmosferos įmanoma pašalinti tik sunaudojus mil- 
žinišką kiekį energijos. Specialioje 2005-ųjų IPCC ataskaitoje 
Klauso darbai netgi buvo atmesti, paskyrus jiems vieną eilutę: 
„Šiame skyriuje neaptariama galimybė surinkti CO, iš aplinkos 
oro (Lackner, 2003), nes CO, koncentracija aplinkos ore yra apie 
380 milijonųjų dalių - šimtą ar daugiau kartų mažesnė nei dūmų 
dujose.“ Kitaip tariant, tik kvaištelėjęs gali mėginti atmosferos 
šieno vežime ieškoti CO, adatos. Jei tokios priemonės ir veiktų, 
tai sunaudotų per daug energijos (todėl išmestų į atmosferą dau- 
giau CO,, nei pašalintų). 

Wally iš pradžių irgi turėjo abejonių. Pirmą kartą išgirdęs 
Lacknerio paskaitą pamanė, kad tas vokietis kvaištelėjęs (netgi 
„energingai kvaištelėjęs ). 

— Po to gavome daugiau pasikalbėti, ir aš tuoj pat pamėginau 
jį pasamdyti. 

Lackneris ėmėsi parodyti, kad jo metodais įmanoma pašalin- 
ti CO., sunaudojant mažai energijos, o Wally jį palaikė. Mat, jo 

nuomone, jei pagrindinė plano dalis bus tik sumažinti išmeta- 
mųjų dujų kiekį, toks planas „mus pražudys“. 

- Žmonės sako: „Turime liautis naudoję iškastinį kurą.“ Mūsų 
požiūris kitoks. Jis bus kūrenamas. Pasauliui reikės energijos, be- 
sivystančios šalys naudos daugiau energijos, todėl mums tikrai 
geriau sugalvoti, ką su tuo daryti. Negalime taip greitai pereiti 
[prie atsinaujinančios energijos], - teigia Wally. - Pasaulio vado- 
vai vis dar to iš tikrųjų nesupranta. Todėl mums reikia surinkti 
CO, iš oro. 


[»] 


Taigi kaip veikia Klauso mašinos? 

Jei esate šiek tiek mokęsi chemijos, galbūt atsimenate, kad 
natrio karbonatui reaguojant su CO, susidaro natrio hidrokar- 
bonatas (geriamoji soda). Taigi Klauso mašinose kabo daug gijų 
su sorbentu - natrio karbonato prisotinta sintetine derva, įterpta 
į polipropileno pagrindą. Ši derva reaguoja su CO,, esančiu pro 
gijas plūstančiame ore, ir surinktas CO, panaudojamas geriama- 
jai sodai gaminti. 

Tačiau surinkti CO, — tik pusė darbo. Kad mašina būtų ne 
vienkartinė ir rentabili, reikia CO, kaip nors iš sorbento pašalin- 
ti. Užpildyti visą aparatą nauja dervos atsarga atsieitų pernelyg 
brangiai ir pareikalautų per daug energijos. Čia paaiškėja, kad 
Lacknerio derva ypatinga, - ji gali tai, kas net pačiam Klausui at- 
rodo neįtikėtina. Veikiant vandeniui, dervos cheminis giminin- 
gumas CO, dujoms pasikeičia, ir ji „atsikrato neseniai sukaupto 
turto. Jis surenkamas per reakciją, vykstančią atvirkštine krypti- 
mi nei pirmoji. Natrio hidrokarbonatas virsta natrio karbonatu. 

Taigi, jei Klausas į savo mašinas įpumpuoja vandens garų, CO, 
atsiskiria nuo dervos, todėl mašiną galima panaudoti dar kartą. 

Kondensuojantis garams, surinktas CO, gali burbuliukais pakilti į 
viršų — taip, kaip šampano taurėj. 

Žavingai poetiška, kad vienos šiltnamio efektą sukeliančios 
dujos (vandens garai) surenka kitas (CO,). Juk viena iš atmos- 
feros CO, blogybių ir yra tai, kad dėl šių dujų poveikio į orą pa- 
tenka daugiau vandens garų, sustiprinančių šiluminį efektą. Dėl 
Lacknerio sorbento cheminių savybių čia vyksta atvirkščiai. Van- 
dens garai šiame procese naudojami pašalinti CO, iš oro. 

Žinoma, renkant CO, reikia jį kur nors kaupti (šis procesas 
vadinamas sekvestravimu) ir užtikrinti, kad jis nepateks atgal į 
atmosferą. Viena alternatyva - dujų injekcija į uolieną, konkre- 
čiai — ultrabazinę uolieną, turinčią daug magnio, kuriam rea- 
guojant su CO, susidaro magnio karbonatas. Klausas man pra- 
neša, kad vien Omanas tokių uolienų turi tiek, kad nebėra likę 
pakankamai kūrenamų anglių šios CO, saugyklos talpai viršyti. 
Kita alternatyva - CO, injekcija į bazaltą, kad susidarytų klintis. 
Ją tyrinėja kitas Kolumbijos universiteto mokslininkas Davidas 
Goldbergas. 

— Ar sorbento chemines savybes būtų galima pagerinti? - 
klausiu. 

Kvatodamasis įsikiša Wally: 

-7 Jie nežino, kaip ta chemija veikia! - sušunka jis linksmai lyg 
vaikas, ir parodo užkimštą mėgintuvėlį (greta jo stovi skardinė su 
užrašu „Daktaro Fozzeo bezdėjimo pupelės ). Jame yra truputis 
pirmojo CO,, surinkto vienu iš pirmųjų Lacknerio prototipų. 

Jis teisus. Klausas tiksliai nežino, kodėl vandens garai priver- 
čia jo dervą grąžinti dalį surinkto CO.. 

- Galiu tikrai pasakyti, ką ji daro, - sako jis man. - Tai galime 
pamatyti. Bet šiuo metu galiu tik spėlioti, kodėl ji tai daro. Turiu 
gerą teoriją, ir mes patikrinsime, ar aš teisus. Dabar pasiekėme 
tokį etapą, kad imu jaudintis, - iš dalies dėl to, kad pradedame 
eksperimentus, padėsiančius suprasti šiuos cheminius procesus. 

Supratę galėsime juos planuoti. Todėl užtikrinu jus - šios maši- 
nos bus geresnės. 

Klausas mano, kad prasidėjus pirmajam jo skruberių komer- 
cinės gamybos etapui šios mašinos, kaskart į atmosferą išmetu- 
sios dvidešimt CO, molekulių (jei jos bus varomos elektra, ga- 
minama kūrenant iškastinį kurą), pašalins šimtą. Ir tai tik kelio 
pradžia. Kai atsiras investicijų ir patirties, šis santykis dar pagerės 
(Klausas jau turi ilgą sąrašą patobulinimų, kuriuos nori ištirti). 
Todėl atrodo keista, kad Klausui taip sunkiai sekėsi rinkti dvi- 
dešimt milijonų dolerių, jo apskaičiavimais, reikalingų paversti 
prototipus masiškai gaminamų įrenginių projektais. 

- Absurdiška, kad Klausui sunkiai sekasi surinkti pinigų, - 
piktinasi Wally. 

Iš tiesų mūsų susitikimo metu jiedu tebėra priblokšti fede- 
ralinės vyriausybės neseniai priimto sprendimo nefinansuoti 
anglies surinkimo ir kaupimo tyrimų centro. Klauso poreikiai 
sudaro vos 0,000025 procento JAV vyriausybės netikėtai suras- 
tų 787 milijardų dolerių, skirtų 2009-ųjų Amerikos atsigavimo ir 
reinvestavimo įstatymui įgyvendinti - pinigų krizės apimtai eko- 
nomikai paskatinti. Ketvirtį dešimttūkstantosios procento. 

Kad ir kaip būtų keista, gelbėdamos finansų sistemą, viso pa- 
saulio vyriausybės reagavo kiek galėdamos greičiau. Tačiau visiems 
bankams veikti reikia dar ir kitos sąlygos - atmosferos. Visuotinio 
atšilimo socialinės ir finansinės pasekmės Volstrytui padarys dau- 
giau žalos, nei visa jo paties veikla. Man keista, kodėl investicija į 
žmonėms palankią atmosferą nėra laikoma infrastruktūrine. Net 
ir paskubomis paskaičiavus aišku, kad galėtume pagaminti tiek 
skruberių, kiek reikia visai į atmosferą per metus išmetamai an- 
gliai pašalinti (ir pradėti šalinti tai, kas susikaupė anksčiau), jei tam 
skirtume sumą, įmanomą surinkti kito dešimtmečio laikotarpiui 
nustačius trijų procentų antkainį parduodamiems automobiliams. 

Kodėl, Klauso nuomone, buvo sunku rinkti reikiamas lėšas? 

- Manau, esame iš prigimties tokie, kad, jei rytoj grėstų kri- 
zė, tada pašoktume ir turėtume adrenalino padaryti viskam, ko 
reikia jai įveikti, - sako jis. - Jei prieš penkiasdešimt metų būčiau 
jums pasakęs, kad įvykiai bankininkystės srityje turės pragaiš- 
tingų padarinių... ar būtume ką nors darę? Mums sunku mąstyti 
apie tai, kas atsitiks daugiau nei po penkiasdešimties metų. 

Galbūt mums reikia dar vienos „didžiosios smarvės“? 

Tuo tarpu Klausas gali tyrinėti kitas veiklos galimybes. CO, ga- 
lima daugybe būdų panaudoti ūkyje. Pavyzdžiui, komerciniuose 
šiltnamiuose jis naudojamas našumui didinti. Visiems augalams 
augti reikia atmosferos CO.; iš jo jie ima anglies, ją fotosintezės 
metu paverčia sacharoze ir kitais angliavandeniais (taip, tai dar 
viena ne galutinai ištirta klimatą veikianti grįžtamojo ryšio gran- 
dinė - nežinoma, kiek CO, kiekio didėjimas skatina augti planetos 
augaliją). Be to, CO, naudojamas putojantiems gėrimams gamin- 
ti, pneumatiniuose įrankiuose, kaip aerozolinių balionėlių prope- 
lentas, taip pat gesintuvuose. Jį galima panaudoti suvirinimui kaip 
apsaugines dujas, taip pat vaistų gamyboje reikalingoms nanoda- 
lelėms gaminti, kaip šaldomąją medžiagą, kaip žaliavą polimerų ir 
plastikų gamyboje ir net efektams teatre (sausajam ledui). 

— JAV per metus sunaudoja apie aštuonis milijonus tonų ko- 
merčinio CO,, - teigia Klausas. - Taigi būtų galima prasiveržti be 
valdžios paramos. Galima pradėti nuo nedidelio masto veiklos, 
rinkoje pardavinėti CO,, tobulinti technologiją, ir, anglių jėgai- 
nėms dar nespėjus susigaudyti, kaip surinkti CO, prie šaltinio, 
jau būtume pasiruošę. 

Negali nesutikti, kad Klausas mūsų planetai yra gera naujie- 
na. Dar geresnė naujiena - jis ne vienintelis, konstruojantis ma- 
šinas angliai iš oro pašalinti. 

- Įtikinau Davidą Keithą [garsų klimatologą], kad ši mašina, 
Surenkanti CO, iš oro, veikia, taigi jis dabar mėgina konkuruoti, - 
Pasakoja Klausas. 


223 


OPTIMISTO KELIONĖ Į ATEITĮ 


Šios problemos ėmėsi ir dar vienas žmogus iš Kolumbijos 
universiteto - Peteris Eisenbergeris. 

Kitą daug žadantį sumanymą pademonstravo daktaras Stuar- 
tas Lichtas ir jo kolegos iš Georgeo Washingtono universiteto, — 
tai „Elektrocheminis anglies surinkimas naudojant saulės šviesą 
ir šilumą“ (Solar Thermal Electrochemical Photo Carbon Capture). 
Grupė tvirtina - jei jų technologija būtų pritaikyta plačiau, - tiek, 
kad aprėptų septynis šimtus kvadratinių kilometrų, - ji galėtų vos 
per dešimt mietų „pašalinti iš atmosferos visą perteklinį CO, ir 
paversti jį anglimi“. 

Kuo daugiau žmonių kuria technologijas išmetamam CO, iš 
atmosferos pašalinti, tuo geriau. Arba, kaip sako Davidas Keithas: 
„Dabar vyksta lenktynės dėl to, kas pirmas žengs žingsnį į priekį.“ 


P 


- Įsivaizduokime pasaulį, kur staiga gautume daugybę Lack- 
nerio skruberių, ir CO, lygį atmosferoje pavyktų sumažinti iki 
ikipramoninio laikotarpio lygio, - sakau. - Ar planeta beveik 
tuoj pat pradėtų aušti? Ar liautųsi atšilimas? 

- Mes įšildėme vandenyną, ir jis slopintų aušimą, - atsako 
Wally. - Vandenynas užlaiko ir planetos atšilimą, nes sugeria 
iš atmosferos daugybę šilumos. Tačiau mums aušinant planetą, 
vandenynas grąžintų šilumą ir stabdytų aušinimo procesą. 

— Sausuma grąžintų perteklinę šilumą per keletą dienų, - aiš- 
kina Klausas, - bet vandenynams reikėtų dešimtmečių, nors pra- 
džioje atrodytų, kad šilumos mažėja gana greitai. 

Žinoma, negalime staiga spragtelėti pirštais ir paleisti į pa- 
saulį tiek Klauso mašinų, kad jos kaipmat pradėtų kompensuoti 
visą mūsų išmetamą anglį. 

- Labai greitai to padaryti negalime, bet, manau, galėtume per 

dešimtmetį, kai jau žinotume, ką darome, - teigia Klausas. - Taigi 
tektų laukti nuo trisdešimties iki keturiasdešimties metų, kol grįž- 
tume į normalią padėtį. 

Klausiu Klauso, kaip jam pavyksta įtikinti žmones, kad jo su- 
manymas vertas dėmesio. 

- Susiduriu su tokiu keblumu (ir jis nuolat didėja) - esu įtar- 
tinas abiem ginčo šalims. Gaminantiems energiją arba turintiems 
interesų, susijusių su anglimi, atrodo, kad mėginu juos stabdyti, 
nes sakau jiems: į klimato kaitą turite žiūrėti rimtai, įprastinis 
verslas nepriimtinas. Kita vertus, yra žmonių, turinčių savo su- 
pratimą, ką reiškia „būti žaliam, ir jiems nepriimtina mintis, kad 
iškastinį kurą leistina naudoti. 

— Ar manote, kad tradicinis aplinkosaugos judėjimas dabar 
tapo viena iš kliūčių? - klausiu. 

- O, taip! - purkšteli Wally. 

Tarp jo ir Greenpeace kilo konfliktas, nes jie pasisakė prieš 
CO, sekvestravimo bandymus vandenyno gelmėje. 

- Tai mane labai sukrėtė. Jie griežtai pasisako net prieš ekspe- 
rimentus, - sako jis. 

Ar jis optimistiškai tikisi, kad CO, problema išsprendžiama? 

- Ji bus išspręsta. Tik kyla klausimas, kokį CO, lygį pasieksi- 
me, kol ją išspręsime. 

Klausas sutinka: 

- Optimistiškai tikiuosi, kad galiausiai ji bus išspręsta. Bet, 
mano supratimu, žmogaus prigimtis tokia, kad neišspręsime jos 
tol, kol negausime gero smūgio per sėdynę. 

— Galbūt per dvidešimt metų, kai poveikis taps akivaizdus, 
surimtėsime, - sako Wally. 

- Bet leiskite pareikšti optimistišką nuomonę, - sako Klau- 
sas. - Dešimtajame dešimtmetyje manęs paklausė: „Kada, jūsų 
nuomone, pajudėsime į priekį?“ Atsakiau: „Šiame, dešimtajame, 
dešimtmetyje tai svarstys mokslininkai, ir daugiau beveik nieko 

nebus. Kitame dešimtmetyje bus daug politinių ginčų ir daugiau 
beveik nieko. Per tolesnį dešimtmetį, nuo 2010-ųjų, prasidės 
tikri projektai. O iš tiesų rimtai žmonės pradės į tai Žiūrėti tarp 
2020-ųjų ir 2030-ųjų.“ Tam tikra prasme einame šiuo keliu. 

Wally pareiškia, kad turi eiti gerti alaus su Georgeu Kukla 
(aišku, pokštas su mašina seniai pamirštas) — tai ženklas, kad 
mūsų pokalbis baigėsi. Prieš išeidamas, parodo ant kontoros sie- 
nos kabančią nuotrauką, vaizduojančią jį su grupe gavusiųjų gar- 
bės vardą iš Kembridžo universiteto. Netoli Wally stovi Microsoft 
steigėjas Billas Gatesas. 

- Kodėl jis jums neskiria trupučio pinigų? - klausiu. 

— Nusiunčiau jam šiek tiek medžiagos, bet negavau atsaky- 
mo, - sako Wally ir išeina išgerti. 

Su Klausu grįždami į automobilį, praeiname pro milžinišką 
kailinę rožinės ir mėlynos spalvos žaislinę gyvatę, pritaisytą ant 
sienos arti Wally kontoros. Po ja - popierius su užrašu „Aš - kli- 
mato žvėris, ir aš pikta!“ Tai turbūt mėgstamiausia Wally meta- 
fora. Jo žodžiai „klimatas yra piktas žvėris, o mes jį baksnojame 
lazdomis“ yra vienas iš dažniausiai cituojamų apibendrinimų apie 
anglies dioksido mums keliamus rūpesčius (ta „lazda“ - tai CO,). 

Klausas mane pavėžėja į Dobs Ferio traukinių stotį, kad galė- 
čiau grįžti į Manhataną. Įlipęs į automobilį, atsisuku į jį ir klausiu: 

- Tikriausiai jaudinatės? 

- O, taip, - atsako. - O, taip. 


[»] 


Vakarėja. Traukiniui riedant rytine Hadsono pakrante, mano 
pasąmonėje kažkas krebžda. Esu tikras, kad kelionėje apie CO, 
girdėjau kažką, kas būtų buvę svarbu mano, Wally ir Klauso 
pokalbyje, bet negaliu atsiminti, ką. Pravažiuoju Heistingsą, 

Greistoną, Glenvudą, ir kai išvažiuojame iš Jonkerso, prisimenu: 
Joule Biotechnologies - bendrovė, kurią man prabėgomis minė- 
jo George'as Churchas (viena iš daugelio organizacijų, kuriose 
jis yra mokslinis konsultantas). Ji genomų inžinerijos metodais 
kuria bakterijų kamienus, saulės šviesoje vartojančius CO, ir iš- 
skiriančius dyzelinius degalus ir etanolį. Pasiimu iPhone ir su- 
sirandu jų svetainę, mintyse dėkodamas Vintui Cerfui, kad tai 
įmanoma. 

Ten sakoma, kad „Joule efektyviai sugauna saulės šviesą, kad 
pagamintų skysto pavidalo energiją“, ir kad „vienintelė žaliava yrą 
išmetamas CO., todėl atsiranda galimybė gaminti degalus beveik 
neribotais kiekiais. 2010-ųjų balandį MIT žurnalas Technology 
Review pavadino šią bendrovę viena iš dešimties novatoriškiau- 
sių pasaulyje ir pabrėžė, kad jai negalioja pagrindinis biodegalų 
gamybai pateikiamas kritinis argumentas - kad norint užaugin- 
ti biodegalų žaliavas, tokias kaip kukurūzai, cukriniai runkeliai 
arba soros, reikia daug pasėlių ir žemės. 

Pasak Atsinaujinančių degalų asociacijos, JAV etanolio pra- 
monę skatinančios interesų grupės, iš cukrinių runkelių ir ku- 
kurūzų akro gaunama apie penki šimtai aštuoniasdešimt galo- 
nų etanolio. Dumblių biodegalai vertinami labai skirtingai, bet 
net ir skeptikai mano, kad jų našumas galėtų būti vos ne dešimt 
kartų didesnis: iš akro būtų galima gauti penkis tūkstančius ga- 
lonų“ aliejaus (jį po to reikia rafinuoti). Floridoje įsikūrusi bend- 
rovė Algenol Biofuels sukūrė „hibridinius dumblius“, fotosintezės 
metu tiesiogiai paverčiančius CO, etanoliu. Jie teigia, kad iš akro 
galima gauti šešis tūkstančius galonų"““, ir kaip pagalbą kurti ban- 
domajam „biofabrikui“ Teksase gavo vieną iš penkiolikos JAV 
Energijos departamento suteiktų 25 milijonų dolerių dotacijų. 


* 


Maždaug 2 196 litrai (šiame p. visos pastabos vertėjo). 
“* Maždaug 18 927 litrus. 
“** Maždaug 22712 litrų. 

Joule teigia, kad jų sistemoje iš akro jau gaunami šešis tūkstančiai 
galonų etanolio, ir kad jiems pradėjus visavertę komercinę gamy- 
bą šis kiekis išaugs iki dvidešimt penkių tūkstančių galonų. 

Sumanymas degalams naudoti etanolį susidūrė su sunku- 
mais, daugiausia dėl gamybos sąnaudų (ir su jomis susijusių 
rūpesčių dėl žemės naudojimo), tačiau Joule ir Algenol įvestos 
ir panašios naujovės gali pakeisti padėtį. 2008-aisiais JAV su- 
vartojo 137 800 000 000 galonų benzino. Jei visas jis būtų par- 
duotas degalinėse (JAV jų yra 162 000), vidutiniškai kiekvienoje 
degalinėje per metus būtų išpilstyta truputį daugiau nei 850 000 
galonų“. Jei tartume, kad visos degalinės lygiavertės (žinoma, 
taip nėra), tada kiekvienai iš jų, kad pagamintų reikiamą kiekį 
degalų pagal Joule sistemą, reikėtų nuo trisdešimties iki ketu- 
riasdešimties akrų“ žemės (šiame apskaičiavime atsižvelgiama į 
tai, kad etanolio turėtų būti daugiau, nes galonui etanolio tenka 
truputį mažiau mylių nei galonui benzino). Tai tik šešiolikto- 
ji kvadratinės mylios dalis. Kartu su Joule arba Algenol sistema 
pritaikius Lacknerio CO, surinkimo technologiją, būtų galima 
pastatyti etanolio arba dyzelinių degalų fabrikų beveik visur, kur 
tik yra saulės šviesos. Galėtume gauti degalus tiesiog iš dangaus. 
Žinoma, juos deginant, CO, vėl būtų išmetamas į atmosferą, 
bet svarbiausia tai, kad tokia sistema visai neišmestų papildomo 
anglies dioksido, o dabar naudodami iškastinį kurą jo išmetame. 
Sistema būtų, kaip sakytų ekologijos specialistai, neutrali. 

Ji gali sudominti net ir tuos, kurie netiki, kad CO, kiekio ne- 
didinantys degalai reikalingi. Šiandien beveik devyniasdešimt 
procentų naftos išteklių priklauso vos trylikai šalių, todėl likusi 
pasaulio dalis yra nuo jų pavojingai priklausoma. Pavyzdžiui, 
2008-aisiais JAV penkiasdešimt septyni procentai naftos buvo 


* Maždaug 521,6 milijardo litrų arba 521,6 mln. m°. 
* Maždaug 3 217 600 litrų arba 3 217,6 m°. 
*** Apie 12-16 ha. 

importuota. Senkant atsargoms (beveik visuotinai sutariama, 
kad kitoje kartoje ateis akimirka, kai naftos gavybos mastas pa- 
sieks viršūnę), aišku, gali kilti konfliktų. Šios technologijos ne 
tik galėtų padaryti bet kurią jas sėkmingai įdiegusią šalį energe- 
tiškai nepriklausomą, bet ir užkirstų kelią dėl žmogaus veiklos 
kylančioms nelaimėms, tokioms kaip nelaimė, 2010-aisiais dėl 
naftos bokšto Deepwater Horizon sprogimo ištikusi Meksikos 
įlankos JAV pakrantę. 

Be to, energijos infrastruktūra galėtų likti beveik tokia, ko- 
kia buvo. Degalinės atrodytų taip pat, kaip dabar, automobiliai 
taip pat. Nereikėtų iš esmės perdaryti transporto infrastruktūros, 
kaip pereinant prie vandeniliu varomų ar elektrinių transporto 
priemonių. 

Amerikos keliais jau važinėja aštuoni milijonai „mišriųjų de- 
galų automobilių“ (Flexible Fuel Vehicles), kuriuos galima varyti 
benzino ir etanolio mišiniu (daugelis jų yra „E85“ tipo automo- 
biliai, tai yra jie gali būti varomi mišiniais, iki aštuoniasdešimt 
penkių procentų sudarytais iš etanolio ir penkiolikos - iš benzi- 
no). General Motors atsargiai pažadėjo iki 2012-ųjų „50 procen- 
tų gaminamų automobilių padaryti tinkamus mišriesiems dega- 
lams“. „E85“ tipo automobilius siūlo Ford, Chrysler, Toyota. Tiesą 
sakant, Ford grįžta prie ištakų - garsusis jų „Modelis T“, pradėtas 
gaminti 1908-aisiais, galėjo būti varomas etanoliu, benzinu arba 
šių degalų mišiniu. 

Tad kodėl gi nenaudoti degalų, pagamintų iš CO,, gaunamo 
iš dangaus? Jau turime veikiančias technologijas, leidžiančias 
paimti iš oro CO,, ir mikroorganizmus, galinčius paversti CO, 
skystaisiais degalais. Galbūt Klauso išradimas nepaplis, galbūt 
Joule žlugs, o Algenol laimė šypsosis neilgai. Tikiuosi, kad ne. Bet 
net jei taip atsitiktų, juos kas nors pakeis. Žinoma, tai ne galutinis 
sprendimas. Surinkus visą transporto sektoriuje išmetamą CO, ir 
vėl pavertus jį degalais, nebedidinančiais CO, kiekio, dar liktų vi- 

sos anglimis kūrenamos jėgainės. Tačiau kad ir kas paplistų vietoj 
jų, atrodo pagrįsta manyti, jog šis modelis padės mums iš dalies 
atsisakyti naftos. Jis turėtų atrodyti pagrįstas netgi kai kuriems 
Australijos parlamento nariams. 

Skambinu Klausui ir teiraujuosi, ar jam taip pat buvo atė- 
jusi į galvą mintis naudoti surinktą CO, kaip žaliavą degalams 
gaminti. 

— Taip, panašia linkme esu kalbėjęsis su kai kuriais vyrukais 
iš biodegalų srities. 

— Su George'u Churchu? - klausiu. 

— Ne, bet prašyčiau mane su juo supažindinti, - atsako jis. 

Taip ir padarau - elektroniniu paštu. Išties šaunu. 


P] 


Šiandien teko nejtikinėtinai paklajoti, regis, tarp pasaulio pabai- 
gos ir išsigelbėjimo, ir pajuntu, kad protui nuraminti reikia ko 
nors įprasto ir nereikšmingo. Laimė, prisistato Colinas. Kartu su 
būriu jo draugų keliaujame po Manhatano barus ir didelę dalį 
vakaro skiriame Pet Shop Boys ir Duran Duran privalumams pa- 
lyginti. Mano nuomone, antrieji smagesni ir yra sukūrę geresnių 
dainų. Kiti nesutinka. 

Kartais, visą dieną prakalbėjus apie išties svarbius reikalus, 
reikia vakare pasišnekučiuoti apie menkesnius. 


10 skyrius 


Saulė teka (ir tai labai gerai) 


Dauguma gyvenimą temdančių šešėlių 
atsiranda dėl to, kad užstojame sau saulę. 
HENRY WARD BEECHER 


Pradėjau šią kelionę klausdamas savęs, kiek dar gyvensiu. Dabar 
jau Žinau: jei Tracy Wemett su tuo kaip nors susijusi - apie de- 
šimt minučių. 

Ji turi daug gerų bruožų. Atsisakiusi laisvalaikio, auklėja so- 
cialiai remtinus paauglius, organizuoja benamių maitinimo akci- 
jas, renka lėšas Kenijos našlaičiams. Taip pat jai gerai sekasi dar- 
bas - viešieji ryšiai. Bet tokio blogo vairavimo man dar nėra tekę 
matyti. 

- Beveik atvykome, - sako ji, o tada pavojingai greitai pasuka, 
rašydama telefonu žinutę. 

Nedaug trūko, kad būtume „atvykę“ į aną pasaulį. Niekada 
gyvenime taip nesidžiaugiau, išvydęs gamyklos pastatą. Užrašas 
skelbia: Konarka. Tracy pašoka nuo vairuotojo sėdynės. 

— Mėgstu čia atvažiuoti, - taria. 

Nedrąsiai statau koją ant kelio dangos, mėgaudamasis tuo, 
kad ji visai nejuda. 

Iš lauko šis pastatas, stovintis Masačusetso valstijoje, pramo- 
niniame komplekse prie pat Niu Bedfordo, niekuo neišsiskiria. 
Tačiau viduje vyksta nepaprasti dalykai. 

- Šioje gamykloje gamino Polaroid fotojuostas, - pasakoja 
mano ekskursijos vadovas Larry Weldonas, gamybos viceprezi- 
dentas. - Todėl „Konarka“ ją nupirko. Procesas panašus. Jie nu- 
pirko ne tik pastatą, bet ir mašinas. 

Larry aprodo mums su Tracy gamybos liniją. Didžiuliai vele- 
nai paduoda vientisą maždaug dviejų metrų pločio permatomo 
plastiko lakštą eilei mašinų, ir kiekviena iš jų ant juostos uždeda 
ploną medžiagos sluoksnį. 

- Iš tikrųjų tai tėra didelis spausdintuvas, - tvirtina Larry. 

Kaip ir daugybė kitų inžinierių, Larry puikiai moka sušvel- 
ninti žodžius. Mat šis „didelis spausdintuvas“ ritiniais spausdina 
lengvus ir lanksčius vos penkių milimetrų storio „organinius“ 
saulės elementus. Jais galima apvynioti beveik bet ką. 


P] 


Mūsų niekada nebuvo ištikusi energijos krizė. Plačiai žinomi 
skaičiavimai rodo, kad per valandą Žemė iš Saulės gauna dau- 
giau energijos, nei mes sunaudojame per metus. Ne, energijos 
krizės nėra. Tačiau mus ištiko energijos keitimo krizė. Arba, 
tiksliau, krizė dėl energijos keitimo išlaidų. Todėl mums taip 
tiko iškastinis kuras. Nepaisant visų trūkumų, iš jo šiuo metu 
gaunama daugiau energijos, nei už tuos pačius pinigus galima 
gauti iš kitų energijos šaltinių. Taip yra dėl to, kad gamta per 
milijonus metų suspaudė mirusius augalus ir gyvūnus į vadina- 
muosius angliavandenilius - medžiagas vien iš anglies ir van- 
denilio. 

Nutraukus vandenilio ir anglies atomų cheminius ryšius, ši- 

lumos ir šviesos pavidalu išlaisvinama energija, o juos nutraukti 
gana nesunku (iškastinis kuras degus). Iškastinio kuro molekulių 
tankis labai didelis, ir tose molekulėse apstu nutraukiamų ryšių, 
todėl deginamas šis kuras išlaisvina daugiau energijos nei, pavyz- 
džiui, pieniška želė. Pieniška želė varomas automobilis sunaudo- 
tų baisybę degalų. Kitas iškastinio kuro privalumas - jis gerai 
saugo energiją, kol mums jos neprireikia. Jis veikia kaip natūrali 
baterija. Iškastinis kuras yra energijos banko sąskaita su Moti- 
nos Žemės sukauptomis santaupomis. Deja, mes iš šios sąskaitos 
imame lėšas greičiau, nei jas galima pakeisti. Tai, ką gamta sų- 
taupė per milijardus metų, išeikvojome per kelis šimtmečius. Su 
iškastiniu kuru žmonija elgiasi lyg idiotas su kredito kortele, ir 
kada nors bankas liausis mums skyręs lėšas. 

Saulei tokių sunkumų nekyla. Ji kiekvieną sekundę mums 
priešais veidą mosuoja milžinišku energijos čekiu. Augalai se- 
novėje gavo energiją iš Saulės, fotosintezės metu. Tuos augalus 
ėdė seniai padvėsę gyvūnai (dabar kartu su savo maistu virtę il- 
gomis angliavandenilių grandinėmis), kad gautų energijos. Kam 
laukti milijardus metų? Didžiausias sunkumas - mums nelabai 
gerai sekasi kaupti Saulės energiją, ir dauguma jos išsprūsta ne- 
sunaudota. 

"Kartais sunku paaiškinti, kodėl pažanga buvo tokia skaus- 
mingai lėta. Saulės energija tapo ateities simboliu gerokai prieš 
man gimstant. Šio simbolio ištakos tiriamos puikiame Paullo 
Collinso rašinyje „Nuostabi galimybė“ (The Beautiful Possibility). 
Jame cituojamas straipsnis iš žurnalo Popular Science Monthly, 
teigiantis, kad „išsėmę anglių kasyklas, ateities kartos naudosis 
saulės šiluma ir energija. „Saulė bus ateities kuras.“ O kokia to 
straipsnio data? 1876-ieji. 

Iš tikrųjų tai buvo vertimas - straipsnis anksčiau pasirodė 
Paryžiaus literatūriniame žurnale Revue des Deux Mondes, išei- 
nančiame ir šiandien. Tuo metu Prancūzija žavėjosi Augustino 

Mouchot darbais: 1869-aisiais, paraboliniu veidrodžiu“ sufoku- 
savęs saulės spindulius į varinį katilą, jis sukūrė saulės energija 
varomą garo mašiną; tais pačiais metais jis išleido pirmąją knygą 
apie saulės energiją, „Saulės šiluma ir jos taikymas pramonėje“ 
(Le Chaleur Solaire et ses Applications Industrielles). 1878-ųjų Pa- 
ryžiaus parodoje Mouchot ir jo padėjėjas Abelis Pifre ledą gami- 
nančiam įrenginiui varyti panaudojo daugiau nei trylikos pėdų 
pločio veidrodį ir dvidešimt vieno galono talpos katilą, ir už šį iš- 
radimą gavo parodos Aukso medalį. Kitas metais parodoje buvo 
pademonstruota saulės energija varoma spausdinimo mašina. 

Tačiau, nepaisant Napoleono III globos, Mouchot išradimas 
(kitaip nei telegrafas) niekada neprigijo. Dėl didelių gamybos są- 
naudų ir žemos iškastinio kuro kainos jis buvo ekonomiškai ne- 
perspektyvus. Šiedvi kliūtys saulės energetikai trukdė beveik visą 
gyvavimo laiką. Tačiau padėtis pasikeis - ir labai netikėta, bet 
esminį vaidmenį čia atliks Mouchot metodas. Pakeistu pavidalu 
ir daug stambesniu mastu „koncentruota šiluminė saulės ener- 
gija“ pradedama naudoti ištisose elektrinėse. Jose parabolinių 
veidrodžių blokai sufokusuoja saulės energiją į plonus vamzdžius 
su karštu tepalu. Tepalas įkaitina ir užvirina vandenį, o susidaręs 
garas varo turbinas. 

Vienas ypač drąsus siūlomas projektas - Desertec pramoninė 
iniciatyva: sumanyta Šiaurės Afrikoje pastatyti milžiniškas šilu- 
mines saulės elektrines ir didžiuliais galios kabeliais, nutiestais 
per Viduržemio jūrą, žemyninei Europos daliai iki 2050-ųjų pra- 
dėti tiekti penkiolika procentų elektros. Nemanykite, kad tai tėra 
ekologijos entuziastų idealistinis sumanymas: projekto partne- 


* Parabolinių paviršių forma tokia, kad jie gali surinkti iš toli esančio šaltinio sklindančią energiją 
ir sufokusuoti ją į vieną tašką. Didžiuosiuose radioteleskopuose jie naudojami iš kosmoso sklin- 
dančioms radijo bangoms gaudyti ir fokusuoti. Atspindžio principas galioja abiem kryptimis, 
todėl parabolinius paviršius galima pritaikyti energijai nuo židinio taško į išorę nukreipti - taip 
daroma automobilių priekiniuose žibintuose. 

riai yra, pavyzdžiui, Abengoa Solar (daugiausia sėkmės susilau- 
kusi saulės elektrinių įmonė Europoje), Deutsche Bank, Morgan 
Stanley ir Siemens. 


[»] 


Pasirodo, mūsų energetikos pramonė neapsakomai neefektyvi. 
Didžiąją dalį elektros gauname kasdami iš žemės kurą (paprastai 
anglis), gabendami jį į elektrines ir dideliais kiekiais kūrendamį, 
kad susidarytų turbinas sukantis garas. Gauta elektra daugelio 
mylių ilgio kabeliais tiekiama galutiniam naudotojui. Anglių jė- 
gainės daugiau nei penkiasdešimt procentų pagamintos energijos 
praranda šilumos nuostolių pavidalu, o iki dešimties procentų 
likusios dalies gali būti prarandama toliau perduodant energiją 
laidais (2007-aisiais JAV taip buvo prarasta 6,5 procento). 

Skystiesiems degalams naudojame naftą iš negausių gręžinių 
tose vietose, kur pavyksta jos rasti (mažiau nei 1 500 gręžinių su- 
daro 90 procentų žinomų pasaulio naftos atsargų), tada gabename 
ją į naftos perdirbimo įmones, kur ji perdirbama, o perdirbta pro- 
dukcija paskirstoma mažmenininkams. Kai jums prireikia dega- 
lų, turite nuvykti jų įsipilti (pavyzdžiui, degalinėje) arba susitarti 
dėl pristatymo. Paskui juos sudeginate, bet prarandate daugumą 
susidarančios energijos - iki aštuoniasdešimt penkių procentų. 

Nors visa tai atrodo absurdiškai neefektyvu ir nepatogu, tai 
vis dar pigiausias mums Žinomas būdas energijos poreikiams 
tenkinti. Gali pasirodyti, kad saulės energija yra akivaizdžiausia 
išeitis, tačiau technologijos, leidžiančios tiesiogiai paversti saulės 
šviesą elektros energija, buvo dar neefektyvesnės. 

Be to, yra suprantamų priežasčių gerinti egzistuojančios sis- 
temos našumą, o ne pereiti prie naujų energijos šaltinių. Lan- 
kydamasis Kalifornijoje, trumpai mačiausi su Danu Reicheriu, 

Google aplinkos apsaugos projektų vadovu. Danas tvirtino, kad 
geriausia, ką artimiausiu metu galime padaryti planetos labui, — 
tai sutelkti dėmesį į energijos vartojimo efektyvumą. 

- Atsiprašau, kad tai nėra įdomu, ir dėl to gali. netikti jūsų 
knygai, bet jei pasuksime kol kas lengviausiu keliu - visose ūkio 
srityse imsime efektyviau vartoti energiją, - naudos bus daugiau. 

„Daiktų internetas“, aptartas mano pokalbyje su Vintu Cerfu, 
bus šio plano dalis. 

- Rinkoje jau pasirodė išmanioji buitinė technika, - tvirtino 
Danas. - Kuo daugiau šie aparatai komunikuos vienas su kitu 
ir su jūsų elektros tiekimo įranga, perduodami informaciją apie 
suvartotos energijos kiekį, tuo geriau jie galės koordinuoti veiks- 
mus ir sunaudoti mažiau elektros. Ar man tikrai svarbu, ar mano 
indaplovė ima veikti šeštą valandą, kai lauke šimtas laipsnių, ir 
elektros sistema pradeda strigti, nes visi įjungia kondicionierius, 
ar trečią ryto už perpus mažesnę kainą, ir padaro daug mažes- 
nį poveikį? Man tikriausiai nesvarbu - kad tik kitą rytą indai 
būtų išplauti. Pradėjome kurti programinę įrangą, padėsiančią 
elektros tiekimo sistemai komunikuoti su įvairia namų buitine 
technika. Užuot įjungusi dar vieną didelę elektrinę, sistema galės 
pasakyti „norėčiau, kad šimte tūkstančių šaldytuvų per kitas tris- 
dešimt minučių neįsijungtų automatinė atšildymo sistema“. 

Tvirtinama, kad padidinti energijos vartojimo efektyvumą 
yra greičiausias ir pigiausias būdas atmosferos CO, kiekiui suma- 
žinti. Žvelgiant iš trumpalaikės perspektyvos, Danas tikriausiai 
teisus, bet net jei pradėtume naudoti iškastinį kurą efektyviau, vis 
tiek jį naudotume (ir išeikvotume). Ir toliau į dangų išmestume 
CO, net jei ir lėčiau. 

- Iš dalies dėl to Google ir kuria naujas veidrodžių technolo- 
gijas, padėsiančias atpiginti šilumines saulės elektrines, - teigia 


* 100 Farenheito laipsnių - maždaug 37,8 Celsijaus laipsnio (vert. past.). 

Reicheris. - Ieškome naujų ir pigesnių medžiagų ir atspindin- 
tiems paviršiams, ir veidrodžių tvirtinimo pagrindui, taip pat ti- 
kimės perpus sumažinti heliostatų - saulės padėtį sekančių veid- 
rodžių sistemų, - kainą. Geriausia būtų, jei pavyktų sumažinti ją 
trigubai ar keturgubai. 

Esu tikras, kad koncentruota saulės šiluminė energija ateityje 
atliks svarbų vaidmenį, tačiau atvykau į Niu Bedfordą, nes tai, 
kas čia vyksta, yra kita saulės revoliucijos pusė, energijos srityje 
mums galinti atnešti esmines permainas. 


P] 


Įprastiniai saulės elementai (elementai iš kristalinio silicio) veikia 
taip: į silicio plokštelę krintanti šviesa sužadina ją, išjudindama 
atomų elektronus, turinčius neigiamą krūvį. Kiekvienas elemen- 
tas turi dvi plokšteles: apatinėje būna boro, o viršutinėje - fosforo 
priemaišų. Boro ir fosforų priemaišų įmaišymas į silicį, vadina- 
mas „legiravimu“, suteikia plokštelėms skirtingų elektrinių savy- 
bių. Fosforo priemaišų turinti „neigiama“ plokštelė atgręžiama 
į saulę. Šioje elemento dalyje sužadintas elektronas nukeliauja 
apatinės „teigiamos“ plokštelės, turinčios boro priemaišų, kryp- 
timi, sukeldamas tarpatominės „krūvio pereigos“ grandininę re- 
akciją ir sukurdamas elektros srovę. 

Tačiau silicio elementai brangūs ir juos sudėtinga paga- 
minti. Kad ir kaip būtų keista, jų gamybai būdingas gana aukš- 
tas anglies dioksido išmetimo rodiklis (pavyzdžiui, legiravimo 
proceso metu plokštelės kaitinamos beveik iki silicio lydymosi 
temperatūros). Pastaraisiais metais atsirado „plonasluoksnių“ 
saulės elementų technologijos. Tokiuose elementuose naudoja- 
mos daug plonesnės plokštelės iš silicio arba iš kelių medžiagų 
tokiais gudriais pavadinimais, kaip „kadmio telūridas“ ir „vario 

indžio galio diselenidas“. Šiuos elementus galima padaryti daug 
plonesnius ir lengvesnius, o dažnai ir pigesnius nei jų atitikme- 
nys iš silicio kristalo, vadinasi, nors vienai kvadratinei pėdai ten- 
ka mažiau iš jų gaunamos elektros, pagamintos energijos kaina 
gali būti mažesnė. Viena nerimą kelianti aplinkybė (galbūt per 
daug išpučiama) - telūras ir indis yra vieni iš rečiausių elemen- 
tų planetoje, todėl nerimaujama, kad, netikėtas dalykas, šioms 
„atsinaujinančioms“ technologijoms sutrukdys gamtos išteklių 
trūkumas. Taip pat rūpinamasi dėl to, jog kadmis yra vienas iš 
toksiškiausių žmonėms žinomų elementų. 

Grįžkime į Konarka gamyklą. Sustojome prie mašinos, ant tie- 
kiamo plastiko ritinio spausdinančios nepaprastai ploną sluoksnį, 
generuojantį elektros energiją. 

— Nenaudojame silicio, telūro, indžio, galio ir kitų panašių 
medžiagų, - teigia Larry. 

— O ką naudojate? - klausiu. 

- Plastiko rašalą. 

Konarka technologijoje naudojamos vadinamųjų organinių 
laidžiųjų polimerų molekulės. Jas atrado Alanas Heegeris, vienas 
iš bendrovės steigėjų, kartu su Alanu MacDiarmidu ir Hidekiu 
Širakava (už šį atradimą jie trise 2000-aisiais gavo Nobelio che- 
mijos premiją). Žodis „organinis“ reiškia, kad dalį tų polimerų 
sudaro anglis. Kadangi anglies atomai yra universalūs (jie sudaro 
įvairiausius cheminius ryšius), gamta padarė anglį pagrindiniu 
gyvų būtybių elementu. Todėl ateiviai aštuntojo dešimtmečio 
mokslinės fantastikos filmuose žmones vadina „anglinėmis gy- 
vybės formomis“ (jų detektoriai tai pastebi pirmiausia). Bet tokie 
esame ne tik mes: anglis yra visų augalų ir gyvūnų pagrindas. 
Todėl chemijos šaka, tirianti anglies junginius, dažnai vadinama 
organine chemija. 

Panašiai kaip įprastiniuose saulės elementuose naudojamas 
dvejopas silicis su priemaišomis, taip ir laidžiųjų polimerų mo- 

lekulės gali būti „teigiamos“ arba „neigiamos“. Kaip ir silicio ele- 
mentų plokštelėse, turinčiose fosforo ir boro priemaišų, viena po- 
limerų molekulių grupė atiduoda elektronus, o kita juos surenka. 
Tačiau silicio plokštelės būna tiksliai suglaustos, o čia visos tos 
molekulės sumaišytos nebrangiame rašale. Privalumas - saulės 
elementus galima tiesiog spausdinti. Trūkumas - teigiamos ir 
neigiamos molekulės suplaktos kartu, todėl kai kurie iš tų elek- 
tronų nukeliauja nelabai toli, ir išlaisvinti jie beveik tuoj pat vėl 
sugaunami. Taigi ši medžiaga šiuo metu gamina mažai energijos, 
palyginti su jos paviršiaus plotu. Tačiau Konarka medžiaga daug 
pigesnė nei silicio elementai, ir ji gali gaminti energiją, kai šviesa 
nestipri (todėl ir ilgiau). Iš tiesų kontoroje, kur Tracy mus supa- 
žindino, Larry man prieš ekskursiją parodė pavyzdį, sėkmingai 
gaminantį elektrą blausiai šviečiant fluorescencinėms lempoms. 

Ekskursijai artėjant į pabaigą, Larry pradeda aiškinti, kodėl 
Konarka medžiagą (jie vadina ją „energijos plastiku“ (Power 
Plastic)) galima pigiai gaminti dideliais kiekiais. 

— Galime pritaikyti senas fotojuostų gamyklas, - sako jis. 

Nors jis nepatvirtina sumos, aišku, kad pastatą, kuriame esa- 
me, Konarka nupirko už palankią kainą. 

— 2007-aisiais Polaroid nutraukė gamybą. Likau be darbo. 

Bet neilgam: gamyklą nupirko Konarka ir vėl pasamdė Larry 
ir trylika jo darbuotojų, kad šie pritaikytų ją gamybai. 

Apžiūrinėju jų darbo vaisius. Greta sukasi ištisi jardai juos- 
tos, verčiami energiją gaminančia medžiaga. Galbūt jos našumas" 


* Lyginti skirtingų saulės technologijų energijos gamybos kainą sudėtinga. Gamintojai mielai 
nurodo „našumo rodiklius“, tačiau jie menkai tegelbsti. Jei nurodoma, kad saulės elemento našu- 
mas yra „dešimt procentų“, tai nereiškia, kad jis visada dešimt procentų ant jo krentančios saulės 
šviesos paverčia elektra. Elemento našumas gali būti „dešimt procentų“, kai saulės šviesa ryški, 
bet elementas gali nieko nepagaminti šviečiant silpnesnei šviesai. Kai kurie elementai nenaudoja 
šviesos, krintančios smailiu kampu (ryte arba saulei leidžiantis). Be to, kai silicio elementai įšilę 
viršija tam tikrą temperatūrą, jų našumas krenta. Kai kurie plonasluoksniai elementai atvirkš- 
čiai - aukštesnėje temperatūroje tampa našesni. Apibendrinus tai reiškia, kad mažesnio našumo 
elementas laikui bėgant gali pagaminti daugiau elektros. 

mažas (šiuo metu - nuo trijų iki keturių procentų, priklauso nuo 
partijos), bet ši gamykla labiau primena laikraščių spaustuvę nei 
saulės elementų gamyklą. Konarka teigia, kad per pamainą gali 
pagaminti kvadratinę mylią medžiagos. 

Padėkoju Larry, kad skyrė laiko mano ekskursijai, ir truputį 
nerimaudamas išeinu iš gamyklos. Žinau, kad vienintelis būdas 
man grįžti susitikti su Konarka generaliniu direktoriumi Ricku 
Hessu - leistis vežamam Tracy. 


[P] 


Rickas Hessas - tikras generalinis direktorius. Iš šio pasitikin- 
čio savimi ir atsipalaidavusio žmogaus laikysenos atrodo, kad 
jam turbūt nereikia labai rūpintis dėl pensijos. Veidas griežtas, 
išraiškingas: tvirtas smakras, ryški nosis, akys, be jokio drovumo 
žvelgiančios į jūsiškes. Jis ne šiaip sėdi ant kėdės priešais mane, 
bet yra jos savininkas, spinduliuojantis tikro verslininko drąsą. 
Rickas kuria bendroves, o kartais jas parduoda. Jis pastebimai 
mėgaujasi korporacine aplinka. O į varžovus žiūri atlaidžiai. 

- Esu visiškai tikras, kad kiekvienas gali rasti savo nišą. Dėl 
plonasluoksnių elementų silicio verslas tikrai nežlugs, tačiau jie 
tinka ten, kur neįmanoma panaudoti silicio. 

Taip pat jis atvirai kalba apie savo įmonės technologijos da- 
bartinius trūkumus, ypač energiją gaminančios medžiagos nau- 
dojimo trukmę. 

Vienas iš pagrindinių Konarka technologijos privalumų yra 
energiją gaminančios medžiagos lankstumas, leidžiantis ja ne- 
sunkiai apvynioti bet ką - nuo pastatų iki kuprinių. Konarka 
netgi turi saulės siūlų patentą, nors jie dar nesugalvojo, kaip jų 
sumegzti tiek daug, kad elektra būtų galima naudotis. Vienas iš 
bendrovei kilusių sunkumų - jų laidieji polimerai yra organi- 

niai, todėl greitai reaguoja su ore esančiu deguonimi, juos vei- 
kia drėgmė. Kad energiją gaminanti medžiaga būtų lanksti, bet 
ir apsaugota nuo šio žalingo poveikio, ją tenka padengti lanksčia 
hermetiška danga. 

- Praėjus trejiems, daugiausia - penkeriems metams dangos 
medžiaga pradeda į vidų praleisti drėgmę ir deguonį, - pripažįsta 
Rickas. - Atlikome bandymus ir su tokiomis medžiagomis, su 
kuriomis mūsų technologija veiktų daugiau nei dešimt metų, bet 
šiuo metu jos per brangios. Tikimės, kad jų kaina pasikeis. 

Didelis privalumas - Konarka plonasluoksnius elementus 
galima pagaminti tokius plonus, kad jie būtų permatomi, taigi 
jais būtų galima padengti langus ir taip paversti juos energijos 
gaminimo įtaisais. Energiją gaminanti medžiaga nebūtų lanksto- 
ma, bet ją būtų galima įtaisyti vakuume tarp dviejų stiklų, todėl 
ji veiktų nuo penkiolikos iki dvidešimties metų, ir pastatas galėtų 
pasigaminti energijos tol, kol į langus kristų šviesa. Jūsų elektros 
energijos tiekėjas tikriausiai nenorėtų, kad pradėtumėte svarstyti 
apie tokią galimybę, nes tada nustotumėte naudotis elektros tie- 
kimo sistema. 

— Telefonai pasidarė belaidžiai, internetas taip pat, ir liko tik 
vienas dalykas, kuriam tenka ieškoti laido, - tai elektra, - teigia 
RickKas. - Pagalvokite apie besivystantį pasaulį ir apie tai, kas atsiti- 
ko ryšio priemonėms. Jie praleido laidų etapą ir perėjo tiesiai prie 
belaidžių priemonių. Manau, kad jie taip pat padarys su elektra. 

Praėjus keliems mėnesiams po mano apsilankymo bendrovė 
kartu su vienu užsakovu pradėjo kurti saulės energija maitina- 
mus žibintus besivystančioms šalims. Šie prietaisai dieną kaupia 
įkrovą, o naktį juos galima naudoti studijoms ar darbui, taip pat 
asmeniniam saugumui. 

— Šviesa tikrai padeda kaimui ir jo gyventojams žengti į kitą 
vystymosi etapą, - teigia Rickas. 

Jis teisus. Remos kaime, esančiame už šimto penkiasdešim- 

ties mylių į šiaurę nuo Etiopijos sostinės Adis Abebos, pradėjo 
veikti saulės energijos įranga. „Dabar mūsų vaikai gali vakare 
ruošti pamokas, nes yra šviesos. Jie labai patenkinti, - pasako- 
ja gyventoja Elfeneš Tefera. O vietinis baras gali veikti ilgiau, ir 
saulės šaldytuvas užtikrina, kad alus visada bus šaltas, taip pat 
darbuotojų ir lankytojų nebekamuoja dujinių lempų dūmai. At- 
siradus saulės energijai, kaimas suklestėjo. Šią vietą užplūs nauji 
gyventojai. 

— Daktaro Sukanto Tripati, vieno iš Konarka steigėjų, tikslas 
steigiant bendrovę buvo užtikrinti, kad besivystančios šalys galės 
gauti energijos, - aiškina Rickas. (Bendrovė pavadinta velionio 
Tripati mėgstamos vietos garbei - pagal Indijoje, Odišos valstijo- 
je, stovinčią Konarko saulės šventyklą.) 

Paklausiu Ricko, ar jis girdėjo apie daug triukšmo sukėlusį 
kelių mėnesių senumo įvykį: Xcel Energy, didžiausia Kolorado 
valstijos komunalinė įmonė, pamėgino nustatyti papildomą mo- 
kestį vartotojams, namuose naudojantiems saulės elementus, kad 
surinktų daugiau lėšų valstijos elektros tiekimo sistemos plėtrai. 
Rickas tyliai nusijuokia. 

— Komunalinės įmonės renkasi kompromisinį modelį. Jie 
nori saulės energijos, bet taip pat nori tiekti ją laidais. Jos turės 
savo nišą. Priklauso nuo to, kur gyvenate, - gali apsimokėti pirkti 
elektrą iš saulėtesnės vietos, kur jie gali ją gaminti pigiau. 

— Ar bandėte tartis su komunalinėmis įmonėmis? - klausiu 
Ricko. 

— Ne. 

- Nes?.. 

Rickas neatsako tiesiai, bet papasakoja istoriją. Prieš keletą 
dešimtmečių didelė telefonų bendrovė parėmė su mobiliaisiais 
telefonais susijusius tyrimus. 

- Kai nuo programos pradžios praėjo penkeri metai, tie di- 
dieji išminčiai pasakė: „Tai beprasmiška! Niekas nenorės nešiotis 

telefono! Visose Jungtinėse Valstijose išvedžioti laidai, žmonės 
tiesiog ateina prie telefono ir paskambina. Kam gi jiems nešiotis 
telefonus? Ši technologija nieko neduos.“ 

Išvada akivaizdi. Laikai, kai elektros sistemoje vyravo centra- 
lizuota energijos gamyba, artėja prie pabaigos, ir saulės energija 
elektrai gali reikšti tą patį, ką sintetiniai biodegalai - benzinui: pa- 
saulis gali persimainyti taip, kad elektros energijos šaltiniai taps 
itin lokalūs. Kai atvykau į MIT pasikalbėti su robotų technikos 
specialiste Cynthia Breazeal, pasinaudojęs proga susitikau su Bil- 
lu Mitchellu, vadovaujančiu instituto „Išmaniųjų miestų grupei.. 
„Aišku, kad senamadiškas centralizuotas elektros tiekimo siste- 
mas pradės keisti daug mažiau centralizuota sistema, labai panaši 
į internetą, - tvirtino jis. Tai geras sumanymas, bet iki jo įgyven- 
dinimo dar labai toli. Saulės energija tebėra brangi, o egzistuojan- 
čioje infrastruktūroje daug inercijos. Rickas su tuo sutinka. 

— Negaliu pasakyti, kada tai bus, apie tai turėtų svarstyti futu- 
rologai. Mes stengiamės, kad tai taptų tikrove. Tiesiog neįmanoma 
visur sukurti elektros tiekimo sistemos. Tai neįgyvendinama. 

Jis teisus. Du milijardai žmonių gyvena be patikimo elektros 
energijos tiekimo. Pavyzdžiui, Etiopijoje aštuoniasdešimt pro- 
centų žmonių gyvena kaime, ir iš jų tik vienam procentui tie- 
kiama elektra. Visą šalį aprėpianti tiekimo sistema būtų pernelyg 
brangi, todėl šalis mėgina kaime pritaikyti prie tiekimo sistemos 
neprijungtus saulės energijos šaltinius. Taip pat daroma Nepale, 
Šri Lankoje, Indijoje, Vietname, Ekvadore, Tanzanijoje, Indone- 
zijoje, Kenijoje, Brazilijoje, Ganoje ir daugelyje kitų šalių. Taip 
pat Kinija žengia į priekį su drąsiais saulės energijos tiekimo sis- 
temų projektais. Naujoji pasaulio galiūnė Mongolijos dykumoje 
stato už Manhataną didesnę elektrinę su plonasluoksniais saulės 
elementais. Ji turėtų tiekti elektrą trims milijonams namų. 

Praėjus keliems mėnesiams po susitikimo su Tracy, Larry ir 
Ricku, man į akį krenta viena naujiena. Kolorade (toje pačioje 

valstijoje, kur Xcel kilo sunkumų dėl pasiūlyto papildomo saulės 
energijos mokesčio), Faulerio miestelyje, paskelbtas planas nusto- 
ti naudotis elektros tiekimo sistema, o vietoj jos pereiti prie saulės 
energijos, biodegalų, gaminamų vietoje, ir mėšlo dujų. „Pagrindi- 
nis tikslas - stabilizuoti komunalinių paslaugų išlaidas, o paskui 
jas sumažinti, - teigia miestelio savivaldybės administracijos di- 
rektorius Wayneas Snideris, - bet mūsų galutinis tikslas yra tapti 
savo pačių komunaline įmone.“ Ši užuomina į Ricko minėtą itin 
lokalios energijos revoliuciją išsakyta Amerikos viduryje. 

- Kaip dėl energijos kaupimo? - klausiu Ricko. - Saulės ele- 
mentai gamina energiją tik šviečiant saulei. 

- Žinoma, reikia baterijų per dieną pagamintam energijos 
pertekliui kaupti. 

Viena galimybė - nanotechnologija. Kaip sužinojau Kaliforni- 
joje, nanotechnologija skverbiasi visur, todėl atsiranda vilčių, kad 
ji sumažins sąnaudas ir padidins našumą. Energetikos pramonė - 
ne išimtis. (Ir tikrai, Konarka gaminami laidieji polimerai yra 
„organinė“ nanotechnologija.) Merilando universitete kuriami 
„elektrostatiniai nanokondensatoriai - siekiama padidinti bate- 
rijų talpą dešimt kartų, taip pat jau tiriama, kaip pritaikyti šiuos 
pasiekimus saulės elementuose. MIT tyrėjai netgi mėgina sukurti 
nanostruktūras, išlaikysiančias krūvį neribotą laiką. 

Ricko sprendimas beveik toks pat revoliucingas: spausdina- 
mos ličio polimerų baterijos. 

— Mūsų technologija tinka ne tik saulės elementams. Iš poli- 
merų galima gaminti ir elektros grandinės elementus. Pavyzdžiui, 
galima pagaminti gaminį iš trijų spausdintų sluoksnių: saulės ele- 


* Taip pat nanotechnologija taikoma elektros tiekimo sistemai tobulinti. Hjustone įsikūrusio 
Riceo universiteto mokslininkai tyrinėja, kaip naudojant superlaidžiuosius anglies nanovamz- 
delius būtų galima išvengti energijos perdavimo nuostolių. Šį projektą 2001-aisiais pradėjo Ri- 
chardas Smalley, anksčiau ginčijęsis su Ericu Drexleriu. Projekte sukurti šimtų metrų ilgio ir tik 
penkiasdešimties tūkstantųjų milimetro dalių storio anglies nanovamzdeliai. Kol kas tinkamų 
nanovamzdelių masiškai gaminti neįmanoma, tačiau tyrėjai dirba šioje srityje. 

mentų modulio, polimerinės baterijos ir organinio šviesos diodo. 
Daugelyje karšto klimato šalių reikia pavėsio, taigi naudojant šią 
medžiagą galima sukurti pavėsį. Ji apsaugos nuo saulės dieną ir 
leis matyti naktį. 

Į Konarka visų pirma dėl to ir atvykau: norėjau pamatyti 
platesnės revoliucijos vaizdą. Heegerio atrasti laidieji polimerai 
gali pakeisti elektroninių įtaisų gamybos būdą taip pat, kaip Gu- 
tenbergo spausdinimo staklės pakeitė knygų gaminimo būdą. 
Galbūt tai paaiškina, kodėl viso pasaulio universitetai pakniops- 
tomis steigia organinės elektronikos laboratorijas, ir jų pagrindi. 
nė veiklos kryptis dažnai būna organinių saulės elementų kūri- 
mas. Greitosiomis paieškojus internete, jų galima rasti daugiau 
nei septyniasdešimt, ir jos veikia tokiose skirtingose šalyse kaip 
Amerika, Vokietija, Japonija, Indija, Kinija, Marokas, Australija, 
Etiopija, Prancūzija, Kanada, Čekija, Graikija ir Slovakija. 

Štai pavyzdys, rodantis, kaip greitai šios technologijos gami- 
nius galima pagaminti ir išplatinti: 2010-aisiais Haityje įvykus 
žemės drebėjimui, Konarka darbuotojai Bostono organizacijai 
Partners in Health (ši ne pelno organizacija rūpinasi lengvatiniu 
neturtingųjų gydymu) per savaitgalį pagamino įrangą akumu- 
liatoriams įkrauti ir per dvidešimt keturias valandas pristatė ją į 
vietą. Organizacija šiais įtaisais parūpino energijos toms vietoms, 
kur nebuvo galima gauti elektros iš tiekimo sistemos, kad gydy- 
tojai ir slaugytojai galėtų dirbti visą parą. 


P] 


Kasmet JAV Energetinės informacijos agentūra paskelbia „Tarp- 
tautines energijos perspektyvas“, kuriose aprašo, kaip galėtų 
klostytis įvykiai, susiję su energijos vartojimu, taip pat kaip jie 
klostysis, jei su energijos gamyba susiję įstatymai ir politinės stra- 

tegijos liks tokie kaip dabar. Kaip ir visos prognozės, susijusios su 
energija, šios remiasi prielaidomis ir skaičiais, dėl kurių galima 
ginčytis (ir ginčų kyla), bet tai viena iš nedaugelio organizacijų, 
mėginančių apžvelgti visą pasaulį (remdamasis savo patirtimi - 
man teko naršyti po tūkstančius energijos statistikos puslapių — 
manau, kad vien dėl to ji verta pagyrimo). 

Jei nerimaujate dėl žmogaus sukelto visuotinio atšilimo, ši 
ataskaita yra niūrus skaitinys. 2010-ųjų ataskaitoje apskaičiuo- 
ta, kad iki 2035-ųjų pasaulio energijos naudojimas, palyginti su 
2007-aisiais, padidės keturiasdešimt devyniais procentais. Nors 
bus naudojama daugiau atsinaujinančios energijos šaltinių, taip 
pat bus daugiau naudojama ir iškastinio kuro, todėl išmetamo 
CO, kiekis išaugs keturiasdešimt trimis procentais. 

- Ar saulės įrangos gamybos mastą galima padidinti? - klau- 
siu Ricko. 

— Ne, ne visi gamintojai gali jį padidinti. Būtent todėl atsi- 
skleis ritininio gamybos būdo pranašumai. Galime gaminti sau- 
lės elementų medžiagą taip greitai, kaip sukasi velenai, ir pasau- 
lyje yra daugybė nenaudojamos spausdinimo įrangos. Kai ateis 
laikas, galėsime greitai padidinti gamybos mastą. 

Suprantu, kad Rickas pateikia tik oficialius savo bendrovės 
planus, bet egzistuoja ir precedentas. Konarka dažnai minima 
kartu su Kalifornijoje įsikūrusia bendrove Nanosolar, taip pat 
gaminančia plonasluoksnius elementus ritininiu būdu - paden- 
giant gaminamą medžiagą „nanodalelių rašalu. Nanosolar me- 
džiaga nėra lanksti, ji tvirtinama ant kieto pagrindo, bet vis tiek 
jie teigia galį per dešimt sekundžių pagaminti septyniasdešimt 
šešių colių ilgio, keturiasdešimt vieno colio pločio" ir vienuolikos 
procentų našumo saulės elementų modulį. Kitaip nei Konarka, 
Nanosolar daugiausia dėmesio skiria komunalinių įmonių masto 


* 76 coliai - 193 cm, 41 colis - 104 cm (vert. past.). 

projektams. Keletą dienų prieš man susitinkant su Ricku bend- 
rovė paskelbė iš kelių saulės elektrinių statytojų gavusi užsakymų 
iš viso už 4,1 milijardo dolerių. 

- Mūsų mokslininkai šiemet planuoja nuo dviejų iki trijų kar- 
tų padidinti mūsų komercinių gaminių našumą, - teigia Rickas. - 
Taikant biochemiją, galima pagaminti molekules, darančias nejti- 
kėtinus dalykus. Mums svarbu pagaminti polimerus, sugeriančius 
didesnį šviesos kiekį ir įvairesnių dažnių šviesą. Tai gana įdomi 
chemijos problema, bet mes jos ėmėmės. 

Tai irgi yra tik oficialūs bendrovės planai, bet esu linkęs jua. 
tikėti. Ne dėl žavios šypsenos ir neskubrios, pasitikėjimą savimi 
rodančios kalbėsenos, bet dėl to, kad mačiau, ką Harvardo uni- 
versitete Georgeas Churchas daro sintetinės biologijos srityje. Jei 
Churchas, taikydamas genų inžinerijos metodus, gali sukurti de- 
galus gaminančias gyvas ląsteles, nesunku įsivaizduoti, kad tokie 
sintetinės chemijos specialistai kaip Alanas Heegeris gali dar la- 
biau išplėsti šio mokslo ribas ir pagaminti organines medžiagas, 
efektyviau gaminančias elektrą. 

- Taip pat galime padaryti medžiagas, gaminančias elektrą 
iš infraraudonosios šiluminės spinduliuotės, - tvirtina Rickas. — 
Viename mūsų patente aprašomas įrenginys, gaminantis elektrą 
iš saulės šviesos, krintančios iš viršaus, ir iš infraraudonosios 
spinduliuotės, sklindančios iš apačios. Sumanyta taip: įtaisius jį 
ant pastato stogo, energijai gaminti būtų naudojami susidarantys 
šilumos nuostoliai, taip pat krintanti saulės šviesa. 

Optimistinio požiūrio į technologiją šalininkams tokios nau- 
jovės suteikia vilčių teigti, kad nebe už kalnų tas laikas, kai šis 
energijos šaltinis daugumoje vietovių prilygs tiekimo sistemai, - 
ateis akimirka, kai už saulės energiją ir iškastinio kuro energiją 
nas Lewisas, Ekonominių tyrimų tarybos - seniausio Jungtinės 
Karalystės ekonomikos analitikų centro - tyrimų skyriaus virši- 

ninkas, atvirai rodo skepticizmą dėl saulės energijos, nors net ir 
jis pripažįsta, kad „saulės energijos ir tiekimo sistemos energijos 
lygiavertiškumas kai kuriose saulėtose didelėse pasaulio dalyse 
iki 2020-ųjų gali tapti tikrove“. 

Rickas pareiškia, kad turi eiti į susitikimą, bet prieš tai noriu 
užduoti jam paskutinį klausimą. Rickas - žmogus, mėgstantis 
uždirbti pinigų. Saulės energijos srityje jis dirba ne vien planetos 
labui. 

— Kodėl dirbate šį darbą? 

- Esu linkęs trikdyti. Mėgstu sutrikimus. O saulės energija 
sutrikdys energijos rinką. - Jis stabteli. - Bet gera dirbti dėl tik- 
rai kilnaus, visiems suprantamo reikalo. Mano sūnui įdomu, ką 
veikiu. Anksčiau jis niekada tuo nesidomėjo! Tėvelis daro kažką 
šaunaus! 

Atsisveikiname. Neįtikėtinai tvirtu korporaciniu rankos pa- 
spaudimu Rickas tarsi sako: „Draugaukime, bet žinokite - jei 
manęs paprašys, užmušiu.“ Tracy kreipiasi į mane: 

— Ar pavežti? - klausia. 

- Žinote ką? Saulėta. - atsakau. — Pasivaikščiosiu. 


[»] 


Švariosios energetikos entuziastai neturėtų dėti vilčių, kad iškas- 
tinio kuro kainos kildamos paskatins atsinaujinančios energijos 
šaltinių poreikį. Naftos ir anglių pramonė nuo seno vis randa 
naujų išteklių, ir nors niekas neneigtų, kad iškastinis kuras kada 
nors baigsis, tai neprivers mūsų pereiti prie atsinaujinančios 
energijos šaltinių per tiek laiko, kiek reikėtų, kad liautumėmės į 
atmosferą mesti milžiniškus CO, kiekius. Atsinaujinančios ener- 
gijos šaltiniai turi atpigti, ir greitai. Tokios bendrovės kaip Ko- 
narka čia susiduria su klasikiniu klausimu: kas pirmiau - višta ar 

kiaušinis? Jos gaminamas „energijos plastikas“ iš tikrųjų atpigs 
tada, kai gamybos mastas išaugs iki pramoninio lygio, bet kol 
šis plastikas neatpigs, nebus poreikio jį tokiais kiekiais gaminti. 
(Turbūt tai iš tikrųjų ir paaiškina, kodėl Rickas nemėgina tartis 
su komunalinėmis įmonėmis: skaičiuojant pagal vieno vato kai- 
ną, šiuo metu jo gaminys per brangus, kad jas sudomintų.) 

Tačiau saulės energetikos pramonėje tiek naujovių, kad ji tei- 
kia vilčių. Pavyzdžiui, vėjo energijos srityje nėra ritininio gamy- 
bos būdo atitikmens. Visame pasaulyje atsiranda plonasluoksnių 
elementų gamintojų ir, atrodytų, kiekvieną savaitę viena ar kita 
įmonė paskelbia, kad jų elementai tapo dar našesni ir pigesni. 
Visiems negali pasisekti, bet kai kuriems turėtų, ir manau, kad tai 
bus tie, kurie sumaniausiai taikys nanotechnologiją. 

Skirtingose ataskaitose ir skirtingais metais saulės energija 
aprašoma skirtingai: arba kaip labiausiai slepiama energetikos 
sektoriaus paslaptis, kuri vystosi eksponentiškai ir per dvidešimt 
metų pakeis iškastinį kurą, arba kaip įdomus, bet nereikšmin- 
gas reiškinys. Nuosekliau, nors ir ne įtikinamiau, sakyti, kad abu 
vertinimai teisingi. Saulės energetikos pramonės tyrimų ir kon- 
sultavimo bendrovė Solarbuzz apskaičiavo, kad saulės energijos 
poreikis „per pastaruosius 15 metų kasmet padidėdavo maždaug 
30 procentų“. 

Tačiau šie skaičiai nusako pasaulį, kur saulės energija dar 
netapo lygiavertė tiekimo sistemos energijai. Kas bus, kai ji taps 
pigesnė nei kitų rūšių energija? Nėra nepagrįsta tikėtis, kad per 
dešimt metų saulės energija smarkiai atpigs, ir dėl to gali įvykti 
esminė permaina - energiją bus pradėta gaminti lokaliai, atski- 
rai nuo tiekimo sistemos, ir daugelyje šalių šios sistemos energija 
ir saulės energija pasidarys lygiavertės. Ar tada saulės energijos 
poreikis ims augti nebe trisdešimt, o penkiasdešimt procentų per 
metus? Jei jis kasmet taip augtų, šios energijos netrukus užtektų 
visoms mūsų reikmėms patenkinti, ir tai, kas šiandien tėra ne- 

reikšmingas reiškinys, rytoj įsivyrautų. Verta atkreipti dėmesį į 
prieaugį Japonijoje — tai viena iš šalių, kur, beveik visų specia- 
listų nuomone, artimoje ateityje saulės energija ir tiekimo siste- 
mos energija taps lygiavertės. Solarbuzz nurodo, kad 2009-aisiais 
prieaugis čia pasiekė 109 procentus. 

Here comes the sun... - ir aš sakau - Itš all right. (Ar niūniuo- 
jate vingrų gitaros motyvą?) 


* Here comes the sun / Its alright (angl. „Saulė teka / ir tai labai gerai“) - žodžiai iš The Beatles 
dainos (vert. past.). 

11 skyrius 


Juodoji šmėkla 


Geriausias metas pasodinti medį buvo prieš 
dvidešimt metų. Kitas geriausias metas - dabar. 
KINŲ PATARLĖ 


Atvykau į kitą pasaulio pusę, ir ji visai kitokia. Prisistatydamas 
oro uosto pasų patikros punkte, tikiuosi įprasto įtarumo ir pa- 
sipūtimo. Kai tenka kirsti šalies sieną, man paprastai susidaro 
ryškus įspūdis, kad dauguma pasus tikrinančių darbuotojų gavo 
šį darbą būtent dėl to, kad pasižymi nežabota antipatija kitiems. 

— Koks jūsų viešnagės tikslas? - klausia skaisčiaveidis pro 
pasų langelį. 

- Atlieku tyrimą knygai. 

— O, tikrai? Apie ką ji? - linksmai atsako jis. 

Kodėl taip linksmai, gal tai klasta? 

— Apie ateitį, - tariu atsargiai. 

— O, puiku! - atsako. - Turiu keletą minčių apie ją. Manau, 
bus labai svarbi saulės energija. 

Sutrinku ir negalvodamas sakau „bus!“, tada parodau jam 
savo krepšį, gautą iš gerųjų Konarka žmonių. Jame įtaisytas jų 
pagamintas organinių saulės elementų modulis. Nuo tada, kai 


251 


OPTIMISTO KELIONĖ Į ATEITĮ 


išvykau iš Niu Bedfordo, jis sėkmingai pakraudavo mano iPho- 
ne. Netikėtai įsikalbame apie technologijos vaidmenį įveikiant 
pasauliui kylančius sunkumus. (Jo įsivaizdavimu, ateityje laukia 
magnetiniai autonominiai automobiliai.) Pasižiūriu atgal, ti- 
kėdamasis pamatyti eilę išvargusių ir suirzusių bendrakeleivių, 
laukiančių, kada galės keliauti namo. Ne - visi jie plūsta pro ki- 
tus punktus, draugiškai sveikindamiesi su pasus tikrinančiais 
darbuotojais. Ar patekau į kitą pasaulį? Pasienis, kur atvykėlių 
reikalai tvarkomi greitai ir mandagiai? Kur tave tikrai pasveikina 
atvykus į šalį? Naujoji Zelandija man jau patinka, nors dar neiš- 
ėjau iš oro uosto. 

— Su kuo susitiksite? - klausia apsaugininkas. 

— Su ponia Vicki Buck. 

- Vicki nuostabi, - sako jis, ir aš vėl sutrinku. 

Antra vertus, tai nėra taip labai netikėta. Vicki devynerius 
metus buvo šio miesto (Kraistčerčo) merė ir garsėjo iniciaty- 
vumu: kovojo su nedarbu, gaivino miesto kultūrinį gyvenimą, 
sprendė būsto ir socialinės rūpybos problemas. Dabar ji vado- 
vauja Naujosios Zelandijos atsinaujinančios energijos pramonės 
iniciatyvai, galbūt turėsiančiai tarptautinės reikšmės. Ar jums 
rūpi klimato kaita, ar ne, tokios iniciatyvos neabejotinai naudin- 
gos planetai. 

Apsaugininkas užsirašo mano tinklaraščio adresą ir pažada 
nusipirkti knygą. 

— Nepamirškite paminėti tų autonominių automobilių! - 
sako. 


[»] 


Kitą rytą Vicki mane pasitinka prie mano viešbučio ir nusiveža 
papusryčiauti. Nors žodis „pasitinka“ per švelnus: ji mane „su- 

tinka“ taip, kaip tornadas orą - akimirksniu sugriebia ir pripildo 
gyvybės. 

Pirmiausia atkreipiu dėmesį, kad ji negali liautis juokusis, 
ir juokiasi iš visko. Tai ne juokas, kylantis išgirdus gerą sąmo- 
jį, o veikiau nežabotas džiaugsmo pliūpsnis. Bet kas gali sukelti 
šypseną ir pagyvinti ryškius jos veido bruožus, podraug suteikti 
džiugesio ir šelmiškumo. Ji pasiekė šeštąją dešimtį, bet turi tiek 
energijos, tarsi būtų neseniai sulaukusi dvidešimties, o kartu de- 
šimtmečius praktinės patirties, suteikusios drąsos, bet neatėmu- 
sios jėgų. Ji turi ir sunkiai įgytų Žinių, ir nevaržomo tikėjimo 
naujomis galimybėmis. Per čia praleistą savaitę pamačiau, kaip 
ji vadovauja nesielgdama valdingai, nusipelno pagarbą jos ne- 
reikalaudama ir paskatina kitus veikti niekam nenurodinėdama, 
ką jie turi daryti. 

1998-aisiais Vicki pasitraukė iš politikos ir sutelkė dėmesį į 
švietimą: šiame mieste - ji vis dar juo labai rūpinasi - padėjo 
įsteigti dvi mokyklas. Jas įsteigusi, paskyrė savo beveik neišsemia- 
mas jėgas klimato kaitos problemai. Nors ji žino, kad kovoje su 
visuotiniu atšilimu svarbų vaidmenį turi atlikti valstybė, apskri- 
tai ji mano, kad, „jei lauksime, kol mūsų valdžios sutvarkys tai, 
tikriausiai visi įmerksime uodegą“. Taip, ji garsėja ir atvira kalba. 
Galbūt tai paaiškina, kodėl ji nutarė balotiruotis kaip nepriklau- 
soma kandidatė, o ne kokios nors politinės partijos atstovė. Ji 
nesieja savęs su jokia ideologija, išskyrus idėją, kad kiekvienas 
žmogus turi potencialą. „Man patinka tokia nuostata - tiesiog 
imk ir daryk“, - sako ji man. 

— Ar esate girdėjęs šią dainą? - klausia ji, automobilyje iš 
kompaktinės plokštelės parinkdama kūrinį. 

Pasigirsta smagaus popmuzikos kūrinio pirmieji taktai. UŽ- 
dariusi automobilio stogą, Vicki į taktą stuksi į vairą, ir mudu tris 
minutes klausomės Naujosios Zelandijos dainiaus Timo Finno 
dainos Couldn't Be Done („To padaryti neįmanoma“), raginan- 

čios parodyti visiems abejokliams, kad jie neteisūs. Tai galėtų 
būti Vicki leitmotyvas. Man kyla įspūdis, kad jos mašinoje ši dai- 
na sukasi dažnai. „Ar ne puiki?!“ - sušunka ji. 

— Manau, gali daug daugiau pasiekti, jei pačiam būna malo- 
nu, - sako ji man, kai užsisakome pusryčius. 

Galbūt tai iš dalies paaiškina, kodėl Vicki pasiekė tiek daug. 
Atvirai kalbant, sąrašas pribloškia. Vicki išvardija mažą dalį savo 
dabartinių darbų: ji yra New Zealand Wind Farms („Naujosios 
Zelandijos vėjo jėgainių“), biodegalų bendrovės Aquaflow Biono- 
mic Corporation, su klimato kaita susijusiai veiklai skirtos svetai- 
nės Celsias ir medžio anglių gamintojos Carbonscape direktorė. 

Kaip tik pastaroji bendrovė patraukė mano dėmesį, dėl jos 
pirmiausia ir atvykau į Naująją Zelandiją. Pastaraisiais metais 
nuomonė apie medžio anglis iš esmės pasikeitė. Jų gamybą (ir, 
po to, užkasimą) daugelis laiko vienu iš perspektyviausių būdų 
visuotiniam atšilimui sušvelninti. Jamesas Lovelockas, manan- 
tis, kad artėja pasaulinė klimato katastrofa, netgi pasakė: „Turi- 
me vieną būdą išsigelbėti: masiškai užkasinėti medžio anglis.“ 
Šiame kontekste - kai apie paprastas medžio anglis kalbama 
kaip apie planetos išgelbėtojas - jos gavo naują skambų vardą: 
bioanglys'. 


P 


Dauguma CO, į atmosferą patenka dėl augalų ir gyvūnų (ir sausu- 
mos, ir jūros). Tiesą sakant, dėl žmogaus veiklos išmetamas kiekis, 
palyginti su jų išmetamu, atrodo mažytis. „Biosfera kasmet išmeta 
550 gigatonų anglies; mes išmetame tik 30 gigatonų, - teigia Lo- 


* Bioanglys (angl. biochar) lietuviškai dar vadinamos „augalinėmis anglimis“ arba „augaliniu 
juoduoju“ (vert. past.). 

velockas. Skeptikai dažnai atkreipia dėmesį į šį skirtumą ir sako: 
„Žiūrėkite! Visuotinis atšilimas su mumis neturi nieko bendra!“ 
Tačiau, deja, turi. 

Nors sausuma ir vandenynai išmeta didžiulį kiekį CO., jie 
taip pat jį atsiima. Veikia išties tiksliai suderinta sistema: kas iš- 
metama, būna vėl sugeriama. Tai vadinamasis „anglies ciklas“. 
Nuostabaus proceso - fotosintezės - metu savo vaidmenį jame 
atlieka augalai: paima iš atmosferos CO, ir paverčia jį vadinamą- 
ja biomase. Beveik šešiasdešimt procentų augalų masės sudaro 
iš atmosferos gauta anglis. Augalui žuvus, dauguma tos anglies 
vėl atsiduria ore: augalams pūvant, anglis paleidžiama į padan- 
gę. Šis ciklas natūralus. Iškastinio kuro naudojimas toks nėra: 
mes paimame anglį, slūgsančią giliai po žeme (per milijonus 
metų pamažu užklotą žemėmis ir suspaustą), ir ją išlaisviname. 
Apie pusę šio pertekliaus sugeria žemė ir vandenys, bet pusė lie- 
ka atmosferoje. 

Medžio anglių, arba bioanglių, „didžiojo atgimimo“ esmė yra 
procesas, vadinamas pirolize. Tai būdas be deguonies kaitinant 
biomasę pagaminti patvarią ir biologiškai neskaidžią anglies me- 
džiagą - medžio anglis. Įprastinė atvira ugnis paverčia deginamą 
dalyką pelenais ir CO,, o pirolizės metu sumažintos deguonies 
koncentracijos kameroje kaitinama medžiaga sudega ne visiškai, 
ir maždaug pusė jos virsta medžio anglimis, o kita - medžio du- 
jomis ir bioalyva, o jas galima naudoti kaip kurą. (Terminas „me- 
džio dujos“ gali atrodyti lyg paimtas iš Tolkieno romano, tačiau 
jas kaip energijos šaltinį pradėta naudoti jau seniai. Jomis varomi 
automobiliai paplito Antrojo pasaulio karo metu, kai iškastinis 
kuras buvo normuojamas. Volkswagen ir Mercedes buvo pradėję 
tokių modelių masinę gamybą.) 

Medžio anglyse, kaip ir akmens anglyse, glūdintis anglies ele- 
mentas išlaisvinamas tik tada, kai jos dega. Nors medžio anglys 
pirolizės būdu gaunamos iš biomasės, jos, kitaip nei biomasė, ne- 

pūva. Susidaro grakšti simetrija. Atmosferoje CO, kiekis didėja 
dėl to, kad išlaisvinama anglis, po žemėmis glūdėjusi senoje bio- 
masėje, bet dabartinė biomasė panaudojama angliai vėl sugauti 
ir sukišti po Žeme. 

Dirvotyrininkas Johannesas Lehmannas iš Cornellio uni- 
versiteto (to paties, kur dirba robotų kūrėjas Hodas Lipsonas) 
mano, kad iš pirolizės galima gauti milžinišką naudą. Jis apskai- 
čiavo, kad, augalams iš dangaus paėmus šešiasdešimt gigatonų 
anglies, iš jos dešimt procentų galiausiai virsta žemės ūkio arba 
miškų ūkio atliekomis. Kukurūzų ir ryžių stiebus, miško paklotę 
iš šakų ir lapų (taip pat gyvūnų kakutį) - visa tai galima sunau- 
doti pirolizei, ir jis rašo, kad „to užtektų atmosferos anglies lygio 
didėjimui sustabdyti ir net jam sumažinti po 0,7 gigatonos per 
metus“. „Aišku, kad bioanglių technologijos galėtų labai daug 
duoti, galbūt vien jų net užtektų klimato kaitai sustabdyti.“ Ja- 
mesas Lovelockas teigia, kad šiuo metodu „galima iš sistemos 
pašalinti išties daug anglies ir gana greitai numušti CO, kiekį.“ 
Šią mintį verta apsvarstyti. Lehmannas sako, kad vien pavertus 
tam tikrą biomasės atliekų kiekį medžio anglimis, ne tik būtų 
kompensuota visa išmetama anglis, bet taip pat pradėtų mažėti 
atmosferos CO, kiekis ir būtų pasipriešinta visuotinio atšilimo 
poveikiui. 

Svarbu pabrėžti, kad bioanglių reikalu Lehmannas yra vienas 
iš optimistiškesnių balsų. Kiti skaičiavimai rodo, kad biomasės 
atliekų kiekis mažesnis. Bet niekas neneigia, kad jų kasmet su- 
sidaro milijardai tonų. Be to, yra ir kitas keblumas - kaip piro- 
lizės nauda įtikinti ūkininkus ir miškininkus. Čia atsiskleidžia 
tokių bendrovių kaip Carbonscape nauda. Tačiau prieš mane su 
jomis supažindindama, Vicki nori man parodyti savo naujausią 
aistrą. 

Apžiūrinėju komunalinių nuotekų tvenkinių sistemą, veikian- 
čią priemiestyje šalia Blenimo - miestelio, įsikūrusio Naujosios 
Zelandijos Pietų salos šiaurinės pakrantės vynuogyninkystės ra- 
jone. 

- Atvedu jus į visas geriausias vietas! - juokiasi Vicki. 

Greta tvenkinių stovi du niekuo neišsiskiriantys mėlyni kro- 
vininiai konteineriai, ant kurių puikuojasi Aguaflow logotipas. 
Iš vieno konteinerio pasirodo žmogus, apsiavęs botais, mūvintis 
džinsais ir vilkintis teniso marškinėliais, ant kurių pavaizduota 
ožio kaukolė. Iškart pagalvoju - „inžinierius“, ir nesuklystu. Tai 
Markas Vinsenas, ir jis paaiškina, kas čia vyksta. 

- Iš tvenkinio atiteka vanduo, - sako, rodydamas į vamzdį. - 
Tada iš jo surenkame dumblius. 

— Dumbliai - puiku, - džiūgauja Vicki. 

— Tie dumbliai mito vandenyje esančiais teršalais. Kai juos 
pašaliname, nedaug lieka, kad nuotekos virstų šviežiu švariu van- 
deniu, - tęsia Markas. - Po to vandenį dar keliais etapais apdoro- 
jame, bet dumbliai padaro sunkiąją pradinę darbo dalį. 

- Svarbiausias šiame versle yra švarus vanduo, - sako Vicki. 

Markas nuveda mane prie antrojo mėlynojo konteinerio galo, 
kur nuo volo krinta žali maurai, primenantys pesto padažo ir 
snarglio mišinį. 

- Tai dumblių masė. Apdoroję ją gauname, kaip sakome, „bio- 
naftą (biocrude), o iš jos galima gaminti degalus. 

(Pavyzdžiui, Aguaflow yra pagaminusi lėktuvų degalų sinte- 
tinių ingredientų.) 

— Tai kita šio verslo dalis, - aiškina Vicki. 

Džiaugiuosi, kad minutėlei nukreipiau dėmesį nuo medžio 
anglių. Iš Georgeo Churcho sužinojus apie mikroorganizmų ga- 
minamus biodegalus, smagu pamatyti, kaip mokslas įgyvendina- 

mas. Tai ne šiaip laboratorinis sumanymas, o mėlyna dėžė, lauko 
sąlygomis gaminanti medžiagas. 

- Kokius dumblius naudojate? - klausiu, tikėdamasis išgirsti 
apie genų inžinerijos būdu išvestą Aguaflow patentuotą specialią 
dumblių atmainą. 

— Naudojame viską, ko yra tvenkinyje, - atsako Markas. - 
Dėl to tai ir žavinga. Yra tūkstančiai dumblių rūšių, ir, mainantis 
metų laikams, jos keičiasi. 

- Naudojatės tuo, ką gamta jau sudėjo į tvenkinį? Jums tinka 
bet kokie partneriai? 

Vicki juokiasi. 

- Taip, kalbant apie dumblius, mums tinka bet kas! Ir tai reiš- 
kia, kad bet kurį komunalinių nuotekų tvenkinį galime paversti 
pigaus švaraus vandens ir biodegalų gamykla. 

Tai tikrai šaunus sumanymas, ir jį, be abejo, bus kur pritaikyti. 
Iš tiesų, praėjus keliems mėnesiams po mano apsilankymo Ble- 
nime, bendrovė paskelbė apie partnerystę su Jungtinių Valstijų 
Dujų technologijos institutu, kad „pademonstruotų, kaip dumb- 
lių biomasę tiesiogiai paversti benzinu ir dyzeliniais degalais“. 

Atsisveikiname su Marku ir nuvažiuojame, o Timas Finnas 
palaiko mums kompaniją. 

— Kaip atsitiko, kad ėmėtės šio reikalo? - klausiu Vicki. 

Ji juokiasi. 

- Suprantu! Dumbliai?! Apie dumblius nežinojau nieko. O 
dabar? Dabar juos pamilau. Nuostabu, ką jie gali. Tikrai, pamilau 
dumblius. Man jais galva pramušta! 


[»] 


Po dvidešimties minučių atsiduriu pramoniniame rajone, ir pa- 
šiūrėje apžiūrinėju mašiną, dėl kurios sukoriau pusę kelio aplink 

planetą. Ji atrodo taip, lyg būtų sukonstruota išgertuvių naktį po 
specialiųjų efektų konferencijos. Mano vaizduotėje iškyla „Hario 
Poterio“ ir „Žvaigždžių karų“ kūrėjų ginčas: 

„Pačiame jos viduryje turėtų būti didelis katilas!“ 

„Tam reikėtų šalia pastatyti krūvą kompiuterių.“ 

„Gerai, bet ji turi būti juoda!“ 

Net jos pavadinimas yra paimtas iš mokslinės fantastikos. 

— Štai ji, „Juodoji šmėkla“ (The Black Phantom), - sako Vicki. 

Tai Carbonscape pažiba: maždaug aštuonių pėdų aukščio juodo 
metalo konstrukcija, ypač krentanti į akis dėl milžiniško katilo = 
tokio didelio, kad jame tilptų žmogus. Iš tiesų, kai prieinu, iš ka- 
tilo iškiša galvą tamsiai mėlynais darbiniais drabužiais vilkintis 
vyras su atsuktuvu rankoje. 

- Labas, - sako. - Aš Gregas. 

Prie mūsų prieina kitas Carbonscape direktorius Timas Lan- 
gley. Jo veide, sakytum, susipynę medkirčio ir vienuolio bruožai. 
Iš jo trykšta atvirumas gyvenimui. Nedaug tereikia, kad jis nu- 
sišypsotų, o kai šypsosi, atrodo, kad daro tai be jokių pastangų, 
tarsi šviesoje būtų išryškėjusi išraiška, buvusi visą laiką. Paprašau 
jo paaiškinti, kaip veikia „Šmėkla“. 

— Iš esmės tai didelė mikrobanginė krosnelė, - atsako jis. 

= Štai kaip. 

— Sėmėmės įkvėpimo iš bulvės. 

- Žinoma. 

Šią mašiną sumanė paleoklimatologas Chrisas Turney, fizi- 
nės geografijos profesorius iš Jungtinės Karalystės Ekseterio uni- 
versiteto. Paauglystėje jis virtuvinėje mikrobanginėje krosnelėje 
keturiasdešimt minučių kepė bulvę ir pagamino bulvės dydžio 
anglių gabalą. „Praėjo daug metų, ir ėmiau svarstyti, kaip pavers- 
ti anglį anglimis“, - pasakojo jis laikraščiui The Times. „Taip su- 
kūrėme Carbonscape.“ 

— Įprastiniai pirolizės būdai turi trūkumą: sunku kontroliuoti, 

kokią medžiagą gausite, - aiškina Timas. — Iš skirtingų žaliavų 
gaunamos skirtingų savybių medžio anglys, dujos ir bioalyva, taip 
pat rezultatas priklauso nuo kaitinimo sąlygų, deguonies mišinio, 
temperatūros ir taip toliau. Kad visada gautumėte vienodus rezul- 
tatus, reikia tinkamai kaitinti. Kaip tik tam ir reikia „Šmėklos“: ji 
duoda vienodus rezultatus. 

Dėl tų „vienodų rezultatų“ Carbonscape itin domina daugelį 
medžio anglių šalininkų, ir dėl jų aš atvykau čia. 

Įmaišius į dirvožemį kai kurių rūšių medžio anglių, jo der- 
lingumas gali nepaprastai padidėti. 2009-aisiais daktaras Paulas 
Blackwellas iš Vakarų Australijos Žemės ūkio ir maisto departa- 
mento su kolegomis apžvelgė dirvožemio medžio anglių tyrimus, 
atliktus įvairiose pasaulio vietose, ir apibendrino, kad derlingu- 
mas visada padidėdavo daugiau nei trisdešimt procentų, o kartais 
net penkiasdešimt. Tačiau jie apdairiai pabrėžė, kad „rezultatai 
labai nepastovūs, ir dar neaišku, kokiomis dirvožemio ir klima- 
to sąlygomis ir kokioms augalų rūšims galima tikėtis didelio ar 
mažo derliaus. Nuo tinkamo mišinio derlingumas gali staiga 
padidėti, o nuo netinkamo sumažėti. Londone įsikūrusio Impe- 
rijos koledžo atliktas tyrimas parodė, kad Jungtinėje Karalystėje 
naudojant dirvožemio anglis miežių derlius žymiai padidėdavo, 
bet tik tada, kai dirvožemis būdavo patręšiamas dideliu kiekiu 
mineralinių trąšų. Jomis nepatręštame dirvožemyje padidinus 
medžio anglių kiekį, derlingumas truputį sumažėdavo. 

Vienas iš keblumų - niekas galutinai nežino, kodėl medžio 
anglys dažnai turi teigiamą poveikį dirvožemio derlingumui. 
Pagrindinė mintis - jos veiksmingiau nei bet kuri kita organinė 
medžiaga dirvožemyje išlaiko mitybos medžiagas (ir tada augalai 
gali jų gauti). 

— Kuo geriau suprantame medžio anglių ir dirvožemio santy- 
kį, tuo daugiau tikimės padėti ūkininkams ir miškininkams pa- 
rinkti tinkamas anglis derliui padidinti, - teigia Timas. 

Planetai tai bus naudinga dėl to, kad medžio anglys ne tik 
didins derlingumą, bet ir iš apytakos išims anglį. Taigi galima 
nauda dvejopa. 

- Iš tikrųjų nauda galėtų būti trejopa, - tvirtina Vicki. - Šio 
proceso metu galima gauti bioalyvos ir dujų, taigi iš atliekų ga- 
minti degalus. 

„Šmėkla“ buvo kuriama ilgai, ir kuriant atsitiko keli šiurpūs 
dalykai. Manęs tai nestebina. Šiaip ar taip, ši mašina iš esmės yra 
didelis eksperimentinis puodas su pritaisyta stambia pramonine 
mikrobangine krosnimi. , 

- Per vieną iš pirmųjų eksperimentų katilo dangtis tiesiog 
nuskrido, - pasakoja mėlynai apsirengęs inžinierius Gregas, lip- 
damas iš katilo. 

Su kolega Forrestu jis paaiškina man „Šmėklos“ sandarą. Pa- 
lei galinę pašiūrės sieną stovi darbastalis, apkrautas prietaisais ir 
įrankiais. Viename gale nerūpestingai kreivai pamesta riogso pa- 
prasta virtuvinė mikrobanginė krosnelė Zip, iš jos į visas puses 
išeina laidai ir jutikliai, - atrodo, lyg čia būtų įvykęs susišaudy- 
mas. Vietomis pajuodęs plastikas liudija, kad su ja buvo šiurkš- 
čiai elgiamasi. 

— Su ja išbandome pagrindines idėjas, - aiškina Forrestas. 

Jo akys vaikiškai sublizga džiugesiu, kaip ir Grego, kai jis pasa- 
kojo apie nutikimą su nuskridusiu dangčiu. Man kyla mintis - gali 
būti, kad jis vaikystėje mėgo padeginėti. 

- Ar „Šmėkla“ sunaudoja daug energijos? - klausiu. 

Įprastinės pirolizės rezultatus kontroliuoti sunku, bet ji pigi; 
nereikia kito kuro, tik biomasės, virstančios medžio anglimis. O 
prie šios pabaisos prijungti dideli pramoniniai galios kabeliai. 
Man ima atrodyti, kad, deja, ji gali pagaminti daugiau anglies 
dioksido nei jo sugauti. 

— Ji naudoja energiją - tai kontrolės kaina. Bet mes sugausi- 
me dvigubai daugiau anglies nei sunaudosime. Taip pat tiriame, 

ar būtų galima ją varyti bioalyva ir dujomis, susidarančiomis pi- 
rolizės metu, - atsako Timas. - Sumanėme padaryti, kad ji pati 
savimi pasirūpintų. 


[»] 


Vėliau tą popietę Timas, Vicki ir aš nukeliaujame į Piktoną, kur 
Timas švartuoja savo jachtą Faith. Timui tai dar vienas verslas, 
taip pat asmeninė pramoga: jis nuomoja laivą turistų grupėms, 
norinčioms stebėti delfinus. Šis laivas irgi turi savo istoriją; kaž- 
kada jis priklausė lordui Shawcrossui, britų generaliniam proku- 
rorui, po Antrojo pasaulinio karo buvusiam vyriausiuoju proku- 
roru Niurnbergo procese. Shawcrossui pavyko įrodyti, kad vien 
pasiteisinimas „įsakymų vykdymu“ nėra teisėta gynyba, jei kal- 
bama apie bendrininkavimą kankinant, žudant ir vykdant geno- 
cidą, ir taip paruošė dirvą naujai epochai - kareiviai tapo asme- 
niškai atsakingi už savo veiksmus. 

Timas mums surengia iškylą jachta po Karalienės Karolinos 
įlanką. Paliekant uostą, iš abiejų pusių didingai stūkso aukštos 
kalvos - tamsiai mėlyno dangaus fone jos atrodo įspūdingai. 
Nuostabus reginys - gryno gamtos grožio nuspalvinta žemė ir 
jūra. Kairėje ir dešinėje sausuma apaugusi medžiais, ir visos šios 
„biomasės“ vaizdas paskatina mane prabilti apie vieną to suma- 
nymo - medžio anglių atgimimo - kritikų argumentą. 

Kai kuriems žmonėms kelia nerimą, kad su bioanglimis gali 
atsitikti panašiai kaip su biodegalais, gaminamais iš maistinių au- 
galų žaliavos: bus eikvojama žemė, atimant ją iš maisto gaminto- 
jų ir socialiai remtinų asmenų. 2009-aisiais laikraštyje Guardian 
aplinkosaugos judėjimo šalininkas Georgeas Monbiotas jam ne- 
būdingoje tiradoje pareiškė, kad tai sumanymas „viską sudrožti į 
skiedras“ ir visą planetos paviršių paversti anglimis. „Pasiūlymo 

esmė tokia: turime sunaikinti biosferą, kad ją išsaugotume“, - 
rašė jis. 

Monbiotui kelia nerimą, kad bioanglių aktyvistai, rašydami 
apie medžių sodinimą tam, kad juos būtų galima paversti medžio 
anglimis, dažnai mini, jog tie medžiai būtų auginami „pažeisto- 
je žemėje“, ir kad tai esąs tiesiog „naujas pasakymas, reiškian- 
tis natūralią buveinę, kurią norima sunaikinti“, žemę, gyvenamą 
„menkai ginamų žmonių, kurių teisių ir nuosavybės galima ne- 
paisyti“. Monbiotas rašė, kad bioanglių šalininkai, tokie kaip Ja- 
mesas Lovelockas, NASA mokslininkas Jimas Hansenas, Chrisas 
Goodallas ir profesorius Timas Flannery - visuotinio atšilimo 
aktyvistas iš Australijos (Carbonscape tarybos narys), - „turė- 
tų tai geriau suprasti“. (Kad kontekstas būtų aiškesnis - taip pat 
atrodytų, jei kas sakytų Jimmy Page'ui, Johnui Lee Hookeriui ir 
Andrėsui Segoviai, kad jie nėra tikri gitaristai.) Dėl nešališku- 
mo reikia pripažinti, kad Monbiotui truputį įgriso triukšmingas 
bioanglių reklamavimas ir jis pasikarščiavo. Pranašauta, kad tai 
būsianti panacėja, padėsianti galutinai įveikti visuotinio atšilimo 
krizę, pigus ir paprastas sprendimas. Iš tikrųjų tai tik viena iš 
priemonių mūsų „įrankių dėžėje“ (nors ji gali būti labai veiks- 
minga). 

Dar vienas nerimauti verčiantis dalykas: kai įsigalios įstaty- 
mai, reikalaujantys, kad vis daugiau organizacijų kompensuotų 
išmetamą anglies dioksidą, jos gali pasirinkti pigiausią sprendi- 
mą, tai yra bioanglis, ir dėl to, kad ir kaip būtų keista, daug kur 
bus pradėti naikinti miškai. Kai vienuolika Afrikos šalių paprašė 
Jungtinių Tautų apsvarstyti tarptautinius nuostatus, leisiančius 
šalims ir bendrovėms kompensuoti išmetamas dujas medžio 
anglimis, pasigirdo nepritarimo balsai. Biologė ir prieš bioanglis 
kovojanti aktyvistė Rachel Smolker, protestuodama prieš, kaip ji 
sakė, „suanglėjusios žemės politiką“, surinko beveik šimto pen- 
kiasdešimties susirūpinusių organizacijų parašus. Smolker įspė- 

jo, kad šis sumanymas pareikalautų milžiniškus žemės plotus pa- 
versti plantacijomis. 

— Nemanau, kad visi siūlo naikinti miškus, - šiek tiek suglu- 
musi sako Vicki. - Geriausia naudoti žemės ūkio ir miško atlie- 
kas. Pasaulyje jų tiek daug ir tokių įvairių. Be to, jei įstatymai 
tinkami, jie gali paskatinti atsakingą miško atkūrimą. 

— Medžiai būtų sodinami tam, kad juos iškeptų? - klausiu. 

- Taip. Tai visa esmė. Greitai augančios rūšys būtų sodinamos, 
pirolizuojamos, o tada atsodinamos. Galiausiai planetos miškų 
plotas, palyginti su dabartiniu, galėtų žymiai padidėti. Bet Carbons- 
cape reikalas yra gauti kuo daugiau rezultatų iš biomasės atliekų. 

Pasirodo, „iš biomasės atliekų“ galima gauti ne tik medžio 
anglių dirvožemiui, bioalyvos ir medžio dujų. Timas kalba apie 
labai vertingų chemikalų ekstrahavimą ir rafinavimą - ūkininkai 
iš to galėtų gauti papildomų pajamų. (Jis man nepasako, kas tai 
per chemikalai, nes proceso patentai dar neišduoti.) Vicki tikisi, 
kad Carbonscape procesą greitai bus galima kontroliuoti taip, kad 
jo metu susidarytų aktyvintųjų anglių. Tai labai koryta medžia- 
ga: jos gabalai dėl skylių gausos turi, palyginti su dydžiu, didelį 
išoriniam pasauliui prieinamą paviršiaus plotą. Dėl to jas galima 
daug kur pritaikyti: nuo teršalų sugėrimo iki oro valymo, van- 
dens filtravimo ir nuodų poveikio laikino neutralizavimo. Gali- 
ma net įsigyti „žarnyno dujas filtruojančių apatinių drabužių, 
praleidžiančių jūsų pagadintą orą per aktyvintųjų anglių filtrą ir 
neutralizuojančių smarvę. Taip, tikrai. 

Palikę uostą, po pusvalandžio nuleidžiame inkarą Kumoto- 
to įlankoje - tikriausiai vienoje ramiausių planetos vietų. Įlan- 
ka įspūdingai tyki, vandens paviršius vos juda. Rimtį retkarčiais 
sutrikdo tik praskridusio jūros paukščio plastelėję sparnai. Šioje 
kelionėje prikimšau galvą naujų žinių. Išnirus iš jų verpeto, gera 
patirti šią ramybės akimirką. Beveik juntu, kaip smegenų veikla 
keliomis padalomis sulėtėja. 

Pirštais valgome Vicki parūpintą ką tik iškeptą omarą, siurb- 
čiodami vietinį Chardonnay, Timo atneštą iš apatinio denio. Pa- 
galvoju, jog man nuostabiai pasisekė, kad esu čia. Vicki ir Timo 
draugijoje tobulai dera laisvumas ir aštrus protas. Žodžiai ir mintys 
liejasi lengvai, tarsi į putojančio gėrimo paviršių kiltų burbuliukai. 
Viskas šioje šalyje, kaip ir šie žmonės, kelia palengvėjimo jausmą. 

Timas pasakoja istoriją apie pagyvenusį vokiečių verslinin- 
ką, su žmona išsinuomojusį laivą plaukti stebėti delfinų. Tai buvo 
viena iš tų dienų, kai gyvūnai tiesiog nepasirodė pažaisti, bet nie- 
kas negalėjo įveikti verslininko ryžto juos pamatyti, ir kai pasi- 
rodė, kad įprastinėse stebėjimo vietose mūsų vandens giminaičių 
nėra, jis reikalavo Timo išmėginti naujas, mažiau vilčių teikian- 
čias, vietas. Maždaug po dviejų valandų Timas nuleido inkarą, 
norėdamas išgerti ir užkąsti ramioje vietoje, tokioje kaip ta, ku- 
rioje esame. „Ar ir toliau norite žiūrėti?“ - paklausė jis svečių. „O 
gal norėtumėte tiesiog atsisėsti ir pabūti?“ 

— Tada buvo juokingiausia, - pasakoja Timas. - Jis pažiūrėjo 
į mane taip, tarsi būčiau pasiūlęs patį neįprasčiausią dalyką. „At- 
sisėsti ir pabūti!“ - tarė jis. „Atsisėsti ir pabūti! - tarsi tai būtų 
pirmas kartas, kai ši mintis jam būtų atėjusi į galvą. Jis kreipėsi 
į žmoną. „Užsirašyk!“ — tarė jai. „Atsisėsti ir pabūti!“ „Ar norite 
ir toliau ieškoti delfinų?“ - paklausiau, ir jis atsakė: „Ne! Noriu 
atsisėsti ir pabūti!“ Taip ir padarėme. 

Mes juokiamės, tiesiog sėdime ir būname. Laive praleistos 
trys valandos - vienos geriausių visoje mano kelionėje. 


P] 


Tą vakarą vakarieniaujame kavinėje Le Café, Piktono pajūryje. 
Čia mane pristato kitam Carbonscape direktoriui Nickui Ger- 
ritsenui, jo draugei Barb Speedy, galerijos savininkei, ir žmogui, 

vardu Donas Binney, - kaip man praneša, vienam iš geriausių 
Naujosios Zelandijos dailininkų, plačiai garsėjančiam paukščių 
atvaizdais. 

Nickas Gerritsenas linkęs kitus provokuoti ir elgiasi kone 
agresyviai. Išvaizda jis primena pusiau jauną Geneą Hackmaną,, 
pusiau - Johną Lennoną. Iš už apskritų akinių stiklų žvelgia akys, 
lyg prožektoriai ieškančios naujų galimybių. Arba silpnų vietų. 
Nickas yra „žinių agentas“ - surenka žmones, idėjas ir pinigus. 
Jis aiškiai ne iš tų, kurie pakenčia kvailius. Tiesą sakant, man su- 
sidaro įspūdis, kad žmones, nesiekiančius jo protinio lygio, jis 
laiko vaikštančiomis biomasės atliekomis. Nickas ką tik grįžo iš 
Australijos, kur jam iki gyvo kaulo įkyrėjo, kad toje šalyje žodis 
mate („sutuoktinis, „sutuoktinė“, „bičiulis“, „bičiulė“) vartoja- 
mas kalbant beveik apie kiekvieną žmogų. Kovingai nusiteikęs, 
jis nori patikrinti, ar mano knygos pavadinimas pagrįstas. 

- Kokios rūšies optimistas esate? - klausia, išgirdęs pavadi- 
nimą. 

— Taip, tikiuosi, nesate panglosiškas optimistas, - sako Donas 
Binney, ir aš pasižiūriu į jį sumišęs. 

Pasirodo, jis užsiminė apie Voltaireo satyrinę apysaką „Kan- 
didas“. Jos veikėjas Panglosas, žvelgiantis į istoriją pro rožinius 
akinius, sugalvotas norint pajuokti optimistinę Leibnizo filosofiją. 

Velniai rautų. Po laisvo bendravimo laive staiga patekau į kau- 
tynių sūkurį. Vienoje pusėje garsus dailininkas, cituojantis pran- 
cūzų filosofus, kitoje - provokatorius, neseniai per dantį traukęs 
australus. 

- Tiesą sakant, iš pradžių knygos pavadinime nebuvo žodžio 
„optimistas“, - pasakoju. - Tiesiog norėjau sužinoti, kas laukia 
toliau. Tačiau kai papasakojau savo agentui Charlieui apie kai 
kurias tyrinėjamas temas, jis pasakė „atrodo puikiai, tai - opti- 


* Geneas Hackmanas - JAV aktorius ir rašytojas (vert. past.). 


266 


ŽEMĖ 


mistinė medžiaga“ ir supratau, kad jis teisus. Yra žmonių, daran- 
čių tiesiog neįtikėtinus dalykus, o mes apie juos iš tikrųjų girdime 
per mažai. Tai jis, o ne aš pavadinime įrašė žodį „optimistas“. Tai- 
gi tapau optimistu, nes mane įtikino. 

Donas Binney atrodo patenkintas atsakymu. Nickas trum- 
pam susimąsto. Nutariu surizikuoti. 

- Atrodo, jums reikėtų atsipūsti, - sakau Nickui. - Netveriate 
noru ginčytis. 

Vicki triukšmingai nusijuokia ir nuotaika pragiedrėja. Nic- 
kas išmeta iš galvos nepasitenkinimą australais, ir pokalbis staiga 
tampa panašesnis į gerą kortų lošimą, o ne, kaip bijojau, į fechta- 
vimosi varžybas. Atrodo, Naujojoje Zelandijoje niekas į save ilgai 
nežiūri taip rimtai. Pasinaudojęs proga užduodu Nickui dar kelis 
klausimus apie Carbonscape. 

- Ar jūs sugalvojote pavadinimą „Šmėkla“? 

— Taip. Inžinierių grupė norėjo patikimiau skambančio pa- 
vadinimo, bet, manau, žmonėms jau seniai kelia pagarbą mašinų 
individualybė, jie tai mėgsta. 

- Mums šis pavadinimas buvo naudingas, - sako Timas. - Jis 
sudomina nuobodžiaujančius žurnalistus. Pripažinkime, medžio 
anglys - gana nuobodi tema. 

Bendrovės būsimų mašinų pavadinimai irgi sukurti tuo pačiu 
stiliumi - jie skamba taip, lyg būtų paimti iš komiksų. 

— Iš tikrųjų „Šmėklą“ savo tyrimuose naudojame kaip ban- 
dymų stendą, - sako Nickas. - Dabar užsakėme mašiną, apdoro- 
siančią biomasę be perstojo. 

— Kaip ji vadinsis? - klausiu. 

— „Rototronas. 

— Šis pavadinimas iš tikrųjų padarytas iš termino „magne- 
tronas“, reiškiančio mikrobangas skleidžiantį įtaisą, — įsiterpia 
Timas. - Taigi jis prasmingas. 

— Taip pat kuriame portatyvinę mašiną, leisiančią greitai iš- 


267 


OPTIMISTO KELIONĖ Į ATEITĮ 


analizuoti biomasę ir nustatyti, kiek iš jos galima gauti bioalyvos, 
dujų, bioanglių ir kitų produktų, - tęsia Nickas. - Ji padės greitai 
nustatyti, ką turime, ir parinkti kaitinimo programą, duosiančią 
norimą rezultatą. 

- Bijau klausti... 

- Ji vadinsis Zippy Bling („Žvitrusis blizgutis“), - šypsosi Ti- 
mikrobanginę krosnelę Zip. Pavadinimas, kaip ir krosnelė, atlai- 
kė sunkumus. 

Nepaisant linksmumo ir komiksus primenančių mašinų 
pavadinimų, man atrodo, kad čia matau gimstant naują verslą. 
Atliekų pavertimas naudingais produktais - ne naujas sumany- 
mas, bet staiga suvokiu jį labai aiškiai. Žemės ūkyje milijardai 
tonų biomasės iš esmės virsta atliekomis, todėl galimybės milži- 
niškos. Jei Carbonscape arba kas nors iš jų konkurentų padėtų pa- 
versti ją naudingais produktais, ūkininkai ir miškų savininkai ga- 
lėtų gauti papildomų pajamų, medžio anglių produkcijos kiekis 
pašoktų, iš anglies ciklo būtų paimta anglis ir mes išmėgintume, 
kaip sakė Lovelockas, „vieną būdą išsigelbėti“. Carbonscape nori 
pardavinėti „Šmėklas“, „Žvitriuosius blizgučius“ ir „Rototronus“ 
visiems, turintiems biomasės atliekų. 

- Norime, kad mūsų technologija kiek įmanoma priartėtų 
prie galutinio naudotojo, - sako Nickas. - Mano požiūriu, esame 
kasybos bendrovė. Tačiau kasame biomasės atliekas nuo žemės 
paviršiaus, o ne seną biomasę iš po jo. 

- Atsinaujinanti kasyba? 

— Taip, kažkas panašaus. 

Kažkuris užstalėje pasiūlo pagal knygos pavadinimą sukurti 
kokteilį, ir kai pamėginame sutarti, ko į jį įmaišyti ir kaip pava- 
dinti, kyla daug juoko. Nickas pakviečia kavinės savininką ir bar- 
meną Peterį Schėnį ir mes jam užduodame sukurti „Optimizmą . 

- Ko jame norėtumėte? - klausia manęs Peteris. 

- Nutarėme, kad reikėtų tekilos ir šampano, bet kitkas pri- 
klauso nuo jūsų, - atsakau. 

Dvidešimt minučių paeksperimentavęs, Peteris grįžta su šam- 
pano taure, pripildyta raudono gėrimo. 

— Ko jame yra? - klausiu. 

— Paragaukite, - atsako. 

Nuostabiai skanus; geriausias vasaros vakaro gėrimas. Ant 
servetėlės užsirašau receptą - vėliau jį įsirėminsiu savo bute: pa- 
imti truputį Triple sec", truputį tekilos, citrinų sulčių ir žemuogių 
masės, mišinį suplakti su ledu ir užpilti šampanu. Kartu nuspren- 
džiame, kad šis gėrimas turi būti vadinamas „Optimizmu“ arba 
„Optimistu“, išskyrus čia, Piktono Le Cafė, kur jis turės specialų 
pavadinimą „Schėonio optimistas“. 

Jei kada būsite ten, paragaukite ir pasakykite Peteriui, kad jus 
siunčiau aš. 


* „Triple sec“ - apelsinų žievelių likerio rūšis (vert. past.). 

12 skyrius 


Po truputį iš velniškos 
daugybės 


Sunaikinusi savo žemę, tauta susinaikina. 
FRANKLIN D. ROOSEVELT 


Septintojo dešimtmečio vidurys, pilietinio karo apimta Zimbab- 
vė. Šio karo šaknys glūdi baltųjų kolonializme. Kariuomenė jau- 
nam mokslininkui paskiria pėdsekių kovinį padalinį. Nors jis 
medžioja žmones, keliaudamas nuolat stebi ir apmąsto žemės 
būklę. Jis seka žmones rajonuose, kur gyvena medžiojami žvėrys, 
taip pat genčių gyvenamuose rajonuose ir komerciniuose ūkiuo- 
se. Visur apžiūri augalus ir dirvą, stebi, ar nepraėjo žmonės. Tai, 
ką jis sužino, galbūt vieną dieną padės kovoti su žmogaus sukelta 
klimato kaita ir pagerins tautų gyvenimą. 

Kiti laikai ir kitas žemynas: 2009-ieji, Australija. Naujajame 
Pietų Velse, netoli Holbruko, ką tik įsigiję Mumbrilo ūkį Michae- 
las ir Anna Coughlanai ketina nustebinti naujuosius kaimynus, 
išparduodami daug ūkio turto: du namus, ūkinį pastatą avims 
kirpti, daržinę, ūkio technikos garažą, dar du garažus su keturiais 
automobiliais, net keletą atliekamų lovių avims maudyti. Parda- 
vimo metu susirinkę vietiniai nepatikliai šnabždasi. 

Už dalį surinktų pinigų naujakuriai nusiperka medžiagos tvo- 
roms tverti ir du motorinius dviračius. Žmonės nutaria, kad jie 
pamišėliai. 


>] 


Praėjus maždaug metams nuo tada, kai Coughlanai išpardavė 
ūkio turtą, atvykstu į Naujajį Pietų Velsą. Kartu su ūkininku Bru- 
ceu Wardu atskrendu į mažytį Armideilio oro uostą, kur mųs 
pasitinka jo verslo partneris Tony Lovellis. 

Tony - stambus vyrukas, tvirto sudėjimo, elgiasi, kitaip ne- 
pasakysi - akiplėšiškai. Bruceas truputį rimtesnis. Tony pradeda 
sakinius žodžiais „įsivaizduokite, kad...“, o Bruceas - „turite su- 
prasti, kad...“ Tony garsiai juokiasi, Bruceas supratingai kikena. 
Tačiau žaismingas Tony būdas negali nuslėpti rimtų jo ketinimų. 
Juodu su Bruceu ruošiasi gelbėti planetą. 

Mudviem su Bruceu kraunant krepšius į jų Landcruiser, Tony 
man pasako, kad pirmoji mūsų stotelė bus ūkis, kur senovinio 
derlingumo ritualo metu aukojami anglai. Man lemta būti paau- 
kotam dievams. Šia dvasia bus persmelktos ir kelios kitos dienos. 
Sukarsime per tūkstantį mylių, Tony ir Bruceas vežios mane po 
daug ūkių, keičiančių įprastinę žemės ūkio sampratą ir siūlan- 
čių priemones visuotiniam atšilimui švelninti, tvariai padidin- 
siančias žemės ūkio produkcijos kiekį ir numušiančias produktų 
kainas. Jų pasiūlymas išsiskiria tuo, kad ūkiuose, užuot taikius 
naujas technologijas, taikoma viena labai sena. 

— Turite suprasti, kad ši technologija buvo prieinama milijo- 
nus metų, - aiškina man Bruceas. 

Palaipsniui man paaiškės, kaip Zimbabvės pilietinio karo pėd- 
sekys susijęs su tuo, kad mūsų dienomis Holbruke Michaelas ir 
Anna Coughlanai pardavė ūkio turtą. 


271 


OPTIMISTO KELIONĖ Į ATEITĮ 


D 


Ūkininkavimas Australijoje tapo neatsiejamas nuo sausros. Di- 
džiąją dalį šalies visą dešimtmetį kamavo kritulių trūkumas, karš- 
čio bangos ir dideli gaisrai. Australai praminė šį laikotarpį „di- 
džiąja sausra“, kaimams jis atnešė baisių negandų. Kai prasideda 
lietūs, - pavyzdžiui, kai kuriose šalies vietose taip atsitiko 2010- 
ųjų pradžioje, - vanduo teka sudžiūvusiu paviršiumi, ir dažnai 
kyla potvynis, padarantis daug žalos. Žemei vanduo tapo tokia 
retenybe, kad ji tarsi nebejįstengia jo sugerti. Sakoma, kad sausra 
lieka giliai dirvoje. Saunkumų patiria viso žemyno ūkininkai. Jų 
skolos išaugo nuo truputį daugiau kaip dešimties milijardų dole- 
rių 1994-aisiais iki beveik šešiasdešimties milijardų 2009-aisiais. 
Daugelis ūkių, pro kuriuos pravažiuojame keliaudami, išsilaiko iš 
valdžios mokamų išmokų, vadinamosios „pagalbos sausros atve- 
ju“. Australija susirūpinusi dėl maisto produktų. Kai kas mano, 
kad šalis gali išlikti tik sumažinusi gyventojų skaičių. Atvykau čia 
tirti kito sprendimo. 

— Įsivaizduokite, kad galite kasmet iš atmosferos paimti mi- 
lijardus tonų anglies dioksido - saugiai, našiai, ekonomiškai ir 
nedelsiant, - sako Tony mūsų kelionei prasidėjus. - Įsivaizduo- 
kite, kad tai darant padidėtų biologinė įvairovė, pagerėtų žmo- 
nių aprūpinimas maistu, imtų trauktis besiplečianti dykuma ir 
sustiprėtų kaimo bendruomenės. 

Pirmąsyk apie šias viliojančias perspektyvas išgirdau Angli- 
joje, Mančesteryje, prieš susiruošdamas į kelionę. Tony pasirodė 
renginyje „Mančesterio ataskaita, vykusiame didingoje gotiš- 
koje Mančesterio rotušėje ir panašiame į rimtą klimato kaitos 
iniciatyvų televizijos žaidimą. Per dvi dienas ekspertų komisijai 
ir susirinkusiems žiūrovams buvo pristatyta dvidešimt atrinktų 
idėjų. Tony pateiktis buvo išskirtinė dėl dviejų priežasčių. Pirma, 
jis kalba ypač žavingai - ne tik autoritetingai, bet ir taip supran- 

tamai, nesunkiai, kad norisi su juo eiti išgerti alaus. Antra, jis 
kalbėjo nepaprastus dalykus. Komisijai jis padarė „didelį įspūdį“, 
man taip pat. Pranešimas skambėjo per gerai, kad būtų tiesa. 

Po renginio prisistačiau Tony. Ten buvo ir Bruceas, bet jis 
negalėjo įterpti nė žodelio, nes mudu su Tony pradėjome ar- 
šiausią sąmojų dvikovą - ją vėliau tuoj pat atnaujinome čia, 
Australijoje. Daugelio valandų kelionėje Bruceas, sėdėdamas 
ant užpakalinės sėdynės, visą laiką tai kikena, tai ką nors išmin- 
tingai atsako į kalambūrų ir kandžių užuominų krušą. Pavyz- 
džiui, kai Bruceas pasiūlo sukti į Jubalongą (Eubalong), Tony 
atsako: „Į ilgą - ką? Prašyčiau be nešvankybių, Bruceai.“ Vis- 
kas, kas pasakojama apie australų humorą, yra tiesa. Tai tęsiasi 
ištisas keturias dienas. 

Tony pranešimo Mančesteryje nuostabiausia vieta buvo dvi 
nuotraukos. „Tai būdinga Meksikos ranča, - paaiškino jis ro- 
dydamas nuotrauką, vaizduojančią aridinę rausvai rudą vėjo 
erozijos pažeistą žemę su skurdžia augalija, suspaustą dirvože- 
mį. Tada jis parodė žalumoje skendinčio ūkio nuotrauką. Būtų 
neįmanoma rasti ryškesnių priešybių, todėl tolesni Tony žodžiai 
labai nustebino. „Tai kaimyninė ranča. Tas pats dirvožemis, tiek 
pat kritulių. Nuotraukos padarytos tą pačią dieną.“ 

Tony ir Bruceas turi pluoštą tokių nuotraukų ir per artimiau- 
sias dienas man jas parodo. Vienos iš įspūdingiausių yra nuo- 
traukos iš orlaivio, vaizduojančios greta įsikūrusius ūkius. Riba 
tarp augalais apaugusios ir plikos žemės sutampa su ūkius ski- 
riančia tvora. 

— Kuo jie skiriasi? - klausiu. 

- Jie skirtingai tvarkomi, - atsako Bruceas. - Tik tiek. 


* Long (angl.) - ilgas. 


OPTIMISTO KELIONĖ Į ATEITĮ 


P) 


Palikę oro uostą, maždaug po valandos atvykstame į Laną, Timo 
ir Karen Wrightų ūkį, kur jie augina merinosų veislės avis. Ti- 
mas abejoja, ar visuotinį atšilimą sukėlė žmogus. Jo nuomone, 
politika „stojo skersai kelio“, o „IPCC turi daug slaptų planų“. Tai 
nesutrukdė jam su Karen paklausyti Bruceo ir Tony patarimų. 
Geriame limonadą, sėdėdami verandoje, supamoje žaliuojančios 
derlingos žemės. Ji labiau primena Saseksą nei Australijos krū- 
mynus, kuriuos buvau įpratęs matyti per televiziją. 

Timas ir Karen paklausia manęs, kokias vietas teko aplanky- 
ti kelionėje. Kai paminiu apsilankymą Konarka, Karen nueina 
į vidų ir netrukus atneša šios bendrovės pagaminto „energijos 
plastiko“ pavyzdį. Mačiau, kaip ši medžiaga vyniojama Niu Bed- 
fordo „dideliame spausdintuve“. 

— Mes - jos platintojai Naujajame Pietų Velse, - sako ji. 

Man atrodo, kad šalyje, kur įprasta sausra, ūkininkui finansiš- 
kai protinga paįvairinti veiklos pobūdį prekyba saulės elementais. 

- Ar tuo būtų galima verstis, jei sausra paūmėtų? - klausiu. 

Stoja nesmagi tyla. Aiškiai buvau neteisingai supratęs padėtį. 

— Nepatiriame sausros taip, kaip kiti, - sako Timas. - Mūsų 
rezervuarai tebėra pripildyti trimis ketvirčiais. 

„Didžioji sausra“ čia, atrodytų, ne tokia ir didelė. Bet, nors 
Lana jos nepatiria, ją patiria daugelis ūkio kaimynų. Šių vietų 
ūkiai, priklausę ne vienai šeimos kartai, išparduodami, nes ūki- 
ninkai nebegali užsidirbti pragyvenimui. 

— Kai kurie galvoja apie savižudybę, - niūriai taria Timas. 

Jis yra dirbęs konsultantu ir žino, ką sako. Jo kalbos apie kai- 
miečių savižudybes Australijoje nieko nenustebintų. Dažnai mi- 
nima statistika rodo, kad kas keturias dienas nusižudo po ūki- 
ninką. Tiesa, tai dešimties metų senumo duomenys, tačiau nuo 
tada reikalai vargu ar pagerėjo. 

Timas man praneša, kad devynerius metus iškrisdavo ne- 
daug kritulių. Nepaisant to, Lana klesti, joje gausu gyvulių: nuo 
1980-ųjų jų skaičius patrigubėjo - nuo 7 000 išaugo iki 22 000 
„nepieninių avių ekvivalentų“. Pradėdamas šią kelionę, net ne- 
nutuokiau, kad teks išmokti matavimo vienetus, apibrėžiamus 
pagal avis. „Nepieninių avių ekvivalentais matuojamas galimas 
ir esamas ūkio našumas. Vienas „nepieninių avių ekvivalentas“ — 
tai pašarų kiekis, reikalingas dvimetei merinosų veislės aviai, to- 
kiai, kokias laiko Timas su Karen. Ėringai aviai gali reikėti 1,5 
ekvivalento, karvei su žindomu veršiuku - dešimt kartų daugiau. 
Bruceas man sako, kad įprastinis darbininkų skaičius yra vienas 
žmogus aštuoniems tūkstančiams ekvivalentų. Timo ūkyje vie- 
nam žmogui tenka 15 000. 

- Timo ir Karen ūkis veikia visu pajėgumu, jiems lieka paša- 
ro ištisiems mėnesiams, o aplink visi puola į paniką, - pasakoja 
Bruce'as. 

— Kaimynai į mus žiūri pavydžiai, - priduria Karen. - Jie sako — 
„čia turėjo būti daug lietaus“. - Nelinksmai nusijuokia. - Čia lijo 
tiek pat, kiek visur. 

Aišku, kad šiame ūkyje kai kurie dalykai sekasi labai gerai, 
tačiau jis - ne vienintelis, ir Tony nekantrauja keliauti toliau, kad 
pamatyčiau kitus. Mūsų laukia ilgas kelias. 


[P] 


Maždaug po valandos kelio Bruceas paprašo Tony sustoti. 

— Norėčiau jums kai ką parodyti, - sako jis. 

Kai išlipame iš mašinos, Bruceas parodo man pakelėje pasta- 
tytą aptvarą. Ant žemės beveik nėra augmenijos - tokiame kraš- 
tovaizdyje tikėtumeisi pamatyti praeinant žmogų su skafandru. 

— Ar trūksta lietaus? - klausiu. 

- Pažiūrėkite į žemę prie tvoros, - sako Tony. 

Tada išvystu, ką jis rodo, ir nuo tada pastebiu tą patį visur, 
kur tik nuvykstame. Už aptvaro auga žolė. Mums ji siekia net iki 
kelių. O aptvare - beveik dykuma. 

- Ji čia gali puikiai augti, - sako Bruceas ir pasilenkęs nuskina 
kuokštą žolės. 

Kuokštas subyra rankoje. 

— Tačiau ši žolė miršta, - tęsia. - Tai kita problemos pusė. 

Kai vėl įsėdame į mašiną, Bruceas man papasakoja Allano 
Savory istoriją. Šis žmogus pirmasis pradėjo laikytis ūkininka- 
vimo metodų, dabar taikomų Timo, Karen ir visų kitų, kuriuos 
pamatysiu per šią kelionę į Australiją. Savory - tai jau minėtasis 
Zimbabvės septintojo dešimtmečio pilietinio karo pėdsekys, o 
anksčiau jis buvo provincijos medžioklės inspektorius Zambijo- 
je, Šiaurės ir Luapulos provincijose (tuo metu tai buvo protekto- 
ratas, Šiaurės Rodezija). 

- Savory mėgino ištirti nuolat kylančią dirvožemio blogėjimo 
problemą. Ją ką tik matėte tame aptvare. Jo pirmoji nuojauta sakė, 
kad žemės blogėjimas turėtų turėti kažką bendra su galvijais. Pa- 
keitę natūralius laukinius gyvūnus galvijais, žmonės pakeitė kraš- 
tovaizdį. Bet paaiškėjo, kad problema kyla ne dėl gyvulių, o dėl to, 
kaip su jais tvarkomasi. 

Tony įsiterpia: 

- Jei grįžtume į praeitį, mūsų natūraliose pievose daugiausia 
ganėsi didelės gyvulių bandos, Amerikoje - bizonai, Afrikoje - 
antilopės gnu. 

Yra išlikusios kelios vietos, kur galima pamatyti tai, apie ką 
kalba Tony. Pavyzdžiui, Serengetis yra viena iš kelių planetoje iš- 
likusių natūralių pievų. Jame gyvena milžiniškos migruojančios 
antilopių gnu ir zebrų bandos. Jų klajonės neturi nei pradžios, 
nei pabaigos, jos nuolat suka ratais, ieškodamos vandens ir švie- 
žios žolės. Kasmet maždaug du milijonai gyvulių sukaria tūks- 

tantį aštuonis šimtus mylių. Bandoje jie laikosi arti vienas kito, 
kad apsigintų nuo plėšrūnų - pavyzdžiui, liūtų, gepardų, hienų. 

— Būna taip: banda nuėda žolę, o tada traukia toliau, ieško- 
dama šviežio pašaro. Serengetyje banda negrįžta į tą pačią vietą 
maždaug iki metų, - pasakoja Tony. 

— Tai svarbu, - tvirtina Bruceas. - Savory suprato, kad žolę 
ir besiganančius gyvulius sieja natūralus ryšys. Vegetatyviniai 
pumpurai yra prie augalo pagrindo, jiems reikia saulės šviesos. 
Jei augalas užauga per aukštas, jis pradeda kenkti sau, nes slepia 
tuos pumpurus savo šešėlyje. Negali vykti fotosintezė. - 

— Dėl to ir ta žolė mano rankoje subyrėjo, - aiškina Tony. - 
Tai negyva medžiaga. Gamtos sąlygomis būtų užklydusi banda, 
gyvūnai būtų nuėdę augalų viršūnėles, atidengę vegetatyvinius 
pumpurus ir patraukę toliau. Kol jie sugrįžtų, žolė būtų ataugu- 
si. Vėl būtų atėję gyvuliai ir taip toliau. Augalo gyvybei palaikyti 
reikia gyvulio. 

- Mūsų gyvulininkystės ūkio trūkumas - neleidžiame gyvu- 
liams klajoti, - teigia Bruce'as. - Padaliname dideles bandas, su- 
leidžiame į atskiras ganyklas ir gerokai per ilgai jas ten laikome. 
Tuose plotuose nebūna plėšrūnų, ir jie gali klajoti, kur nori. Jie 
nesigano kartu, taigi greitai nuėda visą ganyklos žolę. Dar blo- 
giau, žolė po to niekada nebegali ataugti. Vos ji ima želti, ją nuėda 
gyvūnas. Susidaro užburtas ratas: gyvuliai patys sunaikina savo 
maistą. Kaip tik tai jūs dabar matėte: aptvare - dykuma, o už jo - 
aukšti, bet nesveiki augalai. Per stipriai nuganytas plotas šalia per 
silpnai ganomo. 

Kitas keturias dienas visur, kur tik nuvykstame, matau tokius 
pat per stipriai nuganytų ir per silpnai ganomų plotų pavyzdžius: 
viena mylia po kitos tęsiasi tvoros, skiriančios skurdžiai apaugusius 
aptvertus plotus nuo čia pat džiūstančios ir nykstančios žalumos. 

— Kodėl to niekas nepastebi? - klausiu. 

- Ar jūs pastebėjote? - atsako Tony. 

Taiklus klausimas. 

Bruceas, kaip visada, kalba išmintingai: 

- Jei užaugote šalia ko nors tokio, kas visada atrodė taip pat, 
nebepastebite, kad turėtų būti kaip nors kitaip. 


[»] 


Vakarą praleidžiame motelyje Overlander, Ganidoje - „pasaulio 
koalų sostinėje“. Registruodamasis pastebiu, kad motelyje par- 
duodamas gaminys, kokį rasi tik Australijoje, - „Pirštinė bute- 
liui“. Šis, kaip skelbiama, „didžiausias po burbuliukų alaus gėri- 
mo technologijos išradimas“ yra neopreno pirštinė su pritaisytu 
laikikliu alaus buteliui. Kaip teigia išradėjai, sumanyta, kad jei 
nugriūtumėte, neišmestumėte alaus. Man patinka sumanymas 
padaryti daiktą, leidžiantį nelaimėje išsaugoti brangenybes, bet 
tik Australijoje pargriuvimas laikomas didesne nelaime, jei griū- 
dami prarandate aly, o ne tik pusiausvyrą. 

- Ar tai siūloma rimtai? - klausiu registratorės, sunkiai tram- 
dydamas juoką. 

Ji nereaguoja ir kreipiasi į Tony: 

— Kas jam? 

— Jis anglas. 

— A, - linkteli. 

Neabejotinai tai viską paaiškina. 

Valgome motelio restorane, siūlančiame paprastus sočius pa- 
tiekalus su daug mėsos. Pasinaudojęs proga užvedu kalbą apie 


* Su šiuo gaminiu iš pradžių sietos didelesnės ambicijos. Jis buvo sumanytas slidinėjant Naujojo 
Pietų Velso kalnuose. Glenas Krummelis su broliu Leonu žiūrėjo, kaip jų draugas Jimas, prieš 
keletą metų per nelaimingą nutikimą praradęs ranką, kamuojasi, mėgindamas nenušalti rankos, 
bet išlaikyti alų šaltą. Taip atsirado „Pirštinė buteliui“, ir kai tik draugai ėmė jomis naudotis, 
barų savininkai pradėjo klausinėti gaminio, firminio varianto. Jie pardavė jų daugiau nei šimtą 
tūkstančių. 

pagrindinį dalyką, paskatinusį mane atkeliauti čia: Tony ir Bru- 
ceo darbų ryšį su klimato kaita. 

- Klausykite, - sako Tony. - Net jei visuotinio atšilimo prob- 
lemą būtų sukėlusi ne žmogaus veikla, vis tiek tai, ką daro Timas 
su Karen, naudinga jų ūkiui. Gera žinia - vis tiek nauda aplinkai 
galiausiai būna matoma kaip ant delno. 

Ta „nauda aplinkai“, be kita ko, - tai anglies dioksido pašali- 
nimas iš atmosferos, galbūt net didžiuliais kiekiais, taip pat bio- 
loginės įvairovės padidinimas. 

Tony plėtoja mintį: J 

— Per pastaruosius šimtą penkiasdešimt metų viso pasaulio 
pievų dirvožemyje nepaprastai sumažėjo anglies kiekis, ir šis po- 
kytis tiesiogiai susijęs su augalijos nykimu. Aptvaro, prie kurio 
buvome sustoję, dirvožemyje beveik nerastumėte anglies. 

Atneša alaus, bet gėrimus nutariame laikyti rankomis, ne 
„pirštinėmis buteliui“. Prie alaus Bruce'as paaiškina, kad žolinių 
augalų šaknis ir lapus sudaro maždaug tiek pat medžiagos - jie 
išlaiko antžeminės ir požeminės dalies pusiausvyrą. Jei karvė ar 
avis nupeša augalą, jis per keletą minučių po žeme nusimeta tiek 
pat šaknų medžiagos. 

- Taigi augalą sudaro penkiasdešimt aštuoni procentai ang- 
lies..»- pradeda Bruceas. 

— ... o anglis naudinga dirvožemiui, - pratęsiu prisiminęs, ką 
išmokau kelionėje į Naująją Zelandiją. 

- Labai gerai, - sako Tony. - Mokyklinis lavinimas Jungtinėje 
Karalystėje aiškiai pagerėjo. 

- Bet ta anglis visai negali kompensuoti visuotinio atšilimo, 
ar ne? Juk beveik visa ji biomasei pūvant grįš į atmosferą. 

- Irgi teisybė, - sako Tony. - Bet jūsų paskutiniame sakinyje 
lemiami žodžiai buvo „beveik visa“. Organinei medžiagai yrant, 
mažytė jos dalis lieka dirvožemyje. 

- Humusas, - ištaria tos dalies mokslinį pavadinimą Bruceas. 

- Ne, ačiū, - atsako Tony. - Man atrodo, užsisakiau didkepsnį. 

Bruceas nekreipia į jį dėmesio (jis įpratęs). 

- Ta dalis, humusas, ir medžio anglys lieka gamtinės sistemos 
dirvožemyje. 

- Tai tik mažytė dalis augalą sudarančios anglies, - aiškina 
Tony. - Bet iš velniškos daugybės po truputį greitai susidaro daug. 

- Ar būna ir atvirkščiai? - klausiu. - Jei nelieka augalijos, ar 
dirvožemis ima netekti tos stabilios anglies? 

- Aha. Dėl to įprastinis žemės ūkis gali taip greitai sugadinti 
dar neliestą ekosistemą. Per tokias važiavome visą dieną. 

Mintis prikausto mano dėmesį. Pažvelgiu Tony tiesiai į akis. 

- Ar teisingai supratau? Jūs tvirtinate, kad dėl žemės ūkio mi- 
lijardai tonų anglies į atmosferą buvo išmesti iš dirvos? 

- Aha. 

- Jūs teigiate, kad visuotinį atšilimą sukėlė ne tik pramoninė, 
bet ir žemės ūkio revoliucija? 

Tony pažvelgia į Bruceą. 

- Kaip anglas, jis greitai mokosi, ar ne? 

Tikriausiai man padeda tai, ką prisimenu skaitęs apie paleo- 
klimatologo Williamo Ruddimano darbus. Knygoje „Plūgai, ma- 
rai ir nafta: kaip žmonės pradėjo valdyti klimatą“ (Plows, Plagues 
and Petroleum: How Humans Took Control of Climate) jis įro- 
dinėja būtent šį teiginį. Ruddimanas netgi tvirtina, kad būtent 
žemės ūkis lėmė, kad dabar negyvename ledynmetyje. 

Ruddimano knyga mums primena faktą, kad planetoje mai- 
nosi astronominiai laikotarpiai, ir nuo jų iš dalies priklauso, 
kiek saulės spinduliuotės mus pasieks. Per pastaruosius milijoną 
metų didžiąją dalį laiko Žemėje periodiškai stodavo ledynme- 
čiai. Kiekvieną kartą ledas šimtui tūkstančių metų padengdavo 
apie ketvirtį planetos paviršiaus, ir šie laikotarpiai kaitaliojosi su 
trumpais, dešimties tūkstančių metų, šiltais tarpledyniniais lai- 
kotarpiais. Pasak Ruddimano, paskutinis šiltas laikotarpis turėjo 

baigtis prieš du tūkstančius metų, bet žemės ūkis sušildė atmos- 
ferą ir jį užlaikė. „Ūkininkavimas nėra natūralus, - rašo jis, - tai 
didžiausias žmogaus sukeltas Žemės paviršiaus pokytis.“ 

Pasak Jungtinių Tautų ataskaitos „Ilgas gyvulininkystės šešėlis“ 
(Livestocks Long Shadow), visas ganykloms skirtas žemės plotas 
sudaro dvidešimt šešis procentus planetos paviršiaus dalies, nepa- 
dengtos ledo. Jei, kaip man sako Bruceas su Tony, tą žemę tvar- 
kėme taip, kad dirvožemis prarasdavo anglį, tai, plečiantis žemės 
ūkiui, į atmosferą buvo išmetama vis daugiau CO,. Nors negalima 
neigti, kad esminis šį procesą paspartinęs veiksnys buvo iškastinią, 
kuro naudojimas, bet klaidinga visą kaltę suversti vien jam. 

Kai kurie apžvalgininkai nerimauja, kad galvijų į dangų išme- 
tamas metanas (tai kitos ryškų šiltnamio efektą sukeliančios dujos) 
kelia klimatui didelį pavojų, ir ragina mus nebevalgyti mėsos. Me- 
tanas iš tiesų sukelia dvidešimt tris kartus ryškesnį šiltnamio efek- 
tą nei CO, ir Jungtinių Tautų apskaičiavimai rodo, kad gyvuliai 
kasmet į atmosferą jo išmeta aštuoniasdešimt šešis milijonus tonų. 

Tačiau, jei Bruceas su Tony teisūs, tada galvijų atsisakymas 
galiausiai sukeltų nelaimę. Svarbu ne tai, kad turime per daug 
galvijų, o tai, kad turime per mažai žolės. Kad dirvožemyje gau- 
sėtų humuso ir kartu anglies, jam reikia žolės. Žolei reikia gyvu- 
lių, kad ji nenyktų nuo per silpno ganymo. Kai visos dalys tinka- 
mai veikia kartu, ši sistema tampa milžinišku natūraliu „anglies 
siurbliu , galinčiu iš dangaus dideliais kiekiais paimti CO.. 

- Privalumas - pagerinti padėčiai tereikia pakeisti galvijų ju- 
dėjimą, - sako Bruce'as. - Dabar tai įmanoma padaryti, ir pakeiti- 
mai daugiau nei atsiperka. Žemė - didžiausias mūsų kontroliuo- 
jamas dalykas. Negalime tvarkyti jūrų ir oro. Bet galime aktyviai 
tvarkyti žemę. Kovoje su klimato kaita ir kuriant biologinę įvairo- 
vę ji yra didžiausias mūsų turtas. 

Rytoj sužinosiu, koks didelis gali būti žemės tvarkymo po- 
veikis. 

Anksti atsikėlę ir per šešias valandas vis labiau išdžiūvusiomis 
vietomis nuvažiavę tris šimtus mylių, atsiduriame vadinamosios 
Vakarų apskrities gilumoje. Pakeliui vieną kartą sustojome - 
pusryčiavome Kunabarabrane, kavinėje Jolly Cauli, - keista - tei- 
kiančioje ir osteopato paslaugas. Tai nustoja mane stebinti, kai pa- 
matau Tony užsisakytus pusryčius, - į juos, atrodo, sudėta visos 
karvės mėsa. „Senelė man sakė: jei būsi išrankus, tiek neužaugsi!“ 
Manau, osteopatas gerai pasipelno gydydamas nugaros traumas, 
atsirandančias čia pavalgius ir tada per greitai atsistojus. 

Dabar atvykome į Kobare, vienoje iš sausiausių Naujojo Pietų 
Velso vietų, įsikūrusią Etivandą - Andrew ir Megan Moselyų 
ūkį. Netrukus mums atvykus Megan sako: 

- Kai televizija nori kelių sausros kadrų, jie nufilmuoja juos čia. 

Kobare nelijo penkis su puse mėnesio, bet Moselyai ramūs. 
Jų ūkis - klestinti oazė vienoje iš labiausiai slegiančių šalies vietų. 

- Žemė buvo blogiausia XX amžiaus dešimto dešimtmečio 
pabaigoje, - pasakoja Andrew, duodamas arbatos puodukus. - 
Tada mums reikėdavo penkiolikos akrų vienai aviai išlaikyti. 

Jo akyse matyti blogų laikų prisiminimai. 

- Žemė buvo tokia pažeista, kad niekada nebūtų atsigavusi, 
jei būtų buvusi tvarkoma įprastais būdais, - priduria Megan. 

- Atsidūrėte išties baisioje padėtyje? - klausiu. 

— Taip, ne visai viskas buvo kaip medumi patepta. Atvirai ta- 
riant, praradome viltį. Turėjome priimti keletą protingų sprendi- 
mų ir galiausiai pradėti visai kitaip tvarkyti žemę. 

— Kitaip būtume turėję viską mesti ir pasitraukti, - sako 
Andrew. 

- Ar taip atsitiko ir jūsų kaimynams? 

— Daugelis iš jų gyvena iš valdžios paramos. Jie išgyvena, bet 
be jokios prabangos. Jų namai griūva. 

Megan ir Andrew namas negriūva. Atvirkščiai — tai jaukus, 
gerais baldais apstatytas namas su šiuolaikiniais patogumais. Lau- 
ke purkštuvų laistoma veja vešli ir ryškiai žalia, kaitroje drybso 
sveikai atrodantys naminiai gyvūnai. Juos retkarčiais paerzina po- 
ros dukrelės Jessica ir Emily. Netoli namo stovi nedidelė kiaulidė, 
ir aš paklausiu mergaičių, kokie ten laikomų dviejų kiaulių vardai. 

- Velykos ir Kalėdos, - atsako Jessica. 

- Gražūs vardai, - tariu ir tik tada suprantu, ką jie reiškia. 

Andrew aprodo mums ūkį. 

- Čia vėl pradeda augti vietinės daugiametės žolės. Nesėjame- 
jokių žolių, jos tiesiog natūraliai vėl atsirado, - sako jis man. 

— Kur gyvuliai? - klausiu. 

Dar nemačiau nė vienos avies. Avininkystės ūkyje man tai 
atrodo keista. Tony, truputį padėdamas drėkinti žemę, aiškina: 

- Viena iš pagrindinių Allano Savory idėjų - visus laikomus 
gyvulius suburti į dideles bandas, kad jie būtų kaip gamtoje. - 
Užsisega praskiepą. - Todėl didžiojoje dalyje ūkio dažniausiai 
nebūna gyvulių. Jie visi kartu ganosi mažame plote. 

- Todėl žolė turi laiko atželti, - sako Bruceas. 

— Kaip visus juos išlaikote krūvoje? - klausiu. 

- Tai paprasta. Reikia pastatyti daugybę mažų aptvarų, dienai 
ar dviem palikti juos viename aptvare, tada pervaryti į kitą. 

- Daugiausia kainuoja tvoros, - sako Andrew. - Turite pri- 
tverti daugybę tvorų, kad taip sudalytumėte ūkį. 

Po visų mano moderniausių technologijų ir medicinos tyri- 
mų šie Andrew žodžiai pribloškia. 

- Viena iš priemonių kovoti su visuotinu atšilimu yra tvoros? — 
klausiu. - Tai ir yra technologija, apie kurią kalbame? Jūs tvirtina- 
te, kad ištraukti anglies dioksidą iš dangaus - tvorų klausimas?! 

- Aha, - atsako Tony ir gūžteli pečiais. - Manytume, tai įkan- 
dama net anglui. 

Pietų metu užvedu kalbą apie anglies kiekį dirvožemyje. Noriu 
sužinoti, ar Mosely'ai pastebėjo, kad jis didėja taip, kaip, pasak 
Bruceo su Tony, turėtų didėti. 

- Čia buvo atvykę keli mokslininkai iš Trangio tyrimų sto- 
ties ir Naujosios Anglijos universiteto, - sako man Andrew. - Jų 
nuomone, per trejus metus anglies padaugėjo maždaug penkias- 
dešimčia procėntų. 

- Tačiau pradžioje jos buvo juokingai mažai, - įsiterpia Me- 
gan. - Taigi penkiasdešimt procentų iš labai mažo kiekio tebėra 
labai nedaug. 

Tony nori sužinoti tikslius skaičius. Megan paima aplanką ir 
susikaupusi skaito. 

- Penkiolikoje dirvožemio paviršiaus centimetrų jos padau- 
gėjo nuo 0,6 iki 0,88 procento, - baksnoja pirštu į lapą. - Dabar 
būtų daugiau. Šiemet žolė žėlė labai gerai. 

Tony mintyse žaibo greitumu suskaičiuoja. 

- Išeina maždaug penkios tonos anglies viename hektare, - 
sako. 

Atrodytų, tokiam mažam kiekio procentų pokyčiui tai dau- 
gybė anglies, bet apskaičiavus tikrai susidaro tiek. Kubinis metras 
vidutinio dirvožemio sveria apie 1,2 tonos. Hektare yra dešimt 
tūkstančių kvadratinių metrų, taigi iškasę vieną metrą gautume 
dvylika tūkstančių tonų dirvožemio. Anglies kiekiui dirvožemyje 
padidėjus tik 0,28 procento, kaip Etivandos ūkyje, viename hektare 
būtų beveik trisdešimt keturios tonos, jei matuojamas vieno metro 
sluoksnis. Andrew ir Megan dirvožemyje naujas humusas susidarė 
tik penkiolikoje paviršiaus centimetrų. Ilgainiui šaknys nesunkiai 
įsiskverbs giliau, bet kol kas tai reiškia, kad Mosely'ų ūkyje trisde- 
šimt keturios tonos sumažėja iki menkniekio - truputį daugiau nei 
penkių tonų vienam hektarui. Tony pataikė. Tai greita matematika. 

Tačiau skaičiuojant poveikį klimato kaitai, reikia dar vieno 
skaičiavimo žingsnio. Kiekvienas papildomas anglies atomas į 
dirvą pateko per augalus, fotosintezės metu, vadinasi, anksčiau jis 
priklausė atmosferos anglies dioksido molekulei. Kadangi ang- 
lies atomas sudaro tik 27,3 procento anglies dioksido molekulės 
svorio, penkios tonos dirvožemio anglies prilygsta maždaug 18,5 
tonos iš atmosferos ištraukto CO,. Padauginus susidariusios dir- 
vožemio anglies kiekį iš 26 000 Mosely ų ūkio hektarų, gauname 
480 000 tonų iš atmosferos sekvestruoto CO.. 

Kad kontekstas būtų aiškesnis - šis kiekis kompensuoja per 
trejų metų laikotarpį daugiau nei 8 500 Australijos gyventojų iš- 
mestą CO, (o kalbant apie vieno žmogaus išmetamų dujų kiekį, 
Australija pagal daromą žalą yra viena iš svarbiausių pasauly- 
je - jos gyventojų skaičiai beveik trigubai didesni nei vidutinių 
europiečių). Kaip aną vakarą restorane sakė Tony, „iš velniškos 
daugybės po truputį greitai susidaro daug“. 

- Beveik bet kurio tipo dirvožemyje trisdešimties centimetrų 
sluoksnyje padidinus organinės medžiagos kiekį tik vienu procen- 
tu, kiekviename hektare sekvestruojama apie šimtą tonų CO,, - 
aiškina Tony, gurkšnodamas alų. - Nesvarbu, ar tai toks blogas 
dirvožemis kaip čia, ir kiekis padidinamas, pavyzdžiui, nuo 0,5 
iki 1,5 procento, ar Škotijos pelkė, kur žemėje jau yra penkiolika 
procentų organinės medžiagos, ir kiekis padidinamas iki šešioli- 
kos procentų. 

Paskelbtuose tyrimuose gausu pavyzdžių, rodančių, kaip pa- 
keitus ganyklų tvarkymą dirvožemyje galima padidinti anglies 
kiekį. Antai Blakstouno ranča, įsikūrusi Rančos de Taose, Nau- 
josios Meksikos valstijoje, vos per metus devyniasdešimt ketu- 
riuose hektaruose sekvestravo daugiau kaip 13 600 tonų CO, 
(vienam hektarui per metus teko beveik 145 tonos CO,), jos 
gyvulių skaičius padvigubėjo, o bendrosios pajamos išaugo 395 
procentais. 

Jungtinių Tautų maisto ir žemės ūkio organizacija apskai- 
čiavo, kad mūsų planetoje yra 3,5 milijardo hektarų žemės ūkio 
paskirties pievų. Jei jose galėtume vienu procentu padidinti or- 
ganinės medžiagos kiekį, kompensuotume beveik per dvylika 
metų pasaulyje išmesto CO, kiekį. Kai kurios šalys tai jau su- 
prato. 2009-ųjų liepą Portugalijos valdžia pristatė daug milijonų 
dolerių kainuosiantį dirvožemio anglies kompensavimo planą, 
pagrįstą sausų rajonų ganyklų patobulinimais keturiasdešimt 
dviejų tūkstančių hektarų plote ir atitinkantį Kioto protokolo 
reikalavimus. Pagal šį planą ūkininkams bus mokama už biolo- 
gine įvairove pasižyminčių ir dirvožemio anglies kiekį didinan- 
čių ganyklų kūrimą. 

Mokant ūkininkams už dirvožemio anglies kiekio didinimą, 
būtų galima paskatinti daugiau žemvaldžių sekti Andrew ir Megan 
pavyzdžiu, ir Bruceas su Tony nenuilsdami agituoja taip daryti. 

Po pietų iškeliu klausimą, tūnojusį mano pasąmonėje nuo va- 
kar, - nedaug trūko, kad būčiau uždavęs jį Timui su Karen. 

— Ar negalėtumėte užimti kitų žlungančių ūkių ir juose pa- 
daryti ta, ką padarėte čia? Ar nesinori nusipirkti daugiau že- 
mės? 

Megan juokiasi. 

— Jei turėčiau glėbį pinigų, supirkčiau visą Vakarų apskritį. 
Tai įmanoma; atnaujinti kiekvieną ūkį, pastatyti tvoras, sutvar- 
kyti gyvulių judėjimą. Taip, būtų galima užimti žemes ir jas at- 
naujinti - tarsi remontuotum namus. 

- Jei turėtumėte glėbį pinigų? 

- Jei turėtumėme glėbį pinigų. 

Tony šypsosi, ir, manau, žinau, kodėl. Jis ne be priežasties su- 
geba mintyse bematant atlikti sudėtingus aritmetinius veiksmus. 
Mat jis yra visapusiškas. Pagal profesiją Tony nėra ūkininkas, že- 
mės ūkio ar dirvožemio anglies specialistas. Jis apskaitininkas, ir 
jam puikiai sekasi. 

Nauja diena. Per šešias valandas nukeliavę dar tris šimtus mylių, 
atvykstame pas Keną Haylaną, išėjusį į pensiją verslininką, dabar 
laikantį galvijus Heilibrėjuje, netoli Bleinio. Sulaukęs septintos 
dešimties Kenas ūkyje tvarkosi beveik savarankiškai. Pagal Bru- 
ceo patarimus jis ūkininkauja dvejus metus. Pakeliui Tony man 
vėl pateikė neįtikėtiną statistiką, ir noriu sužinoti, ar jis netraukia 
manęs per dantį. 

Priešpiečiaujant užduodu Kenui klausimą apie skaičius. 5 

- Tony man sako, kad jūsų gamybos sąnaudos gana mažos. 

Kenas truputį pasvarsto. 

- Taip. Tiesa, dabar ūkio galimybės ne visai išnaudojamos, 
todėl sąnaudos truputį didesnės nei galėtų būti. 

— Ar galėčiau paklausti, kokios yra sąnaudos vienam kilo- 
gramui? 

Kenas pasako, man atvimpa žandikaulis ir Tony šypsosi. Mat 
vidutinės gamybos sąnaudos kilogramui jautienos Naujajame 
Pietų Velse yra 1,60 Australijos dolerio. Kenas man ką tik pasakė, 
kad jo sąnaudos yra „maždaug penkiasdešimt trys ar penkiasde- 
šimt keturi centai“. 

— Išnaudojant visas ūkio galimybes, jos siektų apie keturias- 
dešimt centų, - tęsia jis. 

— Bet juk tai ketvirtadalis vidutinės sumos?! Jūs man tvirti- 
nate, kad galite parduoti mėsą pigiau nei jūsų konkurentai gali ją 
pagaminti, ir kartu gauti didžiulį procentinį pelną? 

— Kažkas panašaus, - atsainiai sako jis. - Norėtumėte dar vie- 
nos riekės apkepo? 

Mėginu permanyti, ką išgirdęs, o Kenas priduria: 

- Visiems jūsų matytiems ūkiams bendra tai, kad jiems reikia 


. y è =~ 


yra varžoma šiuolaikinio ūkio apribojimų. Tai priešingybė šiais 

laikais įprastam ūkininkavimui, kuriam reikia didelių sąnaudų 
ir kilus sunkumams pasikliaunama cheminėmis priemonėmis, 
užuot mėginus pažvelgti į pagrindinį produkciją lemiantį veiksnį - 
žemę - kaip į visumą. 

Kenas teigia, kad nuo tada, kai jis pradėjo ūkininkauti pa- 
gal Bruceo patarimus, jo galvijai išeidami iš aptvaro palieka jame 
daugiau žolės, nei būna kitų ūkių naujuose laukuose tada, kai į 
juos gyvuliai ateina. 

- Ar kaimynai nesistebi? 

- O, taip, bet jie niekada nepasikeis. 

- Didžiausias keblumas, - ūkininkavimas yra tradicinė veikla, 
ji perimama iš šeimos, - aiškina Bruceas. - Pakeisti ūkininkavi- 
mo būdą - tas pats, kas pasakyti, kad tėtukas ir senelis tvarkėsi 
neteisingai, o tai nelengva padaryti, kai jie tebegyvena ūkyje. 

Šis keblumas paplitęs. Timas, Karen, Andrew ir Megan pasako- 
jo panašias istorijas. Iš dalies tai paaiškina Tony norą, kad Austra- 
lija sektų Portugalijos pavyzdžiu - pamėgintų mokėti ūkininkams 
už dirvožemyje sekvestruotą anglį. 

— Paskatintume pyragu, o ne botagu, - sako jis. - Sunku ką 
nors pakeisti, kai reikalai rimtai pašliję, kai tenka pripažinti, kad 
jūsų ūkininkavimo būdas ne visai tinkamas, ir kai tėvelis nuolat 
kartoja, kad neapleistumėte tradicijų. Bet jei mokėtume jiems už 
anglį, ištrauktume ir iš finansinės, ir iš emocinės duobės. Žemė 
pagerėtų, ūkis sustiprėtų, ir jie galėtų pasakyti tėtukui, kad kitoks 
žemės tvarkymas atneš pinigų, gaunamų už tai, už ką niekada 
anksčiau nebuvo mokama. Apskritai senis neklydęs, tai esanti 
tiesiog nauja rinka - anglis. 

- Bet tikriausiai jie gali pamatyti skirtumą ir be jokių anglies 
išmokų, vien pažiūrėję per tvorą? - atsakau šiek tiek nepatikliai. 

- Australijos tvoros ypatingos, - sako Tony. - Nepraleidžia 
naujų idėjų. 

Bent kartą jis nejuokauja. 

- Taip, savo mėšlo krūvoj pranašu nebūsi, - išmintingai taria 
Bruceas. 


e] 


Kitą dieną atsiduriame už šimto penkiasdešimties mylių į pietus, 
ir aš susiginčiju su turbūt protingiausiu Australijos ūkininku. 

Grahamas Strongas apie daug ką turi nuomonę ir jam ne- 
trūksta žinių. Pavyzdžiui, jis karštai priešinasi genetiniam mo- 
difikavimui. Paminėjau argumentą, kad augalų ir gyvūnų atran- 
kinis kryžminimas taip pat esąs genetinio modifikavimo forma, 
ir dabar klausausi nepaprastai moksliškos tirados apie tai, kuo 
skiriasi transgeninių rūšių kūrimas taikant genų inžinerijos me- 
todus (geno paėmimas iš vieno organizmo ir jo tyčinis įterpimas 
į kito organizmo genomą) ir atrankinis kryžminimas. 

- Tai ne tas pat, ir nekenčiu, kai žmonės mėgina tvirtinti, kad 
jie nesiskiria! - šaukia Grahamas. 

Aš tik užvedžiau apie tai kalbą, bet mūsų šeimininkui tai gy- 
vybės ir mirties klausimas. Tony tylėdamas stovi šalyje ir vos pas- 
tebimai šypsosi. Man atrodo, jis šiek tiek mėgaujasi stebėdamas, 
kaip Australijos provincialas užsipuolė anglą. 

Žodis „aistringas“ - per švelnus nusakyti, koks užsidegęs yra 
Grahamas, tvarkantis Arkeidijos ūkį, įsikūrusį šalia Bori Kriko, 
prie pat Naranderos miestelio. Apie savo žemę jis kalba kaip apie 
brolį, bet nemanykite, kad jis koks žaliasis hipis. Diskutuodamas 
apie genetinį modifikavimą jis parodo turįs įspūdingai daug ži- 
nių apie daugelį dalykų, apie kuriuos kalbėjausi Harvardo medi- 
cinos mokykloje. 

Jo nuomone, turime skubiai pradėti diskusijas apie „gyve- 
nimą visuomenėje, apie miestus ir maisto gamybos, vandens ir 
išteklių paskirstymo būdus“. Vienas iš jo įnašų į šias diskusijas 

yra dalyvavimas dideliuose viešuose meno projektuose, pade- 
dančiuose naujiems žmonėms suvokti žemės vertę. 

- Neturėtum nusiminti, kad kiti nežino, ką veiki, jei visai ne- 
pasirūpinai jiems apie tai pranešti, - pareiškia jis. - Netiesa, kad 
šioje žemėje negalima ūkininkauti. Tiesiog negalima to daryti 
įprastiniais būdais. 

Tačiau kai kurie žmonės gali nenorėti klausytis labiausiai gin- 
čytinos Grahamo pažiūros: jis neigia sausrą. 

Negandoms kamuojant ūkius visoje Australijoje, už tokius 
žodžius gali nulinčiuoti. 

- Paisau jautrių vietų, suprantu jas, bet žodis „sausra“ be kul- 
tūrinio konteksto nieko nereiškia, - sako jis man - kaip visada 
primygtinai. - Mūsy kultūrinis kontekstas - tai faktas, kad vaka- 
rietiška gyvensena nedera su klimato tikrove. 

- Bet negalite neigti, kad kritulių mažai. 

— O kiek yra mažai? Jų mažiau nei esame įpratę, bet vis tiek 
vandens užtenka, jei žemė tvarkoma tinkamai. 

Anksčiau tądien apėjome Arkeidiją, ir, taip pat kaip Lanoje, 
Etivandos ūkyje ir Heilibrėjuje, pamačiau klestintį ūkį, gausiai 
priaugusį balandūnių. Grahamas jas naudoja avių pašarui, kad 
vedamų ėriukų mėsa būtų liesesnė ir sultingesnė. 

Vienas iš veiksnių, padedančių šiems ūkiams klestėti net 
ir „didžiosios sausros“ metu, - kai nelyja, jų dirvoje lieka dau- 
giau vandens. Pasak Dirvožemio anglies sąjungos, - Australijos 
ne pelno organizacijos, sukurtos skleisti žinioms apie dirvože- 
mio anglį, - „organinė medžiaga gali išlaikyti keturgubai dau- 
giau vandens, nei ji pati sveria“. Išeina, kad organinės medžiagos 
kiekiui padidėjus vienu procentu kiekviename hektare susidaro 
šimtas penkiasdešimt tonų papildomų vandens atsargų. „Didžio- 
sios sausros“ apimtai šaliai šis skirtumas nepaprastai didelis, ir iš 
dalies tai paaiškina, kodėl Timas su Karen man galėjo pasakyti: 
„Mūsų rezervuarai tebėra pripildyti trimis ketvirčiais.“ 

— Žodis „sausra“ reiškia bejėgiškumą, - tvirtina Grahamas. - 
Jis reiškia, kad nieko negalima padaryti. Pokalbis baigtas. Ačiū, ne. 


P] 


Mūsų paskutinė sustojimo vieta yra Mumbrilo ūkis, įsikūręs 
prie Holbruko ir priklausantis Michaelui ir Annai Coughla- 
nams. Ši pora nustebino naujus kaimynus, kai įsigijusi ūkį tuoj 
pat išpardavė daugumą jam priklausiusio turto. Nukeliavęs dar 
šimtą mylių ir išklausęs dvi valandas sąmojų, pagaliau apžiūri- 
nėju karvę. Per pastarąsias keturias dienas kalbėjausi su gyvu- 
lininkais, bet mačiau tik naminius gyvūnus ir kiaules, pavadin- 
tas pagal šventes, kurioms atėjus jas suvalgys. Todėl pasakiau 
šeimininkams, kad norėčiau pamatyti galvijus ganykloje. Taigi 
Bruceas, Tony, Michaelas Coughlanas ir aš dabar stovime ap- 
tvare ir apžiūrinėjame kitą aptvarą, kur ganosi du tūkstančiai 
galvijų - viena iš tų didelių bandų, panašių į klajojančias natū- 
raliose pievose. 

Į šį aptvarą karvės negrįš tikriausiai šimtą penkiasdešimt die- 
nų, todėl žolė, kurią jos dabar patenkintos gromuliuoja, turės dau- 
gybę laiko ataugti. Iš tiesų stebime jas stovėdami aptvare (į jį jos 
vėliau pateks), kur žolė siekia mums iki kelių. Kiek tik matau, čia 
visur žaluma. 

Paprastai Michaelas čia atvažiuoja vienu iš dviejų motorinių 
dviračių, įsigytų jiems su Anna pardavus turtą. 

- Atverti vartus dviem tūkstančiams galvijų taip pat lengva, 
kaip ir dviem šimtams, - sako jis. 

— Ar tai tikrai taip paprasta, kaip atrodo? - klausiu. 

— Teoriškai - taip. Mūsų veiklos pagrindai - atsisakėme su- 
dėtingų dalykų, tiesiog supaprastinome veiklą ir palaikome tvar- 
ką. Gyvuliai laukuose dirba darbą, todėl sistema veikia tarsi pati. 

Mums nereikia skirti išlaidų ir laiko papildomoms priemonėms, 
tokioms kaip trąšos ar purškiamieji pesticidai. 

Kenas Haylanas, apstulbinęs mane mažytėmis gamybos są- 
naudomis, kalbėjo panašiai. „Jei viską darote teisingai, jums ne- 
turėtų reikėti daug pinigų, - aiškino jis man. „Netręšiate, todėl 
jums nereikia traktoriaus; jums nereikia purškalų, nes nekyla di- 
delių rūpesčių dėl piktžolių; be to, gerėja galvijų sveikata.“ 

Nei Kenui, nei Michaelui netenka dehelmintizuoti galvijų. 
(Kenas sykį dehelmintizuoja ką tik nusipirktus galvijus, „ir tai tik 
dėl to, kad nežinau, kur jie buvo“.) 

- Vien pažiūrėjus į kai kuriuos kaimynus apima nuovargis, — 
sako Michaelas. - Manęs klausė, ką veikiu visą dieną. 

— O ką veikiate visą dieną? 

- Ką tik įsigijome dar vieną ūkį ir dabar jame diegsime šią 
sistemą, dėl to dabar esu gana užimtas. Tačiau dirbdamas ten, 
tverdamas tvoras ir tvarkydamas visa kita, žinau, kad mano žemė 
čia gerėja, o tai tikrai malonus jausmas. Reikia įdėti daug darbo: 
sukurti teisingą sistemą, tinkamai išdėstyti tvoras, sudaryti gany- 
mosi planus. Tenka nemažai pagalvoti. - Patyli. - Reikalas toks, 
kad Australijoje ir Amerikoje mes visiškai nustekenome žemę. 
Tiesiog viską sudirbome. Bet, manau, galime išties greitai viską 
grąžinti į savo vėžes. 


[»] 


Važiuojame ilgą kelią atgal į Sidnėjų. Kad ir kaip būtų keista - 
lyja. Kreipiuosi į Tony. Nuo tada, kai Etivandos ūkyje per pietus 
kalbėjomės su Andrew ir Megan, visą laiką norėjau užduoti jam 
vieną klausimą. 

— Ketinate pirkti ūkių, ar ne? 

— O, taip. 

— Kiek? 

— Pradėsime nuo dviejų su puse milijono akrų. Paimsime di- 
delius Australijos plotus ir pasirūpinsime, kad jie gerai atrodytų. 
Siekiame mažiausiai dešimties milijonų akrų. Tada persikelsime 
į kitas šalis. 

- Ar galėsite surinkti tiek pinigų, kiek reikia žemei pirkti? 

— Kaip tik tuo dabar užsiimame. 

Jis nejuokauja. Po kelių mėnesių susitinku Tony Londone, 
kur jis dalyvauja susitikimuose su dideliais Europos pensijų fon- 
dais, siekiančiais investuoti į ilgalaikį ir tvarų turtą. Jis šypsosi lyg 
Češyro katinas. 

— A, anglas! - sušunka. - Leiskite pavaišinti jus alumi. 

Tony su Bruceu nori išgelbėti planetą. Ir jie pasistengs, kad 
gelbėti būtų išties smagu. 


13 skyrius 


Prezidentas užsiėmęs 


Aš žinau pabėgėlius: gyvena jie tik viltimis". 
AISCHILAS 


Stebiu vieną keisčiausių kada nors matytų reginių. Prie pusračiu 
sustatytų trijų stalų sėdi vienuolika žmonių. Vienam iš jų, aiškiai 
didžiausiam šului (iš abiejų pusių prie jo pastatytos vėliavėlės), 
skirtas visas pagrindinis stalas. Viduryje stovi įspūdinga puoš- 
mena - didžiulis koralas. Tuoj įvyks kai kas svarbaus. Žmonės 
vienas kitam perduoda dokumentą, visi pasirašo. Jie deda pa- 
rašus lėtai, oriai, turbūt siekia parodyti, koks reikšmingas tas 
tekstas, prie kurio bus jų vardai. Gal žmonės tiesiog visada pasi- 
rašinėja popierius atsargiau, kai atsiduria ministro poste? O gal 
paprasčiausiai rašymas užima daugiau laiko, kai nuo galvos iki 
kojų apsitaisai guma. Ir atsiduri dvidešimt pėdų po vandeniu. 
Tai buvo keista diena. Prieš dvi valandas su žurnalistų ir fo- 
tografų grupe išlipau iš laivo Girifuši, vienoje iš Indijos vande- 
nyno pietinėje dalyje susispietusių 1 190 salų, sudarančių Mal- 
dyvų Respubliką. Dangus ir tada, ir dabar spindėjo gryniausiu 


* Iš tragedijos Agamemnonas, cituojama iš: Antikinės tragedijos: Eschilas, Sofoklis, Euripidas, ver- 
tė J. Dumčius, Vilnius: Vaga, 1988, p. 104. 

mėliu; po kojomis gurgždėjo minkštas ir smulkus smėlis; skaidri 
kaip krištolas žalsvai žydra jūra knibždėjo gyvybe. Nuo dangaus 
kaitros saugančiose palmėse šlamėjo gaivus, švelnus vėjelis. Jei 
ne ginkluotų kareivių žvilgsniai, - išdidoki, bet ir sumišę, - tai 
būtų buvęs vaizdas iš rojaus. Krantinėje administratoriai ir tech- 
nikai bruzdėjo apie palapinę, pilną brangiai atrodančios garso ir 
vaizdo aparatūros, nuo kurios į lagūną tiesėsi laidai. Vandenyje, 
laukdami nurodymų, sūpavosi akvalanguoti operatoriai, o TV 
Maldives (Maldyvų televizijos) darbuotojai sukdamiesi, atrodo, 
nervinosi, veiduose atsispindėjo ir pasididžiavimas savo šalimi, 
ir - mačiau aiškiai - mintis „tikiuosi, neprisivirsime košės“. 
Pasaulis tuoj nukreips akis čia. 

Girifuši, kaip ir visos Maldyvų salos, nuo jūros lygio pakilusi ma- 
žiau nei per šešias pėdas. Taigi jei dėl visuotinio atšilimo jūros 
lygis sparčiai kyla, Maldyvuose greitai gali likti daug mažiau lan- 
kytinų vietų. Kita vertus, salos, palyginti su žemyno pakrantėmis, 
turi natūralų pranašumą - yra atsparesnės bangų poveikiui, nes 
Maldyvai, kaip ir daugelis salose esančių šalių, įsikūrę koralų ato- 
luose. (Žodis „atolas“ kilęs iš maldyvų kalbos žodžio atholhu.) 
Vėjas ir vanduo be paliovos varo koralų nuolaužas į krantą, 
o koralai nuolat auga, todėl medžiagų, iš kurių formuojasi sala, 
vis pasipildo. Paulas Kenchas iš Oklando universiteto ir Arthuras 
Webbas iš Fidžio Ramiojo vandenyno pietinės dalies taikomųjų 
geomokslų komisijos ištyrė per šešiasdešimt metų įvykusius dvi- 
dešimt septynių Ramiojo vandenyno atolų dydžio ir formos po- 
kyčius. Per šį laikotarpį jūros lygis kasmet pakildavo vidutiniškai 
dviem milimetrais. Jų išvados daug kam buvo netikėtos. Daugu- 
mos atolų sausumos plotas nepasikeitė arba padidėjo, ir tik ketu- 

riolika procentų prarado dalį sausumos ploto. „Buvo manoma, 
kad kylant jūros lygiui salos lieka kur buvusios ir skęsta“, - sako 
Kenchas. - Bet taip nėra. Jūros lygis kyla, o sala į tai reaguoja.“ 
Tai gera naujiena. 

Bloga naujiena - atrodo, kad nuo XIX amžiaus pradžios jūros 
lygis kilo vis sparčiau, ir.niekas tikrai nežino, ar ilgai dar koralai 
spės paskui. Be to, kelia nerimą Vakarų Antarktidos ledo skydas. 
Jei jis praras stabilumą (kai kurie klimatologai baiminasi, kad taip 
gali atsitikti), jūros lygis gali greitai pakilti dešimt pėdų. Jei jau 
pradėjome apie tai kalbą, reikia paminėti tirpstantį Grenlandijos 
ledo skydą: jei visuotinis atšilimas ir toliau vyks taip sparčiai, dėl 
šio skydo jūros lygis gali pakilti dar septyniomis pėdomis. Atolai 
negalėtų spėti paskui (kaip ir mes visi). Kitas Maldyvams nerimą 
keliantis reiškinys - staigiai pakilus vandens temperatūrai, koralai, 
iš kurių formuojasi salos, gali žūti, o tada šalis nebebus natūraliai 
apsaugota net ir nuo nedidelio lygio pakilimo. Kaip tik taip atsiti- 
ko 1998-aisiais, kai vandens temperatūros šuolis nuniokojo šalies 
rifus (tiesa, dabar atsirado vilties teikiančių atsigavimo požymių). 
Respublikos neatsparumas visuotiniam atšilimui akivaizdus. 

Iš dalies dėl to Maldyvų prezidento Mohamedo Našido 
(žmogaus, su visa akvalango įranga sėdinčio prie pagrindinio 
stalo) balsas klimato kaitos klausimais dabar yra vienas akty- 
viausių ir labiausiai vertinamų pasaulyje, ir todėl aš atvykau su 
juo susitikti. Našidas tvirtina: „jei šiandien negalime nuo jūros 
lygio kilimo išgelbėti trijų šimtų penkiasdešimties tūkstančių 
maldyviečių, rytoj negalėsime išgelbėti milijonų niujorkiečių, 
londoniečių ar mumbajiečių“. Jis pasauliui skelbia, kad „visi da- 
bar tapome maldyviečiais“, ir lygina savo šalį su Lenkija Ant- 
rojo pasaulinio karo metu: kovoje su visuotiniu atšilimu ji esanti 
„fronto linijos valstybė“. 

Tačiau Našidas nėra pesimistas: dėl krizės visa respublika 
jam tapo viena didele pokyčių laboratorija, pavyzdžiu pasauliui, 

rodančiu, kaip galėtume sustabdyti temperatūros kilimą. „Mal- 
dyvai nusprendė atsisakyti senų įpročių, - pareiškė jis Jungti- 
nėms Tautoms. „Nebenorime šaukti apie klimato kaitos pavojus. 
Bet manome, kad tapę labai pažeidžiami aiškiau pamatėme, kaip 
galima spręsti šią problemą.“ Netrukus po atėjimo į valdžią jis 
įpareigojo šalį per dešimt metų nustoti didinti atmosferoje CO, 
kiekį. „Darome taip ne todėl, kad galėtume patys įveikti visuotinį 
atšilimą, o todėl, kad tikimės parodyti pavyzdį. Jei Maldyvai gali 
tapti neutralūs, - nustoti didinti CO, kiekį, - jų pavyzdžiu galėtų 
sekti didesnės šalys. [...] Nusprendėme sudaryti išlikimo instruk- 
ciją, neutralumo vadovą, leidžiantį kitiems pakartoti tą patį, kad 
visi kartu galėtume gal net išsigelbėti nuo klimato katastrofos.“ 

2009-ųjų balandį Našidas televizijai Al Jazeera sakė, jog per- 
nelyg daug diskusijų apie klimato kaitą vyko atsisakymo tema, - 
diskutuota „apie tai, kad reikėtų šio to nedaryti, neišmesti dujų, 
nevykti atostogauti, nepirkti ledų“. „Manau, tai neteisinga nuo- 
stata. Turėtume reikalauti šį tą daryti, imtis ekologinės veiklos, 
investuoti į atsinaujinančią energiją. Tokia energijos gamyba įgy- 
vendinama, ji įmanoma ir duos jums didelį pelną.“ 

Kai kurie to nesupranta. Šiandien Paulis Robertsas, neįtikė- 
tinai jaunas Našido patarėjas komunikacijai, man pasakojo: „Kai 
prezidentas paskelbė planą padaryti, kad šalis nebedidintų 
atmosferoje CO, kiekio, tarptautinėje bendruomenėje daugelis 
reagavo pesimistiškai. Daug kas klausė: „Kam tuo rūpintis? Vis 
tiek nuskęsite.“ 

Tačiau prezidentas įpratęs veikti, nepaisydamas sunkumų. 


P] 


Mohamedo Našido, praminto „Anni“, biografija įdomi, ir jam 
tik keturiasdešimt treji. 2008-aisiais Našido Maldyvų demokra- 

tinė partija, įsteigta jo tremties Šri Lankoje ir Anglijoje metu, 
užbaigė trisdešimt metų trukusią Maumuno Abdulo Gajumo 
diktatūrą. 

Valdant Gajumui, Našidas nukentėjo. Jis pasakojo: „Buvau 
įkalintas šešiolika kartų, iš viso kalėjime praleidau šešerius me- 
tus. Iš jų aštuoniolika mėnesių vienutėje.“ Jo pasakojimai apie 
kalėjimą šiurpūs. Jam surakino rankas ir kojas, į maistą pildavo 
vidurių laisvinamųjų vaistų ir įberdavo stiklo duženų. Jį dažnai 
laikydavo kameroje, specialiai suprojektuotoje taip, kad saulei 
kepinant ji įkaistų lyg krosnis. Gajumo žmonės Našidą du kartus 
nukankino taip, kad jis buvo „per plauką nuo mirties“. 

Gajumo režimas pasamdė viešųjų ryšių bendrovę iš Lon- 
dono, kad ji sukurtų turistams palankų įvaizdį. Bet Gajumas 
nesistengė jai padėti. Demonstracijos už demokratiją metu jis 
pasiuntė ginkluotą policiją areštuoti laikinai išlaisvintą Našidą, 
ir šis buvo apkaltintas terorizmu (garsiakalbis, per kurį Našidas 
kalbėjo miniai, buvo pavadintas „ginklu“). Arešto filmuota me- 
džiaga per YouTube greitai pasklido po pasaulį (geras pavyzdys, 
patvirtinantis Vinto Cerfo mintį apie interneto vaidmenį vieši- 
nant smurtą), ir areštas įžiebė masinį visuomenės nepritarimą, 
kurį skatino penkerius metus stiprėjusi įtampa. Tarptautiniai 
stebėtojai pareiškė susirūpinimą, kad Našido teismas nebus ne- 
šališkas, ir, nors jis po to dar metus praleido kalėjime, galiausiai 
buvo paleistas su sąlyga, kad pažadės nekelti revoliucijos. Tačiau 
revoliucija jau buvo įvykusi. Gajumas buvo priverstas surengti 
rinkimus, ir Našidas tapo pirmuoju demokratiškai išrinktu ša- 
lies vadovu. 

Pradėjęs eiti pareigas, naujasis prezidentas įsakė nugriauti 
pastatus, anksčiau naudotus kalinti ir kankinti, o daug milijonų 
dolerių atsiėjusius prezidento rūmus kartu su paauksuotu tua- 
letu (šalyje, kur kas penktas žmogus gyvena žemiau skurdo ribos, 
tai buvo gėdinga prabanga) atidavė teismo įstaigoms, kad juose 

įsikurtų naujas aukščiausiasis teismas. Tačiau Našidas neįkalino 
buvusio priešo. „Mūsų elgesys su Maumunu bus mūsų demokra- 
tijos išbandymas", - pasakė jis. 

Našidui daug geriau nei jo pirmtakui sekasi viešųjų ryšių sri- 
tyje. Jis - buvęs Žurnalistas, ir, gerai išmanydamas žiniasklaidą, 
atkreipė pasaulio dėmesį į blogą Maldyvų padėtį. Ryškiausią dėl 
viešųjų ryšių jo surengtą renginį dabar stebiu per nardymo kau- 
kę: tai pirmasis pasaulyje ministrų kabineto posėdis po vandeniu. 

Kartu su nemažu būriu pasaulio žurnalistų esu čia, nes Mal- 
dyvai yra klimato kaitos problemos įsikūnijimas. Iš to, kas vyksta 
šioje salų respublikoje, visi turėsime ko pasimokyti. Jei jūros lygis 
kils per greitai, ši šalis išnyks viena iš pirmųjų. Našidas jau kal- 
bėjo apie „nepriklausomo fondo“ steigimą, kad būtų galima nu- 
pirkti žemės kitur, jei padėtis visiškai pablogėtų. Kartu šalis rodo 
pavyzdį, kaip kurti CO, kiekio atmosferoje nedidinantį valstybės 
ūkį, - tai nemažas užmojis, nes šalį sudaro daugiau nei tūkstan- 
tis mažyčių salų, ir beveik visos jos gaminasi energiją dyzeliniais 
generatoriais, be to, Maldyvų ekonomikoje vyrauja turizmas ir 
su juo susijusi aviacija, - šie dalykai daugiausia ir lemia šalies 
anglies dioksido išmetimo rodiklį. 

Taip pat Maldyvai gana aiškiai parodo, kaip anglies teršalų 
atžvilgiu skiriasi „išsivysčiusios“ ir „besivystančios“ šalys. Ištaiga 
garsėjančiuose kurortuose negausiai svečiuojasi turtingi turistai, 
vartojantys prabangų maistą, kuris specialiai atgabenamas lėktu- 
vais. Prašmatnios vilos pilnos įvairiausių elektroninių patogumų. 
O greta esančiose nekurortinėse salose dažnai gyvena tūkstančiai 
žmonių, ir daugelis iš jų skursta. Našidas yra pasakęs: „Maldy- 
vuose turime tokią padėtį: šalia labai skurdžios trečiojo pasaulio 
salos iškilusi labai turtinga europietiška sala, - tai Gajumo lai- 
kotarpio palikimas. Tuo laikotarpiu iš turizmo gaunami doleriai 
daugiau tekdavo valdančiųjų elitui, o ne socialinei rūpybai. Todėl 
viena iš Našido iniciatyvų yra kurortų skatinimas tiesiogiai susie- 

ti savo ūkius su kaimyninėmis salomis - samdytis iš jų darbuoto- 
jus ir pirktis jų išteklius. 

Kitas dalykas, paskatinęs mane atvykti susitikti su prezidentu 
Našidu, - šis sutikimas būtų proga atsitraukti nuo mokslo ir pa- 
matyti, - nėra tinkamesnių žodžių, - „tikrąjį pasaulį . Daug kartų 
susidūriau su optimistiniu požiūriu į technologiją, dažnai - pa- 
grįstu, bet noriu pasikalbėti su žmogumi, geriau nei dauguma iš- 
manančiu su pokyčiais susijusius emocinio ir politinio pobūdžio 
praktinius sunkumus, ir žinančiu, kad juos gali būti labai sunku 
įveikti. Klausiu savęs: kaip galime naujas žinias paversti teisinga 
veikla? Galbūt turime priemonių kylantiems sunkumams įveikti, 
bet ar visada jomis naudojamės? Perfrazavus vieną iš Winstonui 
Churchilliui priskiriamų posakių, „iš žmonijos visada gali tikėtis, 
kad ji darys tai, ką reikia... kai neliks kito pasirinkimo. Galbūt 
žmogus, iš kalinio tapęs prezidentu, gali turėti minčių, kaip at- 
vesti mus į teisingą kelią. 

Kad Našidas galėtų išgelbėti savo šalį, pasaulis turėtų pradėti 
kitaip gaminti ir vartoti energiją. Aistringoje kalboje, pasakyto- 
je Jungtinių Tautų Generalinėje Asamblėjoje, jis tiesiai pasakė: 
„Mums visiškai aišku [...]. Jei viskas bus „kaip visada, neišgy- 
vensime. [...] Mūsų šalies nebebus.“ Jis siūlo ne tik susieti kuror- 
tų ūkius su kaimyninių salų ūkiais, bet ir siekia tokiu pat būdu 
suvienyti tuos, kurie išmeta daugiausia anglies, su tais, kurie gali 
nuo jos pirmieji nukentėti. 


o 


Man neįtikėtinai pasisekė - esu vienas iš vos keturių žmonių, 
kurie neina oficialių pareigų, bet yra įleisti į (nuostabiai šilta- 
me) vandenyje vykstantį ministrų kabineto posėdį. Nardau po 
teritoriją, stengdamasis nesusidurti su gausiais akvalanguotais 

operatoriais ir neužkliudyti laidų, nuo lagūnos besidriekiančių 
į krantą. 

Ministrų kabineto nariai tvarkingai ir, kaip dera po vandeniu, 
draugiškai vienas kitam perduoda dokumentą ir vienas po kito 
pasirašo jį neperšlampamais rašikliais. Tai viso pasaulio vals- 
tybėms skirtas raginimas sumažinti išmetamų šiltnamio efektą 
sukeliančių dujų kiekį. Jis bus pristatytas per klimato kaitos kon- 
ferenciją, vyksiančią Kopenhagoje. Ši procedūra atrodo keistai 
matyta, ir tai, man atrodo, padės ją plačiai pagarsinti. Ji kartu 
įprasta ir neįprasta. Ko nesudomintų vyriausybės posėdis po van- 
deniu? 

Kadangi niekas negali kalbėti, visai procedūrai apgalvotai di- 
riguojama gestais. Visi dalyviai paiso geležinės „apeigų tvarkos“. 
„Prezidentas pasirašo raštą. Kabineto nariai vienas kitam perduo- 
da lakštą. Prezidentas duoda nariams ženklą kilti į paviršių...“, ir 
taip toliau. Visi laikosi plano (manau, būtų keblu ką nors pavėluo- 
tai pakeisti), ir, kadangi daugumai iš jų ruošiantis teko imti nardy- 
mo pamokas, manyčiau, jie labai patenkinti viską užbaigę. 

Iš viso posėdis trunka apie dvidešimt minučių. Ministrai lėtai 
pakyla nuo povandeninių kėdžių ir nuplaukia į lagūnos pakraštį. 
Plaukdamas atsiduriu greta prezidento. Jis pasuka galvą į mane, ir 
aš turbūt atrodau išsigandęs, nes jis rankomis parodo narų gestą 
„ar jums viskas gerai?“ Gestu atsakau - taip. „Gerai“ - per silpnas 
žodis, bet nėra gesto, reiškiančio „Šimts velnių! Esu Maldyvuose, 
povandeniniame ministrų kabineto posėdyje! Puikumėlis!“ 

Krante mūsų laukia miriadai objektyvų ir mikrofonų. Pasau- 
lio žurnalistai klegėdami varžosi dėl geriausios vietos prie pat 
vandens, užverčia Našidą klausimais. Pradėjęs į juos atsakinėti 
dar prieš išbrisdamas į sausumą, Našidas stengiasi susieti pavo- 
jų, jo požiūriu, gresiantį Maldyvams, su visam pasauliui kylan- 
čia grėsme. Kažkas geraširdiškai pajuokauja, kad gerai vadovauti 
ministrų kabineto posėdžiui, kai nė vienas iš jų negali kalbėti. 

Kai Našido paklausia, ar jo vyriausybėje povandeniniai posėdžiai 
ateityje galėtų būti rengiami nuolat, jis atsako: „Visa sumanymo 
esmė - ateityje jie neturi vykti nuolat.“ 

Keista atsidurti tarptautinio žiniasklaidos renginio viduryje. 
Šokinėdamas prezidentui už nugaros, pasijuntu esąs netinka- 
moje vietoje. Saulė blykčioja vandenyje, o mano šypsena turbūt 
nebuvo tokia plati nuo tada, kai per šeštąjį gimtadienį gavau 
dviratį. Per trumpą laiką, kol prezidentas eina priešpiečių, jam 
neduoda ramybės žurnalistai, trokštantys nors truputį pakalbin- 
ti. Aš dėl to nesirūpinu, nes rytoj yra suplanuotas mano inter- 
viu, įtrauktas į darbotvarkę prieš kelis mėnesius. Ar bent taip 
maniau. 

Priešpiečių metu Paulis Robertsas, tvarkantis tarptautinių 
žurnalistų reikalus, - per jį patekau į renginį, - man sukėlė ne- 
rimą, nes ėmė kalbėti miglotai ir mažinti mano lūkesčius. Mano 
interviu „tikriausiai įvyks „per kitas dvi dienas“, „paprastai“ dėl 
to nebūna sunkumų, nors prezidento dienotvarkė „labai užimta“. 
Pasitikėjimo nekelia ir Paulio pasiūlymas, esą būtų „naudinga“ 
dabar trumpai „pasisveikinti su prezidentu, „kad jis tiesiog ži- 
notų, kas jūs“. Paulis mane pristato taip, kad susidarau įspūdį, jog 
tai pirmas kartas, kai jis kalba su Našidu apie mane. Pasveikinu 
prezidentą su dienos sėkme ir sakau, kad laukiu rytojaus pokal- 
bio. Jis atrodo suglumęs. „Ar imsite interviu? - klausia, ir Paulis 
mane nuveda šalin. 

Paulio naudai reikia pasakyti, kad šiandien žiniasklaida pa- 
reikalavo daug pastangų, ir jo darbotvarkėje žmogus iš Naujo- 
jo Kryžiaus Vartų rajono, be abejo, visai nėra svarbus reikalas. 
Tačiau aš atskridau tūkstančius mylių vien dėl to, kad paimčiau 
interviu iš šio Žmogaus, ir, regis, tegausiu kartą su juo apsikeisti 
narų gestais. Vietinis žurnalistas man praneša, kad „tokių daly- 
kų čia dažnai pasitaiko. Turite nuryti tą karčią piliulę.“ Atrodytų, 
geras patarimas, bet aš ir taip neturiu kito pasirinkimo. Tačiau 

kol kas saulė šviečia, priešpiečiai skanūs, žmonės šypsosi. Būna 
ir blogesnių vietų. 

Kitą rytą Paulis telefonu praneša, kad šiandien mano interviu 
nebus. „Man labai gaila. Niekas iš mūsų nesitikėjo, kad ministrų 
kabineto posėdis susilauks tiek dėmesio, prezidentui jo jau tikrai 
gana.“ Iš tiesų dėl renginio po vandeniu Našidas kaip niekad at- 
sidūrė dėmesio centre. Gavau elektroninių laiškų nuo sužavėtų 
draugų iš viso pasaulio - jie matė filmuotą medžiagą naujienų 
suvestinėse arba perskaitė pranešimus savo šalių laikraščiuose. 
„Tiesiog puiku, kad gausi progą paimti interviu iš prezidento!“ ~ 
užsidegęs rašo vienas draugas, ir aš pilve pajuntu gumulą. Poryt 
prezidentas išvyksta į Indiją. Skiriu dieną pasivaikščiojimui po 
sostinės salos Malės gatves ir pakrantes. Šias Maldyvų vietas ten- 
ka pamatyti tik nedaugeliui svečių (dauguma iš oro uosto keliauja 
tiesiai į pasirinktą kurortą). Kai jas išvystu, man šis tas paaiškėja. 


[»] 


Malėje dviejų kvadratinių kilometrų plote gyvena nuo 90 000 iki 
150 000 žmonių (sunku pasakyti, kuris skaičius teisingas). Net 
pagal mažiausią skaičių, išeina, kad šis miestas yra vienas iš tan- 
kiausiai apgyvendintų planetoje. Visiškai kitaip nei erdviuose 
ištisas salas užimančiuose kurortuose, Malėje tankiai pritiesta 
ankštų triukšmingų gatvių, jose nenutildami burzgia tūkstančiai 
motorolerių. Pastatai sugrūsti vienas šalia kito, oras karštutelai- 
tis. Žiūrėdamas į daugybę žmonių, susigrūdusių tokioje mažoje 
saloje, susimąstau apie gyventojų skaičiaus didėjimą ir jo poveikį 
planetos ištekliams. Čia, Maldyvuose, per pastarąjį šimtmetį gy- 
ventojų padaugėjo šešis kartus. 

Apskaičiuota, kad pirmaisiais mūsų eros metais planetoje gy- 
veno apie 231 milijoną žmonių. 1804-aisiais mūsų buvo milijar- 

das. Tačiau tada tikrai įsibėgėjome. Teprireikė šimto dvidešimt 
trejų metų, ir gyventojų padaugėjo dar milijardu. Kitas milijardas 
atsirado per vos trisdešimt trejus metus, o po keturiolikos metų 
(nuo 1960-ųjų) prisidėjo dar vienas (ketvirtas). Kiti milijardai 
atsirado dar greičiau, po trylikos ir po dvylikos metų. Dar ne- 
prasidėjus naujam tūkstantmečiui, perkopėme šešis milijardus. 
Visuotinai sutariama - jei ir toliau taip tęsime, planetos gyvento- 
jų bus tiek daug, kad jos išteklių nebeužteks. 

Prie dokų išvystu pavyzdį, rodantį, kaip žmonės naudoja 
išteklius. Iš šimtų valčių iškraunamas aštriakvapis laimikis - 
stambūs gelsvauodegiai tunai. Žuvys be ceremonijų galva že- 
myn suverčiamos į puodus, kyšo tik didžiulės uodegos (galvų 
nesimato). Mano akyse ant plytelėmis iškloto kranto žuvis skro- 
džiama ir paruošiama parduoti. Cigaretes rūkantys vyrai didžiu- 
liais peiliais meistriškai iškabina bevokes akis, nukerta galvas, 
vienu greitu įprastu judesiu išplėšia stuburus - nuolat dirbdami 
skerdiko darbą, jie tapo jam abejingi. Regis, nukirsti tunui galvą 
ilgainiui tampa taip įprasta, kaip išrašyti sąskaitą. Aplink verda 
gyva prekyba. 

Klausiu vieno žuvų pardavėjo, ar jis gimė Malėje, ir jis at- 
sako: „Ne, bet persikėlėme čia, nes kas nedirba kurorte, ieško 
darbo čia.“ 

Kraustymasis į miestą ieškoti darbo - tai kita vyraujanti žmo- 
nijos raidos kryptis. Kai mūsų buvo milijardas, miesto aplinkoje 
gyveno tik trys procentai. Šiandien joje mūsų gyvena daugiau nei 
pusė. Jungtinių Tautų pateiktoje ataskaitoje „Pasaulio urbaniza- 
cijos perspektyvos“ apskaičiuota, kad iki 2050-ųjų miestuose ir 
miesteliuose gyvenančiųjų skaičius beveik padvigubės. Joje tei- 
giama, kad „beveik visas pasaulio gyventojų prieaugis teks ma- 
Žiau išsivysčiusių rajonų miesto zonoms“. 

1798-aisiais pastorius Thomas Robertas Malthusas, tikėjęsis, 
kad žmonių skaičiui viršijus planetos aplinkos talpą kils katas- 

trofa, parašė (ir beveik trisdešimt metų nuolat perrašinėjo) gar- 
siąją ir įtakingąją „Apybraižą apie gyventojų skaičiaus principą“ 
(An Essay on the Principle of Population). Joje jis prognozavo, 
kad žemės ūkio produkcijos kiekis galiausiai nebegalės augti taip 
greitai, kaip didėja gyventojų skaičius. Jis padarė išvadą: „Tai aki- 
vaizdi tiesa, į kurią atkreipė dėmesį daugelis autorių: gyventojų 
skaičius visada turi būti ribojamas pagal pragyvenimui reikalin- 
gus išteklius.“ 

Malthusas buvo teisus ir kartu klydo. Jis teisus, nes žemės 
ūkio produkcijos kiekis, žinoma, turi neatsilikti nuo gyventojų 
skaičiaus, kad nemirtume badu. Jis klydo, nes kol kas gyventojų 
skaičius augo, bet mes sugebėdavome rasti būdų padidinti pro- 
dukcijos kiekį, kad jis atitiktų mūsų poreikius. Nepaisant to, kai 
kuriose pasaulio vietose maisto produktų siaubingai trūksta. Ta- 
čiau ši problema kyla dėl neteisingo paskirstymo, o ne dėl pro- 
dukcijos kiekio. Nepaisant to, kad nuo XX amžiaus šeštojo de- 
šimtmečio žmonių skaičius įspūdingai išaugo, pasaulinės maisto 
produkcijos kiekis vienam žmogui padidėjo. Tai nuostabus pa- 
siekimas. Vienam asmeniui tenka daugiau maisto nei bet kada 
anksčiau, arba, kaip sako Jungtinės Tautos, „kalbant apie žmonių 
aprūpinimą maistu, pasaulio padėtis nuolat gerėja, ir pasaulio 
mastu vieno Žmogaus maisto vartojimas visą laiką didėja . 

Ypač nerimaujama, kad visuotinio atšilimo padariniai smar- 
kiai sumažins mūsų galimybes užsiauginti maistinių augalų, nes 
staiga pakilus temperatūrai pasėliai sunyks. Todėl tai, ką Austra- 
lijoje daro Bruceas su Tony, gali būti nepaprastai svarbu. Netikė- 
ta, bet vienas iš būdų maisto produkcijos kiekiui ir toliau tvariai 
didinti galėtų būti grįžimas prie senovinių metodų. Bet ar gy- 
ventojų skaičiui nesiliaunant didėti galėtume didinti produkcijos 
kiekį iki begalybės? Gera naujiena - tai nebūtina. 

Statistikas Hansas Roslingas iš Švedijos Karolio instituto pa- 
sakoja, kad daug jo studentų kelia klausimą, ar palaikyti skurstan- 

čiųjų gyvybę tikrai yra gera mintis. „Tokiais laikais, kai aplinka, 
kaip žinome, vis labiau išnaudojama, studentai man sako: „Didė- 
jant gyventojų skaičiui, aplinka naikinama, todėl skurstantys vai- 
kai geriau mirtų.“ Jie tai pareiškia ne auditorijoje, o po paskaitų. 
Sako: „Kam gelbėti visų tų mažų vaikų gyvybes? Juk jei jie išliks, 
mūsų, žmonių, bus dar daugiau, sunaikinsime aplinką, [ir tada] 
galiausiai visi žūsime.“ 

Roslingas teigia, kad šio samprotavimo trūkumas yra „ne tai, 
kad jis nėra moralus, bet kad jis klaidingas“, ir štai dėl ko. 

Atrodo, gyventojų skaičius didėja, bet ima stabilizuotis. Prie- 
augis įspūdingai lėtėja ir kažkada apie 2050-uosius turėtų sustoti 
(galbūt gyventojų net pradės mažėti). Daugelyje šalių gyventojų 
skaičius jau krenta. Svarbu atsiminti skaičių 2,1. Kad gyventojų 
skaičius nesikeistų, vienos moters vidutinis vaikų skaičius turi 
nekristi žemiau šios ribos. Nuo 1950-ųjų iki 1955-ųjų tik penkio- 
se šalyse gimstamumo rodiklis buvo mažesnis už lemtingąjį skai- 
čių 2,1. Per laikotarpį nuo 1995-ųjų iki 2000-ųjų tokių šalių pa- 
daugėjo beveik dvylika kartų, iki penkiasdešimt devynių. Pasak 
Jungtinių Tautų, 2010-aisiais kartų kaita nebevyko, be kitų šalių, 
Jungtinėse Valstijose, Kanadoje, Rusijoje, Kinijoje, Australijoje, 
Naujojoje Zelandijoje, visose Europos šalyse, Čilėje, Brazilijoje, 
Šri Lankoje, Tailande, Šiaurės ir Pietų Korėjoje, Tunise, Japoni- 
joje ir Singapūre. Nebėra kaitų kaitos ir Maldyvuose, kur dabar 
gimstamumo rodiklis siekia 2. 

Dauguma šalių, kur žmonių gimsta daugiausia ir todėl gy- 
ventojų skaičius sparčiai auga, yra vienos iš skurdžiausių, sąraše 
vyrauja Afrika. Jos šalyse gimstamumo rodiklis dažnai siekia nuo 
4iki 7, bet svarbu, kad jis ten taip pat krenta. Nuo XX amžiaus šeš- 
tojo dešimtmečio iki šio amžiaus pradžios pasaulio mastu žmoni- 
jos gimstamumo rodiklis nuo 4,92 nukrito iki 2,56. Jungtinių Tau- 
tų nuosaikus įvertis rodo, kad iki 2050-ųjų šis rodiklis pasauliniu 
mastu nukris žemiau lemiamos kartų kaitą užtikrinančios ribos — 

2,1. Tai reiškia, kad mūsų skaičius taps pastovus, truputį daugiau 
nei devyni milijardai žmonių, o vėliau gali ir sumažėti. 

Tačiau kodėl taip atsitinka? 

Atrodo, šį reiškinį skatinantys veiksniai yra mažėjantis vaikų 
mirtingumas, didėjanti vidutinė tikėtina gyvenimo trukmė, sti- 
prėjanti urbanizacija, išaugusios galimybės kontroliuoti gimsta- 
mumą ir didesnė moterų emancipacija. Visi šie veiksniai vienaip 
ar kitaip susiję su gerovės didėjimu. Iš pirmo žvilgsnio atrodytų, 
kad pirmieji du veiksniai neturėtų turėti tokio poveikio. Jei gy- 
vename ilgiau, ir mūsų vaikai taip pat, gyventojų skaičius nuo to. 
juk didėja, mes turime daugiau laiko daugintis ir susilaukiame 
daugiau palikuonių, o jie daro tą patį, ar ne? Tačiau skaičiai rodo, 
kad raidos kryptis priešinga. 

Vienas aiškinimas toks: jei žinote, kad mažiau jūsų vaikų tik- 
riausiai mirs, ir kad išgyvensiantys vaikai gyvens ilgiau, jūs ne- 
besate priversti jų turėti tiek daug. Antra, gerovė susijusi su pasi- 
rinkimo galimybių didėjimu - ne tik pasirinkimo, ar turėti vaikų 
(gimstamumą galima kontroliuoti), bet ir pasirinkimo, kam skir- 
ti laiką. Kai mūsų vaikų sveikata užtikrinta, galime paskirti dau- 
giau laiko pramogoms ir lavinimuisi, taip pat vaikų lavinimui ir 
pramogoms. Išskyrus kelias svarbias išimtis, turtingose šalyse 
gimstamumas, regis, visada sumažėja (tai aiškiai parodo pirmiau 
pateiktas šalių sąrašas). 

Savo vaidmenį turės atlikti ir miestų svarbos didėjimas. Vienas 
iš gerovės padarinių yra urbanizacija, ir atrodo, kad ji savo ruož- 
tu taip pat skatina mus mažiau daugintis. Pasak Georgeo Marti- 
neo, Jungtinių Tautų gyventojų fondo 2007 -aisiais pateiktos atas- 
kaitos „Pasaulio gyventojų padėtis“ pagrindinio autoriaus, nuo 
devyniasdešimties iki aštuoniasdešimties procentų ekonomikos 
augimo vyksta miestuose, ir tai skatina gerovę, mažinančią mūsų 
vaikų skaičių. Taip pat Martineas pabrėžia, kad didėjant miesto 
gyventojų tankiui „tampa lengviau teikti socialines ir visas kitas 

paslaugas: švietimo, sveikatos, sanitarijos, vandentiekio, elektros 
energijos tiekimo. Viskas daug paprasčiau, skaičiuojant vienam 
gyventojui - daug pigiau.“ Taip pat ataskaitoje daroma išvada, 
kad mieste labiau tikėtina moterų emancipacija, o ji taip pat ma- 
žina gimstamumą. Į miestą daug kas atvyksta daryti karjeros ir 
dažnai šeimas sukuria vėliau. Čia brangesnis ir nekilnojamasis 
turtas, o tai reiškia, kad net jei esate turtingesnis nei dauguma 
kaimo gyventojų, turite daug mažiau vietos atžaloms. Taip pat, 
žinoma, mieste dar daugiau dėmesį atitraukiančių pramogų ir la- 
vinimosi galimybių. Visa tai reiškia, kad visame pasaulyje mies- 
tuose gimstamumo rodiklis yra mažesnis nei kaimo vietovėse, 
taigi pasauliui urbanizuojantis atsiranda dar vienas gimstamumą 
mažinantis veiksnys. 

Be to, miestai skatina ir biologinę įvairovę, nes iš kaimo vie- 
tovių pritraukia natūraliųjų ūkių ūkininkus. Natūralusis ūkis gali 
sukelti romantinį doro kaimiečio, darniai sugyvenančio su aplin- 
ka, įvaizdį, tačiau tokio ūkio esmę sudaro tai, kad jame išsilai- 
koma, bet ne daugiau. Tokiam ūkininkavimui būdingas didžiau- 
sias skurdas, taip pat per stiprus žemės nuganymas ir išdirbimas, 
staigiai mažinantis dirvožemyje anglies kiekį. Taip pat jame ma- 
žėja biologinė įvairovė, nes žmonės naudoja natūraliosios eko- 
sistemos išteklius: ryškiausias pavyzdys - medienos naudojimas 
kurui, kad būtų galima gamintis valgį ir šilumą. Kai žmonės išsi- 
krausto, vėl pradeda formuotis natūraliosios ekosistemos. 

Jungtinių Tautų ataskaita „Pasaulio miškų būklė“ rodo, kad ša- 
lims praturtėjus ir jose sustiprėjus urbanizacijai atauga jų miškai. 
„Atsižvelgiant į mažėjančią priklausomybę nuo turimos žemės, 
augančias pajamas, rūpinimąsi aplinkos apsauga, išvystytą politi- 
nę ir institucinę sistemą, tikimasi, kad“ Europos miško ištekliai „ir 
toliau didės“. Tose Lotynų Amerikos vietose, „kur gyventojų tankis 
didelis, stiprėjant urbanizacijai sumažės žemės ūkio reikšmė, bus 
kertama mažiau miškų, ir kai kuriuose kirtimų rajonuose miškai 

ataugs“. Tačiau perspektyvos ne tokios geros mažas pajamas gau- 
nančiose, nuo žemės ūkio priklausančiose šalyse. Afrikoje miškai 
ir toliau sparčiai naikinami. Tačiau apskritai persikraustydami į 
miestą paliekame atgyjančias ekosistemas. Elisabeth Rosenthal 
straipsnyje „Naujosios džiunglės skatina diskusiją dėl atogrąžų 
miškų“, neseniai išspausdintame New York Times, netgi minima, 
kad kiekvienam iškirsto atogrąžų miško akrui tenka daugiau nei 
penkiasdešimt akrų atželiančio miško. Tiesiog sunku patikėti, ar 
ne? Tačiau svarbu pasakyti, kad atžėlęs miškas biologine įvairove 
jokiu būdu neprilygsta sunaikintam senajam atogrąžų miškui. ~ 
Taigi mano pasivaikščiojimo vieta, knibždanti sostinė, yra at- 
sinaujinimo variklis. Hanso Roslingo studentai buvo visiškai ne- 
teisūs. Tie „skurstantys vaikai“ privalo gyventi, kraustytis į mies- 
tą ir klestėti - taip jie per vos kelias kartas ne tik padarys pasaulio 
gyventojų skaičių pastovų, bet ir leis vešėti daugeliui ekosistemų. 
Gera apie tai galvoti, kai saulė leidžiasi į Indijos vandenyną. 


P] 


Kitą rytą tenka iš naujo nusivilti. Paulis sako, kad šiandien inter- 
viu atrodo „mažai tikėtinas“. Vietoj to jis pataria ateiti į preziden- 
to paskaitą apie Gandį ir tada mėginti su juo pasikalbėti. 

Per paskaitą sėdžiu šalia žmogaus, vardu Peras, - jis, kaip pa- 
aiškėja, a) sveiksta nuo dengės karštligės ir b) yra Maldyvų Rau- 
donojo Kryžiaus ir Raudonojo Pusmėnulio draugijų vadovas. Iš 
kitos pusės sėdintis energingas ir linksmas vaikinas Vahidas lais- 
vai bendrauja, be perstogės juokiasi ir šypsosi. 

Paskaitai pasibaigus, susiieškau Paulį, o jis mane pasiunčia pas 
Našido dešinę ranką, buvusį kampanijos už demokratiją dalyvį 
Mohamedą Zijadą („atpažinsite jį iš plaukų, surištų į uodegą“). 

Susirandu jį priešpiečiaujantį bufete ir prisistatau. 

- Tikiuosi paimti interviu iš prezidento, - sakau ir papasako- 
ju apie susirašinėjimą, prasidėjusį prieš kelis mėnesius. 

Jis sutrinka, bet reaguoja abejingai. 

— Tai pirmas kartas, kai girdžiu apie jus, - sako. - Neturite 
jokių galimybių paimti interviu. Prezidentas užsiėmęs. 

O tada pastebiu linksmąjį Vahidą, kramsnojantį suktinukus 
ir... besišnekučiuojantį su prezidentu. Keista pora: lieknas, ne- 
aukštas Našidas išvaizda primena žokėjų, o Vahidas atrodo lyg 
Maldyvų Oliveris Hardy. Pasinaudojęs tuo, kad „pažįstu“ aukš- 
tesnįjį vyrą, prisigretinu prie jų, atitraukęs Zijado dėmesį apgau- 
lingu priėjimu prie bufeto (tiesa, nuo jo paimu svogūnų bhadžį '). 

Pagiriu Našido paskaitą ir primenu, kaip po povandeninio 
ministrų kabineto posėdžio mane jam greitosiomis pristatė. Prie 
mūsų artinantis Zijadui, griebiuosi šiaudo - paaiškinu (labai 
greitai) Mohamedui Našidui, kad atkeliavau čia gavęs audienci- 
jos pažadą, ir kad paliksiu šią šalį prieš jam grįžtant iš Indijos. 

Zijadas jau prie mūsų. Tai tikrai mano paskutinė viltis. Prezi- 
dentas kreipiasi į jį. 

— Mano dienotvarkė šiandien gana užimta? - Zijadas linkteli. - 
Taigi vienintelė proga... yra dabar? Manau, galėtume dabar, bet 
eime į mano kontorą. 

Rodos, Zijadas suirzta. Tačiau būrelis pareigūnų (dalis iš jų 
yra apsaugininkai - ant jų ausų pastebiu juokingus prietaisus) 
beregint išlydi mus iš pastato. Zijadas pasodina mane ant galinės 
sėdynės automobilyje užtamsintais stiklais, šis pajuda dar man 
neįsėdus, ir Zijadas supeikia vairuotoją. Nuo tos akimirkos Zi- 
jadas elgiasi paslaugiai, nors tebėra gana irzlus. Atvažiuojame į 
prezidento kontorą ir nesustodami pralekiame pro apsaugą. 

Lifte bandau išsklaidyti nuo jo dvelkiantį šaltį: klausiu, ar jis 


* Oliver Hardy - JAV kino aktorius (vert. past.). 
** Bhadžis - indiškas užkandis iš kepintų daržovių (vert. past.). 

buvo su prezidentu per tremtį Šri Lankoje (kur Našidą bandė nu- 
žudyti) ir Britanijoje (kur jam suteikė prieglobstį). 

- Ne, buvau čia, - sako jis. 

- Tikriausiai buvo sunku? - klausiu. - Režimo laikais jums 
tikrai nebuvo lengva. 

Jis pažvelgia į mane taip, tarsi būčiau pasakęs netaktiškiausią 
įmanomą dalyką. Tada jo veidas truputį sušvelnėja, bet ir nuliūsta. 

- Buvo sunku, - tyliai sako. 

Per švelniai pasakyta. Vėliau sužinojau, kad su šiuo į verslininką 
panašiu vyru, lydėjusiu mane į susitikimą, Nacionalinio saugumo, 
tarnyba elgėsi taip žiauriai, kad jam reikėjo ilgos ir intensyvios te- 
rapijos, kol atsigavo. Dabar jis drąsiai vaikšto koridoriais, kur anks- 
tesnis režimas leisdavo ir įsakydavo daryti žeminamus veiksmus, 
kuriuos jam teko patirti. Apmaudu, bet turbūt niekada nebeturė- 
siu progos pasikalbėti su Mohamedu Zijadu. Jo istorija nepaprasta, 
kaip ir daugelio, kovojusių dėl to, kad čia prasidėtų permainos. 

Bet mane atveda į medžio plokštėmis išmuštą susitikimų 
kambarį, o po kelių minučių šypsodamasis įeina Našidas. Nepra- 
ėjo nė penkiolikos minučių nuo tada, kai Zijadas man pasakė, 
kad neturiu jokių galimybių paimti interviu. 


[»] 


Iš arti pirmiausia pastebite Našido akis. Jos atrodo persmelktos 
šviesos, ir man kyla įspūdis, kad už jų vyksta nesibaigiantis dar- 
bo procesas, tarsi tai būtų maži langeliai, išeinantys į milžinišką 
protinį konvejerį. Jis vilki puošnų, bet akies nerėžiantį kostiumą, 
ir, nepaisant karščio, ryši kaklaraištį. Susidaro rūpestingumo, bet 
ne skrupulingumo įspūdis. Bet turbūt netikėčiausia yra jo atvi- 
rumas: jis beveik nekalba profesionaliems politikams būdinga 
atsargia kalba. Pokalbio pradžioje jis taria: 

— Žinote, man visada sako: „Būkite atsargus - nedarykite to, 
nesakykite ano.“ Baigiasi tuo, kad kiekvieną savaitę pasakau ką 
nors „neteisingo“, ir jiems tai nepatinka. - Šypsosi. - Bet aš ir 
toliau turiu sakyti tai, kuo tikiu. 

„Jie“ čia reiškia jo paveldėtą ir aiškiai jį erzinantį valdžios ap- 
aratą. Klausiu, kaip jis su juo susidoroja. Našidas nusijuokia ir 
pateikia man tikrai netikėtą atsakymą. 

- Manau, man padeda Tomas Sharpeas. 

Netikiu savo ausimis - labai netikėta, kad jis pamini humo- 
ristinių romanų autorių anglą, garsėjantį vaizdingomis ir nepa- 
doriomis autoritarizmą išjuokiančiomis satyromis. 

- Valdžia, nesibaigiantys posėdžiai - visa tai komiška. Ap- 
stulbtumėte sužinojęs, kokius „darbus“ dirbu, - kikena. 

Kopenhagoje įvykusi klimato kaitos konferencija (joje Naši- 
das dalyvavo po dviejų mėnesių) tikriausiai buvo sunkiai paken- 
čiama, tačiau Danijos ministras pirmininkas Larsas Rasmusse- 
nas jį paskelbė konferencijos „tikruoju herojumi“. „Kopenhagos 
susitarimui toli iki tobulybės. Bet tai žingsnis teisinga kryptimi, 
klimato kaitos sutramdymo linkme, - pasakė Našidas, prieš 
grįždamas namo toliau rodyti kitiems pavyzdžio. 

Man kyla įspūdis, kad šis žmogus geriau nei dauguma su- 
pranta, kaip įveikti kliūtis, kai jos atrodo neįveikiamos, ir turi 
kantrybės pakeliui į tikslą ištverti beveik begalę mažų žingsnelių 
ir vesti kitus. Jis kalba taip: 

- Kai, mėgindamas kitą kuo nors įtikinti ar ką nors nuveikti, 
pasieki aklavietę, geriausia luktelėti ir truputį pasvarstyti. Never- 
ta be perstogės plūktis. Tą patį tikslą visada galima pasiekti ke- 
liais būdais. Net ir aklavietėje, kai reikalai visiškai pašlyja, turite 
nesustoti, - kad ir kaip smarkiai nukentėtumėte, kokias netek- 
tis bepatirtumėte, tiesiog turite nesustoti. Turite žengti mažytį 
žingsnelį. Neįsikibkite vieno sprendimo. 

— Ar vienutėje įkalinto žmogaus ir mažytės šalies, patekusios 

į didžiausios pasaulį kamuojančios negandos sūkurį, padėtis nėra 
panaši? - klausiu. - Ar manote, kad vienutė kaip nors padėjo jums 
pasiruošti šiam vaidmeniui? 

Jis pažvelgia man tiesiai į akis ir akimirkai sunerimstu, kad 
dėl mano klausimo galima pamanyti, jog į jo patirtus išbandy- 
mus nežiūriu rimtai, kad mėginu pavaizduoti juos kaip naudingą 
patirtį ir dėl to sumenkinti tai, kas atsitiko. Bet jis sušunka: 

- Manau, pasakėte labai tiksliai! Taip! Jei galite sukaupti jėgas 
taip, kad išgyventumėte ilgai kalėdamas vienutėje, tada turite tu- 
rėti tam tikrų sugebėjimų, tam tikrų priemonių, pritaikomų ku- 
riant strategiją visuotiniam atšilimui sustabdyti. Labai teisingai. 

Jis parodo ne į mane, bet į kažką tarp mūsų, tarsi čia kybotų 
koks filosofinis taikinys. 

- Buvau tik vienas žmogus milžiniško ir labai sudėtingo apa- 
rato viduryje. Mes, maldyviečiai, esame vieniši, supami didesnių 
tautų ir šalių, nuveikusių be galo daug, tikriausiai esame niekas, 
bet vis dėlto... - Jis gūžteli pečiais. - Turime idėjų. Norime išlikti. 
Nereikalaujame daug. 

Nuo šios vietos man darosi sunku atskirti šį žmogų nuo jo 
tautos. Jis sako „aš“ ir „mes“ pakaitomis. Kai prisimena kovą dėl 
demokratijos ir kalba apie dabartinę kovą su visuotiniu atšilimu, 
šie žodžiai jam vienas kitą nesunkiai pakeičia (atsakydamas į 
klausimą, jis netgi dažnai nepastebimai pereina nuo vieno lai- 
kotarpio prie kito). Atrodo, jam visi įvykiai kartu sudaro vieną 
nenutrūkstamą misiją - padėti tėvynei suklestėti. Galbūt dėl 
to tiek žmonių laiko Našidą geru derybininku - jam pavyksta 
atrodyti ne tik kaip šalies atstovui, bet ir kaip jos įsikūnijimui. 
Bendraudamas tikrai pradedu tai pastebėti - ir jo atkirtyje griež- 
tiesiems islamistams (šią savaitę jie viešai jį kritikavo dėl to, kad 
jis baigdamas povandeninį ministrų kabineto posėdį nusivilko 
naro kostiumą ir apnuogino krūtinę), ir pažiūrose į politikos ir 
gamtos įvykius. 

— Nė vienas sveikai galvojantis maldyvietis nemanytų, kad 
vandenyje įmanoma būti apsivilkus. Apie ką jie kalba? Ar kada 
ėjome maudytis, vilkėdami teniso marškinėliais? Ne! Kodėl tada 
prezidentas turėtų jais vilkėti? Tai ne Maldyvai. 

Apie klimato kaitą jis sako: 

- Ji - didžiausias iššūkis, su kokiu esame susidūrę. Ne teroriz- 
mas, ne piratavimas, ne prekyba narkotikais; jai niekas neprilygs- 
ta. Taigi tikrai turime pamėginti ką nors dėl jos padaryti, kad ir 
kiek nedaug mūsų būtų, ir kokie būtume nereikšmingi. 

Jei jo šaliai gresia toks didelis pavojus, iš kur jis semiasi opti- 
mizmo? 

- Reikia tikėjimo, kad yra vilties, kad ateitis šviesi. Reikia kito 
vaizdinio, kitokio, nei tas baisus paveikslas, pirmiausia krintantis 
į akis. — Jis peršoka į kitą laikotarpį ir vėl prabyla apie kovą dėl 
demokratijos. - Mėgindavau įsivaizduoti kitokią šalį, kitokią tė- 
vynę, kitokius laikus ir kitokias sąlygas. 

- Svarbiausia turėti gerą viziją? 

— Visada buvau optimistas. Manau, jei galime išvysti šviesą 
tunelio gale, tada galime ištverti, kol baigsis sunkūs laikai ir page- 
rės sąlygos. Žinau, kad padėtis labai nepalanki, bet jei prisimin- 
tume, kokia padėtis buvo Maldyvuose prieš penkerius metus, - 
dauguma žmonių būtų sakę: „Kokia demokratijos judėjimo pras- 
mė? Mes tik švaistome laiką.“ 

Jo pagrindinę mintį sustiprina tai, kad esu prezidento konto- 
roje ir kalbuosi su valstybės galva, buvusiu politiniu kaliniu. 

Plati perspektyva, tikslas, šviesesnė ateitis, optimistinis tikėji- 
mas galimybėmis - visa tai puikūs idealai, tačiau kaip, klausiu, jų 
laikytis, kai esate įtrauktas į „nesibaigiančius posėdžius“ ir, kaip 
minėjo anksčiau, „komišką“ valdžią? 

Atsakydamas jis atsidūsta ir, juokais vaizduodamas, kad ne- 
beturi jėgų, prideda ranką prie smilkinio. Tai paskatina mane 
paklausti, ar, kad ir kaip būtų keista, jis nepasiilgsta namų arešto 

dienų, kai bent turėdavo apsčiai laiko apmąstymams. Jis nusi- 
šypso. 

- Tikrai pasiilgstu, - atsako beveik ilgesingai. - Gyvenu iš at- 
sargų, ir man atrodo, kad taip įmanoma išgyventi ne ilgiau kaip 
penkerius metus, - tikriausiai dėl to penkeri metai kiekvienam 
yra natūrali vadovavimo trukmė. 

- Ar jūsų galva dabar perpildyta kasdienių rūpesčių? 

Jis palinksta į priekį. 

- Nebesupranti bendro vaizdo, - pabrėžtinai sako, - ir pra- 
randi idėjas. Tada griebiesi procesų, sistemų, strateginių pla- 
nų, sąsajų — visa tai labai gerai... - prityla. - Bet jei nebematai 
bendro vaizdo... 

Tai vadovavimo esmė: turėti paprastą viziją, net kai padėtis 
darosi sudėtinga. Prisimenu žodžius, Bruceo Wardo ištartus man 
Australijos gilumoje: „Užtikrinti, kad būtų paprasta, niekada ne- 
būna lengva.“ 

Prezidentas parodo į laikrodį - mūsų laikas beveik baigėsi. 
Nusprendžiu per likusias vieną ar dvi minutes trumpai rekomen- 
duoti Klausą Lacknerį ir jo anglies skruberių technologiją. Paaiš- 
kinu Klauso mašinų galimybes ir matau, kad Našidas susimąsto. 
Pakelia akis aukštyn, tada žvilgteli į dešinę. Palinksta į priekį. 
Kiek pinigų reikia Klausui? (Našidas man pasako, kad tikisi kas- 
met po šimtą milijonų dolerių atidėti investicijoms į CO, kiekio 
atmosferoje nedidinančius projektus.) Pakartoju Klauso minėtą 
skaičių - dvidešimt milijonų dolerių, reikalingų, kad jo techno- 
logija pasiektų kitą lygį - gaminį būtų galima gaminti pasaulinių 
mastu. 

Nesitikėjau, kad duosiu prezidentui patarimą: galbūt viena 
iš tuščių Maldyvų salų gerai tiktų technologijai demonstruoti, 
parodyti jos galimybes pasauliui? Niekada nesu įžūliau pasielgęs 
(šiandien nebijau žaisti su ugnimi). Bet prezidentas atsako: „Tada 
jis turėtų atvykti čia, galėtume duoti jam šiek tiek vietos...“ 

Ar man suvesti jį su Klausu? 

— Suveskite! 

O kaip tai geriausia padaryti, klausiu. 

- Manau, geriausias būdas būtų užmegzti ryšį asmeniniu 
elektroniniu paštu, - atsako jis, užrašo ant popierėlio savo adresą 
ir duoda man. 

Aš priblokštas. Vienas prezidentas ką tik davė man asmeninį 
elektroninio pašto adresą (jo serveris priklauso vienam iš popu- 
liariausių saityno pašto paslaugų teikėjų). 

Turiu paskutinį klausimą. Kaip jis patartų žiūrėti į ateitį? 

— Niekada nepraraskite vilties, suprantate? Niekada nepasi- 
duokite. Tiesiog nesustokite. - Patyli. - Rytojus turi būti geresnis. 
Rytojus yra geresnis. 


[»] 


Į drėgnas sostinės gatves grįžtu plačiai šypsodamasis. Ne tik dėl 
to, kad pagaliau paėmiau interviu, bet ir dėl to, kad po jo man 
palengvėjo. Našidas spinduliuoja optimizmu, ir pabuvus su juo 
sunku nepatikėti, kad ateitis bus geresnė. O tada imu suprasti, 
kad toks buvo ne tik jis, bet ir visi žmonės, kuriuos susitikau ke- 
lionėje. Visus juos įkvepia atviros galimybės, visi jie mėgina jas 
įgyvendinti, visus skatina troškimas pagerinti žmogaus gyveni- 
mą, ir nė vienas nelaukia, kol gaus leidimą. 

Per pokalbį prezidentas man pasakė: „Mintys yra realios. Kai 
apie ką nors pagalvoji, labai dažnai būna, kad tas dalykas greitai 
įsikūnija tikrovėje.“ 

Jis, žinoma, teisus. Prabėgus kelioms savaitėms, kai išvykau iš 
Maldyvų, Našidas paskelbė, kad valdžia užsakė atokesnėje vietoje 
pastatyti vėjo jėgainę su trisdešimt didelių turbinų. Iš jos povan- 
deninių kabelių tinklu bus tiekiama energija. Kai elektrinė bus 

baigta, ji pradės šaliai tiekti keturiasdešimt procentų elektros ir 
ketvirtadaliu sumažins jos išmetamos anglies kiekį. 
Kyla įspūdis, kad Našidas tik pradeda. 


[»] 


Nesu pratęs prie prabangos, ar, tiksliau, prie turtingųjų praban- 
gos. (Ne blogiau nei bet kuris kitas žmogus suprantu tokią pra- 
bangą kaip tikrai geras Jorkšyro pudingas.) Tačiau patekau čia, 
į Soneva Fushi kurortą Kunfunadu saloje. Šis kurortas, dažnai 
vadinamas vienu geriausių pasaulyje, yra rinktinė vieta atosto- 
gauti turtuoliams ir įžymybėms, norintiems pasprukti nuo visų 
rūpesčių ir ramiai pasimėgauti neišpūsta prabanga. Niekada ne- 
įstengčiau čia apsistoti, bet gavau progą pamatyti, kaip gyvena 
kito sluoksnio žmonės, nes svečiuojuosi pas savininkus, Sonu 
ir Evą Šivdasanius. Kai atvykau į salą, man paskyrė neįtikėtinai 
šypsningą asmeninį „Penktadienį, vardu Hananas. Jis man pa- 
aiškina, kad kurorte daugiausia gali svečiuotis maždaug šimtas 
penkiasdešimt žmonių. Jie nakvoja asmeninėse vilose (kiekvie- 
noje veikia atskiras plaukymo baseinas), o jais rūpinasi beveik 
keturių šimtų asmenų personalas. Kaimyninėje mažesnėje Malo- 
so saloje, vietinių vadinamoje Moskitų sala, gyvena trys tūkstan- 
čiai žmonių, taip pat ir dauguma jo šeimos narių. 

Viena vertus, Soneva Fushi atrodo kaip visų planetos blo- 
gybių įsikūnijimas: turtingi vakariečiai, kurių asmeniniai ang- 
lies dioksido išmetimo rodikliai didžiuliai, čia atostogauja prie 
pat neregėto skurdo vietų. Tačiau kurortas priklauso viešbučių 
tinklui, įsipareigojusiam iki 2020-ųjų pradėti mažinti CO, kiekį 
atmosferoje. Viena iš šio plano dalių yra kurorto svečių skrydžių 
metu išmetamo viso kiekio kompensavimas finansuojant pieti- 
nės Indijos gyvenviečių vėjo turbinas. 

Liekna aukštaūgė Anke Hofmeister, nuolat gyvenanti Soneva 
Fushi jūrų biologijos specialistė ir aplinkosaugos vadybininkė, 
surengia man ekskursiją po kurorto užkulisius. 

- Tai geriausias darbas pasaulyje, ar ne? - klausiu Ankess. 

— Aha. Tik kad čia nėra vienišų vyrų. Dėl viso kito - taip, tik- 
rai, - atsako šypsodamasi. 

Anke man parodo, kaip pakuočių ir maisto atliekos sumai- 
šomos su smėlėta salos dirva. Tai padidina joje anglies kiekį ir 
leidžia saloje užauginti daugumą virtuvėse naudojamų daržovių, 
taip pat sumažinti produktų pristatymo išlaidas bei užtikrinti, 
kad jie bus šviežutėliai. Kitos maisto atliekos suyra biodujų įmo- 
nėje, gaminančioje kurą, reikalingą maistui ir energijai gaminti. 
Ne maisto atliekos paverčiamos bioanglimis, dar padidinančio- 
mis dirvožemio derlingumą. Stiklo atliekos susmulkinamos, iš jų 
gaminamos statybinės medžiagos. Anke man parodo, kaip sve- 
čiams skirtas vanduo pašildomas dyzelinių generatorių šilumos 
pertekliumi. Mano apsilankymo metu vyksta nedidelės saulės 
elektrinės įrengimo darbai. Greitai ji pradės tiekti dešimt pro- 
centų salai reikalingos energijos ir padės sumažinti išlaidas dyze- 
liniams generatoriams. 

Visa tai gana įspūdinga - beveik visi mano tyrinėti visuotinio 
atšilimo problemos sprendimo būdai vienoje vietoje. Žinoma, 
svarstau, įmonei lengviau būti socialiai atsakingai, kai jos klien- 
tai ypač turtingi. Kita vertus, jei kiekvienas šalies kurortas sektu 
šiuo pavyzdžiu, respublikai jau dabar nedaug trūktų, kad Našido 
tikslas būtų įgyvendintas, ir staiga pats apstulbstu dėl savo bjau- 
raus cinizmo. 

Išeinu pasižiūrėti į jūrą ir pamąstyti. Lankydamasis Bostone, 
gavau progą pamatyti Gioios De Cari monospektaklį, pasakojan- 
tį apie jos matematikos studijas MIT. Ji sakė, kad „studijuoti MIT 
yra lyg gerti iš gaisražarnės . Tokį pojūtį man sukėlė ir ši kelionė. 
Tikėjausi, kad ateitis bus kitokia, bet nesitikėjau, kad ji skirsis iš 

esmės. Pasiklydau rojuje. Regėjau medicinos, biologijos, robotų 
technikos, nanotechnologijos, energijos gamybos ir ryšių prie- 
monių revoliucijas, galinčias viską pakeisti, jei tik išvengtume 
klimato katastrofos (taip pat sužinojau, kaip jai galima sutruk- 
dyti). 

Mane užgriuvo naujų žinių srautas. Kaip visa tai dera tarpu- 
savyje? Kur mes einame? Kaip man pamatyti „bendrą vaizdą“ ir 
pagal jį orientuotis? Juk net tokiam žmogui kaip Našidas dėl to 
tenka kovoti. Ką daryti, kad priimtume teisingus sprendimus? 
Pradėjau šią kelionę todėl, kad norėjau atrasti ateitį, bet staiga: 
man ima atrodyti, kad pasiklydau joje. Kad būtų lengviau visa 
tai suprasti, susitiksiu su keturiais žmonėmis, gyvenančiais pa- 
čiame ateities galimybių sūkuryje, kuriame, kaip sužinojau, visi 
atsidursime. 

O paskui noriu grįžti namo. 


MĄSTYTI NAUJAIP 


14 skyrius 


Kaip rasti kelią ten, kur jo nėra 


Ar mes jau beveik ten? 


Atvykęs į Vašingtoną pasimatyti su Vintu Cerfu iš Google, vie- 
ną vakarą skyriau miesto paminklams ir istoriniams pastatams 
apžiūrėti. Paprašiau kito turisto, kad nufotografuotų mane prie 
Baltųjų rūmų, žiūrėjau, kaip vaikai bando kuo aukščiau paliesti 
Washingtono monumento obelisko sieną, užlipau Lincolno me- 
morialo laiptais. 

Priešingose memorialo sienose užrašytos dvi žymiausios pre- 
zidento Lincolno kalbos: Getisbergo kalba ir Antroji inauguraci- 
nė kalba. Tačiau mano mėgstamiausių Lincolno žodžių čia nėra. 
Jis juos 1862-aisiais užrašė metiniame prezidento laiške Kongre- 
sui, kai šalis buvo apimta pilietinio karo. Dabar vėl prisiminiau 
šiuos žodžius, ir jie man įgavo naują reikšmę: 


Ramios praeities dogmos netinka audringai dabarčiai. Šį kartą pri- 
sikaupė daug sunkumų, ir mes privalome su jais susidoroti. Mūsų 
situacija nauja, todėl privalome kitaip mąstyti ir kitaip veikti. Pri- 


valome nusikratyti pančių, tada išgelbėsime savo šalį. 

Šiuos žodžius mėgsta ir edukologas Kenas Robinsonas, ci- 
tavęs juos 2010-ųjų konferencijoje TED. „Man patinka žodžiai 
„nusikratyti pančių“, pasakė jis. „Žinote, ką jie reiškia? Kad mus 
visus yra supančiojusios tam tikros idėjos, kurias laikome tiesiog 
savaime suprantamomis ir tapatiname jas su natūralia tvarka; su 
tikrove.“ 

Sėdėdamas Kunfunadu salos paplūdimyje, ėmiau stebėtis, 
kad praeities pasaulis taip pančioja mano mąstyseną ir protą. 
Kas žinojo, kad galėsime išvengti mirties, išnaudoti patį gyvybės 
kodą, kad mašinos galės mąstyti ir jausti, kad galėsime molekuli- 
niu tikslumu manipuliuoti materija, kad internetas dar tik žengia 
pirmuosius žingsnius, kad duomenys darosi tokie pat tikri, kaip 
kūnas, kad kūnas ir mašinos gali susijungti, kad įmanoma ga- 
minti degalus iš saulės šviesos ir oro, valdyti klimatą, atsisakyti 
centralizuotos elektros tiekimo sistemos ir išnaudoti dangų Že- 
mės dirvožemiams perdaryti? 

Noriu pasakyti, kad turėjau miglotą nuovoką, jog laboratori- 
jose kažkas vyksta, bet kol nepradėjau šios kelionės, nesuvokiau, 
kad tai vyksta iš tikrųjų. Bet dabar jaučiu tai. Pamačiau ir palie- 
čiau ateities pasaulio daiktus, susitikau su jų kūrėjais. Galvoje su- 
kasi mintys apie mums atsivėrusias galimybes pagerinti pasaulį, 
bet taip pat nerimauju, ar pajėgsiu jas suvokti - ir ar mes kartu 
pajėgsime. 

Asmeniškai susiduriu su tokiu sunkumu: gavęs išsilavinimą 
pagal principą „išmok pakankamai faktų, kad išlaikytum egza- 
miną, neišmokau, kaip turėčiau reaguoti į tai, ką dabar sužino- 
jau. Žinoma, galiu perimti informaciją, netgi suprasti, kaip kai 
kurie dalykai dera kartu, bet aiškiai jaučiu, kad kažko trūksta. 
Tai, ką tyrinėjau per savo kelionę, yra tik dalis dabartinių nau- 
jovių, be to, tai tik mažytė dalelė naujovių, kurios mums dar ne- 
įsivaizduojamos. 1878-ųjų Paryžiaus parodoje, kur Augustinas 
Mouchot pademonstravo saulės energija varomą įrenginį ledui 

gaminti, niekas nekalbėjo apie mobiliuosius telefonus ar duome- 
nų tinklus. 

Turiu žengti paskutinį žingsnį ir atsikratyti mąstymo būdų, 
taip įsišaknijusių manyje, kad galbūt net negaliu suprasti, ką man 
reikia pakeisti. Todėl atvykau susitikti su žmonėmis, tikiuosi, pa- 
dėsiančiais man nusikratyti pančių, - su tais, kurie garsėja suge- 
bėjimu mąstyti savaip; tai žmonės, šiek tiek nutuokiantys, koks 
yra bendras vaizdas. Noriu ne tik sužinoti jų nuomonę apie tai, 
kokia gali būti ateitis. Ne, dabar ieškau, kaip mąstyti apie ateities 
pasaulį, kad galėčiau suvokti ir perprasti kai kuriuos būsimos iss 
torijos eigos bruožus. 

XVIII amžiaus Švietimo epochoje kilusi proto ir tikėjimo 
kova daugelyje šalių baigėsi praktišku kompromisu: valdžia tapo 
pasaulietiška, religija buvo atskirta nuo valstybės reikalų, įsivy- 
ravo liberali demokratija, ginanti asmens teisę laisvai laikytis 
savo tikybos. Šio kompromiso pagrindas buvo tikėjimas mokslu 
ir racionalizmu, kritinė abejonė pasauliu ir jo naujas vertinimas. 
Klausiu savęs, kokius klausimus dabar turime užduoti apie savo 
institucijas, papročius ir moralę. Nors ir turime fizinių priemo- 
nių perdaryti pasaulį į gerąją pusę (mačiau jas), kokios bus dva- 
sinės priemonės? 

Turiu pradėti mąstyti naujaip. Ir pradėsiu. 


[>] 


Pirmas mano žingsnis - kelionė atgal į Bostoną. Oro uoste mane 
pasitinka Tracy Wemett, Konarka viešųjų ryšių tarpininkė. Ji sve- 
tingai pasiūlė apsistoti savo pusrūsio kambaryje - maloni per- 
maina po viešbučių. Tačiau pirmiausia turime gyvi pasiekti jos 
butą, o atsižvelgiant į tai, kaip ji vairuoja, nėra savaime supranta- 
ma, kad taip ir bus. 

Atrodo, nuo tada, kai paskutinį kartą mačiau Tracy, jos ori- 
ginalią elgseną kelyje pastebėjo ir kiti. Dėl daugkartinio greičio 
viršijimo ji privalėjo baigti Masačusetso valstijos vairavimo kur- 
są. Rezultatai patvirtino ankstesnį įspūdį. 

— Man pasakė, kad tokios kaip aš mėgsta susirasti kelią ten, 
kur jo nėra. - Patyli. - Matyt, tai nėra gerai. 

Grįžau į Bostoną vien tam, kad pasimatyčiau su Ray'umi 
Kurzweiliu, vadinamu įvairiai: išradėju, guru, pamišėliu, pranašu 
ir genijumi - priklauso nuo to, kieno klausysitės. Kai kas mano, 
kad jis yra svarbiausias pasaulio futurologas, žmogus, kuris tikrai 
susigaudo. Kiti kaltina jį sakydami, kad jis esąs siaubingas tech- 
nologijos kulto, turinčio daugiau bendra su moksline fantastika 
nei su rimta analize, dvasininkas. 

Pirmąsyk su Rayaus idėjomis susidūriau dar savo kelionės 
pradžioje, Oksforde. Kaip ir Nickas Bostromas iš Oksfordo uni- 
versiteto Žmonijos ateities instituto, Ray yra transhumanistas ir 
ketina gyventi šimtus ar net tūkstančius metų. Kitą kartą su jo 
idėjomis susidūriau MIT ir Cornello universitete, tyrinėdamas 
robotų techniką ir dirbtinį intelektą. Ray mano, kad žmones ir 
mašinas skirianti riba taps neryški, kad greitai atsikratysime ne- 
gailestingų savo biologinės sandaros pančių, ir kad mums susi- 
liejus su technika iš mūsų išsivystys nauja rūšis arba kelios rūšys: 
postžmonės, turėsiantys mums kol kas dar nesuvokiamų galių. 
Netikėtai paminėjome jį kalbėdamiesi su Ericu Drexleriu (nano- 
technologijos įvaldymas yra esminis veiksnys, formuosiantis Ra- 
yaus numatomą ateitį) ir Vintu Cerfu iš Google (Ray buvo vienas 
iš nedaugelio futurologų, tiksliai numačiusių, koks svarbus taps 
internetas). 

Kelionės metu skaičiau jo knygą „Singuliarumas arti“ (The 
Singularity is Near), kurioje aprašoma greitai prasidėsianti „Singu- 
liarumo epocha“ - „laikotarpis, kai technologinių pokyčių tempas 
bus toks spartus ir jų poveikis toks stiprus, kad žmogaus gyveni- 

mas negrįžtamai pasikeis“. Nuo jūsų pašnekovo priklauso, ar Sin- 
guliarumas bus gryni tauškalai, ar kitas didelis žingsnis į priekį, 
ar antiutopinė pasaulio pabaiga - postžmonių vykdomas mažiau 
išsivysčiusių protėvių genocidas. Ray mano, kad ši epocha prasidės 
kažkada apie šio šimtmečio vidurį. 


P] 


Kurzweil Technologies užima vieną aukštą niekuo neišsiskirian; 
čiame kontorų pastate Velslio miestelyje, esančiame maždaug 
penkiolika mylių nuo Bostono centro. Laukdamas vadovo, at- 
sisėdu ankštame priimamajame. Tai keistoka vieta: prieš mane 
sėdi natūralaus dydžio vaškinė figūra, vilkinti kostiumą ir seginti 
ženkliuką su užrašu „Aš - išradėjas“. (Vėliau sužinojau, kad jo 
vardas Džordžas.) Kampe už stalo, ant kurio išdėliota daug Ra- 
y'aus knygų, riogso vienas iš pirmųjų Thomo Edisono diktofonų. 
Sienas ir stalus puošia apdovanojimai - per daug, kad būtų gali- 
ma išvardyti (suskaičiuoju mažiausiai trisdešimt), bet tarp jų yra 
JAV Nacionalinis technologijos ordinas. Ray - užimtas žmogus. 
Prireikė viso mano kelionės laiko, kol susitarėme, kada susitiksi- 
me, ir net dabar jis verčia mane laukti ilgiau nei valandą. Pagaliau 
susėdame jo kontoroje. 

Ray'aus laikysena nepaprastai rami. Kai paminiu jo kritikus, 
ginasi tvirtai, bet balso tonas nesikeičia. Kiekvieno klausimo jis 
imasi šaltai, santūriai. Atrodo, jis moka tobulai valdyti jausmus. 
Kai Kurzweilis sako kalbas, dažnai skamba įtikinamai, bet įtiki- 
mumas niekada nekyla iš kalbėsenos. Apie tai, nuo ko ima suktis 
galva, jis kalba tokiu tonu, kokiu galėtų užsakinėti suvožtinį. Pa- 
pasakoju jam apie savo kelionę ir sutiktus žmones. Atrodo, Ray 
patenkintas išgirdęs jų sąrašą. Jis bendradarbiauja su Nicku Bos- 
tromu, nanotechnologas Ericas Drexleris - jo draugas, o Cynthia 

Breazeal pasirodo Ray'aus dokumentiniame filme, sukurtame 
pagal knygą „Singuliarumas arti“. 

Ray, galiausiai tapęs svajotoju genijumi, technologijų pranašu 
arba pamišėliu (išbraukite, ką reikia), pradžioje buvo išradėjas, 
ir šioje srityje puikiai pasižymėjo - tai patvirtina visi tie apdova- 
nojimai priimamajame. Be kitų dalykų, jis išrado pirmąją maši- 
ną, galinčią nuskaityti bet kokiu šriftu atspausdintą tekstą ir pa- 
versti jį kompiuteriniu dokumentu. Jis pritaikė šią technologiją 
konstruodamas skaitymo mašiną akliesiems. Pirmasis pirkėjas, 
Stevieis Wonderis, tapo jo draugu, ir tai savo ruožtu paskatino 
Rayų išrasti naujovišką elektroninį sintezatorių, galintį perteikti 
tikrų instrumentų skambesio niuansus. Ankstesniame gyvenimo 
etape buvau muzikantas ir troškau įsigyti Kurzweil K2000, bet 
neįstengiau. 

- Dauguma išradimų žlunga ne dėl to, kad jie neveiktų, - 
sako jis, - bet dėl to, kad blogai parenkame laiką. Todėl pradėjau 
stebėti, kaip vystosi informacinės technologijos. 

Ray nustatė nepaprastą dalyką: egzistuoja aiškus, neabe- 
jotinas raidos dėsningumas - vienodais ir nuspėjamais tarpais 
informacinių technologijų našumas padvigubėja (ar dar labiau 
išauga), o kaina nukrenta perpus (arba daugiau). Įvairioms tech- 
nologijoms šie tarpai skirtingi: kai kurių našumas gali padvigu- 
bėti per šešis mėnesius, kitoms gali prireikti dvejų metų, bet ne 
tai svarbiausia. Svarbu, kad jis vėl padvigubės po tiek pat laiko. 
Daugumai mūsų šis raidos ypatumas gerai žinomas iš to, kokiais 
šuoliais didėja kompiuterinio duomenų apdorojimo našumas 
(„milijardą kartų nuo tada, kai buvau studentas“, sako Ray), bet 
toks spartus dvigubėjimas pastebimas ir daugelio kitų technolo- 
gijų raidoje. Jis reikšmingas dėl to, kad kiekviena sukurta prie- 
monė leidžia sukurti geresnį pagrindą tos priemonės pakaitalui 
kurti. Pavyzdžiui, turimais kompiuteriais galime projektuoti ki- 
tus, dar galingesnius. Šis reiškinys vadinamas „autokatalize“. Jam 

būdinga tai, kad tam tikro proceso metu gautas produktas gali 
būti naudojamas tam pačiam procesui skatinti. Įžanginiame „Vi- 
sos žemės disciplinos“ skyriuje Stewartas Brandas pateikia nau- 
dingą autokatalizės aprašymą: 


Autokatalizė būdinga ne visoms technologijoms: nauji atradi- 
mai spartina ne visų technologijų pažangą. Automobilių ir vėjo 
technologijų pažanga leidžia sukurti geresnius automobilius ir 
vėjinius generatorius, bet ne geresnes jų projektavimo priemones. 
Technologijos, kurioms šiuo metu būdinga autokatalizė ir kurios 
skatina savo pačių vystymąsi taip, kad jis vyksta eksponentiškai, 
yra informacinės technologijos (tarp jų - kompiuteriai, ryšių prie- 
monės ir dirbtinis intelektas), biotechnologija ir nanotechnologija 
(palaipsniui pereinanti į biotechnologiją). Be to, jos skatina viena 
kitą - vyksta abipusė katalizė, dėl kurios galia kartais ima augti 
hipereksponentiškai. 


Ray šį reiškinį vadina „didėjančios grąžos dėsniu“, ir, pasak 
jo, dėl šio dėsnio pokyčiai prasidės greičiau, nei manome. 

Rašytojas Mattas Ridley žavisi, kaip jis sako, „sparčiais, nuo- 
latiniais, nenutrūkstamais visuomenėje vykstančiais pokyčiais, 
nebūdingais jokiems kitiems gyvūnams“. Jis aiškina juos tuo, kad 
kultūra leidžia idėjoms susidurti ir sąveikauti, - pasak jo, nuo- 
monės „poruojasi“, o idėjos „santykiauja“. Šis aiškinimas leidžia 
kitaip pažvelgti į Roberto Wrighto „nenulinės sumos lošimą“ - į 
jo mintį, kad mainai ir sienas įveikiantis dalijimasis kultūra su- 
sieja mūsų likimus, nes tampame priklausomi nuo vienas kito 
sugebėjimų ir išradingumo. 

Visa tai, ką mačiau, patvirtina, kad idėjos labai mėgsta santy- 
kiauti. Jos ne šiaip retkarčiais apgraibomis pasimaigo, o duodasi 
kaip triušiai. Pasak Ray aus, vienas dalykas, dėl kurio joms užei- 
na ūpas, yra informacinių technologijų galia. Šiai galiai augant, 

informacinės technologijos įsiskverbia į visas disciplinas, leidžia 
mums apdoroti daugiau duomenų, įgyti naujų žinių ir sukurti 
naujų priemonių, paspartinančių ir atpiginančių kitą naujovių 
kūrimo etapą. Jas turėdami, randame būdų apdoroti genomo 
seką greičiau, nei galėjome prieš kelis mėnesius, kurti naujas me- 
džiagas su didesniu tikslumu nei pernai, giliau pažvelgti į atomą 
ir toliau į kosmosą, ryšiais sujungti milijardus žmonių ir kiekvie- 
nam biosferos kampeliui suteikti galią apdoroti duomenis. 

Norint suprasti didėjančios grąžos dėsnio reikšmę, reikia su- 
vokti, kokį stiprų poveikį gali daryti dvigubėjimas. Galima sam- 
protauti taip: tarkime, kaskart žengę žingsnį, nukeliaujate vieną 
pėdą. Žengę dešimt žingsnių, įveiksite dešimt pėdų. O dabar įsi- 
vaizduokite, kad, užuot su kiekvienu žingsniu pajudėję į priekį 
per vieną pėdą, kažkodėl pajudate per atstumą, dvigubai didesnį 
nei per pastarąjį žingsnį. Taigi pirmuoju žingsniu įveikiate vieną 
pėdą, antruoju - dvi, o trečiuoju žingsniu nueitas atstumas yra 
jau keturios pėdos. Įprastinis ir dvigubai spartėjantis žingsnia- 
vimas nepaprastai skiriasi, ir skirtumas vis didėja. Jei sparta kas 
žingsnį didėtų dvigubai, nuėję dešimt žingsnių įveiktumėte ne 
dešimt, o daugiau nei tūkstantį pėdų. 

Tereikėtų dvidešimt septynių žingsnių, kad nusigautumė- 
te toliau, nei apėję aplink pusiaują. Tokiu tempu galėtumėte nu- 
žingsniavę keturiasdešimt žingsnių sukarti kelią iki Saulės ir atgal 
(keturiasdešimtuoju žingsniu nukeliautumėte 549 755 813 888 pė- 
das). Tik pagalvokite, kokių kelnių reikėtų. O įprastiniu žingsniu 
tenukulniuotumėte maždaug dešimtadalį futbolo aikštės. Žinoma, 
žmogus taip judėti negali, bet technologija - taip. 

Prisimindamas, ką mačiau, galiu pasakyti, kad kelionėje su- 
sidūriau su daugeliu eksponentinį augimą rodančių žmonijos 
pasiekimų: pradedant žaibiškai krentančiomis DNR sekoskaitos 
kainomis ir baigiant nuolat kylančiu, skaičiuojant pagal vieno 
vato kainą, saulės technologijų našumu. Ray mini šiuos ir kitus 

pavyzdžius. Per pirmuosius šimtą puslapių „Singuliarumas arti“ 
užgriūva skaitytoją gausiais grafikais, paremtais istoriniais duo- 
menimis, rodančiais, kad eksponentiškai augo telefono skambu- 
čių skaičius per dieną, mobiliųjų telefonų abonementų skaičius, 
belaidžių tinklų kainos ir našumo santykis, prie interneto pri- 
jungtų kompiuterių skaičius, interneto pralaidumas ir taip toliau. 
Visi šie duomenys susiję su kompiuteriais, bet Ray taip pat pa- 
stebi eksponentinį augimą ir žinių srityje. Kaip pavyzdį jis mini 
staigiai didėjantį nanotechnologijos patentų skaičių. Jis pateikia 
vieną pavyzdį po kito, nes nori, kad mąstydami įveiktume, je 
nuomone, įgimtus prietarus. 

— Mūsų nuojauta yra tiesinė. Manau, tai iš prigimties įrašy- 
ta mūsų smegenyse. Man nuolat tenka diskutuoti su išprususiais 
mokslininkais, kai kurie iš jų būna Nobelio premijos laureatai. Jie 
ima tiesinę projekciją ir sako: „prireiks šimtmečių, kol mes...“ ir 
„apie ... žinome tiek nedaug“. Tarpus čia galima užpildyti pagal 
tai, kokia jų tyrimų sritis. Jiems tiesiog patinka taip sakyti. Tačiau 
jie visiškai nepaiso, kad informacinės technologijos vystosi eks- 
ponentiškai ir skverbiasi į vieną sritį po kitos - sveikatos apsauga 
ir medicina kaip tik buvo paskutinės, - tęsia jis. - Įrodymai, kad 
informacinės technologijos vystosi eksponentiškai, labai įtiki- 
nami. Nuostabiausia, kad vystymasis spartėja labai sklandžiai ir 
nuspėjamai. Ši technologija žengia į priekį ne protarpiais, kaip 
galėtumėte pagalvoti, ir kaip pats tikėjausi. Grafikai tęsiasi labai 
vienoda trajektorija. 

Ray teigia, kad iš tikrųjų tie grafikai nusako naujovių, kūry- 
bingumo ir rungtyniavimo lygį. 

— Galėtumėte manyti, kad šie žmonių elgesio ypatumai ma- 
žiausiai nuspėjami. Iš tiesų nė vieno konkretaus projekto numa- 
tyti neįmanoma, bet apibendrinti rezultatai nuspėjami labai tiks- 
liai. Mat kur nors kas nors visada padaro šuolį, reikalingą, kad 
eksponentinis augimas nesiliautų. 

Nejučia linkteliu. Susidūriau tik su dalele pasaulyje kuriamų 
naujovių, bet mačiau tiek šuolių į priekį, kad suprantu, apie ką 
Ray kalba. Man ryškiausias pavyzdys yra Hodas Lipsonas iš Cor- 
nellio universiteto, pasakojęs apie savo sukurtą mašiną, galinčią 
pagal duomenis atrasti tiesas. „Nuo duomenų galime pereiti tie- 
siai prie dėsnių , - tvirtino man Hodas. - Anksčiau žmonės nuo 
duomenų galėdavo pereiti tik prie prognozių. Taigi dabar moks- 
lininkas gali robotui numesti duomenų ir eiti gerti kavos, o tada 
grįžęs rasti penkiolika skirtingų modelių, galinčių paaiškinti, kas 
vyksta. Taip sutaupoma daugybė laiko. Anksčiau prognozuojan- 
čiajam modeliui surasti kartais prireikdavo viso mokslininko gy- 
venimo. Dabar bent galima tai automatizuoti ir sutelkti dėmesį į 
prasmę.“ 

Mašina, greitinanti žinių įgijimą viso gyvenimo laikotarpiu, 
yra būtent tai, apie ką kalba Ray: tai pažinimo pažanga, sparti- 
nanti tolesnę pažinimo pažangą. Bet nuo tada, kai pasimačiau su 
Hodu, mašina žengė kitą žingsnį. 

Man išvykstant iš Cornellio universiteto, Hodas ir jo grupė 
plūkėsi, mėgindami suprasti lygtį, sudarytą pagal dirvožemio 
bakterijos Bacillus subtilis stebėjimo duomenis. Mechaninės sme- 
genys surado lygtį, kurios niekas negalėjo suprasti. Žinoma, dės- 
niui atrasti prireikė mažiau laiko, ir tai iš tiesų leido grupei sutelkti 
dėmesį į prasmę. Vienintelis kilęs sunkumas - jie jokios prasmės 
nerado. Hodas pradėjo abejoti, ar tai ne beviltiškas reikalas, ar, 
bendraudamas su mašina, supranta ką nors daugiau nei taksas, 
kai jam skaito „Hamletą“. 

Dabar, mano kelionėms artėjant į pabaigą, gavau kupiną jau- 
dulio naują elektroninį laišką: „Pagaliau supratome, ką reiškia ta 
lygtis. Neįtikėtina! 

Kaip jie išsiaiškino, ką ji reiškia? Gal ilgas valandas krapštė 
pakaušius prie kavos puodelio ir biologijos vadovėlių? Ne, jie 
sugalvojo, kaip priversti mašiną jiems tą lygtį paaiškinti. Ho- 

das su kolegomis Michaeliu Schmidtu, Guroliu Suelu ir Tolga 
Çağatay umi uždavė roboto smegenims atlikti su Bacillus subtilis 
tyrimo rezultatais naują bandymų seriją. Šiais bandymais sme- 
genys siekė nustatyti paslaptingųjų rezultatų ir turimų žinių san- 
tykius, nušviesti lygties prasmę. Trumpai tariant: robotas įgyja 
naujų žinių ir jas paaiškina savo išradėjams. 

Atradimų tempas ką tik pasiekė naują lygį. Ir ne tik Hodo 
laboratorijoje. Įgyta galia perkratyti ir išanalizuoti didžiulius kie- 
kius duomenų įspūdingai pasireiškia visur, ypač medicininiuo- 
se tyrimuose. Užuot pasiūlę hipotezę apie ligos priežastis ir tada 
daug metų uoliai darė klinikinius tyrimus, kad patikrintų, ar ta 
hipotezė teisinga, kai kurie tyrinėtojai dabar apdoroja milžiniš- 
kus kiekius turimų medicininių duomenų, ieškodami reguliaru- 
mų, galinčių tiksliai parodyti, kokie veiksniai skatina ligą. Mums 
neįprastas toks atvirkštinis mokslinis metodas: pirma duomenys, 
po to - hipotezė. 

Vieną tokį duomenų rinkinį pateiks Georgeo Churcho As- 
meninio genomo projektas, kitą padės sudaryti Google steigėjas 
Sergejus Brinas, finansuojantis projektą, kurio tikslas - ieškoti 
reguliarumų, ir padėti išgydyti Parkinsono ligą (DNR analizė 
parodė, kad tikimybė ja susirgti jam siekia 30-75 proc.). „Ap- 
skritdi medicininių tyrimų tempas, palyginti su tuo, koks man 
įprastas internete, yra vangus, - sako Brinas. - Galėtume ieškoti 
daugybėje vietų ir surinkti daugybę informacijos. O jei rastume 
reguliarumą, iš to galėtų kas nors išeiti.“ Taigi jis surinko grupę 
iš 10 000 Parkinsono liga sergančių asmenų ir pavedė bendrovei 
23andMe (daugiausia finansuojamai Google lėšomis) peržiūrėti 
jų DNR ir pamėginti surasti ryšius. Tai vienas iš daugelio Kurz- 
weilio pavyzdžių, rodančių, kaip informacinės technologijos 
„skverbiasi į vieną sritį po kitos“. 

Bendraudamas su Ray'umi Kurzweiliu, gaunu kaip tik tai, dėl ko 
čia atėjau. Pradedu nusikratyti pančių - polinkiu mąstyti tiesiš- 
kai. Ray ragina mus įsisąmoninti eksponentinio augimo galią. 
Jei to nepadarysime, pažanga mus aplenks, ir mūsų asmeniniai 
sprendimai beviltiškai atsiliks nuo tikrovės vystymosi. Tačiau, 
pasak Ray'aus, toks didėjantis pažangos tempas turi privalumą - 
jis naudingas planetai. | 

- Visi tie rūpesčiai dėl to, kad pritrūksime išteklių, būtų vi- 
siškai pagrįsti, jei neegzistuotų didėjančios grąžos dėsnis, - teigia 
jis. - Pavyzdžiui, žmonės stebi dabartines energijos vartojimo 
tendencijas, ir tiesiog remiasi prielaida, kad niekas nepasikeis, 
nepaisydami, kad į Žemę iš Saulės kasdien patenka dešimt tūks- 
tančių kartų daugiau energijos, nei mes naudojame. Taigi, jei 
apsiribotume XIX amžiaus technologijomis, tie rūpesčiai būtų 
pagrįsti. 

Kitaip sakant, didėjančios grąžos dėsnis greitai turėtų pasi- 
rūpinti žaliosios energijos revoliucija, nes saulės energijos įran- 
gos našumas ir toliau dvigubės, o kaina mažės perpus, todėl ši 
energija nukonkuruos iškastinio kuro energiją. Vos už kelių my- 
lių nuo čia mačiau, kaip spausdintuvas gamina organinius saulės 
elementus, todėl esu linkęs sutikti su jo požiūriu. Mačiau naujo- 
ves, dėl kurių eksponentinis augimas nesiliauna. 

1999-aisiais išleistoje knygoje „Dvasinių mašinų amžius“ 
(The Age of Spiritual Machines) Kurzweilis, remdamasis savąja 
didėjančios grąžos dėsnio samprata, išdėstė prognozes - paran- 
ku, kad jis daug prognozavo ir 2009-iesiems. Ir kritikai, ir šali- 
ninkai tuoj stvėrėsi šių prognozių ir pradėjo rėksmingai skelbti: 
„Ray buvo teisus!“ arba „Ray suklydo!“, dažnai skatinami savo 
lūkesčių ir nuogąstavimų, o ne remdamiesi pagrįsta analize. 

Pasak paties Rayaus, jis pateikė 108 prognozes, iš jų 89 tei- 


334 


MĄSTYTI NAUJAIP 


singas, 13 „iš esmės teisingų“, tris iš dalies teisingas ir dvi, dėl 
kurių jis suklydo dešimtmečiu. Jis tvirtina, kad tik viena prog- 
nozė klaidinga, tačiau ji vis tiek buvusi pateikta juokais: pasak 
tos prognozės, du populiariausi išmaniosios kompiuterinės pa- 
galbos pavidalai bus „Magi, prisistatanti kaip Harvardo aikštės 
kavinės padavėja, ir Mišelė, striptizo šokėja iš Naujojo Orleano“. 
Aš skaičiavau jo prognozes truputį kitaip ir nusprendžiau, kad iš 
jų beveik du trečdaliai buvo teisingos, tarp jų - prognozės apie 
žmonių santykį su žiniasklaida, kompiuterių galią, tinklų plėtrą, 
belaidžių ryšio priemonių vystymąsi, technologijos reikšmę ko> 
voje su negalia, nanotechnologijos pažangą, apie tai, kad priva- 
tumas taps kebliu politiniu klausimu, ir teigiamus pokyčius me- 
dicinoje. 

Iš likusių prognozių apie pusę pavadinčiau „iš dalies teisin- 
gomis“ - jos arba pasitvirtino, bet ne visai tokiu pavidalu, kaip 
rašė Ray, arba, atrodo, turėtų greitai pasitvirtinti (pavyzdžiui, 
„didžiausia grėsmė nacionaliniam saugumui kyla dėl ginklų, su- 
kurtų taikant bioinžinerijos metodus“). Likusios „klaidingos“, 
bet tik dėl to, kad Ray optimistiškai tikėjosi, jog joms reikės ma- 
žiau laiko. Pavyzdžiui, kritikai dažnai stveriasi jo nepasitvirtinu- 
sios prognozės „tampa įprasta naudotis telefono-vertėjo techno- 
logija (jūs kalbate angliškai, o jūsų draugas japonas girdi japonų 
kalbą, ir atvirkščiai)“, tačiau reikia nepamiršti, kad eksponentinis 
augimas pradžioje gali atrodyti lėtas. Padvigubinti 0,1 procento, 
kad gautume 0,2 procento, - mažas žingsnis, tačiau, kai prasi- 
deda šuoliai nuo tūkstančio procentų iki dviejų tūkstančių, ima 
atrodyti, kad jie „nepaaiškinami, nors eksponentinio augimo 
tendencija nepasikeitė. Telefono-vertėjo technologija kada nors 
artimoje ateityje gali atsirasti būtent tokiu netikėtu būdu. 

Iš esmės viskas, ką mačiau savo kelionėje, patvirtino, kad 
daugelis 1999-aisiais Ray aus pateiktų prognozių buvo teisingos. 

Jei Ray teisus dėl didėjančios grąžos dėsnio, - o aš manau, kad, 
kalbant apie informacines technologijas, nanotechnologiją ir 
biotechnologiją, taip ir yra, - vadinasi, sumanymas tyrinėti atei- 
tį, aprėpiančią mano gyvenimo laikotarpį, buvo beviltiškai op- 
timistiškas. Iš tikrųjų mano tyrimas aprėpia daugių daugiausia 
artimiausius dešimt ar dvidešimt metų. Visa tai, apie ką kalbė- 
jau, - nuo Erico Drexlerio nanogamyklos iki Nicko Bostromo 
biologinio nemirtingumo, Georgeo Churcho „asmeninės ge- 
nomikos“ ir Cynthios Breazeal visuomeniškų robotų - atsiras 
greičiau, nei tikimės, o kartu ir sintetiniai degalai bei saulės 
energijos revoliucija. Kol sulauksiu šimto metų, dėl vis didėjan- 
čio pokyčių tempo atsiras tokių dalykų, kurių šiandien tiesiog 
neįmanoma aprašyti. Mėginant apie juos parašyti knygą, išeitų 
tiesiog mokslinė fantastika. 

Ray nesutaria su kitais mokslininkais ir apžvalgininkais kaip 
tik dėl to, kad kalba apie tokį spartų technologijos vystymąsi. Jie 
mano, kad jis, išmokęs tik nuo a iki b, imasi sudėtingų dalykų, 
tarsi ką tik iš lopšio išlipęs vaikas, lendantis tiesiai į reaktyvinio 
naikintuvo kabiną. Tačiau, Rayaus supratimu, maždaug taip ir 
turi būti - lopšį nuo naikintuvo iš tikrųjų skiria tik keli padvigu- 
bėjimai, nes taip veikia didėjančios grąžos dėsnis. Ray atkreipia 
dėmesį, jog kartais net pats dvigubėjimo tempas gali padvigu- 
bėti - tada prasideda, kaip sakė Stewartas Brandas, „hipereks- 
ponentinis“ augimas. Kitų tai neįtikina. Jie į Ray'ų žvelgia taip, 
kaip Masačusetso valstija į Tracy, - jis esą susiranda kelią ten, 
kur jo nėra. Vienas iš kritikų - Douglasas Hofstadteris, kogni- 
tyvinių mokslų specialistas iš Indianos universiteto, daugiausia 
žinomas kaip knygos „Gėdelis, Escheris, Bachas“ (Gödel, Escher, 
Bach) autorius. Šioje knygoje mėginama paaiškinti, kaip sistemo- 
je gali susiformuoti sąmonė, net jei atskiros sistemą sudarančios 

dalys nėra sąmoningos. Hofstadteris žurnalui American Scientist 
pasakė manąs, kad Ray'aus idėjos yra lyg „labai gero maisto ir 
trupučio šuns išmatų“ mišinys, todėl sunku atsijoti „niekus“ nuo 
gerų minčių. 

Tai turėtų įžeisti. 

Man kyla įspūdis, kad Ray imasi idėjų, glaudžiai susijusių su 
kai kuriais mūsų giliausiais lūkesčiais ir baimėmis, todėl žmonės 
nelieka abejingi. 

- Paimkime mirtį, - sako Ray (nieko sau sakinio pradžia!). - 
Tūkstančius metų bandėme ją racionaliai paaiškinti. Dar paly- 
ginti neseniai niekas net nemėgino tvirtinti, kad ji įveikiama. 
Žmonės vis dar su tuo nesutinka, tačiau įmanoma labai įtiki- 
namai parodyti, kad mes galėtume įveikti mirtį, - ne mistiniu 
būdu, kaip siūloma tradicinėse religijose, teigiančiose, kad mirtis 
suteikia mums orumo, ir kad anapus gyvensime amžinai, bet tai- 
kydami technologiją. Reikės persvarstyti visas mūsų institucijas. 
Pavyzdžiui, santuoka remiasi prielaida, kad žmonės taip ilgai ne- 
gyvens. 

Štai, prašom: mirtis, religija ir seksas viename trumpame 
samprotavime. Mūsų tiesiniam mąstymui reikia nemažai pastan- 
gų, kad perkąstų vieną ar dvi tokias idėjas, o tada pasirodo Ray ir 
sako: '„Prisisekite saugos diržus, reikalai juda daug greičiau, nei 
manėte, ir, beje, tai reiškia, kad aš neketinu mirti. Ar norėtumėte 
kartu su manimi peržengti savo biologines ribas ir patikėti nauja 
technologijos ir žmogaus vystymosi pakopa? Paskubėkite.“ 

Nenuostabu, jog kai kam Ray tiesiog per sunkus. Šio tyrimo 
metu jo idėjos smarkiai išjudino ir mane. Tačiau jis man padėjo 
suprasti, kad pradėsiu mąstyti naujaip tik tada, kai drąsiai priim- 
siu eksponentinį technologijos vystymąsi. 

Tačiau noriu užduoti Ray ui bendresnį klausimą. 

- Ar turite kokių nors grafikų, aiškiai rodančių, kad ekspo- 
nentiškai auga ir mūsų gebėjimas suvokti didžiuosius filosofinius 

klausimus - kas yra gyvybė? kas yra sąmonė? Ar didėjančios grą- 
žos dėsnis pasireiškia ir tuo, kad geriau suprantame šiuos klau- 
simus? Ar išminties daugėja taip pat greitai, kaip vystosi techno- 
logija? 

Ray nutyla, susimąsto, o tada truputį pakeičia temą ir atsako 
man, kad, jo nuomone, mašinos mums darosi panašesnės į gyvas 
ir sąmoningas. Bet aš pakreipiu pokalbį atgal. Uždaviau truputį ki- 
tokį klausimą. 

— Manau, tie filosofiniai ginčai tampa neatidėliotinai svar- 
būs. Pavyzdžiui, nuo kada turėsime suteikti kompiuterio pro- 
gramai žmogaus teises? Apie tai mąstome daugiau nei bet kada 
praeityje. 

Šie žodžiai kartoja mintį, kurią MIT išgirdau iš Cynthios 
Breazeal: kad jos atliekami robotų technikos tyrimai „skatina 
mus kelti šiuos klausimus -Ĵ kas yra gyvybė? kas yra protas?“ Ji 
sakėsi mananti, kad iki atsakymų „dar turi praeiti dešimtmečiai“. 
Jei Ray teisus, technologija privers mus mąstyti daug greičiau. 


[P] 


Per kitą mokymosi mąstyti naujaip etapą liksiu Bostone: susi- 
tiksiu su Juanu Enríquezu, vienu svarbiausių pasaulyje specia- 
listų, tyrinėjančių technologijos (ypač biotechnologijos) įtaką 
ekonomikai ir politikai. Kalbamės penkioliktajame Bostono 
Prudential Tower aukšte, Excel Venture Management kontoroje. 
Kai Enriguezas neskaito paskaitų įvairiose pasaulio šalyse, ne- 
rašo knygų ir nedirba daugelio firmų ir akademinių organiza- 
cijų komisijose, jis vadovauja šiai rizikos kapitalo ir investicijų 
bendrovei. 


* Prudential Tower („Protingasis bokštas“) - dangoraižio pavadinimas (vert. past.). 

Juanas - santūrus ir romus žmogus, jis man primena Kelsey 
Grammerį („Freižerį ), tik turi daugėliau plaukų, yra truputį 
pailgesnio veido ir barzdotas. Jis apibūdina savo gyvenimą kaip 
„keistų atsitiktinumų grandinę“. Šie žodžiai gana smarkiai su- 
menkina jo įvairiapusę ir aktyvią biografiją. Tie „atsitiktinumai“ 
tikriausiai pasipylė lyg nuo konvejerio jau Meksikoje, kai jaunuo- 
lis Juanas įėjo į tėvų kambarį ir pasakė: „Čia išmokstu per mažai, 
todėl eisiu į mokyklą JAV.“ 

— Parašiau prašymą per vėlai, net nenutuokiau, kad ten pa- 
tekti sunku, ir, nors mokėjau angliškai, - mano mama amerikie- 
tė, - niekada angliškai nesimokiau ir nerašiau. Nesuprantu, kodėl 
mane priėmė. Juk per žinių patikrinimo egzaminą man liepė pa- 
rašyti samprotavimo pastraipą, ir aš paklausiau: „Kas tai yra?“ 

Jis pasakoja, kad pirmąjį semestrą jautėsi esąs „visai kvailas“, 
bet, žinoma, greitai atsigriebė ir nuo tada visą laiką rodė ypa- 
tingus proto sugebėjimus. Juanas įstojo į Harvardo universitetą 
studijuoti valdžios ir ekonomikos, paskui grįžo namo „pakeis- 
ti Meksiką“. Šią vaikystės svajonę paskatino įsitikinimas, kad jo 
tėviškėje tie, kas nepriklauso valdančiajam sluoksniui, pernelyg 
dažnai patiria sunkumų. 

— Visada maniau, kad dirbsiu Meksikoje ir pakeisiu tą šalį. 
Man rūpėjo ten matytas skurdas. 

Jis tapo Meksikos visų laikų jauniausiu biudžeto skyriaus va- 
dovu, tada grįžo į Harvardo universitetą, o vėliau jam Meksikoje 
vėl pasiūlė „svajonių darbą“ — tapti Miesto plėtros įmonės va- 
dovu. 

Kol kas skamba įspūdingai (ypač turint omenyje, kad dirb- 
damas Meksikoje Juanas dar ir priklausė grupei, vedusiai taikos 
derybas su zapatistais). O tada Juanas atrado kai ką svarbesnio: 


* Kelsey Grammeris - JAV kino aktorius komikas, Freižeris (Frasier) - jo vaidinamas personažas 
(vert. past.). 

revoliuciją, pakeisiančią ne tik Meksiką, bet ir visą pasaulį. Vis- 
kas prasidėjo nuo vieno moksliuko, kuris vakarėlyje per Naujųjų 
išvakares atrodė vienišas. 

Jis prisimena: 

- Prie kampinio stalo vienas sėdi tas vaikinas, ir aš galvoju - 
„vargšelis, šiandien Naujųjų išvakarės“. Prieinu, atsisėdu ir visą 
likusį laiką prakalbu su juo. Iki vakarėlio pabaigos nusprendėme 
po dviejų savaičių drauge plaukti per Atlantą. Iki kelionės pabai- 
gos apsisprendžiau pakeisti visą karjerą ir mokytis biologijos. 

Tas „vargšelis“ buvo Craigas Venteris, pagarsėjęs dėl žmogaus 
genomo sekvenavimo. Juanas pasakoja: 

- Tas pokalbis buvo toks įdomus. Staiga pagalvojau: „Noriu 
apie tai sužinoti daugiau.“ Klausiau savęs: „Kam šie reikalai pa- 
darys įtaką? Koks jų poveikis? Kodėl jie reikšmingi?“ 

Keliaudami per vandenyną, jie ieškojo jūrinių organizmų 
genomų ir atrado miriadus naujų mikroorganizmų rūšių. Iš ke- 
turiasdešimt vieno milijono viešose duomenų bazėse aprašytų 
genų keturiasdešimt milijonų surasta per šią vieną ekspediciją. 
Apie ją Enriguezas žurnalui Wired sakė: „Dėl jos daug ko atsi- 
sakiau. Atšaukiau susitikimą su [prezidentu] Bushu ir atsakiau 
keliems užsienio reikalų ministrams.“ Taip, reputacija svarbu. 
„Bet kas gali būti įdomiau, nei plaukti aplink pasaulį, atrandant 
tūkstančius naujų rūšių?“ 

Išplaukdamas į šią kelionę, jis pareiškė: „Jei nesuvokiate šios 
permainos atveriamų galimybių, jei sakote „ne, o ne „taip, pa- 
siliksite praeityje. Ištisoms visuomenėms galiausiai teks kitiems 
paplūdimiuose nešioti „mai tai“, nes jos to nesuvokia.“ Juanas 
neabejoja - naujos technologijos greitai pakeičia tautų likimą. 
Taisyklės keičiasi. 


* „Mai tai“ - alkoholinis kokteilis iš romo, likerio ir vaisių sulčių, paprastai pardavinėjamas po- 

— Man reikėjo velniškai daug laiko tai suprasti. Darwinas. Su- 
gebėjimas prisitaikyti ir įsisavinti. Išgyvena ne stipriausi, o ge- 
riausiai prisitaikantys prie pokyčių. Vienas iš svarbiausių dalykų, 
kuriuos žmonės nuolat užmiršta apie Ameriką, ir kuris, mano 
nuomone, iš tikrųjų padarė Ameriką viena iš didžiųjų valstybių, 
yra tai, kad tiek daug jos kūrėjų buvo nepalenkiami dėl švietimo 
ir mokslo. Tereikia prisiminti Frankliną ar Jeffersoną - šie žmo- 
nės labai rūpinosi kritiniu mąstymu ir švietimu. Gyvavo didelė 
mokslo ir technologijos švietimo, tyrimo laisvės tradicija, nepa- 
prastu būdu suteikusi šiai šaliai galios. 

Prisiminęs pokalbį su Ray'umi Kurzweiliu, išsakau nuogąs- 
tavimą, daugelio žmonių pajuntamą išgirdus apie technologijų, 
kurios dabar „skatina savo vystymąsi taip, kad jis vyksta ekspo- 
nentiškai, - informacinių technologijų, biotechnologijos ir na- 
notechnologijos, - revoliucijų pasekmes: žmonės nuogąstauja, 
jog technologija vystosi per greitai, kad galėtume suprasti, kas 
vyksta. 

- Daugelis mūsų kuriamų dalykų pašėlusiai gąsdina kai kuriuos 
žmones. Kalbama apie ląstelių programavimą, sąmoningus robo- 
tus ar rūšių evoliucijos valdymą technologinėmis priemonėmis - 
kai kuriuos žmones šie dalykai verčia labai nerimauti, nes turi 
didelę 'galią. Jie apverčia aukštyn kojomis pramonės šakas, keičia 
mūsų gyvenimo trukmę, dėl jų gali kitaip atrodyti ir mūsų vaikai. 
Pažvelgiu į šiuos dalykus ir sakau: „Gerai, žmonės, negalėję turėti 
vaikų, dabar galės jų turėti, mes atsikratysime kai kurių ligų ir 
taip toliau.“ Kiti žmonės nuo to tiesiog pašiurpsta. Jie sako: „Su- 
stabdykite pasaulį. Tai nenatūralu. Dievas ne taip patvarkė. Noriu 
išlipti.“ Jie ieško ko nors pastovaus ir tikro. Šis troškimas papras- 
tai išryškėja sparčiausių permainų laikotarpiais, tokiais kaip šis. 
Norisi ko nors įsitverti. O jei tose lenktynėse nedalyvaujate, jei 
nemanote, kad galite žaisti tame žaidime, tada pradedate nemąs- 
tydami priešintis. 

Trumpai tariant, kai kurie iš mūsų išsigandę sprunka - pasak 
Juano, tai turbūt blogiausia, ką galima padaryti. Markas Bedau, 
MIT žurnalo Artificial Life redaktorius ir filosofas, ypač besido- 
mintis sintetine biologija, man sakė: „Pokyčiai vyks, ir mes gali- 
me arba mėginti juos konstruktyviai paveikti, arba mėginti juos 
sutrukdyti, arba jų nepaisyti. Mėginti juos sutrukdyti, manau, 
beprasmiška, o nepaisyti jų atrodo neatsakinga.“ 

Jei esate žvėriškai griežtas arba konservatyvus, galite kai ku- 
riose vietose kuriam laikui sustabdyti pažinimo pažangą, tačiau 
neilgam. Be to, prarastos žinios greitai įgyjamos iš naujo, ir kuo 
geresnes sąlygas technologija sudaro asmens savarankiškumui 
(nuo belaidės interneto prieigos, leidžiančios mobiliaisiais įren- 
giniais pasiekti pasaulio turimas žinias, iki nepriklausomybės 
nuo energijos tiekimo, įgyjamos naudojantis saulės technologi- 
ja), tuo sunkiau tampa sulaikyti mūsų daromą pažangą, ar ji būtų 
gera, ar bloga. Kaip Tomo Stoppardo pjesėje „Arkadija“ (Arca- 
dia) sako Septimas Hodžas, „ar jūs nemanote, ponia, kad jei visi 
archimedai būtų slėpęsi didžiojoje Aleksandrijos bibliotekoje, 
mes būtume negalėję išrasti kamščiatraukio?“ 

Mintis, kad savo evoliuciją galima valdyti pačiam, Juanui ne- 
kelia nerimo. 

— Mintis apie tai, kad vystydamiesi tapsime kažkuo kitu, bau- 
gina, kol nepasvarstai klausimo: „ar populiarūs radijo laidų ve- 
dėjai yra evoliucijos viršūnė?“ Jei Motina gamta nesukūrė nieko 
daugiau, tada man baisu. Pažiūriu į juos ir sakau: jei mano vaikai 
galėtų kokybiškai nugyventi du šimtmečius, matyti daug toliau, 
nei galėjau aš, jei jų sąnariai galėtų ataugti, jei jie galėtų girdėti 
daug geriau už mane ir turėtų smegenis, penkiasdešimt kartų ga- 
lingesnes už manąsias? Jiems būtų gerai. Puiku. Aš verčiau norė- 
čiau, kad veiksmas nesustotų. 

Taigi antras dalykas, kurį privalau padaryti, kad pradėčiau 
mąstyti naujaip, - priprasti prie minties, kad evoliucija dar visai 

nesibaigė. Daugmaž supratau tai susitikęs su Georgeu Churchu, 
taip pat šį dalyką aptarė Ray Kurzweilis. Juanas sudeda taškus 
ant i, ir man to reikėjo. Mano senoji mąstysena buvo užkirtusi 
kelią šiai minčiai. Turiu susitaikyti - kaip Homo sapiens, tesu tik 
pusiaukelė kelyje į būsimą gyvybės formą. Mėginimas įsikibti ko 
nors „esmingai žmogiško“ ir mėginti kovoti su tuo, kas žmonėms 
sekasi geriausiai, - su pažanga, vykstančia dėl kultūros ir techno- 
logijos, - yra prieštaringas ir galiausiai bergždžias. 

Tačiau ar mūsų moralė neatsiliks nuo visų šių pokyčių? Ge- 
rai žinoma Einsteino mintis - „baisu, bet paaiškėjo, kad turima 
technologija pralenkė mūsų žmoniškumą“. 

Juanas išsako įdomų pastebėjimą. 

— Kiekviena civilizacija, daugiau ar mažiau, turi tam tikras 
religines ir moralines prielaidas. Turi būti evoliuciškai naudinga 
turėti moralinę atramą ir religinių įsitikinimų sistemą, ir, ma- 
nau, taip yra dėl to, kad ji seka paskui jus, kai nuo medžiotojų ir 
rinkėjų visuomenės, kur visi vieni kitus pažįsta ir kasdien vienas 
kitą stebi, pereinate į miestelį, miestą, imperiją. [...] Ir visai kaip 
dauguma gyvūnų, beveik visos religijos ir Dievas išnyko. Kyla 
įdomus klausimas - kurios religijos išlieka, kaip vystosi ta mo- 
ralinė atrama? Turime paklausti savęs: kaip atrodys moralinė ir 
etinė sistema, jei tai, ką laikome žmogiškumu, pradėsime keisti 
iš pagrindų? 

Aš šią mintį suprantu taip: jei turėti moralinę sistemą ar re- 
ligiją yra evoliucinis pranašumas, tada geriau, kad ši sistema ar 
religija vystytųsi kartu su jumis. Manau, tai nereiškia, jog reikia 
sumenkinti esminį užuojautos poreikį, „auksinę taisyklę , sakan- 
čią su kitais elgtis taip, kaip norėtumėte, kad elgtųsi su jumis, ta- 
čiau tai reiškia, kad turime sugalvoti, kaip pasiekti, kad pasauliui 
sparčiai kintant šis siekis visuomenėje visada išliktų svarbiausias. 
Teologų dar laukia daugybė darbo. Net galima teigti, kad jie nie- 
kada nebuvo tokie reikalingi, nors jiems, kaip ir mums visiems, 

gali reikėti prisitaikyti prie naujo laikmečio. Kaip sakė Ray, į 
mums visada rūpėjusius filosofinius klausimus greitai reikės ką 
nors atsakyti. 

Vienas dalykas nekelia abejonių. Ateities kelias nebus lengvas. 

- Pažangos sparta skirtingose vietose nevienoda, žmonės pri- 
ima skirtingus sprendimus, ir kartais dėl to išnyksta šalys, - tei- 
gia Juanas. — Kai kas tikrai priklauso nuo jūsų pasirinkimo. Jei 
nuspręsite užkirsti kelią technologijai ir neseksite paskui ją, pra- 
rasite nepriklausomybę. Taigi, kalbant apie atskiras šalis, būna 
be galo kvailų politinių sprendimų. Rūšies ateitis man kelia daug 
mažiau nerimo. 


[»] 


Trečioji mano stotelė naujos mąstysenos paieškose: grįžtu į Ka- 
liforniją susitikti su Johnu Seely'u Brownu (jis dažnai vadinamas 
JSB), buvusiu Palo Alto tyrimų centro direktoriumi. Šiai naujo- 
vių kalvei daug kas priskiria lazerinio spausdintuvo ir kompiute- 
rio grafinės sąsajos išradimą. Jam jau greitai bus septyniasdešimt 
(nors atrodo gera dešimtimi metų jaunesnis), ir jis dirba sava- 
rankiškai: padeda organizacijoms įsisavinti naujas technologijas 
ir prie jų prisitaikyti. Atvykau su juo pasikalbėti apie tai, kaip 
turės pasikeisti mūsų organizacijos ir visuomenė. Jis save vadi- 
na „Painiavos skyriaus vedėju, o savo darbu, kaip sako, siekia 
„padėti žmonėms užduoti teisingus klausimus“. Brownas ypač 
domisi tuo, ką vadina „radikaliomis naujovėmis“, o jo svetainėje 
perskaičiau, kad jis esąs „iš dalies mokslininkas, iš dalies meni- 
ninkas ir iš dalies strategas“, taip pat aistringas motociklininkas. 
Vintas Cerfas man sakė: „Johnas yra vienas iš geriausių mąstyto- 
jų Jungtinėse Valstijose ir galbūt pasaulyje. Jis tiesiog nuostabus, 
kuklus, labai labai giliamintis vyrukas.“ Jei po viso to iš ko nors 


344 


MĄSTYTI NAUJAIP 


būčiau išgirdęs, kad jis dalį laiko atlieka Betmeno vaidmenį, gal 
ir nebūčiau nustebęs. 

Su Johnu susitinku nuostabią kalifornietišką dieną taikliai 
pavadintame Palo Alto rajone - Profesorvilyje, jo namuose. Kaip 
ir per susitikimus su Ray'umi ir Juanu, trumpai nupasakoju savo 
kelionę ir paaiškinu jam, kad ieškau mąstymo būdų, tinkamų 
visiems tiems dalykams įprasminti. Jis įdėmiai klausosi, ir man 
kyla įspūdis, kad kiekvienas mano ištartas žodis įtraukiamas į 
katalogą ir prie jo užrašomos kryžminės nuorodos. Laikysena 
jis panašus į pelėdą, o veidu - į mielą meškiną, ir primena man 
geriausius mano mokyklos mokytojus - tuos, kuriems visada 
pavykdavo sudominti savo dalyku, bet niekada neapsimesdavu- 
siems, kad jie jūsų draugai. Jis perteikia žinias taip, kaip Keithas 
Richardsas gitaros rifus: parodo nepaprastus sugebėjimus, bet 
menkai tesirūpina, kaip jie gali paveikti jūsų mąstymą. 

Johno nuomone, „būsimajame pasaulyje mūsų laukia nuola- 
tinė kaita, o ne lėtas vystymasis su pertrūkiais. Kraštutiniu atveju 
tai reiškia, kad neliks beveik nieko iš turimos socialinės, techni- 
nės ir verslo infrastruktūros.“ 

Artėjame prie knygos pabaigos. Ko gi tikėjotės? 


15 skyrius 


Ateities sukrėtimas 


Kai liaunatės keistis, su jumis baigta. 
BRUCE BARTON 


Pramoninė revoliucija viską pakeitė. Ji pakeitė mūsų visuomenės 
struktūrą, švietimo sistemą, darbo sampratą ir verslo tradicijas. 
Sukūrėme infrastruktūrą, kokios niekada anksčiau nebuvo. Ge- 
ležinkeliai, sausumos ir vandens keliai, kanalizacija, uostai. Tai 
buvo naujos technologijos. Šiandien nei kelio, nei kanalizacijos 
nebelaikome technologija. Tačiau jie yra ne kas kita. Kaip man 
sakė Vintas Cerfas: „Jei užaugote su kokia nors technologija, tada 
tai ne technologija. Ji tiesiog yra.“ 

2009-aisiais Johnas Seely Brownas būriui Silicio slėnio verslo 
vadovų pareiškė, kad pramoninė revoliucija giliai įsišaknijusi jų 
aukštųjų technologijų įmonėse. Jo mintis nėra akivaizdi tiesa, bet 
ji esminė: „Įmonės struktūra ir organizacija atspindi infrastruk- 
tūros, kuria naudojantis tos įmonės sukurtos, struktūrą ir organi- 
zaciją , - pasakė jis. 

Kitaip sakant, visuomenė sukurta mūsų infrastruktūros pa- 
grindu, o ne atvirkščiai: mūsų keliai ir mokyklos formuoja mus 
daug stipriau nei mes juos. Kaip pastebi edukologas ir Abrahamo 

Lincolno gerbėjas Kenas Robinsonas, „iki XIX amžiaus pasaulyje 
niekur nebuvo valstybinio švietimo sistemų. Jos visos buvo su- 
kurtos pramoninės visuomenės poreikiams tenkinti“. 

Sukūrėme mokyklų sistemas pramoninės revoliucijos pa- 
grindu; ji prasidėjo ne dėl to, kad būtume pasiuntę žmones į mo- 
kyklą. Pramoninė revoliucija vis dar su mumis. Automobiliai iš 
esmės nesiskiria nuo buvusių viena karta anksčiau, kaip ir trau- 
kiniai, orlaiviai, keliai, geležinkeliai, oro uostai, teisinė sistema, 
mokyklos, universitetai ar valdžios sistemos. 

— Mūsų infrastruktūra siaubingai ilgai buvo pastovi, - aiškina 
man Johnas Seely Brownas, - ir jos pagrindu sukūrėme instituci- 
jas, kurioms reikia tokio pastovumo. 

— Nujaučiu, kad padėtis pasikeis, - sakau. 

- Šią akimirką matome tai, ko neregėjome niekada per visą 
civilizacijos istoriją, - tvirtina jis. - Praeityje visos infrastruktū- 
ros iš pradžių vystydavosi lėtai, kol pasiekdavo kritinę masę, o 
tada prasidėdavo itin sparti plėtra ir įsisavinimas. Galiausiai vis- 
kas nusistovėdavo ir tapdavo pastovu, kaskart ištisiems dešimt- 
mečiams, dažnai nuo septyniasdešimties iki šimto metų. Man 
įdomu, kad dabar susiformuosianti infrastruktūra vystysis eks- 
ponentiškai, nes taip vystosi technologija. 

— Ar sutinkate su Ray'umi Kurzweiliu? 

- Manau, Ray išplėtojo šią mintį iki kraštutinybės, ir jis ne- 
atsižvelgia į tai, kad technologiją varžo visuomenė. Jei nepaisote 
visuomenės, kyla grėsmė, kad eksponentinio augimo prognozė 
bus per drąsi. Tačiau taip, sutinku, kad skaitmeninė technologija 
vystosi eksponentiškai. Kyla klausimas: kaip ji ir visuomenė vie- 
na kitą paveiks? 

Kaip pavyzdį Johnas nurodo elektros įdiegimą. 

— [Tai] buvo nauja technologija, tačiau jos integracijai visuo- 
menėje reikėjo ir socialinių bei organizacinių naujovių. Neįma- 
noma tiekti elektros žmonėms, jei nėra sutarta dėl standartų ir 

energijos tiekimo būdų. JAV pradžioje buvome labai susiskai- 
dę - kiekvienas miestas ar apygarda sukūrė savo izoliuotą siste- 
mą, tačiau galiausiai atsirado bendras visos šalies standartas, pa- 
skatinęs sukurti nacionalinę elektros tiekimo sistemą. Tai buvo 
milžiniška socialinė ir verslinė naujovė. Infrastruktūra visada 
yra socialinė-techninė. 

Prisimenu pokalbius su Ricku Hessu apie saulės energiją, gal- 
būt leisiančią atsisakyti elektros tiekimo sistemos, apie tai, kad 
centralizuotos energijos gamybos viešpatavimo laikai galbūt bai- 
giasi, ir klausiu savęs: jei taip ir atsitiktų, kaip visuomenei seksis 
suvokti, kas vyksta? 

Dabartinis elektros gamybos ir tiekimo modelis tėra vienas 
nedidelis to, ką Johnas vadina „efektyvia plėtra“, pavyzdys. Tai 
reiškia, jog organizacijos plečiasi, kad sumažintų išlaidas. Jos turi 
numatyti paklausą, kad galėtų tikėtis, jog gamina reikiamą pro- 
dukcijos kiekį. Jei jos gamintų per daug, jų išlaidos nebeatitik- 
tų gaunamų pajamų, o jei per mažai, praleistų palankią progą ir 
nuviltų galutinį vartotoją. Ši knyga — tai dar vienas „efektyvios 
plėtros“ pavyzdys. Išspausdinus per daug egzempliorių, jie liktų 
neparduoti, o išspausdinus per mažai būtų praleista proga par- 
duoti daugiau. 

Bet, Johno nuomone, visa tai keičiasi. Skaitmeninės infras- 
truktūros leidžia išvengti šių senų dilemų. Pavyzdžiui, jei skai- 
tote šiuos žodžius elektroninėje knygoje, tada nebuvo beveik 
jokių egzemplioriaus fizinės gamybos sąnaudų, ir leidėjui ne- 
reikėjo svarstyti, kiek knygos egzempliorių spausdinti ir kaip 
juos pristatyti į vietą. Jie tiesiog išsiuntė jums failą. Pagaminti 
kopiją kainuoja maždaug tiek, kiek išsiųsti elektroninį laišką. 
Laimi visi. Pirkėjui niekada nekyla rūpesčių dėl to, kad visi 
egzemplioriai bus išparduoti, be to, elektroninė knyga pigesnė. 
O leidėjas, prognozuodamas paklausą, niekada nesusiduria su 
pavojumi suklysti ir išspausdinti per daug arba per mažai. Pa- 

tenkintas ir autorius, nes sumažėjus rizikai ir gamybos sąnau- 
doms padidėja honoraras. Knygos kaina tiksliau atspindi jos, 
kaip įdomaus skaitinio, vertę jums, jos nebelemia fizinės gamy- 
bos sąnaudos. 

Kita galimybė yra knygos, spausdinamos pagal pareikalavi- 
mą: įprastinė knyga pagal konkretų užsakymą vietoje skaitmeni- 
niu būdu išspausdinama ir automatizuotai įrišama. Jei prisimin- 
sime mano pokalbį su Ericu Drexleriu - jo nanogamykla vieną 
dieną gali tapti naujosios skaitmeninės infrastruktūros, prie ku- 
rios pereina visuomenė, kraštutiniu reiškiniu. Galbūt jūs skaitote 
šiuos žodžius ateityje, iš internetinio archyvo pasirinkę rankraštį, 
kurį jūsų nanogamykla (ar kokia kita naminė gamybos sistema) 
pavertė apčiuopiamu daiktu. Jei taip, perduokite savo mašinai, 
kad pažinojau jos tėvą. 

— Nežinau, ar pajutote, - teigia Johnas, - bet dabar vėl vyksta 
milžiniškas išskirtinis naujovių šuolis. Netikėtai surandame vi- 
siškai naujų gamybos būdų. Šią gamybą įgalina išplėtota skaitme- 
ninė infrastruktūra: ji leidžia žmonėms padaryti tai, kas anksčiau 
būtų buvę neįmanoma. 

Jis pasakoja man dalyvaująs projekte, kurio tikslas yra sukurti 
naujas nanodaleles, kurių savybės būtų panašios į platinos - o 
šios ištekliai vis labiau senka. 

— Prieš keletą metų dėl tokio dalyko būtų reikėję kreiptis į 
kokį nors valstybinį tyrimų centrą, kad jie to imtųsi, skirti daug 
milijonų dolerių ir daugybę darbo jėgos. O šiame neseniai pra- 
dėtame projekte dalyvauja dešimt jaunų inžinierių ir fizikų, dir- 
bančių garaže. Skaičiavimams reikalingus išteklius jie gauna per 
internetą - tiesiog kas valandą neįtikėtinai pigiai nusiperka dau- 
gybę kompiuterio galios. Jie netgi nepradėjo nuo kombinatorinio 
metodo [tai yra neišmėgino tūkstančių junginių, kad nustatytų, 
ar įmanoma gauti tinkamą junginį], bet suprojektavo tą daiktą 
nuo pirmųjų principų, tai yra stambinamuoju būdu. Juk kas, po 

galais, būtų mėginęs kurti nanodaleles garaže? Anksčiau tai būtų 
buvę nesuvokiama. O dabar tapo įmanoma. 

— Galbūt svarbiau tai, - tęsia jis, - kad dabar tereikia mažytės 
pinigų sumos. Dabar matome labai mažas ir aktyvias bendroves, 
galinčias sėkmingai pradėti verslą anksčiau neįsivaizduojamais 
būdais. Joms už nugaros nestovi savo valią primetantis investuo- 
tojas. Jos gali surinkti lėšų per draugus ir šeimą. 

Tai man primena mintį, kad į gamybą įsiskverbus informaci- 
nėms technologijoms daiktai tikriausiai atpigs, - tai pokapitalis- 
tinis pasaulis, minėtas pokalbyje su Ericu Drexleriu. 

Johnas prabyla nuoširdžiai ir primygtinai. 

— Senosios epochos bendrovės nesupranta, kodėl joms reikia 
greičiau judėti, kad nutolintų pralaimėjimą, - juokiasi jis. - Visos 
tų bendrovių tradicijos yra būtent tokios, kad trukdo joms veikti 
pasaulyje, sparčiai kuriančiame naujoves. Tvarka, kurios jos lai- 
kosi, ir jų įsitikinimai remiasi pastovumo prielaidomis. Beveik 
nėra bendrovių, įsteigtų seniau nei prieš dvidešimt metų, bet su- 
kirptų tokiam pasauliui. Netgi, sakyčiau, jam nėra pasiruošusios 
bendrovės, įsteigtos prieš penkerius metus. 

Brownas kartu su knygos „Traukos galia“ (The Power of Pull) 
bendraautoriais atvirai perspėja: „Pasaulis aplink jus keičiasi. 
Tiesą sakant, tai, ką darėte, kad pasiektumėte dabartinę padėtį, 
nebetiks jai išlaikyti.“ Jie tai vadina „Didžiąja permaina“. Ji jau 
dabar visais atžvilgiais vyksta visuomenėje. Ypač švietimo įs- 
taigoms kyla sunkumų mėginant suprasti „greitai kintančius 
mokymosi poreikius. Kaip 2006-aisiais pasakė Kenas Robin- 
sonas, „pagalvokite - vaikai, šiemet pradedantys eiti į mokyklą, 
2065-aisiais išeis į pensiją. Niekas net nenutuokia, kaip pasaulis 
atrodys po penkerių metų. Tačiau mes turime juos lavinti taip, 
kad jie tiktų tam pasauliui.“ 

Pasakoju jam, ką Naujojoje Zelandijoje plaukiant į Karalienės 
Karolinos įlanką man sakė Vicki Buck: „Baiminuosi, kad švieti- 

mo sistema gauna kūrybingus, lakios vaizduotės vaikučius ir mė- 
gina suteikti jiems paklusnumo, nuolankumo ir drausmės. Ma- 
nau, tokiais laikais, kai tiems vaikams tikriausiai reiks susikurti 
darbo vietas, tai baisu.“ 

Johnas sutinka. 

- Pats mokymas vyksta pagal fabriko modelį. Sudarote su- 
gebėjimų sąrašą. Jums sakė, kad jie kada nors bus naudingi. Kas 
atsitinka, kai atsiduriate pasaulyje, kur sugebėjimas reikalingas 
penkerius metus, o ne šešiasdešimt? Dabartinės švietimo įstaigos 
tapo beveik beprasmės. 

Ir ne tik švietimo. 

— Vyriausybės lenktyniauja, mėgindamos susivokti pasaulyje, 
kur socialiniai ir ekonominiai pokyčiai smarkiai viršija įstatymų 
leidėjų ir netgi diktatorių valdžios galią, - tvirtina jis. - Dabar 
vyksta kitoks žaidimas, ir daug kam dar reikės išmokti jį Žaisti. 

Pasaulis, kuriame užaugau, ima atrodyti atgyvenęs, ir supran- 
tu, kad su savo išsilavinimu negavau beveik nieko, kas padėtų 
pasiruošti ateičiai, kuriamai ne statiškos pramoninės, o ekspo- 
nentiškai besivystančios informacinės infrastruktūros pagrindu. 
Buvau parengtas dirbti centralizuotos gamybos organizacijoms - 
jų reikmėms mane pritaikė pramoninė švietimo sistema. Kas 
bus, kai pasaulio infrastruktūra pasikeis į tinklinę, kai gausybė 
produkcijos bus prigaminama vietoje? 

Johno žodžiai manęs nedžiugina, jie truputį baugina. Ne dėl 
to, kad manyčiau, jog kuri iš tų naujovių yra blogas sumanymas; 
paprasčiausiai nesijaučiu pasiruošęs. Atrodo, visa tai ateina per 
greitai. Beveik imu tikėtis, kad išėjęs iš Johno kontoros jau rasiu 
pasaulį, virtųsi kažkokia ateities visuomene, ir neturėsiu supra- 
timo, kaip joje elgtis. Galbūt manyje lengvu pavidalu pasireiškia 
sociologo Alvino TofHlerio pastebėtas reiškinys — „ateities sukrė- 
timas“. Apibendrinant - pasikeičia tiek daug dalykų ir taip grei- 
tai, kad pokyčiai nebetelpa į galvą. 


351 


OPTIMISTO KELIONĖ Į ATEITĮ 


Vadinasi, kad pradėčiau mąstyti naujaip, turiu dar ir rasti 
būdą priimti pokyčius kaip normalų dalyką, ne kaip išimtį, ir 
suvokti, kad visuomenė, nuo pramoninės revoliucijos laikų gy- 
venusi palyginti stabiliai, per mano gyvenimo laikotarpį patirs 
esminių permainų. Jei pereisime prie eksponentiškai besivystan- 
čios infrastruktūros, tada turėsiu išmokti nuolat išmesti idėjas iš 
galvos. 


P 


Ar kada patyrėte išsiskyrimo kančias? Kalbu apie tą siaubingą 
sąžinės perkratymo laikotarpį, kai žinote, jog tai neveiksmin- 
ga, bet klausiate savęs, ar tikrai suteikėte kitai pusei progą, ar 
pakankamai stengėtės, arba nerimaujate, kad tą akimirką, kai 
liksite vieni, suprasite, kad sumanymas likti vienumoje bepro- 
tiškas. Tačiau jei pasielgiate teisingai, tada liūdite dėl netekties, 
bet jums kažkodėl palengvėja, tarsi naujiems vėjams papūtus. 
Tai, ko šie santykiai jus išmokė, padės kitus santykius padaryti 
geresnius, ar ne? 

Man atrodo, dabar taip atsitiko man ir pramoninei kapitalis- 
tinei visuomenei, kurioje užaugau. Baisu su ja išsiskirti. Taip ilgai 
buvome kartu. 

- Gali atsirasti ištisa nauja sistema, kur jus vis labiau apibrėš 
ne tai, ką turite, o tai, kas esate, ką sukūrėte ir kuo pasidalijote, 
ir ką vėliau tuo naudodamiesi sukūrė kiti, - teigia Johnas. - Jei 
pažiūrėsite, kas vyksta nanotechnologijos ir kompiuterių srity- 
se, medicinoje, pamatysite, kad ten vis sparčiau gerėja gebėjimai, 
įgyjami už vis mažesnę kainą, ir taip pat - kad išryškėjo tenden- 
cija vertinti jus ne pagal tai, kiek turite, bet pagal tai, kiek naujo- 
vių sukuriate. Jūsų gerovė labiausiai priklausys nuo vieno suge- 
bėjimo: polinkio ieškoti. Tai neįprasta. Šis polinkis nelaikomas 

XX amžiaus sugebėjimu, bet jis vis labiau gali būti laikomas XXI 
amžiaus sugebėjimu. 

Dabar man nebaisu, bet imu jaudintis. Ima atrodyti, kad min- 
tis išsiskirti buvo teisinga. 

- Dabar pateksime į pasaulį, kur visi galėsime gyventi, turėda- 
mi galbūt daug mažiau pinigų, nei buvome įpratę, ir tada vis dau- 
giau žmonių išsivaduos iš kai kurių XIX ir XX amžiaus kapitalisti- 
nių pažiūrų ir nebelaikys jų vieninteliu gyvenimo pagrindu. Tačiau 
jei pasaulis dabar šitaip didina greitį, tada jūsų gera savijauta pri- 
klausys nuo sugebėjimo priimti pokyčius, o ne nuo jų vangstytis.. 

- Daugeliui žmonių ir organizacijų dėl to bus nelengva, ar 
ne? - klausiu. 

- Čia yra esminių prieštarų, ir pagrindinis klausimas yra - 
kaip pakeisite institucijas, kad prisitaikytumėte. Šiandien pa- 
grindinis iššūkis yra ne technologinės, bet institucinės naujovės. 
Mums reikia pradėti kurti naujoviškas institucijas, įstengsiančias 
neatsilikti nuo informacijos amžiaus. 

Mano nuomone, tai stipri mintis. Mano kelionės tikslas buvo 
susipažinti su technologinėmis naujovėmis (nuo asmeninės ge- 
nomikos iki naujų būdų aptverti galvijų ganyklas), tačiau Joh- 
nas teigia, kad tikrosios naujovės bus visuomenės organizavimas 
pagal 'šias idėjas. Turime išsiskirti su pramonine revoliucija ir 
pagaliau užmegzti su informacijos amžiumi deramus santykius, 
pagrįstus nuolatiniu idėjų vystymusi, o ne banko sąskaitose pa- 
dėtais pinigais. 

Jis užbaigia pokalbį tokiu pasakojimu: 

— Manęs paklausė, dėl kokios per pastaruosius tris šimtmečius 
atsiradusios naujovės žmonija daugiausia praturtėjo. Žinojau, 
kodėl jie manęs to klausia: manė, kad kalbėsiu apie mikroproce- 
sorių, ir aš juos baisiai nuvyliau. Atsakiau: „Naujovė, labiausiai 
praturtinusi žmoniją, yra ribotos atsakomybės bendrovė, nes ji 
leidžia kaupti, investuoti ir, paėmus naujų paskolų, didinti turtą, 

bet prisiimti tik ribotą atsakomybę.“ Būtent ši viena naujovė iš 
tikrųjų išlaisvino XIX ir XX amžių galią. Ar ne keista, kad šian- 
dien, kalbėdamas apie naujoves, beveik nieko negirdi apie insti- 
tucines naujoves“ 

Trečiasis žingsnis į naująją mąstyseną jau žengtas. Anksčiau 
galia būdavo suteikiama iš viršaus, o dabar ji vis dažniau taps 
mums visiems prieinama. Hierarchijos nyksta, jas keičia tinklai. 
Nesirūpinkite, ar jus paaukštins, rūpinkitės platinimu - tai tinka 
ir žmonėms, ir organizacijoms, ir šalims. Šią mintį tiksliai išreiš- 
kė rinkodaros guru Sethas Godinas: 


Pradėjome nuo gamyklos idėjos: jei turėtumėte našiai veikiančią 
gamyklą naujovėms štampuoti, galėtumėte pakeisti pasaulį. Tada 
perėjome prie televizijos idėjos: jei turėtumėte pakankamai galin- 
gą garsintuvą, pakankamai dažnai patektumėte į televiziją ir galė- 
tumėte nupirkti pakankamai reklamos, galėtumėte laimėti. O da- 
bar turime šį naują vadovavimo modelį: permainas sukeliame ne 


pinigais ar galia, išjudinančia sistemą, bet vadovaudami. 


Man patinka mintis, kad jūsų asmens vertė būsimoje visuo- 
menėje priklausys nuo to, kiek žmonių įkvėpsite, o ne kiek pini- 
gų turėsite. Turtuoliai bus turtingi ne dėl to, ką turi. Geriausias 
palikimas ir naudingiausias įgyjamas dalykas bus tai, ką Johnas 
vadina „polinkiu ieškoti“. Netikėta, bet pinigų vertė mažėja, o 
gero klausimo vertė auga. 

Tad ko norėtumėte paklausti? 


[P] 


Paskutinė vieta, kur lankausi ieškodamas būdų mąstyti naujaip, 
yra keletas kontorų, įsikūrusių aukštai virš judrių Niujorko gat- 

vių. Susitinku su žmogumi, kuris, kaip pats pripažįsta, anksčiau 
buvo apimtas šiokių tokių kliedesių. 

2002-ųjų vasarį jis klausytojams, vieniems svarbiausių pasau- 
lio mąstytojų, pareiškė: „Atrodo, tuo metu galėjau nesąmoningai 
tikėti esąs tarsi verslo didvyris. Turėjau šią bendrovę, kurtą pen- 
kiolika metų [...]. Ji neseniai buvo pradėjusi viešai siūlyti akcijas, 
ir rinkoje imta sakyti, kad ji atrodo verta dviejų milijardų dole- 
rių. Šis skaičius man iš tikrųjų buvo nesuvokiamas.“ 

Bet tada dot com burbulas“ sprogo, ir prasidėjo siaubingas 
žlugimas. „Dėl verslo išgyvenau aštuoniolika pragariškų mė- 
nesių. Viskas, ką buvau sukūręs, subyrėjo mano akyse. [...] Per 
aštuonerius metus trukusius kryžiaus kelius priėmėme šimtą 
penkiasdešimt darbuotojų. [...] Per dieną atleidome tris šimtus 
penkiasdešimt žmonių, o iš viso per tas „skerdynes“ darbą pra- 
rado tūkstantis mano bendrovių darbuotojų. Jaučiausi šlykščiai. 
Mano paties grynasis turtas sumažėdavo maždaug milijonu do- 
lerių per dieną, aštuoniolika mėnesių kasdien. Bet daug blogiau 
buvo tai, kad mano savivertė beveik visai sumenko. Man ant kak- 
tos buvo aiškiai parašyta: nevykėlis. Prisiminęs labiausiai bjau- 
riuosi tuo, kad, po šimts, leidau taip susieti asmeninę laimę su 
tuo verslo reikalu.“ 

Šiandien Chrisas Andersonas tikrai daug laimingesnis. Jam 
pavyko išgelbėti savo žurnalų leidybos verslą, o paskui jį par- 
duoti, ir pirmą kartą per daug metų jis turėjo daug laisvo laiko. 
Andersonas vėl pradėjo skaityti: „Kad tave šimtas keturiolika! 
Paaiškėjo, kad esama tiek nuostabių naujų mąstytojų. Tai mane 
išjudino.“ Šis atradimas paskatino jį įsigyti „Technologijos, pra- 
mogų ir projektų“ (TED) konferenciją ir tapti jos kuratoriumi. 
Andersoną nustojo dominti pinigai, jis susidomėjo kita valiuta - 


* Dot com burbulas - 1995-2000 m. kilęs internetinių bendrovių akcijų burbulas. Interneto sve- 
tainių adresų raidės .com (angliškai tariama „dot komí, t. y. „taškas kom“) buvo tokių bendrovių 
pavadinimuose (vert. past.). 

idėjomis. Jis iš naujo atrado tai, ką Johnas Seely Brownas vadina 
„polinkiu ieškoti“. 

Mums susėdus kalbėtis, Chrisas paaiškina, kad TED kon- 
ferencijos scena skirta „žmonėms, galintiems pasiūlyti akinius, 
pro kuriuos pasaulis atrodo kitaip“. Chriso užsidegimas beveik 
vaikiškas, taip pat jis ir atrodo. Jam ką tik suėjo penkiasdešimt, 
bet šis žmogus kelia nesenstančio įspūdį. Iš toliau nesunkiai ga- 
lėtum pamanyti, kad jam neseniai sukako dvidešimt. Jam būdin- 
gas atvirumas matyti iš laikysenos ir švelnios balso intonacijos, 
taip pat iš to, kad jam patinka ir susidurti su idėjomis, ir į jas 
gilintis. Chrisas mąslus, bet ne rimtas, energingas, bet ne agre- 
syvus, draugiškas, bet nesiekia būtinai susidraugauti. Iš pradžių 
man pasirodo, kad jis lyg tuščia drobė, bet daugiau pakalbėjęs 
pakeičiu nuomonę. Ši drobė ne tuščia: jis nuolat keičiasi, noriai 
pradeda piešinį iš naujo, kai gauna naujų žinių. 

Chrisas ir jo grupė kasmet surenka kažkiek žmonių, labiau- 
siai pasaulyje galinčių mums padėti nusikratyti pančių, ir kiek- 
vienam duoda aštuoniolika minučių, kad jie pasakytų pasauliui, 
kaip supranta tam tikrus dalykus. 2006-aisiais paskaitas pradėta 
skelbti internete, ir šimtai milijonų parsisiuntimų liudija, kaip 
žmonės trokšta naujo požiūrio į pasaulį. TED nesireklamuoja, ži- 
nia apie konferenciją sklinda iš lūpų į lūpas, ir nesunku suprasti, 
kodėl. TED idėjos būna čia nesuprantamos, čia daug žadančios, 
tai baisios, tai smagios - jomis tiesiog neišeina nesidalyti. 

Kadangi idėjos čia pačios drąsiausios, o paskaitos trumpos, 
pranešėjams tenka nušlifuoti savo pranešimus, ir kadangi inter- 
nete milijonai žiūrovų, čia nėra vietos akademiniam sausumui. 
2007-aisiais statistikas Hansas Roslingas (jo mintis apie pasau- 
lio gyventojus apsvarsčiau vaikštinėdamas sausakimšomis Malės 
gatvėmis) kandžiai užsipuolė šalių skirstymą į „išsivysčiusias“ ir 
„besivystančias“... o tada prarijo durtuvą, nes ginklo rijimas yra 
„kultūrinis simbolis, tūkstančius metų įkvėpdavęs žmones mąs- 

tant peržengti ribas, kurios atrodė savaime suprantamos“. Štai 
kokia ta TED. 

Taip pat svetainėje TED.com galima pažiūrėti Juano Enriguezo 
paskaitą apie artėjantį genomikos amžių, Ray aus Kurzweilio didė- 
jančios grąžos dėsnio trumpą pristatymą ir išvysti Hodą Lipsoną, 
demonstruojantį robotus, turinčius savimonę. Galite pamatyti, 
kaip Kenas Robinsonas siūlo persvarstyti, ko mums reikia iš švie- 
timo sistemų, Stevenas Pinkeris praneša, kad pasaulyje sumažėjo 
žiaurumo, o dar galite pažiūrėti, kaip Robertas Wrightas aiškina, 
kodėl tai įmanoma, ir dar daugybę kitų pranešimų, galinčių pa- 
keisti jūsų mąstymą ir priversti pažvelgti į pasaulį nauju žvilgsniu. 

Atvykau pasimatyti su Chrisu, nes parinkdamas TED paskai- 
tų temas jis turbūt susiduria su daug daugiau naujų idėjų nei bet 
kas kitas pasaulyje, ir turi jose kažkaip susigaudyti. Klausiu, kaip 
jis sujungia viską į visumą. 

- Esu kelyje, kaip ir visi, - atsako jis. - Yra toks labai nuobodus 
požiūris į pasaulį: „kas nors vis atsitinka, ir iš esmės istorija — tai 
vienas įvykis po kito. Tai mintis, kad iš tikrųjų apie ateitį nedaug 
tepasakysi, nebent tiek, kad ji tikriausiai nebus tokia gera, kaip 
manai. Bet atsiranda ir naujų srovių, tokių kaip Ray aus Kurzwei- 
lio „didėjančios grąžos dėsnis“: mintis, kad idėjoms natūraliai bū- 
dinga vienai kitą paremti. 

Kaip ir Johnas Seely Brownas, Chrisas pastebėjo, kad pasta- 
raisiais metais naujovių tempas pagreitėjo. 

- Žmonija pirmą kartą užmezgė tiek ryšių, todėl pažinimo ir 
idėjų kūrimo sparta nepaprastai išaugo, - tvirtina jis. - Tai vyksta 
šimtuose veiklos sričių. 

Kaip pavyzdį jis nurodo TED paskaitų kokybę, pagerėjusią 
nuo tada, kai konferencija pateko į internetą. 

- Pranešėjai stebi kitus pranešėjus ir daug daugiau laiko nei 
bet kada anksčiau skiria pasiruošti. - (Man kyla klausimas - kiek 
jų ima ginklų rijimo pamokas?) - Labai džiaugiuosi matydamas, 

kaip tie žmonės varžosi. Pradėjau sakyti: „Žiūrovai skatina nau- 
joves.“ Ir šis reiškinys būdingas ne tik TED. 

Chriso nuomone, technologija ne atima iš mūsų žmogišku- 
mą, bet padeda iš naujo jį atrasti. Juk kas gali būti žmogiškes- 
nio nei „Ypatingųjų šokėjų legionas“, minėtas mano pokalbyje su 
Vintu Cerfu, - vaikai, susibūrę į šokėjų trupę ir sukūrę naujus 
šokio judesius pagal vienas kito šokį (jų įrašai nuolat būdavo pa- 
skelbiami YouTube). Jie pasirodė 2010-ųjų TED konferencijoje 
Long Biče, Kalifornijos valstijoje. 

- Beveik neabejojame, kad TED žiūrovų auditorija daugiau- 
sia pasipildo paaugliais ir žmonėmis nuo dvidešimties iki trisde- 
šimties, - teigia Chrisas. - Daugelis žmonių baiminasi, kad auga 
nauja karta nesmalsių ir ne itin darbščių dykūnų, bet daugybė 
dalykų rodo, kad yra priešingai. Gausėja ryšių, todėl keičiasi au- 
gančios kartos psichologija; jie iš tiesų mano, kad gali pasauliui 
daryti įtaką. 

— Vadinasi, jie ne tik smalsūs, bet ir mano, kad gali šį tą nu- 
veikti? 

— Visai teisingai. Manau, keičiasi nuomonė apie tai, kokį vaid- 
menį galima atlikti ryšiais susietame pasaulyje. O jie tuo tiki, nes 
tai tiesa. 

- Ar tai nuteikia jus optimistiškai? - klausiu. 

— Nežinau, ar ateitis bus geresnė, - atsako Chrisas. - Bet, 
mano nuomone, labai tikėtina, kad ji tokia bus, ir kiekvienas gali 
šį tą nuveikti, kad tą tikimybę dar padidintų. Žinoma, visai gali 
būti, kad ateitis bus išties baisi. Manau, ateitis bus pastatyta ant 
kortos, ir, mano galva, visi sveikai mąstantys turėtų dalyvauti šia- 
me lošime, mėginti pagerinti rezultatą. 

Man išeinant, Chrisas paklausia apie mano krepšį su saulės 
elementais. Paaiškinu jam šią technologiją ir papasakoju, kad Ko- 
narka principas yra pigi energijos gamyba tose vietose, kur nėra 
centralizuoto elektros tiekimo. 

- Nuostabu! - sušunka jis. — Neįtikėtina. Pasakiška. Tiek 
daug dalykų, panašių į šį, gali išties sujaudinti. 

Prie durų jis klausia: 

- Ar žinote kitos TED konferencijos pavadinimą? 

- Ne. 

- Nutarėme pavadinti ją „O dabar - geros naujienos“. 


[P] 


Išėjęs pasivaikščioti po Manhataną, prisėdu ant Niujorko vie- 
šosios bibliotekos laiptų ir stebiu praeivių minią. Šiandien saulė 
kepina. Ar jau gavau tai, dėl ko atėjau, ar jau žengiau paskutinj 
žingsnį naujosios mąstysenos link? Po pokalbio su Chrisu galvo- 
je nesiliauna kirbėti kažkokia mintis. 

Žiūrėdamas į minią, dažnai nustembu, pagalvojęs, kad kiek- 
vienas joje yra asmenybė, turi sąmonę, nepakartojamą istoriją. 
Kartais pabandau įsivaizduoti, kokia ta istorija galėtų būti. Bet 
šiandien susimąstau apie mūsų bendrą istoriją ir jos pasakotojus. 
Visi turime asmeninį pasakojimą, bet kas rūpinasi žmonijos isto- 
rija? Turime daugybę biografų (jie vadinami istorikais), bet kas 
rašo scenarijų kitai serijai? 

Mąstau apie pasaulį, kuriame užaugau, ir prisimenu pasa- 
kojimą apie ateitį, kurį buvau įpratęs girdėti iš politikų, taip pat 
atspindimą žiniasklaidoje. Tai, ką pamačiau kelionėje, man ne- 
padeda - nukabinu nosį. Mano supratimu, mes pasakojame sau 
tokią istoriją: „Ką darysi - toks gyvenimas. Ateityje nebus labai 
gerai (ypač jei balsuosite už tą žmogų), senomis dienomis buvo 
geriau, turite pasirūpinti savimi, pasaulis Žiaurus ir nesaugus, 
jūsų darbui gresia pavojus, po jūsų gimusi karta - pavojingi lau- 
kiniai, viskas per greitai mainosi, niekuo negalite pasitikėti.“ 

Blogiau tai, kad ši istorija, atrodo, beveik nesikeičia. Neprisi- 

menu laikų, kada ji nebūtų buvusi pasakojama, ir kai pagalvoju 
apie ją, pajuntu, kaip giliai ji įsiskverbusi į mano mąstyseną. Ne- 
jučia imu priekaištauti aplankytiems žmonėms dėl optimizmo, o 
save smerkti dėl naivumo, kad leidau sau juo persiimti. 

O tada galvoje lyg fejerverkas pratrūksta kelionės į naująją 
mąstyseną finalas. 


16 skyrius 


Ką rodo genai? 


Sekdami paskui saulės šviesą, palikome Senąjį Pasaulį. 
KRISTUPAS KOLUMBAS 


v 


Keturiuose žemynuose nukeliavau daugiau nei šešiasdešimt 
tūkstančių mylių, kalbėjausi su daugiau nei trisdešimt genijų, 
susitikau keturis robotus, dalyvavau dviejuose siaubinguose po- 
kalbiuose su kompiuteriais. Mąsčiau apie nemirtingumą, kapi- 
talizmo pabaigą ir naują Žmogaus evoliucijos epochą. Pakeliui 
pabuvojau povandeniniame ministrų kabineto posėdyje, padėjau 
sukurti naują kokteilį, mačiau erdvėlaivius, Australijos gilumoje 
man uždavė širdį, susiradau porą naujų draugų, o kartą buvau 
netoli mirties (ačiū tau, Tracy). Aš jau kitas Žmogus nei buvau 
pradžioje. 

Dabar sėdžiu savo rajono parke, iškilusiame virš Londono. Čia 
pat už manęs yra vieta, kur 1795-aisiais Britų admiralitetas pastatė 
optinio telegrafo stotį, skirtą pakrantę ir sostinę jungusios linijos 
signalams perduoti. Nuo 1795-ųjų ryšių priemonės labai pasikei- 
tė. Man ant kelių guli kompiuteris, apdaužytas ir purvinas po ilgų 
kelyje praleistų valandų. Prisijungęs mobilųjį telefoną kaip belai- 
dį modemą, naršau po internetą. Konkrečiau - ką tik prisijungiau 

prie 23andMe svetainės ir dabar skaitau savo „genetinę charak- 
teristiką“. Šią asmeninės genomikos bendrovę finansuoja Google, 
ir Sergejus Brinas jos padedamas tiria Parkinsono ligą. 

Prieš keletą savaičių bendrovė atsiuntė man plastikinę tūbelę, 
aš pripildžiau ją seilių ir grąžinau bendrovės laboratorijoms. Iš 
seilių jie pririnko skruosto ląstelių, o iš tų ląstelių išgavo mano 
DNR ir tada ją daug kartų padaugino. Paskui mano DNR mole- 
kulių sintetines kopijas sukarpė ir paskleidė ant „DNR mikrogar- 
delės“ tai yra stiklo plokštelės, prie kurios paviršiaus pritvirtinti 
milijonai DNR pavyzdžių. 

DNR pavyzdžiai - tai veidrodiniai atvaizdai tų žmogaus ge- 
nomo vietų, kuriose, kaip žinoma, yra genetinių žymenų, galin- 
čių parodyti, jog esate imlus tam tikroms ligoms, taip pat paro- 
dyti tikimybę, jog turėsite tam tikrą požymį, ar padėti atskleisti 
jūsų kilmę. Kadangi DNR sudedamosios dalys noriai sukimba iš 
anksto nulemtais būdais, mano genetinio kodo kopijos tvirčiau 
ar silpniau prisitvirtino prie tų pavyzdžių, leisdamos bendrovei 
nustatyti, kokius genetinius žymenis turiu, ir iškelti hipotezes 
apie jų reikšmę mano sveikatai. Apie genų ir aplinkos sąveiką dar 
daug ko nežinome, todėl 23andMe kiekvienam rezultatui nuro- 
do pasikliovimo įvertį (kuo jis aukštesnis, tuo labiau jie pasitiki 
atlikta analize). 

Kadangi turiu vieną genetinį žymenį, pasak 2007-aisiais vo- 
kiečių atlikto tyrimo, susijusį su Tureto (Tourette) sindromu, 
23andMe man praneša, kad galbūt yra padidėjusi rizika, jog jis 
man pasireikš, nors šiai prognozei jie nurodo pasikliovimo įver- 
tį, lygų vienetui (didžiausias būtų keturi). Dviejų žvaigždučių 
kategorijoje nurodyta, kad galbūt yra padidėjusi ir „savaiminio 
tremoro“, „Hašimoto ligos“ bei „Šiogreno sindromo“ rizika. Pa- 
sikliovimo įvertį, lygų trims, bendrovė suteikia analizei, pasak 
kurios egzistuoja didesnė už vidutinę rizika, jog susirgsiu astma, 
atopiniu dermatitu ir lėtine limfocitine leukemija. 

Visa tai nuteikia liūdnai, bet kai pasigilinu daugiau, paaiškėja, 
jog rizika, kad vidutinis gyventojas susirgs šiomis ligomis, yra 
maža, ir kad man priskirtas „didesnis už vidutinį imlumas vis 
tiek rodo mažą riziką. Be to, daugybė tyrimų, siejančių konkre- 
čius genus su ligomis, yra preliminarūs, dar ne galutiniai. 

Kai kurių ligų rizika man yra padidėjusi, bet kitų - sumažė- 
jusi, tarp jų ir plaučių vėžio bei melanomos. Atrodo, palyginti 
su vidutiniu žmogumi, mažiau tikėtina, kad tapsiu priklausomas 
nuo nikotino, bet tikėtiniau, kad įniksiu į heroiną, jei jo pamė- 
ginčiau. Taigi geriau nebandysiu. š 

Daugiau dėmesio skiriu rizikai, pažymėtai keturiomis žvaigž- 
dutėmis (nors ir čia yra išlygų). Ko gero, mano silpnoji vieta yra 
sėdynė. Atrodo, palyginti su vidutinioku, 1,47 karto tikėtiniau, 
kad susirgsiu prostatos vėžiu, taip pat 1,43 karto - storosios žar- 
nos vėžiu. Dėl to mažiau nerimauju. Žinojimas - jėga, ir aš dabar 
galiu imti iniciatyvą į savo rankas ir sumažinti abiejų šių ligų ri- 
ziką paprastais gyvensenos sprendimais. Pavyzdžiui, žuvies var- 
tojimas siejamas su mažesne prostatos vėžio rizika, o aš mėgstu 
žuvį. Taigi reikia daugiau lašišos (jei ji atsakingai užauginta). Be 
to, pasistengsiu reguliariai pasitikrinti, kad jau pradinėje stadijo- 
je būtų nustatyta, jei atsirastų kas bloga. 

Tiesą sakant, perskaityta informacija man daro mažesnį įspū- 
dį, negu kelias, kuriuo ji mane pasiekė. Tai, ką skaitau, yra geno- 
mo duomenys (jie man primena apsilankymą Harvardo medi- 
cinos mokykloje pas Georgeą Churchą), gauti taikant tam tikrą 
biologinę nanotechnologiją (mintyse atgyja Palo Alto kavinėje 
įvykęs pokalbis su Ericu Drexleriu). Ant žolės šalia guli iš Konar- 
ka gautas krepšys su įtaisytu organiniu lanksčiu saulės elementų 
moduliu (jį Niu Bedforde išspausdino „didelis spausdintuvas“), 
įkrovusiu mobilųjį telefoną, kuris dabar man leido prisijungti 
prie interneto (vienas iš interneto tėvų - Vintas Cerfas; su juo 
mačiausi Vašingtone). Prisiminęs pokalbį su Ray'umi Kurzweiliu 

apie eksponentinį augimą, suprantu, kad visos šios technologijos 
prieš dešimt metų būtų kainavusios milijonus dolerių. Kažkur 
mano kompiuteryje yra Hodo Lipsono suprogramuotos smege- 
nys, galinčios „ieškoti tiesos“, - jos mane sužavėjo Itakoje. Gavęs 
tinkamų duomenų, mano paprastas nešiojamasis kompiuteris 
dabar gali įgyti naujų žinių. 

Pro debesį žvilgtelėjus saulei, pagalvoju apie tai, ką sužinojau 
apie priešinimąsi klimato kaitai. Žiūrėdamas į dangų, prisime- 
nu Klauso Lacknėrio mašinas, galinčias iš oro paimti CO.. Prisi- 
menu, kad įvaldžius sintetinę biologiją tą CO, galima panaudoti 
kaip žaliavą gaminti skystiesiems degalams, galintiems pakeisti 
benziną. Galbūt tokiais degalais vieną dieną bus varomi tokie 
erdvėlaiviai, kokius mačiau Mohave? Pagalvoju apie Vicki Buck 
ir jos dumblius, fiksuojančius anglį, taip pat „Juodąją šmėklą“, 
paverčiančią biomasės atliekas naudingais produktais, tarp jų - 
anglį kaupiančiomis medžio anglimis. Palietus žolę, mintyse iš- 
kyla kelionė per Australijos krūmynus su Bruceu ir Tony'u, taip 
pat tvoros, skiriančios apaugusius plotus nuo plikos dirvos, - šis 
skirtumas rodo, kaip veikia žemės ūkio sistema, grąžinanti Aus- 
tralijos ūkiams biologinę įvairovę ir padaranti juos pelninges- 
nius, o kartu padedanti sekvestruoti dirvoje anglį. 

Sėdėdamas ant šios kalvos ir rašydamas šiuos žodžius, žinau, 
kad mačiau tik mažytę dalelę dabar kuriamų naujovių, ir dar ma- 
žesnę dalį būsimų naujovių. Žinau, kad pažanga vyksta sparčiau, 
nei bėgioja parolimpinių žaidynių dalyvis Oscaras Pistoriusas — 
tas, dėl kurio anglies pluošto protezų teisėjai išsigando, kad jis 
turi „neteisingą pranašumą . Turiu susitaikyti su mintimi, kad 
ši knyga jau yra istorinis dokumentas. Tai ne pozuojant tapytas 
portretas, o veikiau įvykių sūkuryje padaryta susiliejusi sparčiai 
atsinaujinančio pasaulio nuotrauka. 

Knygoje „Kuriančios mašinos“ nanotechnologas Ericas Drexle- 
ris pradeda svarstymus apie ateitį trimis klausimais: kokias gali- 
mybes turime? ką pasieksime? ko norėtume? Į pirmąjį klausimą, 
atrodytų, lengva atsakyti. Jei išmoktume valdyti kiekvieną mate- 
rijos atomą, biologinius mechanizmus ir kompiuterių suteikiamą 
galią, tada iš tiesų liktų labai mažai dalykų, mums neįmanomų 
fiziškai (ir juo labiau praktiškai). Klimato kaitos problema? Jau 
sugalvota, kaip ją išspręsti. Energijos krizė? Nieko baisaus - pa- 
sirašykite čia. Daugiau maisto produkcijos? Kodėl anksčiau ne- 
klausėte? Atostogos kosmose? Dalyvaukite mūsų nuolaidų prog- 
ramoje dažnai keliaujantiems klientams. Pigesnė ir kokybiškesnė 
gamyba pritaikant nanotechnologiją? 

Mes dabar dėl to dirbame. 

Tačiau klausimas, ką pasieksime, yra visai kitas reikalas. Mūsų 
pasiekimai labai priklausys nuo to, ko kartu nuspręsime norintys. 
Kažkada Georgeas Churchas Harvardo medicinos mokykloje 
per mudviejų pokalbį apie asmeninę genomiką sakė: „Iš tikrųjų 
vienintelis dalykas, verčiantis ilgam atidėti tokią mediciną, yra 
noras. Kyla klausimas - ar mes motyvuoti?“ 

Tačiau noro neturėjimas - ne vienintelis mūsų trūkumas. 
Kartais pernelyg greitai patikime nerūpestingai duotu technolo- 
gijos pažadu. Optimistinis požiūris į technologiją visais laikais 
turėjo gausybę šalininkų, sakančių, kad kita mokslo revoliucija 
pranašauja aukso amžių. Pretenzingiausieji iš jų tiki, kad tech- 
nologija gali įveikti bet kokius sunkumus. Man už nugaros esan- 
čioje vietoje pastačius optinio telegrafo stotį, po dvejų metų Britų 
enciklopedija drąsiai pareiškė, kad tinklai, kuriems ta stotis pri- 
klauso, greitai padės išspręsti šalių ginčus per kelias valandas, o 
ne per kelerius metus. Nuo tada per konfliktus žuvo du šimtai 
milijonų žmonių. 

Kita vertus, per savo kelionę mačiau daug dalykų, nuteikusių 
mane optimistiškai. Sužinojęs apie Georgeo Churcho veiklą me- 
dicinos srityje, turbūt negali nenusišypsoti. Jis kuria priemones, 
galinčias išgelbėti milijonus gyvybių (nors kaip 23andMe moks- 
linis konsultantas jis iš dalies atsakingas už tai, kad žus dar kelios 
žuvys, - dabar jų valgysiu daugiau). Susitikęs su Klausu Lackne- 
riu, turbūt negali nepajusti vilties kibirkštėlės, kaip ir pamatęs 
Carbonscape „Juodąją šmėklą“ ar supratęs, kad nanotechnologija 
gali paskatinti revoliuciją energijos gamybos, sveikatos priežiūros 
ir sanitarijos srityse. Neseniai mano redaktorius paprašė surašyti 
dalį kelionėje atrastų dalykų, kad sudomintų knyga pardavimo 
skyrių. Daug negalvodamas parašiau: 


Iš paciento kamieninių ląstelių jau užauginamos atsarginės 


kūno dalys. 
Dėl bionikos „neįgalieji“ greitai galės mus visus nurungti. 


Scena iš filmo „Imperija duoda atkirtį (The Empire Strikes Back), 
kurioje Lukas Skaivokeris atgauna ranką, jau tapo tikrove. 


Mokomės perprogramuoti ląsteles - gydyti ligas iš vidaus. 


Visi gyvename ilgiau, o sveikatos srityje mažėja skirtumas tarp 


viso pasaulio turtingųjų ir vargšų. 


Genomikos revoliucija reiškia, kad vaistai, kurių šiandien 


negalime vartoti, galės patekti į rinką (ir vaistai turėtų atpigti). 
Galime sustabdyti pandemijas (net ir sukeltas bioteroristų). 


Iškastinio kuro netrūks, bet mes jį gaminsime ne iš 


suakmenėjusių iškasenų (ir jis nedidins atmosferoje CO, kiekio). 

Pagaliau pasirodys saulės energija. Prasideda revoliucija, 


išvaduosianti nuo elektros tiekimo sistemos. 


Įvaldę gyvybės galią, gaminame viską nuo vaistų iki plastiko - 
įkinkius bakterijas, gamyba atpigo. 


Nanotechnologija gali viską pakeisti, taip pat ir užbaigti 
kapitalizmo epochą. Ji pranašauja pertekliaus amžių. 


Mašinos taps draugiškos (naujausi robotai visai nepanašūs į 


„Terminatoriaus“ veikėjus). x 


Galime iš oro paimti CO., sumažinti išmetamos anglies kiekį ir 


padidinti maisto produkcijos kiekį (o kartu sumažinti jos kainą). 
Vėl vyksime į kosmosą. 


Internetas yra gerumo laboratorija... 


Bet yra vienas keblumas, kurio technologija negali įveikti: 
vaizduotės trūkumas. Kaip čia yra, kad nesugebėjome nešališkai 
paskirstyti sukurtų gėrybių? Milijonams žmonių neteko patirti 
to, ką kai kuriems davė pramoninis kapitalizmas: ilgesnės gyveni- 
mo trukmės, sveikatos priežiūros sistemos pažangos. Kas penktos 
vaiko mirties priežastis yra viduriavimas. Tokią pat dalį pražudo 
maliarija. (Afrikoje kas keturiasdešimt penkias sekundes nuo šios 
ligos miršta po vaiką.) Apskaičiuota, kad Ruandos genocido metu 
per šimtą dienų nužudyta aštuoni šimtai tūkstančių žmonių. Čia 
svarbiausia technologija buvo skerdynių ginklai. Šie žmonės žuvo 
tame pačiame pasaulyje, kur kai kas mano, kad pagaminti moteriš- 
ką rankinuką, kainuojantį ketvirtį milijono dolerių, - gera mintis. 

Ar turėčiau pateikti visą sąrašą? Svarstyti apie egzistuojančią 
neteisybę, žiaurumą, prietarus, nelygybę? Pradėjęs galėčiau pri- 

rašyti visą knygą. Bet, kalbant apie knygas, ši rinkos niša beveik 
užpildyta. Mattas Ridley knygoje „Racionalus optimistas“ (The 
Rational Optimist) prisimena, kaip kartą panaršė po oro uosto 
knygyno aktualijų skyrių ir, nors ten buvo tokių skirtingų auto- 
rių kaip Noamas Chomsky, Barbara Ehrenreich, Alas Frankenas, 
Alas Gore'as, Johnas Gray, Naomi Klein, Georgeas Monbiotas ir 
Michaelas Mooreas kūrybos, jis nerado nė vienos optimistiškos 
knygos. „Visose daugiau ar mažiau tvirtinama, kad (a) pasaulis 
yra baisus, (b) jis blogėja, (c) daugiausia tai lemia prekyba ir (d) 
lūžio taškas jau pasiektas“, - skundėsi jis. 

Manau, Ridley tas knygas vertina šiek tiek per griežtai. Aš jas 
suprantu kaip nuoširdžius raginimus imtis veiksmų: jose patei- 
kiami baisūs įspėjimai ir pasiūlymai, ką reikėtų daryti, kad padė- 
tis pagerėtų. Neprivalote sutikti su viskuo, kas jose sakoma, galite 
ten ir visai su niekuo nesutikti, bet net jei jose ir skleidžiamos 
gresiančios pražūties nuotaikos, jos bent skatina imtis iniciatyvos, 
ir jas parašyti paskatino tikėjimas, kad reikalai gali pagerėti arba 
kad galima išvengti to, kas blogiausia. Kai draugai būna susirūpi- 
nę, jie ne visada jums sako tai, ką norite girdėti. 

Mano gera draugė Eliza sako: „Vos ne visus pasaulio gamtos 
išteklius valdo ir dalijasi seniai, siunčiantys jaunuolius į karą 
ginti tradiciškai valdomų imperijų - čia nedaug kas pasikeitė.“ 
Elizai puikiai sekasi nusakyti šiuos dalykus. Ji būtent toks žmo- 
gus, kad gali man priminti, jog kai kuriuose pasakojimuose apie 
Kristupą Kolumbą - jo žodžius cituoju šio skyriaus pradžioje - 
minima, kad jam buvo įprasta žudyti čiabuvius (už tai ją ger- 
biu). Ji išties būtų galėjusi prirašyti šioje knygoje apie esamas 
ir buvusias pasaulio blogybes. Ji yra vaikščiojanti pražūties en- 
ciklopedija, jai atrodo, kad įmanoma kartu būti pesimiste ir pa- 
žanguole. „Kodėl negali būti pesimistas ir kartu atsidavęs visų 
pažangių pažiūrų šalininkas? - klausia ji. - Nepritariu minčiai, 
kad visi turėtume būti optimistai. Taip rodoma nepagarba žmo- 

nėms, dabar kenčiantiems ir žūvantiems dėl to, kad mūsų pa- 
saulis sugadintas.“ 

Sėdėdamas Londono Telegrafo kalvos parke, grįžtu prie min- 
ties, pirmąkart man atėjusios į galvą, kai sėdėjau ant Niujorko 
Viešosios bibliotekos laiptų: kad svajones apie ateitį neišven- 
giamai formuoja ir veikia ta visuomenė, kurioje svajojama. Ne- 
trokštu tokios ateities, kokios troško mano protėviai - urviniai 
žmonės. Ray Kurzweilis sakė: „Jei prieš dešimt tūkstančių metų 
būtumėte paklausę žmonių, ko reikia pasaulio sunkumams įveik- 
ti, jie būtų sakę: „Jei sugalvotumėte, kaip pajudinti akmenis, gu- 
linčius prie urvo, kad jie užkirstų kelią žvėrims, ir kaip padaryti, 
kad šie laužai neužgestų, tai būtų utopija ir mes įveiktume visus 
mums kylančius sunkumus.“ Grįžtame prie to, apie ką diskuta- 
vau su Johnu Seely Brownu: kad matomas vaizdas nuo požiūrio 
priklauso labiau, nei galime suvokti. 

Nepaisant visų kelionėse regėtų stebuklų, imu suprasti, kad 
man didžiausią įspūdį padarė ne sutiktų žmonių parodytos nau- 
jovės, o jie patys, nes atrodo, kad beveik visus juos skatina vie- 
nas klausimas: kaip galiu pagerinti pasaulį? Šis klausimas daro 
jų gyvenimui didesnę įtaką nei visa kita. Ir žinote ką? Beveik visi 
žmonės, kurie, kaip jaučiau, kelia sau šį klausimą, atrodo tikrai 
laimingi. 

Asmeninis manifestas, išreiškiantis mano požiūrį į ateitį, 
gimė ant Niujorko Viešosios bibliotekos laiptų, ir dabar esu juo 
patenkintas. Nesitikiu, kad kas kitas jo laikysis, bet pats ketinu 
pabandyti. Stengsiuosi priimti eksponentinį augimą, susitaikyti 
su tuo, kad evoliucija nesibaigė, ir įsisąmoninti, kad institucijos, 
nekuriančios organizacinių naujovių (taip pat ir tos, kurioms dir- 
bu), greitai gali sulaukti kontorų tuštėjimo meto, taip pat steng- 
siuosi įgyti polinkį ieškoti ir vertinti save pagal tai, ką sukuriu, o 
ne pagal tai, ką turiu. 

Ateityje mūsų laukia nelengvas kelias. Daugelis naujų technolo- 
gijų sulauks savo Trijų Mylių salos, jomis pasinaudos sukeldami 
naujas rugsėjo vienuoliktąsias. Žmonės ir toliau kariaus. Neteisy- 
bė neišnyks. Toliau bus statomi Andrew Lloydo Webberio miu- 
ziklai. Dabar, kai mano kelionė baigėsi, griežtai atsisakau tikėti, 
kad visuomenė negali vystytis, tobulėti ir mokytis; kad ji nega- 
li priimti pokyčių ir pakeisti pasaulio į gerąją pusę, kad negali- 
me padaryti, jog pagrindinė vystymosi kryptis būtų tobulėjimo 
kryptis. Manau, čia tinka muzikanto Nicko Caveo apibendrini- 
mas: „Žmonės mano, kad esu niūrus žmogėnas, bet taip yra tik 
dėl to, kad man užduoda tokius velniškai niūrius klausimus“, - 
pasakė jis. 

Štai klausimas - nei niūrus, nei linksmas. Nuo jo aš pradėjau. 

Tad kas bus toliau? 

Uždaviau jį todėl, kad man parūpo, koks galėtų būti mano 
gyvenimas. Sužinojau, kad mano klausimas pats į save atsako. Jei 
gerai atsakysime, tada bus galima papasakoti naują žmonijos is- 
toriją. Manau, galima pabandyti, - o kaip manote jūs? 

Gerai, einu užkąsti žuvies. 


Papildomi skaitiniai ir nuorodos 


Toliau pateikiami mano atrinkti šaltiniai tolesniam skaitymui 
ir svetainės. Kai atlikau tyrimus šiai knygai ir ją rašiau, jie man 
buvo naudingiausi ir įdomiausi. Šaltiniai išdėstyti pagal knygos 
dalis, tačiau, žinoma, daugelis tinka ne vienai sričiai. 

Išnašos ir nuorodos kiekvienai knygos citatai paskelbtos in- 
ternete, nes dauguma iš jų yra saitai. Jos išdėliotos pagal skyrius 
ir puslapius adresu 

www.anoptimiststourofthefuture.com 


ŽMOGUS 

Juan Enriquez, As The Future Catches You: How Genomics e Other Forces Are 
Changing Your Life, Work, Health & Wealth („Kai jus užklumpa ateitis: kaip 
genomika ir kiti veiksniai keičia jūsų gyvenimą, darbą, sveikatą ir turtą“) 
Crown Business, New York, 2001 

Šioje knygoje tikrai puikiai apibendrinta, kur mus veda „gyvosios gamtos 
mokslai“. Juanas man sakė, kad ją iš pradžių sudarė 3 000 puslapių. Jis per šeše- 
rius metus sutraukė juose išdėstytas žinias į šią knygą, perskaitomą greičiau nei 
per vakarą, o ją perskaitę, pasaulį matysite kitaip. 

MASINA 

Rodney Brooks, Robot: The Future of Flesh and Machines („Robotas: kūno ir 
mašinų ateitis“) 

Allen Lane, New York, 2002 

Robotų istorija ir ateitis, aprašytos vieno iš išradingiausių ir drąsiausių šios 
disciplinos atstovų. Brookso stilius nesunkus, lengvai skaitomas, jis įpina daug 
smagių istorijų. 


K. Eric Drexler, Engines of Creation: The Coming Era of Nanotechnology („Ku- 
riančios mašinos: būsima nanotechnologijos era“) 

Anchor Books, New York, 1986 

Nanotechnologija prasideda čia. Tai, kad šią knygą vis dar gerai perka, nors ji 
išleista prieš beveik dvidešimt penkerius metus, liudija, kokios paveikios joje 
išdėstytos idėjos, ir rodo, koks ilgas kelias dar laukia nanotechnologijos. Gali- 
ma teigti, kad tai svarbiausia XX amžiaus idėja. 


Tom Standage, The Victorian Internet: The Remarkable Story of the Telegraph 
and The Nineteenth Centurys Online Pioneers („Viktorijos laikų internetas: 
nuostabi telegrafo ir XIX amžiaus tinklo pradininkų istorija“) 

Weidenfeld and Nicolson, London, 1998 

Vintas Cerfas pavadino šią knygą „puikia“ - teisingai. Tai elektrinio telegrafo 
istorija, leidžianti iš toliau pažvelgti, kaip daromės vis labiau susiję vieni su 
kitais. 


ZEME 

Chris Goodall, Ten Technologies to Save the Planet („Dešimt technologijų pla- 
netai išgelbėti“) 

Profile Books, London, 2008 

Šį „atsinaujinančių“ technologijų aprašymą labai lengva skaityti. Vengiant iš- 
pūstos reklamos, pateikiamas apgalvotas vertinimas, kaip ekonomiką galėtume 
padaryti „žalesnę“. 


Wally Broecker and Robert Kunzig, Fixing Climate („Kaip pataisyti klimatą“) 
Profile Books, London, 2008 

Nespecialistui tai turbūt geriausia klimatologijos istorija ir įtakinga nuomonė 
apie klimato inžinerijos ateitį. 

Allan Savory with Jody Butterfield, Holistic Management: A New Framework 
for Decision Making („Holistinis žemės tvarkymas: nauja sprendimų priėmimo 
sistema“) 

Island Press, Washington DC, 1999 

Ūkininko vadovas, bet perskaitę jį sprendimus darysite kitaip. 


Stewart Brand, Whole Earth Discipline („Visos žemės disciplina“ 

Viking Press, New York, 2009 

Ši knyga nudžiugino net Jamesą Lovelocką. Brandas man sakė: „Savo nuomonę 
dėstau griežtai, bet jos griežtai nesilaikau“, - jis nori diskutuoti, ir čia yra dau- 
gybė diskutuotinų dalykų. Parašyta aiškiai, raiškiai ir, nepaisant plataus užmojo 
ir gelmės, skaityti netikėtai lengva. 7 


MĄSTYTI NAUJAIP 

Ray Kurzweil, The Singularity is Near („Singuliarumas arti“) 

Penguin, New York, 2005 

Douglasas Hofstadteris pareiškė, kad šios knygos idėjos - tai „labai gero maisto 
ir trupučio šuns išmatų“ mišinys. Neteisinga, bet iš to galima šiek tiek suprasti, 
koks drąsus yra Kurzweilis. Galite nenorėti sutikti su viskuo, ką jis teigia, tačiau 
diskusija dėl to, ką darysime su technologija, šiame amžiuje yra lemtingai svar- 
bi, ir ji čia tiksliai išdėstyta. 


John Hagel III, John Seely Brown, Lang Davison, The Power of Pull („Traukos 
galia“) 

Basic Books, Philadelphia, 2010 

Verslo knyga. Tačiau visiems, kurie vis dar mano, jog pasaulis hierarchiškas, ji 
bus pavojaus signalas. 


Svetainės 

Viena iš dviejų vietų, kurios iš tikrųjų darosi svarbiausios norintiems suprasti 
ateities galimybes, yra www.ted.com. Kita - svetainė www.edge.org, joje pri- 
statomas Johno Brockmano fondas Edge. Abi labai rekomenduotinos, bet per- 
spėju, kad galite prarasti keletą dienų. 

Taip pat užsukite į www.gapminder.com, kur Hansas Roslingas jums parodys, 
kaip padaryti statistiką įdomią ir per ją pakeisti jūsų pasaulėvaizdį. 

Hofmeister, Anthony McCann, Arthur Gleckner, Bill Mitchell, Bob Henson, 
Brian McKenzie, Bridget McKenzie, Bruce Ward, Charlie Viney, Chris An- 
derson, Chris Goodall, Colin O'Carroll, Cynthia Breazeal, Dan Reicher, Dan 
Stiehl, Darren Sanders, Dick Rutan, Duncan Brown, Eliza Hilton, Emmanuel 
Skordalakes, Eric Drexler, Eva Shivdasani, Felicia Spagnoli, George Church, 
Grahame Strong, Greg Atkins, Hannah Williams, Harald Willenbrock, Hod 
Lipson, Holger Emrich, Howard Berke, Imran Yasin, Jack Milner, Jeff Grea- 
son, Jim Aach, John Seely Brown, John Ward, Jon Collins, Juan Enríquez, Ka- 
ren Carney ir draugas Bruce, Karen Wright, Kat Arney, Katherine Rose, Ken 
Haylan, Klaus Lackner, Kristine Kelly, Larry Weldon, Laura Galloway, Lisa 
Goldberg, Lucy Billen, Malcolm Bacchus, Marc Zaballa-Camprubí, Mark Be- 
dau, Mark Fllingham, Mark Philips, Martin Birchall, Megan Mosely, Meredith 
McDonough, Michael Coughlan, Mitchell Burns, Mohamed Nasheed, Moha- 
med Ziyad, Natalie Spanier, Nick Bostrom, Nick Gerritsen, Nikki Roswell, Paul 
Milnes, Paul Roberts, Penny Daniel, Per Jensnaes, Peter Dyer, Peter Norvig, 
Peter Rigaud, Peter Schöni, Philip Groom, Phillip Stark, Polly Guggenheim, 
Rachel Holtzman, Ray Kurzweil, Rebecca Gray, Rebecca Suffling, Renate Ruge 
Christine Axton, Rene Hen, Richard Jones, Rick Hess, Rick Jenkins, Rob Fen- 
wick, Robert Kunzig, Rodney Brooks, Ruth Killick, Sam Tobin, Sandra Higgi- 
son, Sarah Reed, Sarah Ward, Sonu Shivdasani, Sophy Williams, Stephen Agui- 
lar-Milan, Stewart Brand, Stuart Witt, Taragh Bissett, Tim Langley, Tim Tully, 
Tim Wright, Tony Kensington, Tony Lovell, Tracy Wemett, Vicki Buck, Vincent 
Heeringa, Vint Cerf, Wally Broecker, Xavier Claramunt ir Yveta Marsarova. 

Epilogas po metų 


Kas vyko paskui... 


Niekada nepraraskite vilties, suprantate? 
Niekada nepasiduokite. Tiesiog nesustokite. 
Rytojus turi būti geresnis. Rytojus yra geresnis. 
MOHAMEDAS NAŠIDAS 


Prisigrūdęs kambarys po Londono aline. Ketinu sakyti kalbą susi- 
rinkusiems gėrovams ir truputį bijau. Esu įpratęs kalbėti viešumoje, 
todėl tai gali pasirodyti keista. Nuo tada, kai 2011-aisiais pasirodė 
„Optimisto kelionė į ateitį , kalbėjausi ir bendradarbiavau su įvai- 
riausiais žmonėmis iš viso pasaulio, nuo moksleivių iki tarptauti- 
nių bendrovių valdybų narių, ir su jais svarstėme, kaip pasitiksime 
ateitį - kokia bus filosofija, principai ir metodai. Taigi turiu patir- 
ties, be to, kurį laiką buvau komikas su soline programa, vadinasi, 
paprastai scenos baiminuosi mažiau negu daugelis žmonių. (Kartą 
buvo išimtis: manęs paprašė pasakyti kalbą privačiame didžiausių 
pasaulio turtuolių susitikime. „Nenoriu, kad jaudintumėtės“, - pa- 
sakė vienas iš organizatorių prieš man pasirodant scenoje, - bet šie 
žiūrovai atstovauja 250 milijardų dolerių.“ Į mane žiūrėjo mažiau 
nei šimtas žmonių. Be to, ketinau jiems pasakyti kai ką, dėl ko ne- 
buvau tikras, kad jie tai labai gerai priims... bet apie tai vėliau.) 

Tačiau šiandien yra kitaip. Šie žmonės neprašė manęs kal- 
bėti. Atvirkščiai, aš paprašiau jy susirinkti ir pažiūrėti, ar galėtų 
būti veiksminga viena beprotiška mintis, man gimusi per šim- 
tus asmeninių ir internetinių pokalbių su knygos skaitytojais ir 
žmonėmis, ateidavusiais į paskaitas. Patyriau to paties pokalbio 
variacijas su apskaitininkais, taksistais, mokytojais, direktoriais, 
padavėjomis, gydytojais, tinkuotojais, net su dvasininku, ir jis 
skamba maždaug taip: 


- Ei, Markai, man tikrai patiko jūsų knyga. 

- Ačiū! 

- Bet dėl jos man kilo vienas keblumas. 

— O, koks? 

— Dabar pradėjau suprasti, kad įmanoma geresnė ateitis, ir 
noriu prisidėti prie jos įgyvendinimo. Taigi, ar galėčiau jūsų kai 
ko paklausti? 

- Žinoma, prašom! 

- Ką turėčiau daryti? 

- Daryti? 

- Taip. 

— Dėl ko? 

— Dėl ateities. 


Iš pradžių prieštaraudavau. Negalėčiau niekam sakyti, ką da- 
ryti. Tai būtų pasipūtėliška. 

Šioje vietoje kai kurie žmonės suirzdavo. „Jums gerai, - saky- 
davo, - esate rašytojas, šlaistotės po planetą, susitikinėdamas su 
visais tais šauniais žmonėmis. Galbūt galite ką nors padaryti, nes 
turite ryšių. Galite daryti žmonėms įtaką, o aš tesu [čia įrašykite 
darbo pavadinimą]. Kokios veiklos iš manęs galite tikėtis? Turiu 
rūpintis savo šeima.“ 

Regis, knyga kai kuriems žmonėms leido trumpai pažvelgti į 

geresnę ateitį (parodė, kad ji įmanoma), bet jiems atrodė, kad ku- 
riant ją jie neatliks jokio vaidmens. Šiaip ar taip, labai nedaugelis 
iš mūsų yra Žymiausi pasaulio mokslininkai, tokie kaip George'as 
Churchas, Cynthia Breazeal ar Klausas Lackneris. Aplink siau- 
čiant ekonominei krizei atrodė, kad tarp mano knygoje kalbintų 
žmonių ir skaitytojų, su kuriais susitinku, yra per didelis atotrū- 
kis. Tebeatrodė, kad dėl ateities gali būti verta surizikuoti lošime, 
bet man vis labiau aiškėjo, kad daugeliui žmonių regisi, jog tai 
išrinktųjų mažumos lošimas. 

Daugybei žmonių tenka nusivilti, kai jie pamėgina ką nors 
pakeisti į gerąją pusę, bet jiems sukliudo darbdaviai. Girdėjau 
nesuskaitomai daug istorijų apie tai, kaip pasiūlytoms naudin- 
goms naujovėms sutrukdė organizacijose įsigalėjusios tradicijos. 
Nuolat susiduriu su pavyzdžiais, primenančiais man susitikimą 
su Johnu Seely Brownu ir pokalbį apie pramoninės revoliucijos 
paliktą pėdsaką, vis dar darantį įtaką mūsų organizacinei veiklai: 
mes kuriame sistemą, remdamiesi specializacijos prielaida, spe- 
cialiai atskiriame žmones, kad jie galėtų „susikaupti“ ir įgyti vis 
daugiau patirties, atlikdami paskirtą užduotį. Tačiau naujovės 
beveik pagal apibrėžimą atsiranda ten, kur leidžiama sąveikauti 
anksčiau tarsi nesusijusioms idėjoms - kur, kaip taikliai pasakė 
Mattas Ridley, „idėjos santykiauja“. 

Vienas didžiausių šiandienos paradoksų - labai daug organi- 
zacijų sako, kad nori naujovių, nori tapti „žalesnės, atsakinges- 
nės, kūrybingesnės ir taip toliau, tačiau, tiesiogiai susidūrusios 
su naujovėmis, jos nepajėgia susidoroti. Joms atrodo beveik ne- 
įmanoma išlaisvinti darbuotojų, kad jie suvestų idėjas, ieškoda- 
mi naujų ir geresnių veiklos būdų. Tai būdinga ne tik korporaci- 
joms, bet lygiai taip pat tinka daugumai mokyklų, universitetų, 
valdžios žinybų ir nevyriausybinių organizacijų. 

Todėl kai mane pakviečia į kokią organizaciją, turiu būdą iš 
anksto patikrinti, kas tikrai nori sudaryti sąlygas veikti persona- 

lui, o kam reikia tik truputį paplepėti apie naujoves. Pažiūriu val- 
dybos nariams į akis ir užduodu klausimą: „Kiek taisyklių galime 
sulaužyti?“ Retai būna, kad viršininkas atsako - „kiek tik reikės, 
jei nepažeisime įstatymų“, ar panašiai. Tačiau dažniau trumpam 
stoja nesmagi tyla, visi žiūri vienas į kitą, tarsi prašydami leidimo, 
tada pečiai truputį nusvyra, tarsi susirinkusiųjų sieloje kažkas ty- 
liai mirtų. Tada kas nors ištaria maždaug tokius žodžius: „Turime 
šiuos mums labai svarbius procesus ir procedūras, įkūnijančias 
ilgai kurtos ir stiprintos organizacijos dvasią, taigi, žinote, tikrai 
norėtume naujovių neperžengdami šios sistemos...“ 

Kaip man padėjo suprasti Johnas Seely Brownas, mūsų dar- 
bovietės ir mokyklos formuoja mus daug labiau nei mes jas. Ne- 
nuostabu, kad gana daug kam iš mūsų pritrūksta kvapo, kai už- 
vedama kalba apie klausimą, kaip padaryti mūsų ateitį kitokią 
nei praeitis. 

Taigi esu čia, The Red Herring alinėje Grešamo gatvėje, ry- 
tiniame centrinės Londono dalies rajone, ir ketinu imtis bent 
vienos priemonės, tikiuosi, padėsiančios priešintis visam tam 
sustabarėjimui ir nusivylimui, kuriuos daug žmonių man sakosi 
jaučią. 

- Sveiki atvykę į pirmąjį Pragmatiškų optimistų lygos susiti- 
kimą, - tariu. 


+] 


Mane įkvėpė TED paskaitos, tapusios išskirtiniu reiškiniu ir mi- 
lijonus žmonių supažindinusios su „idėjomis, vertomis skleisti“. 
Tačiau girdėjau, kad TED kritikuojama dėl tų pačių dalykų, kaip 
ir aš. Tiems, kurie turi profesoriaus vietą MIT ir yra sudarę san- 
dėrius su leidėjais, gerai gražbyliauti apie pasaulio gerinimą, nes 
jie gauna konferencijos sceną arba gali išreikšti savo pastebėji- 

mus ar požiūrį knygoje, tačiau ką daryti mums? Norėjau atsaky- 
ti į klausimą „ką turėčiau daryti?“: pamėginti sukurti vietą, kur 
žmonės galėtų išlaisvinti darbdavių užsmaugtą kūrybiškumą ir 
troškimus, kur nusivylę veikėjai galėtų susitikti su bendramin- 
čiais, vienas kitam patarti, kaip pakeisti sistemą, arba po dar vie- 
no mėnesio, prabėgusio kovojant su ta pabaisa, būti pakelti ant 
kojų; kur apskaitininkai, taksistai, mokytojai, direktoriai, pada- 
vėjos, gydytojai, tinkuotojai, dvasininkai ir visi kiti galėtų suvesti 
savo idėjas ir rasti projektų, į kuriuos galėtų įsitraukti. Tai būtų 
vieta „idėjoms, vertoms įgyvendinti“. í 

Kad pabandyčiau, iškėliau sumanymą svetainėse Twitter ir 
Facebook, taip pat tiems, kurie perskaitę knygą užsisakė mano 
elektroninius laiškus. Paskelbėme apie šešiasdešimt penkias vie- 
tas (tiek jų yra alinėje), ir jas išgraibstė mažiau nei per valandą. 
Po šimts pypkių! 

Esu tikras, kad gyvuoja troškimas įsitraukti į ateities istori- 
ją. Per pirmąjį susitikimą penkiems žmonėms nepritrūko drąsos 
atsistoti ir pakalbėti apie tai, ką, jų nuomone, galima pagerinti, 
ir kur jie nori padėti. Projektai buvo įvairūs, nuo Afrikos muzi- 
kantų teisių apsaugos iki seminarų ciklo, padėsiančio aukštąjį iš- 
silavinimą turintiems bedarbiams pradėti savo verslą, ir nervinio 
grįžtamojo ryšio (elektroencefalografijos) ausinių, skirtų mokyti 
studentus „atidumo“. Visi susilaukė pagalbos, vienas netgi gavo 
finansavimą. Viskas ėjosi taip gerai! Bet vakarui artėjant į pabai- 
gą prie manęs priėjo vaikinas, vardu Chrisas, ir kalbėdamas su 
juo nuleidau rankas. 

— Ei, Markai, šis vakaras man tikrai patiko, bet susidūriau su 
vienu sunkumu. 

- Kokiu? 

- Aš ne toks, kaip čia esantys žmonės. Nesuprantu, kaip galė- 
čiau kam nors padėti. 

— Norėtumėte sužinoti, ką galėtumėte nuveikti? 

- Aha. 

Šis vakaras jam nepadėjo. 

- O iš ko užsidirbate pragyvenimui? - paklausiau. 

- Tvarkau mokesčių apskaitą. 

Turiu pripažinti, neturėjau ką pasakyti. Tada jis tarė: 

- Manau, galbūt galėčiau bet kuriam projektui duoti nemo- 
kamų patarimų dėl mokesčių, kad jie galėtų skirti daugiau pinigų 
savo veiklai, o mažiau - mokesčių inspekcijai. Ar tai padėtų? 

Išdėsčiau pasiūlymą susirinkusiems, ir Chrisas susilaukė dau- 
gybės plojimų - galiu užtikrinti, kad kontoroje jis to niekada ne- 
buvo patyręs. 

Puiku. 

Po kelių mėnesių surengėme dar vieną susitikimą, kurio 
metu, be kitų dalykų, buvo pasiūlytas projektas, skirtas padėti 
neprivilegijuotiems vaikams patekti į visuomenės informavimo 
priemonių stažuotes, paprastai prieinamas tik gavusiems aukštąjį 
išsilavinimą ir turintiems tėvus, įstengiančius padėti jiems finan- 
siškai (siūlytojas nuėjo šypsodamasis, gavęs krūvą naujų minčių). 
Per trečiąjį susitikimą (jame vėl dalyvavo Chrisas) vėl turėjome 
įvairių pasiūlymų, pradedant pagalba organizuojant renginį kli- 
mato kaitos tema, įvyksiantį prieš būsimą Jungtinių Tautų dar- 
naus vystymosi konferenciją, ir baigiant projektu, kaip tikimasi, 
padėsiančiu Londone sukurti naują pasivaikščiojimo maršrutą 
(jis sujaudino daugybę žmonių, ypač iniciatorių, negalėjusį pati- 
kėti, kad jam siūloma tiek daug pagalbos). Atrodo, kai kambaryje 
susirenka keturiasdešimt ar daugiau žmonių, kas nors ką nors 
žino beveik kiekviena tema (arba pažįsta ką nors, su kuo jus gali 
suvesti). 

Dabar jau turėjome žmonių, norinčių įsteigti lygos skyrius 
Braitone, Ženevoje, Glazge, Madride, Oksforde, Singapūre, Sid- 
nėjuje, Bostone ir Niujorke. Atrodė, kad lyga naudinga ne tik 
turintiems kokį nors konkretų sumanymą, bet ir tiems, kurie 

tiesiog nori prisidėti prie kokios nors geros veiklos. Dabar susi- 
rūpinome, kaip rasti išteklių susidomėjimo bangai palaikyti. 


P] 


Žinoma, visi tie knygoje aprašyti nuostabūs žmonės tuo metu 
tikrai nesiilsėjo ant laurų. 

Tony Lovellis iš pensijų fondų gavo šimtus milijonų dolerių 
savo projektui, atgaivinsiančiam atkampias Australijos vietoves. 

Wellcome fondo Sangerio instituto, veikiančio Kembridže, va- 
dovaujama grupė genetine kepenų liga sergančiam ligoniui sėk- 
mingai pašalino šiek tiek kamieninių ląstelių, genų terapijos būdu 
panaikino mutavusią genomo vietą, nulėmusią tą ligą, ir pakeitė ją 
veikiančia DNR seka. Tada iš pataisytų kamieninių ląstelių buvo 
užaugintos sveikos kepenų ląstelės. Trumpai tariant, ligą nulėmęs 
genetinis kodas buvo pašalintas iš ligonio genomo, ir anksčiau 
buvusi nepagydoma liga staiga ėmė atrodyti pagydoma. 

2011-ųjų gegužę man teko skaityti paskaitą IBM, kur stovėjau 
šalia Watson - kompiuterio, galinčio atsakyti į klausimus, užduo- 
tus natūralia kalba ( Watson pritrenkė pasaulį, kai nugalėjo prity- 
rusius Amerikos televizijos žaidimo Jeopardy! čempionus). 

Regis, beveik kasdien į mano laiškų dėžutę patekdavo nau- 
jienų apie nanotechnologijos laimėjimus. Daugelis iš jų susiję su 
galimybe nukreipti nanoinžinerijos metodais sukurtus vaistus į 
konkrečias ląsteles. 

2011-ųjų spalį Austrijoje per kasmetinę konferenciją Eleva- 
te pasirodžiau scenoje kartu su Vintu Cerfu iš Google (tiesa, jis 
dalyvavo tik virtualiai, naudodamasis Skype). Ten buvo kalbama 
apie tai, kaip internetas padėjo tuo metu sužydėjusiam „arabų 
pavasariui“, ir mes prisiminėme savo pokalbį apie tai, kad ryšių 
pagausėjimas skatina teigiamas socialines reformas. 

Klausas Lackneris pateko į konkurso Virgin Earth Challenge 
finalą (jame varžomasi dėl Richardo Bransono paskirto 25 mi- 
lijonų dolerių prizo „tam, kas pademonstruos teisėjams priim- 
tiną komerciškai įgyvendinamą projektą, leisiantį sumažinti dėl 
žmogaus veiklos į atmosferą išmestų šiltnamio efektą sukeliančių 
dujų bendrą kiekį“). Visų vienuolikos finalininkų susitikime ap- 
sidžiaugiau sužinojęs, kad Lackneris jau tariasi su Sapphire Ener- 
gy, maitinančiais CO, dujomis dumblius, modifikuotus naftai ga- 
minti. Užuot, kaip dabar, į savo dumblių tvenkinius gabenę CO, 
sunkvežimiais, jie tikisi paimti jo iš atmosferos ir taip sukurti 
degalų šaltinį, nedidinantį atmosferoje CO, kiekio. 


P] 


Praėjus keletui mėnesių po knygos pasirodymo (ją išleido ir dau- 
giau šalių), pradėjau daugiau laiko leisti su tokiais žmonėmis, iš 
kokių ėmiau interviu, taip pat su kai kuriais iš jų pradėjau bend- 
radarbiauti. „Optimisto kelionei“ artėjant į pabaigą, nutariau, 
kad man didžiausią įspūdį padarė „ne sutiktų žmonių parody- 
tos naujovės, o jie patys“. Visus sutiktus naujovių kūrėjus, atrodė, 
skatina esminis klausimas: „Kaip galiu pagerinti pasaulį?“ Tačiau 
pradėjau suprasti, kad yra ir kitų paskatų, kad šių ypatingų veikė- 
jų mąstyme įsikeroję ir kiti esminiai principai. 

Steigdamas Pragmatiškų optimistų lygą, pradėjau tuos prin- 
cipus sisteminti. Pateikiu juos čia, nes supratau, kad tiems, kurie 
mėgina paversti idėjas tikrove, tokia mąstysena neįtikėtinai nau- 
dinga. 


Svajodami nesigėdykite optimizmo. Nesidrovėkite sakyti, kad gali 
būti geriau. Išdrįskite įsivaizduoti geresnį pasaulį ir būti jo šali- 


ninku, kad ir kiek pašaipos susilauktumėte iš cinikų. 

Imkitės úž save svarbesnių sumanymų. Filosofas Danielis Dennet- 
tas sako, kad vienas iš jo profesijos žmonėms gresiančių pavojų 
yra susilaukti klausimo „kas yra laimė?“. Geriausias apibrėžimas, 
kokį jam pavyko rasti, yra „raskite ką nors svarbesnio už save ir 
paskirkite tam gyvenimą“. 


Pasikliaukite atsitiktinumu. Perženkite ribas, šiapus kurių jaučia- 
tės saugūs. Kai tik bus proga, raskite būdų atrasti naujas idėjas ir 
žmones. Pragmatiški optimistai noriai išleidžia savo idėjas į pa- 
simatymus. ` 
Jei padarysite klaidų - ne bėda, bet nemėginti - neatsakinga. Kaip 
sako Kenas Robinsonas, klysti - ne tas pats, kas būti kūrybingam, 
„bet jei nesate pasiryžęs klysti, niekada nesukursite nieko origi- 
nalaus. Edisonas sakė, kad jis tik tada suprato, kaip geriausia pa- 
daryti lemputę, kai išmėgino 3 000 būdų ją padaryti blogai. 


Ar mums tai patinka, ar ne, bet mus apibrėžia veikla, o ne ketinimai. 
Pragmatiškų optimistų nedomina, ką galėtumėte nuveikti, jei turė- 
tumėte daugiau laiko, arba jei jūsų vadovas turėtų daugiau proto, 
arba jei jūs būtumėte vadovas, arba jei ateitų kita savaitė. Esate tai, 
ką darote. Štai ir viskas. Nesustokite. 


Prašykite įrodymų. Pasakojimai ir anekdotai - smagu, bet geriau 
tvirti faktai. Inžinieriai nestato tiltų iš kairiųjų ar dešiniųjų per- 
spektyvos. Jie stato remdamiesi įrodymais pagrįsta perspektyva, 
ir laikui bėgant tiltų statyba gerėja. Politikai priima sprendimus iš 
ideologinės perspektyvos, ir laikui bėgant mūsų politika blogėja. 


Būkite pasiryžę pralaimėti devynis mūšius iš dešimties. Visų laimė- 
ti negalite, bet tikriausiai kai kuriuos laimėsite. Antrajame etape 


būkite pasiryžę laimėti vieną mūšį iš devynių, trečiajame - vieną 

iš aštuonių. Kol tai pasieksite, būsite sukėlę tiek pokyčių, kad jūsų 
pavyzdžiu galės sekti kiti. Jei leistumėtės į kovą rūpindamiesi dėl 
to, kad pralaimėsite devynis kartus iš dešimties, niekada nepra- 
dėtumėte. Sutelkite dėmesį į vieną pergalę. Žaibiška sėkmė būna 
filmuose. 


Atsisakykite cinizmo. Cinizmas įsitvirtino mūsų visuomenėje, 
jis laikomas išmintimi. Tačiau jame nėra nieko išmintingo ir net 
nieko patrauklaus. Cinizmas truputį panašus į rūkymą: galbūt 
jūs manote, kad jis atrodo šauniai, bet iš tikrųjų jis jums kenkia - 
ir, dar blogiau, kenkia visiems aplinkiniams. Cinikui viskas būna 
tiesiog truputį per sunkiai įsivaizduojama ir padaroma. Iš esmės 
cinizmas yra ir tinginystės forma, ir dingstis tingėti. Neturėkite 
jam laiko. 


Laikytis paskutinio principo turbūt sunkiausia, nes cinizmas la- 
bai patrauklus. Kiek kartų sakiau sau, kad tiesiog neverta steng- 
tis, kad esu kvailys vien dėl to, jog mėginu ką nors pakeisti? Kas- 
dien. O tada prisimenu Mohamedą Našidą. 


[P] 


Dabar rašau jau po valstybės perversmo, per kurį Maldyvų prezi- 
dentas Našidas buvo nuverstas, - „pergalė“ teko cinikams, sakiu- 
siems, kad jis - beviltiškas svajotojas. Daug kas šalyje, žinoma, 
bijo, kad grįš diktatūra, tačiau dėl Našido, į Maldyvų salyną at- 
nešusio demokratinę reformą, palikimo jos grįžimas atrodo be- 
veik neįsivaizduojamas. Nuverstą prezidentą vis dar palaiko daug 
gyventojų, jis žengia pirmuosius žingsnius, siekdamas paskatinti 
naujus rinkimus, kad žmonės vėl galėtų nuspręsti, kas jiems tu- 
rėtų vadovauti. 

Vis dar prisimenu, kaip tą ramią popietę Malėje jis, sėdėda- 
mas priešais mane, sakė: „Tą patį tikslą visada galima pasiekti ke- 
liais būdais. Net ir aklavietėje, kai reikalai visiškai pašlyja, turite 
nesustoti - kad ir kaip stipriai nukentėtumėte, kokias netektis be- 
patirtumėte, tiesiog turite nesustoti. Turite žengti mažytį žings- 
nelį. Neįsikibkite vieno sprendimo.“ 

Pragmatiškų optimistų, tokių kaip prezidentas Našidas, visų 
principų santrauka tikriausiai galėtų būti viena mintis, apie kurią 
susimąsčiau ant Niujorko bibliotekos laiptų 2010-ųjų pabaigoje. 
Per minėtąjį didžiausių pasaulio turtuolių susitikimą šia mintimi 
užbaigiau savo kalbą. 

Mane verslo klase nuskraidino į Budapeštą, apgyvendino be 
galo ištaigingame viešbutyje ir paprašė užbaigti konferenciją, ku- 
rioje susirinkę investicijų vadybininkai diskutavo apie ateitį ir, 
konkrečiau, aptarė klausimą, ką jiems daryti su milijardais do- 
lerių turto. Ekonominė krizė grasino viena pragaištimi po kitos, 
todėl nuotaika tikrai nebuvo optimistinė. 

— Kaip jums sekėsi šią savaitę? - paklausiau vieno dalyvio per 
pietus. 

— Gana prastai, - atsakė jis. - Nuo pirmadienio praradau 213 
milijonų dolerių. 

Tai turėtų paveikti kepsnio skonį. 

Ant pakylos pasijutau labai nejaukiai. Pasakiau jiems, kad 
neatsiliktų nuo ateities raidos, išmestų iš galvos pramoninės re- 
voliucijos mąstyseną, kad jie turėtų investuoti į Tony Lovellio 
ūkius, CO, kiekio nedidinančius degalus ir naujus švietimo mo- 
delius. Tariau: „Jei aktyviai nebandote pagerinti pasaulio, kam 
jūsų reikia?“ 

Pareiškiau, kad ateitis yra lošimas, kuriame vis dar verta da- 
lyvauti, kad jie turi atlikti savo vaidmenį ir neturi teisės jo atsisa- 
kyti. „Planetoje mes nebe nuomininkai, o šeimininkai.“ Po ketu- 
riasdešimt penkių minučių užbaigiau mintimi, man paaiškėjusia 

Niujorke, - „save vertinkite ne pagal tai, ką turite, bet pagal tai, 
ką sukuriate“, - ir išėjau iš scenos, tikėdamasis susilaukti ko nors 
tokio, ką didžiausi turtuoliai naudoja vietoj linčiavimo. Gal mane 
pasmaugs prašmatnaus viešbučio chalato diržu? 

Tačiau vienas iš jų paprašė manęs padėti jiems įsteigti inves- 
ticinį fondą, kurio atvirai išreikštas principas būtų pagerinti pa- 
saulį. 

Galbūt ką nors neteisingai supratau. Gal mums nepavyks. Bet 
principų sąrašas, surankiotas iš tų „Optimisto kelionės į ateitį“ 
puslapiuose aprašytų nepaprastų žmonių, primena man: jei pa- 
darysite klaidų - ne bėda, bet nemėginti - neatsakinga. 


[P] 


Neseniai per vieną interviu manęs paklausė, kodėl futurologija 
„grįžo į madą“. Nesu tikras, kad taip tikrai įvyko, bet jei taip, tada 
beveik neabejoju, kad dėl to, jog visi suvokiame, kad ateitis vėl 
atvira visiems. Matome, jog daugelis turimų socialinių sistemų 
ir institucijų nebeatitinka paskirties, o technologija ir pažinimo 
pažanga suteikia naujų priemonių ir mąstymo būdų, galinčių pa- 
keisti mūsų pasaulį. 

Arba, kitaip tariant: žinome, kad turime pradėti veikti kitaip, 
ir dabar atsiranda priemonių, padėsiančių mums tai daryti. 

Tad kaip pasaulis atrodys po penkiasdešimties metų, toliau 
klausė interviu imantis žmogus. 

Atsakiau, kad stengiuosi per daug neprognozuoti. Iš futu- 
rologijos istorijos galima daug daugiau sužinoti apie tam tikru 
laikotarpiu vyravusią kultūrą ir (arba) konkrečiam futurologui 
būdingas išankstines nuostatas ir rūpesčius, o ne apie tikrąją 
įvykių eigą. Man įdomiau, kokius technologija mums iškelia 
klausimus. 

„Manyčiau, - pasakiau, - mūsų ateitis atspindės pasirinktas 
vertybes. Dabar prasidėjo toks istorinis laikotarpis, kai tas verty- 
bes galbūt nulems ne tiek fizinės galimybės, kiek mūsų svajonės.“ 

Tikiuosi, mūsų svajonės geros. 

